<?xml version="1.0" encoding="utf-8"?>
<usx version="3.0">
  <book code="JUD" style="id">- Sida</book>
  <para style="h">ଜିଉଦା</para>
  <para style="toc3">ଜିଉଦା</para>
  <para style="toc2">ଜିଉଦା</para>
  <para style="toc1">ଜିଉଦା ଲେକ୍‌ଲା ଚିଟି</para>
  <para style="mt2">ଜିଉଦାଙ୍କ ପତ୍ର</para>
  <para style="mt1">ଜିଉଦା ଲେକ୍‌ଲା ଚିଟି</para>
  <para style="imt">ଏ ବଇର୍‌ ବିସଇ ଜାନ୍‌ବାଟା</para>
  <para style="ip">ଏ ଚିଟି ଲେକ୍‌ଲା ଲକର୍‌ ନାଉଁ ଇସାବେ ଏ ବଇର୍‌ ନାଉଁ ଦିଆଅଇଆଚେ । ଜିଉଦା ନିଜେ ଜାକୁବ୍‌ ଜିସୁର୍‌ ବାଇ ବଲି ଜାନାଇଅଇଲାନି । ତେବର୍‌ପାଇ ତାକେ ଜିସୁର୍‌ ବାଇମନର୍‌ ବିତ୍‌ରେଅନି ଗଟେକ୍‌ ଲକ୍‌ ବଲି କଇବାଇ <char style="xt"><ref loc="JUD 1:1">୧</ref></char> ପୁର୍‌ନା ନିୟମର୍‌ ବିସଇ ଉଦାର୍‌ କରିରଇଲାକେ ଏଟା ଗଟେକ୍‌ ନିକ ମଣ୍ଡଲିକେ ଲେକା ଅଇରଇଲା ପାରା ମନେ ଆଇସି । ଜିଉଦାର୍‌ ଚିଟି ସତ୍‌ରେ ପଡ୍‌ବା ଲକ୍‌ମନ୍‌ ଜିଉଦି ବଲି ଜାନାଇଅଇଲାଇନି । ଜନ୍‌ ଲକ୍‌ମନ୍‌ କି ବାବା ପର୍‌ମେସରର୍‌ ଆଲାଦେ କିରିସ୍‌ଟର୍‌ ପାଇ ସଙ୍ଗଇଅଇଆଚତ୍‌ । ଜାଇଟା ଅବେ, ଜିଉଦା ବାଚାଇଅଇରଇବା ସବୁ ଲକ୍‌ମନ୍‌କେ ନିଜର୍‌ ବିସଇରେ ଜାନାଇଲାନି । ଏ ଚିଟି ଜିସୁକିରିସ୍‌ଟ ଜନମ୍‌ ଅଇକରି ପାକାପାକି ୬୦ ବିତ୍‌ରେ ଲେକାଅଇରଇଲା ।</para>
  <para style="ip">ଜନ୍‌ ଲକ୍‌ମନ୍‌ ଟକାବଣ୍ଡା କର୍‌ବା ବିସ୍‌ବାସି ମନର୍‌ ବାଟେ ଜାଇତେରଇଲାଇ, ସେ ସବୁ ବିସ୍‌ବାସିମନ୍‌କେ ଜାଗ୍‌ରତ୍‌ କରାଇବାକେ ଲେକାଅଇଆଚେ । ସେ ଦଦାପେଲା ଅଇକରି ପୁର୍‌ନା ନିୟମର୍‌ ବିସଇ ଆରି ଗଟିରଇବା ବିସଇ କଇଲାନି । ଏ ଚିଟିତେଇ ମିଚ୍‌ ସିକାଉମନର୍‌ ବିରୁଦେ ପିତରର୍‌ ୨ ୟ ଚିଟିତେଇ ବାବିକରି ଲେକା ଅଇଲାଟା ସଙ୍ଗ୍‍ ମିସିଆଚେ । ଇତି ଦୁତ୍‌ ଆରି ସଦମ୍‌ ଗମ୍‌ରା ବିସଇ ମିସା ଲେକାଅଇଆଚେ <char style="xt"><ref loc="JUD 1:4">ଜିଉଦା ୧:୪</ref>; <ref loc="2PE 2:1">୨ ୟ ପିତର୍‌ ୨:୧</ref></char></para>
  <para style="iot">ଏ ବଇ ବିତ୍‌ରେ ରଇଲାଟା</para>
  <para style="io1">୧. ଜିଉଦା ପର୍‌ତୁମ୍‌ ତାର୍‌ ଚିଟି ପଡ୍‌ବା ଲକ୍‌ମନ୍‌କେ ନିଜର୍‌ ବିସଇ ଜାନାଇଆଚେ । <char style="ior"><ref loc="JUD 1:1-2">୧:୧-୨</ref></char></para>
  <para style="io1">୨. ମିଚ୍‌ ସିକାଉମନର୍‌ ବିରଦେ ଜାଗ୍‌ରତ୍‌ କରାଇଆଚେ । <char style="ior"><ref loc="JUD 1:3-4">୧:୩-୪</ref></char></para>
  <para style="io1">୩. ସେ ପୁର୍‌ନା ନିୟମର୍‌ ଲକ୍‌ମନ୍‌କେ ଆରି ଅଇରଇବା ଗଟ୍‍ନାକେ ଦେକାଇ କଇବା ବିସଇ । <char style="ior"><ref loc="JUD 1:5-16">୧:୫-୧୬</ref></char></para>
  <para style="io1">୪. ଜାକୁବ୍‌ ଜାଗ୍‌ରତ୍‌ କରାଇଲାଟା, ସେ ବିସଇ ସେମନର୍‌ ଦାଇତ୍‌ କେନ୍ତାର୍‌ ରଇବାର୍‌ ଆଚେ ସେ ବିସଇ କଇଲାଆଚେ <char style="ior"><ref loc="JUD 1:17-23">୧:୧୭-୨୩</ref></char></para>
  <para style="io1">୫. ସାରାସାରି ସେ ପର୍‌ମେସର୍‌କେ ଡାକ୍‌ପୁଟା କରି ସେ ଲେକ୍‌ବାଟା ସାରାଇଆଚେ । <char style="ior"><ref loc="JUD 1:24-25">୧:୨୪-୨୫</ref></char></para>
  <chapter number="1" style="c" sid="JUD 1" />
  <para style="p">
    <verse number="1" style="v" sid="JUD 1:1" />
    <note caller="+" style="x">
      <char style="xo" closed="false">୧:୧ </char>
      <char style="xt" closed="false">
        <ref loc="MAT 13:55">ମାତିଉ ୧୩:୫୫</ref>; <ref loc="MRK 6:3">ମାର୍‌କ ୬:୩</ref></char>
    </note>ମୁଇ ଜିଉଦା । ଜିସୁ କିରିସ୍‌ଟର୍‌ ଗଟେକ୍‌ ଗତିଦାଙ୍ଗ୍‌ଡା ଆରି ଜାକୁବର୍‌ ବାଇ । ଜନ୍‌ ଲକ୍‌ମନ୍‌କେ ପର୍‌ମେସର୍‌ ବାଚ୍‌ଲାଆଚେ, ସେମନର୍‌ପାଇ ମୁଇ ଏ ଚିଟି ଲେକ୍‌ଲିନି । ବାବା ପର୍‌ମେସର୍‌ ତମ୍‌କେ ଆଲାଦ୍‌ କଲାନି । ଆରି ତମ୍‌କେ ଜିସୁକିରିସ୍‌ଟ ଦେକାରକା କର୍‌ବାକେ ସଙ୍ଗଇଆଚେ ।<verse eid="JUD 1:1" /></para>
  <para style="p">
    <verse number="2" style="v" sid="JUD 1:2" />ପର୍‌ମେସର୍‌ ତମ୍‌କେ ଦୟା ଦେକାଅ, ତାର୍‌ ସାନ୍ତି ଆରି ଆଲାଦ୍‌ ତମ୍‌କେ ଜବର୍‌ ଅଇତେ ମିଲ ।<verse eid="JUD 1:2" /></para>
  <para style="s">ବୁଲ୍‌ ସିକିଆ ଦେଉମନ୍‌</para>
  <para style="p">
    <verse number="3" style="v" sid="JUD 1:3" />ଏ ମର୍‌ ଆଲାଦର୍‌ ମଇତର୍‌ମନ୍‌, ଆମେ ପାଇରଇବା ମୁକ୍‌ତିର୍‌ ବିସଇ ତମ୍‌କେ ଲେକ୍‌ବି ବଲି ମନ୍‍ କଲିନି ମିସା, ସତ୍‌ ବିସଇର୍‌ପାଇ ଟିଆ ଅଇବାକେ ତମ୍‌କେ ସାର୍‌ଦା କରାଇବି ବଲି ମନ୍‌କଲି । ତାର୍‌ ସୁକଲ୍‌ ଲକ୍‌ମନର୍‌ପାଇ ପର୍‌ମେସର୍‌ ଏ ସତ୍‌ ସିକିଆ ଗଟେକ୍‌ ବେଲେ ସବୁଲକର୍‌ପାଇ ଦେଲାଆଚେ । <verse eid="JUD 1:3" /><verse number="4" style="v" sid="JUD 1:4" />କାଇକେବଇଲେ ବିସ୍‌ବାସି ବଲି କେତେକ୍‌ ନାଡାଇବା ଲକ୍‌ କେ ନାଜାନ୍‌ତେ ପୁରିଆଚତ୍‌ । ଏ ଲକ୍‌ମନ୍‌ ପାଇବା ଡଣ୍ଡ୍‌ ଆଗର୍‌ କାଲେଅନି ସାସ୍‌ତରେ ଲେକାଅଇଆଚେ । ଏ ଲକ୍‌ମନ୍‌ ପର୍‌ମେସରର୍‌ ଅଦିକାର୍‌ ନାମତ୍‌ନାଇ । ଆମର୍‌ ପର୍‌ମେସର୍‌ ଦରମ୍‌ଟା ବଲି ଲକ୍‌ମନ୍‌ ଜେନ୍ତାର୍‌ ସେନ୍ତାର୍‌ ବେସିଆ କାମ୍‌ କଲେମିସା କାଇଟା ନଏଁ ବଲି କଇଲାଇନି । ମାପ୍‌ରୁ ଜିସୁକିରିସ୍‌ଟସେ ଆମର୍‌ ମାଲିକ୍‌ ବଲି ସେମନ୍‌ ନାମତ୍‌ନାଇ ।<verse eid="JUD 1:4" /></para>
  <para style="p">
    <verse number="5" style="v" sid="JUD 1:5" />ଏ ସବୁ ବିସଇ ତମେ ଜାନିରଇଲେ ମିସା ମାପ୍‌ରୁ ଇସ୍‌ରାଏଲର୍‌ ଲକ୍‌ମନ୍‌କେ ମିସର୍‌ ଦେସେଅନି ମୁକ୍‌ଲାଇକରି ଆନ୍‌ଲା ବିସଇ ତମ୍‌କେ ଏତାଇଦେବାକେ ମୁଇ ମନ୍‍ କଲିନି । ମାତର୍‌ ପଚେ ଜେତ୍‌କି ଲକ୍‌ ବିସ୍‌ବାସ୍‌ କରତ୍‌ନାଇ, ସେମନ୍‌କେ ସବୁକେ କୁରୁପ୍‌ନାସ୍‌ କଲା । <verse eid="JUD 1:5" /><verse number="6" style="v" sid="JUD 1:6" />ସେତ୍‌କିସେ ନଏଁ ସେ ଦୁତ୍‌ମନ୍‌କେ ମିସା ଡଣ୍ଡ୍‌ ଦେଇରଇଲା । ପର୍‌ମେସର୍‌ ସେମନ୍‌କେ ଜେତ୍‌କି ଅଦିକାର୍‌ ସର୍‌ପି ଦେଇରଇଲା, ସେମନ୍‌ ତାର୍‌ତେଇଅନି ଅଦିକ୍‌ ନେଲାଇ । ଆରି ତାକର୍‌ ଦେଇରଇବା ଜାଗା ଚାଡ୍‌ଲାଇ । ସେ ସେମନ୍‌କେ ବିଚାର୍‌ କର୍‌ବା ଦିନ୍‌ ଜାକ ସେ ସେମନ୍‌କେ ଗଟେକ୍‌ ଆନ୍ଦାରର୍‌ ଜାଗାଇ, କେ ବାଙ୍ଗାଇ ନାପାର୍‌ଲା ପାରା, ସିକ୍‌ଲି ସଙ୍ଗ୍‍ ବାନ୍ଦିଆଚେ । <verse eid="JUD 1:6" /><verse number="7" style="v" sid="JUD 1:7" />ସଦମ୍‌ ଗମ୍‌ରା ଆରି ତାର୍‌ ଚାରିବେଟ୍‌ତି ରଇବା ନଅର୍‌ମନର୍‌ ବିସଇ ଏତାଇଦେକା । ନ ଲିବ୍‌ବା ଜଇଟାନେ ଡଣ୍ଡ୍‌ ଇସାବେ ସେମନ୍‌ ଜେତ୍‌କି ଦୁକ୍‌ କସ୍‌ଟ ପାଇଲାଇ, ସେଟା ସବୁଲକର୍‌ପାଇ ଗଟେକ୍‌ ଜାଗ୍‌ରତ୍‌ ଅଇରଇବା ବିସଇ । ସେମନ୍‌ ଅବ୍‌କା ପାଦ୍‌ରା ପାଦ୍‌ରି କାମ୍‌ସେ କରତ୍‌ନାଇ ମାତର୍‌ ମନସ୍‌ ମନସ୍‌ ବିତ୍‌ରେ ମାଇଜି ମାଇଜି ବିତ୍‌ରେ ବେସିଆ କାମ୍‍ କର୍‌ତେ ରଇଲାଇ ।<verse eid="JUD 1:7" /></para>
  <para style="p">
    <verse number="8" style="v" sid="JUD 1:8" />ସେନ୍ତାରିସେ ଏ ଲକ୍‌ମନ୍‌ ନିଜେ ଦର୍‌ସନ୍‌ ପାଇକରି ମିସା ପାଦ୍‌ରା ପାଦ୍‌ରି କାମ୍‌ କରି ନିଜର୍‌ ଗାଗଡ୍‌ ଅସୁକଲ୍‌ କଲାଇନି । ମାପ୍‌ରୁର୍‌ ଅଦିକାର୍‌ ସେମନ୍‌ ଗିନ୍‌ କରି ସର୍‌ଗେ ରଇବାଟାମନ୍‌କେ ନିନ୍ଦା କଲାଇନି ।<verse eid="JUD 1:8" /></para>
  <para style="p">
    <verse number="9" style="v" sid="JUD 1:9" />
    <note caller="+" style="x">
      <char style="xo" closed="false">୧:୯ </char>
      <char style="xt" closed="false">
        <ref loc="REV 12:7">ପର୍‌କାସିତ ୧୨:୭</ref>
      </char>
    </note>ମୁକିଅ ଦୁତ୍‌ ମିକାଏଲ୍‌ ମିସା ମସାର୍‌ ମଲା ଗାଗଡ୍‌ ନେଇକରି ତପ୍‌ବାକେ କାର୍‌ ଅଦିକାର୍‌ ଆଚେ ବଲିକରି ସଇତାନର୍‌ ସଙ୍ଗ୍‍ ଦଦାପେଲା କର୍‌ତେରଇଲା । ସେଡ୍‌କିବେଲେ ପର୍‌ମେସରର୍‌ ଜାଗାଇ ରଇ, ସଇତାନ୍‌କେ ବିଚାର୍‌ କର୍‌ବା ଅଦିକାର୍‌ ନେବାକେ ସେ ସାଆସ୍‌ କରେନାଇ । ତାର୍‌ ବାଦୁଲେ ମାପ୍‌ରୁ ତକେ ଡଣ୍ଡ୍‌ ଦେଇସି ବଲି କଇଲା । <verse eid="JUD 1:9" /><verse number="10" style="v" sid="JUD 1:10" />ଏଲେମିସା ଏ ଲକ୍‌ମନ୍‌ ନ ବୁଜ୍‌ବା ବିସଇ ନେଇ ନିନ୍ଦା କାତା କଲାଇନି । ସେମନ୍‌ ଜେତ୍‌କି ବିସଇ ବୁଜ୍‌ଲାଇନି, ସେଟା ସେମନ୍‌କେ ଅଦିକ୍‌ ବାବ୍‌ବାକେ ନ ପଡେ । ଜେନ୍ତାରି, କି ପସୁମନ୍‌ କାଇ ବିସଇ ନ ବାବତ୍‌ । ଏ ସମାନ୍‌ ବିସଇ ଆକା ସେମନ୍‌କେ କୁରୁପ୍‌ନାସ୍‌ କର୍‌ସି । <verse eid="JUD 1:10" /><verse number="11" style="v" sid="JUD 1:11" />ସେମନ୍‌ କେତେକ୍‌ ଡଣ୍ଡ୍‌ ପାଇବା ଲକ୍‌ ସେମନ୍‌ କଇନର୍‌ ବାଟ୍‌ ଦାର୍‌ଲାଇ ଆଚତ୍‌ । ବିଲିଆମ୍‌ ପାପ୍‌ କଲାପାରା ସାର୍‌ଦା ସଙ୍ଗ୍‍ ପାପ୍‌ କଲାଇଆଚତ୍‌ । କରା ବିରଦ୍‌ କଲାପାରା ସେମନ୍‌ ବିରଦ୍‌ କରି କୁରୁପ୍‌ନାସ୍‌ ଅଇବାଇ । <verse eid="JUD 1:11" /><verse number="12" style="v" sid="JUD 1:12" />ତମେ ଗଟେକ୍‌ତେଇ ରୁଣ୍ଡିକରି ମିସି କାଇଲାବେଲେ, ତମର୍‌ ସଙ୍ଗ୍‍ ସେମନ୍‌ ଲାଜ୍‌ ଲାଗ୍‌ବା କାମ୍‌ କଲେ ମିସା ସେମନ୍‌ ତମର୍‌ ମୁଆଟେ ଲାଜ୍‌ ନ ଅଇକରି ସାଆସ୍‌ ସଙ୍ଗ୍‍ କାଇଲାଇନି । ମେଣ୍ଡାମନ୍‌କେ ନ ଚାରାଇ ନିଜେ ଚାରାଇଅଇଲା ଗଉଡ୍‌ ପାରା ଅଇଲାଇନି । ପବନ୍‌ ଆଇଲେ ଉଡାଇନେବା ପାନି ନ ମାର୍‌ବା ବାଦଲ୍‌ପାରା ଏମନ୍‌ ଆଚତ୍‌ । ପଲ୍‌ ଦେବା ବେଲାଇ କାଇପଲ୍‌ ନ ରଇବା ଗଚ୍‌ ଜେନ୍ତାରି ଉପାଡିକରି ସୁକ୍‌ବାକେ ଚାଡ୍‌ଲାପାରା, ସେନ୍ତାରି ଅଇ ସେମନ୍‌ ଆଚତ୍‌ । <verse eid="JUD 1:12" /><verse number="13" style="v" sid="JUD 1:13" />ସେମନ୍‌ ସମ୍‌ଦୁରର୍‌ ଲଅଡି ଜେନ୍ତି ପେପୁଲ୍‌ ବାର୍‌କର୍‌ସି, ସେ ପେପୁଲ୍‌ପାରା ତାକର୍‌ ଲାଜର୍‌ ଚଲାଚଲ୍‌ତି ଡିସ୍‌ସି । ଆକାସର୍‌ କେତେକ୍‌ କେତେକ୍‌ ତାରାମନ୍‌ ଜେନ୍ତି ତାକର୍‌ ପାଇ ରଇବା ଜାଗାଇ ନ କିନ୍ଦ୍‌ରିକରି ବିନ୍‌ବାଟେ ବୁଲ୍‌ତେରଇବାଇ, ସେମନ୍‌ ସମାନ୍‌ ସେନ୍ତାରିସେ । ପର୍‌ମେସର୍‌ ସେମନର୍‌ପାଇ ଗଟେକ୍‌ ବଡ୍‌ ଗଇରି ରଇବା ଆନ୍ଦାରର୍‌ ଜାଗା ସଙ୍ଗଇଆଚେ । ଜନ୍ତିକି ସେମନ୍‌ ସବୁଦିନର୍‌ପାଇ ରଇବାଇ ।<verse eid="JUD 1:13" /></para>
  <para style="p">
    <verse number="14" style="v" sid="JUD 1:14" />ଅନକର୍‌ ବିସଇ ବାବିଦେକା । ସେ ଆଦମର୍‌ଟାନେ ଅନି ଆଇବା ସାତ୍‌ ଲମର୍‌ ନାତିତିତି । ଏନ୍ତାରିଲକ୍‌ମନର୍‌ ବିସଇନେଇ ସେ ବବିସତ୍‌ବକ୍‌ତା ଏନ୍ତାରି କଇଲା, ଦେକା ମାପ୍‌ରୁ ତାର୍‌ ଅଜାର୍‌ ଅଜାର୍‌ ସୁକଲ୍‌ ଦୁତ୍‌ମନର୍‌ ସଙ୍ଗ୍‍ ଆଇସି । <verse eid="JUD 1:14" /><verse number="15" style="v" sid="JUD 1:15" />ସେ ସବୁଲକ୍‌କେ ବିଚାର୍‌ କର୍‌ସି । ଆରି ଜେତ୍‌କି ଲକ୍‌ ତାକେ ନାମତ୍‌ନାଇ, ସେମନ୍‌ ସବୁଲକ୍‌କେ ଦସି କର୍‌ସି । ସେମନ୍‌ କରିରଇବା ସବୁ କାରାପ୍‌ କାମର୍‌ ଲାଗି ମିସା ଦସିଅଇବାଇ ।<verse eid="JUD 1:15" /></para>
  <para style="p">
    <verse number="16" style="v" sid="JUD 1:16" />ଏ ଲକ୍‌ମନ୍‌ ମୁର୍‌ମୁରା ଅଇକରି ବିନ୍‌ ଲକ୍‌ମନ୍‌କେ ନିନ୍ଦା କର୍‌ବାଇ । ନିଜର୍‌ କାରାପ୍‌ ମନ୍‍ କଲାଟା ପୁରାପୁରୁନ୍‌ କର୍‌ବାକେ ମନ୍‌ କର୍‌ବାଇ, ନିଜର୍‌ ବିସଇନେଇ ବଡ୍‌ପନ୍‌ ଅଇବାଇ ଆରି ନିଜର୍‌ ଲାବ୍‌ ପାଇବାକେ ବିନ୍‌ଲକ୍‌କେ ନିକ କାତା କଇ ସୁତ୍‌ରାଇବାଇ ।<verse eid="JUD 1:16" /></para>
  <para style="s">ଜାଗ୍‍ରତ୍‍ ରଇବାକେ ଆଦେସ୍‌</para>
  <para style="p">
    <verse number="17" style="v" sid="JUD 1:17" />ମାତର୍‌ ଏ ମର୍‌ ଆଲାଦର୍‌ ମଇତର୍‌ମନ୍‌, ଆମର୍‌ ମାପ୍‌ରୁ ଜିସୁ କିରିସ୍‌ଟର୍‌ ପେରିତ୍‌ ସିସ୍‌ମନ୍‌ କାଇଟା ଅଇସି ବଲି କଇଲାଟା ତମର୍‌ ମନେ ରଅ । <verse eid="JUD 1:17" /><verse number="18" style="v" sid="JUD 1:18" /><note caller="+" style="x"><char style="xo" closed="false">୧:୧୮ </char><char style="xt" closed="false"><ref loc="2PE 3:3">୨ ୟ ପିତର୍‌ ୩:୩</ref></char></note>“ସାରାସାରି ଦିନ୍‌ ମନ୍‌କେ ମାପ୍‌ରୁକେ କିଜାଇକରି ନିଜର୍‌ କାରାପ୍‌ ମନ୍‍ କଲାଟା ପୁରାପୁରୁନ୍‌ କର୍‌ବାକେ ମନ୍‌ କର୍‌ବା ଲକ୍‌ମନ୍‌ ରଇବାଇ ।” ସେମନ୍‌ ତମ୍‌କେ ଏନ୍ତି କଇରଇଲାଇ । <verse eid="JUD 1:18" /><verse number="19" style="v" sid="JUD 1:19" />ଏନ୍ତାରି ସେମନ୍‌ ଲକ୍‌ମନ୍‌କେ ବେଗ୍‌ଲାଇବାଇ, ନିଜର୍‌ କାରାପ୍‌ ମନ୍‍ କଲାଟା ପୁରାପୁରୁନ୍‌ କର୍‌ବାକେ ମନ୍‌ କର୍‌ବାଇ । ସେମନ୍‌ ସୁକଲ୍‌ଆତ୍‌ମା ପାଅତ୍‌ନାଇ । <verse eid="JUD 1:19" /><verse number="20" style="v" sid="JUD 1:20" />ମାତର୍‌ ତମେ ମର୍‌ ଆଲାଦର୍‌ ମଇତର୍‌ମନ୍‌, ଆମର୍‌ ବେସି ସୁକଲ୍‌ ରଇବା ବିସ୍‌ବାସେ ନିଜେ ଡାଟ୍‌ ଅଇତେରୁଆ । ସୁକଲ୍‌ଆତ୍‌ମାର୍‌ ସାଇଜ ନେଇ ପାର୍‌ତନା କର୍‌ତେରୁଆ । <verse eid="JUD 1:20" /><verse number="21" style="v" sid="JUD 1:21" />ମାପ୍‌ରୁ ଜିସୁକିରିସ୍‌ଟ ବାଉଡି ଆଇବା ଦିନ୍‌କେ ଜାଗ୍‌ତେରୁଆ ଆରି ପର୍‌ମେସରର୍‌ ଆଲାଦେ ବଡିଆସା । ସେନ୍ତାର୍‌ଆଲେ ତମେ ତାର୍‌ସଙ୍ଗ୍‍ କାଲ୍‌କାଲ୍‌ ଜୁଗ୍‌ଜୁଗ୍‌ ରଇସା । କାଇକେବଇଲେ ସେ ଆମ୍‌କେ ଦୟା ଦେକାଇଲା ଆଚେ ।<verse eid="JUD 1:21" /></para>
  <para style="p">
    <verse number="22" style="v" sid="JUD 1:22" />ଦୁଇମନିଆ ଅଇବା ଲକ୍‌ମନ୍‌କେ ଦୟା ଦେକାଆ । <verse eid="JUD 1:22" /><verse number="23" style="v" sid="JUD 1:23" />କେବେ ନ ଲିବ୍‌ବା ଜଇଟାନେଅନି ଚାଡାଇକରି ସେମନ୍‌କେ ରକିଆ କରା । ଡରିକରି ପାପ୍‍କର୍‍ବା ଲକ୍‌ମନ୍‌କେ ଦୟା ଦେକାଆ । ମାତର୍‍ ତାକର୍‌ ପାପ୍‌କାମେ ମୁର୍‌କି ରଇବା ବସ୍‌ତର୍‌ ମିସା ଗିନ୍‌ କରା ।<verse eid="JUD 1:23" /></para>
  <para style="p">
    <verse number="24" style="v" sid="JUD 1:24" />ତମେ ଜେନ୍ତାରିକି ନ ଅଦର୍‍ତେ, ପର୍‌ମେସର୍‌ ତମ୍‌କେ ଦେକାରକା କର୍‌ସି । ସେ ଅଇଲାନି ମଇମା ପାଇବା ପର୍‌ମେସର୍‌ । କାଇ ଦସ୍‌ ନ ଦାରି ସାର୍‌ଦାସଙ୍ଗ୍‍ ତମ୍‌କେ ତାର୍‌ ମୁଆଟେ ଟିଆକରାଇବାକେ ତାର୍‌ ବପୁଆଚେ । <verse eid="JUD 1:24" /><verse number="25" style="v" sid="JUD 1:25" />ଆମର୍‌ ମାପ୍‌ରୁ ଜିସୁକିରିସ୍‌ଟର୍‌ ଲାଗି ସେ ଗଟେକ୍‌ ସେ ପର୍‌ମେସର୍‌, ଜେ କି ଆମ୍‌କେ ରକିଆ କଲାଆଚେ । ସବୁ ଡାକ୍‌ପୁଟା, ମଇମା, ବପୁ ଆରି ସାସନ୍‌ କାଇଟା ନ ଅଇତେ ତାର୍‌ଟାସେ ରଇଲା, ଏବେ ତାର୍‌ଟାସେ ଆଚେ ଆରି କାଲ୍‌ କାଲ୍‌ ଜୁଗ୍‌ ଜୁଗ୍‌ ତାର୍‌ଟାସେ ରଇସି । ଆମେନ୍‌ !<verse eid="JUD 1:25" /></para>
  <chapter eid="JUD 1" />
</usx>