<?xml version="1.0" encoding="utf-8"?>
<usx version="3.0">
  <book code="NEH" style="id">- Sida</book>
  <para style="h">ନିଆମିଆଁ</para>
  <para style="toc3">ନିଆମିଆଁ</para>
  <para style="toc2">ନିଆମିଆଁ</para>
  <para style="toc1">ନିଆମିଆଁ ଲେକି ରଇବା ବଇ</para>
  <para style="mt2">ନିହିମିୟାଙ୍କ ଲିଖିତ ପୁସ୍ତକ</para>
  <para style="mt1">ନିଆମିଆଁ</para>
  <para style="imt">ଏ ବଇ ବିସଇରେ ଜାନ୍‌ବାଟା</para>
  <para style="ip">ଏଜ୍‌ରା ଆରି ନିଇମିଅର୍‌ ବଇଟାନେ କୁଆଗାଲା ଆଚେଜେ ପାରସ ଆରି ବାବିଲନେ ବନ୍ଦି ଅଇଲା ପଚେ ଇସ୍‌ରାଏଲ୍‌କେ କେନ୍‌ତିକିରି ଇସ୍‌ରାଏଲ୍‌କେ ବାଉଡ୍‌ବାକେ ଅନୁମତି ଦିଆ ଅଇଲା ? ଜିରୁସାଲାମର୍ ଚାରି ବେଡ୍‌ତି ପାଚୁରି କେନ୍‌ତି କରି ଟେକ୍‌ଗାଲା, ସେଟାକେ ନିଇମିଆ ମନ୍‌ଦିଆନ୍ ଦେଇ ରଇଲା । ବେସି ପଣ୍ଡିତ୍‌ମନ୍ ବିସ୍‌ବାସ୍ କର୍‌ବାଇଜେ ଏଜ୍‌ରା ୧ ଆରି ବଁସାବଲି ଇତିଆସର୍ ବଇ ଆରି ଏଜ୍‌ରା ଆରି ନେଏମିଆଁ ବଇ ଲେକି ରଇଲାଇ ଆରି ବାବି ନ ରଇଲାଇ ।</para>
  <para style="ip">ଜଦି ଏଟା ଏଜ୍‌ରା ଅଇ ନ ରଇତା ସେନ୍‌ତାର୍ ଆଲେ ଅଇଲେ ଅଇପାରେ ଗଟେକ୍ ଲକ୍ ଏ ସମାନ୍ ବଇ ବାବିକରି କରି ରଇଲା। ନିଇମିଆଁ ର୍ ବଇ କମ୍‌ସେକମ୍ ୪୩୦ ମସିଆ ଆଗ୍‌ତୁ ଲେକା ଜାଇ ରଇପାରେ । ନେଏମିଆଁ ପାରସର୍ ରାଜା ଆର୍‌ଟାସ୍‌ଟାନେ ସେବା କର୍‌ତେ ରଇବା ମୁତା ରଇଲା ଆରି ସେ ଆରିତରେକ୍ ଜିରୁସାଲାମର୍ ନଅଁରର୍ ପାଚୁରି ତିଆର୍ କର୍‌ବା ବେଲେ ସାଇଜ କର୍‌ବାକେ ଜିରୁସାଲାମେ ବାଉଡ୍‌ବାକେ ବାବୁଜିଆ କରି ରଇଲା । ଆର୍‌ଟାକ୍‌ସ୍ ନେଏମିଆଁକେ ଏଟା କର୍‌ବାକେ ଅନୁମତି ମାଗି ରଇଲା ଆରି ପଚେ ସେ ନେଏଁମିଆଁକେ ଜିରୁସାଲାମର୍ ଲଗାଲଗି ଅଁଚଲର୍ ଜିଉଦାର୍ ରାଜିଅପାଲର୍ ଇସାବେ ବାଚି ରଇଲାଇ ୧୪:୧ ।</para>
  <para style="ip">ଆରି କେତେଟା ଲକ୍‌ମନ୍ ନେଏଁ ମିଆଁକେ ଆରି ତରେକ୍ ଜିରୁସାଲାମର୍ ପାଚୁରି ତିଆର୍ କର୍‌ବାକେ ନସ୍‌ଟ କର୍‌ବାକେ ଚେସ୍‌ଟା କଲାଇ, ପର୍‌ମେସରର୍ ଇଚାରେ ୫୨ ଦିନ୍ ବିତ୍‌ରେ ଏଟା ସାରାଇଲାଇ । ତାର୍‌ପଚେ ଏଜ୍‌ରା ନେଏମିଆଁକେ ଇସ୍‌ରାଏଲ୍ ଦେସର୍ ଲକ୍‌ମନ୍‌କେ ପର୍‌ମେସରର୍ ସଙ୍ଗେ ରାନ୍ କର୍ବାକେ ଆରି ତରେକ୍ ସାଇଜ କଲାଇ ।</para>
  <para style="iot">ଏ ବଇ ବିତ୍‌ରେ ରଇବାଟା</para>
  <para style="io1">୧ ଟାନୁ ୬ ଅଦିଆଇ କଇଲାନିଜେ ନେଏମିଆଁ କେନ୍‌ତି ଜିରୁସାଲାମେ ବାଉଡି ଗାଲାଇ ଆରି ଜିରୁସାଲାମର୍ ପାଚୁରି ତିଆର୍ କର୍‌ବାକେ ଦାପ୍‌ରେ ଆଇଲାଇ ।</para>
  <para style="io1">୭ ତେଇଅନି ୧୩ ଅଦିଆଇ ଜାକ ଲେକା ଗାଲା ଆଚେ ଜେ ଇସ୍‌ରାଏଲ୍ ଦେସର୍ ଲକ୍‌ମନ୍ କେନ୍‌ତି କରି ଜିରୁସାଲାମେ ରଇବାକେ ଚେସ୍‌ଟା କଲାଇ ଆରି ଆରିତରେକ୍ ପର୍‌ମେସର୍‌କେ ବିସ୍‌ବାସ୍ କଲାଇ ।</para>
  <chapter number="1" style="c" sid="NEH 1" />
  <para style="s">ଜିରୁସାଲାମେ ଅନି କବର୍‌</para>
  <para style="p">
    <verse number="1" style="v" sid="NEH 1:1" />ଅକଲିଅର୍‌ ପିଲା ନିଇମିଆର୍ ବାକିଅ । କଡେ ମସିଆର୍ କିସ୍‌ଲେବ୍ ମାସେ ସୁସନ୍ ନାଉଁର୍ ରାଜ୍‌ଦାନି ତେଇ ମୁଇ ରଇଲି । <verse eid="NEH 1:1" /><verse number="2" style="v" sid="NEH 1:2" />ତାର୍‌ପଚେ ଅନାନି ନାଉଁର୍ ମର୍ ବାଇମନର୍ ବିତ୍‌ରେ ଅନି ଗଟେକ୍ ଲକ୍ ଆରି ଜିଉଦା ତେଇଅନି କେତେକ୍ ଲକ୍ ଆଇଲାଇ; ସେମନ୍‌କେ ମୁଇ ଜନ୍ ଲକ୍‌ମନ୍ ବାବିଲ୍ ଦେସେ ରଇଲା ଜିଉଦିମନର୍ ଆରି ଜିରୁସାଲମ୍ ବିସଇରେ ପାଚାର୍‌ଲି । <verse eid="NEH 1:2" /><verse number="3" style="v" sid="NEH 1:3" />ସେଡ୍‌କିବେଲେ ସେମନ୍ ମକେ କଇଲାଇ, ଜେଲ୍‌ଗରେ ବନ୍ଦି ରଇଲା ଲକ୍‌ମନ୍ ବେସି ଦୁକ୍ ସଙ୍ଗେ ଆଚତ୍; ଆରି ଜିରୁସାଲମର୍ ମନ୍ଦିର୍ ବାଙ୍ଗି ଗାଲାଆଚେ ଆରି ସର୍‌ତେ ଦୁଆର୍ ବନ୍ଦ୍ ଜଇ ଲାଗି ପଡି ଗାଲାଆଚେ ।<verse eid="NEH 1:3" /></para>
  <para style="s">ନିଇମିଆର୍ ପାର୍‌ତନା</para>
  <para style="p">
    <verse number="4" style="v" sid="NEH 1:4" />ତାର୍‌ପଚେ ମୁଇ ଏ କାତା ସୁନି, ବେସି କାନ୍ଦି ପାକାଇଲି ଆରି କେତେକ୍ ଦିନ୍ ଜାକ ବେସିମନ୍‌ଦୁକ୍ କରି ରଇଲି; ଆରି ତାର୍‌ପଚେ ସର୍‌ଗର୍ ପର୍‌ମେସରର୍ ଲଗେ ଉପାସ୍ ରଇ ପାର୍‌ତନା କରି କଇଲି, <verse eid="NEH 1:4" /><verse number="5" style="v" sid="NEH 1:5" />ଏ ସବୁବେଲର୍ ମାପ୍‌ରୁ, ସର୍‌ଗର୍ ପର୍‌ମେସର୍ ମୁଇ ଗୁଆରି କଲିନି, ତୁଇ ବେସି ବଡ୍ ଆରି ସଗ୍‌ତି ରଇଲା ପର୍‌ମେସର୍, ଜନ୍‌ ଲକ୍‌ମନ୍ ତକେ ଆଲାଦ୍ କଲାଇନି ଆରି ତର୍ ଆଦେସ୍ ମାନ୍‌ଲାଇନି, ସେମନର୍ ଲଗେ ତୁଇ ନିଅମ୍ ଆରି ଦୟା ଦେକାଇତେ ରଇସୁ; <verse eid="NEH 1:5" /><verse number="6" style="v" sid="NEH 1:6" />ମୁଇ ତର୍ ଲଗେ ଇସ୍‌ରାଇଲର୍ ଲକ୍ କଲା ପାପର୍‌ କେମା ମାଗ୍‌ଲିନି ଆରି ତର୍ ଏ ଦାସ୍ ଦିନ୍‌ରାତି ତର୍ ଗୁଆରି କରି ପାର୍‌ତନା କଲିନି, ତର୍ ଏ ଦାସର୍ ପାର୍‌ତନା ସୁନ୍‌ବାକେ ତର୍ କାନ୍ ଆରି ତର୍ ଆଁକି ଉଗାଡି ଅ; ମୁଇ ଆରି ମର୍ ବଁସର୍ ଆନିଦାଦିମନ୍ ମିସା ପାପ୍ କରିଆଚୁ । <verse eid="NEH 1:6" /><verse number="7" style="v" sid="NEH 1:7" />ଆମେ ତର୍ ବିରୁଦେ ବେସି ପାପ୍ କାମ୍‌ମନ୍ କରିଆଚୁ ଆରି ତୁଇ ତର୍ ଦାସ୍ ମସାକେ ଜନ୍ ନିଅମ୍‌ ଆରି ବିଦି ଆରି ସାସନ୍ ଆଦେସ୍ କରି ରଇଲୁସ୍, ସେଟାମନ୍ ଆମେ ମାନୁ ନାଇ । <verse eid="NEH 1:7" /><verse number="8" style="v" sid="NEH 1:8" />ତୁଇ ତର୍ ଦାସ୍ ମସାକେ ଆଦେସ୍ ଦେଇ କଇ ରଇଲୁସ୍, ତମେ ସତ୍‌ ସଙ୍ଗ୍ ନ ଇଣ୍ଡ୍‌ଲେ, ମୁଇ ତମ୍‌କେ ବିନ୍ ବିନ୍ କୁଟୁମ୍ ମନ୍‌କେ ପାଟାଇବି । <verse eid="NEH 1:8" /><verse number="9" style="v" sid="NEH 1:9" />ମାତର୍ ତମେ ଜେଡେବଲ୍‌ ମର୍ ବାଟେ ମନ୍ ବାଉଡାଇସା ଆରି ମର୍ ନିଅମ୍ ଇସାବେ ଇଣ୍ଡି ସେ ଇସାବେ କାମ୍ କଲେ, ତେବେ ତମର୍ ତାକ୍‌ଲା ପୁଣ୍ଡ୍‌ଲା ଲକ୍‌ମନ୍ ଆକାସ୍ ତଲେ ଜନ୍ ଜାଗାଇ ରଇଲେ ମିସା ମୁଇ ସେମନ୍‌କେ ଟୁଲିଆଇବି ଆରି ମୁଇ ସେମନ୍‌କେ ଜନ୍ ଦେସ୍ ଦେବିବଲିକରି କଇଆଚି ସେ ଜାଗାଇ ନେବି; ଗୁଆରି କଲିନି, ତର୍ ସେ କଇରଇଲା କାତା ଏତାଅ । <verse eid="NEH 1:9" /><verse number="10" style="v" sid="NEH 1:10" />ଏ ମନ୍ ତର୍ ଦାସ୍ ଆରି ତର୍ ଲକ୍‌ମନ୍, ତୁଇ ଏ ଲକ୍‌ମନ୍‌କେ ତର୍ ବଡ୍ ବପୁ ଆରି ସଗତ୍ ସଙ୍ଗ୍ ଉଦାର୍ କରିଆଚୁସ୍‌ । <verse eid="NEH 1:10" /><verse number="11" style="v" sid="NEH 1:11" />ଏ ସବୁବେଲର୍ ମାପ୍‌ରୁ, ଗୁଆରି କଲିନି, ଜନ୍ ଲକ୍‌ମନ୍ ତର୍ ନାଉଁ ସୁନିକରି ଡରି ସାର୍‌ଦା ଅଇବାଇ, ଏବେ ତର୍ ଏ ଦାସର୍ ପାର୍‌ତନା ଆରି ଦାସ୍‌ମନର୍ ପାର୍‌ତନା କର୍‌ବା ତେଇ ଦିଆନ୍ ଦେସ୍; ଆରି ପାର୍‌ତନା କଲିନି, ଆଜି ତର୍ ଦାସର୍ କାମ୍ ସିଦ୍ କର୍, ଆରି ଏ ଲକ୍‌କେ ଦୟା କର୍ । ସେବେଲେ ମୁଇ ରାଜାର୍ କାଇବା କାଦି ଚାକ୍‌ବା ଲକ୍ ଅଇରଇଲି ।<verse eid="NEH 1:11" /></para>
  <chapter eid="NEH 1" />
  <chapter number="2" style="c" sid="NEH 2" />
  <para style="s">ନିଇମିଆ ଜିରୁସାଲାମେ ଜିବାବାଟା</para>
  <para style="p">
    <verse number="1" style="v" sid="NEH 2:1" />ଅର୍‌ତକସ୍‌ତ ରାଜାର୍ ସାସନ୍ ବେଲେ କଡେ ମସିଆର୍ ଚଇତ୍ ମାସର୍ ଏ ଗଟ୍‌ନା ଗଟି ରଇଲା ଜେ, ରାଜାର୍ ଲଗେ ଅଙ୍ଗୁର୍‌ରସ୍ ଦେବାକେ ରଇଲାବେଲେ ମୁଇ ସେ ଅଙ୍ଗୁର୍‌ରସ୍ ନେଇ ରାଜାକେ ଦେଲି । ଆରି ଆଗ୍‌ତୁ ମୁଇ ତାକର୍ ମୁଆଟେ ଦୁକ୍ ଅଇ ନ ରଇଲି । <verse eid="NEH 2:1" /><verse number="2" style="v" sid="NEH 2:2" />ତାର୍‌ପଚେ ରାଜା ମକେ ପାଚାର୍‌ଲା, ତମେ ତା ଜର୍ ଉଆସ୍ ନାଇ, କାଇକେ ତର୍ ମୁ ସୁକାଇ ଆଚୁସୁ ? ଏଟା ମନର୍ ଦୁକ୍‌କେ ଚାଡ୍‌ଲେ ଆରି କାଇଟା ମିସା ନାଇ । ତାର୍‌ପଚେ ମୁଇ ବେସି ଡରି ଗାଲି । <verse eid="NEH 2:2" /><verse number="3" style="v" sid="NEH 2:3" />ଆରି ମୁଇ ରାଜାକେ କଇଲି, ମଆ ରାଜ୍‌ ବେସି ଦିନ୍ ଜିଉଁ; ଜନ୍ ନଗର୍ ମର୍ ଆନିଦାଦି ମନର୍ ତପ୍‌ବା ଜାଗା, ସେଟା ଜେଡେବେଲେ ଉଜାଡି ଅଇ ଅଦ୍‌ରି ଆଚେ ଆରି ତେଇର୍ ଦୁଆର୍ ସବୁ ଜଇ ତେଇ ପଡି ମସ୍‌ରି ଗାଲାଆଚେ, ସେଟାର୍‌ପାଇଁ କାଇକେ ମର୍ ମୁ, ନ ସୁକେ ? <verse eid="NEH 2:3" /><verse number="4" style="v" sid="NEH 2:4" />ତାର୍‌ପଚେ ରାଜା ମକେ କଇଲା, ତେବେ ତୁଇ କାଇ ବିସଇରେ ବାବୁଜିଆ କଲାସ୍‌ନି? ତେବେ ମୁଇ ସର୍‌ଗର୍ ପର୍‌ମେସରର୍ ଲଗେ ପାର୍‌ତନା କଲି । <verse eid="NEH 2:4" /><verse number="5" style="v" sid="NEH 2:5" />ଆରି, ମୁଇ ରାଜାକେ କଇଲି, ଜେବେ ମଆ ରାଜାର୍ ମନ୍ ସାନ୍ତି ଅଇସି ଆରି ତର୍ ଦାସର୍ ଉପ୍‌ରେ ଜଦି ଅନୁଗରଅ ରଇଲେ, ତେବେ ମକେ ଜିଉଦା ଦେସେ, ମର୍ ଆନିଦାଦିମନର୍ ମସନ୍ ରଇଲା ନଅଁର୍ ତେଇ ଜିବାକେ ମକେ ଅଲପ୍ ଆଦେସ୍ କର୍, ତାର୍‌ପଚେ ମୁଇ ତେଇ ଜାଇ ସେଟା ତିଆର୍ କର୍‌ବି । <verse eid="NEH 2:5" /><verse number="6" style="v" sid="NEH 2:6" />ସେଡ୍‌କିବେଲେ ରାଜା ମକେ ପାଚାର୍‌ଲା, ରାନି ରାଜାର୍ ଲଗେ ବସି ରଇଲା, ତୁଇ ଜାଇ କେଟ୍‌ବାକେ କେତେ ଦିନ୍ ଲାଗ୍‌ସି? ଆରି ତୁଇ କେବେ ବାଉଡି ଆଇସୁ? ଏନ୍ତାରି ପାଚାରି ରାଜା ମକେ ଜିବାକେ ମନ୍‌କଲା, ତାର୍‌ପଚେ ମୁଇ ବେଲା ବାର୍ କରାଇଲି । <verse eid="NEH 2:6" /><verse number="7" style="v" sid="NEH 2:7" />ଆରି, ମୁଇ ରାଜାକେ କଇଲି, ଜେବେ ଜଦି ରାଜା ମର୍ ଉପ୍‌ରେ ସନ୍ତୁସ୍ ଅଇଲେ, ତେବେ ଗାଡ୍ ସେପାଟେ ଜିଉଦା ଦେସର୍ ଦେସ୍ ଜାଗୁଆଲ୍ ମନର୍‌ ଜାକ ମକେ କେଟାଇ ଦେଇତାଇ, ଏଟାର୍‌ପାଇ ସେମନ୍‌କେ ଗଟେକ୍ ଚିଟି ଲେକି ଦେସ୍ । <verse eid="NEH 2:7" /><verse number="8" style="v" sid="NEH 2:8" />ଆରି, ମନ୍ଦିର୍‌ ସଙ୍ଗେ ମିସି ରଇବା ବଡ୍ ଦୁଆର୍ ଆରି ନଅଁରର୍ ପାଚୁରି ଆରି ମର୍ ଗରର୍ ପୁର୍‌ବା ବାଟ୍‌ ଡିଆଗଡିର୍ ପାଇ କାପାଟ୍ କର୍‌ବାକେ, ଆସପ୍‌କେ ଗଟେକ୍ ଚିଟି ଲେକି ଦେସ୍ ବଲିକରି କଇଲି, ସେଡ୍‌କିବେଲେ ରାଜା ତାର୍ ଦରମ୍ ଆତ୍‌ସଙ୍ଗ୍‌ ଗଟେକ୍ ଚିଟି ଲେକି ମକେ ଦେଲା ।<verse eid="NEH 2:8" /></para>
  <para style="s">ଜିରୁସାଲାମର୍ ପାଚୁରି ଦେକ୍‌ବାଟା</para>
  <para style="p">
    <verse number="9" style="v" sid="NEH 2:9" />ତାର୍‌ପଚେ ମୁଇ ଗାଡ୍ ସେପାଟର୍ ଦେସ୍ ଜାଗୁଆଲ୍ ମନର୍ ଲଗେ କେଟି ସେମନ୍‌କେ ରାଜା ଦେଇରଇବା ଚିଟି ଦେଲି । ଆରି, ରାଜା ମର୍ ସଙ୍ଗ୍ ସେନାପତିକେ ଆରି ଗଡା ଚାଲାଉମନ୍‌କେ ପାଟାଇ ରଇଲା । <verse eid="NEH 2:9" /><verse number="10" style="v" sid="NEH 2:10" />ମାତର୍ ଇସ୍‌ରାଇଲର୍ ଲକ୍ ମଙ୍ଗଲ୍ ଚିନ୍ତା କର୍‌ବାକେ ଗଟେକ୍ ଆଇଲାଆଚେ ବଲିକରି ସୁନି ଅରନିଅ ସନ୍‌ବଲଟ୍ ଆରି ଅମନିଅ ଦାସ୍ ଟବିଅ ଏ ଦୁଇ ଲକ୍ ବେସି ମନ୍‌ଦୁକ୍ କଲାଇ ।<verse eid="NEH 2:10" /></para>
  <para style="p">
    <verse number="11" style="v" sid="NEH 2:11" />ଏନ୍ତାରି ମୁଇ ଜିରୁସାଲାମେ କେଟି ତେଇ ତିନ୍ ଦିନ୍ ରଇଲି । <verse eid="NEH 2:11" /><verse number="12" style="v" sid="NEH 2:12" />ତାର୍‌ପଚେ ମୁଇ ଆରି ମର୍ ସଙ୍ଗ୍ କେତେକ୍ ଲକ୍ ରାତିଆ ଉଟ୍‌ଲୁ; ଆରି, ମର୍ ପର୍‌ମେସର୍ ଜିରୁସାଲାମ୍‌କେ ଜାଇଟା କର୍‌ବାକେ ମନ୍ କରିରଇଲା, ସେଟା ମୁଇ କାକେ ମିସା ସୁନାଇ ନାଇ; ଆରି ମୁଇ ଜନ୍ ପସୁ ଉପ୍‌ରେ ଚଗି ରଇଲି, ସେ ପସୁକେ ଚାଡିଦେଲେ ଆରି ବିନ୍ ପସୁ ମର୍ ସଙ୍ଗ୍ ନ ରଇଲାଇ । <verse eid="NEH 2:12" /><verse number="13" style="v" sid="NEH 2:13" />ଆରି, ମୁଇ ରାତିଆ ବାରଇ ଉପର ବାଟ୍‌ବାଟର୍ ନାଗ୍‌କୁଉଁ ଆରି କତ୍ ଗାଦିର୍‌ ଦୁଆର୍ ଜାକ ଗାଲି ଆରି ଜିରୁସାଲାମର୍ ବାଙ୍ଗ୍‌ଲା ପାଚୁରି ଆରି ଜଇଲାଗି ପଡ୍‌ଲାଟା ଦେକ୍‌ଲି । <verse eid="NEH 2:13" /><verse number="14" style="v" sid="NEH 2:14" />ତାର୍‌ପଚେ ମୁଇ ରାଜା ଗରର୍ ଦୁଆରର୍ ରାଜାର୍ ପାନିଗାଦଇବା ବନ୍ଦ୍ ଜାକ ଗାଲି; ମାତର୍ ତେଇ ମୁଇ ଚଗିରଇଲା ପସୁ ଜିବାକେ ବାଟ୍ ନ ରଇଲା । <verse eid="NEH 2:14" /><verse number="15" style="v" sid="NEH 2:15" />ତାର୍‌ପଚେ ମୁଇ ରାତିଆ ଗାଡ୍ ପାଲି ଇଣ୍ଡି ଇଣ୍ଡି କରି ପାଚୁରି ଦେକ୍‌ଲି; ତାର୍‌ପଚେ ମୁଇ ଉପର୍ ଜଲା ଜିବା ବାଟ୍ ବାଟେ ବୁଲିକରି ବାଉଡି ଆଇଲି । <verse eid="NEH 2:15" /><verse number="16" style="v" sid="NEH 2:16" />ମାତର୍ ମୁଇ କନ୍‌ବାଟେ ଗାଲି ଆରି ମୁଇ କାଇଟା କଲି, ସେଟା ଦେସ୍ ଜାଗୁମନ୍ ନାଜାନତ୍; ଆରି, ଏବ୍‌କେ ଜାକ ଜିଉଦିମନ୍‌କେ କି ଜାଜକ୍‌ମନ୍‌କେ କି ନେତା କି ମୁକିଆ ଲକ୍‌ମନ୍‌କେ କି ଅଲ୍‌ଗା ବିନ୍ ରକାମ୍ କାମ୍ କରୁ ଲକ୍‌ମନ୍‌କେ ସେଟା ଜାନାଇ ନ ରଇଲି । <verse eid="NEH 2:16" /><verse number="17" style="v" sid="NEH 2:17" />ତାର୍‌ପଚେ ମୁଇ ସେମନ୍‌କେ କଇଲି, ଆମେ କନ୍ ରକାମ୍ କାରାପ୍ କାମେ ଚକ୍‌ଟି ଅଇଆଚୁ, ଜିରୁସାଲାମ୍ ଜେମ୍‌ନ୍ତାର୍ ଉଜାଡି ଅଇ ଅଦ୍‌ରାଲା ଆଚେ, ଆରି ତେଇର୍ ଦୁଆର୍ ସବୁ ଜଇ ସଙ୍ଗ୍ ମସ୍‌ରି ଜାଇ ଆଚେ, ଏଟା ତମେ ଦେକି ଆଚାସ୍; ଆସା, ଆମେ ଜେମ୍‌ନ୍ତାର୍ ଆରି ନିନ୍ଦା ନ ପାଉ, ସେଟାର୍‌ପାଇଁ ଜିରୁସାଲାମର୍ ପାଚୁରି ତିଆର୍ କରୁ । <verse eid="NEH 2:17" /><verse number="18" style="v" sid="NEH 2:18" />ତେବେ ମର୍‌ତେଇ ମର୍ ପର୍‌ମେସରର୍ ମଙ୍ଗଲର୍ ଆତର୍‌ ବିସଇ, ମିସା ମର୍‌ତେଇ ଏ ରାଜାର୍ କାତା ବିସଇ ମୁଇ ସେମନ୍‌କେ ଜାନାଇଲି । ତାର୍‌ପଚେ ସେମନ୍ କଇଲାଇ, ଆସା, ଆମେ ଉଟି ତିଆର୍ କରୁ। ଏନ୍ତାରି ସେମନ୍ ସେ ନିମାନ୍ କାମ୍‌କେ ନିଜର୍ ନିଜର୍ ଆତ୍‌କେ ଡାଟ୍ କଲାଇ । <verse eid="NEH 2:18" /><verse number="19" style="v" sid="NEH 2:19" />ମାତର୍ ଅରନିଅ ସନ୍‌ବଲଟ୍‌ ଆରି ଅମନିଅ ଦାସ୍ ଟବିଅ ଆରି ଆରବିଅ ଗେସମ୍ ଏଟା ସୁନି ଆମ୍‌କେ କିଜାଇଲାଇ ଆରି ଗିନ୍ କରି କଇଲାଇ, ତମେ ଏଟା କାଇ କାମ୍ କଲାସ୍‌ନି ? ତମେ କାଇ ରାଜାର୍ ବିରୁଦେ ଉଟ୍‌ସା ? <verse eid="NEH 2:19" /><verse number="20" style="v" sid="NEH 2:20" />ତେବେ ମୁଇ ଉତର୍ କରି ସେମନ୍‌କେ କଇଲି, ଜେ ସର୍‌ଗର୍ ପର୍‌ମେସର୍, ସେ ଆମର୍ କାମ୍ ସିଦ୍ କର୍‌ସି; ସେଟାର୍‌ପାଇଁ ତାକର୍ ଦାସ୍ ଆମେ ଉଟି ତିଆର୍ କର୍‌ବୁ; ମାତର୍ ଜିରୁସାଲାମେ ତମର୍ କନ୍ ମିସା ବାଗ୍ କି ଅଦିକାର୍ କି ଆଇବାଦିନ୍‌ମନ୍‌କେ ଏତାଇବା ଚିନ୍‌ ନାଇ ।<verse eid="NEH 2:20" /></para>
  <chapter eid="NEH 2" />
  <chapter number="3" style="c" sid="NEH 3" />
  <para style="s">ଜିରୁସାଲାମ୍ ପାଚୁରି ଆରିତରେକ୍‌ ତିଆର୍ କର୍‌ବାଟା</para>
  <para style="p">
    <verse number="1" style="v" sid="NEH 3:1" />ତାର୍‌ପଚେ ଇଲିଆସିବ୍ ବଡ୍ ଜାଜକ୍ ଆରି ତାର୍ ଜାଜକ୍ ବାଇମନ୍ ଉଟି ମେଣ୍ଡାଦୁଆର୍ ଗଡ୍‌ଲାଇ; ସେଟା ସୁକଲ୍ କରି ତେଇର୍ କାପାଟ୍ ସବୁ ତିଆର୍ କଲାଇ; ଅମିଆ ଦୁର୍‌ଗ ଆରି ଅନନେଲ୍ ଦୁର୍‌ଗ ଜାକ ସେମନ୍ ସୁକଲ୍ କଲାଇ । <verse eid="NEH 3:1" /><verse number="2" style="v" sid="NEH 3:2" />ସେ ଲଗେ ଜିରିଅର୍ ଲକ୍‌ମନ୍ ଗଡ୍‌ଲାଇ ଆରି, ସେମନର୍ ଲଗେ ଇମ୍‌ରିର୍ ପିଲା ସକୁର୍ ତିଆର୍ କଲା। <verse eid="NEH 3:2" /><verse number="3" style="v" sid="NEH 3:3" />ଆରି, ଅସ୍‌ନାଅର୍ ପିଲାମନ୍ ମାଚ୍ ଦୁଆର୍ ତିଆର୍ କଲା; ସେମନ୍ ତେଇର୍ କାଡି ଚାଡାଇଲାଇ ଆରି ତେଇର୍ କାପାଟ୍ ଆରି କିଲି ଆରି ଗାଡା ସବୁ ତିଆର୍ କଲାଇ । <verse eid="NEH 3:3" /><verse number="4" style="v" sid="NEH 3:4" />ଆରି, ସେମନର୍ ଲଗେ ଅକସର୍ ନାତି ଉରିଅର୍ ପିଲା ମରେମତ୍ କାମ୍‌ କଲା। ଆରି, ସେମନର୍‌ ଲଗେ ମସେସବେଲର୍‌ ନାତି ବେରିକିଅର୍ ପିଲା ମସୁଲମ୍ କାମ୍‌ କଲା, ଆରି, ସେମନର୍ ଲଗେ ବାନାର୍ ପିଲା ସାଦକ୍ କାମ୍‌ କଲା । <verse eid="NEH 3:4" /><verse number="5" style="v" sid="NEH 3:5" />ଆରି ସେମନର୍ ଲଗେ ତକଇଅ ଲକ୍‌ମନ୍ କାମ୍‌ କଲାଇ; ମାତର୍ ସେମନର୍ ଦଲର୍‌ କୁଲିନ୍ ଜାତି ନିଜର୍ ନେତାମନର୍‌ କାମ୍ କର୍‌ବାକେ ଦେଅତ୍ ନାଇ । <verse eid="NEH 3:5" /><verse number="6" style="v" sid="NEH 3:6" />ଆରି, ପାସେଅର୍ ପିଲା ଜିଅଆଦା ଆରି ବସଦିଆର୍ ପିଲା ମସୁଲମ୍ ପୁର୍‌ନା ଦୁଆରର୍ ଜିରନ୍ ସସ୍‌କାର୍ କଲାଇ; ସେମନ୍ ତେଇ ଦୁଲାମ୍‌ ଚଗାଇଲାଇ, ଆରି ତେଇର୍‌ କାପାଟ୍, ଗାଡା ଆରି କାବ୍‌ଜା ମନ୍ ଲାଗାଇ ଲାଇ। <verse eid="NEH 3:6" /><verse number="7" style="v" sid="NEH 3:7" />ଆରି, ସେମନର୍ ଲଗେ ଗିବିନିଅ, ମଲାଟିଅ, ମରାନତିଅ, ଜାଦନ୍, ଗିବିଅନ୍ ଆରି ମିସ୍‌ପାର୍ ନଅଁରର୍ ମୁକିଆ ରଇଲା, ଏମନର୍ ଗାଡ୍ ସେପାଟର୍ ଦେସ୍‌ମନର୍ ସିଆଁସନ୍‌ମନ୍‌କେ ନିଜର୍ କଲାଇ। <verse eid="NEH 3:7" /><verse number="8" style="v" sid="NEH 3:8" />ତାର୍‌ଲଗେ ସୁନାତିଆର୍ କରୁମନ୍, ଅରଅର୍ ପିଲା ଉସିଏଲ୍ କାମ୍‌ କଲାଇ। ଆରି, ସେ ଲଗେ ଆତ୍‌ ଦେକୁମନର୍ ବିତ୍‌ରେଅନି ଅନାନିଅ ସଜାଡ୍‌ଲା, ଆରି ସେମନ୍ ଅସାର୍‌ ପାଚୁରି ଜାକ ଜିରୁସାଲାମ୍‌କେ ଡାଟ୍‌କଲାଇ <verse eid="NEH 3:8" /><verse number="9" style="v" sid="NEH 3:9" />ସେମନର୍ ଲଗେ ଜିରୁସାଲାମର୍ ସବୁଜାକ ଦେସର୍ ଅଦାବାଗର୍ ମୁକିଆ ଉରୁର୍‌ ପିଲା ରପାଆ କାମ୍‌ କଲା। <verse eid="NEH 3:9" /><verse number="10" style="v" sid="NEH 3:10" />ଆରି ସେମନର୍ ଲଗେ ଅରୁମପର୍ ପିଲା ଜିଦାଇଅ ନିଜର୍ ଗର୍ ମୁଆଟେ ସଜାଡ୍‌ଲାଇ । ତାର୍‌ଲଗେ ଅସ୍‌ବନିଅର୍ ପିଲା ଅଟୁସ୍ ସଜାଡ୍‌ଲା । <verse eid="NEH 3:10" /><verse number="11" style="v" sid="NEH 3:11" />ଆରିମର ପିଲା, ମଲ୍‌କିଅ ଆରି ପଅତ୍‌ମଆବର୍ ପିଲା ଅସୁବ୍‌ ବିନ୍‌ ଗଟେକ୍ ବାଗ୍ ଆରି ଡେଙ୍ଗ୍‌ ଚୁଲି ସଜାଡ୍‌ଲାଇ। <verse eid="NEH 3:11" /><verse number="12" style="v" sid="NEH 3:12" />ତାର୍‌ଲଗେ ଜିରୁସାଲମ୍ ପର୍‌ଦେସର୍ ଅଦାବାଗର୍ ମୁକିଆ ଅଲଏସର୍ ପିଲା ସଲୁମ୍ ଆରି ତାର୍ ଟକିମନ୍ ସଜାଡ୍‌ଲାଇ। <verse eid="NEH 3:12" /><verse number="13" style="v" sid="NEH 3:13" />ଆନୁନ୍‌ ଆରି ସାନଅର୍ ଲକ୍‌ମନ୍ ଜଲାଇ ଜିବା ଦୁଆର ସଜାଡ୍‌ଲାଇ; ସେମନ୍ ସେଟାକେ ଗଡ୍‌ଲାଇ ଆରି ତେଇ କାପାଟ୍, ଗାଡା ଆରି କାବ୍‌ଜାମନ୍ ସବୁ ଲାଗାଇଲାଇ, ଆରି କତର୍ ଦୁଆର୍ ଜାକ ପାଚୁରିର୍‌ ଅଜାର୍ ଆତ୍ ଜାକ ଡାଟ୍ କଲା । <verse eid="NEH 3:13" /><verse number="14" style="v" sid="NEH 3:14" />ଆରି, ବେତ୍‌ ଅକେରମ୍‌ ପର୍‌ଦେସର୍ ମୁକିଆ ରେକବର୍ ପିଲା ମଲ୍‌କିଅ କତଦୁଆରର୍ ‌ ସଜାଡ୍‌ଲା; ସେଟାକେ ସେ ଗଡ୍‌ଲା ଆରି ତେଇ କାପାଟ୍, ଉଡୁକା ଆରି ଗାଡା ସବୁ ଲାଗାଇଲା। <verse eid="NEH 3:14" /><verse number="15" style="v" sid="NEH 3:15" />ଆରି, ମିସ୍‌ପା ଦେସର୍ ମୁକିଅ କଲ୍‌ଅସିର୍ ପିଲା ସଲୁନ୍ ଚୁଆର୍ ଦୁଆରର୍ ତିଆର୍ କଲା; ସେ ସେଟା ଗଡି ଡାବାଇଲା ଆରି ତେଇର୍ କାପାଟ୍, ଉଡୁକା ଆରି ଗାଡା ସବୁ ଲାଗାଇଲା, ଆରି ଦାଉଦ୍ ନଗରେ ଅନି ତଲ୍‌କେ ଜିବା ପାଉଚ୍ ଜାକ ରାଜାର୍ ବଗିଚା ଲଗର୍ ସେଲା ବନ୍ଦେ ପାଚୁରି ତିଆର୍ କଲା। <verse eid="NEH 3:15" /><verse number="16" style="v" sid="NEH 3:16" />ତାର୍‌ଲଗେ ବେତ୍ ସୁର୍‌ ପର୍‌ଦେସର୍ ଅଦାବାଗର୍ ମୁକିଆ ଅସ୍‌ବୁକର୍ ପିଲା ନିଇମିଆବ ଦାଉଦର୍ କବର୍ ମୁଆଟ୍ ଜାକ ଆରି ତିଆର୍‌ ଅଇରଇବା ବନ୍ଦ୍ ଜାକ ଆରି ଜୁଇଦ୍‌କରୁ ମନ୍‌ର୍‌ ଗର୍‌ ଜାକ ତିଆର୍ କଲାଇ।<verse eid="NEH 3:16" /></para>
  <para style="s">ପାଚୁରି ତିଆର୍ କର୍‌ବା ଲେବିଅ ଲକ୍‌ମନ୍‌</para>
  <para style="p">
    <verse number="17" style="v" sid="NEH 3:17" />ତାର୍‌ଲଗେ ଲେବିଅମନ୍, କଇବାକେ ଗାଲେ, ବାନିର୍ ପିଲା ରଉମ୍ ତିଆର୍ କଲା । ତାର୍‌ଲଗେ କିଇଲା ପର୍‌ଦେସର୍ ଅଦାବାଗର୍ ମୁକିଆ ଅସବିଅ ନିଜର୍ ଦେସ୍ ଇସାବ୍‌ରେ ତିଆର୍‌ କଲା। <verse eid="NEH 3:17" /><verse number="18" style="v" sid="NEH 3:18" />ତାର୍‌ଲଗେ ସେମନର୍ ବାଇମନ୍,କଇବାକେ ଗାଲେ କିଇଲା ଦେସର୍ ଅଦାବାଗର୍‌ ମୁକିଆ ଏନାଦଦାର୍ ପିଲା ବବଇ ତିଆର୍ କଲା । <verse eid="NEH 3:18" /><verse number="19" style="v" sid="NEH 3:19" />ତାର୍‌ଲଗେ ମିସ୍‌ପାରର୍ ମୁକିଆ ଜେସୁଅର୍ ପିଲା ଏସର୍ ପାଚୁରିର୍ ବାକ୍ ଲଗର୍ ପାଟାଗାରେ ଜିବା ଗାଟି ବାଟର୍‌ ମୁଆଟେ ଅଲ୍‌ଗା ଗଟେକ୍ ବାଗ୍ ତିଆର୍ କଲାଇ। <verse eid="NEH 3:19" /><verse number="20" style="v" sid="NEH 3:20" />ସେ ଲଗେ ସବ୍‌ଅର୍ ପିଲା ବାରୁକ୍ ଜନି କରି ପାଚୁରିର୍ ବାକ୍‌ରଡ୍ ଲଗେଅନି ଇଲିଆସିବ୍‌ ବଡ୍ ଜାଜକର୍‌ ଗରର୍ ଦୁଆର୍‌ ଜାକ ଅଲ୍‌ଗା ଗଟେକ୍ ବାଗ୍ ତିଆର୍‌ କଲା। <verse eid="NEH 3:20" /><verse number="21" style="v" sid="NEH 3:21" />ତାର୍‌ପଚେ ଅକକସର ନାତି ଉରିଅର୍ ପିଲା ମରେଅତ୍ ଇଲିଆସିବର୍ ଗରର୍ ଦୁଆର୍‌ ଲଗେଅନି ଇଲିଆସିବର୍ ଗର୍‌ଜାକ; ଅଲ୍‌ଗା ଗଟେକ୍ ବାଗ୍ ତିଆର୍ କଲା।<verse eid="NEH 3:21" /></para>
  <para style="s">ପାଚୁରି ତିଆର୍ କର୍‌ବା ଜାଜକ୍‌ମନ୍‌</para>
  <para style="p">
    <verse number="22" style="v" sid="NEH 3:22" />ଆରି, ତାର୍‌ପଚେ ମରୁବାଲି ବୁଏଁ ବାସା ଅଇରଇବା ମୁକିଅ ଜାଜକ୍‌ମନ୍ ତିଆର୍ କଲାଇ। <verse eid="NEH 3:22" /><verse number="23" style="v" sid="NEH 3:23" />ସେମନର୍ ପଚେ ବିନିଆମିନ୍ ଆରି ଅସୁବ୍‌ ନିଜର୍‌ ଗର୍ ମୁଆଟେ ତିଆର୍ କଲାଇ । ସେମନର୍‌ପଚେ ଅନନିଅର୍ ନାତି ମାସେଅର୍ ପିଲା ଅସ୍‌ରିଅ ତାର୍ ନିଜର୍ ଗର୍ ଲଗେ ତିଆର୍ କଲାଇ । <verse eid="NEH 3:23" /><verse number="24" style="v" sid="NEH 3:24" />ତାର୍‌ପଚେ ଏନାଦଦ୍‌ର ପିଲା ବିନୁଇ ଅସ୍‌ରିଅର୍ ଗରେଅନି ପାଚୁରିର୍ ବାକ୍ ଆରି କନ୍ ଜାକ ଗଟେକ୍‌ ବାଗ୍‌ ତିଆର୍‌ କଲା <verse eid="NEH 3:24" /><verse number="25" style="v" sid="NEH 3:25" />ଉସଇର୍ ପିଲା ପାଲାଲ୍ ପାଚୁରିର୍ ବାକର୍ ମୁଆଟେ ଜାଗୁଆଲ୍‌ ଗର୍ ଲଗର୍ ଉଚ୍ ରାଜାମେଡର୍ ଲଗେ ବାଇରର୍ ଦୁର୍‌ଗ ଲଗେ ତିଆର୍ କଲାଇ । ତାର୍‌ପଚେ ପରିଅସର୍‌ପ ପଦାଇଅ ତିଆର୍‌ କଲା। <verse eid="NEH 3:25" /><verse number="26" style="v" sid="NEH 3:26" />ସେଡ୍‌କିବେଲେ ସେବାକାମ୍ କର୍‌ବା ଲକ୍‌ମନ୍ ପାନିଜିବା ବାଟ୍‌ର ପୁରୁବ୍‌ଦିଗର୍ ମୁଆଟ୍ ଜାକ ଆରି ବାଇରର୍ ସାରାସାରି ଦୁର୍‌ଗ ଜାକ ଅପଲ ତେଇ ବାସା କର୍‌ତେ ରଇଲାଇ।<verse eid="NEH 3:26" /></para>
  <para style="s">ଅଲଗା କାମ୍ କରୁମନ୍</para>
  <para style="p">
    <verse number="27" style="v" sid="NEH 3:27" />ତାର୍‌ପଚେ ତକଇଅମନ୍ ବାଇରର୍ ଡେଙ୍ଗ୍ ମେଡ୍ ଗର୍ ଜାକ ଅପଲର୍ ପାଚୁରି ଜାକ ଅଲ୍‌ଗା ଗଟେକ୍ ବାଗର୍ ସଜାଡ୍‌ଲାଇ। <verse eid="NEH 3:27" /><verse number="28" style="v" sid="NEH 3:28" />ବଡ୍ ଜାଜକ୍‌ମନ୍‌ ସର୍‌ତେ ଲକ୍‌ ନିଜର୍ ନିଜର୍ ଗର୍‌ ମୁଆଟେ ଗଡା ବାନ୍ଦ୍‌ବା ବାଟର୍ ଉପର୍ ତାଡେ ସଜାଡ୍‌ଲାଇ <verse eid="NEH 3:28" /><verse number="29" style="v" sid="NEH 3:29" />ସେମନର୍ ପଚେ ଇମେରର୍ ପିଲା ସାଦକ୍ ନିଜର୍ ଗର୍ ମୁଆଟେ ସଜାଡ୍‌ଲାଇ । ଆରି, ତାର୍‌ପଚେ ପୁରୁବ୍ ଦିଗର୍ ଜାଗୁଆଲ୍‌ମନ୍ ସକନିଅର୍ ପିଲା ସମଇଅ ସଜାଡ୍‌ଲାଇ ।<verse eid="NEH 3:29" /></para>
  <para style="p">
    <verse number="30" style="v" sid="NEH 3:30" />ତାର୍‌ପଚେ ସେଲିମିଅର୍ ପିଲା, ଅନାନିଅ ଆରି ସାଲପର୍ ଚନମର୍ ପିଲା ଆନୁନ୍‌ ଅଲ୍‌ଗା ଗଟେକ୍ ବାଗେ ତିଆର୍ କଲା। ତାର୍‌ପଚେ ବେରିକିଅର୍ ପିଲା, ମସୁଲମ୍ ନିଜର୍ ରଇବା ଗର୍ ମୁଆଟେ ସଜାଡ୍‌ଲାଇ । <verse eid="NEH 3:30" /><verse number="31" style="v" sid="NEH 3:31" />ତାର୍‌ପଚେ ମଲକିଅ ନାଉଁର୍ ଗଟେକ୍ ସୁନାତିଆର୍ କରୁ ଅମିପକଦ୍ ଦୁଆରର୍ ସବୁଜାକ ସେବା କାମକରୁମନ୍ ଆରି ବେବାରିମନର୍ ଗର୍‌ଜାକ, ଆରି କନର୍ ଗାଟି ଜାକ ସଜାଡ୍‌ଲାଇ। <verse eid="NEH 3:31" /><verse number="32" style="v" sid="NEH 3:32" />ଆରି କନର୍ ଗାଟି ଆରି ମେଣ୍ଡାକୁଡିଆର୍ ମଜାଇ ସୁନା ତିଆର୍‌କରୁ ଆରି ବେବାରିମନ୍ ସଜାଡ୍‌ଲାଇ।<verse eid="NEH 3:32" /></para>
  <chapter eid="NEH 3" />
  <chapter number="4" style="c" sid="NEH 4" />
  <para style="s">ସଜାଡ୍‌ବା ତେଇ ଲକ୍‌ମନ୍‌ର ବିରଦ</para>
  <para style="p">
    <verse number="1" style="v" sid="NEH 4:1" />ମାତର୍ ଆମେ ପାଚୁରି ଟେକ୍‌ଲୁନି ବଲି ସୁନିକରି ସନ୍‌ବଲଟ୍‌କୁପିତ୍ ବେସି ରିସାଅଇ ଜିଉଦିମନ୍‌କେ ଇଜତ୍‌ ଜିକ୍‌ଲା। <verse eid="NEH 4:1" /><verse number="2" style="v" sid="NEH 4:2" />ଆରି ସେ ନିଜର୍ ବାଇମନ୍‌କେ ଆରି ସମରିଅ ସନିଅଦଲର୍ ସଙ୍ଗ୍‌ମିସି ଏନତାର୍ ବଲିକରି କଇଲାଇ, ଏ ଅମାନିଆ ଜିଉଦିମନ୍ କାଇଟା କଲାଇନି ? ସେମନ୍‌କାଇ ଗଡ୍‌ବନ୍ଦି କରି ରଇବାଇ ? ସେମନ୍‌କାଇ ବଲିଦାନ୍ ଦେବାଇ? ସେମନ୍‌କାଇ ଗଟେକ୍ ଦିନେ ସାରାଇଦେବାଇ ? ସେମନ୍‌କାଇ କୁଡ୍‌କାଣା ଅନି ଦୁଦ୍ ବାର୍‌କରାଇ ପାକ୍‌ନା ବେଟିକରି ଜିବନ୍ କର୍‌ବାଇ?<verse eid="NEH 4:2" /></para>
  <para style="p">
    <verse number="3" style="v" sid="NEH 4:3" />ସେ ସମଏ ଅମନିଅ ଟବିଅ ତାର୍ ପାକେ ରଇଲା, ଆରି ସେ କଇଲା, ସେମନ୍ ଜାଇଟା ଜାଇଟା ତିଆର୍‌ କଲାଇନି, କଲିଆ ଚଗିଗାଲେ ସେମନର୍ ପାକ୍‌ନା ପାଚୁରି ବାଙ୍ଗାଇ ପାକାଇସି । <verse eid="NEH 4:3" /><verse number="4" style="v" sid="NEH 4:4" />ଏ ଆମର୍ ପର୍‌ମେସର୍, ସୁନ୍, କାଇକେବଇଲେ ଚାଡି ଦେଇ ଆଚୁ; କାଇକେ ଆମ୍‌କେ ଲାଜ୍‌କରାବାକେ ଚାଡିଦେଇ ଆଚୁସ୍, ସେମନର୍ ଦୁକ୍ ସେମନର୍ ନିଜର୍ ମୁଣ୍ଡେ ପାକାଆ ଆରି ସେମନ୍‌କେ ବିଦେସେ ବନ୍ଦି କରି ଆରି ସେମ୍‌ନର ଜିନିସ୍ ଚର୍‌ବାକେ ସର୍‌ପି ଦେସ୍, <verse eid="NEH 4:4" /><verse number="5" style="v" sid="NEH 4:5" />ଆରି ସେମନର୍ ପାପ୍ ଡାବା ନାଇ ଆରି ତମର୍ ଲଗେ ଅନି ସେମନର୍ ପାପ୍‌ ପାସର୍‌ ନାଇ; କାଇକେବଇଲେ ତିଆର୍ କରୁମନର୍ ମୁଆଟେ ସେମନ୍ ତମ୍‌କେ ରିସା କରି ଆଚତ୍ । <verse eid="NEH 4:5" /><verse number="6" style="v" sid="NEH 4:6" />ଏ ପାରା ଆମେ ପାଚୁରି ତିଆର୍‌କଲୁ ଆରି ତେଇର୍ ଉଚାର୍ ଅଦା ପତେକ୍ ସର୍‌ତେ ପାଚୁରି ଗଟେତେଇ ମିସାଇ ଅଇଲା, ତେବେ କାମ୍ କର୍‌ବାକେ ଲକ୍‌ମନର୍ ମନ୍ ରଇଲା ।<verse eid="NEH 4:6" /></para>
  <para style="p">
    <verse number="7" style="v" sid="NEH 4:7" />ମାତର୍ ଜିରୁସାଲାମ୍ ପାଚୁରିର୍ ସଜାଡବା କାମ୍ କରି ଗାଲିନି, ଆରି ବାଙ୍ଗ୍‌ଲା ଜାଗା ସବୁ ବନ୍ଦ୍ ଅଇବକେ ଲାଗ୍‌ଲାନି, ଏଟା ସୁନି ସନ୍‌ବଲଟ୍‌ ଆରି ଟବିଅ, ଆରି ଆରବିଅମନ୍ ଆରି ଅମନିଅମନ୍ ଆରି ଅସ୍‌ଦଦିଅମନ୍ ବେସି ରିସା ଅଇଲାଇ । <verse eid="NEH 4:7" /><verse number="8" style="v" sid="NEH 4:8" />ଆରି ସେ ସବୁଲକ୍ ଜିରୁସାଲାମେ ଜାଇ ସେ ବିରଦେ ଜୁଦ୍ କର୍‌ବାକେ ଆରି ସେ ଲଗେ କିରଜାଟି ଉବ୍‌ଜାଇ ବାକେ ପାଁଚଲାଇ । <verse eid="NEH 4:8" /><verse number="9" style="v" sid="NEH 4:9" />ମାତର୍ ଆମେ ସେମନର୍ ପାଇ ଆମର୍ ପର୍‌ମେସରର୍ ଲଗେ ପାର୍‌ତନା କଲୁ ଆରି ରାତିଦିନ୍‌ଜାକ ସେମନର୍ ବିରୁଦେ ଜାଗି ରଇଲୁ ।<verse eid="NEH 4:9" /></para>
  <para style="p">
    <verse number="10" style="v" sid="NEH 4:10" />ସେଡ୍‌କିବେଲେ ଜିଉଦା କଇଲା,ତିଆର୍ କରୁମନର୍ ବପୁ ସାରିଗାଲା ଆଚେ, ଆରି କେତେକ୍ ବାଙ୍ଗ୍‌ଲା କୁଡ୍ ଆଚେ; ସେଟାର୍‌ପାଇଁ ଆମେ ପାଚୁରି ତିଆର୍ କରି ନାପାର୍‌ଲୁନି ।<verse eid="NEH 4:10" /></para>
  <para style="p">
    <verse number="11" style="v" sid="NEH 4:11" />ଆରି, ଆମର୍‌ ବିରଦିମନ୍ କଇଲାଇ, ଆମେ ସେମନର୍ ଲଗେ କେଟି କରି ସେମନ୍‌କେ ମାରୁ ଆରି ସେମନର୍ କାମ୍ ବନ୍ଦ୍ କର୍‌ବା ଜାକ ସେମନ୍ ନାଜାନତ୍ କି ନ ଦେକତ୍ । <verse eid="NEH 4:11" /><verse number="12" style="v" sid="NEH 4:12" />ଆରି, ସେମନର୍‌ ଲଗର୍ ଜିଉଦିମନ୍ ସବୁ ଜାଗାଇଅନି ଆସି ଆମ୍‌କେ ଦସ୍‌ତର୍ କଇଲାଇ, ତମ୍‌କେ ଆମର୍ ବାଟେ ବାଉଡି ଆଇବାକେ ଅଇସି । <verse eid="NEH 4:12" /><verse number="13" style="v" sid="NEH 4:13" />ତେବେ ମୁଇ ପାଚୁରି ପଚ୍‌ବାଟେ କେ ନଇଲା ମେଲା ଜାଗାଇ ଲକ୍‌ମନ୍‌କେ ସେମନର୍ କୁଟୁମ୍‌ ଇସାବେ ସେମନର୍ କାଣ୍ଡା ଆରି ବର୍‌ଚା ଆରି ଦୁନୁ ସଙ୍ଗ୍ ବାଚ୍‌ଲି ।<verse eid="NEH 4:13" /></para>
  <para style="p">
    <verse number="14" style="v" sid="NEH 4:14" />ତାର୍‌ପଚେ ମୁଇ ଦେକ୍‌ଲି ଆରି ଉଟି କୁଲିନ ଜାତିର୍ ଲକ୍‌କେ ଆରି ମୁକିଆମନ୍‌କେ ଆରି ଅଲ୍‌ଗା ଲକ୍‌ମନ୍‌କେ କଇଲି; ତମେ ସେମନର୍‌ ବିସଇରେ ଡରାନାଇ; ମାପ୍‌ରୁକେ ଏତାଆ, ସେ ଡାକ୍‌ପୁଟା ଆରି ଡରାନାଇ; ଆରି ତମେ ନିଜର୍ ନିଜର୍ ବାଇମନ୍, ଆରି ବଇନିମନ୍, ନିଜର୍ ନିଜର୍ ମାଇଁଜିମନ୍‌ ଆରି ଗରର୍ ପାଇ ଜୁଇଦ୍ କରା ।<verse eid="NEH 4:14" /></para>
  <para style="s">ଆରିତରେ କାମ୍‌ ଆରାମ କଲାଇ</para>
  <para style="p">
    <verse number="15" style="v" sid="NEH 4:15" />ତାର୍‌ପଚେ ଆମର୍ ସତ୍‌ରୁମନର୍ ଜଜ୍‌ନା ଆମ୍‌କେ ଜାନାଇ ଆଚତ୍ ଆରି ପର୍‌ମେସର୍ ସେଟା ସପଲ୍ କରେନାଇ, ଏଟା ସେମନ୍ ସୁନ୍‌ଲାକେ, ଆମେ ସବୁଲକ୍ ପାଚୁରିତେଇ ନିଜର୍ ନିଜର୍ କାମ୍‌କେ ବାଉଡି ଗାଲୁ ।<verse eid="NEH 4:15" /></para>
  <para style="p">
    <verse number="16" style="v" sid="NEH 4:16" />ଆରି ସେଦିନେ ଅନି ଆମର୍ ଦାସ୍‌ମନର୍ ଅଦାକାମ୍ କଲାଇ ଆରି ସେମନର୍ ଅଦେକ୍ ବର୍‌ଚା, ଆଡ୍‌ବା ଅଦ୍‌ନା, ଦୁନୁ, ଆରି ଜୁଇଦ୍ ବସତର୍ ଦାରି ରଇଲାଇ; ଆରି, ଅଦିକାରିମନ୍ ଜିଉଦାର୍ ସବୁ କୁଟୁମର୍ ପଚେ ରଇଲାଇ। <verse eid="NEH 4:16" /><verse number="17" style="v" sid="NEH 4:17" />ଜନ୍‌ଲକ୍ ପାଚୁରି ତିଆର୍ କଲାଇ ଆରି ଜନ୍‌ଲକ୍ ବଜ୍ ବଇଲାଇ, ସେମନ୍ ଦିରେ ଦିରେ ବଜ୍ ଉଟାଇଲାଇ ଆରି ସବୁଲକ୍ ଗଟେ ଆତେ କାମ୍ କଲାଇ ଆରି ଗଟେ ଆତେ ଅସ୍‌ତର୍ ଦାର୍‌ଲାଇ; <verse eid="NEH 4:17" /><verse number="18" style="v" sid="NEH 4:18" />ଆରି, କାମକରୁମନ୍‌ ସବୁଲକ୍ ନିଜର୍ ନିଜର୍ ଆଁଟାଇ କାଣ୍ଡା ବାନ୍ଦି ଗାତ୍‌ଲାଇ । ଆରି, ମଇରି ପୁକ୍‌ବାଲକ୍ ଆମର୍ ପାକେ ରଇଲା । <verse eid="NEH 4:18" /><verse number="19" style="v" sid="NEH 4:19" />ତାର୍‌ପଚେ ଆମେ ନେତାମନ୍‌କେ ଆରି ଅଦିକାରି ମନ୍‌କେ ଆରି ଅଲ୍‌ଗା ଲକ୍‌ମନ୍‌କେ କଇଲୁ, କାମ୍ ବେସି ବଜ୍ ଆରି ବେସିକସ୍‌ଟ, ଆରି ଆମେ ପାଚୁରି ଉପ୍‌ରେ ଅଲ୍‌ଗା ଅଇ ଗଟେକ୍ ଲକ୍ ଆରିଗଟେକ୍ ଲକର୍ ଲଗେ ଅନି ଦୁରିକେ ଆଚୁ; <verse eid="NEH 4:19" /><verse number="20" style="v" sid="NEH 4:20" />ସେଟାର୍‌ପାଇଁ କନ୍‌ମିସା ଜାଗାଇ ମଇରିର୍ ସବଦ୍ ସୁନ୍‌ସା, ସେ ଜାଗାଇ ଅନି ଆମର୍ ପାକେ ଆଇସା; ଆମର୍ ପର୍‌ମେସର୍ ଆମର୍‌ ସପଟ୍‌ଅଇ ଜୁଦ୍‌କର୍‌ସି । <verse eid="NEH 4:20" /><verse number="21" style="v" sid="NEH 4:21" />ଅନ୍ତାରି ଆମେ ସେ କାମେ କତାକ୍‌ଲୁ‌, ଆରି ବେଲ୍ ଉଦ୍‌ଲାବେଲେ ଅନି ତାରା ଡିସ୍‌ବା ପତେକ୍ ସେମନର୍ ଅଦାଲକ୍ ବର୍‌ଚା ଦାର୍‌ଲାଇ । <verse eid="NEH 4:21" /><verse number="22" style="v" sid="NEH 4:22" />ସେଡ୍‌କିବେଲେ ଆମେ ଲକ୍‌ମନ୍‌କେ ଆରି କଇଲୁ, ସବୁଲକ୍ ରାତି ବେଲେ ନିଜର୍ ନିଜର୍ ଦାସ୍ ମନର୍‌ସଙ୍ଗ୍ ଜିରୁସାଲେମ୍ ବିତ୍‌ରେ ରଅତ୍, ତାର୍‌ପଚେ ସେମନ୍ ରାତିବେଲେ ଆମର୍ ଜାଗୁଆଲ୍ ଅଇ ପାର୍‌ବାଇ ଆରି ଦିନ୍‌ବେଲେ କାମ୍ କରିପାର୍‌ବାଇ । <verse eid="NEH 4:22" /><verse number="23" style="v" sid="NEH 4:23" />ଏରକାମ୍ ଆମେ କି ଆମର୍ ବାଇମନ୍ କି ଆମର୍ ଦାସ୍‌ମନ୍ କି ଆମର୍ ପଚେ ରଇବା ଜାଗୁଆଲ୍‌ମନ୍ କେ ମିସା ନିଜର୍ ବସ୍‌ତର୍ ନ ବେଟ୍‌ଲୁ, ସବୁଲକ୍ ନିଜର୍ ନିଜର୍ ଅସ୍‌ତର୍ ସସ୍‌ତର୍‌ ସଙ୍ଗ୍ ପାନି ପାକେଗାଲୁ ।<verse eid="NEH 4:23" /></para>
  <chapter eid="NEH 4" />
  <chapter number="5" style="c" sid="NEH 5" />
  <para style="s">ଦୁକିସୁକି ଲକ୍‌ମନର୍ ଉପ୍‌ରେ ନଇମିଆ ସାଇଜ</para>
  <para style="p">
    <verse number="1" style="v" sid="NEH 5:1" />ତାର୍‌ପଚେ ଜିଉଦି ବାଇମନର୍ ବିରଦେ ଲକ୍‌ମନର୍ ଆରି ସେମନର୍ ମାଇଜିମନର୍‌ ବେସି ଆଉଲି ଅଇ ନିନ୍ଦା କରି କଇଲାଇ । <verse eid="NEH 5:1" /><verse number="2" style="v" sid="NEH 5:2" />କାଇକେବଇଲେ କେ କେ କଇଲାଇ, ଆମେକ୍‌, ଆମର୍ ପିଲା ଆରି ଟକିମନ୍ ବେସି ଲକ୍ ଆଚୁ; ସେଟାରପାଇ, ଆମ୍‌କେ କାଦି ମିଲ, ଆମେ କାଇ ଜିଉଁ । <verse eid="NEH 5:2" /><verse number="3" style="v" sid="NEH 5:3" />ଆରି ମିସା ଆରି କେ କେ କଇଲାଇ, ଆମେମନ୍ ନିଜର୍ ନିଜର୍ ତାସ୍ ବାଡ୍ ଆରି ଅଙ୍ଗୁର୍‌ ବାଡ୍ ଆରି ଗର୍ ବାନ୍ଦାପାକାଇ ଆଚୁ, ଆମ୍‌କେ ତାସ୍ ମିଲ, କାଇକେବଇଲେ ଏଟା ଦୁର୍‌ବିକ୍ ସମଇ । <verse eid="NEH 5:3" /><verse number="4" style="v" sid="NEH 5:4" />ଆରି, କେତେଲକ୍ କଇଲାଇ, ଆମେ ରାଜ୍‌ ସିସ୍‌ତୁ ପାଇ ନିଜର୍ ନିଜର୍ ତାସ୍ ବାଡ୍ ଆରି ଅଙ୍ଗୁର୍ ବାଡ୍ ବାନ୍ଦା ସଙ୍ଗଇ ଡାବୁ ରୁନ୍ କଲୁ ଆଚୁ । <verse eid="NEH 5:4" /><verse number="5" style="v" sid="NEH 5:5" />ମାତର୍ ଆମର୍ ଗାଗଡ୍ ଆମର୍ ବାଇମନର୍ ଗାଗଡ୍ ସମାନ୍, ଆମର୍‌ ପିଲାମନ୍ ସେମନର୍‌ ପିଲାମନର୍ ସମାନ୍; ଆରି ମିସା ଦେକା, ଆମେ ନିଜର୍ ନିଜର୍‌ ପିଲା ଆରି ଟକିମନ୍‌କେ ଦାସ୍ ଅଇବାକେ ବିକ୍‌ବାକେ ଆନିଆଚୁ, ଆରି ଆମର୍ ଟକିମନର୍ ବିତ୍‌ରେ ଅନି କେ କେ ଦାସିମନ୍‌ ରଇଲା ଜାଗାଇ ଆନିଅଇ ସାର୍‌ଲାଇବେ; ଆରି, ଆମର୍ କାଇଟା ମିସାନାଇ; କାଇକେବଇଲେ ଅଲ୍‌ଗା ଲକ୍‌ମନ୍ ଆମର୍ ତାସ୍‌ବାଡ୍ ଆରି ଅଙ୍ଗୁର୍ ବାଡ୍ ବାନ୍ଦା ଦାର୍‌ଲାଇ ଆଚତ୍ ।<verse eid="NEH 5:5" /></para>
  <para style="p">
    <verse number="6" style="v" sid="NEH 5:6" />ସେଡ୍‌କିବେଲେ ମୁଇ ସେମନର୍ ରଦନ୍ ଆରି ଏ କାତାସବୁ ସୁନି ବେସି ରିସା ଅଇଲି। <verse eid="NEH 5:6" /><verse number="7" style="v" sid="NEH 5:7" />ଆରି, ମୁଇ ମର୍ ମନେ ଏତାଇଲି, ଆରି ନେତାମନର୍ ଆରି ଅଦିକାରିମନର୍ ସଙ୍ଗ୍ ଜୁକ୍‌ତିକରି ସେମନ୍‌କେ କଇଲି, ତମେ ସବୁଲକ୍ ନିଜର୍ ନିଜର୍ ବାଇମନର୍‌ ଲଗେଅନି କଲନ୍‌ତର୍ ନେଲାସ୍‌ନି । ସେଟାର୍‌ପାଇଁ ମୁଇ ସେମନର୍ ବିରଦେ ନିଆଇବସାଇଲି । <verse eid="NEH 5:7" /><verse number="8" style="v" sid="NEH 5:8" />ଆରି, ମୁଇ ସେମନ୍‌କେ କଇଲି, ଆମର୍ ଜିଉଦିବାଇମନ୍ ଅଲ୍‌ଗା ଦେସର୍ ପାକେ ବିକି ଅଇରଇଲାଇ, ଆମେ ସେମନ୍‌କେ ନିଜର୍ ବପୁ ଇସାବ୍‌ରେ ମୁକ୍‌ଲାଇ ଆଚି, ଏବେ ତମେ କାଇ ଆରିତରେକ୍ ବିକ୍‌ସା ? ଆରି ସେମନ୍ କାଇ ମର୍ ଲଗେ ବିକି ଅଇବାଇ ? ତାର୍‌ପଚେ ସେମନ୍ ଚୁପ୍ ଅଇ ଗାଲାଇ, କାଇ ବଲିମିସା କଇ ନାପାର୍ ଲାଇଁ ।<verse eid="NEH 5:8" /></para>
  <para style="p">
    <verse number="9" style="v" sid="NEH 5:9" />ଆରି, ମୁଇ ସେମନ୍‌କେ କଇଲି, ତମେ ଜନ୍ କାମ୍ କଲାସ୍‌ନି, ସେଟା ଟିକ୍ ନାଇଁ, ଏଟା ନିମାନ୍ ନାଇ, ଆମର୍ ସତ୍‌ରୁ ଅଲ୍‌ଗା ଦେସର୍ ଅଦିକାର୍ ପାଇ ଆମର୍ ପର୍‌ମେସରର୍ ତେଇ ଡରି କାତା ଅଇବାଟା କାଇଟା ତମର୍ ଟିକ୍ ନାଇ <verse eid="NEH 5:9" /><verse number="10" style="v" sid="NEH 5:10" />ଅଇଲେମିସା ମୁଇ, ମର୍ ବାଇମନ୍ ଆରି ମର୍ ଦାଙ୍ଗ୍‌ଡାମନ୍ ଅଡି ସଙ୍ଗ୍ ସେମନ୍‌କେ ଡାବୁ ଆରି କାଦି ଦେଲୁନି । ମୁଇ ଗୁଆରି କଲିନି, ଆମେ ଏ ଅଡି ମାଙ୍ଗ୍‌ବାଟା ଚାଡି ଦେବୁ । <verse eid="NEH 5:10" /><verse number="11" style="v" sid="NEH 5:11" />ମୁଇ ଗୁଆରି କଲିନି, ତମେ ସେମନର୍ ଚାସ୍ କଲା ବାଡ୍, ସେମନର୍ ଅଙ୍ଗୁର୍ ବାଡ୍, ସେମନର୍ ଜିତ୍‌ ବାଡ୍ ଆରି ସେମନର୍ ଗର୍ ,ଆରି ସେମନର୍ ଡାବୁ ଆରି କାଦି ଅଙ୍ଗୁର୍‌ ରସ୍ ଆରି ଚିକନ୍ ତମେ ଜେତେକ୍ ନେଇ ଆଚାସ୍, ସେଟା ସେମନ୍‌କେ ଆଜି ବାଉଡାଇ ଦିଆସ୍ । <verse eid="NEH 5:11" /><verse number="12" style="v" sid="NEH 5:12" />ସେଡ୍‌କିବେଲେ ସେମନ୍ କଇଲାଇ, ଆମେ ସେମନ୍‌କେ ବାଉଡାଇ ଦେବୁ ଆରି ସେମନ୍‌କେ କାଇଟା ମିସା ନ ମାଙ୍ଗୁ; ତୁଇ ଜନ୍ତି କଇଲୁସ୍‌ନି ଆମେ ସେନ୍ତାରି କର୍‌ବୁ । ସେଟାର୍‌ପାଇଁ ମୁଇ ଜାଜକ୍ ମନ୍‌କେ ଡାକି ଏ ଆଦେସ୍ ଇସାବେ ସେମନ୍ ଜେନ୍ତାର୍‌ କାମ୍ କର୍‌ବାଇ, ସେଟାର୍ ପାଇଁ ସେମନ୍‌କେ ପର୍‌ମାନ୍ କରାଇଲି । <verse eid="NEH 5:12" /><verse number="13" style="v" sid="NEH 5:13" />ଅଇଲେମିସା ସେମନ୍‌କେ ମୁଇ ମର୍ ପଚିଆ ପାପ୍‌ଡିକରି କଇଲି, କେ ଜଦି ଏ ପର୍‌ମାନ୍‌ ନ ନାମ୍‌ଲେ, ପର୍‌ମେସର୍ ତାର୍ ଗର୍ ଆରି ତାର୍ କଲା କାମର୍ ଜେନ୍ତାରି କି ପାପ୍‌ଡି ଦେଇସି; ସେନ୍ତାରି ପାପଡ୍‌ ଆରି ସାରି ଜାଅ। ସେଡ୍‌କିବେଲେ ତେଇ ରଇଲା ସର୍‌ତେ ଲକ୍ “ଆମେନ୍” କଇଲାଇ । ତାର୍‌ପଚେ ଲକ୍‌ମନ୍ ସେ ସପତ୍ ଇସାବେ କାମ୍ କଲାଇ ।<verse eid="NEH 5:13" /></para>
  <para style="s">ବିନ୍ ଲକ୍‌ମନର୍ ପାଇ ନିଇମିଆର୍ ଚିନ୍ତା</para>
  <para style="p">
    <verse number="14" style="v" sid="NEH 5:14" />ଆରି, ମୁଇ ଜିଉଦା ଦେସେ ସେମନର୍ ମୁକିଆ ବାଚି ଅଇରଇଲା ବେଲେଅନି, କଇବାକେ ଗାଲେ, ଅର୍‌ତକସ୍‌ତ ରାଜାର୍ ସାସନ୍ କର୍‌ବାବେଲର୍ କଡେ ବରସ୍ ତେଇଅନି ତିରିସ୍ ଦୁଇ ବରସ୍‌ ଜାକ ବାର ବରସ୍ ପତେକ୍‌ ମୁଇ ମର୍ ବାଇମନର୍ ମୁକିଆ କାଦି କାଉ ନାଇ । <verse eid="NEH 5:14" /><verse number="15" style="v" sid="NEH 5:15" />ମାତର୍ ମର୍ ଆଗ୍‌ତୁ ରଇଲା ମୁକିଆମନର୍ କାମ୍‌ଦାମ୍ ମୁଇ ଲକ୍‌ମନ୍‌କେ ବଇବାକେ ପଡ୍‌ଲା, ସେମନ୍ ଚାଲିସ୍ ସେକଲ୍ ରୁପା ଆରି ବିନ୍ ଲକର୍ ଲଗେଅନି କାଦି ଆରି ଅଙ୍ଗୁର୍ ରସ୍ ନେଲାଇ; ଅବ୍‌କା ସେତ୍‌କିସେ ନାଇ ସେମନର୍ ଉପ୍‌ରେ ସାସନ୍ ମିସା କଲାଇ; ମୁଇ ପର୍‌ମେସର୍‌କେ ଡରିକରି ସେନ୍ତାର୍ କାମ୍ କଲି ନାଇ । <verse eid="NEH 5:15" /><verse number="16" style="v" sid="NEH 5:16" />ଆରି ମୁଇ ଏ ପାଚୁରି କାମ୍ କର୍‌ବାକେ ଲାଗିସେ ରଇଲି ଆରି ଆମେ କାଇମିସା ଜାଗା ଗେନୁ ନାଇ; ଆରି, ମର୍ ଦାଙ୍ଗ୍‌ଡାମନ୍ ସେ କାମେସେ ଲାଗିକରି ରଇଲାଇ । <verse eid="NEH 5:16" /><verse number="17" style="v" sid="NEH 5:17" />ଅଇଲେମିସା ଆମର୍ ଚାରିବେଟ୍‌ତିର୍ ବିନ୍‌ବିନ୍ ଦେସ୍‌ମନର୍ ଆଇଲା ଲକ୍‌ମନ୍‌କେ ଚାଡିଦେଲେ ଜିଉଦି ଆରି ମୁକିଆମନ୍ ସଏ ପଚାସ୍ ଲକ୍ କାଇଲାଇ । <verse eid="NEH 5:17" /><verse number="18" style="v" sid="NEH 5:18" />ସେ ବେଲେ ଦିନ୍‌କେ ଗଟେକ୍ ପସୁ ଆରି ଚଅଟା ମେଣ୍ଡା ମାରି ରାନ୍ଦ୍‌ତେ ରଇଲାଇ; ଆରି ମର୍ ପାଇ କେତେକ୍ ଚଡଇ ମାଉଁସ୍ ରାନ୍ଦ୍‌ତେ ରଇଲାଇ ଆରି ଦସ୍ ଦିନ୍‌କେ ତରେକ୍ ଅଙ୍ଗୁର୍ ରସ୍ ଦିଆ ଅଇତେ ରଇଲା; ଅଇଲେମିସା ମୁଇ ଏ ଦେସର୍ ଲକ୍‌ମନ୍‌କେ କାଦିକଣ୍ଡା ମାଙ୍ଗି ନାଇ, କାଇକେବଇଲେ ଏ ଲକର୍ ଉପ୍‌ରେ ଏ ସର୍‌ତେ କାମ୍‌ ବଜ୍ ଚାପାଇ ଅଇରଇଲା । <verse eid="NEH 5:18" /><verse number="19" style="v" sid="NEH 5:19" />ଏ ମର୍ ପର୍‌ମେସର୍, ମୁଇ ଏ ଲକ୍‌ମନ୍‌କେ ଜାଇ ଜାଇ କାମ୍ କରି ଅଚି, ମର୍ ମଙ୍ଗ୍‌ଲର୍ ପାଇ ସେଟା ଏତାଉ ।<verse eid="NEH 5:19" /></para>
  <chapter eid="NEH 5" />
  <chapter number="6" style="c" sid="NEH 6" />
  <para style="s">ନିଇମିଆର୍ ବିରୁଦେ ଉପାଇ</para>
  <para style="p">
    <verse number="1" style="v" sid="NEH 6:1" />ମୁଇ ପାଚୁରି ଟେକ୍‌ଲି ଆରି କନ୍‌ତେଇ ମିସା ବସ୍‌ଲେ ନାଇ, ଏ ବିସଇ ମର୍ ବିରଦି ଲକ୍ ସନ୍‌ବଲଟ୍ ଆରି ଟବିଅ ଆରି ଆରବିଅ ଗେସମ୍‌ ଆରି ବିନ୍ ବିରଦି ଲକ୍‌କେ ମିସା ସୁନ୍‌ଲାଇ; ସେ ବେଲାଇ ମୁଇ ନଅରେ ପୁର୍‌ବା ବାଟେ କାପାଟ୍ ପିଡାଇ ନ ରଇଲି । <verse eid="NEH 6:1" /><verse number="2" style="v" sid="NEH 6:2" />ସେଡ୍‌କିବେଲେ ସନ୍‌ବଲଟ ଆରି ଗେସମ୍ ତାକର୍ ଲକ୍‌କେ ମର୍‌ ଲଗେ କବର୍ ପାଟାଇକରି କଇଲା, ଆଉ, ଆମେ ସର୍‌ତେ ଲକ୍ ଅନ ପଦାର୍‌ ଗଟେକ୍ ଜାଗା ଲଗେ ଟୁଲ୍ ଅଉଁ । ମାତର୍ ସେମନ୍ ମର୍ ଅନିଆଇ କର୍‌ବାକେ ବିଚାର୍ କର୍‌ତେ ରଇଲାଇ । <verse eid="NEH 6:2" /><verse number="3" style="v" sid="NEH 6:3" />ତାର୍‌ପଚେ ମୁଇ ସେମନର୍‌ ଲଗେ ଲକ୍ ପାଟାଇ କଇଲା, ମୁଇ ଗଟେକ୍ ନିମାନ୍ କାମ୍ କଲିନି, ସେଟାର୍‌ପାଇଁ ଉତ୍‌ରି ଆସି ନାପାରେ ; କାମ୍‌ ଚାଡି କରି ତମର୍‌ ଲଗେ ଉତ୍‌ରି ଆସି କରି କାଇକେ ତେବାଇବି ? <verse eid="NEH 6:3" /><verse number="4" style="v" sid="NEH 6:4" />ଏ ରକାମ୍ ସେମନ୍ ମର୍ ଲଗେ ଚାର୍‌ତର୍ ଲକ୍ ପାଟାଇଲାଇ; ମାତର୍ ମୁଇ ସେମନ୍‌କେ ଗଟେକ୍ ରକାମ୍‌ସେ ଉତର୍ ଦେଲି । <verse eid="NEH 6:4" /><verse number="5" style="v" sid="NEH 6:5" />ତାର୍‌ପଚେ ସନ୍‌ବଲଟ୍ ତାର୍ ଦାସର୍ ଆତେ କଣ୍ଡେକ୍‌ ଚିଟି ଲେକି ପାଁଚ୍ ତର୍ ମର୍ ଲଗେ ପାଟାଇଲା । <verse eid="NEH 6:5" /><verse number="6" style="v" sid="NEH 6:6" />ତେଇ ଏ ରକାମ୍ ଲେକା ଅଇରଇଲା, କୁଟୁମର୍‌ ଲକ୍‌ମନର୍‌ ଏ ରକାମ୍ ଆଉଲି ଅଇଲାଇନି, ଆରି ଗେସମ୍ ଏ କାତା କଇଲାନି ଜେ, ତୁଇ ଆରି ଜିଉଦିମନ୍ ମିସିକରି ରାଜାର୍ ବିରଦି କର୍‌ବାକେ ବିଚାର୍ କଲାସ୍‌ନି; ସେଟାର୍‌ପାଇଁ ତମେ ତେଇ ପାଚୁରି ଟେକ୍‌ଲାସ୍‌ନି; ଏ ଇସାବେ ତୁଇ ରାଜା ଅଇବାକେ ଇଚା କଲୁସ୍‌ନି । <verse eid="NEH 6:6" /><verse number="7" style="v" sid="NEH 6:7" />ଆରି, ଜିଉଦାଇ ଗଟେକ୍ ରାଜା ଆଚେ ବଲିକରି ତର୍ ବିସଇରେ ଜିରୁସାଲାମେ ଉଡ୍‌ରା କର୍‌ବାକେ ତୁଇ ବାବବାଦିମନ୍‌କେ ବାଚି ଆଚୁସ୍‌; ଏ ଉଡ୍‌ରା କଲାଟା ରାଜା କବର୍ ଆଇଲା, ଏଟାର୍‌ପାଇ , ଏବେ ଆସା, ଆମେ ସର୍‌ତେ ଲକ୍ ମିସି କରି ଉପାଇ ପାଁଚୁ ।<verse eid="NEH 6:7" /></para>
  <para style="p">
    <verse number="8" style="v" sid="NEH 6:8" />ତାର୍‌ପଚେ ମୁଇ ତାର୍‌ଲଗେ କବର୍ ପାଟାଇ କଇଲି, ତମେ ଜାଇଟା କର୍‌ବାକେ କଇଲାସ୍‌ନି, ସେ ରକାମ୍ କାମ୍ କେବେ ମିସା କରି ନ ଅଏ; ତମେ ଅବ୍‌କା ତମର୍ ମନେସେ ବାବ୍‌ଲାସ୍‌ନି ।<verse eid="NEH 6:8" /></para>
  <para style="p">
    <verse number="9" style="v" sid="NEH 6:9" />ଏ କାମ୍ କଲେ ସେମନର୍ ଆତ୍ ଦୁର୍‌ବଲ୍ ଅଇଲେ ସେମନ୍ ସାରାଇ ନାପାରତ୍ ବଲିକରି ଆମ୍‌କେ ତେରେପେତେ କଲାଇ; ଏଟାରର୍‌ପାଇ ଏ ପର୍‌ମେସର୍, ମକେ ଡାଟ୍ କର୍ ।<verse eid="NEH 6:9" /></para>
  <para style="p">
    <verse number="10" style="v" sid="NEH 6:10" />ତାର୍‌ପଚେ ମଏଟବେଲର୍ ନାତି ଦଲାଇଅର୍ ପିଲା, ଜନ୍ ସମଇଅର ପାର୍‌ତନା ଗରେ ବନ୍ଦ୍‌ରଇଲା, ମୁଇ ତାର୍ ଗରେ ଗାଲି, ତେବେ ସେ କଇଲା, ଆମେ ପର୍‌ମେସରର୍ ଗରେ, ମନ୍ଦିର୍ ବିତ୍‌ରେ ରୁଣ୍ଡୁ ଆରି ମନ୍ଦିରର୍‌ ଦୁଆର୍ ସବୁ ବନ୍ଦ୍ କରୁ; କାଇକେକି ସେମନ୍ ତମ୍‌କେ ମାର୍‌ବାକେ ଆଇବାଇ; ରାତ୍ଆ ସେମନ୍ ତମ୍‌କେ ମାର୍‌ବାକେ ଆଇବାଇ।<verse eid="NEH 6:10" /></para>
  <para style="p">
    <verse number="11" style="v" sid="NEH 6:11" />ତେଇ ମୁଇ କଇଲି, ମର୍ ପାରା ଲକ୍‌ କାଇ ପାଲାଇବି? ମର୍‌ ରକାମ୍‌ ଅଇ ଜିବନ୍‌ ଜିଆଇବାକେ ଜେ ରନ୍ଦିର୍‌ ବିତ୍‌ରେ ଜାଇସି, ଏ ରକାମ୍ କେ ଆଚେ? ମୁଇଁ ବିତ୍‌ରେ ନ ଜାଇ ।<verse eid="NEH 6:11" /></para>
  <para style="p">
    <verse number="12" style="v" sid="NEH 6:12" />ମାତର୍‌ ମୁଇ ଚିନ୍‌ଲି, ଆରି ଦେକା, ପର୍‌ମେସର୍‌ ତାକେ ପାଟାଇ ନ ରଇଲା, ଏଲେ ମିସା ସେ ମର୍‌ ବିରୁଦେ ଏ ବବିସତ୍‌ ବାକିଅ ପର୍‌ଚାର୍‌ କଲା; ଆରି, ଟବିଅ ଆରି ସନ୍‌ବଲଟ୍‌ ତାକେ କୁଲି ଦେଇ ରଇଲା । <verse eid="NEH 6:12" /><verse number="13" style="v" sid="NEH 6:13" />ମୁଇ ଜେନ୍ତାର୍‌ ଡର୍‌ବି ଆରି ସେ କାମ୍‌ କରି ପାପ୍‌ କର୍‌ବି, ଆରି ସେମନ୍‌ ଜେନ୍ତାର୍‌ ମକେ ବାର୍‌କରାଇବାକେ ମର୍‌ କାରାପ୍‌ ବିସଇ ପାଇବାଇ, ଏ ସବୁର୍‌ ପାଇ ତାକେ କୁଲି ଦିଆ ଅଇତେ ରଇଲା ।<verse eid="NEH 6:13" /></para>
  <para style="p">
    <verse number="14" style="v" sid="NEH 6:14" />ଏ ମର୍‌ ପର୍‌ମେସର୍‌, ଟବିଅ ଆରି ସନ୍‌ବଲଟର୍‌ ଏ ସବୁ କାମ୍‌ ଇସାବେ ଏମନ୍‌କେ , ଆରି ମକେ ଡରାଇବାକେ ଇଚା କଲାଇ ଜେ ନଅଦିଆ ବବିସତ୍‌ବକ୍‌ତି ଆରି ଅଲ୍‌ଗା ବବିସତ୍‌ବକ୍‌ତା, ଏମନ୍‌କେ ଏତାଆ ।<verse eid="NEH 6:14" /></para>
  <para style="s">ପାଚୁରି କାମ୍ ସାର୍‌ଲା</para>
  <para style="p">
    <verse number="15" style="v" sid="NEH 6:15" />ତାର୍‌ପଚେ ପଚାସ୍ ଦୁଇ‌ ଦିନ୍ ବିତ୍‌ରେ ଇଲୁଲ୍ ମାସର୍ କଡେ ପାଞ୍ଚ୍‌ ଦିନେ ପାଚୁରି ସାର୍‌ଲା । <verse eid="NEH 6:15" /><verse number="16" style="v" sid="NEH 6:16" />ଆରି, ଆମର୍ ସତ୍‌ରୁ ସବୁଲକ୍‌ ଏଟା ସୁନ୍‌ଲାକେ, ଏରକାମ୍ ଅଇଲା ଜେ, ଆମର୍ ଚାରିବେଡ୍‌ତିର୍ ଅଲ୍‌ଗା ଦେସର୍ ସବୁ ଲକ୍ ଡରିଗାଲାଇ ଆରି ସେମନର୍ ମୁଆଟେ ଲାଜ ଅଇ ଗାଇଲାଇ, କାଇକେକି ଏ କାମ୍ ଜେ ଆମର୍ ପର୍‌ମେସରର୍ ବାଟେ ଅନି ଅଇଲା, ଏଟା ସେମନ୍ ବୁଜ୍‌ଲାଇ । <verse eid="NEH 6:16" /><verse number="17" style="v" sid="NEH 6:17" />ଆରି, ସେବେଲେ ଜିଉଦାର୍ ନେତାମନ୍ ଟବିଅ ଲଗେ କେତେକ୍ ଚିଟି ଲେକି ପାଟାଇଲାଇ ଆରି ଟବିଅର ଅଲଗା ଚିଟିମନ୍ ସେମନର୍ ଲଗେ ଆଇଲା । <verse eid="NEH 6:17" /><verse number="18" style="v" sid="NEH 6:18" />କାଇକେବଇଲରେ, ସେ ଆରର୍ ପିଲା, ସକନିଅର୍ ଜୁଆଁଇ ଅଇଲାକେ ଆରି ତାର୍ ପିଲା ଜିଅଅନନ୍ ବେରିକିଅର୍ ପିଲା ମସୁଲମର୍ ଟକିକେ ବିବା ଅଇ ରଇଲାକେ ଜିଉଦାର୍ ବିତ୍‌ରେ ଅନେକ୍ ତାର୍ ବାଟେ ପର୍‌ମାନ୍ କରି ରଇଲାଇ । <verse eid="NEH 6:18" /><verse number="19" style="v" sid="NEH 6:19" />ଆରି, ସେମନ୍ ତାର୍ ନିମାନ୍ କାମର୍ କାତା ମକେ କଇଲା ଆରି ମର୍ କାତା ସବୁ ତାକେ ଜାନାଇଲାଇ । ଆରି, ମକେ ଡରାଇବାକେ ଟବିୟ ବେସି ଚିଟିମନ୍ ପାଟାଇଲା ।<verse eid="NEH 6:19" /></para>
  <chapter eid="NEH 6" />
  <chapter number="7" style="c" sid="NEH 7" />
  <para style="p">
    <verse number="1" style="v" sid="NEH 7:1" />ପାଚୁରି ତିଆର୍ ଅଇଲାକେ, ମୁଇ କାପାଟ୍ ସବୁ ପାକାଇଲି, ଆରି ବାଟ୍ ଜାଗୁଆଲ୍ ଆରି ଗିତ୍ କଇବା ଲକ୍ ଆରି ଲେବିଅମନ୍ ବାଚି ଅଇଲାଇ । <verse eid="NEH 7:1" /><verse number="2" style="v" sid="NEH 7:2" />ସେଟାର୍‌ପାଇଁ ମୁଇ ନିଜର୍‌ ବାଇ ଅନାନିକେ ଆରି ଦୁର୍‌ଗର୍‌ ସାସନ୍‌ କାରିଆ ଅନାନିକେ ଜିରୁସାଲମ୍‌କେ ସାସନ୍‌ କର୍‌ବାକେ ବାଚ୍‌ଲି; କାଇକେବଇଲେ ଅନାନିଅ ଗଟେକ୍‌ ବିସ୍‌ବାସ୍‌ ଲକ୍‌ ରଇଲା ଆରି ସେ ବେସି ଲକର୍‌ ଟାନେ ଅନି ଅଦିକ୍‌, ପର୍‌ମେସର୍‌କେ ଡର୍‌ତେ ରଇଲା । <verse eid="NEH 7:2" /><verse number="3" style="v" sid="NEH 7:3" />ଆରି, ମୁଇ ସେମନ୍‌କେ କଇଲି, ବେଲ୍‌ ନ ଉଦ୍‌ବା ଜାକ ଜିରୁସାଲମର୍‌ କାପାଟ୍‌ମନ୍‌ ନ ଉଗାଡା; ଲକ୍‌ମନ୍‌ ଜାଗୁଆଲ୍‌ କାମ୍ କର୍‌ବାକେ ଟିଆଅଇଲା ବେଲେ କାପାଟ୍‌ମନ୍‌ ସବୁ ଡାବି ଦେବାଇ, ଆରି ତମେ ତେଇର୍ ଗାଡା ଦିଆସ୍, ଆରି ତମେ ଜିରୁସାଲମେ ବାସାଅଇ ରଇଲା ଲକ୍‌ମନ୍‌କେ ଜାଗୁଆଲ୍ ଅଇବାକେ ଡାକିକରି ବାଚ୍‌ସା, ସେମନ୍‌ ସବୁଲକ୍‌ ନିଜର୍‌ ନିଜର୍‌ ଜାଗାଇ ରଅତ୍ ଆରି ସବୁଲକ୍‌ ନିଜର୍‌ ନିଜର୍‌ ଗର୍‌ ମୁଆଟେ ରଅତ୍ ।<verse eid="NEH 7:3" /></para>
  <para style="s">ବିନ୍ ଦେସେ ଅନି ବାଉଡି ରଇବା ଲକର୍ ତାଲିକା</para>
  <para style="p">
    <verse number="4" style="v" sid="NEH 7:4" />ନଅଁରର୍ ବେସି ଅସାର୍ ରଇଲା ଆରି ବଡ୍‌ ରଇଲା; ମାତର୍ ତେଇ ଉନା ଲକ୍ ରଇଲାଇ ଆରି ସବୁ ଗର୍‌ମନ୍ ତିଆର୍ ନ ଅଇ ରଇଲା। <verse eid="NEH 7:4" /><verse number="5" style="v" sid="NEH 7:5" />ତାର୍‌ପଚେ ପିଡି ଇସାବେ ଏଜାଇ ଅଇବାପାଇ ସେବା କାମ୍‌ କରୁମନ୍‌କେ ଆରି ମୁକିଆ ମନ୍‌କେ ଆରି ଲକ୍‌ମନ୍‌କେ ଟୁଲିଆଇ ବାକେ ମର୍ ପର୍‌ମେସର୍ ମର୍‌ମନେ ଜାନାଇଲା। ଆରି ଜନ୍‌ ଲକ୍‌ମନ୍ ପର୍‌ତୁମେ ଆଇଲାଇ, ସେମନର୍, ବଁସ୍‌ ତାଲିକାର୍ ବଇପାଇଲି, ତେଇ ଏନ୍ତାରି ବଲିକରି ଲେକାଅଇ ରଇବାଟା ଦେକ୍‌ଲି,କଇବାକେ ଗାଲେ। <verse eid="NEH 7:5" /><verse number="6" style="v" sid="NEH 7:6" />ଜନ୍‌ ଲକ୍‌ମନ୍ ବନ୍ଦି ଅନୁସାରେ ବାଚାଜାଇ ରଇଲାଇ, ସେମନର୍ ବିତ୍‌ରେ ଅନି ଏ ପର୍‌ଦେସିଆ ପିଲାମନ୍‌ ସବୁଲକ୍ ଜିରୁସାଲମ୍ ଆରି ଜିଉଦାଇ ରଇବା ନିଜର୍‌ ନିଜର୍ ନଅଁରେ ବାଉଡି ଆଇଲାଇ, ବାବିଲର୍ ରାଜା ନବ୍‌କୁଦ୍‌ନିସ୍‌ଚର୍ ଏମନ୍‌କେ ନେଇରଇଲା; <verse eid="NEH 7:6" /><verse number="7" style="v" sid="NEH 7:7" />ଏମନ୍ ଜିରୁବାବିଲ୍, ଜେସୁଅ, ନିଇମିଆ, ଅସ୍‌ରିଅ, ରଅମା, ନଅମାନି, ମର୍‌ଦକଇ, ବିଲ୍‌ସନ୍‌, ମିସ୍‌ପର୍, ବିଗ୍‌ବଇ, ନଉମ, ବାନାସଙ୍ଗ୍ ବାଉଡି ଆଇଲାଇ। ଇସ୍‌ରାଏଲର୍ ବଁସର୍ ମୁନୁସ୍ ପିଲାର୍ ସକିଆ ଏଟା, <verse eid="NEH 7:7" /><verse number="8" style="v" sid="NEH 7:8" />ପରିଅସର୍ ପିଲାମନ୍‌ ଦୁଇଅଜାର୍ ସଏ ସତୁରି ଦୁଇ ଲକ୍। <verse eid="NEH 7:8" /><verse number="9" style="v" sid="NEH 7:9" />ସପଟିଅର୍ ପିଲାମନ୍‌ ତିନିସ ସତୁରି ଦୁଇ ଲକ୍। <verse eid="NEH 7:9" /><verse number="10" style="v" sid="NEH 7:10" />ଆରଅର୍ ପିଲାମନ୍‌ ଚଅସ ପଚାସ୍ ଦୁଇଲକ୍। <verse eid="NEH 7:10" /><verse number="11" style="v" sid="NEH 7:11" />ଜେସୁଅର୍ ଆରି ଜଆବର୍ ପିଲାମନ୍‌ ମନର୍ ବିତ୍‌ରେ ଅନି ପଅତ୍ ମଆବରର୍ ପିଲାମନ୍‌ ଦୁଇଅଜାର୍ ଆଟ୍‌ସ ଅଟ୍‌ର ଲକ୍ <verse eid="NEH 7:11" /><verse number="12" style="v" sid="NEH 7:12" />ଏଲମର୍ ପିଲାଜମନ୍‌ ଏକ୍ଅଜାର୍ ଦୁଇସ ପଚାସ୍ ଚାର୍ ଲକ୍। <verse eid="NEH 7:12" /><verse number="13" style="v" sid="NEH 7:13" />ସତୁର୍ ବଁସର୍‌ ପିଲାମନ୍‌ ଆଟ୍‌ସ ଚାଲିସ୍ ପାଁଚ୍ ଲକ୍ । <verse eid="NEH 7:13" /><verse number="14" style="v" sid="NEH 7:14" />ସକଅର୍ ପିଲାମନ୍ ସାତ୍ ସ ସାଟେ ଲକ୍ । <verse eid="NEH 7:14" /><verse number="15" style="v" sid="NEH 7:15" />ବିନୁଇର୍ ପିଲାମନ୍ ଚଅ ସଅ ଚାଲିସ୍ ଆଟ ଲକ୍‌ । <verse eid="NEH 7:15" /><verse number="16" style="v" sid="NEH 7:16" />ବେବଅର୍ ପିଲାମନ୍ ଚଅ ସଅ ଅଟେଇସ୍ ଲକ୍ । <verse eid="NEH 7:16" /><verse number="17" style="v" sid="NEH 7:17" />ଅସ୍‌ଗଦର୍ ଦୁଇ ଅଜାର୍ ତିନ୍ ସଅ ବାଇସ୍ ଲକ୍ । <verse eid="NEH 7:17" /><verse number="18" style="v" sid="NEH 7:18" />ଅଦ୍‌ନିକାମର୍ ପିଲାମନ୍ ଚଅ ସଅ ସତ୍‌ସଟି ଲକ୍ । <verse eid="NEH 7:18" /><verse number="19" style="v" sid="NEH 7:19" />ବିଗ୍‌ବଇର୍ ପିଲାମନ୍ ଦୁଇ ଅଜାର୍ ସତ୍‌ସଟି ଲକ୍ । <verse eid="NEH 7:19" /><verse number="20" style="v" sid="NEH 7:20" />ଆଦିନର୍ ପିଲାମନ୍ ଚଅ ସଅ ପଞ୍ଚାବନ୍ ଲକ୍ । <verse eid="NEH 7:20" /><verse number="21" style="v" sid="NEH 7:21" />ଇଜକିଅର୍ ବଁସ୍‌ ଅନି ଆଟେରର୍ ପିଲାମନ୍ ଅଟାନବେ ଲକ୍ । <verse eid="NEH 7:21" /><verse number="22" style="v" sid="NEH 7:22" />ଅସୁମର୍ ପିଲାମନ୍ ତିନ୍ ସଅ କଡେ ଆଟ୍ ଲକ୍ । <verse eid="NEH 7:22" /><verse number="23" style="v" sid="NEH 7:23" />ବେତ୍‌ସଅର୍ ପିଲାମନ୍ ତିନ୍ ସଅ କଡେ ଚାରି ଲକ୍ । <verse eid="NEH 7:23" /><verse number="24" style="v" sid="NEH 7:24" />ଆରିପର୍ ପିଲାମନ୍ ସଏ ବାର ଲକ୍ । <verse eid="NEH 7:24" /><verse number="25" style="v" sid="NEH 7:25" />ଗିବିଅନ୍‌ର ପିଲାମନ୍ ନବେ ପାଞ୍ଚ ଲକ୍ । <verse eid="NEH 7:25" /><verse number="26" style="v" sid="NEH 7:26" />ବେତେଲିଇମ୍ ଆରି ନଟପାର୍ ଲକ୍ ସଏ ଅସେ ଆଟ ଲକ୍ । <verse eid="NEH 7:26" /><verse number="27" style="v" sid="NEH 7:27" />ଅନାତତର୍ ଲକ୍ ସଏ କଡେ ଆଟ୍‌ ଲକ୍ । <verse eid="NEH 7:27" /><verse number="28" style="v" sid="NEH 7:28" />ବେତ୍ ଅସ୍‌ମାବତର୍ ଲକ୍ ଚାଲିସ୍ ଦୁଇ ଲକ୍ । <verse eid="NEH 7:28" /><verse number="29" style="v" sid="NEH 7:29" />କିରିଅତ ଜିଆରିମର୍, କପିରାର୍ ଆରି ବେରତର୍‌ ଲକ୍ ସାତ ସଅ ଚାଲିସ୍ ତିନ୍ ଲକ୍ । <verse eid="NEH 7:29" /><verse number="30" style="v" sid="NEH 7:30" />ରାମା ଆରି ଗେବାର୍ ଲକ୍ ଚଅ ସଅ ଏକଇସ୍ ଲକ୍ । <verse eid="NEH 7:30" /><verse number="31" style="v" sid="NEH 7:31" />ମିକ୍‌ମସ୍ ଲକ୍ ସଏ ବାଇସ୍ ଲକ୍ । <verse eid="NEH 7:31" /><verse number="32" style="v" sid="NEH 7:32" />ବେତେଲ୍ ଆରି ଅଇର୍ ଲକ୍ ସଏ ତେଇସ୍ ଲକ୍ । <verse eid="NEH 7:32" /><verse number="33" style="v" sid="NEH 7:33" />ଅଲ୍‌ଗା ନବର୍ ଲକ୍ ପଚାସ ଦୁଇ ଲକ୍ । <verse eid="NEH 7:33" /><verse number="34" style="v" sid="NEH 7:34" />ଅଲ୍‌ଗା ଏଲମର୍ ପିଲାମନ୍ ଏକ୍ ଅଜାର୍ ଦୁଇ ସଅ ପଚାସ୍ ଚାରି ଲକ୍ । <verse eid="NEH 7:34" /><verse number="35" style="v" sid="NEH 7:35" />ଆରିମର୍ ପିଲାମନ୍ ତିନ୍ ସଅ କଡେ ଲକ୍ । <verse eid="NEH 7:35" /><verse number="36" style="v" sid="NEH 7:36" />ଜିରିଅର୍ ପିଲାମନ୍ ତିନ୍ ସଅ ଚାଲିସ୍ ପାଞ୍ଚ୍‌ ଲକ୍ । <verse eid="NEH 7:36" /><verse number="37" style="v" sid="NEH 7:37" />ଲଦ୍‌, ଆଦିଦ୍ ଆରି ଅନର୍ ପିଲାମନ୍ ସାତ୍ ସଅ କଡେ ଏକ୍‌ ଲକ୍‌ । <verse eid="NEH 7:37" /><verse number="38" style="v" sid="NEH 7:38" />ସନାଆର୍‌ ପିଲାମନ୍ ତିନ୍ ଅଜାର୍ ନଅ ସଅ ତିରିସ୍ ଲକ୍ । <verse eid="NEH 7:38" /><verse number="39" style="v" sid="NEH 7:39" />ଜାଜକ୍‌ମନର୍ ସକିଆ; ଜେସୁଅ ବଁସର୍ ଜିଦଇଅର୍ ପିଲାମନ୍ ନଅ ସଅ ସତୁରି ତିନ୍ ଲକ୍ । <verse eid="NEH 7:39" /><verse number="40" style="v" sid="NEH 7:40" />ଇମେରର୍ ପିଲାମନ୍ ଏକ୍ ଅଜାର୍ ପଚାସ୍ ଦୁଇଲକ୍ । <verse eid="NEH 7:40" /><verse number="41" style="v" sid="NEH 7:41" />ପସ୍‌ଉରର୍ ପିଲାମନ୍ ଏକ୍ ଅଜାର୍ ଦୁଇ ସଅ ଚାଲିସ୍ ସାତ୍ ଲକ୍ । <verse eid="NEH 7:41" /><verse number="42" style="v" sid="NEH 7:42" />ଆରିମର୍ ପିଲାମନ୍ ଏକ୍ ଅଜାର୍ ସତ୍‌ର ଲକ୍‌ । <verse eid="NEH 7:42" /><verse number="43" style="v" sid="NEH 7:43" />ଲେବିଅ ମନର୍‌ ସଙ୍କିଆ; ଏଦବାର୍‌ ପିଲାମନର୍‌ ବିତ୍‌ରେ ଅନି ଜେସୁଅର୍‌, କଦ୍‌ମିଏଲର୍‌ ପିଲାମନ୍‌ ସତୁରି ଚାର୍‌ ଲକ୍‌ । <verse eid="NEH 7:43" /><verse number="44" style="v" sid="NEH 7:44" />ଗିତ୍ ଗାଇବା ଲକର୍ ସଙ୍କିଆ; ଆସପର୍‌ ପିଲାମନ୍‌ ଏକ୍‌ ସଅ ଚାଲିସ୍‌ ଆଟ୍‌ ଲକ୍‌ । <verse eid="NEH 7:44" /><verse number="45" style="v" sid="NEH 7:45" />ଦୁଆର୍‌ ଜାଗୁମନର୍‌ ସଁକିଆ; ସଲୁମର୍‌ ପିଲାମନ୍‌ ଆଟରର୍‌ ପିଲାମନ୍‌, ଟଲେମାନର୍‌ ପିଲାମନ୍‌, ଆକୁବର ପିଲାମନ୍‌, ଅଟିଟାର୍‌ ପିଲାମନ୍‌, ସବଅର୍‌ ପିଲାମନ୍‌ ସଏ ତିରିସ୍‌ ଆଟ୍‌ ଲକ୍‌ । <verse eid="NEH 7:45" /><verse number="46" style="v" sid="NEH 7:46" />ମନ୍ଦିରେ ସେବା କାମ୍ କରୁମନର୍ ସଁକିଆ; ସିଅର୍‌ ପିଲାମନ୍‌, ଅସୁପାର୍‌ ପିଲାମନ୍‌, ଟବାଅତର୍‌ ପିଲାମନ୍‌; <verse eid="NEH 7:46" /><verse number="47" style="v" sid="NEH 7:47" />କରସର୍‌ ପିଲାମନ୍‌, ସିଅର୍‌ ପିଲାମନ୍‌, ପାଦନର୍‌ ପିଲାମନ୍‌; <verse eid="NEH 7:47" /><verse number="48" style="v" sid="NEH 7:48" />ଲବାନାର୍ ପିଲାମନ୍, ଅଗାବର୍‌ ପିଲାମନ୍, ସଲ୍‌ମଅର୍ ପିଲାମନ୍; <verse eid="NEH 7:48" /><verse number="49" style="v" sid="NEH 7:49" />ଆନ୍‌ନର୍ ପିଲାମନ୍, ଗିଦେଲର୍ ପିଲାମନ୍, ଗଅରର୍ ପିଲାମନ୍; <verse eid="NEH 7:49" /><verse number="50" style="v" sid="NEH 7:50" />ରାୟାର୍ ପିଲାମନ୍, ରତ୍‌ସିନର୍ ପିଲାମନ୍, ନକଦର୍ ପିଲାମନ୍; <verse eid="NEH 7:50" /><verse number="51" style="v" sid="NEH 7:51" />ଗସମର୍ ପିଲାମନ୍, ଉସର୍ ପିଲାଜିଲା, ପାସେଅର୍ ପିଲାମନ୍; <verse eid="NEH 7:51" /><verse number="52" style="v" sid="NEH 7:52" />ବେସଇଅର୍‌ ପିଲାମନ୍, ମିଉନିମର୍ ପିଲାମନ୍, ନପୁସିମର୍ ପିଲାମନ୍ ; <verse eid="NEH 7:52" /><verse number="53" style="v" sid="NEH 7:53" />ବକ୍‌ବୁକର୍‌ ପିଲାମନ୍, ଅକୁପାର୍ ପିଲାମନ୍, ଅଉରର୍ ପିଲାମନ୍; <verse eid="NEH 7:53" /><verse number="54" style="v" sid="NEH 7:54" />ବସ୍‌ଲୁତ୍‌ର୍‌ ପିଲାମନ୍, ମଇଦାର୍‌ ପିଲାମନ୍,ଅର୍‌ସାର୍‌ ପିଲାମନ୍; <verse eid="NEH 7:54" /><verse number="55" style="v" sid="NEH 7:55" />ବର୍‌କସର୍‌ ପିଲାମନ୍, ସିସରାର୍ ପିଲାମନ୍‌, ତେମଅର୍ ପିଲାମନ୍; <verse eid="NEH 7:55" /><verse number="56" style="v" sid="NEH 7:56" />ନତ୍‌ସିଅର୍ ପିଲାମନ୍, ଅଟିପାରର୍ ପିଲାମନ୍ । <verse eid="NEH 7:56" /><verse number="57" style="v" sid="NEH 7:57" />ସଲମନର୍ ଦାସ୍‌ମନର୍ ସଁକିଆ; ସଟଇର୍ ପିଲାମନ୍, ସପେରତର୍‌ ପିଲାମନ୍‌, ପରିଦାରର୍ ପିଲାମନ୍; <verse eid="NEH 7:57" /><verse number="58" style="v" sid="NEH 7:58" />ଜାଲାର୍ ପିଲାମନ୍, ଦର୍‌କଣର୍‌ ପିଲାମନ୍, ଗିଦେଲର୍‌ ପିଲାମନ୍; <verse eid="NEH 7:58" /><verse number="59" style="v" sid="NEH 7:59" />ସପଟିଅର୍ ପିଲାମନ୍, ଅଟିଲାର୍ ପିଲାମନ୍, ପକେରତ୍ଅତ୍‌ ସବାଇମର୍ ପିଲାମନ୍, ଆମନର୍ ପିଲାମନ୍ ।<verse eid="NEH 7:59" /></para>
  <para style="p">
    <verse number="60" style="v" sid="NEH 7:60" />ସର୍‌ତେ ମନ୍ଦିର୍ ସେବା କାମ୍ କର୍‌ବା ଲକ୍‌ମନ୍ ଆରି ସଲ୍‌ମନର୍ ଦାସ୍‌ମନର୍ ପିଲାମନର୍ ସଙ୍କିଆ ତିନ୍‌ ସଅ ନବେ ଦୁଇ ଲକ୍ । <verse eid="NEH 7:60" /><verse number="61" style="v" sid="NEH 7:61" />ଆରି, ତେଲମେଲଅ, ତେଲଅର୍‌ସା, କରୁବ, ଅଦନ୍ ଆରି ଇମେର୍, ଏ ସବୁ ଜାଗାଇ ଅନି ଲକ୍‌ମନ୍ ଆଇଲାଇ; ମାତର୍ ସେମନ୍ ଇସ୍‌ରାଏଲର୍ ଲକ୍ ବଲି ନିଜର୍ ନିଜର୍ ଆନିଦାଦିମନର୍ ବଁସ୍‌ ଆରି ଗସ୍‌ଟିର୍ ପର୍‌ମାନ୍ ଦେକାଇ ନାପାର୍‌ଲାଇ; ସେ ଲକ୍‌ମନ୍ ଅଇଲାଇନି, <verse eid="NEH 7:61" /><verse number="62" style="v" sid="NEH 7:62" />ଦଲାଇଅର୍ ପିଲାମନ୍, ଟବିଅର୍ ପିଲା, ନକଦରର୍‌ପିଲା, ଚଅ ସଅ ଚାଲିସ୍ ଦୁଇ ଲକ୍ । <verse eid="NEH 7:62" /><verse number="63" style="v" sid="NEH 7:63" />ଜାଜକ୍‌ମନର୍ ବିତ୍‌ରେ ଅନି ଅବାଇଅରର୍ ପିଲାମନ୍, ଅକସରର୍ ପିଲାମନ୍, ବର୍‌ସିଲଇର୍ ପିଲାମନ୍, ଏ ବର୍‌ସିଲଇଅ ଗିଲିଅଦିଅ ବର୍‌ସିଲଅର୍ ଗଟେକ୍ ଟକିକେ ବିବା କର୍‌ବାକେ ତାର୍ ନାଉଁ ଇସାବେ ଡାକ୍‌ପୁଟା ଅଇ ରଇଲା । <verse eid="NEH 7:63" /><verse number="64" style="v" sid="NEH 7:64" />ଏମନ୍ ବଁସର୍ ତାଲିକା ଅନୁସାରେ ଏଜ୍‌ବା ଲକ୍‌ମନର୍ ବିତ୍‌ରେ ଅନି ନିଜର୍ ବଁସର୍ ତାଲିକା ଚିଟି କଜ୍‌ଲାଇ, ମାତର୍ ମିଲାଇ ନାପାର୍‌ଲାଇ; ତେବେ ସେମନ୍ ଅସୁକଲ୍‌ ଏଜାଇ ଅଇ ଜାଜକ୍ ପଦ୍ ଦେଅତ୍ ନାଇ । <verse eid="NEH 7:64" /><verse number="65" style="v" sid="NEH 7:65" />ଆରି, ସାସନ୍ କାରିଆ ସେମନ୍‌କେ କଇଲାଜେ, ଉରିମ୍ ଆରି ତୁମିମ୍‌ଦାରି<note caller="+" style="f"><char style="fr" closed="false">7:65 </char><char style="ft" closed="false">ଉରିମ୍ ଆରି ତୁମିମାରି ପର୍‌ମେସରର୍ ମନ୍ ଜାନ୍‌ବାକେ ଜାଜକ୍‌ମନ୍ କାଇତେ ରଇବା ଗଟେକ୍ ରକାମର୍ ଜିନିସ୍‌</char></note> ଜାଜକ୍ ନ ଉବଜ୍‌ବା ଜାକ ତମେ ସୁକଲ୍ ଜିନିସ୍ କାଇ ନାପାରାସ୍ ।<verse eid="NEH 7:65" /></para>
  <para style="p">
    <verse number="66" style="v" sid="NEH 7:66" />ଆରି, ଗଟେକ୍ ଲଗେ ସବୁ ସମାଜ୍ ଚାଲିସ୍ ଦୁଇ ଅଜାର୍ ତିନ୍ ସଅ ସାଟେ ଲକ୍ । <verse eid="NEH 7:66" /><verse number="67" style="v" sid="NEH 7:67" />ଏଟା ଚାଡି ସେମନର୍ ଦାସ୍‌ଦାସି ସାତ୍ ଅଜାର୍ ତିନ୍ ସଅ ତିରିସ୍ ସାତ୍ ଲକ୍ ରଇଲାଇ; ଆରି, ସେମନର୍‌ ଦୁଇ ସଅ ଚାଲିସ୍ ପାଞ୍ଚ ଲକ୍ ଗିତ୍ କଇବା ପିଲାମନ୍ ଆରି ଗିତ୍ ଇବା ଟକିମନ୍ ରଇଲାଇ । <verse eid="NEH 7:67" /><verse number="68" style="v" sid="NEH 7:68" />ସେମନର୍ ସାତ୍‌ ସଅ ତିରସ୍ ଚଅ ଗଡା; ଦୁଇ ସଅ ଚାଲିସ୍ ପାଞ୍ଚ୍‌ଟା ମାଇ ଗଡା; <verse eid="NEH 7:68" /><verse number="69" style="v" sid="NEH 7:69" />ଚାର୍ ସଅ ତିରିସ୍ ପାଞ୍ଚ୍‌ଟା ଉଁଟ୍; ଚଅ ଅଜାର୍ ସାତ୍ ସଅ କଡେଟା ଗଦମନ୍ ରଇଲାଇ । <verse eid="NEH 7:69" /><verse number="70" style="v" sid="NEH 7:70" />ଆରି, ବାବାର୍ ବଁସର୍ ମୁକିଅ ମନର୍ ବିତ୍‌ରେ ଅନି କେକେ ସେ କାମର୍ ପାଇ ଦାନ୍ କଲାଇ । ସାସନ୍ କାରିଆର୍ ଗରେଅନି ଡାରିକ୍ ନାଅଁର୍ ଅଜାର୍‌ଟା ସୁନା, ପଚାସ୍‌ଟା କୁଡ୍‌କା, ପାଞ୍ଚ୍ ସଅ ତିରିସ୍ ଜାଜକର୍ ବସ୍‌ତର୍ ଦେଲା । <verse eid="NEH 7:70" /><verse number="71" style="v" sid="NEH 7:71" />ଆରି, ବାବାର୍ ବଁସର୍‌ କେତେକ୍ ମୁକିଅ ଲକ୍ ପାର୍‌ତନା ଗରେ ଡାରିକ୍‌ କଇବାକେ ଗାଲେ ତିନ୍ ଅଜାର୍ ଚାରିସ ଟାଙ୍ଗାର୍ ମୁଲିଅର୍ କଡେ ଅଜାର୍ ସୁନା ଆରି ଦୁଇ ଅଜାର୍ ଦୁଇ ସଅ ପାଉଣ୍ଡ୍ ରୁପା ଦେଲାଇ । <verse eid="NEH 7:71" /><verse number="72" style="v" sid="NEH 7:72" />ଅଲ୍‌ଗା ଲକ୍ ସବୁ ଡାରିକ୍ ବଇଲେ ତିନ୍ ଅଜାର୍ ଚାରିସ ଟାଙ୍ଗାର୍ ମୁଲିଅର୍ କଡେ ଅଜାର୍‌ଟା ସୁନାର୍‌ ମୁଦ୍‌ରା ଆରି ଦୁଇ ଅଜାର୍ ପାଉଣ୍ଡ୍ ରୁପା ଆରି ସାଟେ ସାତ୍‌ଟା ଜାଜକ୍‌ମନର୍ ବସ୍‌ତର୍ ଦେଲାଇ । <verse eid="NEH 7:72" /><verse number="73" style="v" sid="NEH 7:73" />ତାର୍‌ପଚେ ଜାଜକ୍‌ମନ୍ ଆରି ଲେବିଅମନ୍ ଆରି ଜାଗୁଆଲ୍‌ମନ୍ ଆରି ଗିତ୍ ଗାଇବା ଲକମନ୍, ଆରି କେତେକ୍ ଲକମନ୍ ଆରି ପାର୍‌ତନାଗରେ ଲଗେ କାମ୍‌କରୁମନ୍ ଆରି ସବୁ ଇସ୍‌ରାଏଲ୍ ନିଜର୍ ନିଜର୍‌ ନଅଁରେ ବାସା କଲାଇ । ତାର୍‌ପଚେ ସାତ୍ ମାସ୍ ଅଇଲାକେ, ଆରି ଇସ୍‌ରାଏଲର୍‌ ପିଲାମନ୍ ନିଜର୍ ନଅଁରେ ରଇଲାଇ ।<verse eid="NEH 7:73" /></para>
  <chapter eid="NEH 7" />
  <chapter number="8" style="c" sid="NEH 8" />
  <para style="s">ଏଜ୍‌ରାର୍ ନିଅମ୍ ପଡ୍‌ବାଟା</para>
  <para style="p">
    <verse number="1" style="v" sid="NEH 8:1" />ଆରି, ସବୁଲକ୍ ଗଟେକ୍ ଅଇକରି ପାନିଦୁଆର୍ ନାଉଁର୍ ଡେଲାବାଟେ ରୁଣ୍ଡ୍‌ଲାଇ; ଆରି ସବୁବେଲର୍ ମାପ୍‌ରୁ ଇସ୍‌ରାଏଲର୍ ଲକ୍‌ମନ୍‌କେ ମସା ଜନ୍ ପୁସ୍‌ତକ୍ ଆନ୍‌ବାକେ ଆଦେସ୍ ଦେଇ ରଇଲା, ସେଟା ଆନ୍‌ବାକେ ସେମନ୍ ଏଜ୍‌ରା ସିକିତ୍‌ ଲକ୍‌କେ କଇଲା । <verse eid="NEH 8:1" /><verse number="2" style="v" sid="NEH 8:2" />ତେଇ ସାତ୍‌ ମାସର୍ ପର୍‌ତୁମ୍‌ ଦିନେ ଏଜ୍‌ରାର୍ ମୁକିଅ ଜାଜକ୍ ମୁନୁସ୍‌ମନ୍ ଆରି ମାଇଜି ସବୁ ଜେତେକ୍‌ଲକ୍ ସୁନିକରି ବୁଜି ପାର୍‌ବାଇ, ସେଟା ସର୍‌ତେ ସବୁର୍ ମୁଆଟେ ସେ ବେବସ୍‌ତା ବଇ ଆନ୍‌ଲାଇ । <verse eid="NEH 8:2" /><verse number="3" style="v" sid="NEH 8:3" />ସେଟାର୍‌ପାଇଁ ସେ ପାନିଦୁଆର୍ ନାଉଁର୍ ମୁଆଟର୍ ଡେଲାବାଟେ ମାଇଜି ମୁନୁସ୍‌ମନ୍ ଜେତେକ୍ ଲକ୍ ସୁନିକରି ବୁଜି ପାର୍‌ବାଇ ସେ ସବୁଲକର୍ ମୁଆଟେ ସାକାଲେ ଅନି ମୁଇଦାନ୍‌ ଜାକ ସେ ବଇକେ ପଡ୍‌ଲା; ଆରି, ସେ ସବୁ ଲକ୍‌ମନ୍ ସୁନ୍ ପାରା ସେ ପୁସ୍‌ତକ୍ ପଡ୍‌ଲା ।<verse eid="NEH 8:3" /></para>
  <para style="p">
    <verse number="4" style="v" sid="NEH 8:4" />ଆରି, ଏଜ୍‌ରା ସିକିତ୍‌ ଲକ୍‌କେ ସେ କାମର୍ ପାଇ ଗଚ୍ ସଙ୍ଗ୍‌ ତିଆର୍ କଲା ଟେଜ୍ ଉପ୍‌ରେ ଟିଆଅଇଲା; ଆରି ଦକିନ୍‌ ଦିଗେ ତାର୍‌ଲଗେ ମତତିଅ, ସେମା, ଅନାଅ, ଉରିଅ, ଇଲ୍‌କିଅ, ଆରି ମାସେଅ ଟିଆ ଅଇଲାଇ; ଆରି ତାର୍ ଉଜାବାଟେ ପଦାଅ, ମିସାଏଲ୍, ମଲ୍‌କିଅ, ଅସୁମ୍, ଅସ୍‌ବଦାନା, ଜିକରିଅ ଆରି ମସୁଲମ୍ ଟିଆ ଅଇଲାଇ। <verse eid="NEH 8:4" /><verse number="5" style="v" sid="NEH 8:5" />ତାର୍‌ପଚେ ଏଜ୍‌ରା ସବୁର୍ ମୁଆଟେ ସେ ବଇକେ ବେଟ୍‌ଲା; କାଇକେ ବଇଲେ ସେ ସବୁର୍‌ଟାନେ ଅନି ଉପ୍‌ରେ ଟିଆଅଇ ରଇଲା; ଆରି, ସେ ନିଅମର୍ ପୁସ୍‌ତକ୍‌ ବେଟ୍‌ବା ବେଲେ ସବୁ ଲକ୍‌ ଟିଆଅଇ ରଇଲାଇ। <verse eid="NEH 8:5" /><verse number="6" style="v" sid="NEH 8:6" />ତାର୍‌ପଚେ ଏଜ୍‌ରା ଡାକ୍‌ପୁଟା ସବୁବେଲର୍ ମାପ୍‌ରୁକେ ଦନିଅବାଦ୍ କଲା। ଆରି ସବୁ ଲକ୍‌ଜାକ ଆତ୍ ଉପ୍‌ରେ ଟେକିକରି ଆମେନ୍,ଆମେନ୍ ବଲିକରି ଉତର୍ ଦେଲାଇ; ଆରି ସେମନର୍ ନିଜର୍ ନିଜର୍ ମୁଁକେ ଲୁଆଁଇ କରି ସବୁବେଲର୍ ମାପ୍‌ରୁକେ ଜୁଆର୍ କଲାଇ। <verse eid="NEH 8:6" /><verse number="7" style="v" sid="NEH 8:7" />ଆରି, ଜେସୁଅ ଆରି ବାନି ଆରି ସେରେବିଅ, ଜାମିନ୍, ଅକବ୍, ସବ୍‌ତଅ, ଅଦିଅ, ମାସେଅ, କଲିଟ, ଅସ୍‌ରିଅ, ଜସାବଦ୍, ଆନନ୍, ପଲାଅ, ଆରି ଲେବିଅମନ୍ ଲକ୍‌ମନ୍‌କେ ନିଅମ୍ ବୁଜାଇ ଦେଲାଇ; ଆରି ଲକ୍‌ମନ୍ ନିଜର୍ ନିଜର୍ ଜାଗା ଲଗେ ଟିଆଅଇ ରଇଲାଇ।<verse eid="NEH 8:7" /></para>
  <para style="p">
    <verse number="8" style="v" sid="NEH 8:8" />ଆରି ସେମନ୍ ନିମାନ୍ ସଙ୍ଗେ ପର୍‌ମେସରର୍ ନିଅମ୍ ପୁସ୍‌ତକ୍‌ ପଡ୍‌ଲାଇ ଆରି ସେମନ୍ ସିତିର୍ ଅରତ୍ ବୁଜାଇ ଦେଲାଇ, ତେବର୍‌ପାଇ ଲକ୍‌ମନ୍ ସିତିର୍ ଅରତ୍ ବୁଜି ପାର୍‌ଲାଇ।<verse eid="NEH 8:8" /></para>
  <para style="p">
    <verse number="9" style="v" sid="NEH 8:9" />ଆରି ସାସନ୍‌କାରିଆ ନିଇମିଆ ଆରି ସିକିତ୍‌ ଆରି ଏଜ୍‌ରା ଜାଜକ୍‌ ଆରି ଲକ୍‌ମନ୍‌କେ ସିକିଆ ଦେଉ ଲେବିଅମନ୍ ସବୁ ଲକ୍‌କେ କଇଲାଇ, ଆଜିର୍ ଦିନ୍ ସବୁବେଲର୍ ମାପ୍‌ରୁ ତମର୍ ପର୍‌ମେସରର୍ ନାଉଁରେ ସୁକଲ୍ ଦିନ୍; ଦୁକ୍ କରାନାଇ କି ମାରିଚପି ଅଇ କାନ୍ଦା ନାଇ। କାଇକେବଇଲେ ନିଅମର୍ ବାକିଅ ସୁନ୍‌ଲାକେ, ସବୁ ଲକ୍‌ଜାକ କାନ୍ଦ୍‌ଲାଇ। <verse eid="NEH 8:9" /><verse number="10" style="v" sid="NEH 8:10" />ଆରି ନିଇମିଆ ସେମନ୍‌କେ କଇଲା, ନିଜର୍ ନିଜର୍ ବାଟେ ଜାଆ, ନିକ ଜିନିସ୍ କାଆ, ଆରି ସୁଆଦ୍ ଜିନିସ୍ କାଆ, ଆରି, ଜାର୍‌ପାଇ କାଇଟାମିସା ରାନ୍ଦା ଅଏ ନାଇ, ତାର୍‌ପାଇ କଣ୍ଡେକ୍ ପାଟାଆ; କାଇକେବଇଲେ ଆଜିର୍ ଦିନ୍ ଆମର୍ ମାପ୍‌ରୁର୍ ନାଉଁରେ ସୁକଲ୍ ଦିନ୍, ତମେ ଦୁକ୍ ଉଆନାଇ; ଜେନ୍ତାରି କି ସବୁବେଲର୍ ମାପ୍‌ରୁର୍ ବିସଇ ସାର୍‌ଦା ଆରି ବପୁ ଅଇସି ।<verse eid="NEH 8:10" /></para>
  <para style="p">
    <verse number="11" style="v" sid="NEH 8:11" />ସେଡ୍‌କିବେଲେ ଲେବିଅମନ୍ ସବୁଲକ୍‌କେ ଚୁପ୍‌ କରାଇ କରି କଇଲାଇ, ଚୁପ୍ ଉଆ, ଆଜି ସୁକଲ୍ ଦିନ୍; ତମେ ଦୁକ୍ କରାନାଇ। <verse eid="NEH 8:11" /><verse number="12" style="v" sid="NEH 8:12" />ତାର୍‌ପଚେ ଲକ୍‌ମନ୍ ନିଜର୍ ଲକ୍‌ମନର୍ ଲଗେ ଜାନାଇ ରଇବା ବାକିଅକେ ବୁଜ୍‌ଲାକେ ସେ ସବୁ ଲକ୍‌ ଜାକ କାଇବାକେ ଆରି କଣ୍ଡେକ୍ ପାଟାଇବାକେ ଆରି ବେସି ସାର୍‌ଦା କର୍‌ବାକେ ନିଜର୍ ନିଜର୍ ବାଟେ ଉଟି ଗାଲାଇ।<verse eid="NEH 8:12" /></para>
  <para style="s">ପତର୍ କୁଡିଆ ପର୍‌ବ ନାମ୍‌ବାଟା</para>
  <para style="p">
    <verse number="13" style="v" sid="NEH 8:13" />ଆରି ଦୁଇଦିନେ ସବୁଲକର୍ ବଁସର୍ ଆନିଦାଦିମନର୍ ମୁକିଅମନ୍, ପୁଜାରିମନ୍‌ ଆରି ଲେବିଅମନ୍ ନିଅମର୍ ବାକିଅ ଆଲ୍‌ଚନା କର୍‌ବାକେ ସିକିତ୍‌ ରଉ ଏଜ୍‌ରା ଲଗେ ରୁଣ୍ଡ୍‌ଲାଇ। <verse eid="NEH 8:13" /><verse number="14" style="v" sid="NEH 8:14" />ସେମନ୍ ମସାର୍ ଲାଗି ଲେକା ଅଇରଇବା ସବୁବେଲର୍ ଏ ଆଗିଆଁ ନିଅମେ ଲେକାଜାଇ ରଇବାଟା ଦେକ୍‌ଲାଇଜେ, ସାତ୍‌ମାସର୍ ପରବ୍ ବେଲେ ଇସ୍‌ରାଏଲର୍‌ ପିଲାମନ୍ ପତର୍ କୁଡିଆଇ କେନ୍ତାରି ଜାଇ ବାସା କର୍‌ବାଇ; <verse eid="NEH 8:14" /><verse number="15" style="v" sid="NEH 8:15" />ଆରି , ସେମନ୍‌ ନିଜର୍‌ ସବୁଜାକ ନଅଁର୍‌ମନ୍‌କେ ଆରି ଜିରୁସାଲମେ ଏ କାତାକେ ନେଇକରି ଜାନାଇବାଇ ଆରି ପର୍‌ଚାର୍‌ କର୍‌ବାଇ, ତମେ ଲେକା ଇସାବ୍‌ରେ ପତର୍‌ କୁଡିଆ ତିଆର୍‌ କର୍‌ବାକେ ଡଙ୍ଗ୍‌ରେ ଜାଇକରି ଜିତ୍‌ ଗଚ୍‌ ଆରି ବନର୍‌ ଜିତ୍ କେନ୍ଦା ଆରି ମେଏନ୍ଦି କେନ୍ଦା ଆରି କଜ୍‌ରି କେନ୍ଦା ଆରି ଗଟେକ୍ ଜୁଜୁରା ଗଚର୍‌ କେନ୍ଦା ଆନା।<verse eid="NEH 8:15" /></para>
  <para style="p">
    <verse number="16" style="v" sid="NEH 8:16" />ତାର୍‌ପଚେ ଲକ୍‌ମନ୍‌ ବାଇରେ ଜାଇକରି ସେଟାମନ୍‌ ସବୁଜାକ ଆନିକରି ନିଜର୍‌ପାଇ ପତର୍‌ କୁଡିଆ ତିଆର୍‌ କଲାଇ, ସବୁ ଲକ୍‌ଜାକ ନିଜର୍‌ ନିଜର୍‌ ଗରର୍‌ ଚାତ୍ ଉପ୍‌ରେ ଆରି ମୁଆଟେ ଆରି ପର୍‌ମେସରର୍ ଗରର୍‌ ମୁଆଟେ ଆରି ପାନିଦୁଆର୍ ଡେଲାଇ ଆରି ଇପ୍‌ରିଅମ ଦୁଆରର୍‌ ଡେଲାଇ ତିଆର୍‌ କଲାଇ। <verse eid="NEH 8:16" /><verse number="17" style="v" sid="NEH 8:17" />ଆରି ବନ୍ଦିଗରେଅନି ମୁକ୍‌ଲି ଆସି ରଇବା ସର୍‌ତେ ଲକ୍‌ମନ୍‌ ପତର୍‌ କୁଡିଆ ତିଆର୍‌ କରି ତେଇ ବାସା କଲାଇ; ନୁନ୍‌ର ପିଲା ଜେସୁଅର୍‌ ସମଏ ଅନି ସେ ଦିନ୍‌ ଜାକ ଇସ୍‌ରାଏଲର୍‌ ପିଲା ଜିଲା ସେ ରକାମ୍‌ କରି ନ ରଇଲାଇ । ସେଟାର୍‌ପାଇଁ ବେସିବଡ୍‌ ସାର୍‌ଦା ଅଇଲା। <verse eid="NEH 8:17" /><verse number="18" style="v" sid="NEH 8:18" />ଆରି , ସେ ପର୍‌ତୁମ୍ ଦିନେ ଅନି ସାରାସାରି ଦିନ୍‌ଜାକ ସବୁ ଦିନ୍‌ ପର୍‌ମେସରର୍ ନିଅମ୍ ପୁସ୍‌ତକ୍ ତେଇ ଅନି ପଡ୍‌ଲା। ଆରି ଲକ୍‌ମନ୍‌ ସାତ୍‌ଦିନ୍‌ ଜାକ ପରବ୍‌ ପାଲ୍‌ଲାଇ; ଆରି, ରିତିନିତି ଇସାବେ ଆଟ୍‌ ଦିନ ଜାକ ବଡ୍‌ସବା ଅଇଲା।<verse eid="NEH 8:18" /></para>
  <chapter eid="NEH 8" />
  <chapter number="9" style="c" sid="NEH 9" />
  <para style="s">ଲକ୍‌ମନ୍‌ ମାପ୍‌ରୁକେ ପାପର୍‌ କେମା ମାଗବାଟା</para>
  <para style="p">
    <verse number="1" style="v" sid="NEH 9:1" />ସେ ଦିନର୍ ଚବିସ୍ ଦିନେ ଇସ୍‌ରାଏଲର୍‌ ପିଲାମନ୍ ଉପାସ୍ ରଇକରି, ବାସ୍‌ତା ପିନ୍ଦି ଆରି ନିଜର୍‌ ନିଜର୍ ଉପ୍‌ରେ ଉପ୍‌ରେ ଦୁଲି ବିଚି ଅଇକରି ଗଟେକ୍‌ ଲଗେ ରୁଣ୍ଡ୍‌ଲାଇ। <verse eid="NEH 9:1" /><verse number="2" style="v" sid="NEH 9:2" />ଆରି ଇସ୍‌ରାଏଲ୍ ବଁସର୍ ପର୍‌ଦେସିମନ୍ ସବୁର୍ ଟାନେଅନି ସେମନ୍‌କେ ଅଲ୍‌ଗା କଲା, ଆରି ଟିଆ ଅଇକରି ନିଜର୍ ନିଜର୍ ପାପ୍‌ ଆରି ନିଜର୍ ନିଜର୍ ଆନିଦାଦିମନ୍ କରି ରଇଲା ପାପ୍ କେମା ମାଗ୍‌ଲା। <verse eid="NEH 9:2" /><verse number="3" style="v" sid="NEH 9:3" />ଆରି ସେମନ୍ କମ୍‌ସେ କମ୍ ତିନ୍‌ଗଁଟା ଟିଆ ଅଇଲାଇ, ଆରି ଲକ୍‌ମନ୍ ସବୁବେଲର୍ ମାପ୍‌ରୁ ସେମନର୍ ପର୍‌ମେସରର୍ ନିଅମ୍ ପୁସ୍‌ତକ୍ ପଡ୍‌ଲାଇ । ତାର୍‌ପଚେ ସେମନ୍ ସେ ତେଇ ଦିନର୍ ତିନ୍‌ଗଁଟା ଜାକ ସେମନର୍ ପାପ୍ କେମା ମାଗ୍‌ଲାଇ ଆରି ମୁଣ୍ଡ୍ ଆଉଜାଇ କରି ସବୁବେଲର୍ ମାପ୍‌ରୁ ପର୍‌ମେସରର୍ ଉପାସନା କଲାଇ।<verse eid="NEH 9:3" /></para>
  <para style="p">
    <verse number="4" style="v" sid="NEH 9:4" />ଆରି, ଜେସୁଅ, ବାନି, କଦ୍‌ମିଏଲ୍ , ସବନିଅ,ବୁନି, ସେରେବିଅ, ବାନି ଆରି କନାନି ଲେବିଅମନ୍‌ ଟେଜେ ଟିଆ ଅଇକରି ସବୁବେଲର୍ ମାପ୍‌ରୁ ତମର୍ ପର୍‌ମେସରର୍ ଲଗେ ଆକ୍‌ମାରିକରି କାନ୍ଦ୍‌ଲା।<verse eid="NEH 9:4" /></para>
  <para style="p">
    <verse number="5" style="v" sid="NEH 9:5" />ଜେସୁଅ,କଦ୍‌ମିଏଲ୍ ,ବାନି ଅସ୍‌ବନିଅ, ସେରେବିଅ, ଅଦିଅ, ସବନିଅ, ପତାନିଅ,ଏ ଲେବିଅମନ୍ କଇଲାଇ, ଉଟା, ପୁର୍‌ବେଅନି ସାରାସାରିଜାକ ତମର୍ ସବୁବେଲର୍ ମାପ୍‌ରୁର୍ ପର୍‌ମେସରର୍ ଦନିଅବାଦ୍ କରା; ଆରି ସବୁବେଲେ ଦନିଅବାଦ୍ ଆରି ତର୍ ମଇମା ଡାକ୍‌ପୁଟା ପାଅ ଆରି ସବୁର୍ ତେଇଅନି ବଡ୍ ଡାକ୍‌ପୁଟା ତର୍ ନାଉଁ ଅ। <verse eid="NEH 9:5" /><verse number="6" style="v" sid="NEH 9:6" />ତମେ ଆକା ସବୁବେଲର୍ ମାପ୍‌ରୁ; ତମେ ସରଗ୍ , ଆରି ସରଗର୍ ସରଗ୍‌ ଆରି ତେଇରଇବା ସର୍‌ତେ ଦୁତ୍‌, ଆକାସ୍ ଆରି ଦର୍‌ତନିର୍ ସବୁ ଜିନିସ୍‌, ସମ୍‌ଦୁର୍‌ ଆରି ତେଇ ରଇବା ସବୁ ରକାମର୍ ଜିବ୍‌ଜନ୍ତୁ ତିଆର୍ କରି ଆଚୁସ୍‌ ଆରି ତୁଇ ସେ ସର୍‌ତେକେ ଜିବନ୍ ଦେଇ ଆଚୁସ୍‌ ଆରି ସର୍‌ଗେ ରଇବା ଦୁତ୍‌ମନ୍‌ ତକେ ଜୁଆର୍ କର୍‌ବାଇ। <verse eid="NEH 9:6" /><verse number="7" style="v" sid="NEH 9:7" />ତୁଇ ଆକା ସବୁବେଲର୍ ମାପ୍‌ରୁ ପର୍‌ମେସର୍, ତୁଇ ଅବ୍‌ରାମ୍‌କେ ବାଚ୍‌ଲୁସ୍ ଆରି କଲ୍‌ଦିଅମନର୍ ଉର୍‌ ଦେସେ ଅନି ତାକେ ବାର୍‌କରାଇ ଆନି ଅବ୍‌ରାଆମ୍ ବଲିକରି ନାଉଁ ଦେଲୁସ୍‌; <verse eid="NEH 9:7" /><verse number="8" style="v" sid="NEH 9:8" />ତୁଇ ନିଜର୍ ଇସାବ୍‌ରେ ତାର୍ ମନ୍‌ ବିତ୍‌ରର୍ ବିସ୍‌ବାସ୍‌କେ ଦେକ୍‌ଲୁସ୍‌, ଆରି କିଣାନିଅ, ଇତିଅ, ଇମରିଅ, ପରିସିଅ, ଜିବୁସିଅ ଆରି ଗିର୍‌ଗାସିଅ ଲକ୍‌ମନର୍ ଦେସ୍‌ ଦେବାକେ, କଇବାକେ ଗାଲେ ତାର୍‌ ବଁସ୍‌କେ ଦେବାକେ କାତା ଦେଇ ରଇଲୁସ୍‌, ଆରି ଏବେ ତର୍ କଇଲା ବାକିଅକେ ସପଲ୍ କରିଆଚୁସ୍; କାଇକେବଇଲେ ତୁଇ ଦରମ୍‌ରେ ଜିତ୍‌ବା ଲକ୍‌ । <verse eid="NEH 9:8" /><verse number="9" style="v" sid="NEH 9:9" />ତୁଇ ମିସର୍‌ ଦେସେ ଆମର୍ ଆନିଦାଦିମନର୍ ଦୁକ୍‌ କସ୍‌ଟକେ ଦେକି ପାର୍‌ଲୁସ୍ ଆରି ସୁପ୍‌ ସାଗରର୍ ଲଗେ ସେମନର୍ କାନ୍ଦ୍‌ବାଟା ସୁନ୍‌ଲୁସ୍‌ । <verse eid="NEH 9:9" /><verse number="10" style="v" sid="NEH 9:10" />ଆରି, ପାର ରାଜା ଆରି ତାର୍ ସର୍‌ତେ ଦାସ୍‌ମନ୍ ଆରି ତାର୍ ଦେସର୍ ସବୁଲକର୍ ପାଇଁ ବିନ୍ ବିନ୍ ରକାମ୍ ଆରି କାବା ଅଇଜିବା କାମ୍ ଜାନାଇଲୁସ୍; କାଇକେବଇଲେ ମିସର୍‌ ଦେସର୍‌ ଲକ୍ ସେମନର୍ ବିରୁଦେ ଗଉରବ୍ କର୍‌ବାଟା ତୁଇ ଜାନ୍‌ଲୁସ୍; ସେଟାର୍‌ପାଇଁ ତୁଇ ଆଜିକେ ଜାକ ତର୍ ନାଉଁକେ ସବୁଦିନର୍ ପାଇ ଉଡ୍‌ରା କରି ଆଚୁସ୍। <verse eid="NEH 9:10" /><verse number="11" style="v" sid="NEH 9:11" />ଆରି, ତମେ ସେମନର୍ ମୁଆଟେ ସମ୍‌ଦୁର୍‌କେ ଦୁଇବାଗ୍ କଲୁସ୍‌, ତାର୍‌ପଚେ ସେମନ୍ ସୁକ୍‌ଲା ବୁଏଁ ଇଣ୍ଡ୍‌ଲା ପାରା ସମ୍‌ଦୁର୍ ତେଇ ଇଣ୍ଡି ଗାଲାଇ; ମାତର୍ ଡେଙ୍ଗ୍ ପାନିତେଇ ପାକ୍‌ନା ବୁଡ୍‌ଲା ପାରା ମିସରର୍ ଲକ୍‌କେ ବୁଡାଇ ଦେଲୁସ୍ । <verse eid="NEH 9:11" /><verse number="12" style="v" sid="NEH 9:12" />ଆରି ଦିନ୍‌ବେଲା ବାଦଲ୍ ଡାବି ସିତ୍‌ଲି କରାଇଲୁସ୍ ଆରି ରାତିଆ ସେମନ୍ ଇଣ୍ଡ୍‌ବାବେଲ ଉଜଲ୍ ଅଇବାକେ ଜଇ ଉଜଲ୍‌ ପାଟାଇ ଇଣ୍ଡାଇଲୁସ୍ । <verse eid="NEH 9:12" /><verse number="13" style="v" sid="NEH 9:13" />ଆରି ସିନଇ ଡଙ୍ଗ୍‌ରେ ସର୍‌ଗେ ଅନି ଉତ୍‌ରି ଆସି ସେମନର୍ ସଙ୍ଗ୍ କାତା ଅଇଲୁସ୍ ଆରି ସେମନ୍‌କେ ନିମାନ୍‌ ସାସନ୍‌ କର୍‌ବାଟା ଆରି ସତ୍‌ରେ ନିଅମ୍‌, ନିକ ଚଲାଚଲ୍‌ତି କର୍‌ବା ବିଦି ଆରି ଆଦେସ୍ ଦେଲୁସ୍; <verse eid="NEH 9:13" /><verse number="14" style="v" sid="NEH 9:14" />ଆରି, ସେମନ୍‌କେ ତର୍ ସୁକଲ୍ ବିସ୍‌ରାମ୍ ଦିନ୍‌ ନାମ୍‌ବାକେ ଏତାଇ ଦେଲୁସ୍ ଆରି ତର୍ ଦାସ୍ ମସାର୍ ଆତେ ସେମନ୍‌କେ ଆଦେସ୍ ଆରି ନିଅମ୍ ଆରି ବିଦି ଦେଲୁସ୍; <verse eid="NEH 9:14" /><verse number="15" style="v" sid="NEH 9:15" />ଆରି, ସେମନ୍ ବୁକେ ରଇଲାବେଲେ ସର୍‌ଗେଅନି କାଇବାକେ କାଦି ପାଟାଇଲୁସ୍ ଆରି ସେମନ୍‌କେ ସସ୍‌ ଲାଗ୍‌ଲାକେ ପାକ୍‌ନାଇ ଅନି ପାନି ବାର୍‌କରାଇ କୁଆଇଲୁସ୍, ଆରି ସେମନ୍‌କେ ଜନ୍ ଦେସ୍ ଦେବାକେ କାତା ଦେଇ ରଇଲୁସ୍, ସେ ଦେସେ ନେଇ ଅଦିକାର୍ କର୍‌ବାକେ ଆଦେସ୍ ଦେଲୁସ୍ । <verse eid="NEH 9:15" /><verse number="16" style="v" sid="NEH 9:16" />ମାତର୍ ସେମନ୍ ଆରି ଆମର୍ ଆଗ୍‌ତୁର୍ ଆନିଦାଦିମନ୍ ନିଜ୍‌କେ ବଡ୍‌ପନ୍ ଅଇଲାଇ ଆରି ନିଜେ ନିଜ୍‌କେ ବପୁ ଦେକାଇଲାଇ ଆରି ତର୍ ଆଦେସ୍‌କେ ସୁନତ୍ ନାଇ । <verse eid="NEH 9:16" /><verse number="17" style="v" sid="NEH 9:17" />ଆରି ସେଟା ନାମ୍‌ବାକେ ମନ୍ କରତ୍ ନାଇ, କି ତମେ ସେମନର୍ ମୁଆଟେ କାବା ଅଇଜିବା କାମ୍ କଲାଟା ଏତାଅତ୍ ନାଇ; ମାତର୍ ନିଜ୍‌କେ ବପୁ ଦେକାଇଲାଇ ଆରି ମିସର୍ ଦେସେ ଗତିଦାଙ୍ଗ୍‌ଡା ରଇଲା ତେଇ ଆର୍‌ତରେକ୍ ବାଉଡି ଜିବାକେ ତାକର୍ ତାକର୍ ବିତ୍‌ରେ ଆଉଲି ଅଇକରି ଗଟେକ୍ ଲକ୍‌କେ ମୁକିଆ କରି ବାଚ୍‌ଲାଇ; ଅଇଲେ ମିସା ତୁଇ ସେମନ୍‌କେ କେମା ଦେବାକେ ମନ୍ କଲୁସ୍, ତୁଇ ଦୟା କାରିଆ, ଆଲାଦ୍‌ କାରିଆ, ରିସା ନ ଅଉସ୍ ଆରି ସାନ୍ତି ସଙ୍ଗ୍ ରଇବା ପର୍‌ମେସର୍ ତୁଇ, ଏଟାର୍‌ପାଇ ସେମନ୍‌କେ ତର୍ ଲଗେଅନି ଚାଡୁସ୍ ନାଇ । <verse eid="NEH 9:17" /><verse number="18" style="v" sid="NEH 9:18" />ଉଁ, ଜେଡେବଲ୍ ସେମନ୍ ଗଟେକ୍ ସୁନାର୍ ବାଚିର୍ ପୁତ୍‌ଲା ତିଆର୍ କଲାଇ ଆରି ଜନ୍ ଦେବ୍‌ତା ତକେ ମିସର୍ ଦେସେଅନି ବାର୍‌କରାଇ ଆନ୍‌ଲା, ସେ ଅଇଲାନି ଏଟା, ଏ କାତା କଇ ସେମନ୍ ବେସି ରିସା ଅଇଜିବା କାମ୍‌ମନ୍ କଲାଇ; <verse eid="NEH 9:18" /><verse number="19" style="v" sid="NEH 9:19" />ସେବେଲେ ତୁଇ ସେମନ୍‌କେ ନିଜ୍‌କେ ଦୟା ଅଇକରି ମରୁବାଲି ଜାଗାଇ ଚାଡୁସ୍ ନାଇ; ସେମନ୍‌କେ ବାଟ୍ ଦେକାଇବାକେ ଦିବ୍‌ସେ ବାଦଲ୍ ଡାବିକରି ସିତ୍‌ଲି କରାଇଲୁସ୍ ଆରି ସେମନ୍ ରାତିଆ ଆନ୍ଦାର୍‌କେ ଇଣ୍ଡ୍‌ବାକେ ଜଇର୍ ଉଜଲ୍‌ ଦେକାଇଲୁସ୍ । <verse eid="NEH 9:19" /><verse number="20" style="v" sid="NEH 9:20" />ଆରି, ସେମନ୍‌କେ ସିକାଇବାକେ ତର୍ ନିଜର୍ ମଙ୍ଗଲ୍‌ମଇ ଆତ୍‌ମା ଦେଲୁସ୍ ଆରି ସେମନ୍‌କେ ମାନା କାଦି କାଇବାକେ ମିସା ଉନା କରୁସ୍ ନାଇ ଆରି ସେମନର୍ ସସ୍‌ ଚାଡାଇବାକେ ପାକ୍‌ନାଇ ଅନି ପାନି ବାର୍‌କରାଇ କୁଆଲୁସ୍ । <verse eid="NEH 9:20" /><verse number="21" style="v" sid="NEH 9:21" />ଚାଲିସ୍ ବରସ୍ ଜାକ ସେମନ୍‌କେ ତୁଇ ମରୁବାଲି ଜାଗାଇ ଦେକାରକା କଲୁସ୍, ସେମନ୍‌କେ କାଇଟା ମିସା ଉନା କରୁସ୍ ନାଇ; ସେମନର୍ ଲୁଗାପଚିଆ ପାଟେ ନାଇ କି ସେମନର୍ ଗଡ୍ ପୁଲେ ନାଇ କି ଅଲପ୍‌ମିସା ପାଦେ ଗାଅ ଅଏ ନାଇ । <verse eid="NEH 9:21" /><verse number="22" style="v" sid="NEH 9:22" />ଆରି, ତୁଇ ସେମନ୍‌କେ ବିନ୍‌ବିନ୍ ରାଇଜ୍ ଆରି କୁଟୁମ୍ ଦେଲୁସ୍ ଆରି ସେମନର୍ ବାଗ୍ ଇସାବେ ସେମନ୍‌କେ ତିଆର୍ କଲୁସ୍; ସେଟାର୍‌ପାଇଁ ସେମନ୍ ସିଅନ୍ ଦେସ୍, କଇବାକେ ଗାଲେ, ଇସେବାନ୍‌ ରାଜାର୍ ଦେସ୍ ଆରି ବାସନର୍ ଅଗ୍‌ ରାଜାର୍ ଦେସ୍‌କେ ଚାଡାଇ ନିଜର୍ କଲାଇ । <verse eid="NEH 9:22" /><verse number="23" style="v" sid="NEH 9:23" />ଆରି ସେମନର୍ ପିଲାଜିଲାକେ ଆକାସର୍ ତାରାପାରା ଅଦିକ୍ କଲାସ୍ ଆରି ଜନ୍‌ଦେସ୍ ସେମନ୍ ନିଜର୍ କର୍‌ବାକେ ଜିବାଇ ବଲିକରି ତୁଇ ସେମନର୍ ଆନିଦାଦିମନ୍‌କେ କଇ ରଇଲୁସ୍‌, ସେ ଦେସେ ସେମନ୍‌କେ ଆନ୍‌ଲୁସ୍‌ । <verse eid="NEH 9:23" /><verse number="24" style="v" sid="NEH 9:24" />ଏ ରକାମ୍ ସେ ଲକ୍‌ମନ୍‌ ସେ ଦେସେ ଜାଇକରି ଚାଡାଇ କରି ବାସା ଅଇଲାଇ, ଆରି ତମେ ସେମନର୍ ସାମ୍‌ନାଇ କିଣାନ୍ ଦେସେ ବାସାଅଇ ରଇଲା ଲକ୍‌ମନ୍‌କେ ମାର୍‌ଲାସ୍ ଆରି ସେମନ୍ ଜେନ୍ତାରିକି ତମର୍‌ ଇସାବ୍‌ରେ ଚାଲ୍‌ବାଇ,ସେଟାର୍‌ପାଇଁ ବଲିକରି ସେମନ୍‌କେ, ଆରି ସେମନର୍ ରାଜାମନ୍‌କେ ଆରି ଦେସ୍‌ବିତ୍‌ରେ ବାସାଅଇ ରଇଲା ବିବିନ୍ ରକାମର୍ କୁଟୁମ୍‌କେ ସେମନର୍ ଆତେ ସର୍‌ପି ଦେଲାସ୍। <verse eid="NEH 9:24" /><verse number="25" style="v" sid="NEH 9:25" />ତେବର୍ ପାଇ ସେମନ୍ ପାଚୁରି ବିତ୍‌ରେ ରଇବା ନଅଁର୍ ଆରି ନିମାନ୍ ବୁମିଦାରି ଅଇଲାଇ, ସବୁରକାମର୍ ଦିନ୍‌ସୁ ସଙ୍ଗେ ସଜାଅଇ ରଇବା ଗର୍, କୁଇଁକାଲ୍, ଅଙ୍ଗୁର୍‌ବାଡ୍, ଜିତ୍‌ ଗଚ୍ ଆରି ବେସି ପଲ୍‌ଦାର୍‌ବା ଗଚ୍‌ମନ୍ ଚାଡାଇ କରି ଦାରି ଅଇଲାଇ; ସେଟାର୍‌ପାଇଁ ସେମନ୍ କାଇକାଇ କରି ସାନ୍‌ତି ପାଇଲାଇ ଆରି ମଟାରଟା ଅଇଲାଇ ଆରି ତମେଦେଇ ରଇବା ସେ ବଡ୍ ମଙ୍ଗଲର୍ ଦାନ୍‌କେ ବେସି ସାର୍‌ଦା ଅଇଲାଇ। <verse eid="NEH 9:25" /><verse number="26" style="v" sid="NEH 9:26" />ଏଲେ ମିସା ସେମନ୍‌ ତର୍‌ କାତାକେ ମାନତ୍‌ନାଇ ଆରି ତର୍ ନିଅମ୍‌କେ ବିରଦ୍ କଲାଇ, ଆରି ତର୍ ଜନ୍ ବବିସତ୍ ବକ୍‌ତାମନ୍ ତର୍‌ ଲାଗି ଆରିତରେକ୍ ବାଉଡାଇ ଆନ୍‌ବାକେ ସେମନର୍ ବିରୁଦେ ଚେତ୍‌ନା ଦେଲାଇ, ସେମନ୍‌କେ ମାର୍‌ଲାଇ ଆରି ନିନ୍ଦା କାତା କଇଲାଇ। <verse eid="NEH 9:26" /><verse number="27" style="v" sid="NEH 9:27" />ତେବର୍‌ପାଇ ତୁଇ ସେମନ୍‌କେ ବିରଦି ଲକ୍‌ମନର୍‌ ଆତେ ସର୍‌ପି ଦେଲୁସ୍‌କେ, ସେମନ୍ ସେମନ୍‌କେ ଦୁକ୍‌ଦେଲାଇ; ମାତର୍ ସେମନ୍‌କେ ଦୁକ୍‌ ଆଇଲାକେ ତର୍‌ ଲଗେ ଆସି କାନ୍ଦ୍‌ଲାଇକେ, ତମେ ସର୍‌ଗେ ଅନି ସେଟା ସୁନ୍‌ଲାସ୍; ଆରି ଆମର୍ ବେସିର୍ ଦୟା ଇସାବ୍‌ରେ ଉଦାର୍‌ କାରିଆ ଇସାବ୍‌ରେ ବାଚ୍‌ଲାସ୍ ଆରି ବିରଦି ଲକ୍‌ମନର୍ ଆତେ ଅନି ସେମନ୍‌କେ ରକିଆ କଲାଇ। <verse eid="NEH 9:27" /><verse number="28" style="v" sid="NEH 9:28" />ମାତର୍ ସେମନ୍ କେତେଦିନ୍‌ ପୁଣ୍ଡ୍‌ଲାପଚେ ଆରିତରେକ୍ ତର୍ ବିରୁଦେ ଆରି କାରାପ୍ କାମ୍‌ମନ୍ କଲାଇ; ତେବର୍‌ପାଇ ତୁଇ ସେମନ୍‌କେ ସତ୍‌ରୁମନର୍ ଆତେ ସର୍‌ପି ଦେଲୁସ୍। ସେମନ୍ ସେମନ୍‌କେ ସାସନ୍ କଲାଇ, ଅଇଲେ ମିସା ଜେବେ ସେମନ୍ ବାଉଡି ଆସିକରି ତର୍ ଲଗେ କାନ୍ଦ୍‌ଲାଇ, ସେଡ୍‌କିବେଲେ ତୁଇ ସର୍‌ଗେ ଅନି ସୁନ୍‌ଲୁସ୍; ଆରି ବେସିତର୍ ତର୍ ଦୟାରେ ସେମନ୍‌କେ ଉଦାର୍ କଲୁସ୍; <verse eid="NEH 9:28" /><verse number="29" style="v" sid="NEH 9:29" />ଆରିତରେକ୍ ସେମନ୍‌କେ ନିଜର୍ ନିମାନ୍ ବାଟେ ଆନ୍‌ବାକେ ସେମନର୍ ଲଗେ ସାକିଅ ଦେଲାସ୍; ଅଇଲେ ମିସା ସେମନ୍ ଗରବ୍‌ ସଙ୍ଗେ କାତାବାର୍‌ତା କଲାଇ ଆରି ତର୍ କାତା କାନ୍‌ ଡେରତ୍ ନାଇନି, ମାତର୍ ଜନ୍‌ଟାକି ନର୍‌ଲକ୍‌ ପାଲ୍‌ଲେସେ ବଁଚ୍‌ସି, ତୁଇ ସେ ସାସନର୍ ବିରୁଦେ ପାପ୍ କଲାସ୍ , ଆରି ନିଅମ୍‌କେ ମାନତ୍ ନାଇ ଆରି ନିଜର୍ ନିଜର୍ ଗର୍‌ବ୍‌ ଦେକାଇଲାଇ ଆରି ସୁନ୍‌ବାକେ ରାଜି ଅଅତ୍ ନାଇ। <verse eid="NEH 9:29" /><verse number="30" style="v" sid="NEH 9:30" />ଅଇଲେ ମିସା ବେସି ବରସ୍‌ ଜାକ ସେମନ୍‌ର କାତା ସୁନ୍‌ଲାସ୍‌ ଆରି ନିଜର୍ ଆତ୍‌ମାର୍ ଲାଗି ତର୍ ବବିସତ୍ ବକ୍‌ତାମନ୍‌କେ ପାଟାଇ କରି ସେମନର୍ ବିରୁଦେ କଇଲୁସ୍; ମାତର୍ ସେମନ୍ ସୁନ୍‌ବାକେ ରାଜି ଅଅତ୍ ନାଇ; ସେଟାର୍‌ପାଇଁ ତୁଇ ସେମନ୍‌କେ ଅଲ୍‌ଗା ଦେସର୍ କୁଟୁମ୍ ଲକର୍ ଆତେ ସର୍‌ପି ଦେଲୁସ୍। <verse eid="NEH 9:30" /><verse number="31" style="v" sid="NEH 9:31" />ଅଇଲେ ମିସା ତମେ ବେସି ଦୟା କର୍‌ବାର୍ ଲାଗି ସେମନ୍‌କେ ନସ୍‌ଟ କରାସ୍ ନାଇ , କି ସେମନ୍‌କେ ଚାଡାସ୍ ନାଇ କାଇକେ ବଇଲେ ତମେ ସାନ୍ତି କାରିଆ ଆରି ଦୟା କାରିଆ ପର୍‌ମେସର୍ ଆକା। <verse eid="NEH 9:31" /><verse number="32" style="v" sid="NEH 9:32" />ସେଟାର୍‌ପାଇଁ ପର୍‌ମେସର୍, ବଡ୍‌ସକ୍‌ତି କାରିଆ କାବା ଅଇଜିବା ପର୍‌ମେସର୍, ତୁଇ ନିଅମ୍‌ ଆରି ଦୟାକେ ପାଲନ୍ କଲୁସ୍‌ନି, ଅସୁରିଅ ରାଜାମନର୍ ବେଲେ ଅନି ଆଜିକେ ଜାକ ଆମ୍‌କେ , ଆମର୍ ରାଜାମନର୍ ଉପ୍‌ରେ, ମୁକିଆମନର୍ ଉପ୍‌ରେ ,ଜାଜକ୍‌ମନର୍ ଉପ୍‌ରେ, ବବିସତ୍‌ବକ୍‌ତା,ଆନିଦାଦିମନର୍ ଉପ୍‌ରେ ତର୍ ସବୁ ଲକ୍‌ମନର୍ ପାଇ ଜନ୍‌ଜନ୍ ଦୁକ୍‌କସ୍‌ଟ ଆଇଲା ଆଚେ, ସେଟାମନ୍ ସବୁ ତର୍ ଆଁକି ଲଗେ ସାନ୍ ନ ଡିସ। <verse eid="NEH 9:32" /><verse number="33" style="v" sid="NEH 9:33" />ଅଇଲେ ମିସା ଆମର୍‌ପାଇଁ ଜାଇ ଜାଇଟା ଗଟ୍‌ଲା ଆଚେ, ସେ ସବୁଜାକ ତେଇ ତର୍ ଆକା ଦାଇ; କାଇକେବଇଲେ ତୁଇ ସତ୍‌ ବାବ୍‌ରେ ଦେକାରକା କରିଆଚାସ୍, ମାତର୍ ଆମେ କାରାପ୍ କାମ୍ କରିଆଚୁ। <verse eid="NEH 9:33" /><verse number="34" style="v" sid="NEH 9:34" />ଆରି ଆମର୍ ରାଜାମନ୍ ଆମର୍ ମୁକିଆମନ୍,ଜାଜକ୍‌ମନ୍ କି ଆମର୍ ଆନିଦାଦିମନ୍ ମିସା ତର୍ ନିଅମ୍ ପାଲନ୍ କରତ୍‌ ନାଇ, କି ତୁଇ ଜନ୍‌ସବୁ ବାକିଅ ଆରି ସାକିଅ ଇସାବ୍‌ରେ ସେମନର୍ ଲଗେ ସାକି ଦେଲା ସେଟାକେ ମିସା ସୁନି କରି ନାମତ୍ ନାଇ। <verse eid="NEH 9:34" /><verse number="35" style="v" sid="NEH 9:35" />ସେଟାର୍‌ପାଇଁ ସେମନ୍ ନିଜର୍ ରାଇଜ୍‌ମନ୍‌କେ, ସେମନ୍‌କେ ତର୍ ଦେଇ ରଇବା ବଡ୍‌ମଙ୍ଗଲମଇର୍ ଲାଗି ଆରି ସେମନର୍ ମୁଆଟେ ତର୍ ସର୍‌ପିଦେଇ ରଇବା ଅସାର୍ ଜାଗାଇ ଆରି ଉର୍‌ବର୍‌ ଦେସେ ତର୍ ସେବା କରତ୍‌ ନାଇ, କି ନିଜର୍ ନିଜର୍ ପାପ୍ କାମେ ଅନି ବାଉଡତ୍ ନାଇ। <verse eid="NEH 9:35" /><verse number="36" style="v" sid="NEH 9:36" />ଦେକା, ଆଜି ଆମେ ଗତି ଦାଙ୍ଗ୍‌ଡା ଅଇଆଚୁ , ଆରି ତୁଇ ଆମର୍‌ ଆନିଦାଦିମନ୍‌କେ ଜନ୍ ଦେସର୍ ପଲ୍ ଆରି ନିମାନ୍ କାଦି କାଇବାକେ ଦେଇ ରଇଲାସ୍, ଦେକା, ସେ ଦେସେ ଆମେ ଗତି ଦାଙ୍ଗ୍‌ଡା ଅଇଆଚୁ। <verse eid="NEH 9:36" /><verse number="37" style="v" sid="NEH 9:37" />ଆରି ଆମର୍ ପାପ୍ କଲା କାମର୍ ଲାଗି ତୁଇ ଜନ୍ ରାଜାମନ୍‌କେ ଆମର୍ ପାଇ ତିଆର୍‌ କରି ଆଚୁସ୍, ସେମନର୍ ପାଇ ସେ ଦେସେ ବେସି ପଲ୍ କାମାଇ ଆଚେ; ଆରି ଆମର୍ ଗାଗ୍‌ଡେ ଆରି ଆମର୍ ପସୁମନର୍ ଉପ୍‌ରେ ତାର୍ ଅଦିକାର୍ ଆଚେ,ଆରି ଆମେ ବେସି ଦୁକ୍‌ଟାନେ ଆଚୁ; <verse eid="NEH 9:37" /><verse number="38" style="v" sid="NEH 9:38" />ଅଇଲେମିସା ଏଟାମନ୍ ସବୁ ଗଟ୍‌ଲେ ମିସା ଆମେ ଗଟେକ୍ ସବୁବେଲର୍ ନିଅମ୍ କରି ସେଟାକେ ଲେକି ଆଚୁ , ଆରି ଆମର୍ ମୁକିଆମନ୍, ଆମର୍ ଲେବିଅମନ୍ ଆରି ଆମର୍ ମୁକିଅ ଜାଜକ୍‌ମନ୍ ସେଟାକେ ସିଲ୍‌ ମାରି ଆଚତ୍‌ ।<verse eid="NEH 9:38" /></para>
  <chapter eid="NEH 9" />
  <chapter number="10" style="c" sid="NEH 10" />
  <para style="s">ସିଲ୍ ମାର୍‌ଲା ନିଅମର୍ ସାକି</para>
  <para style="p">
    <verse number="1" style="v" sid="NEH 10:1" />ସିଲ୍ ମାରୁମନର୍ ନାଉଁର୍ ତାଲିକା ଏ ମନ୍ ଅଇଲାନି, ଅକଲିଅର୍ ପିଲା ନିଇମିଆ ସାସନ୍‌କାରିଆ ଆରି ସିଦିକିଅ; <verse eid="NEH 10:1" /><verse number="2" style="v" sid="NEH 10:2" />ସରାଅ, ଅସ୍‌ରିଅ, ଜିରିମିଅ; <verse eid="NEH 10:2" /><verse number="3" style="v" sid="NEH 10:3" />ପସ୍‌ଉର, ଅମରିଅ, ମଲ୍‌କିଅ; <verse eid="NEH 10:3" /><verse number="4" style="v" sid="NEH 10:4" />ଅଟୁସ୍, ସବନିଅ, ମଲୁକ୍; <verse eid="NEH 10:4" /><verse number="5" style="v" sid="NEH 10:5" />ଆରିମ୍ , ମରେମତ୍, ଅବଦିଅ; <verse eid="NEH 10:5" /><verse number="6" style="v" sid="NEH 10:6" />ଦାନିଏଲ୍‌, ଗିନ୍‌ତନ୍‌, ବାରୁକ୍; <verse eid="NEH 10:6" /><verse number="7" style="v" sid="NEH 10:7" />ମସୁଲମ୍, ଅବିଅ, ମିଆମିନ। <verse eid="NEH 10:7" /><verse number="8" style="v" sid="NEH 10:8" />ମାସିଅ ବିଲ୍‌ଗଇ, ସମରିଅ, ଏମନ୍ ବଡ୍ ପୁଜାରିମନ୍ ରଇଲାଇ। <verse eid="NEH 10:8" /><verse number="9" style="v" sid="NEH 10:9" />ଆରି ଲେବିଅମନ୍,କଇବାକେ ଗାଲେ ଅସନିଅର୍ ପିଲା ଜେସୁଅ; ଏନାଦଦର୍ ପଲା ବିତ୍‌ରେ ବିନୁଇ ଆରି କଦ୍‌ମିଏଲ୍। <verse eid="NEH 10:9" /><verse number="10" style="v" sid="NEH 10:10" />ଆରି , ସେମନର୍ ବାଇମନ୍ ସବନିଅ, ଅଦିଅ, କଲିଟ, ପଲାଅ, ଆନନ୍; <verse eid="NEH 10:10" /><verse number="11" style="v" sid="NEH 10:11" />ମିକା, ରଅବ, ଅସବିଅ; <verse eid="NEH 10:11" /><verse number="12" style="v" sid="NEH 10:12" />ସକୁର୍, ସେରେବିଅ,ସବନିଅ; <verse eid="NEH 10:12" /><verse number="13" style="v" sid="NEH 10:13" />ଅଦିଅ, ବାନି, ବନିନୁ। <verse eid="NEH 10:13" /><verse number="14" style="v" sid="NEH 10:14" />ଲକ୍‌ମନର୍ ମୁକିଆ, ପରିଅସ୍, ପଅତ୍ ମଆବ,ଏଲମ୍; ସତୁ, ବାନି; <verse eid="NEH 10:14" /><verse number="15" style="v" sid="NEH 10:15" />ବୁନି, ଅସଗବଦ୍, ବେବଇ; <verse eid="NEH 10:15" /><verse number="16" style="v" sid="NEH 10:16" />ଆଦନିଅ ବିଗ୍‌ବଇ,ଆଦିନ; <verse eid="NEH 10:16" /><verse number="17" style="v" sid="NEH 10:17" />ଆଟେର, ଇଜକିଅ, ଅସୁର; <verse eid="NEH 10:17" /><verse number="18" style="v" sid="NEH 10:18" />ଅଦିଅ, ଅସୁମ, ବେତ୍‌ସଅର୍‌, <verse eid="NEH 10:18" /><verse number="19" style="v" sid="NEH 10:19" />ଆରିପ୍, ଅନାତତ୍, ନବଅ; <verse eid="NEH 10:19" /><verse number="20" style="v" sid="NEH 10:20" />ମଗିଅସ୍, ମସୁଲମ୍, ଏସିର; <verse eid="NEH 10:20" /><verse number="21" style="v" sid="NEH 10:21" />ମସେସବେଲ୍,ସାଦକ୍, ଜଦୁଅ; <verse eid="NEH 10:21" /><verse number="22" style="v" sid="NEH 10:22" />ପଲାଟିୟ, ଆନନ୍‌, ଅନାଇଅ; <verse eid="NEH 10:22" /><verse number="23" style="v" sid="NEH 10:23" />ଅସେଅ, ଅନାନିଅ, ଅସୁବ୍‌; <verse eid="NEH 10:23" /><verse number="24" style="v" sid="NEH 10:24" />ଅଲ୍ଏସ୍, ପିଲଅ, ସବେକ; <verse eid="NEH 10:24" /><verse number="25" style="v" sid="NEH 10:25" />ରଉମ୍, ଅସବାନା, ମାସେଅ, <verse eid="NEH 10:25" /><verse number="26" style="v" sid="NEH 10:26" />ଆରି ଅଇୟ, ଆନନ୍, ଅନାନ୍; <verse eid="NEH 10:26" /><verse number="27" style="v" sid="NEH 10:27" />ମଲୁକ୍‌, ଆରିମ୍, ବାନା ।<verse eid="NEH 10:27" /></para>
  <para style="s">ନିଅମର୍ ଦାଇତ୍‌</para>
  <para style="p">
    <verse number="28" style="v" sid="NEH 10:28" />ଆରି ଲକ୍‌ମନର୍ ବିତ୍‌ରେ ଅନି ଜେତ୍‌କି ଲକ୍ ରଇଲାଇ କେତେଟା ମୁକିଅ ଜାଜକ୍‌ମନ୍‌, ଲେବିଅମନ୍, ବାଟ୍‌ଜାଗୁଆଲ୍‌ମନ୍‌, ଗିତ୍‌ଗାଇବା ଲକ୍,ମନ୍ଦିର୍ ସେବା କାମ୍‌ କରୁମନ୍ ଆରି ଜେନ୍‌ତି ଲକ୍‌ମନ୍‌ମିସା ବିନ୍‌ବିନ୍ ଦେସର୍ କୁଟୁମ୍‌ଟାନେ ଅନି ତମ୍‌କେ ଅଲ୍‌ଗା ବାଚିକରି ପର୍‌ମେସରର୍ ନିଅମ୍ ମାନି ଚଲ୍‌ତେ ରଇଲାଇ, ସେମନ୍ ସେମନର୍ ମାଇଜିମନ୍ ପିଲାଟକି ଆରି ବୁଦି ଗିଆନ୍ ରଇଲା ଲକ୍; <verse eid="NEH 10:28" /><verse number="29" style="v" sid="NEH 10:29" />ସେମନ୍ ନିଜର୍ ବାଇମନ୍‌କେ, ନିଜର୍ ନେତା ଲାଗି ଲାଲାଇ ଅଇ ପର୍‌ମେସରର୍ ଦାସ୍ ମସାର୍ ଲାଗି କରା ଅଇରଇବା ପର୍‌ମେସରର୍ ନିଅମ୍ ଅନୁସାରେ ଜିଇବା କାଇବାକେ ଆରି ଆମର୍ ସବୁବେଲର୍ ମାପ୍‌ରୁର୍ ସବୁ ଆଦେସ୍ ଆରି ସାସନ୍ ଆରି ରିତିନିତି ତେଇ ମନ୍‌ଦେଇ କରି ପାଲ୍‌ବାକେ, ପର୍‌ମାନ୍‌ କରି କାତା ଦେଇରଇଲା। <verse eid="NEH 10:29" /><verse number="30" style="v" sid="NEH 10:30" />ଆରି ସେମନ୍ କଇଲାଇ, ଆମେ ଅଲ୍‌ଗା ଦେସର୍ ଲକ୍‌ମନ୍‌କେ ଆମର୍ ଟକିମନ୍‌କେ ନ ଦେଉଁ, କି ଆମର୍ ପିଲାମନର୍ ପାଇ ସେମନର୍ ଟକିମନ୍‌କେ ନ ଆନୁ।<verse eid="NEH 10:30" /></para>
  <para style="p">
    <verse number="31" style="v" sid="NEH 10:31" />ଆରି ସେ ଦେସର୍‌ ଲକ୍‌ମନ୍ ବିସ୍‌ରାମ୍‌ବାରେ କାଇ ଜିନିସ୍ ମିସା ବିକ୍‌ବାକେ ଆନ୍‌ଲେ, ଆମେ ବିସ୍‌ରାମ୍ ଦିନେ କି ଅଲ୍‌ଗା କନ୍ ସୁକଲ୍ ଦିନେ ସେମନର୍ ତେଇଅନି ସେଟା ନ ଗେନୁ; ଆରି ସାତ୍ ବରସ୍‌କେ ତରେକ୍ ସବୁ ରକାମର୍ ରୁନ୍‌ ଆଦାଇ କର୍‌ବାକେ ଚାଡି ଦେବୁ ଆରି ସେ ବରସେ ତାସ୍ କର୍‌ବାଟା ମିସା ଚାଡି ଦେବୁ । <verse eid="NEH 10:31" /><verse number="32" style="v" sid="NEH 10:32" />ଆରି, ଆମେ ତମର୍ ନିଜର୍ ପର୍‌ମେସରର୍ ସେବା କାମ୍‌ କର୍‌ବାକେ, <verse eid="NEH 10:32" /><verse number="33" style="v" sid="NEH 10:33" />ଆରି, ଦର୍‌ସନିଅ ରୁଟିର୍ ଆରି ସବୁ ଦିନର୍ କାଇବା ନଇବେଦିଅ ଆରି ସବୁ ଦିନର୍ ଅମ୍‌ବଲିର୍‌, ବିସ୍‌ରାମ୍ ବାରର୍, ଉଆଁସ୍‌ ରାତିର୍‌ ଟିକ୍ ବେଲାଇ ଆରି ସୁକଲ୍ ଜିନିସର୍ ଆରି ଇସ୍‌ରାଏଲର୍ ପାପ୍ କେମା ବଲି ଆରି ଆମର୍‌ ପର୍‌ମେରର୍ ଗରର୍ ସବୁ କାମର୍ ପାଇ ସବୁ ବର୍‌ସେ ଗଟେ ଗଟେ ସେକଲର୍ ତିନ୍ ବାଗ୍ ଦାନ୍ କର୍‌ବା ବଜ୍ ନିଜର୍ ଉପ୍‌ରେ ନେବାକେ ନିଅମ୍ କଲୁ ।<verse eid="NEH 10:33" /></para>
  <para style="p">
    <verse number="34" style="v" sid="NEH 10:34" />ଆରି, ବେବସ୍‌ତାର୍ ଲେକ୍‌ବା ଇସାବେ ସବୁବେଲର୍ ମାପ୍‌ରୁ ଆମର୍ ପର୍‌ମେସରର୍ ଜଗିଅ ବେଦି ଉପ୍‌ରେ ଜଇ ଡସାଇଲାକେ ଆମର୍ ବାବାର୍ ବଁସ୍ ଇସାବେ ବରସ୍‌କେ ବରସ୍ ସମାନ୍‌ ବେଲାଇ ଆମର୍‌ ପର୍‌ମେସର୍‌ ଗରେ ଦାରୁ ଆନ୍‌ବାକେ ଆମେ, ଆରି ଜାଜକମନ୍‌, ଲେବିଅମନ୍‌ ଆରି ଲକ୍‌ମନ୍‌ ଦାରୁଦେବା ବିସଇରେ କେଡ୍‌ ପୁଟାଇଲୁ ।<verse eid="NEH 10:34" /></para>
  <para style="p">
    <verse number="35" style="v" sid="NEH 10:35" />ଆରି, ଆମର୍‌ ଜମିର୍ ପର୍‌ତୁମ୍‌ ଅଇଲା ପସଲ୍ ଆରି ବିନ୍ ବିନ୍ ରକାମର୍‌ ଗଚର୍‌ ପର୍‌ତୁମର୍‌ ପଲ୍‌ ବରସ୍‌କେ ବରସ୍‌ ସବୁବେଲର୍‌ ମାପ୍‌ରୁର୍‌ ପାର୍‌ତନା ଗରେ ଆନ୍‌ବାକେ,<verse eid="NEH 10:35" /></para>
  <para style="p">
    <verse number="36" style="v" sid="NEH 10:36" />ଅଇଲେମିସା ବେବସ୍‌ତା ଲେକ୍‌ବା ଇସାବେ ଆମର୍‌ ପିଲାମନର୍‌ ଆରି ପସୁମନର୍‌ ପର୍‌ତୁମ୍‌ ଜାତ୍‌ ଅଇଲାଟା ଆରି ଆମର୍‌ ଗରୁ ରାସିର୍‌ ଆରି ମେଣ୍ଡା ରାସିର୍‌ ପର୍‌ତୁମ୍‌ ପାକାଇଲାଟାମନ୍‌କେ ଆମର୍‌ ପର୍‌ମେସରର୍‌ ଗରର୍ ପାଇ, ଆମର୍‌ ପର୍‌ମେସରର୍‌ ପାର୍‌ତନା ଗରେ କାମ୍ କର୍‌ବା ଲକ୍‌ମନ୍ ଜାଜକ୍‌ମନର୍‌ ଲଗେ ଆନ୍‌ବାକେ, <verse eid="NEH 10:36" /><verse number="37" style="v" sid="NEH 10:37" />ଆରି, ଆମର୍‌ ଚକଟ୍‌ଲା ମଇଦାର୍‌ ଦସମାଉସ୍‌ ଆରି ଆମର୍‌ ନିଜର୍ ଇଚାର୍ ପୁରୁସ୍‌କାର୍‌ ଆରି ସବୁ ରକାମର୍‌ ଗଚର୍‌ ପଲ୍‌, ଅଙ୍ଗୁର୍‌ ରସ୍‌ ଆରି ଚିକନ୍‌ ଜାଜକ୍‌ମନର୍‌ ଲଗେ ଆମର୍‌ ପର୍‌ମେସରର୍‌ ଗର୍‌ ବିତ୍‌ରେ ଆନ୍‌ବାକେ, ଆରି ଜମି ଅନି ପାଚ୍‌ଲା ପସଲର୍ ଦସମାଉସ୍‌ ଲେବିଅମନର୍‌ ଲଗେ ଆନ୍‌ବାକେ ବିଚାର୍‌ କଲୁ; କାଇକେବଇଲେ ସେ ଲେବିଅମନ୍‌ ଆମର୍‌ ସବୁ ତାସ୍‌ ନଅଁରର୍‌ ଦସ୍‌ମାଉଁସ୍ ଆଦାଇ କର୍‌ବାଇ । <verse eid="NEH 10:37" /><verse number="38" style="v" sid="NEH 10:38" />ମାତର୍‌ ଲେବିଅମନ୍‌ ଦସମାଉସ୍‌ ଆଦାଇ କର୍‌ବାବେଲେ ଆରଣର୍‌ ପିଲାମନ୍ ଜାଜକ୍‌ ଲେବିଅମନର୍‌ ସଙ୍ଗେ ରଇସି; ଆରି ଲେବିଅମନ୍‌ ପର୍‌ମେସରର୍‌ ପାର୍‌ତନା ଗରର୍ ଗୁଦାମ୍ ଗରେ ଦସ ମାଉସ୍‌ ଆନ୍‌ବାଇ । <verse eid="NEH 10:38" /><verse number="39" style="v" sid="NEH 10:39" />କାଇକେବଇଲେ ସୁକଲ୍‌ ଜାଗାର୍‌ ସର୍‌ତେ ଗିନା ଆରି ସେବା କାମ୍ କରୁ ଜାଜକମନ୍‌, ଆରି ଦୁଆର୍‌ ଜାଗୁମନ୍‌ ଆରି ଗିତ୍ ଗାଇବା ଲକ୍‌ମନ୍‌ ଜନ୍‌ ସବୁ ଗରେ ରଇସି, ତେଇ ଇସ୍‌ରାଏଲ୍‌ ପିଲାଟକିମନ୍‌ ଆରି ଲେବିଅ ପିଲାଟକିମନ୍‌ ତାସର୍‌, ଅଙ୍ଗୁର୍‌ ରସର୍‌ ଆରି ନିଜର୍ ଇଚାର୍‌ ଚିକନର୍‌ ଚାନ୍ଦା ଆନ୍‌ବାଇ; ଆରି ଆମେ ଆମର୍‌ ନିଜର୍‌ ପର୍‌ମେସରର୍‌ ପାର୍‌ତନା ଗର୍‌ ନ ଚାଡୁ ।<verse eid="NEH 10:39" /></para>
  <chapter eid="NEH 10" />
  <chapter number="11" style="c" sid="NEH 11" />
  <para style="s">ଜିରୁସାଲାମର୍‌ ନେତାମନ୍‌</para>
  <para style="p">
    <verse number="1" style="v" sid="NEH 11:1" />ଆରି, ଲକ୍‌ମନର୍ ମୁକିଆଲକ୍ ଜିରୁସାଲାମେ ବାସା କଲାଇ; ଅଇଲେ ମିସା ରଇଲା କେତେକ୍‌ ଲକ୍‌ମନ୍ ସୁକଲ୍ ନଗର୍ ଜିରୁସାଲାମେ ବାସା କର୍‌ବାକେ ଦସ୍‌ ଲକର୍ ବିତ୍‌ରେ ଅନି ଗଟେକ୍ ଲକ୍‌କେ ସେ ଜାଗାଇ ଆନ୍‌ବାକେ ଆରି ବିନ୍‌ ନଅର୍‌ ଲକ୍‌କେ ବିନ୍‌ ନଗରେ ବାସା କର୍‌ବାକେ କେଡ୍‌ପୁଟାଇଲାଇ । <verse eid="NEH 11:1" /><verse number="2" style="v" sid="NEH 11:2" />ଆରି, ଜନ୍‌ ଲକ୍‌ମନ୍‌ ଜିରୁସାଲାମେ ବାସା କର୍‌ବାକେ ମନ୍ କରି ନିଜ୍‌କେ ସର୍‌ପି ଅଇଲା, ଲକ୍‌ମନ୍ ସେମନର୍‌ ଦନିଅବାଦ୍‌ କଲାଇ । <verse eid="NEH 11:2" /><verse number="3" style="v" sid="NEH 11:3" />ସେ ଦେସେ ଏ ନେତାମନ୍‌ ଜିରୁସାଲାମେ ବାସା କଲାଇ; ମାତର୍‌ ଜିଉଦାର୍‌ ବିନ୍‌ବିନ୍‌ ନଅଁରର୍‌ ଲକ୍‌ମନ୍‌, ଆରି, ଇସ୍‌ରାଏଲ୍‌ ଜାଜକ୍‌ମନ୍‌ ଆରି ଲେବିଅମନ୍, ମନ୍ଦିରେ ସେବା କାମ୍‌ କରୁମନ୍ ଆରି ସଲ୍‌ମନର୍‌ ଦାସ୍‌ମନର୍‌ ପିଲାମନ୍‌ ସର୍‌ତେ ନିଜର୍‌ ନିଜର୍‌ ଅଦିକାରେ ନିଜର୍‌ ନିଜର୍‌ ନଗରେ ବାସା କଲାଇ ।<verse eid="NEH 11:3" /></para>
  <para style="s">ଜିଉଦା ବଁସ୍‌ର ଲକ୍</para>
  <para style="p">
    <verse number="4" style="v" sid="NEH 11:4" />ଆରି ଜିଉଦାର୍‌ ପିଲାମନର୍‌ ବିତ୍‌ରେଅନି ଆରି ବିନିଆମିନର୍‌ ପିଲାମନର୍‌ ବିତ୍‌ରେଅନି କେତେଲକ୍‌ ଜିରୁସାଲାମେ ବାସା କଲାଇ । ଜିଉଦାର୍‌ ପିଲାମନର୍‌ ବିତ୍‌ରେଅନି ଉସିଅର୍‌ ପିଲା ଅତାଇଅ, ସେ ଉସିଅ ଜିକରିଅର୍‌ ପିଲା, ଜିକରିଅ ଅମରିଅର୍‌ ପିଲା, ଅମରିଅ ସପଟିଅର୍‌ ପିଲା, ସପଟିଅ ମଅଲଲେଲର୍‌ ପିଲା, ମଅଲଲେଲ୍‌ ପେରସର୍‌ ପିଲାମନର୍‌ ବିତ୍‌ରେଅନି ଗଟେଲକ୍‌;<verse eid="NEH 11:4" /></para>
  <para style="p">
    <verse number="5" style="v" sid="NEH 11:5" />ଆରି, ବାରୁକର୍ ପିଲା ମାସେଅ, ସେ ବାରକ କଲଅସିର୍‌ ପିଲା, କଲଅସି ଅସାଇଅ ଅଦାୟାର୍‌ ପିଲା, ଆଦାଇଆ ଜଇଆରିବ୍‌ରର୍‌ ପିଲା, ଜଆରିବ୍‌ ଜିକରିଅରର୍‌ ପିଲା, ଜିକରିଅ ସିଲନିର୍‌ ପିଲା,<verse eid="NEH 11:5" /></para>
  <para style="p">
    <verse number="6" style="v" sid="NEH 11:6" />ପେରସର୍‌ ପିଲା ପାକାପାକି ଚାର୍‌ ସ ସାଟେ ଆଟ୍‌ ଲକ୍‌ ସେ ବପୁ ରଇବା ଲକ୍‌ ଜିରୁସାଲାମେ ବାସା ଅଇଲାଇ ।<verse eid="NEH 11:6" /></para>
  <para style="s">ବିନିଆମିନ୍ ବଁସର୍ ଲକ୍‌</para>
  <para style="p">
    <verse number="7" style="v" sid="NEH 11:7" />ବିନିଆମିନ୍‌ର୍‌ ପିଲାମନ୍‌, ଅଇଲାଇନି, ମସୁଲମର୍‌ ପିଲା ସଲୁ, ସେ ମସୁଲମ୍‌ ଜଏଦ୍‌ରର୍‌ ପିଲା, ଜଅଦ୍‌ ପଦାଅର୍‌ ପିଲା, ପଦାଅ କଲାଆର୍‌ ପିଲା, କଲାଆ ମାସେଅର୍‌ ପିଲା, ମାସେଅ ଇତିଏଲର୍‌ ପିଲା, ଇତିଏଲ୍‌ ଜିସାଆଅର୍‌ ପିଲା।<verse eid="NEH 11:7" /></para>
  <para style="p">
    <verse number="8" style="v" sid="NEH 11:8" />ଆରି, ତାକେ ଚାଡି ଗବଇ, ସଲ୍‌ଇ ପିଲା ସ କଡେ ଆଟ୍‌ ଲକ୍‌ । <verse eid="NEH 11:8" /><verse number="9" style="v" sid="NEH 11:9" />ଆରି, ସିକ୍‌ରର୍‌ ପିଲା ଜଏଲ୍‌ ସେମନର୍‌ ମୁକିଆ ରଇଲା ଆରି ଅସ୍‌ନାଅର୍‌ ପିଲା ଜିଉଦା ନଅଁରର୍‌ ଦୁଇନମର୍ ମୁକିଆ ରଇଲା ।<verse eid="NEH 11:9" /></para>
  <para style="s">ଜାଜକ୍ ବଁସର୍ ଲକ୍‌</para>
  <para style="p">
    <verse number="10" style="v" sid="NEH 11:10" />ଜାଜକ୍‌ମନର୍‌ ବିତ୍‌ରେଅନି, ଆରି, ଜଆରିବର୍‌ ପିଲା ଜିଦଇଅ, ଜାକିନ୍‌,<verse eid="NEH 11:10" /></para>
  <para style="p">
    <verse number="11" style="v" sid="NEH 11:11" />ଇଲ୍‌କିଅର୍‌ ପିଲା ସରାଇଅ, ସେ ଇଲ୍‌କିଅ ମସୁଲମର୍‌ ପିଲା, ମସୁଲମ୍‌ ସାଦକର୍‌ ପିଲା ସାଦକ୍‌ ମରାଇଅତର୍‌ ପିଲା, ମରାଇଅତ୍‌ ଅଇଟୁବ୍‌ର୍‌ ପିଲା, ଅଇଟୁବ୍‌ ପର୍‌ମେସରର୍ ଗରର୍ ମୁକିଆ ଅଇ ରଇଲା । <verse eid="NEH 11:11" /><verse number="12" style="v" sid="NEH 11:12" />ଗରର୍ ସେବା କାମ୍ କରୁମନ୍ ସେମନର୍ ବାଇମନ୍ ଆଟସ କଡେ ଦୁଇ ଲକ୍ ରଇଲାଇ; ଆରି ଜିରଅମର୍ ପିଲା ଅଦାଆ, ସେ ଜିରଅମ୍ ପଲଲିଅର୍ ପିଲା ପଲଲିଅ ଅଜ୍‌ମିର୍ ପିଲା, ଅଜ୍‌ମି ଜିକରିଅର୍ ପିଲା, ଜିକରିଅ ପସଉରର୍ , ପସଉର୍ ମଲ୍‌କିଏଲ୍‌ର୍ ପିଲା, <verse eid="NEH 11:12" /><verse number="13" style="v" sid="NEH 11:13" />ଆରି, ଅଦାଆଇର୍ ବାଇମନ୍ ଦୁଇସଅ ଚାଲିସ୍ ଦୁଇ ଲକ୍ ବାବାର୍ ବଁସେ ନେତା ଅଇରଇଲା; ଅସରେଲର୍ ପିଲା ଅମସଅ, ସେ ଅସରେଲ୍ ଅଅସଇର୍ ପିଲା, ଅଅସଇ ମସିଲେମତରର୍‌ ପିଲା, ମସିଲେମତ୍ ଇମେରର୍ ପିଲା, <verse eid="NEH 11:13" /><verse number="14" style="v" sid="NEH 11:14" />ଆରି ସେମନର୍ ବାଇମନ୍ ସଏ କଡେ ଆଟ୍‌ ଲକ୍ ବେସି ବପୁସାଲି ଲକ୍ ରଇଲାଇ ଆରି ଅଗ୍‌ଦଲିମର୍ ପିଲା ସବ୍‌ଦିଏଲ୍ ସେମନର୍ ମୁକିଅ ରଇଲା ।<verse eid="NEH 11:14" /></para>
  <para style="s">ଲେବିଅ ବଁସ୍‌</para>
  <para style="p">
    <verse number="15" style="v" sid="NEH 11:15" />ଲେବିଅମନର୍ ବିତ୍‌ରେଅନି, ଆରି, ଅସୁବ୍‌ଅର୍ ପିଲା ସମଇଅ, ସେ ଅସୁବ୍ ଅସ୍‌ରିକାମ୍‌ରର୍ ପିଲା,ଅସ୍‌ରିକାମ୍ ଅସବିଅର୍ ପିଲା, ଅସବିଅ ବୁନିର ପିଲା;<verse eid="NEH 11:15" /></para>
  <para style="p">
    <verse number="16" style="v" sid="NEH 11:16" />ଆରି, ଲେବିଅ- ମୁକିଅ ଲକ୍‌ମନର୍ ବିତ୍‌ରେଅନି ସବ୍‌ତଇ ଆରି ଜସାବଦ୍ ପର୍‌ମେସରର୍ ଗରର୍ ବାଇରର୍ କାମର୍ ମୁକିଅ ରଇଲା;<verse eid="NEH 11:16" /></para>
  <para style="p">
    <verse number="17" style="v" sid="NEH 11:17" />ଆରି, ଆସପର୍ ବଁସେ ଜାତ୍ ଅଇଲା ସବ୍‌ଦିର୍ ନାତି ମିକାର୍ ପିଲା ମତନିଅ ପାର୍‌ତନା କରି ଦନିଅବାଦ୍ ଆରାମ୍ କର୍‌ବାକେ ମୁକିଅ ରଇଲା ଆରି ତାର୍ ବାଇମନ୍ ବିତ୍‌ରେଅନି ବକ୍‌ବୁକିଅ ଦୁଇ ନମର୍ ରଇଲା; ଆରି, ଜିଦୁତୁନ୍ ବଁସେ ଜାତ୍ ଅଇଲା ଗାଲଲର୍ ନାତି ସମୁଅର୍ ପିଲା ଅବଦ୍‌ ।<verse eid="NEH 11:17" /></para>
  <para style="p">
    <verse number="18" style="v" sid="NEH 11:18" />ସୁକଲ୍ ନଅଁର୍ ଜିରୁସାଲମ୍ ତେଇ ଲେବିଅମନ୍ ପାକାପାକି ଦୁଇ ସଅ ଅସେ ଚାର୍‌ ଲକ୍ ବାସା ଅଇ ରଇଲାଇ ।<verse eid="NEH 11:18" /></para>
  <para style="s">ମନ୍ଦିର୍ ଜାଗ୍‌ବା ଲକର୍ ବଁସ୍‌</para>
  <para style="p">
    <verse number="19" style="v" sid="NEH 11:19" />ଆରି ଦୁଆର୍‌ଜାଗୁ ଅକୁବ୍, ଟଲେମାନ୍‌ ଆରି ନଗରର୍ ଦୁଆର୍ ମୁଆଟେ ଜାଗ୍‌ବା କାମ୍‌ କରୁମନ୍ ସେମନର୍ ବାଇମନ୍ ସଏ ସତୁରି ଦୁଇ ଲକ୍ ରଇଲାଇ ।<verse eid="NEH 11:19" /></para>
  <para style="p">
    <verse number="20" style="v" sid="NEH 11:20" />ଆରି ଇସ୍‌ରାଏଲ୍, ଜାଜକମନର୍, ଲେବିଅମନର୍ ବାକିଲକ୍‌ମନ୍ ଜିଉଦାର୍ ସର୍‌ତେ ନଗରେ ସବୁ ନିଜର୍ ନିଜର୍ ଜାଗାଇ ରଇଲାଇ । <verse eid="NEH 11:20" /><verse number="21" style="v" sid="NEH 11:21" />ପର୍‌ମେସରର୍ ଗରେ ସେବାକାମ୍ କରୁମନ୍ ଅପଲ୍ ତେଇ ବାସା କଲାଇ; ଆରି, ସିଅ ଆରି ଗିସ୍‌ପ ପର୍‌ମେସରର୍ ସେବାକାମ୍ କରୁମନର୍ ମୁକିଅ ରଇଲା । <verse eid="NEH 11:21" /><verse number="22" style="v" sid="NEH 11:22" />ଆସପ୍ ବଁସର୍ ଗିତ୍ ଗାଉମନର୍ ବିତ୍‌ରେଅନି ମିକାର ଡକ୍‌ରାର୍‌ ନାତି, ମତନିଅର୍ ନିତି, ଅସବିଅର୍ ନାତି, ବାନିର୍ ପିଲା ଉସି ଜିରୁସାଲମେ ଲେବିଅମନର୍ ମୁକିଅ ରଇଲା, ସେ ମିସା ପର୍‌ମେସରର୍ ଗରର୍ କାମର୍ ଦେକାରକା କର୍‌କେ ସାଇଜ କଲା । <verse eid="NEH 11:22" /><verse number="23" style="v" sid="NEH 11:23" />କାଇକେବଇଲେ ସେମନର୍ ବିସଇରେ ରାଜାର୍ ଆଦେସ୍ ରଇଲା ଆରି ସବୁ ଦିନର୍ ବୁତି ଇସାବେ ଗିତ୍ ଗାଉମନ୍‌କେ ସମାନ୍ ବୁତି ଦିଆଅଇଲା । <verse eid="NEH 11:23" /><verse number="24" style="v" sid="NEH 11:24" />ଆରି, ଜିଉଦାର୍‌ ପିଲା ସେରଅର୍ ବଁସେ ଜାତ୍ ଅଇଲା ମସେସବେଲର୍‌ ପିଲା ପତାଇଅ ଲକ୍‌ମନର୍ ସବୁକାମ୍ ବିସଇରେ ଜାନାଇବାକେ ରାଜାର୍ ଲଗେ ରଇଲା<verse eid="NEH 11:24" /></para>
  <para style="s">ବିନ୍ ନଅଁରେ ଆରି ନଗରର୍ ଲକ୍‌ମନ୍‌</para>
  <para style="p">
    <verse number="25" style="v" sid="NEH 11:25" />ଆରି, ଜିଉଦାର୍ ପିଲାମନର୍ ବିତ୍‌ରେଅନି କେତେକ୍ ବିନ୍‌ବିନ୍ ଗାଉଁ ଆରି ତେଇର୍ ଜାଗାଇ, ଆରି, କିରିଆତ୍ ଅର୍‌ବ ଆରି ତେଇର୍ ଉପନଗରେ, ଦିବନ୍ ଆରି ତେଇର୍ ସାନ୍ ନଅରେ, ଜିକବେସଲ୍ ଆରି ତେଇର୍ ନଅରେ; <verse eid="NEH 11:25" /><verse number="26" style="v" sid="NEH 11:26" />ଆରି ଜେସୁଅ ତେଇ, ମଲାଦାରେ ଆରି ବେତ୍ ପେଲ୍‌ଟର୍‌; <verse eid="NEH 11:26" /><verse number="27" style="v" sid="NEH 11:27" />ଆରି ଅସର୍ ସୁଇଆଲରେ, ବେର୍‌ସେବା ଆରି ତେଇର୍ ଉପନଗରେ; <verse eid="NEH 11:27" /><verse number="28" style="v" sid="NEH 11:28" />ଆରି ସିକ୍‌ଲଗ୍‌ରେ, ମକନା ଆରି ତେଇର୍ ସାନ୍ ନଅଁରେ; <verse eid="NEH 11:28" /><verse number="29" style="v" sid="NEH 11:29" />ଆରି ଏନରିମନରେ, ସରାଇଅରେ ଆରି ଜର୍‌ମୁତରେ; <verse eid="NEH 11:29" /><verse number="30" style="v" sid="NEH 11:30" />ସାନଅ, ଅଦୁଲମ୍ ଆରି ତେଇର୍ ନଅଁରର୍‌, ଲାକିସ୍ ଆରି ତେଇର୍ ପଦାର୍, ଅସେକା ଆରି ତେଇର୍ ସାନ୍ ନଅଁରେ ବାସା ଅଇଲାଇ। ଏନ୍ତାରି ସେମନ୍ ବେର୍‌ସେବା ଲଗେ ଇନମ୍ ଜଲା ଜାକ ବାସା ଅଇଲାଇ । <verse eid="NEH 11:30" /><verse number="31" style="v" sid="NEH 11:31" />ବିନିଆମିନ୍‌ପିଲାମନ୍ ମିସା ଗେବାତେଇ ଅନି ଆଗ୍‌କେ ମିକ୍‌ମାସ୍‌ ଆରି ଅଇଆରେ, ବେତେଲ୍ ଆରି ତେଇର୍ ସାନ୍ ନଅଁରେ; <verse eid="NEH 11:31" /><verse number="32" style="v" sid="NEH 11:32" />ଅନାତତ୍, ନବ ଆରି ଅନନିଆରେ; <verse eid="NEH 11:32" /><verse number="33" style="v" sid="NEH 11:33" />ଆସର, ରାମା, ଗିତଇମରେ; <verse eid="NEH 11:33" /><verse number="34" style="v" sid="NEH 11:34" />ଆଦିଦ୍, ସବଇମ୍, ନବଲାଟରେ; <verse eid="NEH 11:34" /><verse number="35" style="v" sid="NEH 11:35" />ଲଦ୍‌ ଆରି ଅନ, ବାଡଇମନ୍ ଜଲା ଉପ୍‌ରେ ବାସା କଲାଇ । <verse eid="NEH 11:35" /><verse number="36" style="v" sid="NEH 11:36" />ଆରି, ଜିଉଦାର୍‌ ଲାଗାର୍ ଲିତାର୍ କେତେକ୍ ଲକ୍ ପାଲିତେଇ ମିସ୍‌ଲାଇ ଆରି ଲେବିଅ ଲକ୍ ବିନିଆମିନ୍ ସଙ୍ଗ୍‌ ମିସ୍‌ଲାଇ ।<verse eid="NEH 11:36" /></para>
  <chapter eid="NEH 11" />
  <chapter number="12" style="c" sid="NEH 12" />
  <para style="s">ଜାଜକ୍ ଆରି ଲେବିଅ</para>
  <para style="p">
    <verse number="1" style="v" sid="NEH 12:1" />ଜନ୍ ଜାଜକ୍‌ମନ୍ ଆରି ଲେବିଅମନ୍ ସଲ୍‌ଟିଏଲର୍ ପିଲା ଜିରୁବାବିଲ୍ ଆରି ଜେସୁଅ ସଙ୍ଗେ ଆସିରଇଲା, ସେମନ୍ ଅଇଲାଇନି; ସରାଇଅ, ଜିରିମିଅ, ଏଜ୍‌ରା; <verse eid="NEH 12:1" /><verse number="2" style="v" sid="NEH 12:2" />ଅମରିଅ, ମଲୁକ୍, ଅଟୁସ୍‌ <verse eid="NEH 12:2" /><verse number="3" style="v" sid="NEH 12:3" />ସକନିଅ, ରଉମ୍, ମରେମତ୍; <verse eid="NEH 12:3" /><verse number="4" style="v" sid="NEH 12:4" />ଇଦଅ, ଗିନ୍‌ତଇ, ଅବିଅ; <verse eid="NEH 12:4" /><verse number="5" style="v" sid="NEH 12:5" />ମିଆମିନ୍‌, ମଅଦିଅ, ବିଲ୍‌ଗା; <verse eid="NEH 12:5" /><verse number="6" style="v" sid="NEH 12:6" />ସମଇଅ ଆରି ଜଆରିବ୍, ଜିଦଇଅ; <verse eid="NEH 12:6" /><verse number="7" style="v" sid="NEH 12:7" />ସଲ୍, ଆମକ୍, ଇଲ୍‌କିଅ, ଜିଦମିଅ । ଏ ଲକ୍‌ମନ୍ ଜେସୁଅର୍ ବେଲେ ଜାଜକ୍ ମନର୍ ଆରି ନିଜର୍ ନିଜର୍ ବାଇମନର୍‌ ବିତ୍‌ରେ ମୁକିଆ ଅଇ ରଇଲାଇ । <verse eid="NEH 12:7" /><verse number="8" style="v" sid="NEH 12:8" />ଆରି ଲେବିଅମନ୍, ଅଇଲାଇନି; ଜେସୁଅ, ବିନୁଇ, କଦ୍‌ମିଏଲ୍, ସେରେବିଅ, ଜିଉଦା ଆରି ମତନିଅ ସେ ମତ୍‌ନିଅ ଆରି ତାର୍ ବାଇମନ୍ ଦନିଅବାଦର୍ ସେବା କାମ୍ କର୍‌ବା ଲକର୍ ମୁକିଆ ଅଇ ରଇଲାଇ । <verse eid="NEH 12:8" /><verse number="9" style="v" sid="NEH 12:9" />ଅଇଲେମିସା ସେମନର୍ ବାଇ ବକ୍‌ବୁକିଅ ଆରି ଉନି ସେମନର୍ ଲଗେ ଡାଣ୍ଡାସି କାମ୍ କଲାଇ ।<verse eid="NEH 12:9" /></para>
  <para style="s">ବଡ୍‌ଜାଜକ୍ ଜେସୁଅର୍‌ ବଁସର୍ ତାଲିକା</para>
  <para style="p">
    <verse number="10" style="v" sid="NEH 12:10" />ଆରି, ଜେସୁଅର୍ ପିଲା ଜଇଆକିମ୍, ଜଇଆକିମର୍ ପିଲା ଇଲିଆସିବ୍ ଆରି ଇଲିଆସିବର୍ ପିଲା ଜଇଆଦ୍, <verse eid="NEH 12:10" /><verse number="11" style="v" sid="NEH 12:11" />ଜଇଆଦର୍ ପିଲା ଜନାତନ୍ ଆରି ଜନାତନର୍ ପିଲା ଜଦୁଅ<verse eid="NEH 12:11" /></para>
  <para style="s">ବଡ୍‌ଜାଜକ ମନର୍ ନାଉଁ</para>
  <para style="pi">
    <verse number="12" style="v" sid="NEH 12:12" />ଆରି, ଜଇଆକିମର୍ ବେଲେ ଏ ଜାଜକ୍‌ମନ୍ ତାକର୍ ଆନିଦାଦିମନର୍ ବିତ୍‌ରେ ଅନି ମୁକିଆ ରଇଲାଇ, ସେମନ୍ ଅଇଲାଇନି; ସରାଇଅ ବଁସ୍‌ର ମରାଇଅ;ଜିରିମିଅ ବଁସର୍ ଅନାନିଅ <verse eid="NEH 12:12" /><verse number="13" style="v" sid="NEH 12:13" />ଏଜ୍‌ରା ବଁସ୍‌ର ମସୁଲମ୍; ଅମରିଅ ବଁସର୍ ଜିଅଆନନ୍; <verse eid="NEH 12:13" /><verse number="14" style="v" sid="NEH 12:14" />ମଲୁକି ବଁସର୍ ଜନାତନ୍, ସବନିଅ ବଁସର୍ ଜସେପ୍; <verse eid="NEH 12:14" /><verse number="15" style="v" sid="NEH 12:15" />ଆରିମ୍ ବଁସର୍ ଅଦନ୍; ମରାଇଅତ୍ ବଁସର୍ ଇଲ୍‌କଇ; <verse eid="NEH 12:15" /><verse number="16" style="v" sid="NEH 12:16" />ଇଦ ବଁସର୍ ଜିକରିଅ; ଗିନ୍‌ତନ୍‌ ବଁସର୍ ମସୁଲମ୍; <verse eid="NEH 12:16" /><verse number="17" style="v" sid="NEH 12:17" />ଅବିଅ ବଁସର୍ ସିକ୍‌ର; ମିନିଆମିନ୍ ବଁସର୍, ମଅଁଦିଅ ବଁସର୍‌ ପିଲେଟଇ; <verse eid="NEH 12:17" /><verse number="18" style="v" sid="NEH 12:18" />ବିଲ୍‌ଗା ବଁସର୍ ସମୁଇଅ; ସମଇଅ ବଁସର୍ ଜିଅନାତନ୍; <verse eid="NEH 12:18" /><verse number="19" style="v" sid="NEH 12:19" />ଆରି ଜଆରିବ୍ ବଁସର୍ ମତ୍‌ନଇ; ଜିଦଇଅ ବଁସର୍ ଉସି; <verse eid="NEH 12:19" /><verse number="20" style="v" sid="NEH 12:20" />ଆମକ୍ ବଁସର୍ ଏବର;ସଲ୍‌ଇଅ ବଁସର୍ କଲଇଅ; <verse eid="NEH 12:20" /><verse number="21" style="v" sid="NEH 12:21" />ଇଲ୍‌କିଅ ବଁସର୍ ଅସ୍‌ବିଅ; ଜିଦ୍‌ଇଅ ବଁସର ନତ୍‌ନେଲ୍।<verse eid="NEH 12:21" /></para>
  <para style="s">ଜାଜକ୍ ଆରି ଲେବିଅମନର୍ ବଁସ୍‌</para>
  <para style="p">
    <verse number="22" style="v" sid="NEH 12:22" />ଇଲିଆସିବ୍, ଜଇଆଦ୍ ଆରି ଜଆନନ୍ ଆରି ଜଦୁଅ ବେଲେ ଲେବିଅମନ୍ ମିସା ପାର୍‌ସିଅ ଦାରିଆବସର୍ ସାସନ୍ ବେଲେ ଜାଜକ୍‌ମନ୍ ଆନିଦାଦିମନର୍ ବଁସର୍ ମୁକିଆ ପାରା ତାକର୍ ବଁସ୍ ଲଗେ ଲେକା ଅଇଲା । <verse eid="NEH 12:22" /><verse number="23" style="v" sid="NEH 12:23" />ଲେବିଅ ବଁସେ ଜନମ୍ ଅଇଲା ଆନିଦାଦିମନର୍ ମୁକିଆ ଲକର୍ ନାଉଁ ଇଲିଆସିବର୍ ପିଲା ଜଆନନର୍ ବେଲା ଜାକ ବଁସର୍ ନାଉଁ ଲେକ୍‌ବାତେଇ ଲେକ୍‌ଲାଇ ।<verse eid="NEH 12:23" /></para>
  <para style="s">ପାର୍‌ତନା ଗରେ ବିନ୍ ବିନ୍ କାମର୍ ଦାଇତ୍</para>
  <para style="p">
    <verse number="24" style="v" sid="NEH 12:24" />ଲେବିଅମନର୍ ମୁକିଆ ଲକ୍‌ମନ୍; ଅସ୍‌ବିଅ, ସେରେବିଅ ଆରି କଦ୍‌ମିଏଲର୍ ପିଲା ଜେସୁଅ ଆରି ତାକର୍ ଲଗେ ରଇଲା ତାର୍ ବାଇମନ୍ ପ୍‌ମେସରର୍ ଲକ୍ ଦାଉଦର୍ ଆଦେସ୍ ଇସାବେ ଦଲ୍ ଦଲ୍‌ ଅଇ ମଇମା ଆରି ଦନିଅବାଦ୍ ସରପ୍‌ମାନ୍ କର୍‌ବାକେ ବାଚି ଅଇଲାଇ । <verse eid="NEH 12:24" /><verse number="25" style="v" sid="NEH 12:25" />ମତ୍‌ନିଅ ଆରି ବକ୍‌ବୁକିଅ, ଅବଦିଅ, ମସୁଲମ୍, ଟଲେମାନ୍‌, ଆକୁବର, ବାଟ୍ ଜାଗୁଆଲ୍ ଅଇ ଦୁଆର୍ ଲଗାଲଗିର୍ ଜେତ୍‌କି ଗୁଦାମ୍ ଗର୍ ରଇଲା ସେ ସର୍‌ତେ ତେଇ ଜାଗ୍‌ତେ ରଇଲାଇ । <verse eid="NEH 12:25" /><verse number="26" style="v" sid="NEH 12:26" />ଏ ମନ୍ ଅଇଲାଇନି ଜସାଦରର୍ ନାତି ଜେସୁଅର୍‌ ପିଲା ଜଇଆକିମ୍ ବେଲେ ରଇଲା, ଆରି ସାସନ୍ କାରିଆ ନିଇମିଆ ଆରି ତାର୍ ସଙ୍ଗେ ସିକିତ୍‌ ଜାଜକ୍ ଏଜ୍‌ରାର୍ ବେଲେ ରଇଲା ।<verse eid="NEH 12:26" /></para>
  <para style="s">ଜିରୁସାଲାମ୍ ପାଚୁରି ପର୍‌ତିସ୍‌ଟା</para>
  <para style="p">
    <verse number="27" style="v" sid="NEH 12:27" />ଜିରୁସାଲମର୍ ପାଚୁରି ପର୍‌ତିସ୍‌ଟା କର୍‌ବାବେଲେ ଲକ୍‌ମନ୍ ଗିନି, ବାଉଁସି ଆରି ଡୁଡୁଙ୍ଗା ବାଜାଇ ଦନିଅବାଦ୍ ଆରି ଗିତ୍ ଗାଇକରି ସାର୍‌ଦାସଙ୍ଗ୍ ପର୍‌ତିସ୍‌ଟା ପାଲ୍‌ବାକେ ଲେବିଅମନ୍‌କେ ଜିରୁସାଲାମେ ଅନି ଆନ୍‌ବାକେ ସେମନ୍‌କେ ଗୁଲାଇବାଟେ କଜି ବୁଲ୍‌ଲାଇ । <verse eid="NEH 12:27" /><verse number="28" style="v" sid="NEH 12:28" />ଆରି, ଗିତ୍ ଗାଇବା ଲକ୍‌ମନର୍ ପିଲାମନ୍ ଜିରୁସାଲାମର୍ ଚାରିବେଟ୍‌ତିର୍ ଜାଗାଇ ଅନି ଆରି ନଟପାତିଅମନର୍ ବିନ୍ ବିନ୍ ନଅଁରେ ଅନି; <verse eid="NEH 12:28" /><verse number="29" style="v" sid="NEH 12:29" />ଆରି ବେତ୍ ଗିଲ୍‌ଟଲର୍, ଆରି ଗେବା ଆରି ଅସ୍‌ମାବତ୍ ପଦାଇ ଗଟେକ୍ ଲଗେ ଟୁଲ୍ ଅଇଲାଇ; କାଇକେବଇଲେ ଗିତ୍ ଗାଇବା ଲକ୍‌ମନ୍ ଜିରୁସାଲାମର୍ ଚାରିବେଟ୍‌ତିର୍ ନଅଁର୍ ମନ୍‌କେ ଜାଇ ବାସା ଅଇଲାଇ । <verse eid="NEH 12:29" /><verse number="30" style="v" sid="NEH 12:30" />ତାର୍‌ପଚେ ଜାଜକ୍‌ମନ୍ ଆରି ଲେବିଅମନ୍ ନିଜ୍‌କେ ସୁକଲ୍‌ ଅଇଲାଇ; ଆରି, ସେମନ୍ ଲକ୍‌ମନ୍‌କେ ଆରି ଦୁଆର୍‌କେ ଆରି ପାଚୁରିକେ ସୁକଲ୍ କଲାଇ । <verse eid="NEH 12:30" /><verse number="31" style="v" sid="NEH 12:31" />ତାର୍‌ପଚେ ମୁଇ ଜିଉଦାର୍ ମୁକିଆ ଲକ୍‌ମନ୍‌କେ ପାଚୁରି ଉପ୍‌ରେ ଆନ୍‌ଲି, ଆରି ଦନିଅବାଦ୍ ଆରି ମଇମା କର୍‌ବାକେ ଦୁଇଟା ବଡ୍‌ଦଲ୍ କରି ବାଚ୍‌ଲି ତାର୍‌ପଚେ ଗଟେକ୍ ଦଲ୍ ଦକିନ୍ ଦିଗେ ଜାଇ ପାଚୁରିକେ ଜାଇକରି କାଚ୍‌ରା ଗାଦିର୍ ବାଟ୍ ତେଇକେ ଗାଲାଇ । <verse eid="NEH 12:31" /><verse number="32" style="v" sid="NEH 12:32" />ଆରି, ସେମନର୍ ପଚେ ଅସଇଅ ଆରି ଜିଉଦାର୍ ଅଦା ମୁକିଆ ଲକ୍‌ମନ୍, <verse eid="NEH 12:32" /><verse number="33" style="v" sid="NEH 12:33" />ଆରି, ଅସ୍‌ରିଅ, ଏଜ୍‌ରା ଆରି ମସୁଲମ୍, <verse eid="NEH 12:33" /><verse number="34" style="v" sid="NEH 12:34" />ଜିଉଦା ଆରି ବିନିଆମିନ୍ ଆରି ସମଇଅ ଆରି ଜିରିମିଅ, <verse eid="NEH 12:34" /><verse number="35" style="v" sid="NEH 12:35" />ଆରି କେତେଟା ଜାଜକର୍ ପିଲାମନ୍ ମଇରି ଦାରି ଇଣ୍ଡ୍‌ଲାଇ; ଆସପ୍ ବଁସ୍‌ଏ ଜନମ୍ ଅଇଲା ସକୁରର୍ ଡକ୍‌ରାର୍ ପୁତି, ମିକାଅର୍ ପୁତି, ମତନିଅର୍ ନାତି, ସମ୍‌ଇଅର୍ ପିଲା ଜେ କି ଜନାତନ୍, ତାର୍ ପିଲା ଜିକରିଅ <verse eid="NEH 12:35" /><verse number="36" style="v" sid="NEH 12:36" />ଆରି ତାର୍ ବାଇମନ୍ ସମଇଅ ଆରି ଅସ୍‌ରେଲ୍, ମିଲ୍‌ଲଇ,ଗିଲ୍‌ଲଇ, ମାଇଅ, ନତ୍‌ନେଲ୍ ଆରି ଜିଉଦା, ଅନାନି, ଏ ଅଇଲାଇନି ପର୍‌ମେସରର୍ ଲକ୍ ଦାଉଦ୍‌ର୍ ବାଜାବାଇଦ୍‌ ଜିନିସ୍ ଦାରିକରି ଗାଲାଇ; ସିକିତ୍‌ ରଇଲା ଏଜ୍‌ରା ସେମନର୍ ଆଗ୍‌ତୁ ଆଗ୍‌ତୁ ଗାଲା <verse eid="NEH 12:36" /><verse number="37" style="v" sid="NEH 12:37" />ଆରି, ସେମନ୍ ସାନ୍‌ଟା ବାଟ୍ ଦେଇ କରି ତାକର୍ ମୁଆଟର୍ ସିଦା ବାଟ୍‌କତି ଜାଇ ଦାଉଦ୍ ନଅଁରର୍ ପାଉଚ୍ ତେଇକେ ଜାଇ ପାଚୁରି ଲଙ୍ଗି ଦାଉଦର୍ ଗର୍ ଉପର୍ ବାଟେ ଜାଇ ପୁରୁବ୍ ଦିଗର୍ ପାନି ଦୁଆର୍ ଜାକ ଗାଲାଇ । <verse eid="NEH 12:37" /><verse number="38" style="v" sid="NEH 12:38" />ଆରି, ସେମନର୍ ବିତ୍‌ରେଅନି ଜନ୍ ବିନ୍ ଦଲର୍ ଲକ୍ ସବୁବେଲର୍ ମାପ୍‌ରୁକେ ଦନିଅବାଦ୍ କଲାଇ, ସେମନ୍ ସେମନ୍‌କେ ମିସ୍‌ବାକେ ଗାଲାଇ, ଆରି ଆମେ ଆରି ଅଦା ଲକ୍‌ମନ୍ ସେମନର୍ ପଚ୍‌ପଚ୍ ପାଚୁରିର୍ ଉପ୍‌ରେ ଡେଙ୍ଗ୍ ଚୁଲି ରଇଲାତେଇକେ ସାନ୍‌ଟା ପାଚୁରି ଜାକ ଗାଲୁ; <verse eid="NEH 12:38" /><verse number="39" style="v" sid="NEH 12:39" />ଆରି, ଇପ୍‌ରଇମ୍ ବାଟ୍ ଆରି ପୁର୍‌ନା ବାଟ୍ ଆରି ମାଚ୍ ନାଉଁର୍‌ ବାଟ୍ ଆରି ଅନନେଲ୍ ଚୁଲି ଆରି ଅମିଅ ଚୁଲି ତେଇକେ ଜାଇ ମେଣ୍ଡାମନ୍ ରଇଲା ବାଟ୍ ବାଟେ ଗାଲୁ; ଆରି, ସେମନ୍ ଡାଣ୍ଡାସିମନର୍ ବାଟ୍ ଲଗେ ଟିଆ ଅଇ ରଇଲା ।<verse eid="NEH 12:39" /></para>
  <para style="p">
    <verse number="40" style="v" sid="NEH 12:40" />ଆରି ପର୍‌ମେସରର୍ ଗରେ ଦନିଅବାଦ୍ ସରପ୍‌ମାନ୍ କର୍‌ବାକେ ସେ ଦୁଇ ଦଲ୍ ଆରି ଆମେ, ଆରି ଆମର୍ ସଙ୍ଗ୍ କେତେକ୍ ମୁକିଆମନ୍;<verse eid="NEH 12:40" /></para>
  <para style="p">
    <verse number="41" style="v" sid="NEH 12:41" />ଆରି ଇଲିଆକିମ୍, ମାସେଅ, ମିନିଆମିନ୍, ମିକାଇଅ, ଇଲିଅଇନଇ, ଜିକରିଅ, ଅନାନିଅ, ବାଜା ବାଜାଉମନ୍, ଏ ଜାଜକ୍‌ମନ୍; <verse eid="NEH 12:41" /><verse number="42" style="v" sid="NEH 12:42" />ଆରି, ମାସେଅ ଆରି ସମ୍‌ଇଅ ଆରି ଇଲିଆସର୍‌ ଆରି ଉସି ଆରି ଜିଅଆନନ୍ ଆରି ମଲ୍‌କିଅ ଆରି ଏଲମ୍ ଆରି ଏସର୍, ଆରି ଆମେ ସର୍‌ତେ ଲକ୍ ଟିଆ ଅଇ ରଇଲୁ । ସେଡ୍‌କିବେଲେ ଗିତ୍ ଗାଇବା ଲକମନ୍ ଆରି ସେମନର୍ ମୁକିଆ ଜିସ୍‌ରଇଅ ଆଉଲି ଅଇକରି ଗିତ୍ ଗାଇଲା ।<verse eid="NEH 12:42" /></para>
  <para style="p">
    <verse number="43" style="v" sid="NEH 12:43" />ଆରି, ସେ ଦିନେ ଲକ୍‌ମନ୍ ବଡ୍ ବଲି କରି ସାର୍‌ଦା କଲାଇ; କାଇକେବଇଲେ ପର୍‌ମେସର୍ ବଡ୍‌ସାର୍‌ଦା ସଙ୍ଗ୍ ସାର୍‌ଦା କରି ରଇଲା; ଆରି ମାଇଜିମନ୍ ଆରି ପିଲାଟକିମନ୍ ମିସା ସାର୍‌ଦା କଲାଇ; ସେଡ୍‌କିବେଲେ ଜିରୁସାଲାମର୍ ସାର୍‌ଦା କର୍‌ବାଟା ଆଉଲି ବେସି ଦୁର୍‌କେ ସୁନା ଅଇଲା ।<verse eid="NEH 12:43" /></para>
  <para style="s">ମନ୍ଦିରର୍ ସେବାକାରିଆ</para>
  <para style="p">
    <verse number="44" style="v" sid="NEH 12:44" />ଆରି ସେ ଦିନେ ପସଲ୍ ଆରି ତଲ୍‌ଲାଟା ସର୍‌ତେ ଲକ୍ ଜାଜକ୍‌ମନ୍‌କେ ଆରି ଲେବିଅମନ୍‌କେ ସର୍‌ତେ ଲକ୍ ତାକର୍ ପର୍‌ତୁମ୍ ପାଚାଇଲା ପଲ୍‌ମୁଲ୍ ଆରି ମାପ୍‌ରୁକେ ଦେବା ଦସ୍‌ମାଉଁସ୍ ନିଅମ୍ ଇସାବ୍‌ରେ ଗଟେକ୍ ଗରେ ଆନି ଟୁଲିଆଇବାକେ ଲକ୍‌ମନ୍‌କେ ବାଚ୍‌ଲାଇ; କାଇକେବଇଲେ ତେଇ କାମ୍ କର୍‌ବା ଲକ୍‌ମନ୍ ଜାଜକ୍ ଆରି ଲେବିଅମନର୍ ଲାଗି ଜିଉଦା ସାର୍‌ଦା ଅଇ ରଇଲା ।<verse eid="NEH 12:44" /></para>
  <para style="p">
    <verse number="45" style="v" sid="NEH 12:45" />ଆରି, ସେମନ୍ ଦାଉଦ ଆରି ତାର୍ ପିଲା ସଲମନର୍ ଆଦେସ୍ ଇସାବେ ତାକର୍ ନିଜର୍ ପର୍‌ମେସରର୍ ସେବା ଆରି ସୁଚି ଅଇଲାଇ, ଆରି ଗିତ୍ ଗାଇବାଲକ୍ ଆରି ଜାଗୁଆଲ୍‌ମନ୍ ସେନ୍ତାର୍ କଲାଇ । <verse eid="NEH 12:45" /><verse number="46" style="v" sid="NEH 12:46" />କାଇକେବଇଲେ ଆଗ୍‌ତୁ ଦାଉଦ୍ ଆରି ଆସପର୍ ବେଲେ ଗିତ୍ ଗାଇବା ଲକର୍ ବିତ୍‌ରେ ଗଟେକ୍ ଲକ୍ ମୁକିଆ ରଇଲା ଆରି ପର୍‌ମେସରର୍ ନାଉଁରେ ପର୍‌ସଙ୍ଗ୍‌ସା ଆରି ଦନିଅବାଦର୍ କେତେକ୍ ଗିତ୍‌ କଇଲାଇ । <verse eid="NEH 12:46" /><verse number="47" style="v" sid="NEH 12:47" />ଆରି, ଜିରୁବାବିଲ୍ ଆରି ନିଇମିଆର୍ ବେଲେ ସାରା ଇସ୍‌ରାଇଏଲ୍‌କେ ସେ ଦିନର୍ କାମ୍ ଇସାବେ ଗିତ୍ ଗାଇବା ଲକ୍‌ମନର୍ ଆରି ବାଟ୍ ଜାଗୁଆଲ୍‌ମନର୍ ବାଗ୍ ଦେଲାଇ; ଆରି ଲକ୍‌ମନ୍ ଲେବିଅମନର୍ ପାଇ ଜିନିସ୍‌ପତର୍ ଜାଗାଇଲାଇ ଆରି ଲେବିଅମନ୍ ଆରଣର୍ ଲକ୍‌ମନର୍ ପାଇ ଜିନିସ୍‌ପତର୍ ସରପ୍‌ମାନ୍ କଲାଇ ।<verse eid="NEH 12:47" /></para>
  <chapter eid="NEH 12" />
  <chapter number="13" style="c" sid="NEH 13" />
  <para style="s">ବିନ୍ ଦେସର୍‌ ଲକ୍‌ମନର୍ ଲଗେଅନି ବେଗଲ୍‌ବାଟା</para>
  <para style="p">
    <verse number="1" style="v" sid="NEH 13:1" />ସେ ଦିନେ ସେମନ୍ ଲକ୍‌ମନର୍ ଲଗେ ମସାର୍ ବଇ ଲଗେଅନି ପଡ୍‌ଲାଇ; ଆରି, ସେ ତେଇ ଏନ୍ତାରି ଲେକା ଅଇରଇଲା ଜେ, ଅମ୍‌ନିଅ ଆରି ମଆବିଅ ଲକ୍‌; ବେସି ବରସ୍ ପର୍‌ମେସରର୍ ଲକର୍ ଦଲ୍ ବିତ୍‌ରେ ନ ପୁରତ୍, <verse eid="NEH 13:1" /><verse number="2" style="v" sid="NEH 13:2" />କାଇକେବଇଲେ ସେମନ୍ କାଇବାକେ କାଦି ଆରି ପାନି ଦାରି ଇସ୍‌ରାଇଲର୍ ଲକ୍‌କେ ଜାଇ ମିସତ୍ ନାଇ, ମାତର୍ ସେମନ୍‌କେ ଅବିସାପ୍ ଦେବାକେ, ବିଲିଅମ୍‌କେ ଡାକି ନେଇକରି କୁଲି ଦେଲାଇ; ଅଇଲେମିସା ଆମର୍ ପର୍‌ମେସର୍ ସେ ଅବିସାପ୍‌କେ ବଦ୍‌ଲାଇ କରି ଆସିର୍‌ବାଦ୍ କଲା । <verse eid="NEH 13:2" /><verse number="3" style="v" sid="NEH 13:3" />ସେଡ୍‌କିବେଲେ ସେମନ୍ ଏ ବେବସ୍‌ତା ସୁନି ଇସ୍‌ରାଇଲର୍ ଲକର୍ ବିତ୍‌ରେ ଅନି ମିସି ରଇଲା ଲକ୍‌ମନ୍‌କେ ବେଗ୍‌ଲାଇ ଦେଲା ।<verse eid="NEH 13:3" /></para>
  <para style="s">ନିଇମିଆ ବଦ୍‌ଲାଇବାଟା</para>
  <para style="p">
    <verse number="4" style="v" sid="NEH 13:4" />ଏଟାର୍ ଆଗ୍‌ତୁ ଆମର୍ ପର୍‌ମେସରର୍ ଗରର୍ କାମ୍ କରୁ ମୁକିଆ ଇଲିଆସିବ୍ ଜାଜକ୍ ଟବିଅର୍ କୁଟୁମ୍ ଅଇବାର୍ ଲାଗି <verse eid="NEH 13:4" /><verse number="5" style="v" sid="NEH 13:5" />ତାର୍ ପାଇ ଗଟେକ୍ ବଡ୍ ଗର୍ ତିଆର୍ କରି ରଇଲା, ଆରି ଲକ୍‌ମନ୍ ଲେବିଅମନର୍ ପାଇ ସେ ଜାଗାଇ ବକିଅ ନଇବେଦିଅ, ଦୁପ୍ ଆରି କଣ୍ଡିମନ୍ ଆରି ଆଦେସ୍ ଇସାବେ ଲେବିଅ ଆରି ଗିତ୍ ଗାଇବା ଲକ୍ ଆରି ଜାଗୁଆଲ୍‌ମନର୍ ପାଇ ଦସ୍‌ମାଉଁସ୍‌, ଅଙ୍ଗୁର୍‌ ରସ୍‌ ଆରି ଚିକନର୍ ଦସ୍ ମାଉସ୍; ଆରି, ଜାଜକ୍‌ମନର୍ ପାଇ ପର୍‌ତୁମ୍ ପସଲ୍ ସଙ୍ଗ୍‌ଇତେ ରଇଲାଇ । <verse eid="NEH 13:5" /><verse number="6" style="v" sid="NEH 13:6" />ମାତର୍ ମୁଇ ସେ ବେଲାଇ ଜିରୁସାଲାମେ ନ ରଇଲି, କାଇକେବଇଲେ ବାବିଲର୍ ଅର୍‌ତକସ୍‌ତ ରାଜାର୍ ସାସନର୍ ତିରିସ୍ ଦୁଇ ବରସେ ମୁଇ ରାଜାର୍ ଲଗେ ଗାଲି ଆରି କେତେ ଦିନ୍ ଗାଲାପଚେ ରାଜାକେ ଜିବାକେ ଆଦେସ୍ ମାଙ୍ଗ୍‌ଲି । <verse eid="NEH 13:6" /><verse number="7" style="v" sid="NEH 13:7" />ତାର୍‌ପଚେ ମୁଇ ଜିରୁସାଲମେ ଆସି ଇଲିଆସିବ୍ , ଟବିଅରର୍‌ ପାଇ ପର୍‌ମେସରର୍ ଗରର୍ ପାଲି ଗଟେକ୍ ବାକ୍‌ରା ତିଆର୍ କରି ଜନ୍ ଅନିଆଇ କରି ରଇଲାଇ, ସେଟା ମୁଇ ବୁଜ୍‌ଲି । <verse eid="NEH 13:7" /><verse number="8" style="v" sid="NEH 13:8" />ତାର୍‌ପଚେ ମକେ ବେସି ଦୁକ୍ ଲାଗ୍‌ଲା; ଏଟାର୍ ପାଇଁ ମୁଇ ସେ ବାକ୍‌ରାଇ ଅନି ଟବିଅର୍ ସର୍‌ତେ ଜିନିସ୍ ବାର୍‌କରାଇ ଦେଲି । <verse eid="NEH 13:8" /><verse number="9" style="v" sid="NEH 13:9" />ତାର୍‌ପଚେ ମୁଇ ଆଦେସ୍ କଲାକେ, ସେ ଲକ୍‌ମନ୍ ବାକ୍‌ରାମନ୍ ସୁଚି କଲାଇ; ତାର୍‌ପଚେ ମୁଇ ଆର୍‌ତରେକ୍ ପର୍‌ମେସରର୍ ଗରର୍ ଜିନିସ୍ ଆରି ବକିଅ ନଇବେଦିଅ ଆରି ଦୁପ୍ ଆନ୍‌ଲି । <verse eid="NEH 13:9" /><verse number="10" style="v" sid="NEH 13:10" />ଆରି, ମୁଇ ଦେକ୍‌ଲି ଜେ, ଲେବିଅମନର୍ ବାଗ୍ ସେମନ୍‌କେ ଦିଆ ନ ଅଇ ରଇଲା; ସେଟାର୍ ପାଇ କାମ୍ କର୍‌ବା ଲେବିଅମନ୍ ଆରି ଗିତ୍ ଗାଇବା ସର୍‌ତେ ଲକ୍‌ମନ୍ ନିଜର୍ ନିଜର୍ ଜାଗାଇ ଉଟି ଜାଇ ରଇଲାଇ ।<verse eid="NEH 13:10" /></para>
  <para style="p">
    <verse number="11" style="v" sid="NEH 13:11" />ତାର୍‌ପଚେ ପର୍‌ମେସରର୍ ଗର୍ କାଇକେ ଦୁର୍‌ବଲ୍ କରି ଆଚତ୍? ଏ କାତା କଇ ମୁଇ ସିକିଆ ଦେଉମନର୍‌ ସଙ୍ଗ୍‌ ଜୁଗ୍‌ତି କଲି, ଆରି, ମୁଇ ସେମନ୍‌କେ ଗଟେକ୍ ଲଗେ ଟୁଲିଆଇ କରି ନିଜର୍ ନିଜର୍ କାମ୍ କର୍‌ବାକେ ବାଚ୍‌ଲି । <verse eid="NEH 13:11" /><verse number="12" style="v" sid="NEH 13:12" />ତାର୍‌ପଚେ ଜିଉଦାର୍ ସର୍‌ତେ ଲକ୍ ପର୍‌ମେସରର୍ ଗୁଦାମ୍ ଗରେ ସେମନର୍ ତାସ୍ କଲାଟା ଆରି ଅଙ୍ଗୁର୍‌ ରସ୍ ଆରି ଚିକନର୍ ଦସ୍‌ମାଉଁସ୍ ଆନ୍‌ଲାଇ ।<verse eid="NEH 13:12" /></para>
  <para style="p">
    <verse number="13" style="v" sid="NEH 13:13" />ତାର୍‌ପଚେ ମୁଇ ସେମନର୍ ବିତ୍‌ରେଅନି ସେଲିମିଅ ଜାଜକ୍ ଆରି ସାଦକ୍‌କେ ଆରି ସିକିତ୍‌ ଲକ୍‌କେ ଆରି ଲେବିଅମନର୍ ବିତ୍‌ରେ ଅନି ପଦାଇଅକେ ଗୁଦାମ୍ ଗରର୍ ମୁକିଆ କଲି; ତାକର୍ ତଲେ ମତ୍‌ନିଅର୍ ନାତି ସକୁରର୍ ପିଲା ଆନନ୍ ରଇଲା; କାଇକେବଇଲେ ସେମନ୍ ବିସ୍‌ବାସ୍‌ରେ କାମ୍ କର୍‌ବା ଲକ୍ ବଲିକରି ଇସାବ୍ ଅଇ ରଇଲାଇ, ଏଟାର୍ ପାଇ ତାର୍ ବାଇମନ୍‌କେ ବାଟା କରିଦେବା କାମ୍ ସେମନର୍ ଅଇଲା। <verse eid="NEH 13:13" /><verse number="14" style="v" sid="NEH 13:14" />ଏ ମର୍ ପର୍‌ମେସର୍, ଏ ବିସଇରେ ମକେ ଏତାଉ, ଆରି ମୁଇ ମର୍ ପର୍‌ମେସରର୍ ଗର୍ ଆରି ତେଇ ଚଲାଚଲ୍‌ତି ପାଇଁ ଜାଇ ଜାଇଟା କରି ଆଚି, ମୁଇଁ କଲା ସେ କାମ୍ ପାସର୍ ନାଇଁ ।<verse eid="NEH 13:14" /></para>
  <para style="p">
    <verse number="15" style="v" sid="NEH 13:15" />ସେବେଲେ ଜିଉଦା ଲକ୍‌ମନର୍ ବିତ୍‌ରେଅନି କେତେକ୍ ଲକ୍ ବିସ୍‌ରାମ୍ ଦିନେ ଅଙ୍ଗୁର୍ ରସ୍ ପିଲାଇବାଟା ଆରି ବିଡା ବାନ୍ଦି ଆନ୍‌ବାଟା ଆରି ଗଦ ଉପ୍‌ରେ ଲାଦି ଆନ୍‌ବାଟା, ଆରି ବିସ୍‌ରାମ୍ ଦିନେ ଅଙ୍ଗୁର୍ ରସ୍, ଅଙ୍ଗୁର୍ ପଲ୍ ଆରି ଡୁମ୍‌ରି ପଲ୍ ଆରି ସର୍‌ତେ ରକାମର୍ ଜିନିସ୍ ଜିରୁସାଲାମେ ବଇ ଆନ୍‌ବାଟା ମୁଇ ଦେକ୍‌ଲି; ଆରି, ଜନ୍ ଦିନେ ସେମନ୍ ଜିନିସ୍ ବିକାବିକ୍‌ରି କଲାଇ, ସେ ଦିନେ ସେମନର୍ ବିରୁଦେ ସେମନ୍‌କେ ଚେତାଇ ଦେଲି । <verse eid="NEH 13:15" /><verse number="16" style="v" sid="NEH 13:16" />ଅଇଲେ ମିସା ନଅଁରେ ସରିଅ ଲକ୍‌ମନ୍ ବାସା କରି ରଇଲାଇ, ସେମନ୍ ମାଚ୍ ଆରି ସବୁ ରକାମର୍ ଜିନିସ୍ ଆନି ବିସ୍‌ରାମ୍ ଦିନେ ଜିଉଦାର୍ ଲକ୍‌ମନର୍‌ ଲଗେ ଆରି ଜିରୁସାଲାମ୍ ତେଇ ବିକ୍‌ତେ ରଇଲାଇ । <verse eid="NEH 13:16" /><verse number="17" style="v" sid="NEH 13:17" />ତାର୍‌ପଚେ ମୁଇ ଜିଉଦାର୍ ମନ୍ଦିର୍‌ କାମ୍ କର୍‌ବା ନେତାମନର୍ ସଙ୍ଗ୍ ଜୁଗ୍‌ତି କରି ସେମନ୍‌କେ କଇଲି, ତମେ ବିସ୍‌ରାମ୍ ଦିନ୍‌କେ ଅସୁକଲ୍ କରି ଏଟା କାଇକେ କାରାପ୍ କାମ୍ କଲାସ୍‌ନି? <verse eid="NEH 13:17" /><verse number="18" style="v" sid="NEH 13:18" />ତମର୍ ଆନିଦାଦିମନ୍ କାଇ ଏନ୍ତାରି କାମ୍ କରତ୍ ନାଇ କି? ଆରି, ସେଟାର୍ ପାଇଁ ଆମର୍ ପର୍‌ମେସର୍ କାଇ ଆମର୍ ଉପ୍‌ରେ ଆରି ଏ ନଅଁର୍ ଉପ୍‌ରେ ଏନ୍ତାରି ଅମଙ୍ଗଲ୍ ଗଟାଏ ନାଇ କି? ଅଇଲେ ମିସା ବିସ୍‌ରାମ୍ ଦିନ୍ ଅସୁକଲ୍ କରି ଇସ୍‌ରାଇଲର୍ ଉପ୍‌ରେ ଅଦିକ୍ ରିସା କଲାସ୍‌ନି । <verse eid="NEH 13:18" /><verse number="19" style="v" sid="NEH 13:19" />ଏଟାର୍ ପାଇଁ ବିସ୍‌ରାମ୍ ଦିନର୍ ଆଗ୍‌ତୁ ଆନ୍ଦାର୍ ଅଇବାକେ ଗାଲା ବେଲେ ମୁଇ ଜିରୁସାଲାମର୍ ସର୍‌ତେ କାପାଟ୍ ଡାବ୍‌ବାକେ ଆଦେସ୍ ଦେଲି, ଆରି ବିସ୍‌ରାମ୍ ଦିନ୍ ନ ସାର୍‌ବା ଜାକ ଉଗାଡ୍‌ବାକେ ଆଦେସ୍ ଦେଇ ନାଇ; ଆରି, ବିସ୍‌ରାମ୍ ଦିନେ କାଇମିସା ଜିନିସ୍ ବଇ ନ ଆନ୍‌ବାକେ ମର୍ ଦାସ୍ ମନର୍ ବିତ୍‌ରେଅନି କେତେକ୍ ଲକ୍‌କେ ବାଟେ ଜାଗ୍‌ବାକେ ବାଚ୍‌ଲି । <verse eid="NEH 13:19" /><verse number="20" style="v" sid="NEH 13:20" />ତାର୍‌ପଚେ ଆରି ସବୁ ରକାମର୍ ଜିନିସ୍ ଆରି ବିକାବିକ୍‌ରି କରୁମନ୍ ଦିନେକ୍ ଦୁଇଦିନ୍ ପାରା ଜିରୁସାଲାମର୍ ବାଇରେ ରାତି ସଇଲାଇ । <verse eid="NEH 13:20" /><verse number="21" style="v" sid="NEH 13:21" />ତାର୍‌ପଚେ ମୁଇ ସେମନର୍ ବିରୁଦେ ସାକି ଦେଇ କରି ସେମନ୍‌କେ କଇଲି, ତମେ କାଇକେ ପାଚୁରି ପାଲି ରାତିସାରା ସଇ ରଇଲାସ୍? ତମେ ଜଦି ଆରିତରେକ୍ ଏନ୍ତାରି କଲେ ମୁଇ ତମ୍‌କେ ଦାର୍‌ବି । ସେ ଦିନେଅନି ସେମନ୍ ଆରି ବିସ୍‌ରାମ୍ ଦିନେ ପାର୍‌ତନା କର୍‌ବାକେ ଆସତ୍ ନାଇ । <verse eid="NEH 13:21" /><verse number="22" style="v" sid="NEH 13:22" />ଏଟାର୍ ପାଇଁ ମୁଇ ଲେବିଅମନ୍‌କେ ବିସ୍‌ରାମ୍ ଦିନେ ସୁକଲ୍ କର୍‌ବାକେ ନିଜର୍ ନିଜର୍ ପାଇଁ ସୁଚି କର୍‌ବାକେ ଆରି ଆସି ବାଟ୍ ଜାଗ୍‌ବାକେ ଆଦେସ୍ ଦେଲି । ଏ ମର୍ ପର୍‌ମେସର୍, ମର୍ ପାଇ ମିସା ଏତାଅ ଆରି ତର୍ ଦୟା ସଙ୍ଗେ ମକେ ରକିଆ କର୍ ।<verse eid="NEH 13:22" /></para>
  <para style="p">
    <verse number="23" style="v" sid="NEH 13:23" />ସେବେଲେ ମିସା ଜନ୍ ଜିଉଦିମନ୍ ମଆବ୍ ଦେସର୍ ମାଇଜିମନ୍‌କେ ବିବା ଅଇ ରଇବା ଲକ୍ ଅସ୍‌ଦଦ୍,ଆରି ଅମନ୍, ସେମନ୍‌କେ ମୁଇ ଦେକ୍‌ଲି । <verse eid="NEH 13:23" /><verse number="24" style="v" sid="NEH 13:24" />ଆରି, ସେମନ୍‌ର୍ ପିଲାମନ୍ ବିତ୍‌ରେଅନି ଅଦେକ୍ ଲକ୍ ଅସ୍‌ଦଦ୍ ବାସା କାତାବାର୍‌ତା ଅଇଲାଇ ଆରି ଜିଉଦା ବାସା କାତା ବାର୍‌ତା ଅଇ ନାପାର୍ ଲାଇ, ମାତର୍ ସର୍‌ତେ ଗସ୍‌ଟିର୍ ଲକ୍ ନିଜର୍ ବାସା ଇସାବେ କାତା ଅଇଲାଇ । <verse eid="NEH 13:24" /><verse number="25" style="v" sid="NEH 13:25" />ତାର୍‌ପଚେ ମୁଇ ସେମନ୍‌କେ ଜୁଗ୍‌ତି କଲି ଆରି ସେମନ୍‌କେ ଅବିସାପ୍ ଦେଲି ଆରି ସେମନ୍‌କେ କେତେକ୍ ଲକ୍‌କେ ମାର୍‌ଲି ମିସା ଆରି ସେମନର୍ ମୁଣ୍ଡର୍ ଚେଣ୍ଡି ଦାରି ଜିକାଟାନା କରି ପାକାଲି, ଆରି ପର୍‌ମେସରର୍ ନାଉଁରେ ପର୍‌ମାନ୍ କରାଇ କଇଲି, ତମେ ସେମନର୍ ପିଲାମନ୍‌କେ ତମର୍ ଟକିମନ୍‌କେ ବିବା କରି ଦିଆସ୍ ନାଇ, କି ସେମନର୍ ପିଲାମନ୍‌କେ ମିସା ତାକର୍‌ଟାମନ୍ ଆନା ନାଇ । <verse eid="NEH 13:25" /><verse number="26" style="v" sid="NEH 13:26" />ଇସ୍‌ରାଇଲର୍ ରାଜା ସଲମନ୍ କାଇ ଏନ୍ତାରି କାମ୍ କରି ପାପ୍ କରି ନ ରଇଲା କି? ଏତେକ୍ ଗସ୍‌ଟି ବିତ୍‌ରେ ତାର୍ ପାରା ରାଜା କେ ମିସା ନ ରଇଲାଇ, ସେ ପର୍‌ମେସରର୍ ଗଟେକ୍ ବେସି ଆଲାଦର୍ ଲକ୍ ଅଇରଇଲା, ଆରି ପର୍‌ମେସର୍ ତାକେ ଇସ୍‌ରାଇଲର୍ ରାଜା କରି ରଇଲା; ମାତର୍ ବିନ୍ ଦେସର୍ ମାଇଜିମନ୍ ତାକେ ପାପ୍ କରାଇଲାଇ । <verse eid="NEH 13:26" /><verse number="27" style="v" sid="NEH 13:27" />ତମେ ବିନ୍ ଦେସର୍ ମାଇଜିମନ୍‌କେ ବିବା କର୍‌ବାର୍ ଲାଗି ଆମର୍ ମାପ୍‌ରୁର୍ ବିରୁଦେ ଅମାନିଆ ଅଇକରି ଏନ୍ତାରି ବଡ୍‌ପାପ୍ କର୍‌ବାକେ ଆମେ କାଇ ତମର୍ କାତା ସୁନ୍‌ତେ ରଇବୁ କି? <verse eid="NEH 13:27" /><verse number="28" style="v" sid="NEH 13:28" />ସେବେଲେ ଇଲିଆସିବ୍ ବଡ୍ ଜାଜକର୍ ନାତି ଜିଅଆଦାର୍ ଗଟେକ୍ ପିଲା ଅରନିଅ ସନ୍‌ବଲ୍‌ଟରର୍ ଜୁଆଁଇ ଅଇରଇଲା, ସେଟାର୍ ପାଇଁ ମୁଇ ତାକେ ବାର୍‌କରାଇ ଦେଲି ।<verse eid="NEH 13:28" /></para>
  <para style="p">
    <verse number="29" style="v" sid="NEH 13:29" />ଏ ମର୍ ପର୍‌ମେସର୍ , ସେମନ୍‌କେ ଅଲପ୍ ଏତାଅ, କାଇକେବଇଲେ ସେମନ୍ ତାକର୍ ଜାଜକ୍ ପଦ୍‌କେ ଆରି ଲେବିଅମନର୍ ନିଅମ୍‌କେ କିର୍‌ତି ରକି ଆଚତ୍ । <verse eid="NEH 13:29" /><verse number="30" style="v" sid="NEH 13:30" />ଏ ରକାମ୍ ମୁଇ ବିନ୍ ଦେସର୍ ସର୍‌ତେ ଲକ୍‌କେ ସୁକଲ୍‌ କଲି ଆରି ସର୍‌ତେ କାମ୍ ଇସାବେ ଜାଜକ୍‌ମନର୍‌ ଆରି ଲେବିଅମନର୍ କାମ୍ କର୍‌ବାକେ ଆରାମ୍ କଲି; <verse eid="NEH 13:30" /><verse number="31" style="v" sid="NEH 13:31" />ଆରି, ଟିକ୍ ବେଲାଇ ଗଚ୍ ଆରି ପର୍‌ତୁମ୍ ପଲ୍‌ଲା ପଲ୍‌ର ଉପ୍‌ଆର୍ ସଙ୍ଗ୍‌ଇବାକେ ଲକ୍ ବାଚ୍‌ଲି । ଏ ମର୍ ପର୍‌ମେସର୍, ଇନାମ୍ ପାଇ ମକେ ଏତାଉ ।<verse eid="NEH 13:31" /></para>
  <chapter eid="NEH 13" />
</usx>