<?xml version="1.0" encoding="utf-8"?>
<usx version="3.0">
  <book code="ECC" style="id">- Sida</book>
  <para style="h">ଉପଦେସକ</para>
  <para style="toc3">ଉପଦେସକ</para>
  <para style="toc2">ଉପଦେସକ</para>
  <para style="toc1">ଉପଦେସକ ବଇ</para>
  <para style="mt2">ଉପଦେଶକ ପୁସ୍ତକ</para>
  <para style="mt1">ଉପଦେସକ ବଇ</para>
  <para style="imt">ଏ ବଇ ବିସଇରେ ଜାନ୍‌ବାଟା</para>
  <para style="ip">ଉପଦେସକ ଗଟେକ୍ ଅନ୍‌ତି ବଇଜେ ଆମ୍‌କେ କେନ୍‌ତି ଜିବାର୍ କାଇବାର୍ ଅଇସି ସେ ବିସିରେ ସିକାଇସି। ଏବଇ ଏବ୍‌ରି ବାସାରେ ମୁକିଅ ଅରତ୍ ଅଇଲାନି ଜେ କି ସବୁଲକ୍‌ମନ୍‌କେ ଗଟେକ୍ ଲଗେ ରୁଣ୍ଡାଇସି ବେସି ଗିଆନି ଲକ୍‌ମନ୍ ବିସ୍‌ବାସ୍ କର୍‌ବାଇଜେ ସଲ୍‌ମନ୍ ରାଜା ଏ ଉପଦେସକ ବଇକେ ଲେକ୍‌ଲା ଆଚେ, ମାତର୍ ଅଲ୍‌ଗା ଲକ୍‌ମନ୍ ଏଟାକେ ରାଜି ଅଅତ୍ ନାଇଁ । ଜଦି ସଲ୍‌ମନ୍ ରାଜା ଆକା ଏ ବଇକେ ଲେକିରଇଲା, ସେନ୍‌ତାର୍ ଆଲେ କମ୍‌ସେ କମ୍ ୯70-931 କିରିସ୍‌ଟାବ୍‌ଦ ଆଗ୍‌ତୁ ଜନ୍ ସମଏଁ କି ବଁଚିକରି ରଇଲା ବେଲେ। ଅଲ୍‌ଗା ଗିଆନି ଲକ୍‌ମନ୍ ବିସ୍‌ବାସ୍ କଇଲାଇନି ଜେ, ଏ ବଇକେ ସେ ଲେକେନାଇ ଆରି କେ ଗଟେକ୍ ଲକ୍ ଲେକ୍‌ଲା ଆଚେ ବଲିକରି, କାଇକେ ବଇଲେ କେଡେ କେଡେବେଲେ ଏଟା ଗଟେକ୍ ରାଜାର୍ ବାଦୁଲେ ସେବା କାରିଆର୍ ବାସାରେ କୁଆ ଗାଲାନି ଉପଦେସକ 5:8-9।</para>
  <para style="ip">ସେ ଗିଆନିମନ୍ ବାବ୍‌ଲାଇନିଜେ ଉପଦେସକ ବଇ ସଲ୍‌ମନ୍ ରାଜାର୍ ସମୟ୍ ବେଲେ ଅନି ବେସି ଅଲ୍‌ସମ୍‌ରେ ଲେକାଜାଇ ରଇଲା, କେଜାନେ 400 ଟାନେ ଅନି 200 କିରିସ୍‌ଟାବ୍‌ଦ ବିତ୍‌ରେ ଅଇଲେ ଅଇ ରଇସି। ଉପଦେସକ ବଇ ଆରାମେ ଅନି କଇଲା ଆଚେଜେ ସବୁଜାକ ବିସ୍‌ବାସ୍ ପାରା ଜନ୍‌ଟାକି ଦାପ୍‌ରେ ସାରି ଜାଇସି 1:2।</para>
  <para style="ip">ଆର୍ ଅରତ୍ ଅଇଲାନି ଜେ ଆମର୍ ଜିବନ୍ ଆରି କାମ୍ କେବେ ମିସା ନ ସାରେ ଆରି ବୁଜ୍‌ବାକେ ମିସା ବେସି କସ୍‌ଟ। ଅଲପ୍ ସମୟ ଗାଲା ପଚେ ବେସି ବିସୟ୍ ମନ୍ ପାସ୍‌ରି ଜାଇସି। ଏଟାର୍ ବେସି ବିସୟ୍ ମନ୍ ବାବ୍‌ନାର୍ ବାଇରେ । ଜିବନ୍ ଜେନ୍‌ତି ଆଚେ ସେ ରକାମ୍ ବାବ୍‌ରେ ନିଜର୍ କରୁ ଆରି ତମ୍‌କେ ଜେତ୍‌କି ଆଚେ ସେତ୍‌କିରେ ସନ୍‌ତୁସ୍ ଅଇକରି ସାନ୍‌ତିରେ ରଇବାଟା ନିକ 9: 9 ଏ ଜିବନ୍ ରଇବା ଜାକ ସବୁବେଲେ କସ୍‌ଟସେ ତେବର୍ ପାଇଁ ସାର୍‌ଦା ସଙ୍ଗେ ଜିଇବା କାଇବାକେ ଚେସ୍‌ଟା କରୁ, ଏ ବଇ ଜାନାଇ ଦେବା କାରନ୍ ଅଇଲାନି ପର୍‌ମେସର୍‌କେ ଡରିକରି ରଉଁ ଆରି ତାର୍ ଆଦେସ୍‌କେ ପାଲନ୍ କରୁ 12:13 । ସେଟା ଆକା ସବୁର୍ ଟାନେଅନି ମୁକିଅ ବିସୟ୍ ।</para>
  <para style="iot">ଏ ବଇ ବିତ୍‌ରେ ରଇବାଟା</para>
  <para style="io1">1 ଉପଦେସକ ବଇର୍ ଅଦିଆଇ 1 ଲଗର୍‌ 1 ଅଦିଆଇ ଅନି 11 ପଦ୍‌ମନ୍ ଏ ବଇର୍ ଲେକୁର୍ ବିସୟ୍‌ରେ ଆରି ତାର୍ ଜିଉନା କାଉନା କଲା ବାବ୍‌ନା ସଙ୍ଗେ ଜାନାଇ ଦେଲା ଆଚେ।</para>
  <para style="io1">2 ଅଦିଆଇ 1: 12 ଟାନେ ଅନି 6: 9 ଜାକ ଏ ଦୁଇ ଦିନିଆଁ ଜିବନ୍ କେନ୍‌ତିଟା ସେ ବିସୟ୍‌ରେ ଆଲ୍‌ଚନା କରାଜାଇ ଆଚେ ।</para>
  <para style="io1">3 ଅଦିଆଇ 6: 10 ଟାନେ ଅନି 12: 8 ଜାକ ମାସ୍‌ଟରର୍ ଆଦେସ୍ ବିସୟ୍‌ରେ ସିକିଆ ଦିଆ ଅଇଲା ଆଚେ। ସାରାସାରି ପଚେ,</para>
  <para style="io1">ଅଦିଆଇ 12: 9 ପଦ୍‌ଟାନେ ଅନି 14 ଜାକ ବଇକେ ସାରାଇ କରି କଇଲା ଆଚେ ଜେ ଜିବନର୍ ଉଦେସ୍ ଅଇଲାନି ପର୍‌ମେସର୍‌କେ ଡର୍‌ବାଟା ଆରି ତାର୍ ଆଦେସ୍‌କେ ମାନ୍‌ବାଟା ।</para>
  <chapter number="1" style="c" sid="ECC 1" />
  <para style="s">ଜିବନ୍‌ ବେକାର୍‌ସେ</para>
  <para style="p">
    <verse number="1" style="v" sid="ECC 1:1" />ଦାଉଦର୍‌ ପ, ଜିରୁସାଲାମର୍‌ ରାଜା, ନିକ ସିକିଆ ଦେଉର୍‌ କାତା । <verse eid="ECC 1:1" /><verse number="2" style="v" sid="ECC 1:2" />ସିକିଆ ଦେଉ କଇଲାନି, ବେକାର୍ ସବୁଜାକ ବେକାର୍‌, ସବୁଜାକ ବେକାର୍‌ସେ। <verse eid="ECC 1:2" /><verse number="3" style="v" sid="ECC 1:3" />ଲକ୍‌ମନ୍‌ ବାଦଲ୍‌ ତଲେ ଜନ୍‌ଜନ୍‌ କାମ୍‌ଦାମ୍‌ କରି ତାକିଗାଲେ ସେଟା କାଇ ଲାବ୍ ? <verse eid="ECC 1:3" /><verse number="4" style="v" sid="ECC 1:4" />ଗଟେକ୍‌ ଲକ୍‌ ବାରିଜାଇସି ଆରି ଅଲ୍‌ଗା ଗଟେକ୍‌ଲକ୍‌ ଆଇସି; ମାତର୍‌ ଏ ପୁର୍‌ତିବି ସବୁଦିନର୍‌ପାଇଁ ରଇସି। <verse eid="ECC 1:4" /><verse number="5" style="v" sid="ECC 1:5" />ବେଲ୍‌ ଉଦ୍‌ସି ଆରି ବୁଡ୍‌ସି, ଆରି ନିଜର୍‌ ଉଜଡ୍‌ ଜାଗାଇ ଜିବାକେ ସେ ଜାଗର୍‌ତା ଅଇସି। <verse eid="ECC 1:5" /><verse number="6" style="v" sid="ECC 1:6" />ପବନ୍‌ ଦକିନ୍‌ ଦିଗ୍‌ବାଟେ ବଇସି ଆରି ଉତର୍‌ ଦିଗ୍‌ବାଟେ ଅନି ଲେଉଟି ଆଇସି; ନିଜର୍‌ ବାଟ୍‌ବାଟେ ସବୁବେଲେ କିନ୍ଦର୍‌ସି ଆରି ପବନ୍‌ ନିଜର୍‌ ଜାଗାଟାନେ ବାଉଡି ଜାଇସି। <verse eid="ECC 1:6" /><verse number="7" style="v" sid="ECC 1:7" />ଗାଡ୍‌ନାଲର୍‌ ପାନି ସବୁଜାକ ଜାଇକରି ସମ୍‌ଦୁରେ ମିସ୍‌ସି ଅଇଲେମିସା ସମ୍‌ଦୁର୍‌ ବର୍‌ତି ନ ଅଏ; ଗାଡର୍‌ ପାନିସବୁଜାକ ନିଜର୍‌ ନିଜର୍‌ ନାଲ୍‌ବାଟେ ଆରିତରେକ୍ ବଇଜାଇସି। <verse eid="ECC 1:7" /><verse number="8" style="v" sid="ECC 1:8" />ସବୁଜାକ ବିସୟ୍‌ କାମ୍‌ଦାମ୍ କରି ତାକି ଆଚତ୍‌; ମାତର୍‌ ଲକ୍‌ମନ୍‌ ସେଟାକେ ବାବିନାପାରେ; ଆଁକି ଦେକ୍‌ବାଟାକେ କେବେ ସାନ୍‌ତି ନ ଅଏ, କି କାନ୍‌ମିସା ସୁନ୍‌ବାଟାକେ କେବେ ନ ସୁନିବଲିକରି ନ କଏ। <verse eid="ECC 1:8" /><verse number="9" style="v" sid="ECC 1:9" />ଜାଇଟା ଗଟ୍‌ବାର୍‌ ଆଚେ, ସେଟା ଗଟ୍‌ବାଟା ଗଟ୍‌ସି ଆକା ଆରି ଜାଇଟା କରାଜାଇ ଆଚେ, ସେଟାସେ କରା ଜାଇସି; ଆରି, ବେଲ୍‌ତଲେ କାଇ ନୁଆଁ ବିସୟ୍‌ ମିସା ନାଇଁ । <verse eid="ECC 1:9" /><verse number="10" style="v" sid="ECC 1:10" />ଜନ୍‌ ବିସୟ୍‌କେ ଲକ୍‌ମନ୍‌ କଇବାଇ, ଦେକା , ଏଟା ନୁଆଁଟା, ଏ ରକାମ୍ କାଇ ବିସୟ୍‌ ଆଚେକି? ସେ ବିସୟ୍‌ତା ଏଟା ନ ଅଇବା ଆଗ୍‌ତୁ ଅନି ଆମର୍‌ ଆଗର୍‌ କାଲେ ରଇଲା । <verse eid="ECC 1:10" /><verse number="11" style="v" sid="ECC 1:11" />ଆଗର୍‌ କାଲର୍‌ ଲକ୍‌ମନର୍‌ ମନେ ଏତ୍‌ ନ ରଏ; କି ଆଗେ ଜନ୍‌ ଲକ୍‌ମନ୍‌ ଜାତ୍‌ ଅଇବାଇ, ସେମନ୍ ଆଗର୍ କାଲର୍ ଗଟ୍‌ନାକେ ଆରି ଏବର୍ କାଲର୍‌ ଗଟ୍‌ନାକେ ଏତାଇ ନାପାରତ୍ ।<verse eid="ECC 1:11" /></para>
  <para style="s">ଗିଆନ୍ ମିସା ବେକାର୍‌ସେ</para>
  <para style="p">
    <verse number="12" style="v" sid="ECC 1:12" />ମୁଇଁ ସିକିଆ ଦେଉ‌, ଜିରୁସାଲାମେ ଇସ୍‌ରାଏଲ୍ ଦେସେ ରାଜା ଅଇ ରଇଲି । <verse eid="ECC 1:12" /><verse number="13" style="v" sid="ECC 1:13" />ଆରି ଆକାସ୍‌ ତଲେ ତିଆର୍‌ ଅଇ ରଇବା ସବୁଜାକ ବିସୟ୍‌ ଗିଆନ୍‌ ସଙ୍ଗେ ଆଲ୍‌ଚନା କରାଜାଇକରି ଆରି ଜାନ୍‌ବା ପାଇଁ ବଲିକରି କଜ୍‌ଲି; ସେଟାର୍‌ପାଇଁ ବଲିକରି ପର୍‌ମେସର୍‌ ସେ, ନର୍‌ଲକ୍‌ ମନ୍‌କେ ଦାନ୍ଦାପାନ୍ଦା ଅଇବାକେ ଦେଲାଆଚେ, ଏଟା ଅଇଲାନି ବେସି ; ଦୁକର୍‌ କାତା। <verse eid="ECC 1:13" /><verse number="14" style="v" sid="ECC 1:14" />ବେଲ୍‌ ତଲେ ତିଆର୍‌ କରି ରଇବା କାମ୍‌କେ ମୁଇଁ ନିମାନ୍‌ କରି ଦେକିଆଚି; ଆରି ଦେକ୍‌, ସବୁଜାକ ବେକାର୍‌ସେ , ଏଟାଗଟେକ୍ ପବନର୍ ପଚେପଚେ ପାଲାଇଲା ପାରା । <verse eid="ECC 1:14" /><verse number="15" style="v" sid="ECC 1:15" />ଜନ୍‌ଟା ବାଙ୍ଗ୍‌ଟି ଆଚେ, ସେଟାକେ ସଲକ୍‌ କରା ଜାଇ ନାପାରେ, ଆରି ଜନ୍‌ଟା ଉନା ଆଚେ, ସେଟାକେ ଏଜାଜାଇ ନାପାରେ । <verse eid="ECC 1:15" /><verse number="16" style="v" sid="ECC 1:16" />ମୁଇ ନିଜର୍‌ ମନେ ବାବିକରି କଇଲିନି, ଦେକା, ଜିରୁସାଲାମେ ମର୍‌ ଆଗ୍‌ତୁ ଅନି ରଇବା ସବୁ ଲକ୍‌ ମନର୍‌ ଟାନେ ଅନି, ମୁଇ ବେସି ଗିଆନ୍‌ ଅର୍‌ଜନ୍‌ କଲିଆଚି; ଆରି, ମର୍‌ ଗିଆନ୍‌ ଆରି ବିଦିଆ ଇସାବ୍‌ରେ ମକେ ବେସି ବାବ୍‌ନା ଆଚେ । <verse eid="ECC 1:16" /><verse number="17" style="v" sid="ECC 1:17" />ତେବର୍‌ପାଇଁ ମୁଇଁ ଗିଆନର୍‌ ଗୁରୁ, ଆରି କାରାପ୍‌ ଆରି ଅଗିଆନି ଅଇଲେ କାଇଟା ଅଇସି ସେ ବିସୟ୍‌ ଜାନ୍‌ବାକେ ମୁଇଁ ମନ୍‌ଦିଆନ୍‌ ଦେଲି , ଏଟା ଆକା ପବନର୍ ପଚେପଚେ ପାଲାଇବାଟା ବଲିକରି ଜାନ୍‌ଲି । <verse eid="ECC 1:17" /><verse number="18" style="v" sid="ECC 1:18" />କାଇକେବଇଲେ ବେସି ଗିଆନିକେ ବେସି ଦୁକ୍‌ ରଇସି; ଆରି, ଜେ ଗିଆନ୍‌ ଅଦିକ୍‌ ଅରଜ୍‌ସି, ସେ ଦୁକ୍‌କେ ମିସା ବଡାଇସି ।<verse eid="ECC 1:18" /></para>
  <chapter eid="ECC 1" />
  <chapter number="2" style="c" sid="ECC 2" />
  <para style="s">ସୁକେ ରଇବାଟା ବେକାର୍‌ସେ</para>
  <para style="p">
    <verse number="1" style="v" sid="ECC 2:1" />ମୁଇଁ ନିଜର୍‌ ମନେମନେ ବାବ୍‌ଲି, ଆସା , ମୁଇଁ ତମ୍‌କେ ସାର୍‌ଦାର୍‌ ସଙ୍ଗେ ପରିକା କର୍‌ବି; ସେଟାର୍‌ପାଇଁ ସୁକେ ରୁଆ; ଆରି ଦେକା, ସେଟା ମିସା ବେକାର୍‌ସେ । <verse eid="ECC 2:1" /><verse number="2" style="v" sid="ECC 2:2" />ମୁଇଁ ଆଁସ୍‌ବା ବିସୟ୍‌ରେ କଇଲି, ସେଟା ଚୁଚାଇସେ; ସାର୍‌ଦା ବିସୟ୍‌ରେ କଇଲି, ସେଟା କାଇଟା ଅଇସି ? <verse eid="ECC 2:2" /><verse number="3" style="v" sid="ECC 2:3" />ମୁଇଁ କେନ୍‌ତିକରି ମଦ୍‌କାଇକରି ମର୍‌ ଜିବନ୍‌କେ ସାନ୍‌ତି କର୍‌ବି ଆରି ଆକାସ୍ ତଲେ ନର୍‌ଜାତି ଲକ୍‌ମନର୍ ସଙ୍ଗେ ଜିଉନାକାଉନା କେନ୍‌ତି କର୍‌ବାଟା ନିକ, ଏଟା ଜାନ୍‌ବାଜାକ କେନ୍‌ତି ବାବ୍‌ରେ ଅଗିଆନ୍‌ ବାଟେ ଜିବି, ଏଟାକେ ମନେମନେ ବାବ୍‌ଲି, ଏ ସମଏଁ ଆକା ମର୍‌ମନର୍‌ ଗିଆନ୍‌ ଇସାବ୍‌ରେ ମକେ ବାଟ୍‌ ଦେକାଇତେ ରଇଲା । <verse eid="ECC 2:3" /><verse number="4" style="v" sid="ECC 2:4" />ମୁଇଁ ନିଜର୍‌ ପାଇଁ ବଲିକରି ବଏଁକାର୍‌ ବଁଏକାର୍‌ କାମ୍ କଲି; ମୁଇଁ ଗର୍‌ମନ୍‌ ତିଆର୍‌ କଲିଆଚି; ମୁଇଁ ବେସି ଅଙ୍ଗୁର୍‌ ବାଡ୍‌ ଅରଜ୍‌ଲି; <verse eid="ECC 2:4" /><verse number="5" style="v" sid="ECC 2:5" />ମୁଇଁ ନିଜର୍‌ପାଇଁ ଉଦିଆନ୍‌ ବାଡ୍‌ ଆରି ପୁଲ୍‌ ବଗିଚା ତିଆର୍‌ କରି, ସେ ବାଡ୍‌ ବିତ୍‌ରେ ସବୁ ରକାମର୍‌ ପଲ୍‌ମୁଲ୍ ଗଚ୍ ରପ୍‌ଲି; <verse eid="ECC 2:5" /><verse number="6" style="v" sid="ECC 2:6" />ମୁଇଁ ଡଙ୍ଗ୍‌ରର୍ ପାଲାମନ୍‌କେ ପାନି ଦେବାକେ ବନ୍ଦ୍‌ମନ୍‌ ମାରାଇଲି; <verse eid="ECC 2:6" /><verse number="7" style="v" sid="ECC 2:7" />ମୁଇଁ ଗତିଦାଙ୍ଗ୍‌ଡା ଦାଙ୍ଗ୍‌ଡିକେ ଗେନ୍‌ଲି ଆରି ମର୍‌ ଗରେ ଜନମ୍‌କଲା ଦାସ୍‌ମନ୍‌ ରଇଲାଇ; ଆରି ମର୍‌ ଆଗେ ଜିରୁସାଲାମେ ରଇବା ସବୁଲକ୍‌କେ ଚାଡି ମର୍‌ ପସୁ ରାସି ଅଦିକ୍‌ ରଇଲା; <verse eid="ECC 2:7" /><verse number="8" style="v" sid="ECC 2:8" />ମୁଇଁ ରୁପା ଆରି ସୁନା, ଆରି ସବୁ ରକାମର୍‌ ରାଜାର୍‌ ଆରି ବିନ୍‌ବିନ୍‌ ଦେସ୍‌ ବିଦେସର୍‌ ନିମାନ୍‌ ନିମାନ୍‌ ଜମିବାଡି ଗେନ୍‌ଲି; ମୁଇଁ ଗିତ୍‌ ଗାଇବା ପିଲା ଟକି, ଆରି ସବୁ ଲକ୍‌କେ ମନ୍‌କେ ଗାଲାପାରା ସାନ୍‌ଲି ମାଇଁଜି ଆନ୍‌ଲି। <verse eid="ECC 2:8" /><verse number="9" style="v" sid="ECC 2:9" />ଏ ରକାମ୍‌ ବାବ୍‌ରେ ମୁଇଁ ଜିରୁସାଲାମେ ନ ରଇବା ଆଗ୍‌ତୁ ଜନ୍‌ଲକ୍‌ମନ୍‌ ରଇଲାଇ, ସେ ଲକ୍‌ମନର୍ ବିତ୍‌ରେ ଅନି ମୁଇଁ ବଡ୍‌ ଆରି ବେସି ଗିଆନି ଅଇଲି; ତେବର୍‌ପାଇଁ ମର୍‌ ଗିଆନ୍ ମର୍‌ଲଗେ ରଇଲା । <verse eid="ECC 2:9" /><verse number="10" style="v" sid="ECC 2:10" />ଆରି, ମର୍‌ ଆଁକି ଜନ୍‌ଟା ମନ୍‌କଲା ସେଟାକେ ମୁଇଁ ମନାକରି ନାଇଁ, ମର୍‌ମନ୍‌କେ ସୁକ୍ ପାଇବାଟାକେ ମନାକରି ନାଇଁ, କାଇକେବଇଲେ ମର୍‌ ସବୁଜାକ କସ୍‌ଟର୍‌ ଲାଗି ମର୍‌ମନ୍‌ ସାର୍‌ଦା କଲା; ଆରି ମର୍‌ ସବୁଜାକ କାମ୍‌କଲାଟା ଏଟା ମର୍‌ ଗଟେକ୍ ବାଗ୍‌ ରଇଲା । <verse eid="ECC 2:10" /><verse number="11" style="v" sid="ECC 2:11" />ତେବର୍‌ପାଇଁ ମର୍‌ଆତ୍‌ ଜନ୍‌ସବୁକାମ୍‌ କରି ରଇଲା ଆରି ଜନ୍‌ଜନ୍‌ କସ୍‌ଟ କରି ମୁଇଁ ଜାଲ୍‌ ପୁଟାଇଅଇ କରିରଇଲି, ତେବର୍‌ପାଇଁ ମୁଇଁ ଦେକ୍‌ଲି; ଆରି, ଦେକା, ସବୁଜାକ ବେକାର୍‌ସେ ଆରି ନ ଡିସ୍‌ବା ପବନର୍‌ ପଚେ ପାଲାଇଲା ପାରା, ଆରି ଏ ଆକାସ୍‌ ତଲେ ରଇବାଟା କାଇଟା ମିସା ଲାବ୍‌କେ ନାଇଁ।<verse eid="ECC 2:11" /></para>
  <para style="s">ଗିଆନି ଆରି ଅଗିଆନିର୍‌ ଦସା</para>
  <para style="p">
    <verse number="12" style="v" sid="ECC 2:12" />ତାର୍‌ପଚେ ମୁଇ ଗିଆନି, କର୍‌ବାଟା ଆରି ଅଗିଆନ୍‌କେ ଦେକ୍‌ବାକେ ମୁଇଁ ମନ୍‌ କଲି; କାଇକେବଇଲେ ଜନ୍‌ ଲକ୍‌ ରାଜାର୍‌ ପଚେ ଆଇସି, ସେ କାଇଟା କର୍‌ସି ? ଜନ୍‌ଟା କରାଜାଇ ଆଚେ, ସେଟାସେ ମାତର୍‌ । <verse eid="ECC 2:12" /><verse number="13" style="v" sid="ECC 2:13" />ସେଟାର୍‌ପାଇଁ ମୁଇଁ ଦେକ୍‌ଲି, ଆନ୍ଦାର୍‌ ବାଦୁଲେ ଦିବସ୍‌ ନିକ, ସେରକାମ୍‌ସେ ମୁର୍‌କ ବାଦୁଲେ ଗିଆନି ନିକ । <verse eid="ECC 2:13" /><verse number="14" style="v" sid="ECC 2:14" />ଗିଆନିର୍‌ ଆଁକି ସବୁବେଲେ ନିର୍‌ମଲ୍‌ ରଇସି, ଆରି ମୁର୍‌କ ସବୁବେଲେ ଆନ୍ଦାରେସେ ବୁଲ୍‌ତେ ରଇବାଇ, ଅଇଲେମିସା ସବୁଲକର୍‌ ପାଇଁ ଗଟେକ୍‌ ବିପଦ୍‌ ଆଇସି, ଏଟା ମୁଇଁ ଜାନିଆଚି। <verse eid="ECC 2:14" /><verse number="15" style="v" sid="ECC 2:15" />ତେବର୍‌ପାଇଁ ମୁଇଁ ନିଜ୍‌କେ ନିଜେ ବାବ୍‌ଲି, ମୁର୍‌କର୍‌ଲାଗି ଜନ୍‌ଟା ଗଟ୍‌ସି, ସେରକାମ୍‌ ମକେମିସା ଗଟ୍‌ସି; ଏଲେ ମୁଇଁ କାଇକେ ଏଡେକ୍‌ ମାଡ୍‌ ଗିଆନି ଅଇଲି ? ତେବର୍‌ପାଇଁ ମୁଇଁ ନିଜ୍‌କେ ନିଜେ ବାବ୍‌ଲି, ଏଟା ସବୁଜାକ ବେକାର୍‌ସେ । <verse eid="ECC 2:15" /><verse number="16" style="v" sid="ECC 2:16" />କାଇକେବଇଲେ ଜେନ୍‌ତି ମୁର୍‌କ ଲକର୍‌, ସେରକାମ୍ ଗିଆନ୍‌ ରଇବା ଲକର୍‌ ବୁଦି ସବୁବେଲେ ନ ରଏ; ଜେନ୍‌ତିକି ଆଇବାକାଲେ ନସ୍‌ଟ ଅଇ ଜାଇ ରଇବାଇ ଆ! ମୁର୍‌କଲକ୍‌ ଜେନ୍‌ତି ମର୍‌ସି, ଗିଆନି ଲକ୍‌ ମିସା ସେରକାମ୍‌ ସେ ମର୍‌ସି। <verse eid="ECC 2:16" /><verse number="17" style="v" sid="ECC 2:17" />ତେବର୍‌ପାଇଁ ମୁଇଁ ଏ ଜିବନ୍‌କେ ଗିନ୍‌କଲି ; କାଇକେବଇଲେ ଏ ପୁର୍‌ତିବିସାରା ତିଆର୍‌ ଅଇ ରଇବାଟା ମକେ ଦୁକ୍‌ଦେଲା; କାଇକେବଇଲେ ସବୁଜାକ ବେକାର୍‌ସେ ଆରି ଏଟାମନ୍ ସବୁଜାକ ପବନର୍ ପଚେ ପାଲାଇଲା ପାରା।<verse eid="ECC 2:17" /></para>
  <para style="s">ତାକ୍‌ବାଟା ବେକାର୍‌ସେ</para>
  <para style="p">
    <verse number="18" style="v" sid="ECC 2:18" />ଆରି ବେଲ୍‌ ତଲେ ଜାଇ ଜାଇଟା ତାକି କରି ରଇଲି , ସେ ସବୁଜାକ କାମ୍‌କେ ଗିନ୍‌ କଲି: କାଇକେବଇଲେ ମର୍‌ ଆଇବା ବଁସର୍ ପାଇଁ ସେଟା ସବୁଜାକ ଚାଡିକରି ଜିବାକେ ପଡ୍‌ସି। <verse eid="ECC 2:18" /><verse number="19" style="v" sid="ECC 2:19" />ଆରି ସେ ଗିଆନି ମିସା ମୁର୍‌କ ଅଇସି, କେଜାନେ? ଅଇଲେମିସା ପୁର୍‌ତିବିଟାନେ ଜନ୍‌ଜନ୍‌ଟାନେ ତାକିକରି ଗିଆନ୍‌ ଜାନାଇଲି, ସେ ସବୁଜାକ ମର୍‌, ସବୁ କସ୍‌ଟ କଲା ପରିସରମର୍‌ ପଲ୍‌ ମିଲ୍‌ସି; ସେଟା ମିସା ବେକାର୍‌ସେ। <verse eid="ECC 2:19" /><verse number="20" style="v" sid="ECC 2:20" />ସେଟାର୍‌ପାଇଁ ପୁର୍‌ତିବି ଟାନେ ମୁଇଁ ଜନ୍‌ଜନ୍‌ କାମ୍‌ଟାନେ କସ୍‌ଟ କଲି, ସେ ସବୁଜାକ ବିସୟଟାନେ ନିଜର୍‌ ମନ୍‌ପରାନ୍‌କେ ଉନା କରାଇବାକେ ବାବ୍‌ଲି । <verse eid="ECC 2:20" /><verse number="21" style="v" sid="ECC 2:21" />କାଇକେବଇଲେ ଏ ଲକ୍‌ ବୁଦି ଗିଆନ୍‌ ଆରି ବିଦିଆ ଡାଟ୍‌ସଙ୍ଗେ କସ୍‌ଟ କଲାନି; ଅଇଲେ ମିସା ଜନ୍‌ଲକ୍‌ କାମ୍‌ଟାନେ କସ୍‌ଟ ନ କରେ ସେଟା ଅଦିକାର୍‌ ପାଇଁ ସେ ସେଟାକେ ଚାଡିକରି ଜାଇସି। ଏଟା ବେକାର୍‌ସେ ଆରି ବେସି କାରାପ୍‌ । <verse eid="ECC 2:21" /><verse number="22" style="v" sid="ECC 2:22" />ତେବର୍‌ପାଇଁ ବେଲ୍‌ତଲେ ନର୍‌ଲକ୍‌ ଜନ୍‌ଜନ୍‌ କସ୍‌ଟ କର୍‌ସି ଆରି ମନର୍‌ ଚିନ୍‌ତା ସଙ୍ଗେ କସ୍‌ଟ ପାଇସି; ସେ ସବୁଟାନେ ଅନି କାଇଟା ପାଇସି? <verse eid="ECC 2:22" /><verse number="23" style="v" sid="ECC 2:23" />କାଇକେବଇଲେ ତାର୍‌ ଜିବନ୍ ସବୁବେଲେ ଦୁକ୍‌ରେସେ ରଇସି ଆରି ତାର୍‌ ଆଇସ୍‌ କମ୍ ଅଇଜାଇସି; ରାତିଆ ମିସା ତାର୍‌ ଜିବନ୍‌ ସୁକ୍ ନ ପାଏ। ଏଟା ମିସା ବେକାର୍‌ ସେ। <verse eid="ECC 2:23" /><verse number="24" style="v" sid="ECC 2:24" />କାଇପିଇ କରି ଆରି ନିଜର୍‌ କସ୍‌ଟରେ ନିଜର୍‌ ଜିବନ୍‌କେ ସୁକ୍‌ ଦେବା ବାଦୁଲେ ନର୍‌ଜାତିକେ ଆରି କାଇ ବିସୟ୍‌ ମିସା ସୁକ୍‌ ନାଇଁ। ଏଲେମିସା ମୁଇଁ ଦେକ୍‌ଲି, ଏଟା ମାପ୍‌ରୁର୍‌ ଟାନେଅନି ଆକା ଅଇସି। <verse eid="ECC 2:24" /><verse number="25" style="v" sid="ECC 2:25" />କାଇକେବଇଲେ ମର୍‌ ଟାନେଅନି କେ ଅଦିକ୍‌ ବାତ୍‌ପେଜ୍‌ କାଇସି, ଆରି ସୁକେ ରଇପାର୍‌ସି ? <verse eid="ECC 2:25" /><verse number="26" style="v" sid="ECC 2:26" />ଜେନ୍‌ତିକି ଜନ୍‌ଲକ୍‌ ପର୍‌ମେସରର୍‌କେ ସାନ୍‌ତି ରଇସି, ସେ ତାକେ ବୁଦି ଗିଆନ୍‌ ଆରି ସାର୍‌ଦା ଦେଇସି; ମାତର୍‌ ପର୍‌ମେସରର୍‌ ଲଗେ ସାନ୍ତି ସଙ୍ଗେ ରଇବା ଲକ୍‌କେ ଦେବାକେ ଟୁଲିଆଇବାଇ ଆରି ମାଙ୍ଗ୍‌ବା ବାଦୁଲେ ପାପିଲକ୍‌କେ ସେ ସାନ୍‌ତି ଅବିସାପ୍‌ ଦେଇସି ଏଟା ମିସା ବେକାର୍‌ସେ ଆରି ସେ ପବନ୍‌ମିସା ଲେଉଟି ଆଇସି ମାତର୍‌ ।<verse eid="ECC 2:26" /></para>
  <chapter eid="ECC 2" />
  <chapter number="3" style="c" sid="ECC 3" />
  <para style="s">ସବୁ ବିସଇର୍‌ ପାଇଁ ଗଟେକ୍ ସମୟ୍‌ଆଚେ</para>
  <para style="p">
    <verse number="1" style="v" sid="ECC 3:1" />ସବୁ ବିସଇର୍‌ ସାର୍‌ବା ଦିନ୍‌ ଗଟେକ୍‌ ଆଚେ ଆରି ଆକାସ୍‌ ତଲେ ସବୁର୍‌ଜାକ ଇଚାର୍‌ ସମୟ୍‌ ଆଚେ; <verse eid="ECC 3:1" /><verse number="2" style="v" sid="ECC 3:2" />ଜନମ୍‌ ଅଇବା ସମୟ୍‌ ଆରି ମର୍‌ବା ସମୟ୍‌; ରପ୍‌ବା ସମୟ୍‌ ଆରି ଜନ୍‌ଟା ରପା ଅଇଲା, ସେଟାକେ ଜିକି ପିଙ୍ଗ୍‌ବା ସମୟ୍‌; <verse eid="ECC 3:2" /><verse number="3" style="v" sid="ECC 3:3" />ମାର୍‌ବା ସମୟ୍‌ ଆରି ନିମାନ୍‌ କର୍‌ବା ସମୟ୍‌, ବାଙ୍ଗ୍‌ବା ସମୟ୍‌ ଆରି ଜଡ୍‌ବା ସମୟ୍‌; <verse eid="ECC 3:3" /><verse number="4" style="v" sid="ECC 3:4" />କାନ୍ଦ୍‌ବା ସମୟ୍‌ ଆରି ଆଁସ୍‌ବା ସମୟ୍, ବେସିଦୁକ୍‌ କର୍‌ବା ସମୟ୍‌ ଆରି ନାଟ୍‌କର୍‌ବା ସମୟ୍‌ <verse eid="ECC 3:4" /><verse number="5" style="v" sid="ECC 3:5" />ପାକ୍‌ନା ରଚ୍‌ବା ସମୟ୍‌ ଆରି ପାକ୍‌ନା ଟୁଲିଆଇବା ସମୟ୍‌; ପାଟାଲ୍‌ବା ସମୟ୍‌ ଆରି ନ ପାଟାଲିକରି ଅଲ୍‌ଗା ଅଇବା ସମୟ୍‌; <verse eid="ECC 3:5" /><verse number="6" style="v" sid="ECC 3:6" />କଜ୍‌ବା ସମୟ୍‌ ଆରି ଆଜାଇବା ସମୟ୍‌; ସଙ୍ଗଇବା ସମୟ୍‌ ଆରି ପିଙ୍ଗ୍‌ବା ସମୟ୍‌; <verse eid="ECC 3:6" /><verse number="7" style="v" sid="ECC 3:7" />ଚିର୍‌ବା ସମୟ୍‌ ଆରି ସିଲାଇ‌ବା ସମୟ୍‌; ଚୁପ୍‌ଚାପ୍ ରଇବା ସମୟ୍‌ ଆରି କାତା ଅଇବା ସମୟ୍‌; <verse eid="ECC 3:7" /><verse number="8" style="v" sid="ECC 3:8" />ଲାଡ୍‌ମୁଆଁସ୍‌ କର୍‌ବା ସମୟ୍‌ ଆରି ଗିନ୍ କର୍‌ବା ସମୟ୍‌; ଜୁଇଦ୍‌ କର୍‌ବା ସମୟ୍‌ ଆରି ସାନ୍ତିରେ ରଇବା ସମୟ୍‌ ଆଚେ ।<verse eid="ECC 3:8" /></para>
  <para style="s">ପର୍‌ମେସର୍ ଦେଇ ରଇବା କାମ୍</para>
  <para style="p">
    <verse number="9" style="v" sid="ECC 3:9" />କାମ୍‌ କର୍‌ବା ଗଟେକ୍‌ ଲକ୍ ନିଜେ କସ୍‌ଟ କର୍‌ବାଟା କାୟ୍‌ ଲାବ୍‌ ? <verse eid="ECC 3:9" /><verse number="10" style="v" sid="ECC 3:10" />ପର୍‌ମେସର୍‌ ନର୍‌ପିଲାମନ୍‌କେ ଦାନ୍ଦାପାନ୍ଦା ଅଇବାକେ ଜନ୍‌ ରକାମ୍ କାମ୍‌ ଦେଇଆଚେ, ସେଟାକେ ମୁଇଁ ଦେକ୍‌ଲି ଆଚି। <verse eid="ECC 3:10" /><verse number="11" style="v" sid="ECC 3:11" />ସେ ସବୁଜାକ ବିସଇକେ ତାର୍‌ ସମଏଁ ବଲ୍‌କାମ୍ କରି ଦେକାଇଲା ଆଚେ; ଏଲେମିସା ସେ ସେମନର୍‌ ମନ୍‌ବିତ୍‌ରେ ଆରାମ୍‌ ଆରି ସାରାସାରି କଲା ଆଚେ; ଅଇଲେମିସା ପର୍‌ମେସର୍‌ ଆରାମେ ଅନି ସାରାସାରିଜାକ ଜନ୍‌ କାମ୍‌ କଲା ଆଚେ ନର୍‌ଜାତି ତେଇର୍‌ ବିସଇକେ ମିଲାଇ ନାପାରେ । <verse eid="ECC 3:11" /><verse number="12" style="v" sid="ECC 3:12" />ଆମେ ଜାନି ଆଚୁ ଜେ, ବଞ୍ଚି କରି ଜିଇବାକାଇବା ଜାକ ସାର୍‌ଦା ସଙ୍ଗେ ଆରି ନିମାନ୍‌ କାମ୍‌ କର୍‌ବା ବାଦୁଲେ ସେମନର୍‌ ଆରି କାଇ ନିମାନ୍‌ କାମ୍‌ ନାଇଁ । <verse eid="ECC 3:12" /><verse number="13" style="v" sid="ECC 3:13" />ଆରି ସବୁ ଲକ୍‌ମନ୍‌ କାଇ ପିଇକରି ତାକର୍‌ ନିଜର୍‌ ନିଜର୍‌ କାମ୍‌ଦାମ୍‌ କରି ସୁକେ ରଇସା, ଏଟା ଅଇଲାନି ପର୍‌ମେସର୍‌ ଦେଇ ରଇବା ଦାନ୍‌ । <verse eid="ECC 3:13" /><verse number="14" style="v" sid="ECC 3:14" />ମୁଇଁ ଜାନି ଆଚି ଜେ, ପର୍‌ମେସର୍‌ ଜାଇଟା ସବୁ କର୍‌ସି, ସେଟା ସବୁ ଦିନର୍‌ପାଇଁ ରଇସି; ସେଟାକେ ଅଦିକ୍‌ କରି ନଅଏ କି ଉନାକରି ନ ଅଏ; ଆରି ନର୍‌ଲକ୍‌ମନ୍‌ ପର୍‌ମେସରର୍‌ ମୁଆଟେ ଡର୍‌ବା ପାଇଁ ସେ, ସେଟାମନ୍‌ କଲା ଆଚେ । <verse eid="ECC 3:14" /><verse number="15" style="v" sid="ECC 3:15" />ଜାଇଟା ଆଚେ, ସେଟା ରଇଲାଟା; ଆରି, ଜନ୍‌ଟା ଅଇସି, ସେଟା ଆକା ରଇଲା; ଆରି, ଜନ୍‌ଟା ଗାଲା ଆଚେ ସେଟାକେ, ପର୍‌ମେସର୍‌ ଆରିତରେକ୍‌ କଜ୍‌ସି ।<verse eid="ECC 3:15" /></para>
  <para style="s">ସାରାସାରିର୍‌ ଡଣ୍ଡ୍‌</para>
  <para style="p">
    <verse number="16" style="v" sid="ECC 3:16" />ଆରି, ମୁଇଁ ଆକାସ୍‌ତଲେ ବିଚାର୍‌ କର୍‌ବା ଜାଗାଇ ଦେକିଲି, ସେ ଟାନେ କରାପ୍‌ କାମ୍‌ ଆଚେ, ଆରି ଦରମ୍‌ ଜାଗାମନ୍‌କେ ଦେକ୍‌ଲି, ତେଇ ମିସା କାରାପ୍‌ କାମ୍‌ ଆଚେ। <verse eid="ECC 3:16" /><verse number="17" style="v" sid="ECC 3:17" />ମୁଇଁ ମନେ ମନେ ବାବ୍‌ଲି, ପର୍‌ମେସର୍‌ ଅଇଲାନି ଦରମ୍‌ ଲକ୍‌ ଆରି କାରାପ୍‌ ଲକ୍‌ମନର୍‌ ବିଚାର୍‌ନା କର୍‌ସି; କାଇକେବଇଲେ ସବୁଜାକ ବିସୟ୍‌ କର୍‌ବାକେ ଆରି ସବୁଜାକ କାମ୍‌ କର୍‌ବାକେ ଗଟେକ୍‌ ସମୟ୍‌ ଆଚେ। <verse eid="ECC 3:17" /><verse number="18" style="v" sid="ECC 3:18" />ମୁଇଁ ମନେ ମନେ ବାବ୍‌ଲି, ପର୍‌ମେସର୍‌ ଜନ୍‌ ରକାମ୍‌ ନର୍‌ପିଲାମନ୍‌କେ ପରିକା କର୍‌ସି ଆରି ସେମନ୍‌ ନିଜେ ମାତର୍‌ ପସୁ ପାରା, ଏଟା ସେମନ୍‌ ଜେନ୍‌ତିକି ଦେକି ପାର୍‌ବାଇ, ସେଟାର୍‌ପାଇଁ ସେମନର୍‌ ଲାଗି ଏରକାମ୍‌ ଅଇଲାନି। <verse eid="ECC 3:18" /><verse number="19" style="v" sid="ECC 3:19" />କାଇକେବଇଲେ ନର୍‌ପିଲାମନର୍‌ ଲାଗି ଜନ୍‌ଟା ଗଟ୍‌ସି, ପସୁମନର୍‌ ପାଇଁ ମିସା ସେନ୍‌ତାରିସେ ଗଟ୍‌ସି; ସବୁ ଲକ୍‌ମନର୍‌ପାଇଁ ଏରକାମ୍‌ ଗଟ୍‌ନା ଗଟ୍‌ସି; ଆମେ ଜେନ୍‌ତି ମର୍‌ବୁ ସେମନ୍‌ ମିସା ସେ ରକାମ୍‌ସେ ମର୍‌ବାଇ; ଆରି, ସବୁର୍‌ ଜିବନ୍‌ ଗଟେକ୍‌ସେ; ଆରି ପସୁମନର୍‌ ଟାନେ ଅନି ନର୍‌ଲକର୍‌ କାଇଟା ବଡ୍‌ନାଇଁ କାଇକେବଇଲେ ସବୁଜାକ ବେକାର୍‌ସେ। <verse eid="ECC 3:19" /><verse number="20" style="v" sid="ECC 3:20" />ସବୁଲକ୍‌ ସେ ଗଟେକ୍‌ ଜାଗାଇସେ ଜିବାର୍‌ ଅଇସି; ସବୁଲକ୍‌ ଦୁଲିଟାନେ ଅନି ଜାତ୍‌ ଅଇଆଚୁ ଆରି ସବୁ ଲକ୍‌ଜାକ ସେ ମାଟି ଟାନେସେ ମିସି ଜିବାର୍‌ ଅଇସି। <verse eid="ECC 3:20" /><verse number="21" style="v" sid="ECC 3:21" />ନର୍‌ଲକର୍‌ ଆତ୍‌ମା ସର୍‌ଗେ ଜାଇସି ଆରି ପସୁମନର୍‌ ଆତ୍‌ମା ପୁର୍‌ତିବିର୍‌ ତଲେ ଜାଇସି ବଲିକରି କେ ଜାନି ଆଚେ? <verse eid="ECC 3:21" /><verse number="22" style="v" sid="ECC 3:22" />ସେଟାର୍‌ପାଇଁ ନର୍‌ଲକ୍‌ ନିଜର୍‌ କାମ୍‌ କରି ସାର୍‌ଦା ଅଇବା ବାଦୁଲେ ଆରି କାଇଟା ମିସା ନିକ ନାଇଁ ବଲିକରି ମୁଇଁ ଦେକ୍‌ଲି; କାଇକେବଇଲେ ଏଟା ଆକା ତାର୍‌ ଅଦିକାର୍‌, ଆରି ତାର୍‌ପଚେ ଜାଇଟା ଗଟ୍‌ସି ସେଟା ଦେକ୍‌ବାକେ କେ ତାକେ ବାଉଡାଇ ଆନି ପାର୍‌ସି ?<verse eid="ECC 3:22" /></para>
  <chapter eid="ECC 3" />
  <chapter number="4" style="c" sid="ECC 4" />
  <para style="s">ଜଗତ୍‌ ତେଇ ଅନିଆଁଇ</para>
  <para style="p">
    <verse number="1" style="v" sid="ECC 4:1" />ତାର୍‌ପଚେ ମୁଇଁ ବାଉଡି ଆସି ଆକାସ୍‌ତଲେ ଜାତ୍‌ ଅଇରଇବା କାକୁର୍‌ତିସଙ୍ଗେ ରଇବା ଲକ୍‌ମନ୍‌କେ ଦେକ୍‌ଲି; ଏଦେ ଦେକା, କାକୁର୍‌ତିରେ ରଇବା ଲକ୍‌ମନର୍‌ ପାଇଁ ଆସୁ ଜରିଜାଇସି ଆରି ସେମନ୍‌କେ ସାନ୍ତନା ଦେବାକେ କେ ମିସା ନ ରଅତ୍‌; ଆରି କାକୁର୍‌ତି ଲକ୍‌ମନର୍‌ ପାଇଁ ବପୁଲକ୍‌ମନ୍‌ ସାଇଜ କର୍‌ବାକେ ଆଚତ୍, ମାତର୍‌ କାକୁର୍‌ତି ଲକ୍‌ମନ୍‌କେ ସାନ୍‌ତନା ଦେବାକେ କେମିସା ନାଇଁ। <verse eid="ECC 4:1" /><verse number="2" style="v" sid="ECC 4:2" />ସେଟାର୍‌ପାଇଁ ମୁଇଁ ଏବେ ଜିଇ ରଇଲା ଲକ୍‌ମନ୍‌କେ ଚାଡିକରି ଆର୍ ଆଗ୍‌ତୁ ଅନି ମଲା ଲକ୍‌ମନ୍‌କେ ଅଦିକ୍ ସାର୍‌ଦା କଲି; <verse eid="ECC 4:2" /><verse number="3" style="v" sid="ECC 4:3" />ମାତର୍ ଜନ୍‌ଲକ୍ ଆଜିକେ ଜାକ ଜନମ୍ ଅଏନାଇଁ ଆରି ଆକାସ୍‌ତଲେ ତିଆର୍ ଅଇ ରଇବା କାରାପ୍ କାମ୍ ଦେକେନାଇଁ, ତାକେ ମୁଇଁ ସେ ଦୁଇଲକର୍ ବିତ୍‌ରେ ଅନି ବେସି ନିକ ବଲିକରି କଇଲି । <verse eid="ECC 4:3" /><verse number="4" style="v" sid="ECC 4:4" />ତେବର୍‌ପାଇଁ ମୁଇଁ ସବୁଜାକ କାମ୍ କର୍‌ବାଟା ଆରି ସବୁଜାକ ବୁଦିର୍‌ କାମ୍ ଦେକ୍‌ଲିସିନା, ତାର୍‌ପାଇଁ ବଲିକରି ନର୍‌ଲକ୍ ନିଜର୍ ସାଇପଡିସାର୍ ଲକ୍‌କେ ଇର୍‌ସା କର୍‌ସି। ଏଟା ବେକାର୍‌ସେ ଆରି ନ ଡିସ୍‌ବା ପବନର୍‌ ପଚେ ପାଲାଇବା ଲକ୍‌ପାରା । <verse eid="ECC 4:4" /><verse number="5" style="v" sid="ECC 4:5" />କାରାପ୍‌ଲକ୍ ନିଜର୍ ଆତ୍‌କେ ମୁଟାକରି ନିଜେ ମାଉଁସ୍ କାଇସି। <verse eid="ECC 4:5" /><verse number="6" style="v" sid="ECC 4:6" />କସ୍‌ଟ କାମ୍‌ ଆରି ପବନର୍ ପଚେ ଜାଇକରି ଦୁଇ ମୁଟା କାଇବା ବାଦୁଲେ ସାନ୍‌ତିରେ ଗଟେକ୍‌ ମୁଟା କାଇବାଟା ନିକ। <verse eid="ECC 4:6" /><verse number="7" style="v" sid="ECC 4:7" />ତେବର୍‌ପାଇଁ ମୁଇଁ ବାଉଡି ଆସି ଆକାସ୍ ତଲେ ଦେକ୍‌ଲିଜେ ସବୁଜାକ ବେକାର୍‌ସେ । <verse eid="ECC 4:7" /><verse number="8" style="v" sid="ECC 4:8" />ଜନ୍‌ ଲକ୍ ଏକ୍‌ଲାସେ ରଇସି ଆରି ତାର୍ ସାଙ୍ଗମନ୍ କେ ମିସାନାଇଁ; କି ତାକେ ପ କି ବାଇ ନାଇଁ; ଅଇଲେ ମିସା ତାର୍‌କାମ୍‌ ମୁଲ୍‌କେ ସାରେନାଇଁ, ଅଇଲେ ମିସା ତାକେ ଜେତେକ୍‌ ଦନ୍‌ ଅରଜ୍‌ଲେ ମିସା ସାନ୍‌ତି ନାଇଁ, ତେବେ ମୁଇଁ କାର୍‌ପାଇଁ ଏତେକ୍ କସ୍‌ଟ କଲିନି ଆରି ନିଜର୍ ଜିବନ୍‌କେ ବଁଚାଇ ଆଚି? ଏଟା ସବୁଜାକ ବେକାର୍‌ସେ; ଆରି ବେସି ଦୁକର୍‌ ବିସୟ୍‌ । <verse eid="ECC 4:8" /><verse number="9" style="v" sid="ECC 4:9" />ଗଟେକ୍‌ଲକର୍‌ ତେଇଅନି ଦୁଇଲକ୍ ନିକ, କାଇକେବଇଲେ ସେମନ୍ ନିଜର୍ ନିଜର୍ କସ୍‌ଟ କଲା ପଲ୍, ପାଇବାଇ। <verse eid="ECC 4:9" /><verse number="10" style="v" sid="ECC 4:10" />ସେମନର୍ ବିତ୍‌ରେ ଗଟେକ୍‌ ଲକ୍ ଅସୁବିଦା ଅଇଲେ ମିସା ଆରି ଗଟେକ୍ ଲକ୍ ସାଇଜ କର୍‌ସି; ମାତର୍ ଜେ ଗଟେକ୍ ଲକ୍‌ସେ ରଇସି ତାକେ କାଇ ଅସୁବିଦା ଅଇଲେ ମିସା ସାଇଜ କର୍‌ବାଲକ୍ କେ ନ ରଅତ୍, ସେ ଗଟେକ୍‌ କସ୍‌ଟ ପାଇବା ଲକ୍‌ । <verse eid="ECC 4:10" /><verse number="11" style="v" sid="ECC 4:11" />ଆରି ଦୁଇ ଲକ୍ ମିସିକରି ସଇଲେ ତାତି ପୁଟାଇ ଦେଇସି; ମାତର୍ ଏକ୍‌ଲା ସଇଲେ ଗରମ୍ ଲାଗ୍‌ସିକି? <verse eid="ECC 4:11" /><verse number="12" style="v" sid="ECC 4:12" />କେବେ ଜଦି କେ ଏକ୍‌ଲା ରଇବା ଲକ୍‌କେ ମାର୍‌ସି ବଇଲେ ଦୁଇଲକ୍ ଅଇକରି ତାକେ ମାର୍‌ବାକେ ଚେସ୍‌ଟା କର୍‌ବାଇ; ଆରି ତିନ୍‌ଟା ମିସାଇ ବଁଅଁଲା ଡର୍ ନ ଚିଡେ । <verse eid="ECC 4:12" /><verse number="13" style="v" sid="ECC 4:13" />ବୁଡା ଲକ୍ ଆରି ଅମାନିଆଁ ରାଜା ଆରି କାର୍‌ କାତା ନ ମାନ୍‌ବା ଲକ୍, ତାକର୍ ବାଦୁଲେ କାକୁର୍‌ତି ଲକ୍ ଆରି ଗିଆନ୍ ରଇବା ଦାଙ୍ଗ୍‌ଡା ପିଲା ବେସି ନିକ। <verse eid="ECC 4:13" /><verse number="14" style="v" sid="ECC 4:14" />କାଇକେବଇଲେ ସେ ରାଜା ଅଇବାକେ ଜଇଲ୍ କାନାଇ ଅନି ବାରଇକରି ଆଇଲା; ଆରି, ସେ ତାକର୍ ଦେସର୍ ଲକ୍‌ମନର୍ ବିତ୍‌ରେ ଅନି ବେସି ଗରିବ୍ ଅଇକରି ଜନମ୍ ଅଇ ରଇଲା। <verse eid="ECC 4:14" /><verse number="15" style="v" sid="ECC 4:15" />ମୁଇଁ ଆକାସ୍‌ତଲେ ଜିଉନାକାଉନା କର୍‌ତେ ରଇବା ସବୁଜାକ ଲକ୍‌ବାକ୍ ଚଡଇ ଚିଡିଙ୍ଗ୍‌କେ ରାଙ୍ଗ୍‌ବାଟା ଦେକ୍‌ଲି ମାତର୍, ସେ ଦାଙ୍ଗ୍‌ଡା ପିଲାର୍ ପାରା ଆରି କେ ମିସା ସାସନ୍ କର୍‌ବାକେ ଗଟେକ୍ ଲକ୍ ମିସା ନାଇଁ। <verse eid="ECC 4:15" /><verse number="16" style="v" sid="ECC 4:16" />ସେ ଜନ୍‌ ଲକ୍‌ମନର୍ ମୁକିଅ ଅଇ ରଇଲା, ସେ ଲକ୍‌ମନ୍‌କେ ଏଜ୍‌ଲେ ଏଜି ନ ଅଏ; ଅଇଲେ ମିସା ତାକେ ପର୍‌ସନ୍ ଉତର୍ କର୍‌ବା ଲକ୍‌ମନ୍ ତାର୍ ଲଗେ ସାର୍‌ଦାରେ ରଇ ନାପାରତ୍ । ସତ୍‌କାତା ଏଟାମନ୍ ସବୁ ବେକାର୍‌ସେ ଆରି ନ ଡିସ୍‌ବା ପବନର୍‌ ପଚେ ପାଲାଇବା ଲକ୍‌ ପାରା।<verse eid="ECC 4:16" /></para>
  <chapter eid="ECC 4" />
  <chapter number="5" style="c" sid="ECC 5" />
  <para style="s">ପର୍‌ମେସର୍ ଡର୍</para>
  <para style="p">
    <verse number="1" style="v" sid="ECC 5:1" />ତମେ ପର୍‌ମେସରର୍ ଗରେ ଜିବାବେଲେ ଜାଗର୍‌ତା ସଙ୍ଗେ ଇଣ୍ଡିକରି ଜାଆ; କାଇକେବଇଲେ କାରାପ୍ ଲକ୍‌ମନର୍ ଅମ୍‌ବଲି ସର୍‌ପି ଦେବା ବାଦୁଲେ ନିକ ସଙ୍ଗେ ସୁନିକରି ମାପ୍‌ରୁର୍ ଲଗେ ଆଇବା ଲକ୍ ବେସି ନିକ; ତେବର୍‌ପାଇଁ ସେମନ୍ କାରାପ୍ କାମ୍ କଲୁନି ବଲିକରି ଜାନି ନାପାରତ୍‌ । <verse eid="ECC 5:1" /><verse number="2" style="v" sid="ECC 5:2" />ତମେ ତମର୍ ଟଣ୍ଡେ ଅନି କାରାପ୍ କାତା କଇବାକେ ଇଚା କରାନାଇ, ଆରି ପର୍‌ମେସରର୍ ବିସଇରେ କାଇ ବଲିକରି କଇବାକେ ଇଚାକରା ନାଇଁ; କାଇକେବଇଲେ ପର୍‌ମେସର୍ ସରଗ୍ ଉପ୍‌ରେ ଆଚେ ଆରି ତମେ ଏ ପୁର୍‌ତିବି ଟାନେ ଆଚାସ୍; ତେବର୍‌ପାଇଁ ତମେ ବାବି ବିଚାରିକରି କାତାବାର୍‌ତା କରା । <verse eid="ECC 5:2" /><verse number="3" style="v" sid="ECC 5:3" />କାଇକେବଇଲେ ବେସି କାମ୍ କଲେ ସପନ୍ ଆଇସି; ଆରି ବେସି କାତାବାର୍‌ତା କଲେ ମୁର୍‌କ ଲକର୍ ପାରା ଜାନା ପଡ୍‌ସି । <verse eid="ECC 5:3" /><verse number="4" style="v" sid="ECC 5:4" />ତମେ ପର୍‌ମେସରର୍ ଲଗେ ମାନତ୍ ମାଙ୍ଗ୍‌ଲେ, ତାକେ ଦେବାକେ ଅଲ୍‌ସମ୍ କରାନାଇଁ; କାଇକେବଇଲେ କାରାପ୍ ଲକ୍‌ମନ୍‌କେ ତେଇ ସାନ୍‌ତି ନାଇଁ; ତମେ ଜାଇଟା ମାନତ୍ କର୍‌ସା, ସେଟା ତମେ କରା। <verse eid="ECC 5:4" /><verse number="5" style="v" sid="ECC 5:5" />ମାନତ୍ ମାଙ୍ଗିକରି ନ ଦେବା ବାଦୁଲେ ତମେ ମାନତ୍ ନ କର୍‌ବାଟା ନିକ । <verse eid="ECC 5:5" /><verse number="6" style="v" sid="ECC 5:6" />ତମର୍ ଗାଗଡ୍‌କେ ପାପ୍ କରାଇବାକେ ତମର୍ ଟଣ୍ଡ୍‌କେ ଦିଆସ୍ ନାଇଁ; କି ଏଟାକେ ବୁଲ୍‌ବା ଦୁତର୍ ମୁଆଁଟେ କୁଆ ନାଇ; କାଇକେବଇଲେ ପର୍‌ମେସର୍ ତମର୍ କାତାକେ ରିସା ଅଇକରି ତମର୍ ଆତର୍‌ କାମ୍‌କେ କୁରୁପ୍‌ନାସ୍ କର୍‌ସି? <verse eid="ECC 5:6" /><verse number="7" style="v" sid="ECC 5:7" />କାଇକେବଇଲେ ବେସି ସପନ୍ ଦେକ୍‌ବାଟା ଆରି ବଡ୍ ବାବ୍‌ନା ଆରି ବେସି ବାକିଅର୍ ଲାଗି ଏ ରକାମ୍ ଗଟ୍‌ସି; ମାତର୍ ତମେ ପର୍‌ମେସର୍‌କେ ଡର୍‌ବାର୍ ଆଚେ।<verse eid="ECC 5:7" /></para>
  <para style="s">ଏ ଜିବନ୍ ବେକାର୍‌</para>
  <para style="p">
    <verse number="8" style="v" sid="ECC 5:8" />ଜେବେ ତମେ କନ୍‌ଆଲେ ଦେସେ କାକୁର୍‌ତିଆ ମନର୍ ପାଇଁ ଅନିଆଁଇ, ମାଡ୍‌ଗଲ୍ ନ କର୍‌ବା ଆଗ୍‌ତୁ ବିଚାର୍ ଆରି ନିଆଁଇର୍‌ ଅନିଆଇ ଅଇବାଟା ଦେକ୍‌ସା, ତେବେ ସେ ବିସୟ୍‌ ନେଇକରି ବାୟାବିକଲ୍ ଉଆନାଇ; କାଇକେବଇଲେ ଉଚେ ରଇବା ବାଦୁଲେ ଗଟେକ୍ ଲକ୍ ଅଦିକ୍ ଉଚ୍ ଦେକ୍‌ବାଇ; ଆରି ସେମନର୍ ତେଇଅନି ଅଦିକ୍ ଉପର୍‌କେ ଦେକ୍‌ବା ଲକ୍‌ ଆଚେ। <verse eid="ECC 5:8" /><verse number="9" style="v" sid="ECC 5:9" />ଆରି, ପୁର୍‌ତିବି ତେଇ ପଲ୍‌ବା ପଲ୍ ସବୁ ଲକର୍ ପାଇଁ; ବାଡେ ପାଚ୍‌ବା କାଦିର୍ ଲାଗି ରାଜା ନିଜେ ସନ୍‌ତୁସ୍ ଅଇସି। <verse eid="ECC 5:9" /><verse number="10" style="v" sid="ECC 5:10" />ଜନ୍‌ ଲକ୍ ରୁପାକେ ନିକ ବଲ୍‌ବାଇ, ସେ ଟାଙ୍କା ପାଇଲେ ମିସା ସାନ୍‌ତି ନ ପାଏ; ଆରି ଜନ୍‌ଲକ୍ ବେସି ଦନ୍‌କେ ଆସା ଅଇସି, ସେ ଜେତେକ୍ କାମାଇଲେ ମିସା ଆସା ନ ଚାଡେ; ଏଟା ସବୁଜାକ ବେକାର୍‌ । <verse eid="ECC 5:10" /><verse number="11" style="v" sid="ECC 5:11" />ଦନ୍‌ସଁପତି ଅଦିକ୍ ଅଇଲେ, ଅଦିକ୍ ଲକ୍‌ ତାର୍‌ ପାରା ସାଉକାର୍‌ ଅଇବୁ ବଲିକରି ବାବ୍‌ବାଇ; ତେବର୍‌ପାଇଁ ନିଜର୍ ଆକିରେ ଦେକ୍‌ବାଟାସେ ମାତର୍‌ ମୁକିଆକେ କାଇ ଲାବ୍? <verse eid="ECC 5:11" /><verse number="12" style="v" sid="ECC 5:12" />କୁଲିବୁତି କରି କାଇବା ଲକ୍ ଇଡିକନ୍ କି ବଡ୍‌କନ୍ କାଇଲେ ମିସା ସେ ସାନ୍ତି ସଙ୍ଗେ ସାକାଲ୍ ପାଇତେ ସଇବାଇ। ମାତର୍ ସାଉକାର୍ ଲକ୍‌କେ ଗୁନ୍ ଆଇବାଟା ବେସି କସ୍‌ଟ। <verse eid="ECC 5:12" /><verse number="13" style="v" sid="ECC 5:13" />ସାଉଆର୍ ଲ୍ ଦନ୍ ଅରଜ୍‌ଲେ ନିଜର୍ ଅମଙ୍ଗଲ୍ ପାଇଁ ଦନ୍‌ସପତି ସଙ୍ଗଇ ରଇସି, ଏଟା ଗଟେକ୍ ଅନିଆଇ ମୁଇଁ ଏ ବିସଇ ଆକାସ୍‌ ତଲେ ଦେକ୍‌ଲି; <verse eid="ECC 5:13" /><verse number="14" style="v" sid="ECC 5:14" />ଆରି କେବେଆଲେ ଅସୁବିଦାରେ ପଡ୍‌ଲେ ସେ ସବୁଜାକ ଦନ୍‌ସପତି ନସ୍‌ଟ ଅଇସି; ଆରି ସେ ପିଲା ଜନମ୍ କଲେ, ତାର୍‌ପାଇଁ ମୁଲ୍‌କେ କାଇଟା ମିସା ନ ରଏ। <verse eid="ECC 5:14" /><verse number="15" style="v" sid="ECC 5:15" />ସେ ମାର୍‌ ପେଟେ ଅନି ଜେନ୍‌ତି ଡୁମ୍‌ଣ୍ଡା ଅଇ ଆଇଲା, ସେ ରକାମ୍ ସେ, ମଲାବେଲେ ମିସା ଡୁମ୍‌ଣ୍ଡା ଅଇସେ ଜାଇସି, ଆରି ସେ କସ୍‌ଟ କରି ଅର୍‌ଜି ରଇଲା ଦନ୍‌କେ ଆତେ ଦାରି ନ ଜାଏ, ସେ ରକାମ୍ କାଇଟା ମିସା ନେଇକରି ନ ଜାଏ। <verse eid="ECC 5:15" /><verse number="16" style="v" sid="ECC 5:16" />ଆରି, ଜେନ୍‌ତି ଆଇଲା, ସବୁତେଇ ଜାକ ସେ ରକାମ୍‌ସେ ଜାଇସି, ଏଟାଆକା ବେକାର୍‌ କରମ୍‌; ଆରି ପବନର୍ ପାଇଁ ସେ କସ୍‌ଟ କଲେ ତାର୍‌ପାଇଁ କାଇ ଲାବ୍? <verse eid="ECC 5:16" /><verse number="17" style="v" sid="ECC 5:17" />ଆରି, ତାର୍ ଜିଉନାକାଉନା ବଡେ ଇନସ୍‌ତାରେ କର୍‌ସି, ଆରି ସେ ଉଜେଉଜେ ବେସି ରିସା ଅଇସି, ଆରି ତାକେ ବେସି ଜର୍‌ଦୁକା ଦାର୍‌ସି। <verse eid="ECC 5:17" /><verse number="18" style="v" sid="ECC 5:18" />ଦେକା, କାଇବା ପିଇବାଟା ଆରି ପର୍‌ମେସର୍ ଦେଇରଇବା ଇସାବ୍‌ରେ ଲକ୍‌ମନ୍ ଆକାସ୍‌ତଲେ ଜନ୍‌ଜନ୍ କାମ୍‌ଦାମ୍ କର୍‌ସି, ସେ ସବୁଜାକ କାମ୍‌ଦାମର୍ ସୁକ୍‌ ପାଇସି, ଏଟା ଆକା ତାର୍‌ପାଇଁ ବେସି ନିକ ଆରି ମନ୍‌କେ ଗାଲା ବଲିକରି ମୁଇଁ ବାବ୍‌ଲି କାଇକେବଇଲେ ଏଟାଆକା ତାର୍ ଗଟେକ୍ ବାଗ୍। <verse eid="ECC 5:18" /><verse number="19" style="v" sid="ECC 5:19" />ଆରି ପର୍‌ମେସର୍ ଜନ୍ ଲକ୍‌କେ ମିସା ଦନ୍‌ସପତି ଦାନ୍‌ ଦେଇକରି ସେଟା କାଇପିଇ କରି ମଜା କର୍‌ବାକେ ଆରି ନିଜର୍ ବାଗ୍ ଦାରି ଅଇବାକେ ଆରି ନିଜେ କସ୍‌ଟ କଲା ତେଇ ସାର୍‌ଦା ଅଇବାକେ ଅଦିକାର୍ ଦେଲା, ସେଟା ଆକା ପର୍‌ମେସର୍ ଦେଲା ଦାନ୍ । <verse eid="ECC 5:19" /><verse number="20" style="v" sid="ECC 5:20" />କାଇକେବଇଲେ ବିତିଗାଲା ଦିନ୍ ମନ୍‌ ଆରି ଅଦିକ୍ ମନେ ନ ଏତାଏନି; କାଇକେବଇଲେ ପର୍‌ମେସର୍ ତାର୍ ମନ୍‌ ବିତ୍‌ରେ ସାର୍‌ଦା କରାଇ ତାକେ ଉତର୍‌ ଦେଇସି।<verse eid="ECC 5:20" /></para>
  <chapter eid="ECC 5" />
  <chapter number="6" style="c" sid="ECC 6" />
  <para style="p">
    <verse number="1" style="v" sid="ECC 6:1" />ଆକାସ୍ ତଲେ ମୁଇଁ ଗଟେକ୍ ଦୁକର୍ ବିସୟ୍ ଦେକ୍‌ଲି ଆଚି, ଆରି ସେଟା ଲକ୍‌ମନର୍ ପାଇଁ ବେସି ବଜ୍ । <verse eid="ECC 6:1" /><verse number="2" style="v" sid="ECC 6:2" />ପର୍‌ମେସର୍ କାକେ କାକେ ଏ ଦନ୍‌ସପତି ଦେଇସି ଜେ, ସେ କାଇପିଇକରି ସାର୍‌ଦା କଲେ ମିସା କାଇଟା ମିସା ଅବାବ୍ ନ ଅଏ, ଅଇଲେ ମିସା ସେଟାକେ କାଇପିଇ କରି ସାର୍‌ଦା କର୍‌ବାଟାକେ ଦଣ୍ଡ୍ ନ ଦେଏ, ମାତର୍ କାରାପ୍‌ ଲକ୍ ସେନ୍‌ତାରି କାଇପିଇ କରି ଉଡାଇସି; ଏଟା ବେକାର୍‌ସେ; କରାପ୍ କାମ୍ ପାରା । <verse eid="ECC 6:2" /><verse number="3" style="v" sid="ECC 6:3" />ଜେବେ ଗଟେକ୍ ଲକ୍ ସଏଟା ପିଲା ଜନମ୍ କରି ବେସିଦିନ୍ ବଞ୍ଚିକରି ରଇସି, ମାତର୍ ତାର୍ ଜିବନ୍ କେବେ ମିସା ସୁକ୍‌ସାନ୍‌ତି ନାଇଁ, ଆରି ସେ ଜେବେ ମଲେ ଜଦି ମସ୍‌ନେ ତପା ନ ଜାଏ, ତେବେ ମୁଇଁ କଇଲିନି, ତାର୍‌ଟାନେ ଅନି ପିଲାଟକି ନ ପାଇବାଟା ବଲ୍; <verse eid="ECC 6:3" /><verse number="4" style="v" sid="ECC 6:4" />କାଇକେବଇଲେ ସେଟା ପବନ୍‌ ପାରା ଅଇକରି ଆଇସି ଆରି ଆନ୍ଦାର୍ ବାଟେ ଜାଇସି, ଆରି ତେଇର୍ ନାଉଁ ଆନ୍ଦାରେ ଡାବିଅଇ ଦେଇସି; <verse eid="ECC 6:4" /><verse number="5" style="v" sid="ECC 6:5" />ଆରି, ସେଟାକେ ବେଲ୍ ନ ଦେକେ କି ନାଜାନେ ମିସା, ସେ ଲକ୍ ଜାଗିକରି ସୁକ୍‌ପାଇସି; <verse eid="ECC 6:5" /><verse number="6" style="v" sid="ECC 6:6" />ଆରି ସେ ଲକ୍ କାଇ ବଲ୍‌କାମ୍ ନ କରି ଦୁଇ ଅଜାର୍‌ ବରସ୍ ବଁଞ୍ଚ୍‌ଲେ ମିସା ସବୁଲକ୍‌ଜାକ ଗଟେକ୍ ଟାନେ ନ ଜାଅତ୍? <verse eid="ECC 6:6" /><verse number="7" style="v" sid="ECC 6:7" />ଲକ୍‌ମନର୍ ସବୁଜାକ କସ୍‌ଟ ପେଟର୍ ପାଇଁସେ, ଅଇଲେ ମିସା କାଇବା ଆସା କେବେ ନ ଚାଡେ। <verse eid="ECC 6:7" /><verse number="8" style="v" sid="ECC 6:8" />ସେଟାର୍‌ପାଇଁ କାରାପ୍‌ଲକ୍ ବାଦୁଲେ ଗିଆନି ଲକର୍ କାଇ ଲାବ୍? ଆରି, ଜନ୍ ଲକ୍‌ ଜିଇ ରଇଲା ଲକ୍‌ମନର୍‌ ସଙ୍ଗେ ମିଲିମିସି କରି ଚଲାଚଲ୍‌ତି କର୍‌ବାଟା ଜାନ୍‌ସି, ତାର୍‌ପାଇଁ କାଇ ଲାବ୍? <verse eid="ECC 6:8" /><verse number="9" style="v" sid="ECC 6:9" />ମନର୍ ଲାଲ୍‌ସା ବାଦୁଲେ ଆକିଲଗେ ଦେକବାଟା ନିକ; ଏଟା ମାତର୍ ବେକାର୍ ଆରି ପବନ୍ ପଚେ ଜିବାଲକ୍ ମାତର୍। <verse eid="ECC 6:9" /><verse number="10" style="v" sid="ECC 6:10" />ଜନ୍‌ ଗଟ୍‌ନା ଗଟ୍‌ଲା ଆଚେ, ସେଟା ବେସିଦିନ୍ ଅଇଗାଲା ତାର୍ ନାଉଁ ଦିଆଜାଇ ରଇଲା। ଆରି ସେଟା ନର୍‌ଲକ୍‌ ବଲିକରି ଜାନେ; ଆରି, ସେ ନିଜର୍ ବଲ୍‌ବପୁସଙ୍ଗେ ଲାଗାଜଡା କରି ନାପାରେ । <verse eid="ECC 6:10" /><verse number="11" style="v" sid="ECC 6:11" />ବେକାର କାତା କଇବାଟାବେସି କାତା ଆଚେ, ସେ କାତା କଇକରି ଲକ୍‌ମନ୍‌କେ କାଇ ଲାବ୍? <verse eid="ECC 6:11" /><verse number="12" style="v" sid="ECC 6:12" />କାଇକେବଇଲେ ନର୍‌ଲକ୍ ଚାଇଁପାରା ନିଜର୍ ଜିବନ୍‌କେ ନସ୍‌ଟ କର୍‌ସି, ସେ ଜିଇକରି କାଇ ଲାବ୍, ଏଟା କାଇ ସେ ଜାନେ କି? ନର୍‌ଲକ୍ ମରନ୍ ପୁର୍‌ତିବିତେଇ ଏଟା ଗଟ୍‌ସି, ଏଟା କାଇ ତାକେ ଜାନାକି?<verse eid="ECC 6:12" /></para>
  <chapter eid="ECC 6" />
  <chapter number="7" style="c" sid="ECC 7" />
  <para style="s">ଗିଆନି ଆରି ଅଗିଆନି</para>
  <para style="p">
    <verse number="1" style="v" sid="ECC 7:1" />ବେସି ଦାମର୍ ଚିକନ୍ ବାଦୁଲେ ନିକ ନାଉଁ ବଲ୍ ଆରି ଜନମ୍ ଅଇଲା ଦିନ୍ ବାଦୁଲେ ମର୍‌ବା ଦିନ୍ ବଲ୍ । <verse eid="ECC 7:1" /><verse number="2" style="v" sid="ECC 7:2" />ବଜି ଗରେ କାଇବାକେ ଜିବା ବାଦୁଲେ ମଡାମରି ରଇବା ଗରେ ଜିବାଟା ନିକ କାଇକେବଇଲେ ସେ ଲକ୍‌ର ଦର୍‌ତନି ଟାନେ ରଇବାଟା ଏଟାସେ ତାର୍ ସାରାସାରି ଦିନ୍ ଆରି ଗିଆନି ଲକ୍‌ମନ୍ ସେଟାକେ ବେସି ଦିଆନ୍ ଦେବାଇ। <verse eid="ECC 7:2" /><verse number="3" style="v" sid="ECC 7:3" />ଆଁସ୍‌ବା ବାଦୁଲେ ଦୁକ୍‌ କର୍‌ବାଟା ବଲ୍, କାଇକେବଇଲେ, ମୁଅଁର୍ ସାର୍‌ଦାର୍ ଲାଗି ଗାଗଡ୍ ସୁନ୍ଦର୍ ଡିସ୍‌ସି। <verse eid="ECC 7:3" /><verse number="4" style="v" sid="ECC 7:4" />ଗିଆନି ଲକର୍‌ ମନ୍ ଦୁକର୍ ଗରେ ରଇସି, ମାତର୍ କାରାପ୍‌ ଲକ୍‌ମନର୍ ମନ୍ ସାଇସାର୍‌ଦା କର୍‌ବା ଗରେ ରଇସି । <verse eid="ECC 7:4" /><verse number="5" style="v" sid="ECC 7:5" />କାରାପ୍ ଲକ୍‌ମନର୍ ଗିତ୍ ସୁନ୍‌ବା ବାଟା ଗିଆନି ମନର୍ ଉଡା ସୁନ୍‌ବାଟା ବଲ୍ । <verse eid="ECC 7:5" /><verse number="6" style="v" sid="ECC 7:6" />କାଇକେବଇଲେ ଆଣ୍ଡି ବିତ୍‌ରେ ଗଡି ପୁରାଇଲେ କେନ୍‌ତି କଡ୍‌କଡ୍ କରି ସବଦ୍ କର୍‌ସି, କାରାପ୍‌ ଲକ୍‌ମନର୍ ଆସ୍‌ବାଟା ମିସା ସେ ରକାମ୍‌ସେ; ଏଟା ବେକାର୍ ଆକା। <verse eid="ECC 7:6" /><verse number="7" style="v" sid="ECC 7:7" />ଅନିଆଇ ସଙ୍ଗେ କାମାଇଲା ଦନ୍ ବଲ୍‌ ଲକ୍‌କେ ନସାଇ ଦେଇସି ଆରି ଲାଞ୍ଚ୍ ନେଲେସରି ନିଜର୍ ଇଜତ୍ ଜାଇସି। <verse eid="ECC 7:7" /><verse number="8" style="v" sid="ECC 7:8" />କାମ୍ ଆରାମ୍ କର୍‌ବା ବାଦୁଲେ କାମ୍ ସାରାଇବାଟା ନିକ; ଆରି ଗର୍‌ବ୍‌ କର୍‌ବା ବାଦୁଲେ ସାନ୍‌ତିରେ ରଇବାଟା ନିକ। <verse eid="ECC 7:8" /><verse number="9" style="v" sid="ECC 7:9" />ରିସା ଅଇବାକେ ମନ୍‌କେ ଦିଆସ୍ ନାଇଁ କାଇକେବଇଲେ କାରାପ୍ ଲକ୍‌ମନର୍ ମନ୍ ସବୁବେଲେ ରିସାରେସେ ରଇସି। <verse eid="ECC 7:9" /><verse number="10" style="v" sid="ECC 7:10" />ଏବର୍‌ ଜୁଗର୍‌ ବାଦୁଲେ ଆଗର୍ ଜୁଗ୍ ନିକ ରଇବା କାରନ୍‌ କାଇଟା, ଏ ବିସୟ୍‌ ଆରି କୁଆ ନାଇଁ, କାଇକେବଇଲେ ତମେ ଏ ବିସୟ୍‌ ଗିଆନ୍‌ରେ ପାଚାରାସ୍ ନାଇଁ । <verse eid="ECC 7:10" /><verse number="11" style="v" sid="ECC 7:11" />ଗିଆନ୍ ଆନିଦାଦିମନର୍ ଅଦିକାର୍ ପାରା ନିକ୍; ଆରି ବଞ୍ଚି ରଇବା ଲକ୍‌ମନ୍‌କେ ସେଟା ଅଦିକ୍ ଲାବ୍‌ । <verse eid="ECC 7:11" /><verse number="12" style="v" sid="ECC 7:12" />କାଇକେବଇଲେ ଦନ୍‌ସଁପ୍‌ତି ଗରେ ରଇଲେ ଜେନ୍‌ତି ସାଆସ୍ ଲାଗ୍‌ସି, ଗିଆନ୍ ମିସା ସେନ୍‌ତିସେ ନିଜ୍‌କେ ରକିଆ କର୍‌ସି; ମାତର୍ ଗିଆନର୍ କାମ୍ ଅଇଲାନି ଏ ରକାମ୍‌ ଜେ, ଗିଆନ୍ ନିଜ୍‌କେ ଅଦିକାରିର୍‌ ଲଗେ ନିଜର୍ ଜିବନ୍‌କେ ବଁଞ୍ଚାଇସି। <verse eid="ECC 7:12" /><verse number="13" style="v" sid="ECC 7:13" />ପର୍‌ମେସରର୍ କାମ୍ କେନ୍‌ତି କରି କରୁ ବଲିକରି ଆଲ୍‌ଚନା କରା; କାଇକେବଇଲେ ସେ ଜନ୍‌ଟାକେ ବାଙ୍ଗ୍‌ଟି କଲା ଆଚେ, ସେଟାକେ କେଆଲେ ମିସା ସିଦା କରି ପାରତ୍‌କି? <verse eid="ECC 7:13" /><verse number="14" style="v" sid="ECC 7:14" />ସୁକର୍‌ବେଲେ ସାର୍‌ଦା ଉଆ ଆରି ଦୁକର୍ ବେଲେ ଚିନ୍ତାକରା; ନର୍‌ଲକ୍‌କେ କେଡେବେଲେ କାଇଟା ଗଟ୍‌ସି, ସେଟା ସେ ନିଜେ ମିସା ଜାନି ନାପାରେ, ସେଟାର୍‌ ପାଇଁ ପର୍‌ମେସର୍ ସୁକ୍ ଆରି ଦୁକ୍‌କେ ଲଗେ ଲଗେ ସଙ୍ଗଇ ଆଚେ। <verse eid="ECC 7:14" /><verse number="15" style="v" sid="ECC 7:15" />ମୁଇଁ ତମର୍ କାରାପ୍ ସମଏଁ ଏଟା ସବୁ ଦେକ୍‌ଲି ଆଚି; ଦରମ୍ ଲକ୍‌କେ କେବେକେବେ ନିଜର୍ ଦରମ୍‌ ବାଟେ ବିନାସ୍‌ ଆଇସି, ମାତର୍ କାରାପ୍‌ ଲକ୍ ନିଜର୍ କାରାପ୍ କାମ୍ କରିକରି ବେସି ଦିନ୍ ବଁଞ୍ଚ୍‌ସି। <verse eid="ECC 7:15" /><verse number="16" style="v" sid="ECC 7:16" />ବେସି ଦରମ୍ ଦେକାଇ ଉଆନାଇ; ନିଜେ ବେସି ଗିଆନି ବଲିକରି ଦେକାଇ ଉଆନାଇ; କାଇକେବଇଲେ ନିଜେ ନିଜ୍‌କେ ନସ୍‌ଟ କର୍‌ସା? <verse eid="ECC 7:16" /><verse number="17" style="v" sid="ECC 7:17" />ତମେ ବେସି କେଚଡ୍‌ ଉଆନାଇ, କି ଅମାନିଆଁ ଉଆନାଇ; କାଇକେ ନ ମର୍‌ବା ଆଗ୍‌ତୁ ମଲାପାରା ଅଇକରି ତମେ ବଁଞ୍ଚ୍‌ସା? <verse eid="ECC 7:17" /><verse number="18" style="v" sid="ECC 7:18" />ନିଜେ ଦାରି ରୁଆ, ଆରି ତାର୍‌ତେଇ ଅନି ଆତ୍ ନ ନେବାଟା ନିକ; କାଇକେବଇଲେ ଜେ ମାପ୍‌ରୁକେ ଡର୍‌ସି, ସେ କେନ୍‌ତି ଅଇଲେ ମିସା ବଡ୍‌ଲକ୍ ଅଇସି ଆକା। <verse eid="ECC 7:18" /><verse number="19" style="v" sid="ECC 7:19" />ଗିଆନ୍‌ ରଇଲାଲକ୍ ଦସ୍‌ଟା ନଅଁର୍‌କେ ସାସନ୍ କର୍‌ବା ଲକର୍‌ତେଇ ଅନି ଗିଆନିଲକ୍ ଅଦିକ୍ ବପୁ। <verse eid="ECC 7:19" /><verse number="20" style="v" sid="ECC 7:20" />ପାପ୍ ନକରି ଦରମ୍ କାମ୍ କର୍‌ବା ଲକ୍, ଗଟେକ୍‌ଲକ୍‌ ମିସା ଏ ପୁର୍‌ତିବିତେଇ ନାଇଁ । <verse eid="ECC 7:20" /><verse number="21" style="v" sid="ECC 7:21" />ବେକାର୍‌ କାତା କେତେକ୍ କଇଲେ ମିସା, ସେ ସବୁକାତାକେ ମନ୍‌ଦେଇକରି ସୁନାନାଇଁ; ସେନ୍‌ତାର୍ କଲେ କେନ୍‌ତି ଅଇଲେ ତମର୍ ଗତି ଦାଙ୍ଗ୍‌ଡା ତମ୍‌କେ ଅବିସାପ୍ ଦେଇସି; <verse eid="ECC 7:21" /><verse number="22" style="v" sid="ECC 7:22" />କାଇକେବଇଲେ ତମର୍ ମନ୍‌ଆକା ଜାନ୍‌ସିଜେ, ତମେ ମିସା ଅଲ୍‌ଗା ଲକ୍‌ମନ୍‌କେ ସେରକାମ୍ ସବୁବେଲେ ଅବିସାପ୍ ଦେଲାସ୍‌ନି । <verse eid="ECC 7:22" /><verse number="23" style="v" sid="ECC 7:23" />ମୁଇଁ ମର୍ ଗିଆନ୍ ସଙ୍ଗେ ସବୁକେ ପରିକା କରିଆଚି; ମୁଇଁ କଇଲି, ମୁଇଁ ଗିଆନ୍ ଅର୍‌ଜନ୍ କର୍‌ବି; ମାତର୍ ସେଟା ମର୍‌ତେଅନି ବେସି ଦୁର୍‌କେ ରଇଲା । <verse eid="ECC 7:23" /><verse number="24" style="v" sid="ECC 7:24" />ଜାଇଟା ମର୍‌ଲଗେ ଆଚେ, ସେଟାକେ ଦୁର୍‌କେ ଆଚେ, ଆରି ବେସି ଡେଙ୍ଗ୍‌ ସେଟାକେ କେ, ପାଇପାର୍‌ସି ? <verse eid="ECC 7:24" /><verse number="25" style="v" sid="ECC 7:25" />ଗିଆନର୍ ଟିକିନିକି ଜାନ୍‌ବାକେ, ଆରି କାରାପ୍‌ଟା ଜେ ଅମାନିଆଁ ଆରି କାରାପ୍‌ ଲକ୍ ଜେ କେଚଡ୍‌ଟା, ଏଟାମନ୍ ଜାନ୍‌ବାକେ ଆରିତରେକ୍ ବାଉଡି ଆଇଲି ଆରି ମର୍‌ମନ୍ କଜ୍‌ଲା ଆରି କଜ୍‌ବାକେ ଚେସ୍‌ଟା କରି ନାଇଁ <verse eid="ECC 7:25" /><verse number="26" style="v" sid="ECC 7:26" />ଆରି ମୁଇଁ, ଦେକ୍‌ଲିଜେ, ଜନ୍‌ ମାଇଁଜିର୍ ମନ୍‌ପରାନ୍ ପାନ୍ଦେ ଲାଗାଇ ଅଇଲା ପାରା ଆରି ଜାଲ୍ ଡାବି ଅଇଲା ପାରା ଆରି ଆତେ ବାନ୍ଦି ଅଇଲା ପାରା, ସେ ଜିଇଜିଇ କରି ମଲା ସମାନ୍; ଜେ ଜଦି ପର୍‌ମେସର୍‌କେ ସାନ୍ତି କର୍‌ସି, ସେ ତାର୍‌ଲାଗି ବଲିକରି ରକିଆ ପାଇସି; ମାତର୍ ପାପ୍ କର୍‌ବାଲକ୍ ତେଇ ଦାରା ପଡ୍‌ସି । <verse eid="ECC 7:26" /><verse number="27" style="v" sid="ECC 7:27" />ସିକିଆ ଦେଉ‌ କଇଲାନିଜେ, ଦେକା ମୁଇଁ ଉତର୍ ପର୍‌ସନ୍ ଜାନ୍‌ବାକେ ଗଟେକ୍ ବିସୟ୍‌କେ ଆରିଗଟେକ୍ ସଙ୍ଗେ ସମାନ୍ କରି ଏଟା ପାଇଆଚି । <verse eid="ECC 7:27" /><verse number="28" style="v" sid="ECC 7:28" />ଏଲେମିସା ମର୍ ଜିବନ୍ ସବୁବେଲେ କଜ୍‌ତେ ରଇସି, ମାତର୍ ମକେ ସେଟା କେବେ ମିସା ମିଲେନାଇଁ; ଅଜାର୍‌ ଲକର୍ ବିତ୍‌ରେ ମୁଇଁ ଗଟେକ୍ ଲକ୍‌କେ ବାଚ୍‌ଲି ଆଚି; ସବୁ ମାଇଁଜି ମନର୍ ବିତ୍‌ରେ ଅନି ଗଟେକ୍ ମାଇଁଜି ମୁଇଁ ପାଇନାଇ । <verse eid="ECC 7:28" /><verse number="29" style="v" sid="ECC 7:29" />ଦେକା, ମୁଇଁ ଏତ୍‌କି ମାତର୍ ପାଇଲି ଆଚି, ପର୍‌ମେସର୍ ନର୍‌ଲକ୍‌କେ ନିମାନ୍ କରି ଗଡ୍‌ଲା; ମାତର୍ ଲକ୍‌ମନ୍ ବିନ୍‌ବିନ୍ ରକାମ୍‌ଟାମନ୍ ତିଆର୍ କରିଆଚତ୍‌ ।<verse eid="ECC 7:29" /></para>
  <chapter eid="ECC 7" />
  <chapter number="8" style="c" sid="ECC 8" />
  <para style="s">ରାଜାର୍ ଆଦେସ୍ ପାଲନ୍ କରା</para>
  <para style="p">
    <verse number="1" style="v" sid="ECC 8:1" />ଗିଆନି ଲକ୍‌ର୍ ପାରା କେ ଆଚେ? ଆରି କେ, ଗଟେକ୍ ବିସଇକେ ବାବିଚିନ୍‌ତିକରି ଜାନ୍‌ଲାନି? ନର୍‌ଲକର୍ ଗିଆନ୍ ତାର୍ କାତା ବାର୍‌ତା ଟାନେ ଅନି ଜାନା ପଡ୍‌ସି ଆରି ତାର୍ ଟଣ୍ଡେଅନି କାରାପ୍ କାତା କଇବାକେ ନ ବାରଏ। <verse eid="ECC 8:1" /><verse number="2" style="v" sid="ECC 8:2" />ତମେ ରାଜାର୍ କାତାକେ ମାନା, ମୁଇଁ ଏନ୍‌ତାର୍ ବଲିକରି ସିକିଆ ଦେବି ଆରି ପର୍‌ମେସରର୍ ଲଗେ ସପତ୍‌ନେବା ବାଦୁଲେ ସେନ୍‌ତାରି କରା । <verse eid="ECC 8:2" /><verse number="3" style="v" sid="ECC 8:3" />ତାର୍‌ଲଗେ ଅନି ଦୁରିକେ ଜିବାକେ ମନ୍‌କରାନାଇଁ, କାଇ କାରାପ୍‌କାମ୍ କର୍‌ବାକେ ମନ୍‌କରା ନାଇଁ; କାଇକେବଇଲେ ସେ ଜାଇଟା ଇଚା କର୍‌ସି, ସେଟାସେ କର୍‌ସି। <verse eid="ECC 8:3" /><verse number="4" style="v" sid="ECC 8:4" />ଜେନ୍‌ତିକି ରାଜାର୍ କାତାବାର୍‌ତା ମନ୍‌କେ ବାଦ୍‌ଲାପାରା ଲାଗ୍‌ସି; ଆରି ତମେ କାଇଟା କଲାସ୍‌ନି ବଲିକରି, ତାକେ କେ ଜାନାଇ ଦେଇସି? <verse eid="ECC 8:4" /><verse number="5" style="v" sid="ECC 8:5" />ଜନ୍‌ଲକ୍ କାତା ମାନିକରି ଚାଲ୍‌ସି; ସେ କାଇ କାମ୍‌କେ ମିସା ବାବି ବିଚାରି କରି କର୍‌ସି; କାରାପ୍ ଲକ୍‌ମନର୍ ମନର୍‌କାତା ଆରି ବୁଲିବୁଲିକରି ରଇବାଟା ସେ ବିଚାର୍ କର୍‌ସି । <verse eid="ECC 8:5" /><verse number="6" style="v" sid="ECC 8:6" />କାଇକେବଇଲେ ସବୁଲକର୍ ପାଇଁ ସମୟ୍ ଆରି ବୁଦିବିଚାର୍ ଆଚେ; ଜେନ୍‌ତିକି ଲକ୍‌ମନର୍ ଦୁକ୍ ତାର୍‌ପାଇଁ ବେସି; <verse eid="ECC 8:6" /><verse number="7" style="v" sid="ECC 8:7" />କାଇକେବଇଲେ କାଇଟା ଗଟ୍‌ସି, ସେ ନିଜେ ମିସା ଜାନି ନାପାରେ ଆରି କେନ୍‌ତା ବିପଦ୍ ଆଇସି, ଏକାତା କେ ତାକେ ଜାନାଇଁ ଦେଇସି? <verse eid="ECC 8:7" /><verse number="8" style="v" sid="ECC 8:8" />ପୁଣ୍ଡା ଅଟ୍‌କାଇ କରି ସଙ୍ଗଇବାକେ ପୁଣ୍ଡା ଅଟ୍‌କାଇକରି ସଙ୍ଗଇବାକେ କାର୍ ମିସା ଅଦିକାର୍ ନାଇଁ, କି ମର୍‌ବାଦିନ୍‌କେ କେମିସା ଅଟ୍‌କାଇ କରି ରକିନାପାରେ ଅଇଲେମିସା ସେ ଜୁଇଦ୍‌କେ ଚାଡାନାଇଁ, କି କାରାପ୍‌ କାମେ ମାତି ରଇବା ଲକ୍‌କେ ସେ କାରାପ୍‌ କାମ୍ ଉଦାର୍ ନ କରେ ।<verse eid="ECC 8:8" /></para>
  <para style="s">କାରାପ୍‌ ଲକ୍ ଆରି ଦରମ୍‌ ଲକ୍‌</para>
  <para style="p">
    <verse number="9" style="v" sid="ECC 8:9" />ଏଟାମନ୍ ସବୁ ଦେକ୍‌ଲି ଆଚି ଆରି ପୁର୍‌ତିବିଟାନେ ସବୁଜାକ କାମ୍‌ କରାଜାଇସି, ତେଇ ମୁଇଁ ମନ୍‌ଦେଲି ଆଚି; କେବେକେବେ ଗଟେକ୍‌ ଲକ୍ ଅଲ୍‌ଗା ଲକର୍ କାରାପ୍ କାମ୍ କର୍‌ବାକେ ଚିନ୍‌ତା କର୍‌ବାଇ। <verse eid="ECC 8:9" /><verse number="10" style="v" sid="ECC 8:10" />ଆରି, କାରାପ୍‌ ଲକ୍‌ମନ୍‌କେ ମସ୍‌ନେ ତପିଅଇ କରି ମିସା ଅଲ୍‌ଗାଲକ୍ କେଟ୍‌ଲେ; ଆରି ବେସିକାମ୍ କର୍‌ବା ଲକ୍‌ମନ୍‌ ସୁକଲ୍ ଜାଗାଇ ଗାଲାଇ ଆରି ନଗରେ ଅନି ଅଲ୍‌ଗା ଅଇଲେ; ଏଟା ବେକାର୍‌ସେ। <verse eid="ECC 8:10" /><verse number="11" style="v" sid="ECC 8:11" />କାରାପ୍ କାମ୍ କଲେ ମିସା ଦାପ୍‌ରେ ଡଣ୍ଡ୍ ନ ଦେବାର୍ ଲାଗି ଲକ୍‌ମନ୍ କରାପ୍‌ କାମ୍ କର୍‌ବାକେ ନ ଚାଡତ୍ । <verse eid="ECC 8:11" /><verse number="12" style="v" sid="ECC 8:12" />ଏଲେମିସା ପାପିଲକ୍ ସଏ ତର୍ କାରାପ୍‌କାମ୍ କରି ମିସା ଅଦିକ୍‌ ଦିନ୍ ବଁଞ୍ଚ୍‌ସି, ଅଇଲେମିସା ମୁଇଁ ଟିକ୍‌ବାବ୍‌ରେ ଜାନି ଆଚି, ପର୍‌ମେସର୍‌କେ ଡରିକରି ରଇବାଇ ସେମନ୍ ଜନ୍‌କାମ୍ କଲେମିସା ସିଦ୍ଅଇସି । <verse eid="ECC 8:12" /><verse number="13" style="v" sid="ECC 8:13" />ମାତର୍ କାରାପ୍‌ ଲକର୍ କାମ୍ ସିଦ୍ ନ ଅଏ, କି ସେ ନିଜର୍ ଚାଇଁପାରା ନିଜର୍ ବଇସ୍‌କେ ବଡାଇ ନାପାରେ; କାଇକେବଇଲେ ସେ ପର୍‌ମେସର୍‌କେ ନ ଡରେ । <verse eid="ECC 8:13" /><verse number="14" style="v" sid="ECC 8:14" />ପୁର୍‌ତିବି ଟାନେ ଏଟା ଗଟେକ୍ ବେକାର୍‌ କାମ୍ ଦେକ୍‌ଲି କେବେକେବେ ଦରମ୍‌ ଲକ୍‌କେ କାରାପ୍ ଲକର୍ ଲାଗି କସ୍‌ଟ ମିଲ୍‌ସି, ଆରି କେବେକେବେ ଦରମ୍ ଲକର୍‌ ଲାଗି କାରାପ୍‌ ଲକ୍‌କେ କସ୍‌ଟ ମିଲ୍‌ସି; ମୁଇଁ କଇଲିନି, ଏଟାମନ୍ ସବୁ ବେକାର୍‌ସେ । <verse eid="ECC 8:14" /><verse number="15" style="v" sid="ECC 8:15" />ତେବର୍‌ ପାଇଁ ମୁଇଁ ସାର୍‌ଦାର୍ ମଇମା କଲି, କାଇକେବଇଲେ କାଇବା ପିଇବାଟା ଆରି ସାଇସାର୍‌ଦା କର୍‌ବାଟାକେ ଚାଡିକରି ଆର୍‌ କାଇ ବିସୟ୍‌ ମିସା ଏ ଲକ୍‌ମନ୍‌କେ ପୁର୍‌ତିବିଟାନେ ନିମାନ୍ ନାଇଁ; ତେବେ ସେ ପୁର୍‌ତିବି ତଲେ ପର୍‌ମେସର୍‌ତେଇ ଅନି ଆଇଲା ତାର୍ ବଇସ୍ ବିତ୍‌ରେ ଜେ ଜେ କସ୍‌ଟ କର୍‌ସି, ସେ ସବୁତେଇ ଏଟା ସେ ତାର୍ ସଙ୍ଗ୍ ଅଇସି । <verse eid="ECC 8:15" /><verse number="16" style="v" sid="ECC 8:16" />ଜେଡେବେଲେ ମୁଇଁ ଗିଆନର୍ ବିସୟ୍ ଜାନ୍‌ବାକେ ଆରି ପୁର୍‌ତିବିଟାନେ ତିଆର୍ ଅଇଲାଟାକେ ଦେକ୍‌ବାକେ ମନ୍‌ଦେଲି; କାଇକେବଇଲେ ଦିନ୍‌ରାତି ଜାକେ ନିଦ୍‌ନାଇଁ, ସେନ୍‌ତାରି ଲକ୍‌ମିସା ଆଚତ୍; <verse eid="ECC 8:16" /><verse number="17" style="v" sid="ECC 8:17" />ସେବେଲେ ମୁଇଁ ପର୍‌ମେସରର୍ ନିମାନ୍ କାମ୍ ବିସୟ୍‌ରେ ଜାନ୍‌ଲି ଜେ, ନର୍‌ଲକ୍ ପୁର୍‌ତିବିଟାନେ କୁଟ୍‌କୁଟା କାମ୍‌ କରିମିସା କାମର୍ ପଲ୍ ପାଇ ନାପାରେ; କାଇକେବଇଲେ ସେଟା କଜ୍‌ବାକେ ନର୍‌ଲକ୍ କେତେକ୍ କସ୍‌ଟ କଲେମିସା ସେଟାକେ ମିଲାଇ ନାପାରେ; ଆରି ଗିଆନି ଲକ୍ ସେଟା ଜାନ୍‌ବାକେ ବଲିକରି ଚିନ୍‌ତା କଲେମିସା ତାର୍ ବିସୟ୍‌କେ ଜାନି ନାପାରେ ।<verse eid="ECC 8:17" /></para>
  <chapter eid="ECC 8" />
  <chapter number="9" style="c" sid="ECC 9" />
  <para style="s">ସବୁଲକ୍‌ ମର୍‌ବାର୍ ଅଇସି</para>
  <para style="p">
    <verse number="1" style="v" sid="ECC 9:1" />ମୁଇଁ ଏ ସବୁ ବିସଇରେ ମନ୍‌ଦେଇକରି ଜାନି ପାର୍‌ଲି; ଦରମ୍‌ ଲକ୍ ଆରି ଗିଆନି ଲକ୍, ଆରି ସେମନର୍ କାମ୍‌ ପର୍‌ମେସର୍ ଦେଇ ରଇବାଟା; ଏଟା ଲାଡ୍‌ କି ଗିନ୍‌ କର୍‌ବାଟା, ସେଟାକେ ଲକ୍‌ମନ୍ ନାଜାନତ୍; ସେ ସବୁଜାକ ତାକର୍ ମୁଆଁଟେସେ ରଇସି । <verse eid="ECC 9:1" /><verse number="2" style="v" sid="ECC 9:2" />ସବୁ ଗଟ୍‌ନା ସବୁକେ ସମାନ୍‌ସେ ଗଟ୍‌ସି; ଦରମ୍‌ ଲକ୍‌କେ ଆରି କାରାପ୍‌ ଲକର୍‌ ପାଇଁ, ନିମାନ୍, ସୁଚି ଆରି ଅସୁଚି ଲକର୍‌ ପାଇଁ; ଜଗିଅ ଆରି ଅଜଗିଅ ସର୍‌ତେ ଲକର୍ ପାଇଁ ଏ ଗଟ୍‌ନା ଅଇସି; ନିମାନ୍ ଲକ୍ ଜେନ୍ତାରି, ପାପି ଲକ୍ ମିସା ସେନ୍ତାରି; ଆରି, ପର୍‌ମାନ୍ କର୍‌ବା ଲକ୍ ଜେନ୍ତାରି, ପର୍‌ମାନ୍ ନ କର୍‌ବା ଲକ୍ ମିସା ସେନ୍ତାରି । <verse eid="ECC 9:2" /><verse number="3" style="v" sid="ECC 9:3" />ଆକାସ୍ ତଲେ ଜେତ୍‌କି କାମ୍‌ କର୍‌ବାଇ, ସେ କାମ୍ ମନର୍ ବିତ୍‌ରେ ଅନି ଦୁକର୍ ବିସୟ୍ ଅଇଲାନି ଏଟା ଜେ, ସବୁ ଲକର୍ ପାଇଁ ସମାନ୍ ଗଟ୍‌ନା ଗଟ୍‌ସି; ଆରି ଲକ୍‌ମନର୍ ମନ୍ କାରାପ୍‌ଟାନେ ବର୍‌ତି ଅଇଲା ଆଚେ ଆରି ଜିବନ୍ ରଇବା ଜାକ ସେମନର୍ ମନେ କାରାପ୍ ଚିନ୍‌ତା ରଇସି, ଆରି ସେମନ୍ ଅଟାତ୍ ମରିଜିବାଇ । <verse eid="ECC 9:3" /><verse number="4" style="v" sid="ECC 9:4" />କାଇକେବଇଲେ ଜନ୍‌ ଲକ୍‌ମନ୍ ଲକ୍‌ମନର୍ ସଙ୍ଗେ ମିଲିମିସି କରି ବଁଞ୍ଚ୍‌ବାଇ, ସେମନ୍‌କେ ବିସ୍‌ବାସ୍‌ ରଇସି; ଜେନ୍‌ତିକି ମଲା ସିଅଁ ବାଗ୍ ବାଦୁଲେ ବଁଞ୍ଚିକରି ରଇବା କୁକୁର୍ ନିକ। <verse eid="ECC 9:4" /><verse number="5" style="v" sid="ECC 9:5" />ଜିଇ କରି ରଇଲା ଲକ୍‌ ଆରି ମର୍‌ବୁ ବଲିକରି ଜାନ୍‌ବାଇ; ମାତର୍ ମଲା ଲକ୍‌ମନ୍‌ କାଇଟା ମିସା ନାଜାନତ୍, କି ସେମନ୍ କାଇଟା ମିସା ପାଇ ନାପାରତ୍; କାଇକେବଇଲେ ସେମନର୍ ମନେ କାଇଟା ମିସା ଏତ୍ ନ ରଏ । <verse eid="ECC 9:5" /><verse number="6" style="v" sid="ECC 9:6" />ଜେନ୍‌ତିକି ସେମନର୍ ଲାଡ୍ ଆଲାଦ୍, ସେ ରକାମ୍‌ସେ ଗିନ୍‌ କର୍‌ବାଟା ଆରି ଇର୍‌ସା କାରାପ୍ ଅଇଜାଇସି ‌ଆକାସ୍‌ଟାନେ ଜାଇଟା ମନ୍ କରି ଅଇସି, ତେଇର୍ ସାରାସାରି ଜୁଗ୍‌ ଜାକ ସେମନର୍ କାଇ ମିସା ବାଗ୍‌ବାଟା ନ ରଏ । <verse eid="ECC 9:6" /><verse number="7" style="v" sid="ECC 9:7" />ତମେ ତମର୍ ବାଟେ ଇଣ୍ଡା, ସାଇସାର୍‌ଦା ସଙ୍ଗେ କାଆପିଆ ଆରି ଚନେକ୍ ସାର୍‌ଦାର୍ ପାଇଁ ବଲିକରି ଅଙ୍ଗୁର୍ ରସ୍ କାଇଲାସ୍‌ନି ମାତର୍ ତମର୍ ଚାଲିଚଲନ୍‌କେ ପର୍‌ମେସର୍ ଜାନି ସାର୍‌ଲାବେ । <verse eid="ECC 9:7" /><verse number="8" style="v" sid="ECC 9:8" />ତମର୍ ଲୁଗାପାଟା ସବୁବେଲେ ସପାସୁତର୍ ରଅ ଆରି ତମର୍ ମୁଣ୍ଡେ ଚିକନ୍‌ ଲାଗାଇ ଅଇବାକେ ଉନା ନଅ । <verse eid="ECC 9:8" /><verse number="9" style="v" sid="ECC 9:9" />ଆକାସ୍ ତଲେ ପର୍‌ମେସର୍ ତମ୍‌କେ ବଁଞ୍ଚ୍‌ବାକେ ଜେତ୍‌କି ଦିନ୍ ଦେଲା ଆଚେ, ସେତ୍‌କି ଦିନ୍‌ସେ ବଁଞ୍ଚ୍‌ସା, ସେଟାର୍‌ପାଇଁ ଜିବନ୍ ରଇବା ଜାକ ତମର୍ ଲାଡର୍ ମାଇଁଜି ପିଲା ସଙ୍ଗେ ଆରାମ୍‌ସେ ଜିଇ କାଇ ରୁଆ; କାଇକେବଇଲେ ଜିବନ୍ ରଇବା ଜାକ ଏ ପୁର୍‌ତିବିଟାନେ ତମେ ଜନ୍‌ ଜନ୍ କାମ୍‌ଦାମ୍ କଲାସ୍‌ନି, ସେ କାମର୍ ବିତ୍‌ରେ ଏଟା ଆକା ତମର୍ ବାଗ୍ । <verse eid="ECC 9:9" /><verse number="10" style="v" sid="ECC 9:10" />ତମର୍ ଆତ୍‌ ଜନ୍‌ଟା କର୍‌ବାକେ ମନ୍ କର୍‌ସି, ସେଟା ନିଜର୍ ବପୁ ସଙ୍ଗେ କାମ୍‌ କରା; କାଇକେବଇଲେ ତମେ କନ୍ ଜାଗାଇ ଗାଲାସ୍‌ନି, ସେ ଜାଗାଇ କାଇ କାମ୍ କି ବାବ୍‌ନା କି ବିଦିଆ କି ଗିଆନ୍ ନାଇଁ । <verse eid="ECC 9:10" /><verse number="11" style="v" sid="ECC 9:11" />ମୁଇଁ ଲେଉଟି ଆସିକରି ଆକାସ୍ ତଲେ ଦେକ୍‌ଲିଜେ, ସବୁବେଲେ ବେସି ପାଲାଇବା ଲକ୍ ପାଲାଇ କରି ଜିତି ନାପାରତ୍, ଆରି ଗିଆନି ଲକ୍‌ମନ୍ ସବୁବେଲେ ଦନ୍ ଅର୍‌ଜି ନାପାରତ୍ ଆରି ବୁଦି ରଇବା ଲକ୍‌ମନ୍ ସବୁ ବେଲେ ସାଉକାର୍ ଅଇକରି ରଇ ନାପାରତ୍‌, ଆରି ପଣ୍ଡିତ୍‌ମନ୍‌କେ ସବୁବେଲେ ଆସିର୍‌ବାଦ୍ ନ ମିଲେ, ମାତର୍ ସବୁ ଲକର୍‌ ପାଇଁ ଗଟେକ୍ ସମୟ୍‌ରେ ଗଟ୍‌ନା ଗଟ୍‌ସି। <verse eid="ECC 9:11" /><verse number="12" style="v" sid="ECC 9:12" />କାଇକେବଇଲେ ନିଜର୍ ସମଇକେ ନିଜେ ଜାନି ନ ଅଏ, ଜେନ୍‌ତିକି ମାଚମନ୍ ଜାଲେ ଲାଗିକରି ଚଟ୍‌ପଟ୍ ଅଇବାଇ ଆରି ଚଡଇମନ୍ ପାନ୍ଦେ ଲାଗିକରି ଦାରା ଦେବାଇ, ସେ ରକାମ୍‌ସେ ଲକ୍‌ମନ୍ ମିସା ଗଟେକ୍ ସମଇ ଆଇସି ବିପଦେ ପଡିକରି ଦାପ୍‌ରେ ଦାରା ପଡ୍‌ବାଇ ।<verse eid="ECC 9:12" /></para>
  <para style="s">ଗିଆନି ଆରି ଅଗିଆନି‌</para>
  <para style="p">
    <verse number="13" style="v" sid="ECC 9:13" />ମୁଇଁ ମିସା ଆକାସ୍ ତଲେ ଏ ରକାମର୍ ଗିଆନ୍‌କେ ଦେକ୍‌ଲି ଆଚି, ଆରି ସେଟା ମର୍ ଆଁକି ଲଗେ କେନ୍‌ତି ବଡ୍ ବିସଇ ଅଇଲା; ସେଟା - <verse eid="ECC 9:13" /><verse number="14" style="v" sid="ECC 9:14" />ଉନା ଲକ୍ ବାସା ଅଇରଇଲା ଗଟେକ୍ ସାନ୍ ନଅଁର୍ ରଇଲା; ଆରି ଗଟେକ୍ ବଡ୍‌ ରାଜା ତାର୍ ବିରୁଦ୍‌ରେ ଆସିକରି ସେଟାକେ କୁରୁପ୍‌ନାସ୍ କରିଦେଲା ଆରି ତାର୍ ବିରୁଦେ ବଡ୍‌ବଡ୍ ଉଆର୍‌କତି ଟେକ୍‌ଲା। <verse eid="ECC 9:14" /><verse number="15" style="v" sid="ECC 9:15" />ସେ ସମୟ୍‌ରେ ଗଟେକ୍ ଗରିବ୍ ଗିଆନି ଲକ୍ ଡିସ୍‌ଲା, ଆରି ସେ ତାର୍ ଗିଆନ୍ ବଲରେ ସେ ନଅଁର୍‌କେ ରକିଆ କଲା; ଏଲେ ମିସା ସେ ଗରିବ୍ ଲକ୍‌କେ କେମିସା ମନେ ଏତାଅତ୍ ନାଇଁ । <verse eid="ECC 9:15" /><verse number="16" style="v" sid="ECC 9:16" />ତେବର୍‌ପାଇଁ ମୁଇଁ କଇଲି, ବପୁ ବାଦୁଲେ ଗିଆନ୍ ନିକ; ଏଲେ ମିସା ଗରିବ୍‌ ଲକ୍‌କେ ଗିଆନ୍ ରଇଲେ ସନ୍‌ମାନ୍ ନ ଦେଅତ୍‌ ଆରି ତାର୍ ବାକିଅକେ କେ ମିସା ନ ସୁନତ୍। <verse eid="ECC 9:16" /><verse number="17" style="v" sid="ECC 9:17" />କାରାପ୍ ଲକର୍ ବିତ୍‌ରେ ସାସନ୍‌କରୁର୍‌ ଆଉଲି ଅଇବାଟା ବାଦୁଲେ ନିର୍‌ମଲ୍‌ ବାବ୍‌ରେ ଗିଆନି ଲକର୍ ବାକିଅ ଅଦିକ୍ ସୁନା ଜାଇସି। <verse eid="ECC 9:17" /><verse number="18" style="v" sid="ECC 9:18" />ଅସ୍‌ତର୍ ସସ୍‌ତର୍ ବାଦୁଲେ ଗିଆନ୍ ନିକ; ମାତର୍ ଗଟେକ୍ ପାପି ଲକ୍ ବେସି ନିକ କାମ୍‌କେ କାରାପ୍ କର୍‌ସି ।<verse eid="ECC 9:18" /></para>
  <chapter eid="ECC 9" />
  <chapter number="10" style="c" sid="ECC 10" />
  <para style="p">
    <verse number="1" style="v" sid="ECC 10:1" />ମଲା ମଚିମନ୍ କାଚ୍‌ ବିତ୍‌ରେ ପୁରିକରି ବାସ୍‌ନା ଚିକନ୍‌କେ ଗନ୍ଦ୍ କରିଦେବାଇ ଆରି ଅଲପ୍‌ ଗିଆନି ବେସି ଗିଆନ୍ ରଇଲା ବିସଇକେ କାରାପ୍ କରିଦେବାଇ। <verse eid="ECC 10:1" /><verse number="2" style="v" sid="ECC 10:2" />ଗିଆନି ଲକର୍ ବୁଦି ବଲ୍‌ ବାଟେ ନେଇଁସି; ମାତର୍ କାରାପ୍ ଲକର୍ ବୁଦି ସବୁବେଲେ କାରାପ୍‌ ବାଟେ ରଇସି। <verse eid="ECC 10:2" /><verse number="3" style="v" sid="ECC 10:3" />ଆରି, କାରାପ୍ ଲକ୍ କେନେ ଜିବାର୍ ଆଲେ ବାଟ୍ ବାନା ଅଇ ଜିବାଇ, ଆରି ସେ ଜାକେ ଦେକ୍‌ଲେ ତାକେ କଇତେ ରଇସି, ସେ କାରାପ୍ ଲକ୍ ବଲିକରି। <verse eid="ECC 10:3" /><verse number="4" style="v" sid="ECC 10:4" />ତମ୍‌କେ ସାସନ୍ କରୁମନର୍ ସଙ୍ଗେ ଲାଗାଜଡା କଲେ, ନିଜର୍‌ ଜାଗାକେ ଚାଡା ନାଇଁ; କାଇକେବଇଲେ ନିଜେ ଡାଣ୍ଟ୍‌ ଅଇ ରଇଲେ ବଡ୍‌ବଡ୍ ପାପ୍‌ ଉନା ଅଇସି। <verse eid="ECC 10:4" /><verse number="5" style="v" sid="ECC 10:5" />ମୁଇଁ ଏ ଆକାସ୍ ତଲେ ବେସି କାରାପ୍ ବିସଇମନ୍ ଦେକ୍‌ଲି ଆଚି, ସେଟା ସାସନ୍‌ କରୁମନର୍ ଟାନେଅନି ଜାତ୍ ଅଇ ବୁଲ୍ ପାରା ଡିସ୍‌ସି; <verse eid="ECC 10:5" /><verse number="6" style="v" sid="ECC 10:6" />କାରାପ୍‌ ଲକ୍ ସବୁ ଲକର୍ ଉପ୍‌ରେ ଜାଇକରି ମଜାଇ ବସ୍‌ସି, ଆରି ସାଉକାର୍‌ ଲକ୍ କେନ୍‌ତା ଜାଗାଇ ମିସା ବସି ଦେଇସି। <verse eid="ECC 10:6" /><verse number="7" style="v" sid="ECC 10:7" />ମୁଇଁ ଗତିଦାଙ୍ଗ୍‌ଡାମନ୍‌କେ ଗଡା ଉପ୍‌ରେ ଆରି ସାଉକାର୍‌ମନ୍ ଗତି ଦାଙ୍ଗ୍‌ଡାମନର୍ ପାରା ଇଣ୍ଡି ଇଣ୍ଡି ବୁଲ୍‌ବାଟା ମୁଇଁ ଦେକ୍‌ଲି। <verse eid="ECC 10:7" /><verse number="8" style="v" sid="ECC 10:8" />ଜେ ଅଲ୍‌ଗା ଲକ୍‌କେ କାଲେ ଅଦ୍‌ରାଇବାକେ ଚେସ୍‌ଟା କର୍‌ସି ବଇଲେ, ସେ ନିଜେ କାଲେ ଅଦର୍‌ସି ଆରି ଜେ ଜଦି ସାପ୍‌ବିଲେ ଅଗ୍‌ସି‌, ତାକେ ସାଁପ୍‌ ଟକ୍‌ସି। <verse eid="ECC 10:8" /><verse number="9" style="v" sid="ECC 10:9" />ଜନ୍‌ଲକ୍‌ ଜଦି ପାକାନ୍ କୁଆଁରି ଟାନେ କାମ୍ କଲାସ୍‌ନି ବଇଲେ, ପାକ୍‌ନା ତମ୍‌କେ କସ୍‌ଟ ଦେଇସି ଆରି ଜେ ଦାରୁ ପୁଟାଇସି ସେ ଦାରୁ ପୁଟାଇବା ଟାନେ କସ୍‌ଟ ପାଇସି। <verse eid="ECC 10:9" /><verse number="10" style="v" sid="ECC 10:10" />କଡ୍‌କି କି କାଟ୍‌ରା ଜଦି ମଟ ଅଇଲେ କେ ଜଦି ନ ପାଜାଏ, ସେନ୍‌ତାର୍ ଆଲେ ସେ କଡ୍‌କିକେ ଦାତ୍‌ମୁଣ୍ଡ୍ ଚାବିକରି ମାର୍‌ବାର୍ ଆଚେ; ମାତର୍ ନିଜର୍ କାମ୍‌କରି ଦେକାଇବାର୍ ଆଚେ ବଇଲେ ଗିଆନ୍‌ ରଇବାର୍ ଆଚେ। <verse eid="ECC 10:10" /><verse number="11" style="v" sid="ECC 10:11" />ସାଁପ୍‌ ମତର୍ ନ କର୍‌ବା ଆଗ୍‌ତୁ ସାଁପ୍‌ ଟକ୍‌ଲେ ଦସାରିର୍ ବୁଦି କାଇ ଲାବ୍‌କେ ନାଇଁ। <verse eid="ECC 10:11" /><verse number="12" style="v" sid="ECC 10:12" />ଗିଆନି ଲକର୍ ବାକିଅ ସୁନ୍‌ଲେ ସରି ଆସିର୍‌ବାଦ୍ ପାଇଲା ପାରା ଲାଗ୍‌ସି, ମାତର୍ କାରାପ୍‌ ଲକର୍ ଟଣ୍ଡେଅନି ସୁନ୍‌ଲେ ସରି ବିନାସ୍ ଅଇସି । <verse eid="ECC 10:12" /><verse number="13" style="v" sid="ECC 10:13" />ତାର୍‌ ଟଣ୍ଡେଅନି ଅଗିଆନି ବଲି ପଡ୍‌ସି, ସେ ବଲ୍‌ ଲକ୍‌ କି କାରାପ୍ ଲକ୍ ଆରି ସେ ବେସି କାତା ବାର୍‌ତା କରି ଦୁକ୍ ଦେଇସି। <verse eid="ECC 10:13" /><verse number="14" style="v" sid="ECC 10:14" />କାରାପ୍‌ ଲକ୍ ବେସି କାତା କଇବାଇ; ଅଇଲେ ମିସା କାଇଟା ଅଇସି, ସେ ନିଜ୍‌କେ ନାଜାନେ; ଆରି ତାର୍‌ପାଇଁ ଜାଇଟା ଗଟ୍‌ସି, ସେଟା ତାକେ କେ ଜାନାଇ ଦେବାଇ? <verse eid="ECC 10:14" /><verse number="15" style="v" sid="ECC 10:15" />ଜେତ୍‌କି କାରାପ୍ ଲକ୍ କାମ୍‌ କଲେ ମିସା ସେ କାମ୍ କରୁକେ କସ୍‌ଟ ଦେଇସି, କାଇକେବଇଲେ କନ୍‌ବାଟେ ସେ ନଅଁରେ ଜିବାର୍ ଅଇସି, ସେ ବାଟ୍ ସେ ନାଜାନେ। <verse eid="ECC 10:15" /><verse number="16" style="v" sid="ECC 10:16" />ଏ ଦେସ୍‌, ତମର୍ ରାଜା ଜଦି ସାନପିଲା ଅଇସି ଆରି ତମ୍‌କେ ସାସନ୍‌ କର୍‌ବା ଲକ୍ ଜେବେ ସାକ୍‌ଲିଆ କାଇବାଇ, ସେନ୍ତାର୍‌ ଆଲେ ତମେ କେଡେ ଦୁକର୍‌ ଲକ୍। <verse eid="ECC 10:16" /><verse number="17" style="v" sid="ECC 10:17" />ଏ ଦେସ୍‌, ରାଜବଁସର୍‌ ପିଲାମନ୍ ତମ୍‌କେ ସାସନ୍ କର୍‌ବାକେ ରାଜା ଅଇବାଇ ଆରି ତମର୍ ମୁକିଆମନ୍ ଜେବେ ନିଜ୍‌କେ ମାତୁଆଲ୍ ନ ଅଇ ରଇବାଇ, ମାତର୍ ବଲବାନ ଅଇକରି ରଇବାକେ ନିଜେ ସମାନ୍ ସମୟରେ କାଇବାଇ, ସେ କେଡେ କରମର୍ ଲକ୍ ! <verse eid="ECC 10:17" /><verse number="18" style="v" sid="ECC 10:18" />ସେ ଅଲସ୍‌ରେ ଚାତ୍ ବସିଜାଇସି, ଆରି ଆତର୍ ସିତଲ୍ କାମ୍‌ରେ ଗରେ ପାନି ଜର୍‌ସି, <verse eid="ECC 10:18" /><verse number="19" style="v" sid="ECC 10:19" />ଆସ୍‌ବାକେ ବଜି ଅଇ ରଇସି, ଆରି ଅଙ୍ଗୁର୍‌ରସ୍ କାଇଲେ ନିଜର୍ ମନ୍‌କେ ସାର୍‌ଦା କର୍‌ସି; ଦନ୍‌ସପତି ନିଜର୍ କାମ୍‌କେ ଆଇସି। <verse eid="ECC 10:19" /><verse number="20" style="v" sid="ECC 10:20" />ରାଜାକେ ଅବିସାପ୍ ଦିଆସ୍‌ନାଇଁ, ଆରି ମନେ ମନେ ମିସା ଦିଆସ୍‌ନାଇଁ, ଆରି ଦନିକେ ନିଜର୍ ସଇଲା ଗରେ ଅବିସାପ୍ ଦିଆସ୍ ନାଇଁ; କାଇକେବଇଲେ ଆକାସର୍ ଚଡଇ ସେ କାତା ଦାରି ଜାଇସି ଆରି ସେ କାତା ଜାନାଇ ଦେଇସି ।<verse eid="ECC 10:20" /></para>
  <chapter eid="ECC 10" />
  <chapter number="11" style="c" sid="ECC 11" />
  <para style="s">ଗିଆନି କାମ୍‌</para>
  <para style="p">
    <verse number="1" style="v" sid="ECC 11:1" />ତମେ ପାନି ଉପ୍‌ରେ ନିଜର୍ କାଇବା କାଦି ପାକାଆ, କାଇକେବଇଲେ କେତେ ଦିନ୍ ଗାଲେସରି ସେଟା ପାଇସା। <verse eid="ECC 11:1" /><verse number="2" style="v" sid="ECC 11:2" />ସାତ୍‌ ଲକ୍‌କେ ଚାଡିକରି ଆଟ୍‌ ଲକ୍‌କେ ବାଗ୍ କରା; କାଇକେବଇଲେ ପୁର୍‌ତିବି ଟାନେ କାଇ ବିପଦ୍ ଗଟ୍‌ସି, ସେ ବିସୟ୍ ତମେ ନାଜାନାସ୍। <verse eid="ECC 11:2" /><verse number="3" style="v" sid="ECC 11:3" />ମେଗ୍‌ ପାନି ବର୍‌ତି ଅଇଲେ ଆକା ପୁର୍‌ତିବିଟାନେ ପାନି ମାରାଇସି; ଆରି, ଗଚ୍‌କୁଟ୍‌ମନ୍ ଜଦି ଦକିନ୍ ଦିଗେ କି ଉତର୍‌ଦିଗେ ଅଦର୍‌ସି ବଇଲେ, ଜନ୍‌ ଜାଗାଇ ଅଦର୍‌ସି ସେ ଜାଗାଇସେ ରଇସି । <verse eid="ECC 11:3" /><verse number="4" style="v" sid="ECC 11:4" />ଜନ୍‌ ଲକ୍ ବପନ୍‌କେ ସେ ଦେକ୍‌ତେ ରଇସି, ସେ ବିଅନ୍‌ କେବେ ମିସା ନ ବୁନେ ଆରି ଜନ୍‌ ଲକ୍ ବର୍‌ସାକେ ଜାଗିକରି ରଇସି, ସେ କେବେ ମିସା ଦାନ୍‌, ମାଣ୍ଡିଆ ନ କାଟେ । <verse eid="ECC 11:4" /><verse number="5" style="v" sid="ECC 11:5" />ତମେ କେନ୍‌ତି ପବନ୍ ବୟ୍‌ଲାନି, ଆରି ଗଟେକ୍ ମାଇଜି ପିଲା ପାଇବାବେଲେ କେନ୍‌ତି କସ୍‌ଟ ପାଇସି, ସେଟା ନାଜାନାସ୍, ଟିକ୍‌ ସେ ରକାମ୍ ସବୁଜାକ ଗଡ୍‌ଲା ପର୍‌ମେସରର୍ କାମ୍‌କେ ନାଜାନାସ୍ । <verse eid="ECC 11:5" /><verse number="6" style="v" sid="ECC 11:6" />ତମେ ସାକ୍‌ଲିଆ ବିୟନ୍‌ ବୁନ୍‌ସା ଆରି ସଞ୍ଜ୍‌ ଅଇବା ଜାକ ଆତ୍‌କେ ମୁଟା କରା ନାଇଁ; କାଇକେବଇଲେ ଆମେ କଲା କାମ୍‌ ସିଦ୍‌ ଅଇସି, କି ଦୁଇଟା ଜାକ ସମାନ୍‌ ନିକ ଅଇସି ବଲିକରି, ଏ ବିସୟରେ ତମେ ନାଜାନାସ୍‌ । <verse eid="ECC 11:6" /><verse number="7" style="v" sid="ECC 11:7" />କଇବାକେ ଗାଲେ ଉଜଲ୍ ସାନ୍‌ତି ଦେଇସି, ଆରି ଆଁକି ଇସାବ୍‌ରେ ବେଲ୍‌କେ ଦେକ୍‌ବାଟା କସ୍‌ଟ ଆକା । <verse eid="ECC 11:7" /><verse number="8" style="v" sid="ECC 11:8" />ଉଁ, ଜେବେ ଗଟେକ୍‌ ଲକ୍ ବେସି ବରସ୍ ବଁଞ୍ଚ୍‌ସି, ତେବେ ସେ ସବୁର୍‌ ପାଇଁ ସାର୍‌ଦା କର; ମାତର୍ ଆନ୍ଦାର୍‌କେ ସେ ମନେ ରକି ରଅ, କାଇକେବଇଲେ ସେ ଦିନ୍‌ମନ୍ ବେସି ଅଇସି । ଜନ୍‌ ଜନ୍‌ଟା ଗଟ୍‌ସି, ସେ ସବୁଜାକ ବେକାର୍‌ସେ ।<verse eid="ECC 11:8" /></para>
  <para style="s">ଦାଙ୍ଗ୍‌ଡା ଦାଙ୍ଗ୍‌ଡିକେ ଆଦେସ୍</para>
  <para style="p">
    <verse number="9" style="v" sid="ECC 11:9" />ଏ ଦାଙ୍ଗ୍‌ଡାମନ୍, ତମେ ଦାଙ୍ଗ୍‌ଡାବେଲେ ସାର୍‌ଦା କରା ଆରି ଦାଙ୍ଗ୍‌ଡା ବେଲେ ତମର୍ ମନ୍ ନିକ ରଅ, ଆରି ତମର୍ ମନ୍ ନିକ ରଅ ଆରି ଦେକି ଚାଇଁ କରି ଚାଲା; ମାତର୍ ପର୍‌ମେସର୍ ଏ ସବୁ ବିସୟ୍‌କେ ନେଇକରି ଗଟେକ୍ ଦିନେ ବିଚାର୍ ଜାଗାଇ ଡାକ୍‌ସି, ସେଟାର୍‌ପାଇଁ ତମେ ଜାଗର୍‌ତା ସଙ୍ଗେ ରୁଆ। <verse eid="ECC 11:9" /><verse number="10" style="v" sid="ECC 11:10" />ସେଟାର୍‌ପାଇଁ ନିଜର୍ ମନ୍‌କେ ରିସା କରାନାଇଁ ଆରି ତମର୍ ଗାଗଡ୍‌କେ ଦୁକ୍‌ ଦୁର୍ କରା; କାଇକେବଇଲେ ଦାଙ୍ଗ୍‌ଡା ବେଲର୍ ଜିବନ୍ ବେକାର୍‌ସେ ।<verse eid="ECC 11:10" /></para>
  <chapter eid="ECC 11" />
  <chapter number="12" style="c" sid="ECC 12" />
  <para style="p">
    <verse number="1" style="v" sid="ECC 12:1" />ଆରି, ତମେ ଦାଙ୍ଗ୍‌ଡା ବେଲେ ଅନି ତମ୍‌କେ ଗଡ୍‌ଲା ମାପ୍‌ରୁକେ ଏତାଆ; କାଇକେବଇଲେ ବଏଁକାର୍ ଦିନ୍ ଆଇଲାନି, ଜନ୍‌ ବର୍‌ସେ ତମେ କଇସା, ଏ ବର୍‌ସେ ମର୍ କିଚି ସୁକ୍‌ ନାଇଁ ବଲିକରି ସେ ସବୁଜାକ ବରସ୍ ଲଗେ କେଟି ଆଇଲାନି । <verse eid="ECC 12:1" /><verse number="2" style="v" sid="ECC 12:2" />ସେ ସମଏଁ ଆରି ବେଲ୍ ନ ଉଦେ ଆରି ଜନ୍ ଉଜଲ୍ ନଦେଏ, ତାରାମନ୍‌ ମିସା ଉଜଲ୍ ନ ଦେଅତ୍‌, ଆରି ପାନି ମାରି ସାର୍‌ଲା ପଚେ ଆରି ତରେକ୍ ମେଗ୍ ଉଟାଇସି; <verse eid="ECC 12:2" /><verse number="3" style="v" sid="ECC 12:3" />ସେ ଦିନ୍ ଆଇଲେ ବଡ୍‌ବଡ୍ ସାଲାପ୍‌ଗର୍ ବାନ୍ଦୁମନ୍ ଏନେତେନେ ପାଲାଇ ବୁଲ୍‌ବାଇ ଆରି ବପୁ ରଇବା ଲକ୍‌ମନ୍ ସବୁ ମୁଣ୍ଡ୍ ଲୁଆଁଇ ଦେବାଇ ଆରି ଗର୍‌ବା ଲକ୍‌ମନ୍‌ ଉନା ଅଇବାକେ କାମ୍ ମିସା ଉନା ଅଇସି, ଆରି ଜର୍‌କା ବାଟେ ଏରିଏରି ଦେକ୍‌ବା ମାଇଁଜି ଟକିମନ୍‌ ବାଟ୍ ବାନା ଅଇଜାଇସି <verse eid="ECC 12:3" /><verse number="4" style="v" sid="ECC 12:4" />ଇଣ୍ଡି ଜିବାବାଟର୍ ବାଟ୍‌ ବନ୍ଦ୍ ଅଇଜାଇସି, ସେ ସମଏଁ ଗର୍‌ବାଟା ବାଜ୍‌ବାଟା ଉନା ଅଇଜାଇସି, ଆରି ଚଡଇମନର୍ ସବଦ୍ ସୁନ୍‌ବାକେ ଲକ୍‌ମନ୍ ଜାଗିକରି ରଇବାଇ ନାଟ୍‌ଗିତ୍ କର୍‌ବା ମାଇଜିମନ୍ କୁରୁପ୍‌ନାସ୍ ଅଇଜିବାଇ; <verse eid="ECC 12:4" /><verse number="5" style="v" sid="ECC 12:5" />ଆରି, ସେମନ୍ ଉଚା ଜାଗାଇ ଜିବାକେ ଡର୍‌ବାଇ, ଆରି ବାଟ୍‌ବାଟେ ଇଣ୍ଡ୍‌ବାକେ ଡର୍‌ବାଇ; ଆରି ବାଦାମ୍‌ ଗଚ୍ ବଡ୍‌ସି ଆରି ଚିଟ୍‌କା ନିଜର୍ ବଜ୍ ବେସି ବଜ୍ ଲାଗ୍‌ସି; ଆରି ତମର୍ ମନ୍ ପୁରା ଅଇଜାଇସି; କାଇକେବଇଲେ ଲକ୍‌ମନ୍ ନିଜର୍ ସବୁଦିନ୍ ରଇବା ଜାଗାଇ ଜିବାଇ ଆରି ଦୁକର୍ ଲକ୍‌ମନ୍ ବାଟେ ଗାଟେ କାନ୍ଦିକାନ୍ଦି କରି ବୁଲ୍‌ବାଇ; <verse eid="ECC 12:5" /><verse number="6" style="v" sid="ECC 12:6" />ସେ ସମଏଁ ରୁପାର୍ ମାଲି ଉଲ୍‌ଙ୍ଗା ଅଇଜାଇସି, ସୁନାର୍ ଗିନା ନସ୍‌ଟ ଅଇଜାଇସି, ମାଟିଆଣ୍ଡି ପାନି ଲଗେ ବଁଅଁଲି ଜାଇସି ଆରି କୁଇଁକାଲର୍ ପିଣ୍ଡିଲି ବସ୍‌ଲି ଜାଇସି; <verse eid="ECC 12:6" /><verse number="7" style="v" sid="ECC 12:7" />ଆରି ଆମର୍ ଗାଗଡ୍‌ ଆଗର୍ ପାରାସେ ଦୁଲି ଲଗେ ମିସି ଜାଇସି ଆରି ଆତ୍‌ମା ଦାତା ପର୍‌ମେସରର୍ ଲଗେ ଜିବନ୍ ବାଉଡି ଜାଇସି। <verse eid="ECC 12:7" /><verse number="8" style="v" sid="ECC 12:8" />ସିକିଆ ଦେଉ କଇଲାନି, ସବୁଜାକ ବେକାର୍‌ସେ, ସବୁଜାକ ବେକାର୍‌ସେ।<verse eid="ECC 12:8" /></para>
  <para style="s">ସାରା ସାରିର୍ କାତା</para>
  <para style="p">
    <verse number="9" style="v" sid="ECC 12:9" />ଆରି, ସିକାଉ ଗିଆନି ଅଇବାକେ ଲକ୍‌ମନ୍‌କେ ସବୁବେଲେ ସିକିଆ ଦେଲାନି; ଆରି ସେ ଆଲ୍‌ଚନା ଆରି କଜିକରି ବେସି ଆଦେସ୍‌କେ ସଜାଇକରି ସଙ୍ଗଇଲା। <verse eid="ECC 12:9" /><verse number="10" style="v" sid="ECC 12:10" />ଉପଦେସକ ଅଇଲାନି ମନ୍‌କେ ଗାଲାପାରା ବାକିଅ ଆରି ଲକ୍‌ମନ୍ ବୁଜ୍‌ଲା ପାରା ଲେକାଗାଲା ଆଚେ, ସେ ସତ୍‌ ବାଟ୍ କଜ୍‌ବାକେ ଚେସ୍‌ଟା କଲାଇ। <verse eid="ECC 12:10" /><verse number="11" style="v" sid="ECC 12:11" />ଗିଆନି ମନର୍ ବାକିଅ ଗଜିଆ ଡାଙ୍ଗ୍‌ପାରା ଆରି ମୁକିଆମନର୍ ବାକିଅ କତିଲଗେ ମାରି ରଇବା ଲୁଆର୍ କୁଟି ପାରା, ଗଟେକ୍ ମେଣ୍ଡା ଚାରାଉ ତିଆର୍ କଲା ଆଚେ। <verse eid="ECC 12:11" /><verse number="12" style="v" sid="ECC 12:12" />ଆରି, ଏ ମର୍ ପିଲାମନ୍, ତମେ ମୁଇଁ କଇବା ସିକିଆକେ ମାନା; ଅନେକ୍ ବଇ ଲେକାଗାଲା ଆଚେ ଲେକ୍‌ବାର୍ ସାରେ ନାଇଁ; ଆରି ବେସି କାମ୍ ଅବିଆସ୍ କଲେ ଗାଗଡର୍ ପାଇଁ ଦୁକ୍‌ । <verse eid="ECC 12:12" /><verse number="13" style="v" sid="ECC 12:13" />ସାରା ସାରି କାତା ଅଇଲାନି ଏଟାମନ୍, ସବୁଜାନାଇ ଦିଆଜାଇ ଆଚେ; ପର୍‌ମେସର୍‌କେ ଡରିକରି ରୁଆ ଆରି ତାର୍ ସବୁ କାତାକେ ମାନିକରି ପାଲନ୍ କରା; କାଇକେବଇଲେ ଏଟା ଆକା ଲକ୍‌ମନର୍ ସବୁ ଦରମର୍ କାମ୍ । <verse eid="ECC 12:13" /><verse number="14" style="v" sid="ECC 12:14" />ଜେନ୍‌ତିକି ପର୍‌ମେସର୍ ସବୁଜାକ କରି ରଇବା କାମ୍, ବଲ୍‌କି ମନ୍ଦ୍ ସବୁଜାକ ମନର୍‌ ବିସଇକେ ବିଚାରେ ଆନ୍‌ସି ।<verse eid="ECC 12:14" /></para>
  <chapter eid="ECC 12" />
</usx>