<?xml version="1.0" encoding="utf-8"?>
<usx version="3.0">
  <book code="COL" style="id">- Sida</book>
  <para style="h">କଲସିଅ</para>
  <para style="toc3">କଲସିଅ</para>
  <para style="toc2">କଲସିଅ</para>
  <para style="toc1">କଲସିଅ ମଣ୍ଡଲିର୍‌ ବିସ୍‌ବାସିମନ୍‌କେ ପାଉଲ୍‌ ଚିଟି ଲେକ୍‌ଲାଟା</para>
  <para style="mt2">କଲସିଅ ମଣ୍ଡଳୀର ବିଶ୍ୱାସୀମାନଙ୍କୁ ପାଉଲଙ୍କ ପତ୍ର</para>
  <para style="mt1">କଲସିଅ ମଣ୍ଡଲିର୍‌ ବିସ୍‌ବାସିମନ୍‌କେ ପାଉଲ୍‌ ଚିଟି ଲେକ୍‌ଲାଟା</para>
  <para style="imt">ଏ ବଇର୍‌ ବିସଇ ପଦେକ୍‌ ଜାନ୍‌ବାଟା</para>
  <para style="ip">କଲସିଅତେଇ ଲେକିରଇବା ଚିଟି ଅଇଲାନି ପାଉଲ୍‌ ଲେକିରଇବାଟା<char style="xt"><ref loc="COL 1:1">୧:୧</ref></char> । ଦେକ୍‌ବାକେ ଗାଲେ ଜିସୁକିରିସ୍‌ଟ ଜନମ୍‌ଅଇକରି ୬୦ କିରିସ୍‌ଟାଦ ପାକାପାକି ଲେକାଅଇଆଚେ । ରମ୍‌ ରାଇଜେ ବନ୍ଦି ରଇଲା ବେଲେ ସେ ଏ ଚିଟି ଲେକିରଇଲା । କଲସିଅ ବଇ ସଙ୍ଗ୍‍ ଏପିସିୟ ଆରି ପିଲିପିୟ ବଇମନ୍‌କେ ମିସା ବନ୍ଦି ଗରର୍‌ ବଇ ବଲି କଇବାଇ । କାଇକେବଇଲେ ପାଉଲ୍‌ ବନ୍ଦିଗରେ ରଇବା ବେଲେ ଏ ବଇ ଲେକିରଇଲା । ସେ କଲସିଅ ସଅରେ ରଇବା ମଣ୍ଡଲିମନ୍‌କେ ଏ ବଇ ଲେକିରଇଲା । ପାଉଲ୍‌ ଏ ମଣ୍ଡଲି ଆରାମ୍‌ ନ କରିରଇଲା, ଜନ୍‌ଟା ସେ <char style="xt"><ref loc="COL 2:1">୨:୧</ref></char> ତେଇ ଜାନାଇଆଚେ, ମାତର୍‌ ବେସି ଲକ୍‌ ତେଇ ତାର୍‌ ଦାଇତେ ରଇବା କାତା ମନେପାକାଇଲାଇନି । ଏପାପରସ୍‌ ଏ ମଣ୍ଡଲି ତିଆର୍‌କରିରଇଲା । ସେଟାର୍‌ପାଇଁ ସେ କଲସିଅର୍‌ ଗଟେକ୍‌ ଲକ୍‌ ରଇଲା ।</para>
  <para style="ip">ପାଉଲ୍‌ କଲସିଅ ମଣ୍ଡଲିଟାନେ ଅଇତେରଇବା କେତେଟା ମିଚ୍‌ ସିକିଆର୍‌ପାଇ ବାବ୍‌ତେରଇଲା । ସେ ଚିଟିଟାନେ ଏ ବିସଇ ଲେକ୍‌ବାକେ ବେସି ଦିନ୍‌ ବିତାଇରଇଲା । ଅଇଲେ ଅଇରଇପାରେ କେତେଟା ଜିଉଦି ବିସ୍‌ବାସିମନ୍‌ ଜନ୍‌ଲକ୍‌ମନ୍‌ କି ବିନ୍‌ କେତେଟା ବିସ୍‌ବାସିମନ୍‌କେ ପୁର୍‌ନା ନିୟମର୍‌ ଜିଉଦି ରିତିନିତି ନିକସଙ୍ଗ୍‍ ମାନ୍‌ବାକେ ବାଦିଅ କର୍‌ତେରଇଲାଇ । ସେମନ୍‌ ସୁନତ୍‌ ବିଦିର୍‌ ନିୟମ୍‌ ମାନ୍‌ବାକେ ବାଦିଅ କର୍‌ବାକେ ଚେସ୍‌ଟା କର୍‌ତେରଇଲାଇ । ପାଉଲ୍‌ ଲଡାକେ ନ ଆଇବା ବିସ୍‌ବାସିମନର୍‌ ବିସଇ ନିକ ସଙ୍ଗ୍‍ ଲେକିଆଚେ । କେ ଅଇଲେ ମିସା ଗଟେକ୍‌ ଲକ୍‌ କିରିସ୍‌ଟକେ ଚାଡି ପର୍‌ମେସରର୍‌ ମୁଆଟେ ତାର୍‌ ଅଇ ନାପାରେ <char style="xt"><ref loc="COL 1:15-20">୧:୧୫-୨୦</ref></char> । ମାତର୍‌ ଏ ନର୍‌ ଲକ୍‌ମନର୍‌ ଦଦାପେଲାର୍‌ଲାଗି ତିଆର୍‌ଅଇରଇବା ସିକିଆ କାଇ କାମ୍‌କେ ନ ଦେଏ <char style="xt"><ref loc="COL 2:8">୨:୮</ref></char> ।</para>
  <para style="iot">ଏ ବଇ ବିତ୍‌ରେ ରଇବାଟା</para>
  <para style="io1">୧. କଲସିଅ ମଣ୍ଡଲିକେ ପାଉଲ୍‌ ଜୁଆର୍‌ ଜାନାଇବାଟା । <char style="ior"><ref loc="COL 1:1-2">୧:୧-୨</ref></char></para>
  <para style="io1">୨. କିରିସ୍‌ଟର୍‌ କେବେ କେ କରି ନ ରଇବା କାମ୍‌ ଆରି ମିଚ୍‌ ସିକିଆ ବିସଇ ନେଇକରି ପାଉଲ୍‌ ଉତର୍‍ ଦେବାଟା । <char style="ior"><ref loc="COL 1:3-3:4">୧:୩–୩:୪</ref></char></para>
  <para style="io1">୩. ପାଉଲ୍‌ ଗଟେକ୍‌ ନିମାନ୍‌ ବିସ୍‌ବାସି ଅଇ ଜିଉନା କାଉନା କର୍‌ବାକେ କଇଲାଆଚେ । <char style="ior"><ref loc="COL 3:5-4:6">୩:୫–୪:୬</ref></char></para>
  <para style="io1">୪. ପାଉଲ୍‌ ଏ ଚିଟି ବିନ୍‌ ବିନ୍‌ ମଣ୍ଡଲିତେଇ ମିସା ପଡ୍‌ବାକେ କଇକରି, ଆରି ଜୁଆର୍‌ବେଟ୍‌ ଜାନାଇ ସରାଇଲାନି । <char style="ior"><ref loc="COL 4:7-18">୪:୭-୧୮</ref></char></para>
  <chapter number="1" style="c" sid="COL 1" />
  <para style="p">
    <verse number="1" style="v" sid="COL 1:1" />ଏ ଚିଟି ମୁଇ ପାଉଲ୍‌ ଆରି ବିସ୍‌ବାସର୍‌ ଲାଗି ଆମର୍‌ ବାଇଅଇରଇବା ତିମତି ମିସି ଲେକ୍‌ଲୁନି । ପର୍‌ମେସର୍‌ ମକେ ବାଚ୍‌ଲାର୍‌ପାଇ ମୁଇ ଜିସୁକିରିସ୍‌ଟର୍‌ ଗଟେକ୍‌ ପେରିତ୍‌ ଅଇଆଚି ।<verse eid="COL 1:1" /></para>
  <para style="p">
    <verse number="2" style="v" sid="COL 1:2" />କଲସି ନଅରେ ରଇବା ପର୍‌ମେସରର୍‌ ଲକ୍‌ମନ୍‌ ତମ୍‌କେ, ମୁଇ ଏ ଚିଟି ଲେକି ପାଟାଇଲିନି । ତମେ ଆମର୍‌ ବିସ୍‌ବାସ୍‌ ରଇବା ବାଇବଇନିମନ୍‌ ଆରି କିରିସ୍‌ଟର୍‌ ସଙ୍ଗ୍‍ ମିସିଆଚାସ୍‌ ।</para>
  <para style="p" vid="COL 1:2">ଆମର୍‌ ବାବା ପର୍‌ମେସର୍‌ ତମ୍‌କେ ଜିବନ୍‌ ଦୁକାଇ ସାନ୍ତି ଦେଅ ।<verse eid="COL 1:2" /></para>
  <para style="s">ଦନିଅବାଦ୍‌ ଦେବା ପାର୍‌ତନା</para>
  <para style="p">
    <verse number="3" style="v" sid="COL 1:3" />ଆମେ ତମର୍‌ପାଇ ପାର୍‌ତନା କଲାବେଲେ ଆମର୍‌ ମାପ୍‌ରୁ ଜିସୁକିରିସ୍‌ଟର୍‌ ବାବା ପର୍‌ମେସର୍‌କେ ଦନିଅବାଦ୍‌ ଦେଲୁନି । <verse eid="COL 1:3" /><verse number="4" style="v" sid="COL 1:4" />କାଇକେବଇଲେ ମାପ୍‌ରୁ ଜିସୁକିରିସ୍‌ଟର୍‍ ତେଇ ରଇବା ତମର୍‌ ବିସ୍‌ବାସ୍‌ ଆରି ପର୍‌ମେସରର୍‌ ଲକ୍‌ମନର୍‌ ପାଇ ରଇବା ତମର୍‌ ଆଲାଦର୍‍ ବିସଇ ଆମେ ସୁନିଆଚୁ । <verse eid="COL 1:4" /><verse number="5" style="v" sid="COL 1:5" />ତମେ ପର୍‌ତୁମ୍‌ ସୁବ୍‌ କବରର୍‌ ବିସଇ ସୁନ୍‌ଲାବେଲେ, ସୁବ୍‌କବରେ ରଇବା ଆସାକର୍‌ବା ବିସଇ ଜାନିରଇଲାସ୍‌ । ତେବର୍‌ପାଇ ତମେ ବିସ୍‌ବାସ୍‌ କରି ପର୍‌ମେସରର୍‌ ଲକ୍‌ମନ୍‍କେ ଆଲାଦ୍‌ କର୍‍ତେ ରଇଲାସ୍‍ । ତମର୍‌ପାଇ ସର୍‌ଗେ ତିଆର୍‌ ଅଇରଇବା ପୁରୁସ୍‌କାର୍‌ ଆସାକରି ଏନ୍ତାରି କଲାସ୍‌ । <verse eid="COL 1:5" /><verse number="6" style="v" sid="COL 1:6" />ଗୁଲାଇ ଜଗତର୍‌ କେତେକ୍‌ କେତେକ୍‌ ଲକ୍‌ମନ୍‌ ଏ ସୁବ୍‌କବର୍‌ ବିସ୍‌ବାସ୍‌କରି ତାକର୍‌ ମନ୍‌ ବାଦ୍‌ଲାଇଲାଇନି । ତମେ ସୁବ୍‌କବର୍‌ ସୁନ୍‌ଲା ପର୍‌ତୁମ୍‌ ଦିନେଅନି ତମର୍‌ ବିତ୍‌ରେ ମିସା ଏନ୍ତାରିସେ ଅଇରଇଲା ଆରି ପର୍‌ମେସର୍‌ ଜିବନ୍‌ ଦୁକାଇଲା ସତ୍‌ ବିସଇ ତମେ ପୁରାପୁରୁନ୍‌ ଜାନିରଇଲାସ୍‌ । <verse eid="COL 1:6" /><verse number="7" style="v" sid="COL 1:7" /><note caller="+" style="x"><char style="xo" closed="false">୧:୭ </char><char style="xt" closed="false"><ref loc="COL 4:12">କଲସିଅ ୪:୧୨</ref>; <ref loc="PHM 1:23">ପିଲିମନ୍‌ ୧:୨୩</ref></char></note>ପର୍‌ମେସର୍‌ ତାର୍‌ ଜିବନ୍‌ ଦୁକାଇ ଦୟା ଦେକାଇଲା ବିସଇ ଆମର୍‌ ଆଲାଦର୍‌ ଗତିଦାଙ୍ଗ୍‌ଡା ଏପାପରାସ୍‌ ତମ୍‌କେ ସିକାଇରଇଲା । ଆମର୍‌ ବାଦୁଲେ ସେ ବିସ୍‌ବାସ୍‌ ରଇକରି କିରିସ୍‌ଟକେ ସେବାକଲାନି । <verse eid="COL 1:7" /><verse number="8" style="v" sid="COL 1:8" />ପର୍‌ମେସର୍‌ ଲକ୍‌ମନ୍‌କେ ଆଲାଦ୍‌ କର୍‌ବାକେ ତମ୍‌କେ ସୁକଲ୍‌ଆତ୍‌ମା କେନ୍ତାରି ସାଇଜ କଲାଆଚେ ବଲି ଏପାପରସ୍‌ ଆମ୍‌କେ ଜାନାଇଆଚେ ।<verse eid="COL 1:8" /></para>
  <para style="p">
    <verse number="9" style="v" sid="COL 1:9" />ଆମେ ତମର୍‌ ବିସଇର୍‍ ଏ ନିକ କବର୍‌ ସୁନିକରି, ତମର୍‌ପାଇ ପାର୍‌ତନା କରିଲାଗିଆଚୁ । ତାର୍‌ ସୁକଲ୍‌ଆତ୍‌ମାଇଅନି ପାଇରଇବା ଗିଆନ୍‌ ଆରି ବୁଜ୍‌ବା ବପୁସଙ୍ଗ୍‍ ସେ ମନ୍‌କଲାଟା ତମେ ପୁରାପୁରୁନ୍‌ ଜାନିପାର୍‌ସା ବଲି ଆମେ ମାପ୍‌ରୁକେ ଗୁଆରି କଲୁନି । <verse eid="COL 1:9" /><verse number="10" style="v" sid="COL 1:10" />ତେବର୍‌ପାଇ ତମେ ତାକେ ସାର୍‌ଦା କରାଇଲାପାରା ଚଲାଚଲ୍‌ତିକରି ସେ ମନ୍‌କଲାପାରା ଜିଉନାକାଉନା କର୍‌ସା । ବିନ୍‌ ଲକ୍‌ମନ୍‌କେ ସାଇଜ କରିଲାଗିରଇସା ଆରି ପର୍‌ମେସରର୍‌ ବିସଇ ଜାନ୍‌ବାକେ ଅଦିକ୍‌ ଅଦିକ୍‌ ବଡିଆଇସା । <verse eid="COL 1:10" /><verse number="11" style="v" sid="COL 1:11" />ତାର୍‌ ବଡ୍‌ ବପୁସଙ୍ଗ୍‍ ନିଜେ ବପୁଅଇ ତମେ ସାର୍‌ଦାସଙ୍ଗ୍‍ ମୁର୍‌ଚିକରି ରଇପାର୍‌ସା । <verse eid="COL 1:11" /><verse number="12" style="v" sid="COL 1:12" />ବାବା ପର୍‌ମେସର୍‌ ଉଜଲର୍‌ ରାଇଜେ ତାର୍‌ ଲକ୍‌ମନର୍‌ ପାଇ ଜାଇଟା ଟୁଲିଆଇ ଆଚେ, ତେଇ ମିସ୍‌ବାକେ ସେ ତମ୍‌କେ ବାଚ୍‌ଲା ଆଚେ । ସେଟାର୍‌ପାଇଁ ସାର୍‌ଦା ସଙ୍ଗ୍‍ ତାକେ ଦନିଅବାଦ୍‌ ଦେଇସା । <verse eid="COL 1:12" /><verse number="13" style="v" sid="COL 1:13" />ସେ ଆମ୍‌କେ ଆନ୍ଦାରର୍‌ ବପୁତେଇଅନି ମୁକ୍‌ଲାଇକରି ତାର୍‌ ଆଲାଦର୍‌ ପଅର୍‌ ରାଇଜେ ଡାକିଆନିଆଚେ । <verse eid="COL 1:13" /><verse number="14" style="v" sid="COL 1:14" /><note caller="+" style="x"><char style="xo" closed="false">୧:୧୪ </char><char style="xt" closed="false"><ref loc="EPH 1:7">ଏପିସିୟ ୧:୭</ref></char></note>ତାର୍‌ ପଅର୍‌ଲାଗି ସେ ଆମ୍‌କେ ମୁକ୍‌ଲାଇକରି ଆମର୍‌ ସବୁ ପାପ୍‌ କେମା କରିଦେଲାଆଚେ ।<verse eid="COL 1:14" /></para>
  <para style="s">କିରିସ୍‌ଟ ଆରି ତାର୍‌ କାମ୍‌</para>
  <para style="p">
    <verse number="15" style="v" sid="COL 1:15" />କିରିସ୍‌ଟ ନ ଡିସ୍‌ବା ପର୍‌ମେସରର୍‌ ସମାନ୍‌ ବାନିମୁର୍‌ତି ଆଚେ । ତିଆର୍‌ କରିରଇବା ସବୁର୍‌ ଉପ୍‌ରେ, ପର୍‌ତୁମ୍‌ ଜନମ୍‌ ଅଇଲା ପଅ ଇସାବେ, ତାର୍‌ ଅଦିକାର୍‌ ଆଚେ । <verse eid="COL 1:15" /><verse number="16" style="v" sid="COL 1:16" />କାଇକେବଇଲେ ପର୍‌ମେସର୍‌ ତାର୍‌ଟାନେଅନି ସବୁ ବିସଇ ତିଆର୍‌କଲା ଆଚେ । ଜଗତେ ରଇବାଟା ସବୁଜାକ, ସର୍‌ଗେ ରଇବାଟା ସବୁଜାକ, ଡିସ୍‌ବାଟା ଆରି ନ ଡିସ୍‌ବାଟା, ବପୁରଇ ସାସନ୍‌ କର୍‌ବା ଦୁତ୍‌ମନ୍‌ ଆରି ଆତ୍‌ମା ରଇବାଟାମନ୍‌ । କିରିସ୍‌ଟର୍‌ତେଇଅନି ସବୁ ବିସଇ ତିଆର୍‌ କରିରଇଲା ଆରି ତାର୍‌ଲାଗିସେ ସବୁ ବଁଚିଆଚତ୍‌ । <verse eid="COL 1:16" /><verse number="17" style="v" sid="COL 1:17" />କାଇଟା ତିଆର୍‌ ନ ଅଇତେ ସେ ରଇଲା, ଆରି ତାର୍‌ଟାନେ ସବୁ ବିସଇ ମିସିକରି ଚାଲ୍‌ତେରଇସି । <verse eid="COL 1:17" /><verse number="18" style="v" sid="COL 1:18" /><note caller="+" style="x"><char style="xo" closed="false">୧:୧୮ </char><char style="xt" closed="false"><ref loc="EPH 1:22">ଏପିସିୟ ୧:୨୨</ref>,<ref loc="EPH 1:23">୨୩</ref></char></note>ମଣ୍ଡଲି ଅଇଲାନି ତାର୍‌ ଗାଗଡ୍‌ ଆରି ସେ ମଣ୍ଡଲିର୍‌ ମୁଣ୍ଡ୍‌ । ମୁଣ୍ଡ୍‌ ଗାଗଡ୍‌କେ ସାସନ୍‌ କଲାପାରା, ସେ ମଣ୍ଡଲିକେ ସାସନ୍‌ କଲାନି । ତାକେସେ ପର୍‌ମେସର୍‌ ମରନେଅନି ପର୍‌ତୁମ୍‌ ଉଟାଇରଇଲା । ଜେନ୍ତିକି କିରିସ୍‌ଟ ସବୁର୍‌ ଉପ୍‌ରେ ସାସନ୍‌ କର୍‌ସି । <verse eid="COL 1:18" /><verse number="19" style="v" sid="COL 1:19" />କାଇକେବଇଲେ ପର୍‌ମେସର୍‌ ତାର୍‌ ପଅକେ ତାର୍‌ ପୁରାପୁରୁନ୍‌ ଗୁନ୍‌ଚଲନ୍‌ସଙ୍ଗ୍‍ ରଅ ବଲି ଟିକ୍‌ କରିରଇଲା । <verse eid="COL 1:19" /><verse number="20" style="v" sid="COL 1:20" /><note caller="+" style="x"><char style="xo" closed="false">୧:୨୦ </char><char style="xt" closed="false"><ref loc="EPH 2:16">ଏପିସିୟ ୨:୧୬</ref></char></note>ଆରି କିରିସ୍‌ଟର୍‌ଟାନେଅନି ସେ ତିଆର୍‌ କରିରଇବା ସବୁଜାକ, ତାର୍‌ଟାନେ ବାଉଡାଇ ଆନ୍‌ବି ବଲି ଟିକ୍‌ କରିରଇଲା । ଦର୍‌ତନିଟାନେ ରଇବାଟା ଅ କି ସର୍‌ଗେ ରଇବାଟା ଅ । ତାର୍‌ ପଅ କୁରୁସ୍‌କାଟେ ମରି ବନି ଜରାଇଲାର୍‌ପାଇ ସବୁ ବିସଇ ତାର୍‌ଟାନେ ସାନ୍ତିଅଇ ରଇସି ।<verse eid="COL 1:20" /></para>
  <para style="p">
    <verse number="21" style="v" sid="COL 1:21" />ଗଟେକ୍‌ ବେଲାଇ ତମେ ପର୍‌ମେସରର୍‌ ଟାନେଅନି ବେଗ୍‌ଲି ରଇଲାସ୍‌ । ତମେ କରିରଇବା ଆରି ମନେ ବାବିରଇବା କାରାପ୍‌ ବିସଇର୍‌ ଲାଗି ତାର୍‌ ସତ୍‌ରୁ ଅଇରଇଲାସ୍‌ । <verse eid="COL 1:21" /><verse number="22" style="v" sid="COL 1:22" />ମାତର୍‌ ଏବେ କିରିସ୍‌ଟ ନର୍‌ ରୁପ୍‌ ନେଇ ମଲାର୍‌ ପାଇ ସେ ତମ୍‌କେ ତାର୍‌ ମୁଆଟେ ସାନ୍ତି ସଙ୍ଗ୍‍ ଆଇବାକେ ଟିକ୍‌ କଲାଆଚେ । ତମେ ତାର୍‌ ମୁଆଟେ ଟିଆଅଇଲାବେଲେ ତମ୍‌କେ ପୁରାପୁରୁନ୍‌ ସୁକଲ୍‌ ଇସାବେ କାଇ ପାପ୍‌ ନ କରି, କାଇ ନିନ୍ଦା ନ ରଇଲା ଲକର୍‌ପାରା ସେ ଦେକ୍‌ସି । <verse eid="COL 1:22" /><verse number="23" style="v" sid="COL 1:23" />ତମେ ବିସ୍‌ବାସ୍‌ କରିଲାଗିରଇଲେ, ତମର୍‌ ବିସ୍‌ବାସ୍‌ ଡାଟ୍‌ ରଇସି । ସୁବ୍‌ କବର୍‌ଟାନେ ମାପ୍‌ରୁ ଜନ୍‌ ଆସା ଦେବି ବଲି କାତା ଦେଇଆଚେ, ସେ ଆସା ପାଇବାଟାନେଅନି ତମ୍‌କେ କେ ମିସା ନ ତେବାଅତ୍‌ । ଏ କବର୍‌ ତମେ ଆଗ୍‌ତୁ ସୁନିସାରାଇଆଚାସ୍‌ । ଆରି ଜଗତର୍‌ ଗୁଲାଇଲକ୍‌କେ ଜାନାଇଅଇଆଚେ । ଏ ସୁବ୍‌ କବର୍‌ ଜାନାଇବାକେ ମୁଇ ପାଉଲ୍‌ ଗଟେକ୍‌ ଗତିଦାଙ୍ଗ୍‌ଡା ଅଇଲିଆଚି ।<verse eid="COL 1:23" /></para>
  <para style="s">ମଣ୍ଡଲିତେଇ ପାଉଲର୍‌ କାମ୍‌</para>
  <para style="p">
    <verse number="24" style="v" sid="COL 1:24" />ଏବେ ମୁଇ ସାର୍‌ଦାଅଇଆଚି । କାଇକେବଇଲେ ଜେତ୍‌କି ଦୁକ୍‌କସ୍‌ଟ ମୁଇ ମୁର୍‌ଚିକରିଆଚି, ସେଟା ତମର୍‌ ନିକପାଇ । ତାର୍‌ ବାଦୁଲେ ରଇକରି ଜେତ୍‌କି ଦୁକ୍‌କସ୍‌ଟ ମକେ ମୁରଚ୍‌ବାକେ କିରିସ୍‌ଟ ମନ୍‌ କଲାନି, ସେଟା ସବୁ ସାର୍‌ଦାସଙ୍ଗ୍‍ କଲିନି । ତାର୍‌ ଗାଗଡ୍‌ ପାରା ରଇବା ତାର୍‌ ମଣ୍ଡଲିର୍‌ ନିକପାଇ ମୁଇ ସେଟା କଲିନି । <verse eid="COL 1:24" /><verse number="25" style="v" sid="COL 1:25" />ପର୍‌ମେସର୍‌ ମକେ ମଣ୍ଡଲିର୍‌ ଗତିଦାଙ୍ଗ୍‌ଡା କରିଆଚେ । ତମ୍‌କେ ସାଇଜ କର୍‌ବାକେ ସେ ମକେ ବାଚିଆଚେ । ତାର୍‌ କବର୍‌ ତମ୍‌କେ ପୁରାପୁରୁନ୍‌ ଜାନାଇବାଟା ଅଇଲାନି ମର୍‌ କାମ୍‌ । <verse eid="COL 1:25" /><verse number="26" style="v" sid="COL 1:26" />ପୁର୍‌ବେ ବଁଚିରଇବା ସବୁଲକର୍‌ ଟାନେଅନି ଏ ବିସଇ ଲୁଚାଇକରି ସଙ୍ଗଇରଇଲା । ମାତର୍‌ ଏବେ ସେଟା ତାର୍‌ ଲକ୍‌ମନ୍‌କେ ସେ ଜାନାଇଆଚେ । <verse eid="COL 1:26" /><verse number="27" style="v" sid="COL 1:27" />ଜିଉଦି ନ ଅଇଲା ଲକ୍‌ମନର୍‌ ପାଇ ସେ ଟିକ୍‌ କରିରଇବା ମଇମାସଙ୍ଗର୍‌ ଜଜ୍‌ନା ତାର୍‌ ଲକ୍‌ମନ୍‌କେ ଜାନାଇବାକେ ପର୍‌ମେସର୍‌ ଟିକ୍‌କଲା । ସେ ଲୁଚିରଇବା ବିସଇ ଅଇଲାନି, ଜିଉଦି ନଇଲା ଲକ୍‌ମନର୍‌ଟାନେମିସା କିରିସ୍‌ଟ ରଇସି । ଆରି ସେ କାତା ଦେଇରଇବା ସବୁ ରକାମର୍‌ ମଇମା ତମେମିସା ପାଇସା ବଲି ଜାନିରୁଆ । <verse eid="COL 1:27" /><verse number="28" style="v" sid="COL 1:28" />କିରିସ୍‌ଟର୍‌ ବିସଇ ରଇବା ଏ କବର୍‌ ଆମେ ସବୁକେ ଜାନାଇଲୁନି । ଆମେ ସବୁକେ ଜାଗ୍‌ରତ୍‌ କରାଇ, ସେ ଆମ୍‌କେ ଦେଇରଇବା ଗିଆନ୍‌ ସଙ୍ଗ୍‍ ସିକାଇଲୁନି । ଜେନ୍ତାରିକି ସେମନ୍‌ ତାର୍‌ ମୁଆଟେ ଟିଆଅଇଲାବେଲେ କିରିସ୍‌ଟର୍‌ସଙ୍ଗ୍‍ ମିସିରଇଲା ସବୁଲକ୍‌ ପୁରାପୁରୁନ୍‌ ସିଦ୍‌ ଅଇରଇବାଇ । <verse eid="COL 1:28" /><verse number="29" style="v" sid="COL 1:29" />ଏ କାମ୍‌ ମୁଇ ପୁରାପୁରୁନ୍‌ କର୍‌ବାକେ ମକେ କିରିସ୍‌ଟ ଦେଇରଇବା ବଡ୍‌ ବପୁସଙ୍ଗ୍‍ ଆବଡ୍‌ ଅଇ କଲିନି ।<verse eid="COL 1:29" /></para>
  <chapter eid="COL 1" />
  <chapter number="2" style="c" sid="COL 2" />
  <para style="p">
    <verse number="1" style="v" sid="COL 2:1" />କାଇକେବଇଲେ ତମର୍‌ପାଇ, ଲାଉଦିକିଆର୍‌ ଲକ୍‌ମନ୍‌କେ ଆରି ଏବେ ଜେତ୍‌କି ଲକ୍‌ ମକେ ନ ଦେକିରଇଲାଇ, ସେ ସବୁଲକର୍‌ ପାଇ, ମୁଇ କେତେକ୍‌ କସ୍‌ଟ କଲିନି, ସେଟା ତମେ ଜାନା ବଲିକରି ମନ୍‌କଲିନି । <verse eid="COL 2:1" /><verse number="2" style="v" sid="COL 2:2" />ଏ ସବୁ ବିସଇ ତମ୍‌କେ ଆତ୍‌ମା ଇସାବେ ସାର୍‌ଦା କରାଇବାପାଇ ମୁଇ କଲିନି । ଜେନ୍ତାରିକି ତମେ ଗଟେକ୍‌ ମନ୍‌ ଅଇକରି ଆଲାଦ୍‌ କରାକରି ଅଇସା । ତମେ ପୁରାପୁରୁନ୍‌ ବୁଜ୍‌ବାବେଲେ ବେସି ଆସା ଆରି ସାର୍‌ଦା ଅଇରଇସା । ଜଦି ତମ୍‌କେ ଏ ଆସା ରଇଲେ, ପର୍‌ମେସର୍‌ ଜଜ୍‌ନା କଲାଟା ଜାନିପାରାସ୍‌ । ସେ ଆସା ପୁର୍‌ବେ ରଇଲା ଲକ୍‌ମନ୍‌କେ ଜାନାଇ ନ ରଇଲା । ସେଟା ନିଜେ କିରିସ୍‌ଟର୍‌ ବିସଇସେ ।<verse eid="COL 2:2" /></para>
  <para style="p">
    <verse number="3" style="v" sid="COL 2:3" />ସେ ନିଜେ ଏ କବରର୍‌ ଅରତ୍‌ ବୁଜାଇପାର୍‌ସି । ସେଟା ଗଟେକ୍‌ ବେସି ମୁଲିଅ ରଇବା ବିସଇ ।<verse eid="COL 2:3" /></para>
  <para style="p">
    <verse number="4" style="v" sid="COL 2:4" />କେ ମିସା କାତାର୍‌ ଚାଲାକିସଙ୍ଗ୍‍ ତମ୍‌କେ ନ ନାଡାଅତ୍‌ ବଲି ଆସାକରି ଏଟା ମୁଇ ତମ୍‌କେ ଲେକ୍‌ଲିନି । ସେମନ୍‌ କଇବା କାତା ସତ୍‌ପାରା ଲାଗ୍‌ଲେମିସା ନାଡାଇ ଉଆନାଇ । <verse eid="COL 2:4" /><verse number="5" style="v" sid="COL 2:5" />କାଇକେବଇଲେ ଗାଗଡ୍‌ ଇସାବେ ମୁଇ ତମର୍‌ ସଙ୍ଗ୍‍ ନ ରଇଲେ ମିସା ଆତ୍‌ମା ଇସାବେ ଆଚି । ତମେ କିରିସ୍‌ଟକେ ଡାଟ୍‌ସଙ୍ଗ୍‍ ବିସ୍‌ବାସ୍‌ କଲାଟା ଆରି ଗଟେକ୍‌ ମନ୍‌ ଅଇରଇବାଟା ଦେକି ମୁଇ ବେସି ସାର୍‌ଦା ଅଇଲିନି ।<verse eid="COL 2:5" /></para>
  <para style="s">କିରିସ୍‌ଟର୍‌ତେଇ ପୁରାପୁରୁନ୍‌ ଜିବନ୍‌</para>
  <para style="p">
    <verse number="6" style="v" sid="COL 2:6" />ତେବେ ଜିସୁକିରିସ୍‌ଟକେ ତମର୍‌ ମାପ୍‌ରୁ ଇସାବେ ଜେନ୍ତି ବିସ୍‌ବାସ୍‌ କରିଆଚାସ୍‌, ସେନ୍ତାରି ତାର୍‌ସଙ୍ଗ୍‍ ମିସିକରି ରୁଆ । <verse eid="COL 2:6" /><verse number="7" style="v" sid="COL 2:7" />କିରିସ୍‌ଟର୍‌ ବିସଇ ବିସ୍‌ବାସ୍‌ କରିରଇବା କବର୍‌ ଡାଟ୍‌ସଙ୍ଗ୍‍ ଦାରିରୁଆ । ତାର୍‌ ବିସଇ ଅଦିକ୍‌ ଅଦିକ୍‌ ସିକା ଆରି ବିସ୍‌ବାସେ ଡାଟ୍‌ ଉଆ । ଜେନ୍ତିକି ତମ୍‌କେ ସିକାଇଲାପାରା, ପର୍‌ମେସର୍‌କେ ଦନିଅବାଦ୍‌ ଦେଇତେରୁଆ ।<verse eid="COL 2:7" /></para>
  <para style="p">
    <verse number="8" style="v" sid="COL 2:8" />କେ ମିସା ନିଜର୍‌ ଚାଲାକିକରି ପର୍‌ମେସରର୍‌ ବିସଇ ତିଆର୍‌କରି ରଇବାଟା ସଙ୍ଗ୍‍ ତମ୍‌କେ ପାନ୍ଦେ ନ ଲାଗାଅତ୍‌, ସେଟାର୍‌ପାଇଁ ଜାଗ୍‍ରତ୍‌ ଅଇରୁଆ । ସେମନ୍‌ ସିକାଇବାଟା କାଇ ଲଡାକେ ନ ଆସେ ଆରି ସେଟା ସତ୍‌ ବିସଇ ନଏଁ । ସେଟା ବିନ୍‌ ଲକର୍‌ଟାନେଅନି ସୁନି ସୁନି ଆଇବାଟା ଆରି ସେଟା ଏ ଜଗତ୍‌ ବିତ୍‌ରେ ରଇବା ନିୟମ୍‌ । ମାତର୍‌ କିରିସ୍‌ଟର୍‌ ବିସଇଟାନେ ରଇବା, ସତ୍‌ ସିକିଆ ନଏଁ । <verse eid="COL 2:8" /><verse number="9" style="v" sid="COL 2:9" />କାଇକେବଇଲେ ନର୍‌ରୁପ୍‌ ଦାରିରଇବାବେଲେ ମିସା କିରିସ୍‌ଟ ପୁରାପୁରୁନ୍‌ ପର୍‌ମେସର୍‌ ରଇଲା । <verse eid="COL 2:9" /><verse number="10" style="v" sid="COL 2:10" />ଆରି ତମେ ତାର୍‌ ସଙ୍ଗ୍‍ ମିସିରଇଲାର୍‌ପାଇ ଆତ୍‌ମା ଇସାବେ ପୁରାପୁରୁନ୍‌ ଅଇଆଚାସ୍‌ । ବିନ୍‌ ବିନ୍‌ ବପୁ ଆରି ଅଦିକାର୍‌ ଉପ୍‌ରେ ରଇ, କିରିସ୍‌ଟର୍‌ ସାସନ୍‌ ବଡ୍‌ ।<verse eid="COL 2:10" /></para>
  <para style="p">
    <verse number="11" style="v" sid="COL 2:11" />ତମେ କିରିସ୍‌ଟ ସଙ୍ଗ୍‍ ମିସ୍‌ଲାର୍‌ପାଇ ସୁନତ୍‌ ଅଇଲାପାରା ଅଇଆଚାସ୍‌ । ଜେନ୍ତିକି ତମର୍‌ ପାପର୍‌ ଗୁନ୍‌ଚଲନେ ଅନି ମୁକ୍‌ଲିଆଚାସ୍‌ । ଗାଗଡ୍‌ ଇସାବେ ସୁନତ୍‌ ଅଇଆଚାସ୍‌ ବଲି ମୁଇ କଇନାଇ, ମାତର୍‌ କିରିସ୍‌ଟସେ ତମର୍‌ ପାପର୍‌ ଗୁନ୍‌ଚଲନେଅନି ମୁକ୍‌ଲାଇଆଚେ । <verse eid="COL 2:11" /><verse number="12" style="v" sid="COL 2:12" /><note caller="+" style="x"><char style="xo" closed="false">୨:୧୨ </char><char style="xt" closed="false"><ref loc="ROM 6:4">ରମିୟ ୬:୪</ref></char></note>ତମେ ଜେଡେବେଲେ ଡୁବନ୍‌ ନେବାକେ ପାନିଟାନେ ବୁଡ୍‌ଲାସ୍‌, ସେଟା ତମର୍‌ ପାପର୍‌ ଗୁନ୍‌ଚଲନ୍‌ କିରିସ୍‌ଟର୍‌ ସଙ୍ଗ୍‍ ମରିକରି ତପିଅଇଲାପାରା ଅଇରଇଲାସ୍‌ । ପାନିବିତ୍‌ରେଅନି ବାରଇଲାଟା ନୁଆ ଗୁନ୍‌ଚଲନ୍‌ ଦାରି କିରିସ୍‌ଟର୍‌ ସଙ୍ଗ୍‍ ଆରି ତରେକ୍‌ ଉଟ୍‌ଲାପାରା ଅଇଲା । ପର୍‌ମେସର୍‌ ତାର୍‌ ବପୁସଙ୍ଗ୍‍ ମଲାତେଇଅନି ଜିବନ୍‌କରି କିରିସ୍‌ଟକେ ଉଟାଇଲା ବଲି ତମେ ବିସ୍‌ବାସ୍‌ କଲାର୍‌ପାଇ ଏଟା ତମ୍‌କେ ଗଟ୍‌ଲା । <verse eid="COL 2:12" /><verse number="13" style="v" sid="COL 2:13" /><note caller="+" style="x"><char style="xo" closed="false">୨:୧୩ </char><char style="xt" closed="false"><ref loc="EPH 2:1-5">ଏପିସିୟ ୨:୧-୫</ref></char></note>ତମେ ଜିଉଦି ନ ଅଇଲା ଲକ୍‌ମନ୍‌ ପର୍‌ମେସରର୍‌ ନିୟମ୍‌ ନ ମାନ୍‌ଲାର୍‌ପାଇ ତାର୍‌ଟାନେଅନି ବେଗ୍‌ଲି ରଇଲାସ୍‌ । ଆରି ତମର୍‌ ପାପର୍‌ ଗୁନ୍‌ଚଲନର୍‌ ବପୁଅନି ମୁକ୍‌ଲି ନ ରଇଲାସ୍‌ । ମାତର୍‌ ପର୍‌ମେସର୍‌ କିରିସ୍‌ଟର୍‌ ସଙ୍ଗ୍‍ ଗଟେକ୍‌ ନୁଆ ଜିବନ୍‌ କରି ତମ୍‌କେ ଉଟାଇଆଚେ । ସେ ଆମର୍‌ ସବୁ ପାପ୍‌ କେମାକରି ଦେଲାଆଚେ । <verse eid="COL 2:13" /><verse number="14" style="v" sid="COL 2:14" /><note caller="+" style="x"><char style="xo" closed="false">୨:୧୪ </char><char style="xt" closed="false"><ref loc="EPH 2:15">ଏପିସିୟ ୨:୧୫</ref></char></note>ଆମେ କରିରଇବା ସବୁ ପାପ୍‌ ଲେକାଅଇରଇବା ଚିଟିପତର୍‌ ଜନ୍‌ଟା କି ଆମ୍‌କେ ଦସିକରିରଇଲା, ସେ ସବୁ ପର୍‌ମେସର୍‌ ଲିବାଇଦେଲା । ଲେକ୍‌ଲାଟାମନ୍‌ କୁରୁସ୍‌କାଟେ କୁଟି ମାରି କୁରୁପ୍‌ନାସ୍‌ କଲା । <verse eid="COL 2:14" /><verse number="15" style="v" sid="COL 2:15" />ସାସନ୍‌ କରି ଅଦିକାରେ ରଇବା ସବୁ କାରାପ୍‌ ଆତ୍‌ମାମନ୍‌କେ ସେ ଆରାଇଲା । କିରିସ୍‌ଟ କୁରୁସ୍‌କାଟେ ମଲାକେ, ସେ ସବୁ ସାସନ୍‌କାରିଆମନ୍‌କେ ଆରାଇଲା ବଲି ଦେକାଇଲା ।<verse eid="COL 2:15" /></para>
  <para style="p">
    <verse number="16" style="v" sid="COL 2:16" />
    <note caller="+" style="x">
      <char style="xo" closed="false">୨:୧୬ </char>
      <char style="xt" closed="false">
        <ref loc="ROM 14:1-6">ରମିୟ ୧୪:୧-୬</ref>
      </char>
    </note>ତେବର୍‌ପାଇ ତମର୍‌ କାଇବା, ପିଇବା, ବିସଇ ଅ କି ତାକର୍‌ କେତେଟା ପରବ୍‌ଚନ୍ଦ୍‌ଟାନେ କି ଉଆଁସ୍‌ରାତି ବେଲେ କି ବିସ୍‌ରାମ୍‌ବାରେ ତମେ ମିସାସ୍‌ନାଇ, ବଲି କାକେ ବିଚାର୍‌ କର୍‌ବାକେ ଦିଆସ୍‌ନାଇ । <verse eid="COL 2:16" /><verse number="17" style="v" sid="COL 2:17" />ଏ ସବୁ ନିୟମ୍‌ ପର୍‌ମେସର୍‌ ଆମ୍‌କେ ଦେବିବଲି କାତାଦେଇରଇବା ବିସଇର୍‌ ଚିନ୍‌ । ଏ ସବୁ ନିୟମର୍‌ ଚିନ୍‌ କିରିସ୍‌ଟର୍‌ଟାନେ ପୁରାପୁରୁନ୍‌ ସିଦ୍‌ ଅଇସି । <verse eid="COL 2:17" /><verse number="18" style="v" sid="COL 2:18" />ନିଜ୍‌କେ ନିଚ୍‌କରି ସେମନ୍‌ ଉପାସନା କଲାପାରା ଦୁତ୍‌ମନ୍‌କେ ଉପାସନା କର୍‌ବାକେ, କାକେମିସା ବାଦିଅ କର୍‌ବାକେ ଦିଆସ୍‌ନାଇ । ସେନ୍ତାର୍‌କଲେ ପର୍‌ମେସର୍‌ କାତାଦେଇରଇବା ପୁରୁସ୍‌କାର୍‌ ତମ୍‌କେ ନ ମିଲେ । ସେନ୍ତାରି ସିକାଇବା ଗଟେକ୍‌ଲକ୍‌, ପର୍‌ମେସର୍‌ଟାନେ ଅନି ଦର୍‌ସନ୍‌ ଦେକିଆଚି ବଲିକରି ଅଦିକାର୍‌ ସଙ୍ଗ୍‍ ସିକାଇଲାନି । ସେ ତାର୍‌ ଚାଲାକିସଙ୍ଗ୍‍ ନିଜେ ତିଆର୍‌କରିରଇବା ବିସଇର୍‌ ଲାଗି ବଡ୍‌ପନ୍‌ ଅଇସି, ମାତର୍‌ ସତଇସେ ସେନ୍ତାରି ବଡ୍‌ପନ୍‌ ଅଇବାକେ କାଇଟାମିସା ନାଇ । <verse eid="COL 2:18" /><verse number="19" style="v" sid="COL 2:19" /><note caller="+" style="x"><char style="xo" closed="false">୨:୧୯ </char><char style="xt" closed="false"><ref loc="EPH 4:16">ଏପିସିୟ ୪:୧୬</ref></char></note>କିରିସ୍‌ଟର୍‌ ବିସଇଟାନେ ରଇବା ସତ୍‌ ସିକିଆ ଚାଡିଦେଲାଇ ଆଚତ୍‌ । କିରିସ୍‌ଟ ଜେ କି ଗାଗଡର୍‌ ମୁଣ୍ଡ୍‌ ଅଇଆଚେ । ମୁଣ୍ଡ୍‌ ଜେନ୍ତାର୍‌କି ଗାଗଡ୍‌କେ ବାଟ୍‌ ଦେକାଇସି, ସେନ୍ତାରିସେ ତାର୍‌ ଲକ୍‌ମନ୍‌ ଗଟେକ୍‌ ଅଇରଇବାକେ କିରିସ୍‌ଟ ବାଟ୍‌ ଦେକାଇସି । ଗାଗଡର୍‌ ସନ୍ଦି ଆରି ଚିର୍‌ ଗାଗଡ୍‌କେ ଗଟେକ୍‌ କରି ସଙ୍ଗଇଲାପାରା । ଆରି ପର୍‌ମେସର୍‌ ମନ୍‌କଲାପାରା ସେଟା ବଡ୍‌ସି ।<verse eid="COL 2:19" /></para>
  <para style="s">କିରିସ୍‌ଟ ସଙ୍ଗ୍‍ ମରୁ ନଇଲେ ଜିଉଁ</para>
  <para style="p">
    <verse number="20" style="v" sid="COL 2:20" />ତମେ କିରିସ୍‌ଟର୍‌ ସଙ୍ଗ୍‍ ମଲାର୍‌ପାଇ ଏ ଜଗତର୍‌ ସାସନ୍‌କାରିଆମନର୍‌ ଟାନେଅନି ମୁକ୍‌ଲିଆଚାସ୍‌ । ତେବେ ଏ ଜଗତେ ରଇବା ନିୟମ୍‌ମନ୍‌ ଏବେ ଜାକ କାଇକେ ମାନିଆଚାସ୍‌ ? <verse eid="COL 2:20" /><verse number="21" style="v" sid="COL 2:21" />ଏନ୍ତାରିଟାମନ୍‌ ଦାରାନାଇ କି କାଆନାଇ କି, ଏନ୍ତାରିଟାମନ୍‌ ଚିଆନାଇ ମିସା । ଏ ନିୟମ୍‌ମନ୍‌ କାଇକେ ମାନିକରି ଆଚାସ୍‌ ? <verse eid="COL 2:21" /><verse number="22" style="v" sid="COL 2:22" />ଏ ସବୁଜାକ ନିୟମ୍‌ ମାନିକରି ଚାଲ୍‌ଲେ ତମ୍‌କେ କାଇ ଲଡାକେ ନ ଆସେ । କାଇକେବଇଲେ ସେଟା ଲକ୍‌ମନ୍‌ ତିଆର୍‌କଲାଟା । <verse eid="COL 2:22" /><verse number="23" style="v" sid="COL 2:23" />ଏ ରକାମର୍‌ ନିୟମ୍‌ ବେସି ଗିଆନ୍‌ ରଇଲାପାରା ଡିସ୍‌ସି । ବାଦିଅକରି ଦୁତ୍‌ମନ୍‌କେ ଉପାସନା କର୍‌ବାଟାନେ ଆରି ଲକ୍‌ମନ୍‌କେ ଦେକାଇଅଇଲା ପାରା ନିଜ୍‌କେ ନିଚ୍‌କରି ଆରି ଗାଗଡ୍‌କେ କସ୍‌ଟ ଦେବା ବିସଇ ସିକାଇବାଇ । ମାତର୍‌ ଏ ସବୁ ନିୟମ୍‌ ଲକ୍‌ମନର୍‌ ପାପର୍‌ ଗୁନ୍‌ଚଲନ୍‌ ଜାଗ୍‌ରତ୍‌ କରି ସଙ୍ଗଇବାକେ କାଇ ମୁଲିଅ ନ ରଏ ।<verse eid="COL 2:23" /></para>
  <chapter eid="COL 2" />
  <chapter number="3" style="c" sid="COL 3" />
  <para style="p">
    <verse number="1" style="v" sid="COL 3:1" />କିରିସ୍‌ଟର୍‌ ସଙ୍ଗ୍‍ ମରିରଇଲାର୍‌ ପାଇ ଆରି ତାର୍‌ ସଙ୍ଗ୍‍ ନୁଆଜିବନ୍‌ ପାଇ ପର୍‌ମେସର୍‌ ତମ୍‌କେ ଉଟାଇଲାର୍‌ପାଇ ସର୍‌ଗେ ରଇବା ବିସଇ ଦେକ୍‌ତେରୁଆ । ତେଇ କିରିସ୍‌ଟ ପର୍‌ମେସରର୍‌ ଉଜାବାଟେ ବସିଆଚେ । <verse eid="COL 3:1" /><verse number="2" style="v" sid="COL 3:2" />ଏ ଜଗତର୍‌ ବିସଇ ନ ବାବିକରି ସରଗର୍‌ ବିସଇ ଚିନ୍ତାକରା । <verse eid="COL 3:2" /><verse number="3" style="v" sid="COL 3:3" />କାଇକେବଇଲେ ତମେ ମରିକରି ପର୍‌ମେସରର୍‌ ମୁଆଟେ କିରିସ୍‌ଟର୍‌ ସଙ୍ଗ୍‍ ମିସିରଇବା ଜିବନ୍‌ ବିତାଇଲାସ୍‌ନି । ସେ ଜିବନ୍‌ ଲୁଚିକରିଆଚେ । <verse eid="COL 3:3" /><verse number="4" style="v" sid="COL 3:4" />କିରିସ୍‌ଟ ଅଇଲାନି ତମର୍‌ ଜିବନ୍‌ । ସେ ବାଅଡ୍‌ଲାବେଲେ ତମେ ମିସା ସବୁର୍‌ ଦେକ୍‌ତେ ତାର୍‌ ମଇମାତେଇ ମିସ୍‌ସା ।<verse eid="COL 3:4" /></para>
  <para style="s">ପୁର୍‌ନା ଆରି ନୁଆ ଜିବନ୍‌</para>
  <para style="p">
    <verse number="5" style="v" sid="COL 3:5" />ତମର୍‌ ପାପର୍‌ ଗୁନ୍‌ଚଲନ୍‌ ଇସାବେ ଜେତ୍‌କି ସବୁ ପାପ୍‌ କାମ୍‌ କର୍‌ତେରଇଲାସ୍‌, ସେଟାମନ୍‌ ଆରି କରାନାଇ । ଜେନ୍ତାରି କି ବେସିଆ କାମ୍‌, ସୁକଲ୍‌ ନ ରଇବା ଚଲାଚଲ୍‌ତି, ଗାଗଡର୍‌ ଲାଲ୍‌ସାଅଇବାଟା, କାରାପ୍‌ ବିସଇ ମନ୍‌ କର୍‌ବାଟା, ଆରି ଲବ୍‌ ଅଇବାଟା, ଏ ସବୁ ବିସଇ ପୁତ୍‌ଲାମନ୍‌କେ ଜୁଆର୍‌ କର୍‌ବାଟା ସଙ୍ଗ୍‍ ସମାନ୍‌ । <verse eid="COL 3:5" /><verse number="6" style="v" sid="COL 3:6" />ଏ ସବୁ କାମେ ବୁଡିକରି ଜନ୍‌ଲକ୍‌ମନ୍‌ ପର୍‌ମେସରର୍‌ କାତା ନ ମାନତ୍‌, ସେମନ୍‌କେ ତାର୍‌ ବଡ୍‌ ରିସା ଆଇସି । <verse eid="COL 3:6" /><verse number="7" style="v" sid="COL 3:7" />ପୁର୍‌ବେ ତମେ ମିସା ଏ ସବୁ କାମେ ମିସି ରଇକରି ସେନ୍ତାରି ଚଲାଚଲ୍‌ତି କର୍‌ତେରଇଲାସ୍‌ ।<verse eid="COL 3:7" /></para>
  <para style="p">
    <verse number="8" style="v" sid="COL 3:8" />ମାତର୍‌ ଏବେ ସେନ୍ତାରି ବିସଇ କରା ନାଇ । ଜେନ୍ତିକି ରିସା ଅଇବାଟା, ଇସାତଲା କର୍‌ବାଟା, ବିନ୍‌ଲକ୍‌କେ ଗିନ୍‌ କର୍‌ବାଟା, ନିନ୍ଦାକାତା କଇବାଟା, ଆରି ପିଟ୍‌ତେ କାତାକଇବାଟା ଚାଡିଦିଆସ୍‌ । <verse eid="COL 3:8" /><verse number="9" style="v" sid="COL 3:9" /><note caller="+" style="x"><char style="xo" closed="false">୩:୯ </char><char style="xt" closed="false"><ref loc="EPH 4:22">ଏପିସିୟ ୪:୨୨</ref></char></note>ନିଜର୍‌ ନିଜର୍‌ ବିତ୍‌ରେ ମିଚ୍‌ କାତା କୁଆବଲା ଉଆନାଇ । କାଇକେ ବଇଲେ ତମେ ପୁର୍‌ନା ଗୁନ୍‌ଚଲନର୍‌ ସବୁ ଅବିଆସ୍‌ ଚାଡିଦେଇକରି, <verse eid="COL 3:9" /><verse number="10" style="v" sid="COL 3:10" /><note caller="+" style="x"><char style="xo" closed="false">୩:୧୦ </char><char style="xt" closed="false"><ref loc="EPH 4:24">ଏପିସିୟ ୪:୨୪</ref></char></note>ନୁଆ ଚଲାଚଲ୍‌ତି ଆରାମ୍‌କରି ଆଚାସ୍‌ । ପର୍‌ମେସର୍‌ ତମ୍‌କେ ଦେଇରଇବା ଏ ନୁଆ ଚଲାଚଲ୍‌ତିତେଇ ତମେ ତାର୍‌ ବିସଇ ଅଦିକ୍‌ ଅଦିକ୍‌ ଜାନ୍‌ସା ଆରି ତାର୍‌ପାରା ଅଦିକ୍‌ ଅଦିକ୍‌ ଅଇଆଇସା । <verse eid="COL 3:10" /><verse number="11" style="v" sid="COL 3:11" />ତମେ ଜିଉଦି ଲକ୍‌ ଉଆ କି ଜିଉଦି ନ ଅଇଲା ଲକ୍‌ ଉଆ, ସୁନତ୍‌ ଅଇଲାଲକ୍‌ କି ସୁନତ୍‌ ନ ଅଇଲା ଲକ୍‌, ଦାପ୍‌ରେ ରିସା ଅଇ ମାରିମରାଇବା ଲକ୍‌ କି ବିନ୍‌ ଦେସର୍‌ ଗତିଦାଙ୍ଗ୍‌ଡା କି ମୁକ୍‌ଲାଇଲା ଲକ୍‌, ସେଟା କାଇଟା ନଏଁ । ମାତର୍‌ କିରିସ୍‌ଟ ସବୁର୍‌ଟାନେ ଆଚେ ଆରି ସେ ଆକା ସବୁର୍‌ ଉପ୍‌ରେ ସାସନ୍‌ କଲାନି ।<verse eid="COL 3:11" /></para>
  <para style="p">
    <verse number="12" style="v" sid="COL 3:12" />
    <note caller="+" style="x">
      <char style="xo" closed="false">୩:୧୨ </char>
      <char style="xt" closed="false">
        <ref loc="EPH 4:2">ଏପିସିୟ ୪:୨</ref>
      </char>
    </note>ତେବେ ପର୍‌ମେସର୍‌ ତମ୍‌କେ ତାର୍‌ ଲକ୍‌ ଅଇବାକେ ବାଚିରଇଲାର୍‌ ପାଇ ଆରି ତମ୍‌କେ ଆଲାଦ୍‌ କରି ସୁକଲ୍‌ ଲକ୍‌ ଅଇବାକେ ବେଗ୍‌ଲାଇଲାର୍‌ ପାଇ, ଦୟା ଦେକାଇବାକେ, ଦରମ୍‌ ଅଇବାକେ, ନିଚ୍‌ ଅଇବାକେ, ସୁଆଲ୍‌ ଅଇବାକେ, ମୁର୍‌ଚିକରି ରଇବାକେ ଜାଗ୍‌ରତ୍‌ ଉଆ । <verse eid="COL 3:12" /><verse number="13" style="v" sid="COL 3:13" /><note caller="+" style="x"><char style="xo" closed="false">୩:୧୩ </char><char style="xt" closed="false"><ref loc="EPH 4:32">ଏପିସିୟ ୪:୩୨</ref></char></note>ତମର୍‌ ତମର୍‌ ବିତ୍‌ରେ ଦସ୍‌ ଦାରାଦାରି ଅଇ ବୁଲ୍‌କଲେ କେମା ଦିଆଦିଇ ଉଆ । ବିନ୍‌ ଲକର୍‌ ବିରଦ୍‌ କାତା ରଇଲେ ମୁର୍‌ଚିକରି କେମା ଦିଆଦିଇ ଉଆ । ମାପ୍‌ରୁ ତମ୍‌କେ କେମା ଦେଲାପାରା ତମର୍‌ ବିତ୍‌ରେ କେମା କରାକରି ଉଆ । <verse eid="COL 3:13" /><verse number="14" style="v" sid="COL 3:14" />ଏ ସବୁ ବିସଇ କରି ତମର୍‌ ବିତ୍‌ରେ ଆଲାଦ୍‌ କରାକରି ଉଆ । ସେନ୍ତାର୍‌ଆଲେ ତମେ ଗଟେକ୍‌ମନ୍‌ ଅଇକରି ରଇବାଟା ସିଦ୍‌ ଅଇସି । <verse eid="COL 3:14" /><verse number="15" style="v" sid="COL 3:15" />ତମେ ସବୁଲକ୍‌ ଗଟେକ୍‌ ଗାଗ୍‌ଡେ ରଇବା ବିନ୍‌ ବିନ୍‌ଟା ଅଇଲାର୍‌ ପାଇ, କର୍‌ବା ସବୁ କାମେ କିରିସ୍‌ଟ ତମ୍‌କେ ବାଟ୍‌ ଦେକାଅ । ସେ ତମ୍‌କେ ସାନ୍ତି ଦେଲା ଆଚେ । ତମେ ସାନ୍ତି ସଙ୍ଗ୍‍ ରଇବାକେ ସେ ତମ୍‍କେ ବାଚ୍‌ଲାଆଚେ । ଆରି ପର୍‌ମେସର୍‌କେ ଦନିଅବାଦ୍‌ ଦେଇତେରୁଆ ।<verse eid="COL 3:15" /></para>
  <para style="p">
    <verse number="16" style="v" sid="COL 3:16" />
    <note caller="+" style="x">
      <char style="xo" closed="false">୩:୧୬ </char>
      <char style="xt" closed="false">
        <ref loc="EPH 5:19">ଏପିସିୟ ୫:୧୯</ref>,<ref loc="EPH 5:20">୨୦</ref></char>
    </note>କିରିସ୍‌ଟର୍‌ ବାକିଅ ଦିଆନ୍‌କରି ଲାଗିରୁଆ । ତମର୍‌ ତମର୍‌ ବିତ୍‌ରେ ସିକିକରି ଜାଗ୍‌ରତ୍‌ ଅଇରୁଆ । ଏଟା ଗିଆନ୍‌ ସଙ୍ଗ୍‍ କରା । ଗିତ୍‌ ସଙ୍ଗିତା ବଇର୍‌ ଗିତ୍‌ମନ୍‌, ବିନ୍‌ ଗିତ୍‌ମନ୍‌ ଆରି ସୁକଲ୍‌ ଗିତ୍‌ମନ୍‌ କଇତେରୁଆ । ମନ୍‌ବିତ୍‌ରେ ଦନିଅବାଦ୍‌ କଇକରି ପର୍‌ମେସର୍‌କେ ଗିତ୍‌ କଇତେରୁଆ । <verse eid="COL 3:16" /><verse number="17" style="v" sid="COL 3:17" />ତମେ କାଇଟା ମିସା କଇଲେ କି କଲେ, ସେ ସବୁ ମାପ୍‌ରୁ ଜିସୁର୍‌ ନାଉଁଦାରି ବାବା ପର୍‌ମେସର୍‌କେ ଦନିଅବାଦ୍‌ ଦିଆସ୍‌ ।<verse eid="COL 3:17" /></para>
  <para style="s">ନୁଆ ଜିବନର୍‌</para>
  <para style="p">
    <verse number="18" style="v" sid="COL 3:18" />
    <note caller="+" style="x">
      <char style="xo" closed="false">୩:୧୮ </char>
      <char style="xt" closed="false">
        <ref loc="EPH 5:22">ଏପିସିୟ ୫:୨୨</ref>; <ref loc="1PE 3:1">୧ ମ ପିତର୍‌ ୩:୧</ref></char>
    </note>ଏ ମାଇଜିମନ୍‌, ତମେ ନିଜର୍‌ ନିଜର୍‌ ମୁନୁସ୍‌ମନର୍‌ କାତା ମାନିକରି ରୁଆ । ଜିସୁ କିରିସ୍‌ଟର୍‌ ସଙ୍ଗ୍‍ ମିସିରଇଲାର୍‌ ପାଇ ଏନ୍ତାରି କର୍‌ବାଟା ନିକ ।<verse eid="COL 3:18" /></para>
  <para style="p">
    <verse number="19" style="v" sid="COL 3:19" />
    <note caller="+" style="x">
      <char style="xo" closed="false">୩:୧୯ </char>
      <char style="xt" closed="false">
        <ref loc="EPH 5:25">ଏପିସିୟ ୫:୨୫</ref>; <ref loc="1PE 3:7">୧ ମ ପିତର୍‌ ୩:୭</ref></char>
    </note>ଏ ମୁନୁସ୍‌ମନ୍‌, ତମେ ନିଜର୍‌ ନିଜର୍‌ ମାଇଜିମନ୍‌କେ ଆଲାଦ୍‌ କରି ଦରମ୍‌ ଉଆ ।<verse eid="COL 3:19" /></para>
  <para style="p">
    <verse number="20" style="v" sid="COL 3:20" />
    <note caller="+" style="x">
      <char style="xo" closed="false">୩:୨୦ </char>
      <char style="xt" closed="false">
        <ref loc="EPH 6:1">ଏପିସିୟ ୬:୧</ref>
      </char>
    </note>ଏ ପିଲାଟକିମନ୍‌, ତମର୍‌ ଆୟାବାବାର୍‌ କାତା ମାନିକରି ରୁଆ । ସେଟା ପର୍‌ମେସର୍‌କେ ସାର୍‌ଦା କୁରାଇସି ।<verse eid="COL 3:20" /></para>
  <para style="p">
    <verse number="21" style="v" sid="COL 3:21" />
    <note caller="+" style="x">
      <char style="xo" closed="false">୩:୨୧ </char>
      <char style="xt" closed="false">
        <ref loc="EPH 6:4">ଏପିସିୟ ୬:୪</ref>
      </char>
    </note>ଏ ଆୟା ବାବାମନ୍‌, ତମର୍‌ ପିଲାଟକିମନ୍‌କେ ସବୁବେଲେ ଲାଗିକରି ମନ୍‌ ବାଙ୍ଗାଆ ନାଇ ।<verse eid="COL 3:21" /></para>
  <para style="p">
    <verse number="22" style="v" sid="COL 3:22" />
    <note caller="+" style="x">
      <char style="xo" closed="false">୩:୨୨ </char>
      <char style="xt" closed="false">
        <ref loc="EPH 6:5-8">ଏପିସିୟ ୬:୫-୮</ref>
      </char>
    </note>ଏ ଗତିଦାଙ୍ଗ୍‌ଡାମନ୍‌, ତମେ କରିରଇବା ସବୁକାମ୍‌ଟାନେ ତମର୍‌ ଜଗତେରଇବା ସାଉକାର୍‌ମନର୍‌ କାତା ମାନିକରି ରୁଆ । ସେମନ୍‌ ତମର୍‌ କାମ୍‌ ଦେକି ବଲ୍‌ ବଲ୍‌ବାକେ ନାଇ ମାତର୍‌ ମାପ୍‌ରୁକେ ଡରିକରି ସତ୍‌ ମନେ ରଇ ସବୁ କାମ୍‌ କରା । <verse eid="COL 3:22" /><verse number="23" style="v" sid="COL 3:23" />ତମେ ଜାଇଟା କଲେମିସା ପୁରାପୁରୁନ୍‌ ମନ୍‌, ଦିଆନ୍‌, ଜିବନ୍‌, ପରାନ୍‌ ଦେଇ ମାପ୍‌ରୁର୍‌ପାଇ କଲା ଇସାବେ କରା । ଲକ୍‌ମନର୍‌ ପାଇ କାମ୍‌ କଲାପାରା କରାନାଇ । <verse eid="COL 3:23" /><verse number="24" style="v" sid="COL 3:24" />କାଇକେବଇଲେ ମାପ୍‌ରୁ ତମ୍‌କେ ପୁରୁସ୍‌କାର୍‌ ଦେଇସି ଆରି ତାର୍‌ ଲକ୍‌ମନ୍‌କେ ସେ ଦେବି ବଲି କାତା ଦେଇରଇବା ସବୁ ଆସିର୍‌ବାଦ୍‌ ତମେ ପାଇସା ବଲି ଜାନିଆଚାସ୍‌ । ତମେ ସେବା କର୍‌ବା ସାଉକାର୍‌ କିରିସ୍‌ଟ, ବଲି ଏତାଇରୁଆ ।<verse eid="COL 3:24" /></para>
  <para style="p">
    <verse number="25" style="v" sid="COL 3:25" />
    <note caller="+" style="x">
      <char style="xo" closed="false">୩:୨୫ </char>
      <char style="xt" closed="false">
        <ref loc="EPH 6:9">ଏପିସିୟ ୬:୯</ref>
      </char>
    </note>ଜଦି କେ ମିସା ବୁଲ୍‌ କାମ୍‌ କରି ଲାଗିରଇଲେ, ପର୍‌ମେସର୍‌ ସେମନ୍‌କେ ଡଣ୍ଡ୍‌ ଦେଇସି ଆରି ସେ ସବୁଲକ୍‌କେ ସମାନ୍‌ ନାପ୍‌ବା ଡାଙ୍ଗ୍‌ସଙ୍ଗ୍‍ ବିଚାର୍‌ କର୍‌ସି ।<verse eid="COL 3:25" /></para>
  <chapter eid="COL 3" />
  <chapter number="4" style="c" sid="COL 4" />
  <para style="p">
    <verse number="1" style="v" sid="COL 4:1" />
    <note caller="+" style="x">
      <char style="xo" closed="false">୪:୧ </char>
      <char style="xt" closed="false">
        <ref loc="EPH 6:9">ଏପିସିୟ ୬:୯</ref>
      </char>
    </note>ଏ ସାଉକାର୍‌ମନ୍‌, ତମର୍‌ ଦାଙ୍ଗ୍‌ଡାମନ୍‌କେ ଜତନ୍‌ କରା ଆରି ସେମନ୍‌କେ ସବୁକେ କାଇ ଅନିଆଇ ନ କରି ଚଲାଚଲ୍‌ତି କରା । କାଇକେବଇଲେ ସର୍‌ଗେ ମିସା ତମର୍‌ ପାଇ ଗଟେକ୍‌ ସାଉକାର୍‌ ଆଚେ ବଲି ଏତାଆ ।<verse eid="COL 4:1" /></para>
  <para style="s">ବିନ୍‌ ବିନ୍‌ ବିସଇର୍‍ ଆଦେସ୍‌ ଦେବାଟା</para>
  <para style="p">
    <verse number="2" style="v" sid="COL 4:2" />ପାର୍‌ତନା କରିଲାଗିରୁଆ । ଆରି ଜାଗ୍‌ରତ୍‌ ଅଇରୁଆ । ପର୍‌ମେସର୍‌କେ ସବୁବେଲେ ଦନିଅବାଦ୍‌ ଦେଇତେରୁଆ । <verse eid="COL 4:2" /><verse number="3" style="v" sid="COL 4:3" />ଆମର୍‌ ପାଇ ମିସା ପାର୍‌ତନା କରା । ଜେନ୍ତିକି କିରିସ୍‌ଟର୍‌ ବିସଇଟାନେ ରଇବା ଏ ସୁବ୍‌କବର୍‌ ଆମେ ସବୁଲକ୍‌କେ ଜାନାଇପାର୍‌ବୁ । ଏ ସୁବ୍‌ କବର୍‌ ସେମନ୍‌ ଆଗ୍‌ତୁ ନାଜାନିରଇଲାଇ । ଏ ସୁବ୍‌କବର୍‌ ଜାନାଇଲାର୍‌ପାଇ ମୁଇ ଏବେ ବନ୍ଦିଗରେ ଆଚି । <verse eid="COL 4:3" /><verse number="4" style="v" sid="COL 4:4" />ଜେନ୍ତିକି ମୁଇ ଜେତ୍‌କି ଲକ୍‌କେ ଏ ସୁବ୍‌କବର୍‌ ନିକସଙ୍ଗ୍‍ ଜାନାଇବି, ସେଟାର୍‌ପାଇଁ ପାର୍‌ତନା କରା ।<verse eid="COL 4:4" /></para>
  <para style="p">
    <verse number="5" style="v" sid="COL 4:5" />
    <note caller="+" style="x">
      <char style="xo" closed="false">୪:୫ </char>
      <char style="xt" closed="false">
        <ref loc="EPH 5:16">ଏପିସିୟ ୫:୧୬</ref>
      </char>
    </note>ମାପ୍‌ରୁ ଜିସୁକିରିସ୍‌ଟକେ ବିସ୍‌ବାସ୍‌ ନ କଲା ଲକ୍‌ମନର୍‌ତେଇ ଜାଗ୍‌ରତ୍‌ ସଙ୍ଗ୍‍ ଚଲାଚଲ୍‌ତି କରା । ତମେ ମିଲାଇରଇବା ସବୁ ବେଲା ବୁଦିର୍‌ ସଙ୍ଗ୍‍ କରା । <verse eid="COL 4:5" /><verse number="6" style="v" sid="COL 4:6" />ସେମନ୍‌କେ ସନ୍‌ମାନ୍‌ ଦେଇ କାତା ଉଆ । ଜେନ୍ତିକି ତମେ କଇବା ବିସଇ ସେମନ୍‌ ମନ୍‌କର୍‌ବାଇ । ତେବେ ତମେ ବିସ୍‌ବାସ୍‌ କର୍‌ବା ବିସଇଟାନେ କାଇଆଲେ କାତା ଉଟ୍‌ଲେ, ତମେ ଉତର୍‌ ଦେଇପାର୍‌ସା ।<verse eid="COL 4:6" /></para>
  <para style="s">ସାରାସାରିର୍‌ କାତା</para>
  <para style="p">
    <verse number="7" style="v" sid="COL 4:7" />
    <note caller="+" style="x">
      <char style="xo" closed="false">୪:୭ </char>
      <char style="xt" closed="false">
        <ref loc="ACT 20:4">ପେରିତ୍‌ ୨୦:୪</ref>; <ref loc="2TI 4:12">୨ୟ ତିମତି ୪:୧୨</ref></char>
    </note>
    <note caller="+" style="x">
      <char style="xo" closed="false">୪:୭ </char>
      <char style="xt" closed="false">
        <ref loc="EPH 6:21">ଏପିସିୟ ୬:୨୧</ref>,<ref loc="EPH 6:22">୨୨</ref></char>
    </note>ତୁକିକ କଲସିଅ ଆଇଲାବେଲେ ମକେ କାଇକାଇଟା ଗଟ୍‌ଲାନି ବଲି ତମ୍‌କେ କଇଦେଇସି । ସେ, ମୁଇ ବେସି ଆଲାଦ୍‌ କର୍‌ବା ଗଟେକ୍‌ ବିସ୍‌ବାସି ବାଇ । ସେ ବିସ୍‌ବାସ୍‌ ସଙ୍ଗ୍‍ କାମ୍‌ କର୍‌ସି ଆରି ମର୍‌ ସଙ୍ଗ୍‍ ମାପ୍‌ରୁକେ ସେବା କର୍‌ସି । <verse eid="COL 4:7" /><verse number="8" style="v" sid="COL 4:8" />ଆମ୍‌କେ କାଇଟା ଗଟ୍‌ଲାନି ବଲି ତାର୍‌ଟାନେଅନି ଜାନ୍‌ସା । ଆରି ସେ ତମ୍‌କେ ବିସ୍‌ବାସ୍‌ କରାଇବାଟା ଡାଟ୍‌ କୁରାଇସି । ଏଟାର୍‌ପାଇ ତାକେ ତମର୍‌ଟାନେ ପାଟାଇଲିନି । <verse eid="COL 4:8" /><verse number="9" style="v" sid="COL 4:9" /><note caller="+" style="x"><char style="xo" closed="false">୪:୯ </char><char style="xt" closed="false"><ref loc="PHM 1:10-12">ପିଲିମନ୍‌ ୧:୧୦-୧୨</ref></char></note>ଅନିସିମ୍‌କେ ତାର୍‌ସଙ୍ଗ୍‍ ପାଟାଇଲିନି । ସେ ଆମର୍‌ ଆଲାଦର୍‌ ବେସି ବିସ୍‌ବାସ୍‌ ରଇବା ବାଇ । ସେ ତମର୍‌ ନଅରର୍‌ ଲକ୍‌ । ଇତି ଗଟ୍‌ବା ସବୁ ବିସଇ ସେମନ୍‌ ତମ୍‌କେ ଜାନାଇବାଇ ।<verse eid="COL 4:9" /></para>
  <para style="p">
    <verse number="10" style="v" sid="COL 4:10" />
    <note caller="+" style="x">
      <char style="xo" closed="false">୪:୧୦ </char>
      <char style="xt" closed="false">
        <ref loc="ACT 19:29">ପେରିତ୍‌ ୧୯:୨୯</ref>;<ref loc="ACT 27:2">୨୭:୨</ref>; <ref loc="PHM 1:24">ପିଲିମନ୍‌ ୧:୨୪</ref>; </char>
      <char style="xt" closed="false">
        <ref loc="ACT 12:12">ପେରିତ୍‌ ୧୨:୧୨</ref>,<ref loc="ACT 12:25">୨୫</ref>;<ref loc="ACT 13:13">୧୩:୧୩</ref>;<ref loc="ACT 15:37-39">୧୫:୩୭-୩୯</ref></char>
    </note>ଆରିସ୍‌ତାକସ୍‌ ତାର୍‌ ଜୁଆର୍‌ ଜାନାଇଲାନି । ସେ ମର୍‌ ସଙ୍ଗ୍‍ ବନ୍ଦିଗରେ ଆଚେ । ବର୍‌ନବାର୍‌ ମେଏନାବାଇ ମାର୍‌କ ମିସା ଜୁଆର୍‌ ଜାନାଇଲାନି । ମାର୍‌କର୍‌ ବିସଇ ତମେ ସୁନିସାରାଇ ଆଚାସ୍‌ । ସେ ତମର୍‌ ଲଗେ ଆଇଲେ ତାକେ ଡାକି ନିଆ । <verse eid="COL 4:10" /><verse number="11" style="v" sid="COL 4:11" />ଜୁସ୍‌ତ ନାଉଁଦାରି ଡାକ୍‌ପୁଟା ଅଇଲା ଜିୟସୁୟ ମିସା ତମ୍‌କେ ଜୁଆର୍‌ ଜାନାଇଲାନି । ଏ ତିନ୍‌ ଲକ୍‌ସେ ଇତି ରଇବା ଜିଉଦି ବିସ୍‌ବାସିମନ୍‌ । ପର୍‌ମେସରର୍‌ ରାଇଜ୍‌ ବିସଇତେଇ ରଇବା ସୁବ୍‌କବର୍‌ ଜାନାଇବାକେ ସେମନ୍‌ ମର୍‌ ସଙ୍ଗ୍‍ କାମ୍‌ କଲାଇନି । ସେମନ୍‌ ମକେ ବେସି ସାର୍‌ଦା କରାଇଆଚତ୍‌ ।<verse eid="COL 4:11" /></para>
  <para style="p">
    <verse number="12" style="v" sid="COL 4:12" />
    <note caller="+" style="x">
      <char style="xo" closed="false">୪:୧୨ </char>
      <char style="xt" closed="false">
        <ref loc="COL 1:7">କଲସିଅ ୧:୭</ref>; <ref loc="PHM 1:23">ପିଲିମନ୍‌ ୧:୨୩</ref></char>
    </note>ଏପାପ୍‌ରା ତାର୍‌ ଜୁଆର୍‌ ଜାନାଇଲାନି । ସେ ମିସା ତମର୍‌ ନଅରର୍‌ ଲକ୍‌ । ସେ ମିସା ଗଟେକ୍‌ ଜିସୁକିରିସ୍‌ଟର୍‌ ଗତିଦାଙ୍ଗ୍‌ଡା । ସେ ତମର୍‌ପାଇ ସବୁବେଲେ ମନ୍‌ଦିଆନ୍‌ ଦେଇ ପାର୍‌ତନା କରିଲାଗିରଇସି । ଜେନ୍ତିକି ତମେ ଡାଟ୍‌ ଅଇ ସିଦ୍‌ ଅଇସା ଆରି ପର୍‌ମେସର୍‌ ତମ୍‌କେ କରା ବଲି ମନ୍‌କଲାଟା ଜାନିରଇସା । <verse eid="COL 4:12" /><verse number="13" style="v" sid="COL 4:13" />ଏରାପଲି ଆରି ଲାଉଦିକିଆଇ ରଇବା ବିସ୍‌ବାସିମନର୍‌ପାଇ ଆରି ତମର୍‌ପାଇ ମିସା ସେ ଆବଡ୍‌ ଅଇଲାନି ବଲି ମୁଇ ସାକି ଦେଲିନି । <verse eid="COL 4:13" /><verse number="14" style="v" sid="COL 4:14" /><note caller="+" style="x"><char style="xo" closed="false">୪:୧୪ </char><char style="xt" closed="false"><ref loc="2TI 4:11">୨ୟ ତିମତି ୪:୧୧</ref>; <ref loc="PHM 1:24">ପିଲିମନ୍‌ ୧:୨୪</ref>; </char><char style="xt" closed="false"><ref loc="2TI 4:10">୨ୟ ତିମତି ୪:୧୦</ref>; <ref loc="PHM 1:24">ପିଲିମନ୍‌ ୧:୨୪</ref></char></note>ଆମର୍‌ ଆଲାଦର୍‌ ନିଜେ ଅସଦେଉ ଲୁକ ଆରି ଦିମା ତମ୍‌କେ ଜୁଆର୍‌ ଜାନାଇଲାଇନି ।<verse eid="COL 4:14" /></para>
  <para style="p">
    <verse number="15" style="v" sid="COL 4:15" />ଲାଉଦିକିଆତେଇ ରଇବା ବାଇବଇନିମନ୍‌କେ, ମର୍‌ ଜୁଆର୍‌ ଜାନାଇଦିଆସ୍‌ । ବଇନି ନୁମ୍‌ପାକେ ଆରି ତାର୍‌ ଗରେ ରୁଣ୍ଡ୍‌ବା ସବୁ ବିସ୍‌ବାସିମନ୍‌କେ ମିସା ମର୍‌ ଜୁଆର୍‌ ଜାନାଆ । <verse eid="COL 4:15" /><verse number="16" style="v" sid="COL 4:16" />ତମେ ଏ ଚିଟିତେଇ ଲେକ୍‌ଲାଟା ସୁନିସାରାଇଲାପଚେ ଲାଉଦିକିଆଇ ରଇବା ବାଇବଇନିମନ୍‌କେ ମିସା ସୁନାଇଦେବାର୍‌ଆଚେ ଆକା । <verse eid="COL 4:16" /><verse number="17" style="v" sid="COL 4:17" /><note caller="+" style="x"><char style="xo" closed="false">୪:୧୭ </char><char style="xt" closed="false"><ref loc="PHM 1:2">ପିଲିମନ୍‌ ୧:୨</ref></char></note>“ମାପ୍‌ରୁ ତକେ ସର୍‌ପିଦେଲା କାମ୍‌ ତୁଇ କରିସାରାଇବାର୍‌ ଆଚେ ଆକା” ବଲି ଆର୍‌କିପସ୍‌କେ କୁଆ ।<verse eid="COL 4:17" /></para>
  <para style="p">
    <verse number="18" style="v" sid="COL 4:18" />ମୁଇ ପାଉଲ୍‌ ଏଟା ନିଜେ ଲେକ୍‌ଲିନି, “ଜୁଆର୍‌ ! ମୁଇ ବନ୍ଦିଗରେ ଆଚିବଲି ଏତାଆ ।” ପର୍‌ମେସରର୍‌ ଜିବନ୍‌ ଦୁକାଇ ଦୟା ଦେକାଇଲାଟା ତମର୍‌ ସଙ୍ଗ୍‍ ରଅ ।<verse eid="COL 4:18" /></para>
  <chapter eid="COL 4" />
</usx>