<?xml version="1.0" encoding="utf-8"?>
<usx version="3.0">
  <book code="EZR" style="id">- Sida</book>
  <para style="h">ଏଜ୍‌ରା</para>
  <para style="toc3">ଏଜ୍‌ରା</para>
  <para style="toc2">ଏଜ୍‌ରା</para>
  <para style="toc1">ଏଜ୍‌ରା ଲେକି ରଇବା ବଇ</para>
  <para style="mt2">ଏଜ୍ରାଙ୍କ ଲିଖିତ ପୁସ୍ତକ</para>
  <para style="mt1">ଏଜ୍ରା</para>
  <para style="imt">ଏ ବଇ ବିସଇରେ ଜାନ୍‌ବାଟା</para>
  <para style="ip">ଏଜ୍‌ରା ଆରି ନିଇମିଆଁର୍ ବଇଟାନେ କୁଆଗାଲା ଆଚେଜେ ପାରସ ଆରି ବାବିଲନକେ ବନ୍ଦି ଅଇଲା ପଚେ ଇସ୍‌ରାଏଲ୍ ଦେସ୍‌କେ କେନ୍‌ତି ଇସ୍‌ରାଏଲ୍ ଦେସ୍‌କେ ଅନୁମତି ଦିଆଗାଲା ? ସେମନ୍ କେନ୍‌ତି ଜିରୁସାଲାମେ ପର୍‌ମେସରର୍‌ ମନ୍ଦିର୍‌କେ ଆରିତରେକ୍ ଗଡ୍‌ଲାଇ ସେ ବିସୟ୍‌ରେ ଏଜ୍‌ରା ମନ୍‌ଦିଆନ୍ ଦେଇ ରଇଲା । ବେସି ପଣ୍ଡିତ୍‌ମନ୍ ବିସ୍‌ବାସ୍ କର୍‌ବାଇଜେ ଏଜ୍‌ରା ୧ ବଁସାବଲି ଇତିଆସର୍ ବଇ ଆରି ଏଜ୍‌ରା ଆରି ନେଏମିଆଁର୍ ବଇ ରଚନା କରି ରଇଲାଇ ଆରି ସକଲନ୍ କରି ରଇଲାଇ ଜଦି ଏଜ୍‌ରା ନାଇଁ ତେବେ ଅଇଲେ ଅଇ ରଇସି ଗଟେକ୍ ଲକ୍ ଏ ରକାମ୍ ସମାନ୍ ବଇ ଲେକି ରଇଲା। ଏଜ୍‌ର ବଇ କମ୍‌ସେ କମ୍ ୪୪୦ କିରିସ୍‌ଟାବ୍‌ଦ ଆଗ୍‌ତୁ ଲେକାଜାଇ ରଇଲେ ରଇସି, ମାତର୍ ବଇର୍ କେତେଟା ଟାନେ ଅଲ୍‌ଗା ବେଲେ ସମଏଁ ଲେକାଜାଇ ରଇସି । ଏଜ୍‌ରା ବଇ ଜାନିଲାନିଜେ ପେରିସିଆ କେନ୍‌ତାରି ପାରସର୍ ରାଜା ସାଇରପଟ୍ ଇସ୍‌ରାଏଲର୍ ଲକ୍‌ମନ୍‌କେ ନିଜର୍ ଦେସେ ବାଉଡି ଆସିକରି ଆରିତରେକ୍ ମନ୍ଦିର୍ ତିଆର୍ କର୍‌ବାକେ ଆଦେସ୍ ଦେଲା । ଏଟା ମିସା ଜିରିମିଅର୍ ବବିସତ୍ କାତା ଗଟେକ୍ ପୁରାପୁରୁନ୍ ରଇଲା ଜିରିମିଅ ୨୯:10-14 ।</para>
  <para style="ip">କେତେଟା ସତ୍‌ରୁମନ୍ ରଇଲାଇ ଜନ୍ ଲକ୍‌ମନ୍‌କି ମନ୍ଦିର୍‌କେ ଆରିତରେକ୍ ତିଆର୍ କର୍‌ବାଟାକେ ବିରଦ୍ କରି ରଇଲାଇ ଆରି ଏ କାମ୍ କେତେ ସମୟ୍ ପାଇଁ ବନ୍ଦ୍ ଅଇ ରଇଲା, ମାତର୍ ସାରାସାରି ପଚେ ଇସ୍‌ରାଏଲ୍ ଦେସର୍ ଲକ୍‌ମନ୍ ପର୍‌ମେସରର୍ ସାଇଜରେ ସେଟାକେ ଆରିତରେକ୍ ଗଡ୍‌ବାକେ ସପଲ୍ ଅଇ ରଇଲାଇ । ଏଜ୍‌ରାର୍ ଦାଇତରେ ଇସ୍‌ରାଏଲିଅମନ୍ ମିସା ସେମନର୍ ପାପ୍ ଟାନେ ଅନି ଅନୁତାପ୍ କଲାଇ। ପର୍‌ମେସରର୍ ନିଅମ୍ ପାଲନ୍ କର୍‌ବାକେ ସେମନ୍ ମନ୍‌କରି ରଇଲାଟାକେ ସେଟା ଆରି ତରେକ୍ ତିଆର୍ କଲାଇ।</para>
  <para style="iot">ଏ ବଇ ବିତ୍‌ରେ ରଇଲାଟା</para>
  <para style="io1">୧ ଅଦିଆଇ ଆରି ୨ ଅଦିଆଇ ଟାନେ କୁଆଗାଲା ଆଚେ ଜେ ରାଜା ସାଇରସ୍ କେନ୍‌ତି ଇସ୍‌ରାଏଲ୍ ଦେସର୍ ଲକ୍‌ମନ୍‌କେ ନିଜର୍ ଦେସେ ବାଉଡାଇ ଆନ୍‌ବାକେ ଅନୁମତି ଦେଲା ଆରି କନ୍ ଗରର୍ ଲକ୍‌ମନ୍ ବାଅଡ୍‌ଲାଇ ସେଟାଲେ ଲେକ୍‌ଲା ।</para>
  <para style="io1">୩ ଟାନେ ଅନି ୬ ଅଦିଆଇ ଜାନାଇ ଦେଇସିଜେ ଜିରୁସାଲାମେ ପର୍‌ମେସରର୍ ମନ୍ଦିର୍ କେନ୍‌ତି ଆରିତରେକ୍ କେନ୍ ତିଆର୍ ଅଇଲା।</para>
  <para style="io1">୭ ଅଦିଆଇ ଆରି ୮ ଅଦିଆଇ ଟାନେ କୁଆ ଗାଲା ଆଚେଜେ ଏଜ୍‌ରା କେନ୍‌ତି ଇସ୍‌ରାଏଲ୍ ଗରର୍ ଲକ୍‌ମନର୍ ସଙ୍ଗେ ଜିରୁସାଲାମେ ବାଉଡି ରଇଲାଇ ।</para>
  <para style="io1">୯ ଅଦିଆଇ ଆରି ୧୦ ଅଦିଆଇ ଟାନେ ଲେକାଜାଇ ଆଚେଜେ ଏଜ୍‌ରା କେନ୍‌ତି ଇସାବ୍‌ରେ ଇସ୍‌ରାଏଲିଅ ମନ୍‌କେ ପର୍‌ମେସରର୍ ସଙ୍ଗେ ରାଜିନାମ୍ ଆରିତରେକ୍ କର୍‌ବାକେ ନେଇ ରଇଲା</para>
  <chapter number="1" style="c" sid="EZR 1" />
  <para style="s">ଜିଉଦି ଲକ୍‌ମନ୍ ବାଉଡି ଜିବାକେ କରସ୍‌ ରାଜାର୍ ଆଦେସ୍‌</para>
  <para style="p">
    <verse number="1" style="v" sid="EZR 1:1" />ଜିରିମିଅର୍‌ ଟଣ୍ଡେ ଅନି ଏ ସବୁବେଲର୍‌ ମାପ୍‌ରୁର୍‌ ବାକିଅ ସପଲ୍‌ ଅଇଲାକେ ପାରସର୍‌ ରାଜା କରସର୍‌ ଅଦିକାରର୍‌ ପର୍‌ତୁମ୍‌ ବର୍‌ସେ ସବୁବେଲର୍‌ ମାପ୍‌ରୁରର୍‌ ପାରସର୍‌ ରାଜା କରସର୍‌ ମନେ କାତା କଇଲାକେ ସେ ନିଜର୍‌ ରାଇଜର୍‌ ସବୁବାଟେ କବର୍‌ ଦେଇମିସା ଲେକାଇ ଏ କାତା ପଚାର୍‌ କରାଇଲା, ଆରି, <verse eid="EZR 1:1" /><verse number="2" style="v" sid="EZR 1:2" />ପାରସର୍‌ ରାଜା କରସ୍‌ ଏନ୍ତାରି କଇସି, ସବୁବେଲର୍‌ ମାପ୍‌ରୁର୍‌ ସର୍‌ଗର୍‌ ପର୍‌ମେସର୍‌ ପୁର୍‌ତିବିର୍‌ ସବୁ ରାଇଜ୍‌ ଆମ୍‌କେ ଦେଇଆଚେ, ଆରି, ସେ ଜିଉଦା ଦେସର୍‌ ଜିରୁସାଲାମ୍‌ ତେଇ ତାର୍ ପାଇଁ ଗଟେକ୍‌ ପାର୍‌ତନା ଗର୍‌ ତିଆର୍‌ କର୍‌ବାକେ ଆଦେସ୍‌ କରିଆଚେ । <verse eid="EZR 1:2" /><verse number="3" style="v" sid="EZR 1:3" />ତାକର୍‌ ସବୁଲକର୍‌ ବିତ୍‌ରେ ଅନି ତମର୍‌ ଜେ ମିସା ଅ, ତାର୍‌ ପର୍‌ମେସର୍‌ ତାର୍‌ ସଙ୍ଗେ ଅ, ଆରି ସେ ଜିଉଦା ଦେସର୍‌ ଜିରୁସାଲାମେ ଜାଇକରି ସବୁବେଲର୍‌ ମାପ୍‌ରୁ ଇସ୍‌ରାଏଲର୍‌ ପର୍‌ମେସର୍‌ ଜିରୁସାଲାମେ ପାର୍‌ତନା ଗର୍‌ ତିଆର୍‌ କର୍‌, ସେ ସତ୍ ପର୍‌ମେସର୍‌ ଅଇସି । <verse eid="EZR 1:3" /><verse number="4" style="v" sid="EZR 1:4" />ଆରି, ଜେକି ଜନ୍ ଜାଗାଇ ମିସା ଗଟେଲଗେ ରଇ ବାସା ଅଇଲାନି, ତାର୍‌ ସେ ଜାଗାର୍‌ ଲକ୍‌ମନ୍‌ ପର୍‌ମେସରର୍‌ ଜିରୁସାଲାମର୍‌ ପାର୍‌ତନା ଗରର୍‌ପାଇଁ ନିଜର୍‌ ଇଚାରେ ନଇଁବେଦିଅକେ ଚାଡି ରୁପା ଆରି ସୁନା, ମନ୍‌କଲା ଦିନ୍‌ସୁ ଆରି ପସୁଦେଇ ତାର୍‌ ସାଇଜ କରତ୍‌ । <verse eid="EZR 1:4" /><verse number="5" style="v" sid="EZR 1:5" />ଜେଡ୍‌କିବେଲେ ଜିଉଦାର୍ ଆରି ବିନିଆମିନର୍‌ ବାବାର୍‌ ବଁସର୍‌ ମୁକିଅ ଲକ୍‌ମନ୍‌, ଆରି ପୁଜାରିମନ୍‌ ଆରି ଲେବିଅମନ୍‌, ଆରି, ସବୁବେଲର୍‌ ମାପ୍‌ରୁର୍‌ ଜିରୁସାଲାମର୍‌ ପାର୍‌ତନା ଗର୍‌ ତିଆର୍‌ କର୍‌କେ ଆଇଲାବେଲେ ପର୍‌ମେସର୍‌ ଜନ୍‌ ଜନ୍‌ ସବୁ ଲକ୍ ମନର୍ ମନେ ଜାନାଇଲା, ସେମନ୍‌ ଉଟ୍‌ଲାଇ । <verse eid="EZR 1:5" /><verse number="6" style="v" sid="EZR 1:6" />ଆରି, ନିଜର୍‌ ଇଚାରେ ଜିନିସ୍‌କେ ଚାଡି ସେମନର୍‌ ଚାରିବେଟ୍‌ତିର୍‌ ଲକ୍‌ମନ୍‌ ରୁପାର୍‌ ତାଲି, ସୁନା ମନ୍‌କଲା ଜିନିସ୍‌ ଆରି ପସୁ ଆରି ବେସି ଦାମର୍‌ ଜିନିସ୍ ଦେଇ ସେମନର୍‌ ଆତ୍‌ ବପୁ କଲା । <verse eid="EZR 1:6" /><verse number="7" style="v" sid="EZR 1:7" />ଆରି, ନବ୍‌କଦ୍‌ନିସ୍‌ଚର୍‌ ସବୁବେଲର୍‌ ମାପ୍‌ରୁର୍‌ ଗର୍‌ର୍‌ ସବୁ କଣ୍ଡି ଜିରୁସାଲାମେ ଅନି ଆନି ନିଜର୍‌ ଦେବ ମନ୍ଦିରେ ସଙ୍ଗଇ ରଇଲା, କରସ୍‌ ରାଜା ସେଟା ସର୍‌ତେ ବେଟି କରି ଆନ୍‌ଲା । <verse eid="EZR 1:7" /><verse number="8" style="v" sid="EZR 1:8" />ପାର୍‌ସର୍‌ ରାଜା କରସ୍‌ କସାଦକିଅ ମିତର୍‌ଦତର୍ ଆତ୍‌ ସଙ୍ଗ୍‌ ସେଟା ସବୁ ବାର୍‌ କରାଇ ଆନି ଜିଉଦାର୍‌ ମୁକିଆ ସେସବସର୍‌କେ ଏଜି କରି ଦେଲା । <verse eid="EZR 1:8" /><verse number="9" style="v" sid="EZR 1:9" />ସେ ଜିନିସ୍ ଏଜ୍‌ଲାଟା ସର୍‌ତେ ମିସିକରି ଅଇଲାନି , ତିରିସ୍‌ଟା ସୁନା ତାଲି, ଅଜାର୍‌ଟା ରୁପା ତାଲା ଆରି କଡେ ନଅଟା କାଟ୍‌ରା:<verse eid="EZR 1:9" /></para>
  <para style="p">
    <verse number="10" style="v" sid="EZR 1:10" />ତିରିସ୍‌ଟା ସୁନାର୍‌ କଣ୍ଡିମନ୍‌, ଚାର୍‌ସ ଦସ୍‌ଟା ରୁପାର୍‌ ସେ ରକାମର୍‌ କଣ୍ଡିମନ୍‌, ଆରି ଅଜାର୍‌ଟା ବିନ୍ ବିନ୍ ରକାମର୍ କଣ୍ଡିମନ୍‌, <verse eid="EZR 1:10" /><verse number="11" style="v" sid="EZR 1:11" />ସବୁମିସି ପାଞ୍ଚ୍‌ ଅଜାର୍‌ ଚାର୍‌ସ ସୁନା ଆରି ରୁପାର୍‌ କଣ୍ଡି ରଇଲା, ବନ୍ଦିଲକ୍‌ମନ୍‌ ବାବିଲେଅନି ଜିରୁସାଲାମେ ଆନ୍‌ବାବେଲେ ସେସବସର୍‌ ଏ ସବୁ ଜିନିସମନ୍ ଆନ୍‌ଲା ।<verse eid="EZR 1:11" /></para>
  <chapter eid="EZR 1" />
  <chapter number="2" style="c" sid="EZR 2" />
  <para style="s">ବାବିଲେ ଅନି ବାଉଡିଆଇବା ଲକ୍‌ମନର୍ ତାଲିକା</para>
  <para style="p">
    <verse number="1" style="v" sid="EZR 2:1" />ଜନ୍‌ ଲକ୍‌ମନ୍‌ ବାବିଲ୍ ଦେସେ ବାନ୍ଦ୍‌ଲା ପାରା ଅଇ ରଇଲାଇ, ସେମନର୍‌ ବିତ୍‌ରେ ଅନି ପର୍‌ଦେସି ଏ ପିଲାଟକି ସବୁଲକ୍‌ ଜିରୁସାଲମ୍‌ ଆରି ଜିଉଦା ଦେସେ ନିଜର୍‌ ନିଜର୍‌ ଗାଉଁମନ୍‌କେ ବାଉଡି ଆଇଲାଇ, ବାବିଲର୍‌ ରାଜା ନବ୍‌କଦ୍‌ନିସର୍‌ ଏମନ୍‌କେ ବାବିଲ୍‌ ଦେସେ ନେଇଁ ରଇଲା, <verse eid="EZR 2:1" /><verse number="2" style="v" sid="EZR 2:2" />ଏମନ୍‌ ଅଇଲାଇନି ଜିରୁବାବିଲ୍‌, ଜେସୁଅ, ନିଇମିଆ, ସରାଅ, ରିଏଲାଇଅ,ମର୍‌ଦକଇ, ବିଲ୍‌ସନ୍‌, ମିସପର୍‌, ବିଗ୍‌ବଇ, ରଉମ୍‌ ଆରି ବାନା ସଙ୍ଗ୍‌ ବାଉଡି ଆଇଲାଇ । ଇସ୍‌ରାଏଲ୍‌ କୁଟୁମର୍‌ ମୁନୁସ୍‌ ପିଲାମନର୍‌ ସଙ୍କିଆ ଏତ୍‌କି, ଆରି, <verse eid="EZR 2:2" /><verse number="3" style="v" sid="EZR 2:3" />ପରିୟସର୍‌ ପିଲାମନ୍‌ ଦୁଇଅଜାର୍‌ ସଏ ସ୍‌ତୁରି ଦୁଇ ଲକ୍‌ । <verse eid="EZR 2:3" /><verse number="4" style="v" sid="EZR 2:4" />ସପଟିୟ୍‌ର୍‌ ପିଲାମନ୍‌ ତିନ୍‌ସ ସ୍‌ତୁରି ଦୁଇଲକ୍‌ । <verse eid="EZR 2:4" /><verse number="5" style="v" sid="EZR 2:5" />ଆରଅର୍‌ ପିଲାମନ୍‌ ସାତ୍‌ସ ସତୁରି ପାଞ୍ଚ୍‌ଲକ୍‌ । <verse eid="EZR 2:5" /><verse number="6" style="v" sid="EZR 2:6" />ଜେସୁଅ ଆରି ଜଆବର୍‌ ପିଲାମନର୍‌ ବିତ୍‌ରେଅନି ପଅତ୍‌ ମଇଁଆଁବର୍‌ ପିଲାମନ୍‌ ଦୁଇଅଜାର୍‌ ଆଟ୍‌ସ ବାରଲକ୍‌ । <verse eid="EZR 2:6" /><verse number="7" style="v" sid="EZR 2:7" />ଏଲମର୍‌ ପିଲାମନ୍‌ ଏକ୍‌ ଅଜାର୍‌ ଦୁଇସଅ ପଚାସ୍‌ ଚାର୍‌ଲକ୍‌ । <verse eid="EZR 2:7" /><verse number="8" style="v" sid="EZR 2:8" />ସତୁର୍‌ ପିଲାମନ୍‌ ନଅସ ଚାଲିସ୍‌ ପାଞ୍ଚ୍‌ଲକ୍‌ <verse eid="EZR 2:8" /><verse number="9" style="v" sid="EZR 2:9" />ସକ୍‌କୟର୍‌ ପିଲାମନ୍‌ ସାତ୍‌ସଅ ସାଟେଲକ୍‌ । <verse eid="EZR 2:9" /><verse number="10" style="v" sid="EZR 2:10" />ବାନିର୍‌ ପିଲାମନ୍‌ ଚଅସଅ ଚାଲିସ୍‌ ଦୁଇଲକ୍‌ । <verse eid="EZR 2:10" /><verse number="11" style="v" sid="EZR 2:11" />ବେବଅର୍‌ ପିଲାମନ୍‌ ଚଅ ସଅ କଡେ ତିନ୍‌ଲକ୍‌ । <verse eid="EZR 2:11" /><verse number="12" style="v" sid="EZR 2:12" />ଅସକ୍‌ଦର୍‌ ପିଲାମନ୍‌ ଏକ ଅଜାର୍‌ ଦୁଇସଅ କଡେ ଦୁଇଲକ୍‌ । <verse eid="EZR 2:12" /><verse number="13" style="v" sid="EZR 2:13" />ଅଦ୍‌ନିକାମର୍ ପିଲାମନ୍‌ ଚଅସଅ ସାଟେ ଚଅଲକ୍‌ । <verse eid="EZR 2:13" /><verse number="14" style="v" sid="EZR 2:14" />ବିଗ୍‌ବଇର୍‌ ପିଲାମନ୍‌ ଦୁଇ ଅଜାର୍‌ ପଚାସ୍‌ ଚଅଲକ୍‌ । <verse eid="EZR 2:14" /><verse number="15" style="v" sid="EZR 2:15" />ଆଦିନର୍‌ ପିଲାମନ୍‌ ଚାର୍‌ସ ପଚାସ୍‌ ଚାର୍‌ଲକ୍‌ । <verse eid="EZR 2:15" /><verse number="16" style="v" sid="EZR 2:16" />ଇଜକିଅର୍‌ କୁଟୁମେ ଜନମ୍‌ ଅଇଲା ଆଟେରର୍‌ ପିଲାମନ୍‌ ନବେ ଆଟ୍‌ଲକ୍‌ । <verse eid="EZR 2:16" /><verse number="17" style="v" sid="EZR 2:17" />ବେତ୍‌ସଅର୍‌ ପିଅଲମନ୍‌ ତିନ୍‌ସ କଡେ ତିନ୍‌ଲକ୍‌ । <verse eid="EZR 2:17" /><verse number="18" style="v" sid="EZR 2:18" />ଜରାଅର୍‌ ପିଲାମନ୍‌ ସଏ ବାରଲକ୍‌ । <verse eid="EZR 2:18" /><verse number="19" style="v" sid="EZR 2:19" />ଅସୁମର୍‌ ପିଲାମନ୍‌ ଦୁଇସଅ କଡେ ତିନ୍‌ଲକ୍‌ । <verse eid="EZR 2:19" /><verse number="20" style="v" sid="EZR 2:20" />ଗିବ୍‌ରର୍‌ ପିଲାମନ୍‌ ନବେ ପାଞ୍ଚ୍‌ଲକ୍‌ । <verse eid="EZR 2:20" /><verse number="21" style="v" sid="EZR 2:21" />ବେତ୍‌ଲେମର୍‌ ପିଲାମନ୍‌ ସଏ କଡେ ତିନ୍‌ଲକ୍‌ । <verse eid="EZR 2:21" /><verse number="22" style="v" sid="EZR 2:22" />ନଟପାରର୍‌ ଲକ୍‌ମନ୍‌ ପଚାସ୍‌ ଚଅଲକ୍‌ । <verse eid="EZR 2:22" /><verse number="23" style="v" sid="EZR 2:23" />ଅନାତତର୍‌ଲକ୍‌ମନ୍‌ ସଏ କଡେ ଆଟ୍‌ଲକ୍‌ । <verse eid="EZR 2:23" /><verse number="24" style="v" sid="EZR 2:24" />ଅସ୍‌ମାବତର୍‌ ପିଲାମନ୍‌ ଚାଲିସ୍‌ ଦୁଇଲକ୍‌ । <verse eid="EZR 2:24" /><verse number="25" style="v" sid="EZR 2:25" />କିରିଅତ୍‌ ଇଆରିମ୍‌ କପିରା ଆରି ବେରତର୍‌ ପିଲାମନ୍‌ ସାତ୍‌ ସଅ ତେଆଲିସ୍ ଲକ୍‌ । <verse eid="EZR 2:25" /><verse number="26" style="v" sid="EZR 2:26" />ରାମାର୍‌ ଆରି ଗେବାର୍‌ ପିଲାମନ୍‌ ଚଅସଅ ଏକୁସ୍‌ଲକ୍‌ । <verse eid="EZR 2:26" /><verse number="27" style="v" sid="EZR 2:27" />ମିକ୍‌ମସର୍‌ ସଏ ବାଇସ୍‌ଲକ୍‌ । <verse eid="EZR 2:27" /><verse number="28" style="v" sid="EZR 2:28" />ବେତେଲ୍‌ ଆରି ଅଇର୍‌ ଲକ୍‌ ଦୁଇସ କଡେ ତିନ୍ ଲକ୍‌ । <verse eid="EZR 2:28" /><verse number="29" style="v" sid="EZR 2:29" />ନବର୍‌ ପିଲାମନ୍‌ ପଚାସ୍ ଦୁଇ ଲକ୍‌ । <verse eid="EZR 2:29" /><verse number="30" style="v" sid="EZR 2:30" />ମଗ୍‌ବିସର୍‌ ପିଲାମନ୍‌ ସଏ ପଚାସ ଚଅଲକ୍‌ । <verse eid="EZR 2:30" /><verse number="31" style="v" sid="EZR 2:31" />ବିନ୍ ଏଲମର୍‌ ପିଲାମନ୍‌ ଏକ୍‌ ଅଜାର୍‌ ଦୁଇସଅ ପଚାସ୍‌ ଚାର୍‌ଲକ୍‌ । <verse eid="EZR 2:31" /><verse number="32" style="v" sid="EZR 2:32" />ଆରିମର୍‌ ପିଲାମନ୍‌ ତିନ୍‌ସଅ କଡେଲକ୍‌ । <verse eid="EZR 2:32" /><verse number="33" style="v" sid="EZR 2:33" />ଲଦ୍‌ ଆରି ଆଦିଦ୍‌ ଅନର୍‌ ପିଲାମନ୍‌ ସାତ୍‌ସଅ ପଚିସ୍‌ଲକ୍‌ । <verse eid="EZR 2:33" /><verse number="34" style="v" sid="EZR 2:34" />ଜିରିଅର୍‌ ନଅରର୍ ପିଲାମନ୍‌ ତିନ୍‌ସଅ ଚାଲିସ୍‌ ପାଞ୍ଚ୍‌ଲକ୍‌ । <verse eid="EZR 2:34" /><verse number="35" style="v" sid="EZR 2:35" />ସନାଆର୍‌ ପିଲାମନ୍‌ ତିନ୍‌ ଅଜାର୍‌ ଚଅସଅ ତିରିସ୍‌ଲକ୍‌ । <verse eid="EZR 2:35" /><verse number="36" style="v" sid="EZR 2:36" />ଜାଜକ୍‌ମନର୍‌ ସଙ୍କିଆ; ଜେସୁଅର୍‌ କୁଟୁମ୍‌ ଜିଦଇଅର୍‌ ପିଲାମନ୍‌ ନଅସ ସତୁରି ତିନ୍‌ଲକ୍‌ । <verse eid="EZR 2:36" /><verse number="37" style="v" sid="EZR 2:37" />ଇମେରର୍ ପିଲାମନ୍‌ ଏକ୍‌ ଅଜାର୍‌ ପଚାସ୍‌ ଦୁଇଲକ୍‌ । <verse eid="EZR 2:37" /><verse number="38" style="v" sid="EZR 2:38" />ପସ୍‌ଉରର୍‌ ପିଲାମନ୍‌ ଏକ୍‌ ଅଜାର୍‌ ଦୁଇସ ଚାଲିସ୍‌ ସାତ୍‌ଲକ୍‌ । <verse eid="EZR 2:38" /><verse number="39" style="v" sid="EZR 2:39" />ଆରିମର୍‌ ପିଲାମନ୍‌ ଏକ୍‌ ଅଜାର୍‌ ସତ୍‌ରଲକ୍‌ । <verse eid="EZR 2:39" /><verse number="40" style="v" sid="EZR 2:40" />ଲେବିଅମନର୍‌ ସଙ୍କିଆ, ଅଦ୍‌ବିଅର୍‌ ପିଲାମନର୍‌ ଜେସୁଅ ଆରି କଦ୍‌ମିୟେଲର୍‌ ପିଲାମନ୍‌ ସତୁରି ଚାର୍‌ଲକ୍‌ । <verse eid="EZR 2:40" /><verse number="41" style="v" sid="EZR 2:41" />ଗିତ୍ ଗାଉମନର୍‌ ସଙ୍କିଆ, ଆସପର୍‌ ପିଲାମନ୍‌ ସଏ କଡେ ଆଟ୍‌ଲକ୍‌ । <verse eid="EZR 2:41" /><verse number="42" style="v" sid="EZR 2:42" />ଦୁଆର୍‌ ଜାଗୁମନର୍‌ ପିଲାମନର୍‌ ସଙ୍କିଆ, ସଲୁମର୍‌ ପିଲାମନ୍‌, ଆଟରର୍‌ ପିଲାମନ୍‌, ଟଲେମାନର୍‌ ପିଲାମନ୍‌, ଆକୁକବର୍‌ ପିଲାମନ୍‌, ଅଟିଟାର୍‌ ପିଲାମନ୍‌, ସବଅର୍‌ ପିଲାମନ୍‌ ସବୁମିସି ସଏ ଚାଲିସ୍‌ ନଅ ଲକ୍‌, <verse eid="EZR 2:42" /><verse number="43" style="v" sid="EZR 2:43" />ପାର୍‌ତନା ଗରେ କାମ୍ କର୍‌ବା ଲକ୍‌ମନ୍‌, ସିଅର୍‌ ପିଲାମନ୍‌, ଅସୁପାର୍‌ ପିଲାମନ୍‌, ଟବାଅତର୍‌ ପିଲାମନ୍‌, <verse eid="EZR 2:43" /><verse number="44" style="v" sid="EZR 2:44" />କରସର୍‌ ପିଲାମନ୍‌, ସିଅର୍‌ ପିଲାମନ୍‌, ପାଦନର୍‌ ପିଲାମନ୍‌, <verse eid="EZR 2:44" /><verse number="45" style="v" sid="EZR 2:45" />ଲବାନାର୍‌ ପିଲାମନ୍‌, ଅଗାବର୍‌ ପିଲାମନ୍‌, ଆକୁବର୍‌ ପିଲାମନ୍‌, <verse eid="EZR 2:45" /><verse number="46" style="v" sid="EZR 2:46" />ଆଗାବର୍‌ ପିଲାମନ୍‌, ସମ୍‌ଲଅର୍‌ ପିଲାମନ୍‌ ଆନ୍‌ନର୍‌ ପିଲାମନ୍‌, <verse eid="EZR 2:46" /><verse number="47" style="v" sid="EZR 2:47" />ଗିଦେଲର୍‌ ପିଲାମନ୍‌, ଗଅରର୍‌ ପିଲାମନ୍‌, ରାଇଆର୍‌ ପିଲାମନ୍‌, <verse eid="EZR 2:47" /><verse number="48" style="v" sid="EZR 2:48" />ରସିମନର୍‌ ପିଲାମନ୍‌, ନକଦର୍‌ ପିଲାମନ୍‌, ଗସମର୍‌ ପିଲାମନ୍‌, <verse eid="EZR 2:48" /><verse number="49" style="v" sid="EZR 2:49" />ଉସର୍‌ ପିଲାମନ୍‌, ପାସେଅର୍‌ ପିଲାମନ୍‌, ବେସଇଅର୍‌ ପିଲାମନ୍‌, <verse eid="EZR 2:49" /><verse number="50" style="v" sid="EZR 2:50" />ଅସ୍‌ନାର୍‌ ପିଲାମନ୍‌, ମିଉନିମର୍‌ ପିଲାମନ୍‌, ନପିସିମର୍‌ ପିଲାମନ୍‌, <verse eid="EZR 2:50" /><verse number="51" style="v" sid="EZR 2:51" />ବକ୍‌ବୁକର୍‌ ପିଲାମନ୍‌ ଅକୁପାର୍‌ ପିଲାମନ୍‌, ଅଉରର୍‌ ପିଲାମନ୍‌, <verse eid="EZR 2:51" /><verse number="52" style="v" sid="EZR 2:52" />ବସ୍‌ଲୁତର୍‌ ପିଲାମନ୍‌, ମଇଦାର୍‌ ପିଲାମନ୍‌, ଅର୍‌ସାର୍‌ ପିଲାମନ୍‌, <verse eid="EZR 2:52" /><verse number="53" style="v" sid="EZR 2:53" />ବର୍‌କସରର୍‌ ପିଲାମନ୍‌, ସିସରାର୍‌ ପିଲାମନ୍‌, ତେମଅର୍‌ ପିଲାମନ୍‌, <verse eid="EZR 2:53" /><verse number="54" style="v" sid="EZR 2:54" />ନତ୍‌ସିଅର୍‌ ପିଲାମନ୍‌ ଅଟିପାର୍‌ ପିଲାମନ୍‌ । <verse eid="EZR 2:54" /><verse number="55" style="v" sid="EZR 2:55" />ସଲମନର୍‌ ଦାସ୍‌ମନର୍‌ ପିଲାମନ୍‌, ସଟଇର୍‌ ପିଲାମନ୍‌, ଅସପେରତର୍‌ ପିଲାମନ୍‌, ପରୁଦାରର୍‌ ପିଲାମନ୍‌, <verse eid="EZR 2:55" /><verse number="56" style="v" sid="EZR 2:56" />ଜାଲାର୍‌ ପିଲାମନ୍‌, ଦର୍‌କନର୍‌ ପିଲାମନ୍‌, ଗିଦେଲର୍‌ ପିଲାମନ୍‌, <verse eid="EZR 2:56" /><verse number="57" style="v" sid="EZR 2:57" />ସପଟିଅର୍‌ ପିଲାମନ୍‌, ଅଟିଲର୍‌ ପିଲାମନ୍‌, ପକେରତ୍‌ ଅତ୍‌ସବାଇମର୍‌ ପିଲାମନ୍‌, ଆମିର୍‌ ପିଲାମନ୍‌, <verse eid="EZR 2:57" /><verse number="58" style="v" sid="EZR 2:58" />ପାର୍‌ତନା ଗରେ କାମ୍ କର୍‌ବା ଲକ୍‌ମନ୍‌ ଆରି ସଲ୍‌ମନର୍‌ ଦାସ୍‌ମନର୍‌ ପିଲାମନ୍‌ ସବୁମିସି ତିନ୍‌ସ ନବେ ଦୁଇଲକ୍‌ । <verse eid="EZR 2:58" /><verse number="59" style="v" sid="EZR 2:59" />ଆରି ତେଲ୍ ମେଲଅ,ତେଲ୍ଅର୍‌ସା, କରୁବ, ଅଦନ୍‌ ଆରି ଇମେର୍‌, ଏ ସବୁଜାଗାଇ ଅନି ଲକ୍‌ମନ୍‌ ଆଇଲାଇ, ମାତର୍‌ ସେମନ୍‌ ଇସ୍‌ରାଏଲର୍‌ ଲକ୍‌ମନ୍‌ ବଲି ନିଜର୍‌ ନିଜର୍‌ ବାବାର୍‌ କୁଟୁମ୍‌ ଆରି ଗସଟିର୍‌ ସାକି ଦେକାଇ ନାପାର୍‌ଲାଇ, ସେ ଲକ୍‌ମନ୍‌ ଅଇଲାଇନି, <verse eid="EZR 2:59" /><verse number="60" style="v" sid="EZR 2:60" />ଏ ଲକ୍‌ମନ୍, ଦଲାଇଅର୍‌ ପିଲାମନ୍‌, ଟବିଅର୍‌ ପିଲାମନ୍‌, ନକଦରର୍‌ ପିଲାମନ୍‌, ଚଅସ ପଚାସ୍ ଦୁଇ ଲକ୍‌ । <verse eid="EZR 2:60" /><verse number="61" style="v" sid="EZR 2:61" />ଜାଜକ୍‌ମନର୍‌ ପିଲାମନର୍‌ ପାକେଅନି ଅବାଇଅର୍‌ ପିଲାମନ୍‌, ଅକସର୍‌ ପିଲାମନ୍‌, ବର୍‌ସିଲଅର୍‌ ପିଲାମନ୍‌, ବର୍‌ସିଲଇ ଗିଲିଅଦିଅ ବର୍‌ସିଲୟର୍‌ ଗଟେକ୍‌ ଟକିକେ ବିବା କଲାକେ ତାର୍‌ନାଉଁ ଇସାବେସାବେ ଉଡ୍‌ରା ଅଇ ରଇଲା, <verse eid="EZR 2:61" /><verse number="62" style="v" sid="EZR 2:62" />ଏମନ୍‌ ନିଜର୍ କୁଲ୍‌ ଇସାବେ ଏଜିଅଇଲା ଲକ୍‌ମନର୍‌ ଲଗେ ନିଜର୍‌ କୁଲ୍‌ ଚିଟି କଜ୍‌ଲାଇ, ମାତର୍‌ ପାଇନାପାର୍‌ଲା, ସେଟାରପାଇ, ସେମନ୍‌ ଅସୁକଲ୍ ଏଜିଅଇଲା ଆରି ଜାଜକ୍‌ ପଦ୍‌ ଚାଡି ଦେଲାଇ । <verse eid="EZR 2:62" /><verse number="63" style="v" sid="EZR 2:63" />ଆରି, ବିଚାର୍‌ କାରିଆ ସେମନ୍‌କେ କଇଲାଜେ, ଉରିମ୍‌<note caller="+" style="f"><char style="fr" closed="false">2:63 </char><char style="ft" closed="false">ପର୍‌ମେସରର୍ ମନ୍‌କଲାଟା ଜାନବାକେ ପୁଜାରିମନ୍ ଦର୍‌କାର୍‌କେ ଆଇବା ଦୁଇଟା ସୁକଲ୍ ଜିନିସ୍ </char><char style="fp" closed="false" /></note> ଆରି ତୁମିମ୍‌ ଦାରି ପୁଜାରି ନ ଉବଜ୍‌ବା ଜାକ ସେମନ୍‌ ସୁକଲ୍‌ ଜିନିସ୍‌ କାଇ ନାପାରତ୍‌ । <verse eid="EZR 2:63" /><verse number="64" style="v" sid="EZR 2:64" />ଆରି ଗଟେକ୍ ଲଗେ ଟୁଲ୍ ଅଇରଇବା ସବୁ ସମାଜର୍ ଅଇଲାଇନି ଚାଲିସ୍‌ ଦୁଇ ଅଜାର୍‌ ତିନ୍‌ସ ସାଟେଲକ୍‌ ରଇଲା । <verse eid="EZR 2:64" /><verse number="65" style="v" sid="EZR 2:65" />ଏ ମନ୍‌କେ ଚାଡି ଦେଲେ ସେମନର୍‌ ଗତି ଦାଙ୍ଗ୍‌ଡା ଦାଙ୍ଗ୍‌ଡି ସାତ୍‌ ଅଜାର୍‌ ତିନ୍‌ସ ତିରିସ୍‌ ସାତ୍‌ଲକ୍‌ ରଇଲାଇ । ଆରି, ସେମନର୍‌ ଦୁଇସ ବେଣ୍ଡିଆ ପିଲାମନ୍ ଆରି ଦାଙ୍ଗ୍‌ଡି ଟକିମନ୍‌ ଗିତ୍ ଗାଇବା ଲକ୍ ରଇଲାଇ । <verse eid="EZR 2:65" /><verse number="66" style="v" sid="EZR 2:66" />ସେମନର୍‌ ସାତ୍‌ସ ତିରିସ୍‌ ଚଅଟା ଗଡା, ଦୁଇସ ଚାଲିସ୍‌ ପାଞ୍ଚ୍‌ ମାଇଗଡା ରଇଲାଇ, <verse eid="EZR 2:66" /><verse number="67" style="v" sid="EZR 2:67" />ତାର୍‌ପଚେ ଚାର୍‌ସ ତିରିସ୍‌ ପାଞ୍ଚ୍‌ଟା ଉଁଟ, ଚଅ ଅଜାର୍‌ ସାତ୍‌ସ କଡେଟା ଗଦ୍‌ ରଲାଇ । <verse eid="EZR 2:67" /><verse number="68" style="v" sid="EZR 2:68" />ତାର୍‌ପଚେ ବାବାର୍‌ କୁଟୁମ୍‌ କେତେକ୍‌ ମୁକିଆ ଲକ୍‌ ସବୁବେଲର୍‌ ମାପ୍‌ରୁର୍‌ ଜିରୁସାଲମ୍‌ ଲଗର୍‌ ଗରେ କେଟ୍‌ଲାଇ, ପର୍‌ମେସରର୍‌ ସେ ଗରର୍‌ ସବୁ ଜାଗାଇ ତିଆର୍‌ କର୍‌ବାକେ ନିଜର୍‌ ଇଚା ସଙ୍ଗ୍‌ ଦାନ୍‌ କଲାଇ । <verse eid="EZR 2:68" /><verse number="69" style="v" sid="EZR 2:69" />ସେମନ୍‌ ନିଜର୍‌ ନିଜର୍‌ ବପୁ ଅନୁସାରେ ସେ କାମର୍‌ ଗୁଦାମ୍‌ ଲଗେ ସାଟେ ଏକ୍‌ ଅଜାର୍‌ ଡାରକ୍‌ମା<note caller="+" style="f"><char style="fr" closed="false">2:69 </char><char style="ft" closed="false">ଗିରିକ୍‌ ଦେସ୍‌ଲଗେ ବେବାର କର୍‌ବା ଡାବୁ ତାର୍ ଅଜନ୍‌ ଅଇଲାନି 500 ଗାରାମ୍‌</char></note> ନିକ ସୁନା ଆରି ପାଞ୍ଚ୍‌ ଅଜାର୍‌ ପାଉଣ୍ଡ୍‌ ରୁପା ଆରି ପୁଜାରିମନର୍‌ ପାଇଁ ସଏଟା ବସ୍‌ତର୍‌ ଦେଲାଇ । <verse eid="EZR 2:69" /><verse number="70" style="v" sid="EZR 2:70" />ଆରି, ପୁଜାରିମନ୍‌ ଆରି ଲେବିଅମନ୍‌ ଆରି ଲକ୍‌ମନର୍‌ ଲଗେଅନି କେତେଲକ୍‌,ଆରି ଗିତ୍ ଗାଇବା ଲକ୍‌ମନ୍‌ ଦୁଆର୍‌ ଜାଗୁମନ୍‌ ଆରି ପାର୍‌ତନା ଗରେ କାମ୍ କରୁମନ୍‌ ନିଜର୍‌ ନିଜର୍‌ ନଅଁର୍‌ମନ୍‌କେ ଆରି ସବୁ ଇସ୍‌ରାଏଲ୍‌ ନିଜର୍‌ ନିଜର୍‌ ନଅର୍‌ମନ୍‌କେ ବାସା ଅଇଲାଇ ।<verse eid="EZR 2:70" /></para>
  <chapter eid="EZR 2" />
  <chapter number="3" style="c" sid="EZR 3" />
  <para style="s">ଜଗିଅବେଦି ଆରିତରେକ୍‌ ତିଆର୍ କର୍‌ବାଟା</para>
  <para style="p">
    <verse number="1" style="v" sid="EZR 3:1" />ଆରି ସାତ୍‌ମାସ୍‌ କେଟ୍‌ଲା, ଇସ୍‌ରାଏଲ୍‌ ପିଲାଟକି ସେ ସବୁ ନଅଁର୍‌ମନ୍‌କେ ରଇଲାଇ, ସେଡ୍‌କିବେଲେ ଲକ୍‌ମନ୍‌ ଗଟେ ଲଗର୍‌ ପାରା ଜିରୁସାଲାମ୍‌ ଲଗେ କେଟ୍‌ଲାଇ । <verse eid="EZR 3:1" /><verse number="2" style="v" sid="EZR 3:2" />ତାର୍‌ପଚେ ଜସାଦକର୍‌ ପିଲା ଜେସୁଅ ଆରି ତାର୍‌ ପୁଜାରିର୍‌ ବାଇମନ୍‌ ଆରି ସଲ୍‌ଟିଏଲର୍‌ ପିଲା ଜିରୁବାବିଲ୍‌ ଆରି ତାର୍‌ ବାଇମନ୍‌ ଉଟି ପର୍‌ମେସରର୍‌ ଲକ୍‌ ମସାର୍‌ ବେବସ୍‌ତାର୍‌ ଲେକ୍‌ଲା ଅନୁସାରେ ଅମ୍‌ ବଲି ଚଗାଇବାକେ ଇସ୍‌ରାଏଲର୍‌ ପର୍‌ମେସରର୍‌ ଜଗିଅବେଦି ତିଆର୍‌ କଲାଇ। <verse eid="EZR 3:2" /><verse number="3" style="v" sid="EZR 3:3" />ଆରି, ସେମନ୍‌ ବିନ୍‌ବିନ୍‌ ଦେସର୍‌ ଲକ୍‌ମନର୍‌ ପାଇଁ ଡରିକରି ଜଗିଅବେଦିକେ ତେଇର୍‌ ମୁଲ୍‌ଦୁଆ ଉପ୍‌ରେ ତିଆର୍‌ କଲାଇ, ଆରି, ତାର୍‌ ଉପ୍‌ରେ ସବୁବେଲେ ମାପ୍‌ରୁର୍‌ ଉଦେସେ ଅମ୍‌ବଲି, ଆରି, ସାକ୍‌ଲିଆ ଆରି ସଞ୍ଜ୍‌ବେଲର୍‌ ଅମ୍‌ବଲି ଚଗାଇଲାଇ । <verse eid="EZR 3:3" /><verse number="4" style="v" sid="EZR 3:4" />ତାର୍‌ପଚେ ସେମନ୍‌ ଲେକ୍‌ଲା ଇସାବେ ପତର୍‌କୁଡିଆ ପରବ୍‌ ପାଲନ୍‌ କଲାଇ ଆରି ସବୁଦିନେ କର୍‌ବା ଦର୍‌କାର୍‌ ଇସାବେ ନିଅମ୍‌ ମକେ ଏଜ୍‌ବା ଅନୁସାରେ ନିଅମ୍‌ ମକେ ଏଜ୍‌ବା ଅନୁସାରେ ସବୁଦିନର୍‌ ଅମ୍‌ବଲି ଚଗାଇଲାଇ, <verse eid="EZR 3:4" /><verse number="5" style="v" sid="EZR 3:5" />ତାରପଚେ ସେମନ୍‌ ସବୁଦିନର୍‌ ଅମ୍‌ବଲି, ଆରି, ଉଆଁସ୍‌ ଆନ୍ଦାର୍‌ ଆରି ସବୁବେଲର୍‌ ମାପ୍‌ରୁର୍‌ ସୁକଲ୍‌ଟା ସବୁ ନିକ ପରବର୍ ଆରି ସବୁବେଲର୍‌ ମାପ୍‌ରୁର୍‌ ଉଦେସ୍‌ରେ ନିଜର୍ ଇଚାରେ ନଇଁବେଦିଅ ଚଗାଇଲା ସବୁ ଲକର୍‌ ଉପଆର୍‌ ଚଗାଇବାକେ ଜାଗ୍‌ଲାଇ । <verse eid="EZR 3:5" /><verse number="6" style="v" sid="EZR 3:6" />ସାତ୍‌ ମାସର୍‌ ପର୍‌ତୁମ୍‌ ଦିନେଅନି ସେମନ୍ ସବୁବେଲର୍‌ ମାପ୍‌ରୁର୍‌ ଉଦେସେ ଅମ୍‌ବଲି ଚଗାଇବାକେ ଆରାମ୍‌ କଲାଇ, ମାତର୍‌ ସେବେଲେ ସବୁବେଲର୍‌ ମାପ୍‌ରୁର୍‌ ପାର୍‌ତନା ଗରର୍‌ କୁନାଦି ତିଆର୍‌ ଅଇନରଇଲା ।<verse eid="EZR 3:6" /></para>
  <para style="s">ପାର୍‌ତନା ଗର୍‌ ଆର୍‌ତରେକ୍‌ ତିଆର୍ କର୍‌ବାଟା</para>
  <para style="p">
    <verse number="7" style="v" sid="EZR 3:7" />ଆରି, ସେମନ୍‌ ପାରସର୍‌ ରାଜା କରସର୍‌ ଅନୁମତି ଇସାବେ ବଡ୍‌ ମେସ୍‌ତୁରି ଆରି ବାଡଇମନ୍‌କେ ମୁଦ୍‌ରା ଦେଲାଇ, ଆରି, ଲିବାନନତେଇ ଅନି ଜାପ ଲଗର୍‌ ସମ୍‌ଦୁର୍‌ ପାଲି ଜାକ ଏରସ ଦାରୁ ଆନ୍‌ବାକେ ସିଦନିଅ ଆରି ସରିଅ ଲକ୍‌ମନ୍‌କେ କାଦି ଆରି ପାନି ପାରାଟା ଆରି ତେଲ୍‌ ଦେଲାଇ । <verse eid="EZR 3:7" /><verse number="8" style="v" sid="EZR 3:8" />ପର୍‌ମେସର୍‌ ଜିରୁସାଲାମେ ରଇଲା ଗର୍‌କେ ସେମନ୍‌ ଆଇଲାଇ ଦୁଇ ବର୍‌ସର୍‌ ଦୁଇମାସର୍‌ ସଲ୍‌ଟିଏଲର୍‌ ପିଲା ଜିରୁବାବିଲ୍‌ ଆରି ଜସାଦକର୍ ପିଲା ଜେସୁଅ ଆରି ସେମନର୍ ବାକି ଜାଜକ୍ ଆରି ଲେବିଅ ବାଇମନ୍‌ ଆରି ବନ୍ଦି ଦସେଅନି ଜିରୁସାଲାମେ ଆଇବାଲକ୍‌ ସବୁ ଆରାମ୍‌କରି ସବୁବେଲର୍‌ ମାପ୍‌ରୁର୍‌ ଗର୍‌ କାମ୍ ତିଆର୍‌ କର୍‌ବାକେ କଡେ ବରସ୍‌ ଆରି ତାର୍‌ତେଇ ଅନି ଅଦିକ୍‌ ବଇସର୍‌ ଲେବିଅ ମନ୍‌କେ ବାଚ୍‌ଲା । <verse eid="EZR 3:8" /><verse number="9" style="v" sid="EZR 3:9" />ସେଡ୍‌କିବେଲେ ଜେସୁଅ ତାର୍ ପିଲା ଆରି ବାଇମନ୍‌, କଦ୍‌ମିଏଲ୍‌ ଆରି ତାର୍‌ ପିଲାମନ୍, ଜିଉଦାର୍‌ ପିଲାମନ୍‌, ପର୍‌ମେସରର୍ ଗରେ କାମ୍‌ କଲାଲକ୍‌ ମନର୍‌ ତିଆର୍‌ କଲାବଜ୍‌ ପାଇବାକେ ଗଟେତେଇ ଟିଆ ଅଇଲାଇ, ଏନାଦଦର୍‌ ପିଲାମନ୍‌, ସେମନର୍ ପିଲଆରି ବାଇମନ୍‌, ଏମନ୍‌ ଲେବିଅ ଲକ୍‌ ।<verse eid="EZR 3:9" /></para>
  <para style="p">
    <verse number="10" style="v" sid="EZR 3:10" />ଆରି, ଜାଗ୍‌ବାଲକ୍‌ ମନ୍‌ ସବୁବେଲର୍‌ ମାପ୍‌ରୁର୍‌ ମନ୍ଦିରର୍‌ କୁନାଦିବସାଇବାବେଲେ ସେମନ୍‌ ଇସ୍‌ରାଏଲର୍‌ ରାଜା ଦାଉଦ୍ ବାଚ୍‌ବା ଅନୁସାରେ ସବୁବେଲର୍‌ ମାପ୍‌ରୁର୍ ମଇମାକର୍‌ବାକେ ନିଜର୍‌ ନିଜର୍‌ ବସ୍‌ତର୍‌ ପିନ୍ଦ୍‌ଲା ପୁଜାରିମନ୍‌କେ ତୁରିସଙ୍ଗ୍‌ ଆରି ଆସପର୍‌ ପିଲା ଲେବିଅମନ୍‌କେ ତାପ୍‌ଲି ମାରି ତିଆର୍‌ କଲାଇ । <verse eid="EZR 3:10" /><verse number="11" style="v" sid="EZR 3:11" />ଆରି, ସେମନ୍‌ ସବୁବେଲର୍‌ ମାପ୍‌ରୁକେ ମଇଁମା ଆରି ଦନିଅବାଦ୍‌ ଦେଇ ଗଟେ ଲକ୍‌ ଆରି ଗଟେଲକର୍‌ତେଇ ଗାଇକରି କଇଲାଇ, ସେ ମଙ୍ଗଲ୍‌ମଇ,କାଇକେବଇଲେ ଇସ୍‌ରାଏଲ୍‌ମନ୍‌କେ ତାକର୍‌ ଦୟା ସବୁଦିନର୍‌ ପାଇଁ, ଆରି, ସବୁବେଲର୍‌ ମାପ୍‌ରୁର୍‌ ଗରର୍‌ କୁନାଦି ବସାଇବାକେ ସେମନ୍ ସବୁବେଲର୍‌ ମାପ୍‌ରୁର୍‌ ପର୍‌ସଙ୍ଗ୍‌ସା କର୍‌ବାବେଲେ ସବୁବାଟର୍‌ ଲକ୍‌ ଆଉଲି ଅଇ ଜେଜେ ମାର୍‌ଲାଇ । <verse eid="EZR 3:11" /><verse number="12" style="v" sid="EZR 3:12" />ମାତର୍‌ ଜନ୍‌ ଜାଜକ୍‌ ଆରି ଲେବିଅ ଆରି ବାବାର୍‌ କୁଲର୍‌ ବଡ୍‌ ପାର୍‌ଚିନ୍‌ ଲକ୍‌ମନ୍‌ ପର୍‌ତୁମର୍‌ ଗର୍‌ ଦେକିରଇଲାଇ , ସେମନର୍‌ ଆଁକି ସାମ୍‌ନାଇ ଏଗରର୍‌ କୁନାଦି ବସାଇଲାବେଲେ ସେମନର୍‌ ବିତ୍‌ରେଅନି ବେସି ଲକ୍‌ ଆଉଲିଅଇ ରଦନ୍‌ କଲାଇ ଆରି କେତେଲକ୍‌ ସାର୍‌ଦାର୍ ପାଇଁ ଜେଇଜେଇ ମାର୍‌ଲାଇ, <verse eid="EZR 3:12" /><verse number="13" style="v" sid="EZR 3:13" />ତେଇ ଲକ୍‌ମନ୍‌ ସାର୍‌ଦାର୍‌ ଆଉଲି ଆରି ଲକ୍‌ମନର୍‌ କାନ୍ଦ୍‌ବା ଆଉଲିର୍‌ ଇସାବ୍‌ କରିନାପାର୍‌ଲାଇ, ତେବେ ଲକ୍‌ମନ୍‌ ଆଉଲିଅଇ ବେସି ଆଉଲି ଅଇଲାଇ, ଆରି, ତେଇର୍‌ ଆଉଲି ବେସିଦୁର୍‌କେ ସୁନ୍‌ବାକେ ଗାଲା।<verse eid="EZR 3:13" /></para>
  <chapter eid="EZR 3" />
  <chapter number="4" style="c" sid="EZR 4" />
  <para style="s">ତିଆର୍ କଲାକେ ବିରଦ୍‌</para>
  <para style="p">
    <verse number="1" style="v" sid="EZR 4:1" />ତାର୍‌ପଚେ ବନ୍ଦି ଅଇଲାପିଲାମନ୍ ସବୁବେଲର୍‌ ମାପ୍‌ରୁ ଇସ୍‌ରାଏଲର୍‌ ପର୍‌ମେସରର୍‌ ଉଦେସ୍‌ରେ ଗଟେକ୍ ପାର୍‌ତନା ଗରର୍‌ ତିଆର୍‌ କଲାଇନି ବଲି ଜିଉଦାର୍ ଆରି ବିନିଆମିନର୍‌ ବିରଦିମନ୍‌ ସୁନ୍‌ଲାଇ । <verse eid="EZR 4:1" /><verse number="2" style="v" sid="EZR 4:2" />ସେଡ୍‌କିବେଲେ ସେମନ୍ ଜିରୁବାବିଲ୍‌ ଆରି ବାବାର୍‌ କୁଲର୍‌ ବଡ୍‌ ମୁକିଅର୍‌ଲଗେ ଆସି ସେମନ୍‌କେ କଇଲାଇ, ଆମେ ତମର୍ ସଙ୍ଗେ ତିଆର୍‌ କର୍‌ବୁ, କାଇକେକି ଜେମ୍‌ତାର୍‌ ତମେ , ସେମମ୍‌ତାର୍‌ ଆମେ ଆମର୍ ପର୍‌ମେସର୍‌କେ କଜ୍‌ଲୁନି, ଆରି ଅସୁରିୟ ରାଜା ଏସର୍‌ଅଦନ୍,ଜେ ଆମ୍‌କେ ଇତି ଆନିଆଚେ , ତାର୍‌ସମଏଁ ଅନି ଆମେ ତାର୍‌ଉଦେସ୍‌ରେ ବଲିଦାନ୍‌କଲୁନି । <verse eid="EZR 4:2" /><verse number="3" style="v" sid="EZR 4:3" />ମାତର୍‌ ଜିରୁବାବିଲ୍‌ ଆରି ଜେସୁଅ ଆରି ଇସ୍‌ରାଏଲର୍‌ ଅଲ୍‌ଗା ବାବାର୍‌ କୁଲର୍ ବଡ୍‌ ଲକ୍‌ମନ୍ ସେମନ୍‌କେ କଇଲାଇ, ଆମର୍ ପର୍‌ମେସର୍‌ ଉଦେସ୍‌ରେ ଗର୍‌ତିଆର୍‌ କର୍‌ବା ବିସଇରେ ଆମର୍‌ସଙ୍ଗେ ତମର୍ କାଇମିସା ଲାଗାର୍‌ନିସାର୍ ନାଇ,ମାତର୍‌ ଆମର୍‌ ଲଗେ ପାରସ୍‌ ରାଜା କରସ୍‌ ରାଜାର୍‌ ଆଦେସ୍‌ ବାଦୁଲ୍‌ ଆମେ ଦିରେ ଗଟେକ୍‌ ଲଗେ ଅଇ ଇସ୍‌ରାଏଲର୍‌ ପର୍‌ମେସର୍‌ ସବୁବେଲର୍‌ ମାପ୍‌ରୁର୍‌ ନାଉଁରେ ତିଆର୍‌ କରୁ । <verse eid="EZR 4:3" /><verse number="4" style="v" sid="EZR 4:4" />ତାର୍‌ପଚେ ଦେସର୍‌ଲକ୍‌ମନ୍‌ ଜିଉଦାର୍‌ ଲକ୍‌ମନର୍‌ ଆତ୍‌ ସକ୍‌ତି ନଇଲା ପାରା କର୍‌ବାକେ ଆରି ତିଆର୍‌କଲା କାମେ ସେମନ୍‌କେ କସ୍‌ଟଦେବାକେ ଲାଗ୍‌ଲା, <verse eid="EZR 4:4" /><verse number="5" style="v" sid="EZR 4:5" />ଆରି, ସେମନର୍‌ ଇଚା ସପଲ୍‌ ନଇବାକେ ପାରସ୍‌ ରାଜାର୍‌ କରସର୍ ଜିଉନା କାଉନା ଆରି ପାରସର୍ ରାଜା ଦାରିଆବସର୍‌ ସାସନ୍ କର୍‌ବା ଜାକ ସେମନର୍‌ ବାଟେ ଜଜ୍‌ନା କର୍‌ବା ଲକ୍‌ମନ୍‌କେ କୁଲିଦେଇ ଦାରି ରଇଲାଇ । <verse eid="EZR 4:5" /><verse number="6" style="v" sid="EZR 4:6" />ଆରି, ଅକିଅସେରସର ବେଲେ , ତାର୍‌ ଅଦିକାରର୍ ଆରାମେ ସେମନ୍‌ ଜିଉଦା ଆରି ଜିରୁସାଲାମ୍‌ତେଇ ବାସାଅଇଲା ଲକ୍‌ମନର୍‌ ବିରଦେ ଗଟେକ୍‌ ଅପ୍‌ମାନର୍ ଚିଟି ଲେକ୍‌ଲାଇ</para>
  <para style="s" vid="EZR 4:6">ଅସତକିସତର ଚିଟି</para>
  <para style="p" vid="EZR 4:6">। <verse eid="EZR 4:6" /><verse number="7" style="v" sid="EZR 4:7" />ଆରି, ଅର୍‌ତକସତର୍ ଅଦିକାର୍‌ ବେଲେ ବିସ୍‌ଲମ୍‌,ମିତରଦାତ୍‌, ଟାବେଲ୍‌ ଆରି ତାର୍‌ ଅଲ୍‌ଗା ମଇତର୍‌ମନ୍‌ ପାରସିଅ ରାଜା ଅର୍‌ତକସତର୍ ପାକେ ଲେକ୍‌ଲା,ସେ ଚିଟି ଅରାମିଅ ଅକିଅରରେ ଲେକିଅଇ ଆରି ଅରାମିଅ ବାସାଇ ରଚନା ଅଇ ରଇଲା, <verse eid="EZR 4:7" /><verse number="8" style="v" sid="EZR 4:8" />ରଉମ୍‌ ମତ୍‌ରି ଆରି ସିମ୍‌ସଅ ଲେକ୍‌ଲା ଅର୍‌ତକିଅସତ ରାଜାର୍‌ଲଗେ ଜିରୁସାଲାମ୍ ବିରଦ୍‌ରେ ଏମ୍‌ତାର୍‌ ଚିଟି ଲେକ୍‌ଲା, <verse eid="EZR 4:8" /><verse number="9" style="v" sid="EZR 4:9" />ରଉମ୍ ମତ୍‌ରି ସିମ୍‌ସଇ ଲେକୁ ଆରି ସେମନର୍‌ ଅଲ୍‌ଗା ସାଙ୍ଗମନ୍‌ ସବୁ ଲକ୍‌, ଆରି, ଦିନିଅ ଆରି ଅପସତ୍‌କିଅ,ଟରପଲିଅ,ଅପସିରଇ, ଅରକବିଅ,ବାବିଲିଅ, ସୁସନିଅ, ଦେଇଅ, ଏଲିମିଅ ଲକ୍‌ମନ୍‌, <verse eid="EZR 4:9" /><verse number="10" style="v" sid="EZR 4:10" />ଆରି, ବଡ୍‌ମଇମା ସବୁ ଅସ୍‌ନପ୍‌ପର୍‌ ଲାଗି ଆନ୍‌ଲା, ଆରି ସମରିଆ ନଗରେ ଆରି ପରାତ ଗାଡ୍‌ସେପାଟେ ଦେସର୍ ମନ୍‌କଲା ଜାଗାଇ ତିଆର୍‌କଲା ଏ ସବୁ ଗସ୍‌ଟିର୍‌ ଲକ୍‌ମନ୍‌ ଲେକ୍‌ଲାଇ । <verse eid="EZR 4:10" /><verse number="11" style="v" sid="EZR 4:11" />ସେମନ୍ ଅର୍‌ତକିଅସତ ରାଜାର୍‌ ଲଗେ ଚିଟି ପାଟାଇ ରଇଲାଇ, ତେଇର୍‌ ଆତ୍‌ ଲେକା ଅଇଲାନି; ପରାତ୍‌ ଗାଡ୍‌ ସେପାଟର୍‌ ଲକ୍‌ ତମର୍‌ ଦାଙ୍ଗ୍‌ଡାମନ୍‌, ଆରି କେତେକ୍ ଲକ୍ । <verse eid="EZR 4:11" /><verse number="12" style="v" sid="EZR 4:12" />ମଆ ରାଜାର୍‌ ଲଗେ ଜାନାଇଲାଟା ଏନ୍ତାରି ଜେ, ତମର୍‌ ଲଗେଅନି ଆଇଲା ଜିଉଦି ଲକ୍‌ମନ୍‌ ଜିରୁସାଲାମେ ଆମର୍‌ ବାଟେ ଆସିଆଚତ୍‌, ସେମନ୍‌ସେ ବିରଦ୍‌ କଲା କରାପ୍‌ ନଗର୍‌ ତିଆର୍‌ କଲାଇନି ଆରି ପାଚୁରି ସାରାଇକରି କୁନାଦି ମାରି ପୁର୍‌ନା ପାର୍‌ତନା ଗର୍‌ ତିଆର୍‌ କଲାଇନି । <verse eid="EZR 4:12" /><verse number="13" style="v" sid="EZR 4:13" />ମଆ ରାଜାର୍‌ ଲଗେ ଜାନାଇବାଟା ଏଟାଜେ, କେବେ ଏ ନଗର୍‌ ତିଆର୍‌ କଲା ଆରି ପାଚୁରିକାମ୍‌ ସାର୍‌ସି, ତେବେ ସେ ଲକ୍‌ମନ୍‌ ସିସ୍‌ତୁ, ରାଜା ପାଇବାଦନ୍‌ ଆରି ଆସିଲ୍ ନ ଦେଏ , ଆରି ପଚେ ବେସି ସେଟା ରାଜାମନର୍‌ କେତି ଅଇସି । <verse eid="EZR 4:13" /><verse number="14" style="v" sid="EZR 4:14" />ଆମେ ରାଜାଗରର୍‌ ନୁନ୍‌ କାଇବୁ ଆରି ମଆ ରାଜାର୍‌ ଅପ୍‌ମାନ୍‌ ଦେକ୍‌ବାଟା ଆମର୍ ଟିକ୍‌ ନାଇ, ସେଟାର୍‌ପାଇଁ ଲକ୍‌ ପାଟାଇ ମଆ ରାଜାକେ ଏ କାତା ଜାନାଇଲୁ । <verse eid="EZR 4:14" /><verse number="15" style="v" sid="EZR 4:15" />ତମର୍‌ ଆନିଦାଦି ମନର୍‌ ଇତିଆସ୍‌ ବଇ କଜୁ, ତେବେ ସେ ଇତିଆସ୍‌ ବଇତେଇ ତମେ ଦେକ୍‌ସା ଆରି ଜାନ୍‌ସା ଜେ, ଏ ନଗର୍‌ ବିରଦି ନଗର୍‌, ଆରି ରାଜାମନ୍‌ ଆରି ରାଇଜ ସବୁକେ ଅନିଆଇ କର୍‌ବାଲକ୍‌ ଆରି ସେମନ୍‌ ପୁରୁବ୍‌କାଲେ ସେ ଲଗେ ଗଣ୍ଡ୍‌ଗଲ୍ ଗଟାଇ ଆଚତ୍‌ । ସେଟାର୍ ପାଇଁ ଏ ନଗର୍‌ ବିନାସ୍‌ ଅଇଆଚେ । <verse eid="EZR 4:15" /><verse number="16" style="v" sid="EZR 4:16" />ଆମେ ମଆ ରାଜାକେ ଜାନାଇ ଆଚୁଜେ, ଏ ନଗର୍ ତିଆର୍‌ ଅଇଲା ଆରି ଏ ପାଚୁରି କାମ୍ ସାରାଇଲେ , ସେଟାର୍ ଲାଗି ଗାଡ୍‌ ସେପାଟେ ତମର୍‌ କାଇମିସା ବାଗ୍ ନ ରଏ । <verse eid="EZR 4:16" /><verse number="17" style="v" sid="EZR 4:17" />ତାର୍‌ପଚେ ରାଜା ମତ୍‌ରି ରଉମର୍‌ ଆରି ଲେକୁ ସିମ୍‌ସୟର ଆରି ସେମନର୍‌ ସମରିଆର୍‌ ଲକ୍‌ମନ୍‌ ବିନ୍‌ ସାଙ୍ଗମନର୍‌ ସଙ୍ଗ୍‌ ଆରି ଗାଡ୍‌ ସେପାଟର୍‌ ଦେସର୍‌ ଅଲ୍‌ଗା ଅଲ୍‌ଗା ଲକର୍‌ ଲଗେ ଉତର୍‌ ପାଟାଇଲା, ଆରି କଇଲାଇ, ତମର୍‌ ମଙ୍ଗଲ୍‌ ଅ, । <verse eid="EZR 4:17" /><verse number="18" style="v" sid="EZR 4:18" />ତମେ ଆମର୍ ଲଗେ ଜନ୍‌ ଚିଟି ପାଟାଇ ଆଚାସ୍‌; ସେଟା ଆମର୍ ମୁଆଟେ ଟିକ୍‌ ବାବ୍‌ରେ ପଡି ଅଇଲା ଆଚେ । <verse eid="EZR 4:18" /><verse number="19" style="v" sid="EZR 4:19" />ଆରି, ଆମର୍ ଆଦେସ୍‌ ବୁଲି ଦେକ୍‌ଲାକେ, ଦେକି ଅଇଲା ଆଚେ ଜେ ପୁରୁବ୍‌ କାଲେ ଏ ନଗର୍‌ ରାଜାମନର୍‌ ବିରଦ୍‌ରେ ସତ୍‌ରୁ କରି ଆଚି ଆରି ସେ ଲଗେ ରାଜା ସତ୍‌ରୁ ଆରି ଜାଗ୍‌ଡା କରି ଆଚତ୍‌ । <verse eid="EZR 4:19" /><verse number="20" style="v" sid="EZR 4:20" />ଆରି ଜିରୁସାଲାମେ ସକ୍‌ତିସାଲି ରାଜାମନ୍‌ ରଇଲାଇ , ସେମନ୍‌ ଗାଡ୍‌ ସେପାଟେ ସବୁ ଦେସେ ସାସନ୍‌ କଲାଇ, ଆରି, ସେମନ୍‌କେ ସିସ୍‌ତୁ, ସର୍‌କାର୍ ପାଇବାଦନ୍‌ ଆରି ଆସିଲ୍ ଦେଲାଇ । <verse eid="EZR 4:20" /><verse number="21" style="v" sid="EZR 4:21" />ତେବେ ଆମର୍‌ ଲଗେଅନି ଆଦେସ୍‌ ଉଡ୍‌ରା ନ ଅଇବା ଜାକ ସେ ନଗର୍ ଜେନ୍ତାର୍‌ ତିଆର୍‌ ନ ଅଏ , ସେଟାର୍‌ ପାଇଁ ଏବେ ତମେମନ୍‌ ସେଲକ୍‌ମନ୍‌କେ କାମେ ଅନି ଚୁପ୍‌ ଅଇବାକେ ଆଦେସ୍‌ କର୍‌ । <verse eid="EZR 4:21" /><verse number="22" style="v" sid="EZR 4:22" />ଆରି ଜାଗର୍‌ତା, ଏ ବିସଇରେ ତମେ ଏଲା କରାନାଇ , ରାଜାମନର୍‌ ପାଇଁ କାଇକେ ଅନିଆଇ ବଡ୍‌ସି ? <verse eid="EZR 4:22" /><verse number="23" style="v" sid="EZR 4:23" />ତାର୍‌ପଚେ ରଉମର୍‌ ଆରି ଲେକୁ ସିମ୍‌ସଇ ଆରି ସେମନର୍‌ ସଙ୍ଗର୍‌ ଲକର୍‌ ଲଗେ ଅର୍‌ତକିଅସତ ରାଜାର୍‌ ଚିଟି ପଡ୍‌ଲାକେ, ସେମନ୍ ଦାପ୍‌ରେ ଜିରୁସାଲାମେ ଜିଉଦିମନର୍‌ ଲଗେ ଜାଇ ବପୁ ଆରି ସଗତ୍ ସଙ୍ଗ୍ ସେମନ୍‌କେ କାମ୍ କର୍‌ବାଟା ବନ୍ଦ୍ କଲାଇ। <verse eid="EZR 4:23" /><verse number="24" style="v" sid="EZR 4:24" />ତେବେ ଜିରୁ ସାଲାମେ ପର୍‌ମେସର୍ ଗରର୍ କାମ୍‌ ବନ୍ଦ୍ ଅଇଲା । ଆରି, ପାରସ୍‌ ରାଜା ଦାରିଆବସର୍ ସାସନ୍ କଲା ଦୁଇ ବରସ୍‌ ଜାକ ସେଟା ବନ୍ଦ୍‌ ଅଇରଇଲା ,<verse eid="EZR 4:24" /></para>
  <chapter eid="EZR 4" />
  <chapter number="5" style="c" sid="EZR 5" />
  <para style="s">ପାର୍‌ତନା କାମ୍‌ ଆରିତରେକ୍ ଆରମ୍ କଲାଇ</para>
  <para style="p">
    <verse number="1" style="v" sid="EZR 5:1" />ତାର୍‌ପଚେ ଆଗଇ ବବିସତ୍‌ବକ୍‌ତା ଆରି ଇଦର୍‌ ପିଲା ଜିକରିଅ ଏ ବବିସତ୍‌ ବକ୍‌ତାମନ୍‌ର୍‌ ଲଗେ ଆତ୍‌ମା ଜାନାଇଲାକେ ଜିଉଦା ଆରି ଜିରୁସାଲାମର୍‌ ଜିଉଦିଲକ୍‌ମନର୍‌ ଲଗେ ବବିସତ୍‌ ବାକିଅ ପର୍‌ଚାର୍‌ କଲାଇ, ସେମନ୍‌ ଇସ୍‌ରାଏଲର୍‌ ପର୍‌ମେସରର୍‌ ନାଉଁରେ ସେମନର୍‌ ଲଗେ ବବିସତ୍‌ ବାକିଅ ପର୍‌ଚାର୍‌ କଲାଇ । <verse eid="EZR 5:1" /><verse number="2" style="v" sid="EZR 5:2" />ତାର୍‌ପଚେ ସଲ୍‌ଟିଏଲର୍‌ ପିଲା ଜିରୁବାବିଲ୍ ଆରି ଜସାଦକର୍ ପିଲା ଜେସୁଅ ବାରଇ କରି ଜିରୁସାଲାମ୍‌ ତେଇ ପର୍‌ମେସରର୍‌ ପାଇଁ ପାର୍‌ତନା ଗର୍‌ ତିଆର୍‌ କର୍‌ବାକେ ଆରାମ୍ କଲାଇ, ଆରି ପର୍‌ମେସରର୍‌ ବବିସତ୍‌ ବକ୍‌ତାମନ୍‌ ସେମନର୍‌ ସଙ୍ଗେ ରଇ ସେମନ୍‌କେ ସାଇଜ କଲାଇ । <verse eid="EZR 5:2" /><verse number="3" style="v" sid="EZR 5:3" />ସେବେଲେ ତତନଇ, ଗାଡ୍‌ ସେପାଟର୍‌ ଦେସ୍ ସାସନ୍ କାରିଆ ଆରି ସତର ବସନିଅ, ଆରି ସେମନର୍‌ ସାଙ୍ଗମନ୍‌ ଆସି ସେମନ୍‌କେ ପାଚାର୍‌ଲାଇ, ଏ ପାର୍‌ତନା ଗର୍‌ ତିଆର୍‌ କର୍‌ବାକେ ଆରି ଏ ପାଚୁରି ସାରାଇବାକେ କେ ତମ୍‌କେ ଆଗିଆଁ ଦେଲା ? <verse eid="EZR 5:3" /><verse number="4" style="v" sid="EZR 5:4" />ସେଡ୍‌କିବେଲେ ଆମେ ସେମନ୍‌କେ ସେ ଇସାବେ ଉତର୍‌ ଦେଲୁ, ସେମନ୍‌ ପାଚାର୍‌ଲାଇ, ପାର୍‌ତନା ଗର୍ ତିଆର୍ କର୍‌ବା ଲକ୍‌ମନର୍‌ ନାଉଁ କାଇ ନାଉଁ ? <verse eid="EZR 5:4" /><verse number="5" style="v" sid="EZR 5:5" />ମାତର୍‌ ଜିଉଦିଅ ପାର୍‌ଚିନ୍‌ମନ୍‌ ତେଇ ସେମନର୍‌ ପର୍‌ମେସରର୍‌ ଆଁକି ରଇଲାକେ ଦାରିଆବସର୍‌ ଲଗେ ଏ କାତା ନ କେଟ୍‌ଲା ଆରି ଚିଟିର୍ ଲାଗି ସେ ବିସଇର୍‌ ଉତର୍‌ ଆରି ତରେକ୍‌ ନ ଆଇବା ଜାକ ସତ୍‌ରୁମନ୍‌ ସେମନ୍‌କେ ଚାଡତ୍‌ ନାଇ ।<verse eid="EZR 5:5" /></para>
  <para style="s">ଦାରିଆବସ୍ ରାଜାଲଗେ ତତନଇର୍ ଚିଟି</para>
  <para style="p">
    <verse number="6" style="v" sid="EZR 5:6" />ତତନଇ, ଗାଡ୍‌ ସେପାଟ୍‌ ଦେସର୍‌ ମୁକିଅ ଆରି ସତରବସନିଅ ଆରି ଗାଡ୍‌ ସେପାଟର୍‌ ତାର୍‌ ସାଙ୍ଗରି ଅପରସକିଅମନର୍‌ ଦାରିଆବସ୍‌ ରାଜାର୍‌ ଲଗେ ପାଟାଇଲା ଚିଟି, <verse eid="EZR 5:6" /><verse number="7" style="v" sid="EZR 5:7" />ସେମନ୍‌ ତାର୍‌ ଲଗେ ଜନ୍‌ ଚିଟି ପାଟାଇଲାଇ, ତେଇ ଏନ୍ତାରି ଲେକା ଅଇରଇଲା, ମଆ ରାଜା ଦାରିଆବସର୍‌ ସବୁ ମଙ୍ଗଲ୍‌ ଅ । <verse eid="EZR 5:7" /><verse number="8" style="v" sid="EZR 5:8" />ମଆ ରାଜାର୍‌ ଲଗେ ଜାନାଇଲାଟା ଏଟା ଜେ, ଆମେ ଜିଉଦା ପର୍‌ଦେସେ ମଆନ୍‌ ପର୍‌ମେସରର୍‌ ପାର୍‌ତନା ଗରେ ଜାଇରଇଲୁ, ସେଟା ବଡ୍‌ ବଡ୍‌ ପାକ୍‌ନା ସଙ୍ଗେ ତିଆର୍‌ ଅଇଲାନି ଆରି କୁଡେ ଦୁଲାମ୍ ବସାଅଇଲାନି, ଆରି ଏ କାମ୍‌ ଜତନ୍‌ ସଙ୍ଗ୍‌ ଅଇଲାନି ଆରି ସେମନର୍‌ ଆତେ ସପଲ୍‌ ଅଇଲାନି । <verse eid="EZR 5:8" /><verse number="9" style="v" sid="EZR 5:9" />ତାର୍‌ପଚେ ଆମେ ସେ ପାର୍‌ଚିନ୍‌ମନ୍‌କେ ପାଚାରି କଇଲୁ, ଏ ପାର୍‌ତନା ଗର୍‌ ତିଆର୍‌ କର୍‌ବାକେ ଆରି ଏ ପାଚୁରିର କାମ୍ ସାରାଇବାକେ କେ ତମ୍‌କେ ଆଦେସ୍‌ ଦେଲା ? <verse eid="EZR 5:9" /><verse number="10" style="v" sid="EZR 5:10" />ଆରି ଆମେ ତମ୍‌କେ ଜାନାଇବାକେ ସେମନର୍‌ ମୁକିଅ ଲକ୍‌ମନର୍‌ ନାଉଁ ଲେକି ନେବାକେ ସେମନର୍‌ ନାଉଁ ପାଚାର୍‌ଲୁ । <verse eid="EZR 5:10" /><verse number="11" style="v" sid="EZR 5:11" />ତାର୍‌ପଚେ ସେମନ୍‌ ଆମ୍‌କେ ଏନ୍ତାରି ଉତର୍‌ ଦେଲାଇ, ଆମେ ସରଗ୍‌ ଆରି ପୁର୍‌ତିବିର୍‌ ପର୍‌ମେସରର୍‌ ଦାସ୍‌ମନ୍‌, ଆରି ଏ ଜନ୍‌ ପାର୍‌ତନା ଗର୍‌ ତିଆର୍‌ କଲୁନି, ଏଟା ବେସି ବରସ୍‌ ଆଗେ ତିଆର୍‌ ଅଇରଇଲା, ଇସ୍‌ରାଏଲର୍‌ ଗଟେ ମଆ ରାଜା ଏଟା ତିଆର୍‌ କରି ସାରାଇ ରଇଲା । <verse eid="EZR 5:11" /><verse number="12" style="v" sid="EZR 5:12" />ମାତର୍‌ ଆମର୍‌ ଆନିଦାଦିମନ୍‌ ସର୍‌ଗର୍‌ ପର୍‌ମେସର୍‌କେ ରିସା କଲାକେ ସେ ସେମନ୍‌କେ ବାବିଲ୍‌ ରାଜା କଲ୍‌ଦିଅ ନବୁକଦ୍‌ନିସ୍‌ଚର୍‌ ଆତେ ସର୍‌ପି ଦେଲାକେ, ସେ ଏ ପାର୍‌ତନା ଗର୍‌ ବିନାସ୍‌ କରି ଲକ୍‌ମନ୍‌କେ ବାବିଲ୍‌ ଦେସେ ଦାରିଗାଲା । <verse eid="EZR 5:12" /><verse number="13" style="v" sid="EZR 5:13" />ମାତର୍‌ ବାବିଲର୍‌ ରାଜା କରସର୍‌ ସାସନ୍‌ କଲା ପର୍‌ତୁମ୍‌ ବର୍‌ସେ ପର୍‌ମେସରର୍‌ ଏ ପାର୍‌ତନା ଗର୍‌ ତିଆର୍‌ କର୍‌ବାକେ କରସ୍‌ ରାଜା ଆଦେସ୍‌ କଲା । <verse eid="EZR 5:13" /><verse number="14" style="v" sid="EZR 5:14" />ଆରି, ରାଜା ନବୁକଦ୍‌ନିସ୍‌ଚର୍‌ ପର୍‌ମେସରର୍‌ ପାର୍‌ତନା ଗରର୍‌ ଜନ୍‌ ସବୁ ସୁନାର୍‌ଟା ଆରି ରୁପାର୍‌ଟା ମୁତା ଜିରୁସାଲାମର୍‌ ମନ୍ଦିରେ ଅନି ନେଇଁ ବାବିଲର୍‌ ମନ୍ଦିରେ ଆନି ରଇଲା, ସେଟା ସବୁ କରସ୍‌ ରାଜା ବାବିଲର୍‌ ମନ୍ଦିରେ ଅନି ବାର୍‌କରାଇ ଦେଲା, ଆରି ସେଟା ସବୁ ସେସବସର୍‌ ନାଉଁର୍‌ ସେ ବାଚି ରଇଲା ସାସନ୍‌ କାରିଆର୍‌ ଆତେ ସରପ୍‌ମାନ୍ କଲା, <verse eid="EZR 5:14" /><verse number="15" style="v" sid="EZR 5:15" />ଆରି ରାଜା ତାକେ କଇଲା, ଏ ସବୁ ଜିନିସ୍‌ ନେଇଁ କରି ଜିରୁସାଲାମର୍‌ ପର୍‌ମେସରର୍ ଗରେ ସଙ୍ଗୁଆ ତାର୍‌ପଚେ ପର୍‌ମେସରର୍‌ ପାର୍‌ତନା ଗର୍‌ ନିମାନ୍‌ ଜାଗାଇ ତିଆର୍‌ କରା । <verse eid="EZR 5:15" /><verse number="16" style="v" sid="EZR 5:16" />ତାର୍‌ପଚେ ସେ ସେସବସର୍‌ ଜିରୁସାଲାମେ ବାଉଡି ଆସି ପର୍‌ମେସରର୍‌ ଗରର୍‌ କୁନାଦି କରି ପାର୍‌ତନା ଗର୍ ଆରାମ୍ କଲା, ଆରି ସେବେଲେ ଅନି ଏବେ ଜାକ ସେଟା ତିଆର୍‌ ଅଇଲାନି, ଏଲେ ମିସା ସେଟା ପୁରାପୁରୁନ୍‌ ଅଏନାଇଁ ।<verse eid="EZR 5:16" /></para>
  <para style="p">
    <verse number="17" style="v" sid="EZR 5:17" />ସେଟାର୍‌ପାଇଁ କେବେ ଜଦି ମଆରାଜାକେ ନିମାନ୍‌ ଦେକା ଜାଇସି, ତେବେ କରସ୍‌ ରାଜା ଜିରୁସାଲାମେ ପର୍‌ମେସରର୍‌ ପାର୍‌ତନା ଗର୍‌ ତିଆର୍‌ କର୍‌ବାକେ ଆଦେସ୍‌ ଦେଇ ରଇଲା କି ନାଇଁ, ସେଟା ବାବିଲର୍‌ ମଆରାଜାର୍‌ ଗୁଦାମ୍ ଗରେ କଜି ଦେକତ୍‌, ଆରି ଏ ବିସଇରେ ମଆରାଜା ଆମର୍‌ ଲଗେ ନିଜର୍‌ ଇସାବେ ଜାନାଉଁ ।<verse eid="EZR 5:17" /></para>
  <chapter eid="EZR 5" />
  <chapter number="6" style="c" sid="EZR 6" />
  <para style="s">ଦାରିଆବସ୍‌ର ଆଦେସ୍</para>
  <para style="p">
    <verse number="1" style="v" sid="EZR 6:1" />ସେଡ୍‌କିବେଲେ ଦାରିଆବସ୍‌ ରାଜା ଆଦେସ୍‌ କଲାକେ, ବାବିଲର୍‌ ଜନ୍‌ ଜାଗା ଲଗେ ସଁପତି ବିସଇରେ ଲେକା ଅଇ ରଇଲା ବଇ ସଙ୍ଗଇ ରଇଲାଇ, ସେଟା ଜାଇକରି କଜ୍‌ଲାଇ । <verse eid="EZR 6:1" /><verse number="2" style="v" sid="EZR 6:2" />ଆରି, ମାଦିଅ ପର୍‌ଦେସେ ଅକ୍‌ମତା ନାଉଁର୍‌ ରାଜାର୍‌ ଗରେ ଗଟେକ୍‌ ପୁସ୍‌ତକ୍‌ ମିଲାଇଲା, ସେଟା ଜାନ୍‌ବାକେ ଏନ୍ତାରି ଲେକା ଅଇରଇଲା । <verse eid="EZR 6:2" /><verse number="3" style="v" sid="EZR 6:3" />କରସ୍‌ ରାଜାର୍‌ ସାସନ୍‌ କର୍‌ବା ପର୍‌ତୁମ୍‌ ବର୍‌ସେ କରସ୍‌ ରାଜା ଜିରୁସାଲାମର୍‌ ପର୍‌ମେସରର୍‌ ପାର୍‌ତନା ଗର୍‌ ବିସଇରେ ଏ ଆଦେସ୍‌ କଲା, ଲକ୍‌ମନର୍‌ ବଲିଦେବା ଜାଗା ସେ ଗର୍‌ ତିଆର୍‌ ଅ ଆରି ତେଇର୍‌ କୁନାଦି ମଜ୍‌ବୁତ୍‌ ପାରା ତିଆର୍‌ ଅ, ତେଇର୍‌ ଉଚା ସାଟେ ଆତ୍‌, ଅସାର୍‌ ସାଟେ ଆତ୍‌; <verse eid="EZR 6:3" /><verse number="4" style="v" sid="EZR 6:4" />ସେଟା ତିନ୍‌ ଦାଡି ବଡ୍‌ ବଡ୍‌ ପାକ୍‌ନା ସଙ୍ଗେ ଆରି ଗଟେକ୍‌ ଦାଡି ନୁଆ ଦୁଲାମ୍ ସଙ୍ଗେ ଜଡି, ଆରି, ରାଜାର୍‌ ଗରେଅନି ତେଇର୍‌ କୁଲି ଦିଆଜାଅ, <verse eid="EZR 6:4" /><verse number="5" style="v" sid="EZR 6:5" />ଆରି, ପର୍‌ମେସରର୍‌ ଗରର୍‌ ଜାଇଟା ସବୁ ସୁନା ଆରି ରୁପାର୍‌ ମୁତା ନବୁକଦ୍‌ନିତ୍‌ସର୍‌ ଜିରୁସାଲାମର୍‌ ଗରେ ବେଟି ନେଇ ବାବିଲେ ଆନି ରଇଲା, ସେଟା ସବୁ ବାଉଡାଇ ଦେଅତ୍‌, ଆରି ସବୁ ମୁତା ଆରି ତରେକ୍‌ ଜିରୁସାଲାମର୍ ଗରେ ନିମାନ୍ ଜାଗାଇ ସଙ୍ଗ୍‌ଅତ୍‌, ଆରି ତମେ ପର୍‌ମେସରର୍‌ ପାର୍‌ତନା ଗରେ ସେଟା ସବୁ ସଙ୍ଗଆ ।<verse eid="EZR 6:5" /></para>
  <para style="p">
    <verse number="6" style="v" sid="EZR 6:6" />ସେଟାର୍‌ପାଇଁ ଏ ତତନଇ, ଗାଡ୍‌ ସେପାଟର୍‌ ଦେସର୍‌ ମୁକିଅ, ଏ ସତର୍‌ବସନିଅ, ତମେ ଆରି ତମର୍‌ ସଙ୍ଗ୍‌ ସେପାଟର୍‌ ଅପସର୍‌କିଅମନ୍‌, ସେ ଲଗେ ଅନି ଦୁର୍‌କେ ରୁଆ; <verse eid="EZR 6:6" /><verse number="7" style="v" sid="EZR 6:7" />ପର୍‌ମେସରର୍‌ ପାର୍‌ତନା ଗରର୍‌ କାମ୍ କର୍‌ବାକେ ଆତ୍‌ ଦିଆସ୍‌ନାଇଁ, ଜିଉଦିମନର୍‌ ମୁକିଅ ଆରି ଜିଉଦିମନର୍‌ ପାରଚିନ୍‌ମନ୍‌ ପର୍‌ମେସରର୍‌ ପାର୍‌ତନା ଗର୍‌ ସେ ନିମାନ୍‌ ଜାଗାଇ ତିଆର୍‌ କରତ୍‌ । <verse eid="EZR 6:7" /><verse number="8" style="v" sid="EZR 6:8" />ଆରି,ପର୍‌ମେସରର୍‌ ପାର୍‌ତନା ଗର୍‌ ତିଆର୍‌ କର୍‌ବାକେ ତମର୍‌ ଏ ଜିଉଦି ପାର୍‌ଚିନ୍‌ ମନର୍‌ ଲଗେ ଜାଇଟା କର୍‌ବାଟା, ସେଟା ଆମେ ଆଦେସ୍‌ କଲୁନି, ସେମନର୍‌ ବାଦା ଜେନ୍ତାରି କି ନ ଅଏ, ସେଟାର୍‌ପାଇଁ ସେ ଲକ୍‌ମନ୍‌କେ ରାଜାର୍‌ ସଁପତି ଅନି, ଆରି, ଗାଡ୍‌ ସେପାଟର୍‌ ରାଜାର୍‌ ଗରେଅନି ନିକ ସଙ୍ଗ୍‌ କୁଲି ଦେଅତ୍ । <verse eid="EZR 6:8" /><verse number="9" style="v" sid="EZR 6:9" />ଆରି ସର୍‌ଗର୍‌ ପର୍‌ମେସରର୍‌ ଅମ୍‌ବଲିର୍‌ ପାଇଁ ଜିରୁସାଲାମର୍ ଜାଜକ୍‌ମନର୍‌ ବାକିଅ ଅନୁସାରେ ବେଣ୍ଡିଆ ପସୁ ଆରି ମେଣ୍ଡା ଆରି ମେଣ୍ଡାପିଲା ଆରି ଗମ୍‌, ନୁନ୍‌, ଅଙ୍ଗୁର୍‌ ରସ୍‌ ଆରି ଚିକନ୍ , ଜାଇ ଜାଇଟା ସେମନର୍‌ ଦର୍‌କାର୍‌, ସେଟା ସବୁ ଦିନ୍‌କେ ଦିନ୍‌ ବାଦା ନଇତେ ସେମନ୍‌କେ ଦିଆସ୍‌, <verse eid="EZR 6:9" /><verse number="10" style="v" sid="EZR 6:10" />ତାର୍‌ପଚେ ସେମନ୍‌ ସରଗର୍‌ ପର୍‌ମେସରର୍‌ ଉଦେସେ ନିମାନ ଲାଗ୍‌ଲା ପାରାଟା ବଲି ଚଗାଇବାଇ, ଆରି ରାଜାର୍‌ ଆରି ତାର୍‌ ପିଲାମନର୍‌ ଜିବନ୍‌ ପାଇଁ ପାର୍‌ତନା କର୍‌ବାଇ । <verse eid="EZR 6:10" /><verse number="11" style="v" sid="EZR 6:11" />ଆରି ମୁଇଁ ଆଦେସ୍‌ କଲିନି ଜେ, କେ ଜଦି ଏ ବାକିଅ ନ ସୁନେ, ତାର୍‌ ଗରେଅନି ଗଟେକ୍ ପାଟିଆ ବାର୍‌କରାଇ ସେ ପାଟିଆ ସଙ୍ଗ୍ ବାନ୍ଦି ଜୁଲାଇ, ତାର୍‌ପଚେ, ତାର୍‌ ଗର୍‌କେ କତ୍‌ଗାଦି ପାରା କରତ୍‌ । <verse eid="EZR 6:11" /><verse number="12" style="v" sid="EZR 6:12" />ଆରି, ଜେ ଜେ ରାଜା ଆରି କୁଲର୍‌ ଲକ୍‌ମନ୍‌ ପର୍‌ମେସରର୍‌ ଜିରୁସାଲାମର୍‌ ପାର୍‌ତନା ଗର୍‌ ବିନାସ୍‌ କରି ଏ ବାକିଅ ଅଲ୍‌ଗା କର୍‌ବାକେ ବାଦା କର୍‌ବାଇ, ସେମନ୍‌କେ ଜିରୁସାଲାମେ ନିଜର୍‌ ନାଉଁରେ ତିଆର୍‌ କଲା ପର୍‌ମେସରର୍‌ ଦସି କରଅ । ମୁଇଁ ଦାରିଆବସ୍‌ ଏ ଆଦେସ୍‌ ଦେଇଆଚି, ଏଟା ବେସି ଜତନ୍‌ ସଙ୍ଗ୍‌ କରା ।<verse eid="EZR 6:12" /></para>
  <para style="s">ମନ୍ଦିର ଉସ୍‌ରଗ ଅଇଲା</para>
  <para style="p">
    <verse number="13" style="v" sid="EZR 6:13" />ତାର୍‌ପଚେ ଦାରିଆବସ୍‌ ରାଜାଏ ଆଗିଆଁ ପାଟାଇଲାକେ ତତନଇ, ଗାଡ୍‌ ସେପାଟର୍ ଦେସର୍ ମୁକିଅ ଆରି ସତର୍‌ବସନିଅ ଆରି ସେମନର୍‌ ସାଙ୍ଗମନ୍ ବେସି ଜତନ୍‌ସଙ୍ଗ୍ ସେ ଇସାବେ କାମ୍ କଲାଇ । <verse eid="EZR 6:13" /><verse number="14" style="v" sid="EZR 6:14" />ତାର୍‌ପଚେ ଆଗଇ ବବିସ୍‌ତବକତାର ଇଦର୍ ପିଲା ଜିକରିଅର୍ ବବିସତ୍ ବାକିଅସଙ୍ଗ୍ ଜିଉଦିଅ ପାର୍‌ଚିନ୍‌ ମନ୍‌ ପାର୍‌ତନା ଗର୍ ତିଆର୍‌ କଲାଇ ଆରି କଲାକାମ୍ ବଲବାବେ ଅଇଲା । ଆରି, ସେମନ୍‌ ଇସ୍‌ରାଏଲର୍‌ ପର୍‌ମେସରର୍ ଆଗିଆଁ ଇସାବେ ଆରି ପାରସ୍‌ ରାଜା କରସ୍‌ ଆରି ଦାରିଆବସ୍‌ ଆରି ଅର୍‌ତକିଅସତର୍ ଆଗିଆଁ ଇସାବେ ତିଆର୍‌ କରିସାରାଇଲାଇ । <verse eid="EZR 6:14" /><verse number="15" style="v" sid="EZR 6:15" />ଦାରିଆବସ୍‌ ରାଜାର୍‌ ଅଦିକାରର୍ ଚଅ ବରସେ ଅଦର୍‌ ନାଅର୍‌ ମାସର୍‌ ତିନ୍‌ଦିନ୍‌ ଗାଲାପଚେ ଏଗରର୍ କାମ୍ ସାର୍‌ଲା । <verse eid="EZR 6:15" /><verse number="16" style="v" sid="EZR 6:16" />ତାର୍‌ପଚେ ଇସ୍‌ରାଏଲର୍‌ ପିଲାମନ୍‌ ଜାଜକ୍‌ମନ୍ ଆରି ଲେବିଅମନ୍‌ ଆରି ବନ୍ଦି ଅଇରଇଲା ପିଲାମନ୍‌ ସାର୍‌ଦା ସଙ୍ଗେ ପର୍‌ମେସରର୍ ପାର୍‌ତନା ଗର୍‌ ପର୍‌ତିସ୍‌ଟା ପାଲନ୍‌ କଲାଇ । <verse eid="EZR 6:16" /><verse number="17" style="v" sid="EZR 6:17" />ଆରି, ପର୍‌ମେସରର୍‌ ପାର୍‌ତନା ଗରର୍‌ ପର୍‌ତିସ୍‌ଟା କଲାବେଲେ ସେମନ୍‌ ସଏଟା ପସୁ, ଦୁଇସଟା ମେଣ୍ଡା, ଚାର୍‌ସଟା ମେଣ୍ଡାପିଲାମନ୍‌ ବଲି ଦେଲାଇ , ଆରି ସବୁ ଇସ୍‌ରାଏଲର୍‌ ପାପ୍‌ ବଲିଦାନର୍‌ ପାଇଁ ଇସ୍‌ରାଏଲିଅ ଗସ୍‌ଟିର୍‌ ଏଜ୍‌ବା ଅନୁସାରେ ବାର୍‌ଟା ଚେଲି ବଲି ଦେଲାଇ। <verse eid="EZR 6:17" /><verse number="18" style="v" sid="EZR 6:18" />ଆରି, ସେମନ୍‌ ମସାର୍‌ ପୁସ୍‌ତକର୍‌ ଲେକା ଅନୁସାରେ ଜିରୁସାଲାମେ ପର୍‌ମେସରର୍‌ ସେବାକର୍‌ବାକେ ଜାଜକ୍‌ମନ୍‌କେ ସେମନର୍‌ ପାଲି ଇସାବେ ଆରି ଲେବିଅ ମନ୍‌କେ ସେମନର୍‌ ପାଲି ଇସାବେ ଟିଆ କଲାଇ ।<verse eid="EZR 6:18" /></para>
  <para style="s">ନିସ୍‌ତାର ପରବ୍</para>
  <para style="p">
    <verse number="19" style="v" sid="EZR 6:19" />ତାର୍‌ ପଚେ ପର୍‌ତୁମ୍‌ ମାସର୍‌ ଉଦଚଦିନ୍‌ ଅଇଲାକେ ଜଇଲ୍‌ ବିତ୍‌ରେ ବନ୍ଦି ଅଇରଇଲା ପିଲାମନ୍‌ ନିସ୍ତାର୍ ପରବ୍‌ ପାଲନ୍‌ କଲାଇ । <verse eid="EZR 6:19" /><verse number="20" style="v" sid="EZR 6:20" />କାଇକେବଇଲେ ଜାଜକ୍‌ମନ୍‌ ଆରି ଲେବିଅମନ୍‌ ଗଟେକ୍‌ ଲଗେ ତମ୍‌କେ ସୁଚି କଲାଇ, ସେ ସବୁଲକ୍‌ ସୁଚି ଅଇ ରଇଲାଇ, ସେଟାର୍ ପାଇଁ ସେମନ୍‌ ବନ୍ଦି ଅଇଲା ସବୁ ପିଲାମନର୍‌ ପାଇଁ, ନିଜର୍‌ ଜାଜକ୍ ବାଇମନର୍‌ ପାଇଁ ଆରି ତମର୍‌ ପାଇଁ ନିସ୍‌ତାର୍‌ ପରବ୍‌ର ବଲି ମାର୍‌ଲାଇ । <verse eid="EZR 6:20" /><verse number="21" style="v" sid="EZR 6:21" />ଆରି, ବନ୍ଦି ଗରେ ଅନି ଇସ୍‌ରାଏଲର୍‌ ପିଲାମନ୍‌ ଆରି ଜନ୍ ଲକ୍‌ମନ୍‌ ସେମନର୍‌ ବାଟେ ଅଇ ଇସ୍‌ରାଏଲର୍‌ ପର୍‌ମେସରର୍ ସବୁବେଲର୍‌ ମାପ୍‌ରୁକେ କଜ୍‌ବାକେ ଦେସର୍‌ ଲକ୍‌ମନ୍ ବିନ୍‌ ଦେସର୍‌ ଲକ୍‌ମନର୍‌ ଅସୁଚି ଲକର୍‌ ତେଇଅନି ନିଜ୍‌କେ ବିନେ ଅଇ କରି ରଇଲାଇ, ସେ ସବୁ ଲକ୍‌ ମିସିକରି କାଇଲାଇ । <verse eid="EZR 6:21" /><verse number="22" style="v" sid="EZR 6:22" />ଆରି, ସାତ୍‌ଦିନ୍‌ ସାର୍‌ଦା ସଙ୍ଗେ ସଡା ନ ମିସ୍‌ଲା ରୁଟିର୍‌ ପରବ୍‌ ପାଲନ୍‌ କଲାଇ, କାଇକେବଇଲେ ସବୁବେଲର୍‌ ମାପ୍‌ରୁ ସେମନ୍‌କେ ସାର୍‌ଦାକରାଇ ରଇଲାଇ ଆରି ଇସ୍‌ରାଏଲର୍‌ ପର୍‌ମେସର୍‌ ପର୍‌ମେସରର୍‌ ଗରର୍‌ କାମ୍ କର୍‌ବାକେ ସେମନର୍ ଆତ୍‌ ଡାଟ୍ କରି ସେମନର୍‌ ବାଟେ ଅସୁରିଅର୍ ରାଜାର୍‌ ମନ୍‌ ବାଉଡାଇ ରଇଲାଇ ।<verse eid="EZR 6:22" /></para>
  <chapter eid="EZR 6" />
  <chapter number="7" style="c" sid="EZR 7" />
  <para style="s">ଏଜ୍‌ରା ଜିରୁସାଲାମେ କେଟ୍‌ଲା</para>
  <para style="p">
    <verse number="1" style="v" sid="EZR 7:1" />ଏ ସବୁ ଗଟ୍‌ନା ଗଟ୍‌ଲା ପଚେ ପାରସିଅ ରାଜା ଅର୍‌ତକସତର୍‌ ସାସନ୍‌କର୍‌ବା ବେଲେ ସରଇଅର୍‌ ପିଲା ଏଜ୍‌ରା ବାବିଲେ ଅନି ଗାଲା, ଏ ସରାଇଅ ଅସରିଅର୍‌ ପିଲା , ଅସରିଅ ଇଲ୍‌କିଅର୍‌ ପିଲା, <verse eid="EZR 7:1" /><verse number="2" style="v" sid="EZR 7:2" />ଇଲ୍‌କିଅ ସଲୁମର୍‌ ପିଲା, ସଲୁମ୍‌ ସାଦକର୍‌ ପିଲା, ସାଦକ ଅଇଟୁବର୍‌ ପିଲା, <verse eid="EZR 7:2" /><verse number="3" style="v" sid="EZR 7:3" />ଅଇଟୁବ୍‌ ଅମରିଅର୍‌ ପିଲା, ଅମରିଅ ଅସ୍‌ରିଅର୍‌ ପିଲା, ଅସ୍‌ରିଅ ମରାଇଅତର୍‌ ପିଲା, <verse eid="EZR 7:3" /><verse number="4" style="v" sid="EZR 7:4" />ମରଅତ୍‌ ଜରାଇଅର୍‌ ପିଲା, ସରଇଅ ଉସିର୍‌ ପିଲା, ଉସି ବୁକିର୍‌ ପିଲା, <verse eid="EZR 7:4" /><verse number="5" style="v" sid="EZR 7:5" />ବୁକ୍‌କି ଅବିସୁଅର୍‌ ପିଲା, ଅବିସୁଅ ପିନଅସର୍‌ ପିଲା, ପିନଅସ୍‌ ଇଲିଆସରର୍‌ ପିଲା, ଇଲିଆସର୍‌ ମୁକିଅ ଜାଜକ୍ ଆରଣର୍‌ ପିଲା,<verse eid="EZR 7:5" /></para>
  <para style="p">
    <verse number="6" style="v" sid="EZR 7:6" />ଏଜ୍‌ରା ବାବିଲ୍ ରାଇଜେ ଅନି ବାଉଡି ଆଇଲା, ଇସ୍‌ରାଏଲର୍‌ ପର୍‌ମେସର୍‌ ସବୁବେଲର୍‌ ମାପ୍‌ରୁ ମସାର୍‌ ନିଅମେ ଇସାବେ ସିକିତ୍‌ ଲକ୍ ରଇଲା, ଆରି ତାର୍‌ ଲଗେ ପର୍‌ମେସରର୍‌ ସବୁବେଲର୍‌ ମାପ୍‌ରୁର୍‌ ଆସିର୍‌ବାଦ୍‌ ସାଇଜରେ ରାଜା ଲଗେ ଅନି ସବୁ ବିସଇରେ କାମ୍ କର୍‌ବାକେ ତାକେ ମିଲ୍‌ଲା । <verse eid="EZR 7:6" /><verse number="7" style="v" sid="EZR 7:7" />ଆରି ଅର୍‌ତକସତ୍‌ ରାଜାର୍‌ ସାତ୍‌ ବରସ୍‌ ଅଇଲାକେ ଇସ୍‌ରାଏଲ୍‌ ପିଲାମନର୍‌ ଆରି ଜାଜକ୍‌ମନର୍‌ ଆରି ଲେବିଅମନର୍‌ କେତେକ୍‌ଲକ୍‌, ଆରି ଗିତ୍‌ ଗାଉମନ୍‌ ଆରି ଦୁଆର୍‌ ଜାଗୁମନ୍‌ ଆରି ସେବା କାମ୍ କର୍‌ବା ଲକ୍‌<note caller="+" style="f"><char style="fr" closed="false">7:7 </char><char style="ft" closed="false">ପାର୍‌ତନା ଗରେ କାମ୍‌ କର୍‌ବାଲକ୍‌ମନ୍‌ </char></note> ଜିରୁସାଲାମେ ଗାଲାଇ । <verse eid="EZR 7:7" /><verse number="8" style="v" sid="EZR 7:8" />ଆରି, ଏଜ୍‌ରା ପାଞ୍ଚ୍‌ ଲମର୍‌ ମାସ୍‌ ଆଇଲାକେ, ଆରି ରାଜାର୍‌ ସେ ସାତ୍‌ ଲମର୍‌ ବର୍‌ସେ ଜିରୁସାଲାମେ କେଟ୍‌ଲା । <verse eid="EZR 7:8" /><verse number="9" style="v" sid="EZR 7:9" />କାଇକେବଇଲେ, ସେ ପର୍‌ତୁମ୍‌ ମାସର୍‌ ପର୍‌ତୁମ୍‌ ଦିନେ ବାବିଲେ ଅନି ଆଇବାର୍ ଆରାମ୍‌ କଲା, ଆରି ତାର୍‌ ଲଗେ ପର୍‌ମେସରର୍‌ ଆତର୍‌ ଆସିର୍‌ବାଦ୍‌ ଅଇଲାକେ ସେ ପାଞ୍ଚ୍‌ ମାସର୍‌ ପର୍‌ତୁମ୍‌ ଦିନେ ଜିରୁସାଲାମେ କେଟ୍‌ଲା । <verse eid="EZR 7:9" /><verse number="10" style="v" sid="EZR 7:10" />ସେଟାର୍ ପାଇଁ ଏଜ୍‌ରା ସବୁବେଲର୍‌ ମାପ୍‌ରୁର୍‌ ନିଅମ୍‌ ଦେକ୍‌ଲା ଆରି ପାଲନ୍‌ କର୍‌ବାକେ, ଇସ୍‌ରାଏଲ୍‌ ଲଗେ ବିଦି ଆରି ସାସନ୍‌ ସିକିଆ ଦେବାକେ ନିଜର୍‌ ମନ ଦେଇ ରଇଲା ।<verse eid="EZR 7:10" /></para>
  <para style="s">ଅର୍‌ତକସତ୍‌ ଏଜ୍‌ରାକେ ଦେଇରିବା ଚିଟି</para>
  <para style="p">
    <verse number="11" style="v" sid="EZR 7:11" />ଅର୍‌ତକସତ୍‌ ରାଜା ସିକିତ ଏଜ୍‌ରା, ଜାଜକ୍‌, ଆରି ସବୁବେଲର୍‌ ମାପ୍‌ରୁର୍‌ ଆଦେସ୍‌ ବାକିଅର୍‌ ଆରି ଇସ୍‌ରାଏଲ୍‌ ଲଗେ ତାର୍‌ ନିଅମର୍‌ ସିକିତ୍‌ ଲକ୍‌କେ ଜନ୍‌ ଚିଟି ଦେଇ ରଇଲା, ତେଇର୍‌ ଚିଟି ଅଇଲାନି ଏଟା, ଆରି <verse eid="EZR 7:11" /><verse number="12" style="v" sid="EZR 7:12" />ରାଜାମନର୍‌ ରାଜା ଅର୍‌ତକିଅସତ ସର୍‌ଗର୍‌ ପର୍‌ମେସରର୍‌ ବେବସ୍‌ତାସିକାଉ, ସିଦ୍‌, ଏଜ୍‌ରା ଜାଜକର୍‌ ପାଇ, <verse eid="EZR 7:12" /><verse number="13" style="v" sid="EZR 7:13" />ମୁଇ ଆଦେସ୍‌ କଲିନିଜେ, ମର୍‌ ରାଇଜ ଲଗର୍‌ ଇସ୍‌ରାଏଲ୍‌ ବିତ୍‌ରେ ଅନି ଜେତେଲକ୍‌, ଆରି ସେମନର୍‌ ଜାଜକ ଆରି ଲେବିଅମନ୍‌ ଜିରୁସାଲାମ୍‌କେ ନିଜର୍‌ ଇଚାରେ ଜିବାକେ ମନ୍‌ କଲାଇନି, ସେମନ୍‌ ତମର୍‌ ସଙ୍ଗ୍‌ ଜାଅତ୍‌ । <verse eid="EZR 7:13" /><verse number="14" style="v" sid="EZR 7:14" />କାଇକେବଇଲେ ତମର୍‌ ଆତେ ରଇଲା ତମର୍‌ ପର୍‌ମେସରର୍‌ ବେବସ୍‌ତା ଇସାବେ ଜିଉଦା ଆରି ଜିରୁସାଲାମର୍‌ ସବୁ ବୁଲି କଜ୍‌ବାକେ, <verse eid="EZR 7:14" /><verse number="15" style="v" sid="EZR 7:15" />ଆରି ଜିରୁସାଲାମେ ଜାର୍‌ ବାସା ଅଇବା ଗର୍‌ ଆଚେ, ଇସ୍‌ରାଏଲର୍‌ ସେ ପର୍‌ମେସରର୍‌ ନାଉଁରେ ରାଜା ଆରି ତାର୍‌ ମନ୍ତ୍‌ରିମନ୍‌ ନିଜର୍‌ ନିଜର୍ ଇଚାରେ ଦେଲା ସୁନା ଆରି ରୁପା, <verse eid="EZR 7:15" /><verse number="16" style="v" sid="EZR 7:16" />ଆରି ବାବିଲର୍‌ ଗୁଲାଇ ଦେସେ ତମେ ଜନ୍‌ ସବୁ ରୁପା ଆରି ସୁନା ପାଇସା, ଆରି ଲକ୍‌ମନ୍‌ ଆରି ଜାଜକ୍‌ମନ୍‌ ସେମନର୍‌ ପର୍‌ମେସରର୍‌ ଜିରୁସାଲାମ୍‌ ଲଗର୍‌ ଗରର୍‌ ପାଇଁ ନିଜର୍‌ ଇଚାରେ ଜାଇଟା ଦେବାଇ, ସେ ସବୁ ଇଚା ଅନୁସାରେ ପୁରୁସ୍‌କାର୍‌ ନେବାକେ ତମେ ରାଜା ଆରି ତାକର୍‌ ସାତ୍‌ଟା ମନ୍ତ୍‌ରି ଲାଗି ପାଟାଇ ଅଇ ଆଚାସ୍‌, <verse eid="EZR 7:16" /><verse number="17" style="v" sid="EZR 7:17" />ଏଟାର୍‌ ପାଇଁ ଏ ମୁଦ୍‌ରାର୍‌ ପାଇଁ ଜତନ୍‌ ସଙ୍ଗ୍‌ ବେଣ୍ଡିଆ ପସୁ, ମେଣ୍ଡା, ମେଣ୍ଡାପିଲାମନ୍‌ ଆରି ତାର୍‌ ସଙ୍ଗ୍‌ ସମାନ୍‌ କାଦି ବେଅନଇଁବେଦିଅ ଦାରି କରି ତମର୍‌ ପର୍‌ମେସରର୍‌ ଜିରୁସାଲାମ୍‌ ଲଗର୍‌ ଗରର୍‌ ଜଗିଅବେଦି ଉପ୍‌ରେ ବଲି କର୍‌ସା । <verse eid="EZR 7:17" /><verse number="18" style="v" sid="EZR 7:18" />ଆରି ଉବ୍‌ରି ରଇଲା ରୁପା ଆରି ସୁନା ସଙ୍ଗ୍ ତମ୍‌କେ ଆରି ତମର୍‌ ବାଇମନ୍‌କେ ଜାଇଟା କର୍‌ବାକେ ନିକ ଡିସ୍‌ସି, ସେଟା ତମେ ତମର୍‌ ପର୍‌ମେସରର୍‌ ଇଚା ଇସାବେ କର୍‌ସା । <verse eid="EZR 7:18" /><verse number="19" style="v" sid="EZR 7:19" />ଆରି ତମର୍‌ ପର୍‌ମେସରର୍‌ ଗରର୍‌ ସେବା କର୍‌ବାକେ ଜନ୍‌ ସବୁ କଣ୍ଡି ତମ୍‌କେ ଦିଆଅଇଲା ଆଚେ, ସେଟାସବୁ ତମେ ଜିରୁସାଲାମର୍‌ ପର୍‌ମେସରର୍‌ ମୁଆଟେ ସର୍‌ପିଦିଆସ୍‌ । <verse eid="EZR 7:19" /><verse number="20" style="v" sid="EZR 7:20" />ଆରି, ତମର୍‌ ପର୍‌ମେସରର୍‌ ଗରର୍‌ ପାଇ ଲଡା ରଇଲା ଆରି ଜାଇଟା ସବୁ ତମ୍‌କେ ଦେବାକେ ଅଇସି, ସେଟା ରାଜାର୍‌ ଗୁଦାମ୍‌ ଗରେଅନି ଆନି ଦିଆସ୍‌ । <verse eid="EZR 7:20" /><verse number="21" style="v" sid="EZR 7:21" />ଆରି ସର୍‌ଗର୍‌ ପର୍‌ମେସରର୍‌ ବେବସ୍‌ତା ସିକାଉ ଏଜ୍‌ରା ଜାଜକ୍‌ ତମର୍‌ ଲଗେଅନି ଜାଇ ଜାଇଟା ଇଚା କର୍‌ସି, <verse eid="EZR 7:21" /><verse number="22" style="v" sid="EZR 7:22" />ସେଟା ସବୁ ସଏ ତାଲନ୍ତ <note caller="+" style="f"><char style="fr" closed="false">7:22 </char><char style="ft" closed="false">ତାଲନ୍ତ 3400 କେଜି</char></note>ରୁପା ଆରି ସଏ ମାନ୍‌ ଗମ୍‌ ଆରି ସଏ ମାନ୍‌ ଅଙ୍ଗୁର୍ ରସ୍‌ ଆରି ସଏ ମାନ୍ ଚିକନ୍‌ ଆରି ଇସାବ୍‌ ନଇଁତେ ନୁନ୍‌ ଜତନ୍‌ ସଙ୍ଗ୍‌ ଦେବାକେ ଆମେ ଅର୍‌ତକିସତ୍‌ ରାଜା ଗାଡ୍‌ ସେପାଟର୍‌ ସର୍‌ତେ କସାଦକିଆକେ ଆଦେସ୍‌ କଲୁନି । <verse eid="EZR 7:22" /><verse number="23" style="v" sid="EZR 7:23" />ସର୍‌ଗର୍‌ ପର୍‌ମେସରର୍‌ ଲାଗି ଜାଇ ଜାଇଟା ଆଦେସ୍‌ କଲାଆଚେ, ସେଟା ସବୁ ସର୍‌ଗର୍‌ ପର୍‌ମେସରର୍‌ ଗରର୍‌ ପାଇଁ ନିମାନ୍‌ ସଙ୍ଗ୍‌ କରା, କାଇକେବଇଲେ ରାଜା ଆରି ତାର୍‌ ପିଲାମନର୍‌ ରାଇଜ ବିରୁଦେ କାଇକେ ରିସା ଅଇସି ? <verse eid="EZR 7:23" /><verse number="24" style="v" sid="EZR 7:24" />ଆରି ଜାଜକ୍‌ମନର୍‌ ଆରି ଲେବିଅମନର୍‌, ଗିତ୍‌ ଗାଇବା ଲକ୍‌ମନର୍‌, ଦୁଆର୍‌ ଜାଗୁମନର୍‌, ସେବା କାମ୍ କର୍‌ବା ଲକ୍‌ମନ୍ ଆରି ପର୍‌ମେସରର୍‌ ପାର୍‌ତନା ଗରର୍‌ ସେବା କରୁମନର୍‌ କାର୍‌ ଉପ୍‌ରେ ସିସ୍‌ତୁ, ସର୍‌କାର୍‌କେ ଦେବାଟା ଆରି ଆସିଲ୍ ବସାଇବା ବେବସ୍‌ତା ବିରଦ୍‌ ଅଇସି ବଲି ଆମେ ତମ୍‌କେ ଜାନାଇଲୁନି । <verse eid="EZR 7:24" /><verse number="25" style="v" sid="EZR 7:25" />ଆରି, ଏ ଏଜ୍‌ରା, ତମେ ପର୍‌ମେସରର୍‌ ବିସଇର୍‌ ଜନ୍‌ ଗିଆନ୍‌ ତମର୍‌ ଆତେ ଆଚେ, ସେ ଇସାବେ ଗାଡ୍‌ ସେପାଟର୍‌ ସବୁଲକର୍‌ ବିଚାର୍‌ କର୍‌ବାକେ ଜନ୍‌ ଲକ୍‌ମନ୍‌ ତମର୍‌ ପର୍‌ମେସରର୍‌ ବେବସ୍‌ତା ଜାନ୍‌ବାଇ, ଏନ୍ତାରି ସାସନ୍‌ କରୁ, ଆରି ବିଚାର୍‌ କର୍‌ବା ଲକ୍‌ମନ୍‌କେ ତୁଇ ବାଚ୍‌, ଆରି, ଜେ ସେଟା ନାଜାନେ, ତାକେ ତମେ ସିକିଆ ଦିଆସ୍‌ । <verse eid="EZR 7:25" /><verse number="26" style="v" sid="EZR 7:26" />ଆରି ଜେକି ତମର୍‌ ପର୍‌ମେସରର୍‌ ବେବସ୍‌ତା ଆରି ରାଜାର୍‌ ବେବସ୍‌ତା ମାନ୍‌ବାକେ ରାଜି ନ ଅଏ, ସେ ମରନ୍‌ଡଣ୍ଡ୍‌ କି ନଅରେ ଅନି ବାର୍‌କରାଇ ଦେବାଟା କି ଡାବୁ ଡଣ୍ଡ କି ଜେଲ୍‌ଗରର୍ ଦଣ୍ଡର୍‌ ଜଗିଅ ଆଚେ, ନିକସଙ୍ଗ୍‌ ତାର୍‌ ସାସନ୍‌ କରା ଅଇସି ।<verse eid="EZR 7:26" /></para>
  <para style="s">ଏଜ୍‌ରା ପରମେସର୍‌କେ ମଇମା କର୍‌ବାଟା</para>
  <para style="p">
    <verse number="27" style="v" sid="EZR 7:27" />ଜନ୍‌ ସବୁବେଲର୍‌ ମାପ୍‌ରୁ ଆମର୍‌ ଆନିଦାଦିମନର୍‌ ପର୍‌ମେସରର୍‌ ସବୁବେଲର୍‌ ମାପ୍‌ରୁର୍‌ ଜିରୁସାଲାମର୍‌ ଗର୍‌ ମଇମା କର୍‌ବାକେ ରାଜାର୍‌ ମନେ ଏନ୍‌ତାରି ବିସଇ ଦେଲାଆଚେ, <verse eid="EZR 7:27" /><verse number="28" style="v" sid="EZR 7:28" />ଆରି, ରାଜାର୍‌ ଆରି ତାର୍‌ ମତ୍‌ରିମନର୍‌ ଆରି ରାଜାର୍‌ ଡାକ୍‌ପୁଟା ଅଦିପତି ସବୁଲକର୍‌ ମୁଆଟେ ମକେ ଦୟା ଦେକାଇ ଆଚେ, ତାକେ ଦନିଅବାଦ୍‌ । ଏନ୍ତାରି ମକେ ସବୁବେଲର୍‌ ମାପ୍‌ରୁ ମର୍‌ ପର୍‌ମେସରର୍‌ ଆତର୍‌ ସାଇଜ ଇସାବେ ମୁଇଁ ବପୁ ଅଇଲି ଆରି ମର୍‌ ସଙ୍ଗେ ଜିବାକେ ଇସ୍‌ରାଏଲ୍‌ ବିତ୍‌ରେ ଅନି ବଡ୍‌ ଲକ୍‌ମନ୍‌କେ ଗଟେଲଗେ କଲି ।<verse eid="EZR 7:28" /></para>
  <chapter eid="EZR 7" />
  <chapter number="8" style="c" sid="EZR 8" />
  <para style="s">ବାଉଡି ଆଇବା ଲକ୍‌ମନର୍ ବଁସର୍ ତାଲିକା</para>
  <para style="p">
    <verse number="1" style="v" sid="EZR 8:1" />ଅର୍‌ତକସତ୍‌ ରାଜାର୍‌ ସାସନ୍‌ କର୍‌ବା ବେଲେ ନିଜର୍‌ ନିଜର୍‌ ବାବାର୍‌ କୁଲର୍‌ ତେଇଅନି ଜନ୍ ମୁକିଆ ଲକ୍‌ମନ୍ ଆମର୍‌ ସଙ୍ଗ୍ ବାବିଲେ ଅନି ଗାଲାଇ, ସେମନର୍‌ ବଁସର୍‌ ତାଲିକା ଅଇଲାନି, <verse eid="EZR 8:1" /><verse number="2" style="v" sid="EZR 8:2" />ପିନଅସର୍‌ ପିଲାମନର୍‌ ଲଗେ ଅନି ଗେର୍‌ସମ୍‌; ଇତାମରର୍‌ ପିଲାମନର୍‌ ଲଗେଅନି ଦାନିଏଲ୍‌; ଦାଉଦର୍ ପିଲାମନର୍ ବିତ୍‌ରେ ଅନି ଅଟୁସ୍‌ । <verse eid="EZR 8:2" /><verse number="3" style="v" sid="EZR 8:3" />ସକନିଅର୍ ପିଲାମନର୍‌ ଲଗେଅନି, ପରିଅସର୍‌ ପିଲାମନର୍‌ ଲଗେଅନି ଜିକରିଅ ଆରି ମୁନୁସ୍‌ ପିଲାର୍‌ ତାଲିକା ଇସାବେ ସେଟା ସଙ୍ଗେ ଏଜ୍‌ଲାକେ ସଏ ପଚାସ୍‌ ଲକ୍‌ । <verse eid="EZR 8:3" /><verse number="4" style="v" sid="EZR 8:4" />ପଅତ୍‌ମଆବର୍‌ ପିଲାମନର୍‌ ଲଗେଅନି ସରଇଅର୍‌ ପିଲା ଇଲିଅଏନଇଅ ଆରି ତାର୍‌ ସଙ୍ଗେ ଦୁଇସ ଲକ୍‌ ମୁନୁସ୍‌ପିଲା । <verse eid="EZR 8:4" /><verse number="5" style="v" sid="EZR 8:5" />ସକନିଅର୍‌ ପିଲା ମନର୍‌ ଲଗେଅନି ଜଅସିଅଲର୍‌ ପିଲା, ତାର୍‌ ସଙ୍ଗେ ତିନ୍‌ ସ ଲକ୍‌ ମୁନୁସ୍‌ ପିଲା । <verse eid="EZR 8:5" /><verse number="6" style="v" sid="EZR 8:6" />ଆରି ଆଦିନର୍‌ ପିଲାମନର୍‌ ଲଗେଅନି ଜନାତନର୍‌ ପିଲା ଏବଦ୍‌ ଆରି ତାର୍‌ ସଙ୍ଗେ ପଚାସ୍‌ ଲକ୍‌ ମୁନୁସ୍‌ପିଲା । <verse eid="EZR 8:6" /><verse number="7" style="v" sid="EZR 8:7" />ଆରି, ଏଲମର୍‌ ପିଲାମନର୍‌ ଲଗେଅନି ଅତଲିଅର୍‌ ପିଲା ଜିସାଆଅ ଆରି ତାର୍‌ ସଙ୍ଗେ ସତୁରି ଲକ ମୁନୁସ୍‌ ପିଲା । <verse eid="EZR 8:7" /><verse number="8" style="v" sid="EZR 8:8" />ଆରି, ସପଟିଅର୍‌ ପିଲା ମନର୍‌ ଲଗେଅନି ମିକାଏଲର୍‌ ପିଲା ସବ୍‌ଦିଅ ଆରି ତାର୍‌ ସଙ୍ଗେ ଅସେ ଲକ୍ ମୁନୁସ୍‌ ପିଲା । <verse eid="EZR 8:8" /><verse number="9" style="v" sid="EZR 8:9" />ଜଆବର୍‌ ପିଲାମନର୍‌ ଲଗେଅନି ଜିଇଏଲର୍‌ ପିଲା ଅବଦିଅ ଆରି ତାର୍‌ ସଙ୍ଗେ ଦୁଇସ ଅଟ୍‌ର ଲକ୍‌ ମୁନୁସ୍‌ ପିଲା । <verse eid="EZR 8:9" /><verse number="10" style="v" sid="EZR 8:10" />ଆରି ସଲମିତର୍‌ ପିଲାମନର୍‌ ଲଗେଅନି ଜସିପିଅର୍‌ ପିଲା ଆରି ତାର୍‌ ସଙ୍ଗ ସଏ ସାଟେ ଲକ୍‌ ମୁନୁସ୍‌ ପିଲା । <verse eid="EZR 8:10" /><verse number="11" style="v" sid="EZR 8:11" />ଆରି ବେବଅର୍‌ ପିଲା ମନର୍‌ ଲଗେ ଅନି ବେବଅର୍‌ ପିଲା ଜିକରିଅ ଆରି ତାର୍‌ ସଙ୍ଗେ କଡେ ଆଟ୍‌ ଲକ୍ ମୁନୁସ୍‌ ପିଲା, <verse eid="EZR 8:11" /><verse number="12" style="v" sid="EZR 8:12" />ଅସ୍‌ଗଦର୍‌ ପିଲାମନର୍‌ ଲଗେଅନି ଅକାଟନର୍‌ ପିଲା ଜଆନନ୍‌ ଆରି ତାର୍‌ ସଙ୍ଗେ ସଏ ଦସ୍‌ ଲକ୍‌ ମୁନୁସ୍‌ ପିଲା । <verse eid="EZR 8:12" /><verse number="13" style="v" sid="EZR 8:13" />ଆରି, ଅଦ୍‌ନିକାମର୍ ପିଲାମନର୍‌ ଲଗେଅନି ସାନ୍‌ ଲକ୍‌ମନ୍‌ ଆରି ସେମନର୍‌ ନାଉଁ ଏଟା, ଇଲିପେଲଟ୍‌, ଜିଇଏଲ୍‌ ଆରି ସମଅଇଅ, ସେମନର୍‌ ସଙ୍ଗେ ସାଟେ ଲକ୍‌ ମୁନୁସ୍‌ ପିଲା । <verse eid="EZR 8:13" /><verse number="14" style="v" sid="EZR 8:14" />ଆରି ବିଗ୍‌ବଇର୍‌ ପିଲାମନର୍‌ ବିତ୍‌ରେ ଅନି ଉତଇ ଆରି ସକୁର୍‌ ଆରି ସେମନର୍‌ ସଙ୍ଗେ ସତୁରି ଲକ୍‌ ।<verse eid="EZR 8:14" /></para>
  <para style="s">ଏଜ୍‌ରା ପାର୍‌ତନା ଗରେ କାମ୍‌ କର୍‌ବାକେ ଲେବିଅ ଲକ୍‌ମନ୍‌କେ ବାଚ୍‌ଲା</para>
  <para style="p">
    <verse number="15" style="v" sid="EZR 8:15" />ଆରି, ମୁଇ ସେମନ୍‌କେ ଅବାଗାମିନି ଗାଡ୍‌ ଲଗେ ଗଟେକ୍ ଲଗେ ଟୁଲିଆଇଲି, ଆରି, ତେଇ ଆମେ କୁଡିଆ କରି ତିନ୍‌ଦିନ୍‌ ରଇଲୁ, ତାର୍‌ପଚେ ମୁଇ ଲକ୍‌ମନ୍‌କେ ଆରି ଜାଜକ୍‌ମନ୍‌କେ ଦେକିକରି ଲେବିର୍‌ ପିଲାମନର୍‌ ଲଗେଅନି କେ ମିସା ମିଲତ୍ ନାଇ । <verse eid="EZR 8:15" /><verse number="16" style="v" sid="EZR 8:16" />ତେବେ ମୁଇ ଇଲିଏଜର୍‌, ଅରିଏଲ୍‌, ସମଇଅ ଆରି ଇଲ୍‌ନାତନ୍‌ ଆରି ଜାରିବ୍‌ ଆରି ଇଲ୍‌ନାତନ୍‌ ଆରି ନାତନ୍‌ ଆରି ଜିକରିଅ ଆରି ମସୁଲମ୍‌, ମୁକିଆ ଲକ୍‌ମନ୍‌କେ, ମିସା ଜଇଆରିବ୍‌ ଆରି ଇଲ୍‌ନାତନ୍‌ ସିକାଇବା ଲକ୍‌ମନ୍‌କେ ଡାକ୍‌ବାକେ ଲକ୍‌ ପାଟାଇଲି । <verse eid="EZR 8:16" /><verse number="17" style="v" sid="EZR 8:17" />ତାର୍‌ପଚେ ମୁଇ ସେମନ୍‌କେ କାସିପିଆ ନାଉଁର୍‌ ମୁକିଆ ଲକ୍‌ ଇଦର୍‌ ଲଗେ ପାଟାଇଲି, ଆମର୍‌ ପର୍‌ମେସରର୍‌ ପାର୍‌ତନା ଗର୍‌ ପାଇ ଆମର୍‌ ଲଗେ ପର୍‌ଚାର୍‌ କର୍‌ବା ଲକ୍‌ମନ୍‌କେ ଆନା ବଲି କାପିସିସିଆ ଜାଗାର୍‌ ଇଦକେ ଆରି ତାର୍‌ ବାଇମନ୍‌ ସେବା କରୁମନ୍‌କେ କଇବାକେ ମୁଇ ସେମନ୍‌କେ ଆଦେସ୍‌ ଦେଲି । <verse eid="EZR 8:17" /><verse number="18" style="v" sid="EZR 8:18" />ତାର୍‌ପଚେ ଆମର୍‌ ପାଇ ଆମର୍‌ ପର୍‌ମେସରର୍‌ ମଙ୍ଗଲ୍‌ମଇ ଆତର୍‌ ସାଇଜ କଲାକେ ସେମନ୍‌ ଇସ୍‌ରାଏଲର୍‌ ନାତି ଲେବିର୍‌ ପିଲା ମଅଲିର୍‌ ପିଲାମନର୍‌ ଲଗେଅନି ଗଟେକ୍ ଲକ୍‌ ଗିଆନି ଲକ୍‌କେ, ସେରେବିଅ ଆରି ତାର୍‌ ପିଲା ଆରି ବାଇମନର୍‌ ସଙ୍ଗ୍‌ ଅଟ୍‌ର ଲକ୍‌କେ, <verse eid="EZR 8:18" /><verse number="19" style="v" sid="EZR 8:19" />ଆରି, ଅସବିଅ ଆରି ତାର୍‌ ସଙ୍ଗ୍‌ ମରାରିର୍‌ ପିଲାମନର୍‌ ଲଗେଅନି ଜିସାଆଅ, ତାର୍‌ ବାଇମନ୍‌ ଆରି ସେମନର୍‌ ପିଲାମନର୍‌ ସଙ୍ଗ୍‌ କଡେ ଲକ୍‌କେ ପାଟାଇଲାଇ, <verse eid="EZR 8:19" /><verse number="20" style="v" sid="EZR 8:20" />ଆରି, ଦାଉଦ୍‌ ଆରି ସାସନ୍‌ କରୁମନ୍‌ ଜନ୍‌ ସେବା କାମ୍ କରୁମନ୍‌କେ ଲେବିଅମନର୍‌ ସେବା କାମ୍‌ କର୍‌ବାକେ ଦେଇ ରଇଲାଇ, ସେମନର୍‌ ଲଗେଅନି ଦୁଇସ କଡେ ଲକ୍‌କେ ସେବାକାମ୍‌ କରବା‌ ଲକ୍ ଆନ୍‌ଲାଇ, ଏ ସବୁଲକର୍‌ ନାଉଁ ଲେକା ଅଇଲା ।<verse eid="EZR 8:20" /></para>
  <para style="s">ଉପବାସ୍ ଆରି ପାର୍‌ତନା</para>
  <para style="p">
    <verse number="21" style="v" sid="EZR 8:21" />ତାର୍‌ପଚେ ଆମର୍‌ ପାଇ ଆରି ଆମର୍‌ ପିଲାଟକି ଆରି ସବୁ ଦନ୍‌ସପତି ପାଇ ଗଟେକ୍ ଦରମ୍‌ ବାଟ୍‌ ପାର୍‌ତନା କର୍‌ବାକେ ସେଟାର୍‌ ପାଇ ଆମର୍‌ ପର୍‌ମେସରର୍‌ ଲଗେ ନିଜ୍‌କେ ନିମାନ୍ ଲକ୍ ଅଇବାକେ ଆମେ ଅବା ଗାଡ୍‌ ଲଗେ ଉପାସ୍‌ ବିସଇ ପର୍‌ଚାର୍ କଲୁ । <verse eid="EZR 8:21" /><verse number="22" style="v" sid="EZR 8:22" />କାଇକେବଇଲେ ବାଟ୍‌ପାଲି ସତ୍‌ରୁ ବିରଦେ ଆମର୍‌ ସାଇଜ କର୍‌ବାକେ ରାଜାକେ ଗଟେକ୍ ଦଲ୍‌ ସନିଅ ଆରି ଗଡାମନ୍ ଜାତ୍‌ଅତ୍‌ ବଲି ମାର୍‌ବାକେ ଆମ୍‌କେ ଲାଜ୍‌ଲାଗ୍‌ଲା, ଜେମ୍‌ତିକି ଜନ୍‌ଲକ୍‌ ଆମର୍‌ ପର୍‌ମେସର୍‌କେ କଜ୍‌ବାଇ, ସେ ସବୁଲକର୍‌ ମଙ୍ଗଲ୍‌ ପାଇଁ ସେମନର୍‌ ପାଇଁ ତାର୍‌ ଆତର୍‌ ସାଇଜ ଆଚେ, ମାତର୍‌ ଜନ୍‌ଲକ୍‌ ତାକେ ଚାଡିଦେବାଇ, ସେମନ୍‌ରପାଇ ତାକର ସେ ସବୁଲକର୍‌ କାତା ଆମେମିସା ରାଜାକେ କଇରଇଲୁ । <verse eid="EZR 8:22" /><verse number="23" style="v" sid="EZR 8:23" />ସେଟାର୍‌ ପାଇ ଆମେ ଉପାସ୍‌କଲୁ ଆରି ସେଟାର୍‌ ପାଇ ଆମର୍‌ ପର୍‌ମେସରର୍‌ ଲଗେ ବାବୁଜିଆ କରି ପାର୍‌ତନା କଲୁ, ତାର୍‌ପଚେ ସେ ଆମର୍‌ କାତା ସୁନ୍‌ଲା ।<verse eid="EZR 8:23" /></para>
  <para style="s">ପାର୍‌ତନା ଗର୍ ପାଇ ବେଟ୍</para>
  <para style="p">
    <verse number="24" style="v" sid="EZR 8:24" />ତାର୍‌ପଚେ ମୁଇ ଜାଜକ୍‌ମନର୍‌ ଲଗେଅନି ବାର ଲକ୍ ମୁକିଆ ଲକ୍‌କେ, ଆରି, ସେରେବିଅ, ଅସବିଅ ଆସେମନର୍‌ ସଙ୍ଗେ ସେମନର୍‌ ଦସ୍‌ ଲକ୍ ବାଇମନ୍‌କେ ଅଲ୍‌ଗା କଲି, <verse eid="EZR 8:24" /><verse number="25" style="v" sid="EZR 8:25" />ଆରି ରାଜା ଆରି ତାର୍‌ ମନ୍ତ୍‌ରିମନ୍‌ ଆରି ତାର୍‌ ମୁକିଆ ଲକ୍‌ମନ୍‌ ଆରି ଇତି ରଇଲା ଇସ୍‌ରାଏଲ୍‌ ଲକ୍‌ମନ୍‌ ସବୁ ଆମର୍‌ ପର୍‌ମେସରର୍‌ ଗରର୍ ପାଇ ଜନ୍‌ ରୁପା ଆରି ସୁନା ଆରି କଣ୍ଡିମନ୍‌ ସବୁ ଦାନ୍ ଇସାବ୍‌ରେ ଦେଇ ରଇଲାଇ, ସେଟା ସେମନ୍‌କେ ତୁଲି କରି ଦେଲୁ; <verse eid="EZR 8:25" /><verse number="26" style="v" sid="EZR 8:26" />ମୁଇ ସେମନର୍‌ ଆତେ ଚସଅ ପଚାସ୍‌ ତାଲନ୍ତ ରୁପା ଆରି ସଏ ତାଲନ୍ତ ରୁପା କଣ୍ଡିମନ୍‌ ସଏ ତାଲନ୍ତ ସୁନା , <verse eid="EZR 8:26" /><verse number="27" style="v" sid="EZR 8:27" />ଅଜାର୍‌ ଡାରିକ୍‌ ରେଟର୍‌ କଡେଟା ସୁନାର୍‌ କଣ୍ଡିମନ୍‌, ଆରି ସୁନା ପାରା ବେସି ରେଟ୍‌ ରଇଲା, ବେସି ଉଜଲ୍‌ ପିତଲ୍‌ଟା ଦୁଇଟା କଣ୍ଡିମନ୍‌ ତୁଲିଦେଲି । <verse eid="EZR 8:27" /><verse number="28" style="v" sid="EZR 8:28" />ଆରି, ମୁଇ ସେମନ୍‌କେ କଇଲି, ତମେ ସବୁବେଲର୍‌ ମାପ୍‌ରୁର୍‌ ଉଦେସ୍‌ରେ ସୁକଲ୍‌ ଆରି କଣ୍ଡିମନ୍‌ ସବୁ ସୁକଲ୍‌, ଆରି ରୁପା ଆରି ସୁନା ତମର୍‌ ବାବାମନର୍‌ ପର୍‌ମେସର୍‌ ସୁବୁବେଲର୍‌ ମାପ୍‌ରୁର୍‌ ଉଦେସେ ନିଜର୍‌ ଇଚାରେ ଉପଆର୍‌ ଦେବାଟା । <verse eid="EZR 8:28" /><verse number="29" style="v" sid="EZR 8:29" />ସବୁବେଲର୍‌ ମାପ୍‌ରୁର୍‌ ଜିରୁସାଲାମର୍‌ ବାକ୍‌ରାଇ ବଡ୍‌ ଜାଜକ୍ ଆରି ଲେବିୟମନର୍‌ ଆରି ଇସ୍‌ରାଏଲର୍‌ ବାବାର୍‌ କୁଲର୍‌ ଲକ୍‌ମନର୍‌ ମୁଆଟେ ଏସବୁ ତୁଲି ନ ଦେବା ଜାକ୍‌ ତମେ ଜାଗ୍‌ରତ୍‌ ଉଆ ଆରି ଏଟା ସବୁ ରକିଆ କରା । <verse eid="EZR 8:29" /><verse number="30" style="v" sid="EZR 8:30" />ତାର୍‌ପଚେ ଜାଜକ୍‌ମନ୍‌ ଆରି ଲେବିଅମନ୍‌ ଆମର୍‌ ପର୍‌ମେସରର୍‌ ଜିରୁସାଲାମର୍‌ ଗରେ ଆନ୍‌ବାକେ ସେ ତୁଲି ରଇଲାଟା ରୁପା ଆରି ସୁନା ଆରି କଣ୍ଡିମନ୍‌ ସବୁ ଆନ୍‌ଲାଇ ।<verse eid="EZR 8:30" /></para>
  <para style="s">ଜିରୁସାଲାମେ ବାଉଡବା ଲକ୍‌ମନ୍</para>
  <para style="p">
    <verse number="31" style="v" sid="EZR 8:31" />ତାର୍‌ପଚେ ଆମେ ଜିରୁସାଲାମେ ଜିବାକେ ପର୍‌ତୁମ୍‌ ମାସର୍‌ ବାର ଦିନେ ଅବା ଗାଡ୍‌ଲଗେ ବାସାଅଇଲୁ, ଆରି, ଆମର୍‌ ପର୍‌ମେସରର୍‌ ଆତ୍‌ ଆମର୍‌ ସାଇଜ ଅଇଲା, ଆରି ବାଟ୍‌ ଲଗେ ସେ ସତ୍‌ରୁ ଆରି ଜାଗିବସି ରଇଲା ଲକର୍‌ ଆତେଅନି ଆମ୍‌କେ ଉଦାର୍‌ କଲା । <verse eid="EZR 8:31" /><verse number="32" style="v" sid="EZR 8:32" />ତାର୍‌ପଚେ ଆମେ ଜିରୁସାଲାମେ କେଟିକରି ତେଇ ତିନ୍‌ଦିନ୍‌ ରଇଲୁ ।<verse eid="EZR 8:32" /></para>
  <para style="p">
    <verse number="33" style="v" sid="EZR 8:33" />ତାରପଚେ ଚାର୍‌ ଦିନେ ସେ ରୁପା ଆରି ସୁନା ଆରି କଣ୍ଡିମନ୍‌ ସବୁ ଆମର୍‌ ପର୍‌ମେସରର୍‌ ପାର୍‌ତନା ଗରେ ତୁଲି ଉରିଅ ଜାଜକର୍‌ ପିଲା ମରେମତର୍‌ ଆତେ ଦେଲାଇ, ତାର୍‌ ସଙ୍ଗେ ପିନଆସର୍‌ ପିଲା ଇଲିଆସର୍‌ ରଇଲା, ଆରି ସେମନର୍‌ ସଙ୍ଗେ ଜେସୁଅର୍‌ ପିଲା ଜସାବଦ୍‌ ଆରି ବିନୁଇରର୍‌ ପିଲା ନଅଦିଅ, ଏ ଲେବିଅମନ୍‌ ରଇଲାଇ । <verse eid="EZR 8:33" /><verse number="34" style="v" sid="EZR 8:34" />ସବୁ ଜିନିସ୍‌ ଏଜ୍‌ବାଟା ଦିଆ ଅଇଲା ଆରି ସେବେଲେ ସେ ସବୁ ଅଜନ୍‌ ଲେକାଅଇଲା ।<verse eid="EZR 8:34" /></para>
  <para style="p">
    <verse number="35" style="v" sid="EZR 8:35" />ଦେସ୍‌ ଚାଡି ଜାଇରଇଲା ଲକ୍‌ମନ୍‌ ଆଇଲା ପଚେ ବନ୍ଦି ଅଇ ରଇଲା ଲକମ୍‌ନ ସବୁ ଇସ୍‌ରାଏଲ୍‌ ପାଇ ଇସ୍‌ରାଏଲ୍‌ ପର୍‌ମେସରର୍‌ ନାଉଁରେ ଅମ୍‌ବଲି ଇସାବେ ବାର୍‌ଟା ପସୁ, ନବେ ଚଅଟା ମେଣ୍ଡା, ସତୁରି ସାତ୍‌ଟା ମେଣ୍ଡାପିଲାମନ୍‌, ପାପ୍‌ କେମାର୍ ବଲି ଦେଲାଇ ବାର୍‌ଟା ଚେଲି ବଲି କଲାଇ, ଏ ସବୁ ସବୁବେଲର୍‌ ମାପ୍‌ରୁର୍‌ ଉଦେସେ ଅମ୍‌ ବଲି କଲାଇ।<verse eid="EZR 8:35" /></para>
  <para style="p">
    <verse number="36" style="v" sid="EZR 8:36" />ତାର୍‌ପଚେ ସେମନ୍‌ ଗାଡ୍‌ ସେପାଟେ ରାଜାର୍‌ କାମ୍‌ କରୁମନ୍‌କେ ଆରି ଦେସ୍‌ ଅଦିକାରିମନ୍‌କେ ରାଜାର୍‌ ଆଦେସର୍‌ ଚିଟି ଦେଲାଇ, ତାର୍‌ପଚେ ସେମନ୍‌ ଲକ୍‌ମନର୍‌ ଆରି ପର୍‌ମେସରର୍‌ ଗର୍‌ କାମ୍‌କେ ସାଇଜ କଲାଇ ।<verse eid="EZR 8:36" /></para>
  <chapter eid="EZR 8" />
  <chapter number="9" style="c" sid="EZR 9" />
  <para style="s">ମିସି ବିବା ଅଇର୍‌ଇଲା ଲକ୍‌ର ପାଇ ଏଜ୍‌ରା ପାର୍‌ତନା</para>
  <para style="p">
    <verse number="1" style="v" sid="EZR 9:1" />ଏ ସବୁ କାମ୍‌ ସାର୍‌ଲାପଚେ ସାସନ୍‌ କାରିଆମନ୍‌ ଆମର୍‌ ଲଗେ ଆସି କଇଲାଇ, ଇସ୍‌ରାଏଲର୍‌ ଲକ୍‌ମନ୍‌ ଆରି ଜାଜକ୍‌ମନ୍‌ ଆରି ଲେବିଅମନ୍‌ ଅଲ୍‌ଗା ଦେସର୍‌ କୁଲ୍‌ ଲଗେଅନି ନିଜ୍‌କେ ଅଲ୍‌ଗା ନ କରି ସେମନର୍‌, ଆରି, କିଣାନ୍‌ ଦେସର୍‌ ଲକ୍‌ମନ୍‌, ଇତିଅ, ପରିସିଅ, ଜିବୁସିଅ, ଅମନିଅ, ମଆବିଅ, ମିସରିଅ ଆରି ଇମରିଅମନର୍‌ ଗିନ୍‌ କର୍‌ବା ଇସାବେ କଲାଇନି, <verse eid="EZR 9:1" /><verse number="2" style="v" sid="EZR 9:2" />କାଇକେବଇଲେ ସେମନ୍‌ ନିଜ୍‌କେ ଆରି ନିଜର୍‌ ପିଲାମନର୍‌ ପାଇ ସେମନର୍‌ ଟକିମନ୍‌କେ ଇଚା କଲାଇ ଆଚତ୍‌, ଏ ରକାମ୍‌ ସୁକଲ୍‌ କୁଲ୍‌ ଅଲ୍‌ଗା ଦେସର୍‌ କୁଲ୍‌ ସଙ୍ଗ ନିଜ୍‌କେ ମିସାଇ ଆଚତ୍‌, ଆରି ଅପ୍‌ରାଦେ ମୁକିଆ ଆରି ସାସନ୍‌ କର୍‌ବା ଲକ୍‌ମନର୍‌ ଆତ୍‌ ବଡ୍‌ ଅଇଆଚେ । <verse eid="EZR 9:2" /><verse number="3" style="v" sid="EZR 9:3" />ତାର୍‌ପଚେ ମୁଇ ଏକାତା ସୁନ୍‌ଲି, ନିଜର୍‌ ଲୁଗା ଆରି ଚକା ଚିରି ନିଜର୍‌ ମୁଣ୍ଡ୍‌ ଆରି ଚଡ୍‌ମେସର୍‌ ଚେଣ୍ଡି ଜିକିଅଇ କରି କାବା ଅଇ ବସ୍‌ଲି । <verse eid="EZR 9:3" /><verse number="4" style="v" sid="EZR 9:4" />ସେଡ୍‌କିବେଲେ ଦେସ୍‌ ଚାଡିଜାଇ ରଇଲା ଲକ୍‌ମନର୍‌ ଅପ୍‌ରାଦର୍‌ ପାଇଁ ଇସ୍‌ରାଏଲର୍‌ ପର୍‌ମେସରର୍‌ ବାକିଅ ତେଇ ଡର୍‌ବାଲକ୍‌ ସବୁ ମର୍‌ ଲଗେ ରୁଣ୍ଡ୍‌ଲାଇ, ଆରି ମୁଇ ସଞ୍ଜ୍‌ବେଲର୍‌ ବଲିଦାନ୍‌ ବେଲା ଜାକ କାବା ଅଇ ବସ୍‌ଲି । <verse eid="EZR 9:4" /><verse number="5" style="v" sid="EZR 9:5" />ତାର୍‌ପଚେ ସଞ୍ଜ୍‌ବେଲର୍‌ ବଲିଦାନ୍‌ ସମୟରେ ମୁଇ ନିଜେ ମନ୍‌ଦୁକ୍‌ରେ ଉଟ୍‌ଲି ମର୍‌ ଗାଗ୍‌ଡେ ମର୍‌ ଚିରିଅଇଲା ଲୁଗା ଆରି ଚକା ରଇଲା, ଆରି, ମୁଇ, ନିଜେ ମାଣ୍ଡିକୁଟା ଦେଇ ସବୁବେଲର୍‌ ମାପ୍‌ରୁ ମର୍‌ ପର୍‌ମେସରର୍‌ ବାଟେ ଆତ୍‌ଟେକି କଇଲି, <verse eid="EZR 9:5" /><verse number="6" style="v" sid="EZR 9:6" />ଏ ମର୍‌ ପର୍‌ମେସର, ମୁଇ ଲାଜ୍‌ ଅଇଲିନି, ଏ ମର୍‌ ପର୍‌ମେସର୍‌ ମୁଇ ତମର୍‌ ବାଟେ ମୁ ଟେକି ଦେକ୍‌ବାକେ ସାସ୍‌ କରି ନାପାର୍‌ଲିନି, କାଇକେବଇଲେ ମର୍‌ ଲକ୍‌ମନର୍ ପାପ୍‌ ମର୍‌ ମୁଣ୍ଡ୍‌ ଉପ୍‌ରେ ବଡି ଉଟ୍‌ଲା ଆଚେ, ଆରି ମର୍‌ ଦସ୍‌ ଜବର୍ ବଡି ଆଚେ । <verse eid="EZR 9:6" /><verse number="7" style="v" sid="EZR 9:7" />ଆମର୍‌ ଆନିଦାଦିର୍‌ ସମୟ୍‌ ବେଲେଅନି ଆଜି ଜାକ ଆମେ ବେସି ଦସି ଅଇଆଚୁ, ନିଜର୍‌ ପାପ୍‌ ପାଇ ଆଜିର୍‌ ନିଆଇ ଆମେ, ଆମର୍‌ ରାଜାମନ୍‌ ଆରି ଆମର୍‌ ଜାଜକ୍‌ମନ୍‌ ସବୁ ବିନ୍ ଦେସର୍‌ ରାଜାମନର୍‌ ଆତେ, କାଣ୍ଡା ସଙ୍ଗ୍‌, ବନ୍ଦିଅଇ ଆରି ଚରି ଅଇ ଆରି ମୁସୁକାଇ ସର୍‌ପି ଅଇଆଚୁ । <verse eid="EZR 9:7" /><verse number="8" style="v" sid="EZR 9:8" />ଆରି ଆମର୍‌ ପର୍‌ମେସର୍‌ ଜେନ୍ତିକି ଆମର୍‌ ଆଁକି ଉଗାଡି ଦେଇସି, ଆରି ଆମ୍‌କେ ବନ୍ଦି ଅବସ୍‌ତା ଲଗେଅନି ଅଲପ୍‌ ସୁସ୍‌ତା ଦେଇସି, ସେଟାର୍‌ପାଇଁ ରକିଆ କର୍‌ବାକେ ଆମ୍‌କେ ବଁଚବାକେ ଚାଡଲା ଆଚେ ଆରି ନିଜର୍‌ ସୁକଲ୍‌ ଜାଗାଇ ଆମ୍‌କେ ଗଟେକ୍‌ କୁଟ୍‌ପାରା ରଇବାକେ ଏବେ ସବୁବେଲର୍‌ ମାପ୍‌ରୁ ଆମର୍‌ ପର୍‌ମେସରର୍‌ ଲଗେଅନି ଅଲପ୍‌ ସମଇ ଦୟା ଆସିଆଚେ । <verse eid="EZR 9:8" /><verse number="9" style="v" sid="EZR 9:9" />କାଇକେବଇଲେ ଆମେ ବନ୍ଦିଲକ୍‌ ଆଚୁ, ଏଲେ ମିସା ଆମେ ବନ୍ଦି ଅଇଲା ବେଲେ ଆମର୍‌ ପର୍‌ମେସର୍‌ ଆମ୍‌କେ କେଦି ଦେଏ ନାଇଁ, ମାତର୍‌ ଆମ୍‌କେ ଆସିର୍‌ବାଦ୍‌ ଦେବାକେ, ଆମର୍‌ ପର୍‌ମେସରର୍‌ ଗର୍‌ ତିଆର୍‌ କର୍‌ବାକେ ଆରି ତେଇର୍‌ ବାଙ୍ଗ୍‌ଲା ଗର୍‌ ଆରିତରେକ୍‌ ତିଆର୍‌ କର୍‌ବାକେ, ଆରି ଜିଉଦା ଆରି ଜିରୁସାଲମେ ଆମ୍‌କେ ଗଟେକ୍‌ ପାଚୁରି ଦେବାକେ ସେ ପାରସ୍‌ ରାଜାମନର୍‌ ମୁଆଟେ ଆମ୍‌କେ ଦୟା ଦେକାଇ ଆଚେ ।<verse eid="EZR 9:9" /></para>
  <para style="p">
    <verse number="10" style="v" sid="EZR 9:10" />ଏ ଆମର୍‌ ପର୍‌ମେସର, ଏ ସର୍‌ତେ ବିସଇ ସାର୍‌ଲେ ଆମେ ଆରି କାଇଟା କରୁ ? <verse eid="EZR 9:10" /><verse number="11" style="v" sid="EZR 9:11" />ତୁଇ ନିଜର୍‌ ଦାସ୍‌ ବାବବାଦିମନ୍‌କେ ଆଦେସ୍‌ କରି କଇ ରଇଲୁସ୍‌, ତୁମେ ଜନ୍‌ ଦେସ୍‌ ବାସା ଅଇବାକେ ଗାଲାସ୍‌ନି, ସେଟା ବିନ୍‌ ଦେସର୍‌ ଗସ୍‌ଟିର୍‌ ଲକ୍‌ମନ୍‌ ଅସୁଚି ଅଇ ରଇଲା ଦେସ୍‌, ସେମନର୍‌ ଗିନ୍‌କଲା ଦେସେ ଗଟେକ୍‌ ସନ୍ଦି ଲଗେଅନି ଅଲଗା ସନ୍ଦି ଜାକ ସେମନର୍‌ ଅସୁକଲ୍‌ କରି ପୁରାପୁରୁନ୍‌ କରିଆଚେ । <verse eid="EZR 9:11" /><verse number="12" style="v" sid="EZR 9:12" />ସେଟାର୍‌ପାଇଁ ତମେ ନିଜର୍‌ ଟକିମନ୍‌କେ ସେମନର୍‌ ପିଲାମନର୍‌ ସଙ୍ଗ୍‌ ବିବା ଅଇବାକେ ଦିଆସ୍‌ ନାଇ, ଆରି ତମର୍‌ ପିଲାମନର୍‌ ପାଇ ସେମନର୍‌ ଟକିମନ୍‌କେ ବିବା କରାନାଇ, କି ସେମନର୍‌ ସାନ୍ତି ନିକ ବିସଇ କେବେ ମିସା ଚେସ୍‌ଟା କରାନାଇ, ତେବେ ତମେ ବଲ୍‌ବାନ୍‌ ଅଇସା ଆରି ଦେସର୍‌ ନିମାନ୍‌ କାଦି କାଇସା ଆରି ସବୁବେଲେ ନିଜର୍‌ ପିଲାମନର୍‌ ଅଦିକାର୍‌ କର୍‌ବାକେ ସେଟା ସଙ୍ଗଇ ଅଇସି, ମାତର୍‌ ଆମେ ତମର୍‌ ଏ ଆଦେସ୍‌ ସବୁ ପାସ୍‌ରି ଦେଇଆଚୁ । <verse eid="EZR 9:12" /><verse number="13" style="v" sid="EZR 9:13" />ତେବେ ଏ ଆମର୍‌ ପର୍‌ମେସର, ଆମର୍‌ କାରାପ୍‌କାମ୍‌ ଆରି ବଡ୍‌ ଦସ୍‌ ପାଇ ଆମର୍‌ ଲଗେ ଏସବୁ ଗଟ୍‌ଲେ ମିସା ତମେ ଜେ ଆମର୍‌ ଅପ୍‌ରାଦର୍‌ ସମାନ୍‌ ଦଣ୍ଡେଅନି ଉନା ଦଣ୍ଡ୍‌ ଆମ୍‌କେ ଦେଇଆଚାସ୍‌ ଆରି ଆମର୍‌ ଏନ୍ତାରି ବାକି ଲକ୍‌ ସଙ୍ଗଇଆଚାସ୍‌, <verse eid="EZR 9:13" /><verse number="14" style="v" sid="EZR 9:14" />ଏଟା ଦେକି ଆମେ କାଇ ଆରିଗଟେକ୍ ତର୍‌ ତମର୍‌ ଆଦେସ୍‌ ନ ମାନୁ ଆରି ଏ ଗିନ୍‌ କଲା କାମ୍‌କରି ଅଲ୍‌ଗା ଗସ୍‌ଟିର୍‌ ଲକ୍‌ମନର୍‌ ସଙ୍ଗେ କୁଟୁମ୍‌ କର୍‌ବୁ ? କଲେ ତମେ କାଇ ଆମ୍‌କେ ମାନା କର୍‌ବା ଜାକ ରିସା ନ ଉଆସ୍‌ ? ତାର୍‌ପଚେ କେ ବାକି କେ ସାନ୍ତିରେ ନ ରଅତ୍‌ । <verse eid="EZR 9:14" /><verse number="15" style="v" sid="EZR 9:15" />ଏ ସବୁବେଲର୍‌ ମାପ୍‌ରୁ, ଇସ୍‌ରାଏଲର୍‌ ପର୍‌ମେସର, ତୁଇ ଦର୍‌ମ ଆଚୁସ୍‌, କାଇକେବଇଲେ ଆମେ ଆଜି ଜାକ ରକିଆ ପାଇ ଏବ୍‌କେ ଜାକ ଉବ୍‌ରିଆଚୁ, ଦେକା, ଆମେ ତର୍‌ ମୁଆଟେ ନିଜର୍‌ ଦସେ ଦସି ଅଇଅଚୁ, କାଇକେବଇଲେ ସେଟାର୍‌ ପାଇ କେ ତର୍‌ ଲଗେ ଟିଆ ଅଇ ନାପାରେ ।<verse eid="EZR 9:15" /></para>
  <chapter eid="EZR 9" />
  <chapter number="10" style="c" sid="EZR 10" />
  <para style="s">ଲକ୍‌ମନର୍ ପାପେଅନି ବାଅଡ୍‌ବାଟା</para>
  <para style="p">
    <verse number="1" style="v" sid="EZR 10:1" />ଏଜ୍‌ରା ପର୍‌ମେସରର୍‌ ଗର୍‌ ମୁଆଟେ ପାର୍‌ତନା ଆରି ପାପ୍‌ କେମା ମାଗ୍‌ଲା, କାନ୍ଦ୍‌ଲା ଆରି ଜୁଆର୍‌ କର୍‌ବାବେଲେ ଇସ୍‌ରାଏଲ୍‌ ଲଗେଅନି ମୁନୁସ୍‌ ଆରି ମାଇଁଜି ଆରି ପିଲା ଟକିମନର୍ ଗଟେକ୍‌ ବଡ୍ ଦଲ୍ ତାର୍‌ ଲଗେ ଗଟେକ୍ ଲଗେ ଟୁଲ୍ ଅଇ ରଇଲାଇ, କାଇକେବଇଲେ ଲକ୍‌ମନ୍‌ ବେସି କାନ୍ଦ୍‌ଲାଇ । <verse eid="EZR 10:1" /><verse number="2" style="v" sid="EZR 10:2" />ତାର୍‌ପଚେ ଏଲମର୍‌ ପିଲାମନର୍‌ ଲଗେଅନି ଜିଇଏଲର୍‌ ପିଲା ସକନିଅ ଏଜ୍‌ରାକେ ଉତର କରି କଇଲା, ଆମେ ତର୍‌ ପର୍‌ମେସରର୍‌ ବିରଦେ ସତ୍‌କେ ମାନିକରି ଅଲ୍‌ଗା ଦେସର୍‌ ବଁସର୍‌ ମାଇଁଜିମନ୍‌କେ ବିବାକରିଆଚୁ, ଅଇଲେମିସା ଏ ବିସଇରେ ଏବେ ମିସା ଇସ୍‌ରାଏଲ୍‌ ବାଟେ ଆସା ଆଚେ । <verse eid="EZR 10:2" /><verse number="3" style="v" sid="EZR 10:3" />ଏଟାର୍‌ପାଇ ଆମେ ଏବେ ଆମର୍‌ ପର୍‌ବୁର୍‌ ଆରି ଆମର୍‌ ପର୍‌ମେସରର୍‌ ଆଦେସ୍‌ ଇସାବେ ଆଉଲି ଅଇବା ଲକ୍‌ମନର୍‌ ଦିସାରି ଇସାବେ ଏ ସବୁ ମାଇଁଜି ଆରି ଏମନର୍‌ ତେଇଅନି ଜାତ୍‌ ଅଇଲା ସବୁକେ ଦୁରିକେ କର୍‌ବାକେ ଆମର୍‌ ପର୍‌ମେସରର୍‌ ସଙ୍ଗ୍‌ ନିଅମ୍‌ କରୁ, ଆରି, ଏଟା ବେବସ୍‌ତା ଇସାବେ କରୁ । <verse eid="EZR 10:3" /><verse number="4" style="v" sid="EZR 10:4" />ଉଟ୍‌, କାଇକେବଇଲେ ତର୍‌ ଉପ୍‌ରେ ଏ କାମର୍‌ ବଜ୍‌ ଆଚେ ଆରି ଆମେ ତର୍‌ ସାଇଜ କର୍‌ବାଲକ୍‌ ଆଚୁ, ବପୁଅଇ ଏ କାମ୍‌ କର୍‌ ।<verse eid="EZR 10:4" /></para>
  <para style="p">
    <verse number="5" style="v" sid="EZR 10:5" />ତାର୍‌ପଚେ ଏଜ୍‌ରା ଉଟି ଏ ବାକିଅ ଇସାବେ କାମ୍‌ କର୍‌ବାକେ ଜାଜକମନର୍‌, ଲେବିଅମନର୍‌ ଆରି ସବୁ ଇସ୍‌ରାଏଲର୍‌ ମୁକିଅ ଲକ୍‌ମନ୍‌କେ ପର୍‌ମାନ୍‌ କରାଇଲା । ତାର୍‌ପଚେ ସେମନ୍‌ ପର୍‌ମାନ୍‌ କଲାଇ । <verse eid="EZR 10:5" /><verse number="6" style="v" sid="EZR 10:6" />ତେବେ ଏଜ୍‌ରା ପର୍‌ମେସରର୍‌ ଗର୍‌ ମୁଆଟେ ଅନି ଉଟି ଇଲିଆସିବର୍‌ ପିଲା ଜିଅଆନନର୍‌ ବାକ୍‌ରାଇ ଗାଲା, ଆରି, ତେଇ କେଟ୍‌ଲାକେ ରୁଟି କାଏ ନାଇ କି ପାନି କାଏ ନାଇ, କାଇକେବଇଲେ ସେ ବାବିଲେ ରଇଲା ଲକ୍‌ମନର୍‌ ସତ୍‌ ନାମତ୍ ନାଇକେ ସେ ଦୁକ୍‌ କର୍‌ତେରଇଲା । <verse eid="EZR 10:6" /><verse number="7" style="v" sid="EZR 10:7" />ତାର୍‌ପଚେ ଲକ୍‌ମନ୍‌ ଜିଉଦା ଆରି ଜିରୁସାଲାମର୍‌ ସବୁବାଟର୍‌ ବାବିଲେ ରଇଲା ପିଲାମନ୍‌କେ ସବୁ ଲକର୍‌ ଲଗେ ପର୍‌ଚାର କରି କଇଲା ଜେ, ସେମନ୍‌ ଜିରୁସାଲାମେ ଗଟେକ୍ ଲଗେ ରୁଣ୍ଡ୍‌ ଅଉତ୍‌; <verse eid="EZR 10:7" /><verse number="8" style="v" sid="EZR 10:8" />ଆରି, ମୁକିଅଲକ୍‌ମନର୍‌ ଆରି ନେତାମନର୍‌ କଇବା କାତା ଇସାବେ କେ ଜଦି ତିନ୍‌ ଦିନ୍‌ ବିତ୍‌ରେ ନ ଆଇଲେ, ତାର୍‌ ସର୍‌ତେ ଜାକ ଚାଡାଇବାର୍‌ ଅଇସି ଆରି ସେ ନିଜେ ବାବିଲେ ରଇଲା ଲକର୍ ଲଗେ ଅନି ବିନେ ଅଇସି । <verse eid="EZR 10:8" /><verse number="9" style="v" sid="EZR 10:9" />ସେଟାରପାଇ ଜିଉଦା ଆରି ବିନିଆମିନର୍‌ ସବୁ ଦେସର୍‌ ଲକ୍‌ ତିନ୍‌ଦିନ୍‌ ବିତ୍‌ରେ ଜିରୁସାଲାମେ କେଟ୍‌ଲାଇ, ସେ ଦିନ୍‌ର ନ ମାସର୍‌ କଡେଦିନ୍‌ ଅଇଲା ଆରି, ସବୁବାଟର୍‌ ଲକ୍‌ ପର୍‌ମେସରର୍‌ ଗର୍‌ ମୁଆଟର୍‌ ଚକେ ବସି ଏ ବିସଇ ଆରି ବଡ୍‌ ବର୍‌ସା ପାଇ ଡରି ଆଉଲି ଅଇତେ ରଇଲାଇ । <verse eid="EZR 10:9" /><verse number="10" style="v" sid="EZR 10:10" />ତାର୍‌ପଚେ ଏଜ୍‌ରା ଜାଜକ୍‌ ଟିଆ ଅଇ ସେମନ୍‌କେ କଇଲା, ତମେ ସତ୍‌କେ ମାନାସ୍‌ ନାଇ, ଆରି ଇସ୍‌ରାଏଲର୍‌ ଦସ୍‌ ବଡାଇବାକେ ଅଲ୍‌ଗା ଦେସର୍‌ ମାଇଁଜିମନ୍‌କେ ବିବା ଅଇ ଆଚାସ୍‌ । <verse eid="EZR 10:10" /><verse number="11" style="v" sid="EZR 10:11" />ସେଟାର୍‌ପାଇଁ ଏବେ ମଇଁମା କରା ତମର୍‌ ବାବାମନର୍‌ ପର୍‌ମେସରର୍‌ ସବୁବେଲର୍‌ ମାପ୍‌ରୁର୍‌ ଲଗେ କେମା ମାଗା ଆରି ତାର୍‌ ନିମାନ୍ ଲାଗ୍‌ବା କାମ୍‌ କରା, ଆରି ଦେସର୍‌ ଅଲ୍‌ଗା କୁଲର୍‌ ଲକ୍‌ମନର୍‌ ତେଇଅନି ଆରି ଅଲ୍‌ଗା ଦେସର୍‌ ମାଇଁଜିମନର୍‌ ତେଇଅନି ନିଜ୍‌କେ ଅଲ୍‌ଗା କରା । <verse eid="EZR 10:11" /><verse number="12" style="v" sid="EZR 10:12" />ସେଡ୍‌କିବେଲେ ସବୁ ବାଟର୍‌ ଲକ୍‌ ଉତର୍‌ କରି ଆଉଲି ଅଇ କଇଲାଇ, ତମେ ଆମର୍‌ ବିସଇରେ ଜେନ୍ତାରି କଇଲାଇ, ଆମେ ସେନ୍ତାର୍‌ କର୍‌ବାକେ ଅଇସି । <verse eid="EZR 10:12" /><verse number="13" style="v" sid="EZR 10:13" />ମାତର୍‌ ବେସି ଲକ୍‌ ଆରି ଏବେ ବେସି ବର୍‌ସା ଅଇବା ବେଲା, ଆରି ଆମେ ଡାଣ୍ଡେ ଟିଆ ଅଇବାକେ ନାପାରୁ, କାଇକେବଇଲେ ଏଟା ଗଟେକ୍‌ କି ଦୁଇ ଦିନର୍‌ କାମ୍ ନଏଁ, ଜେନ୍ତାରି ଏ ବିସଇରେ ଆମେ ବେସି ପାପ୍‌ କରିଆଚୁ । <verse eid="EZR 10:13" /><verse number="14" style="v" sid="EZR 10:14" />ସେଟାର୍‌ପାଇଁ ସବୁଲକର୍‌ ପାଇ ଆମର୍‌ ମୁକିଅଲକ୍‌ମନ୍‌ ବାଚିଅଇବାଇ, ଆରି ଆମର୍‌ ପର୍‌ମେସରର୍‌ ରିସା, ଆମର୍‌ ଲଗେ ସାନ୍ତି ଅଇବା ଜାକ ଆରି ଏ ବିସଇର୍‌ ରାଜିନାମା ଅଇବା ଜାକ ଆମର୍‌ ଗାଅଁର୍‌ ଜନ୍‌ଲକ୍‌ମନ୍‌ ଅଲ୍‌ଗା ଦେସର୍‌ ମାଇଜିମନ୍‌କେ ବିବା ଅଇଆଚତ୍‌, ସେ ସବୁଲକ୍‌ ସମାନ୍‌ ବେଲାଇ ଆସତ୍‌ ଆରି ସେମନର୍‌ ସଙ୍ଗେ ସବୁ ଗାଅଁର୍‌ ନେତାମନ୍‌ ଆରି ବିଚାର୍‌ କାରିଆମନ୍‌ ଆସତ୍‌ । <verse eid="EZR 10:14" /><verse number="15" style="v" sid="EZR 10:15" />ଏ କାତାର୍‌ ବିରୁଦେ ଅସାଏଲର୍‌ ପିଲା ଜନାତନ୍‌ ଆରି ତିକ୍‌ବରର୍‌ ପିଲା ଜଅସିଅ ଉଟ୍‌ଲାଇ, ଆରି ମସୁଲମ୍‌ ଆରି ଲେବିଅ ସବ୍‌ଦତଇ ସେମନ୍‌କେ ସାଇଜ କଲାଇ।<verse eid="EZR 10:15" /></para>
  <para style="p">
    <verse number="16" style="v" sid="EZR 10:16" />ମାତର୍‌ ବନ୍ଦିଅଇ ରଇଲା ପିଲାମନ୍‌ ସେନ୍ତାର୍‌ କାମ୍‌ କଲାଇ । ଆରି, ଏଜ୍‌ରା ଜାଜକ୍ ଆରି ନିଜର୍‌ ନିଜର୍‌ ବାବାର୍‌ କୁଟୁମ୍‌ ଇସାବେ ଆରି ନାଉଁ ଇସାବେ ସମାନ୍‌ ବାବାର୍‌ କୁଲର୍‌ ବଡ୍‌ ବଡ୍‌ଲକ୍‌ କେତେକ୍‌ ଅଲ୍‌ଗା ଅଇଲାଇ, ଆରି, ସେମନ୍‌ ଦସ୍‌ମାସର୍‌ ପର୍‌ତୁମ୍‌ ଦିନ୍‌ ସେ ବିସଇ କଜ୍‌ବାକେ ବସ୍‌ଲାଇ । <verse eid="EZR 10:16" /><verse number="17" style="v" sid="EZR 10:17" />ଆରି, ସେମନ୍‌ ପର୍‌ତୁମ୍‌ ମାସର୍‌ ପର୍‌ତୁମ୍‌ ଦିନେ ଅଲ୍‌ଗା ଦେସର୍‌ ମାଇଁଜିକେ ବିବା ଅଇବା ମୁନୁସ୍‌ପିଲା ସବୁଲକର୍‌ ବିଚାର୍‌ କରବାଟା ସାରାଇଲାଇ ।<verse eid="EZR 10:17" /></para>
  <para style="s">ବିନ୍‌ ବଁସର ମାଇଜିକେ ବିବ ଅଇରଇବା ଲକ୍‌ମନର୍ ତାଲିକା</para>
  <para style="p">
    <verse number="18" style="v" sid="EZR 10:18" />ଜାଜକ୍‌ମନର୍‌ ପିଲାଟକିମନର୍‌ ଲଗେଅନି ଜନ୍‌ ଲକ୍‌ ଅଲ୍‌ଗା ବସଁର ମାଇଁଜିମନ୍‌କେ ବିବା ଅଇ ରଇଲାଇ, ସେମନ୍‌ ଅଇଲାଇନି ଏ ଲକ୍‌ମନ୍‌, ଆରି, ଜସାଦକର୍‌ ପିଲା ଜେସୁଅର୍‌ ପିଲାମନ୍‌ ଆରି ତାର୍‌ ବାଇମନର୍‌ ବିତ୍‌ରେ ଅନି ମାସେଅ, ଇଲିଏଜର୍‌, ଜାରିବ ଆରି ଗଦଲିଅ । <verse eid="EZR 10:18" /><verse number="19" style="v" sid="EZR 10:19" />ଏ ମନ୍‌ ନିଜର୍‌ ନିଜର୍‌ ମାଇଁଜିମନ୍‌କେ ଦୁର୍‌ କରି ଦେବୁ ବଲି ପର୍‌ମାନ୍ କଲାଇ, ଆରି, ଦସି ଅଇଲାଇକେ ସେମନ୍‌ ନିଜର୍‌ ନିଜର୍‌ ଦସ୍‌ ପାଇ ରାସିଅନି ଗଟେକ୍‌ ଗଟେକ୍‌ ମେଣ୍ଡା ବଲି କଲାଇ । <verse eid="EZR 10:19" /><verse number="20" style="v" sid="EZR 10:20" />ଆରି, ଇମେରର୍‌ ପିଲାମନର୍‌ ଲଗେଅନି ଅନାନି ଆରି ସବ୍‌ଦିଅ <verse eid="EZR 10:20" /><verse number="21" style="v" sid="EZR 10:21" />ଆରିମର୍‌ ପିଲାମନର୍‌ ଲଗେଅନି ମାସେଅ ଆରି ଏଲିଅ, ଆରି ସମଇଅ ଆରି ଜିଇଏଲ୍‌ ଆରି ଉସିଅ, <verse eid="EZR 10:21" /><verse number="22" style="v" sid="EZR 10:22" />ଆରି, ପସ୍‌ଉରର୍‌ ପିଲାମନର୍‌ ଲଗେଅନି ଇଲିଅଇନଇ, ମାସେଅ, ଇସ୍‌ମାଏଲ୍‌, ନତନେଲ୍‌, ଜସାବଦ୍‌ ଆରି ଇଲିଆସା।<verse eid="EZR 10:22" /></para>
  <para style="p">
    <verse number="23" style="v" sid="EZR 10:23" />ଆରି, ଲେବିଅମନର୍‌ ଲଗେଅନି ଜସାବଦ୍‌ ଆରି ସିମିଇ ଆରି କଲାଇଅ, ଏଟାକେ କଲିଟ୍‌ ବଲି କଇବାଇ, ପତାଇଅ, ଜିଉଦା ଆରି ଇଲିଏଜର୍‌, <verse eid="EZR 10:23" /><verse number="24" style="v" sid="EZR 10:24" />ଆରି, ଗିତ୍ ଗାଇବା ଲକର୍‌ ବିତ୍‌ରେଅନି ଇଲିଆସିବ୍‌; ବାଟ ଜାଗୁଆଲ୍ ଲକ୍‌ମନର୍‌ ବିତ୍‌ରେଅନି ସଲୁମ୍‌ ଆରି ଟେଲମ୍‌ ଆରି ଉରି । <verse eid="EZR 10:24" /><verse number="25" style="v" sid="EZR 10:25" />ଇସ୍‌ରାଏଲ୍‌ ଲଗେ ପରିଅସରର୍‌ ପିଲାମନର୍‌ ଲଗେଅନି ରମିଅ ଆରି ଜିସିଅ ଆରି ମଲ୍‌କିଅ ଆରି ମିଆମିନ୍‌ ଆରି ଇଲିଆସର୍‌ ଆରି ମଲ୍‌କିଅ ଆରି ବନାଇଅ । <verse eid="EZR 10:25" /><verse number="26" style="v" sid="EZR 10:26" />ଆରି, ଏଲମର୍‌ ପିଲାମନର୍‌ ବିତ୍‌ରେ ଅନି ମତନିଅ, ଜିକରିଅ ଆରି ଜିଇଏଲ୍‌ ଆରି ଅବ୍‌ଦି ଆରି ଜେରେମତ୍‌ ଆରି ଏଲିଅ । <verse eid="EZR 10:26" /><verse number="27" style="v" sid="EZR 10:27" />ଆରି, ସତୁର୍‌ର ପିଲାମନର୍‌ ବିତ୍‌ରେଅନି ଇଲିଅଇନଇ ଇଲିଆସିବ୍‌ ଆରି ମତନିଅ ଆରି ଜେରେମତ୍‌ ଆରି ସାବଦ୍‌ ଆରି ଅସିସା । <verse eid="EZR 10:27" /><verse number="28" style="v" sid="EZR 10:28" />ଆରି ବେବଅର୍‌ ପିଲାମନର୍‌ ବିତ୍‌ରେ ଅନି ଜିଅଆନନ୍‌, ଅନାନିଅ, ସବେଇ, ଅତ୍‌ଲଇ, <verse eid="EZR 10:28" /><verse number="29" style="v" sid="EZR 10:29" />ଆରି, ବାନିର୍‌ ପିଲାମନର୍‌ ବିତ୍‌ରେ ଅନି ମସୁଲମ୍‌, ମଲୁକ ଆରି ଅଦାଇଆ, ଜାସୁବ୍‌ ଆରି ସାଲ୍‌, ଜିରେମତ୍‌ । <verse eid="EZR 10:29" /><verse number="30" style="v" sid="EZR 10:30" />ଆରି, ପଅତ୍‌ ମାଆବର୍‌ ପିଲାମନର୍‌ ବିତ୍‌ରେ ଅନି ଅଦନ୍‌ ଆରି କଲାଲ୍‌, ବନାଇଅ, ମାସେଅ, ମତନିଅ, ବସ୍‌ଚଲେଲ ଆରି ବିନୁଇ ଆରି ମନ୍‌ସି, <verse eid="EZR 10:30" /><verse number="31" style="v" sid="EZR 10:31" />ଆରି, ଆରିମର୍‌ ପିଲାମନର୍‌ ବିତ୍‌ରେ ଅନି ଇଲିଏଜର୍‌, ଜିସିଅ, ମଲ୍‌କିଲ୍‌, ସମଇଅ, ସିମିଅନ୍‌, <verse eid="EZR 10:31" /><verse number="32" style="v" sid="EZR 10:32" />ବିନିଆମିନ୍‌, ମଲୁକ, ସମରିଅ, <verse eid="EZR 10:32" /><verse number="33" style="v" sid="EZR 10:33" />ଅସୁମର୍‌ ପିଲାମନର୍‌ ବିତ୍‌ରେ ଅନି ମତନଇ, ମତତ, ସାବଦ୍‌, ଇଲିପେଲଟ୍‌, ଜିରେମଇ, ମନସି, ସିମିଇ, <verse eid="EZR 10:33" /><verse number="34" style="v" sid="EZR 10:34" />ବାନିର୍‌ ପିଲାମନର୍‌ ବିତ୍‌ରେ ଅନି ମାଦଇ, ଅମ୍‌ରାମ୍‌ ଆରି ଉଲେଅ, <verse eid="EZR 10:34" /><verse number="35" style="v" sid="EZR 10:35" />ବନାଇଅ, ବେଦିଆ, କଲୁଉ, <verse eid="EZR 10:35" /><verse number="36" style="v" sid="EZR 10:36" />ବନିଅ, ମରେମତ୍‌, ଇଲିଆସିବ୍‌, <verse eid="EZR 10:36" /><verse number="37" style="v" sid="EZR 10:37" />ମତନିଅ, ମତନଇ, ଆରି ଜାସଇଅ, <verse eid="EZR 10:37" /><verse number="38" style="v" sid="EZR 10:38" />ଆରି, ବାନି ଆରି ବିନୁଇ, ସିମିଇ, <verse eid="EZR 10:38" /><verse number="39" style="v" sid="EZR 10:39" />ସେଲିମିଅ, ଆରି ନାତନ୍‌ ଆରି ଅଦାଇଆ, <verse eid="EZR 10:39" /><verse number="40" style="v" sid="EZR 10:40" />ମଗ୍‌ନଦ୍‌ବଇ, ସାସଇ, ସାରଇ, <verse eid="EZR 10:40" /><verse number="41" style="v" sid="EZR 10:41" />ଅସ‌ରେଲ୍‌ ଆରି ସେଲିମିଅ ସମରିଅ, <verse eid="EZR 10:41" /><verse number="42" style="v" sid="EZR 10:42" />ସଲୁମ୍‌, ଅମରିଅ, ଜସେପ୍‌ । <verse eid="EZR 10:42" /><verse number="43" style="v" sid="EZR 10:43" />ନବରର୍‌ ପିଲାମନର୍‌ ବିତ୍‌ରେ ଅନି ଜିଅଏଲ୍‌, ମତତିଅ, ସାବଦ୍‌, ସବିନ, ଜଦଇ ଆରି ଜଏଲ୍‌, ବନାଇଅ, <verse eid="EZR 10:43" /><verse number="44" style="v" sid="EZR 10:44" />ଏ ସବୁଲକ୍‌ମନ୍‌ ଅଲ୍‌ଗା ଦେସର୍‌ ମାଇଁଜିମନ୍‌କେ ବିବା ଅଇରଇଲାଇ, ଆରି, ସେ ମାଇଁଜିମନର୍‌ ବିତ୍‌ରେ ଅନି କାକେ କାକେ ପିଲାଟକିମନ୍‌ ଜନମ୍‌ ଅଇରଇଲାଇ ।<verse eid="EZR 10:44" /></para>
  <chapter eid="EZR 10" />
</usx>