<?xml version="1.0" encoding="utf-8"?>
<usx version="3.0">
  <book code="1TH" style="id">- Sida</book>
  <para style="h">୧ମ ତେସଲନିକିୟ</para>
  <para style="toc3">୧ମ ତେସଲନିକିୟ</para>
  <para style="toc2">୧ ତେସଲନିକିୟ</para>
  <para style="toc1">ତେସଲନିକିୟ ମଣ୍ଡଲିର୍‌ ଲକ୍‌ମନ୍‌କେ ପାଉଲ୍‌ ପର୍‌ତୁମ୍‌ ଚିଟି ଲେକ୍‌ଲାଟା</para>
  <para style="mt2">ତେସଲନିକିୟ ମଣ୍ଡଳୀର ବିଶ୍ୱାସୀମାନଙ୍କୁ ପାଉଲଙ୍କର ପ୍ରଥମ ପତ୍ର</para>
  <para style="mt1">ତେସଲନିକିୟ ମଣ୍ଡଲିର୍‌ ବିସ୍‌ବାସିମନ୍‌କେ ପାଉଲ୍‌ ପର୍‌ତୁମ୍‌ତର୍‌ ଚିଟିଲେକ୍‌ଲାଟା</para>
  <para style="imt">ଏ ବଇର୍‌ ବିସଇ ଜାନ୍‌ବାଟା</para>
  <para style="ip">୧ ମ ତେସଲନିକିୟ ଚିଟି ପେରିତ୍‌ ପାଉଲ୍‌ ଲେକାଅଇର‍ଇଲା<char style="xt"><ref loc="1TH 1:1">୧:୧</ref></char> । ଏଟା ପାଉଲ୍‌ ପର୍‌ତୁମ୍‌ ତର୍‌ ଲେକାଅଇର‍ଇଲା ଆରି ଏଟା ବାଇବଲେ ଗଟେକ୍‌ ବାଗ୍‌ ଅଇଆଚେ । ଏଟା ଜିସୁକିରିସ୍‌ଟ ଜନମ୍‌ ଅଇକରି ଲଗାଲଗି ୫୧ ବରସ୍‌ ପଚେ ଲେକା ଅଇଲାଆଚେ । ଜେଡେବେଲେ ପାଉଲ୍‌ ତେସଲନିକିୟ ମଣ୍ଡଲିକେ ଚିଟି ଲେକ୍‌ଲା, ସେବେଲେ ସେ କରନ୍ତିଅ ମଣ୍ଡଲିତେଇ ରଇଲା । ଜନ୍‌ ମଣ୍ଡଲିକେ କି ସେ ମିସ୍‌ନାରି ଇସାବେ ଦୁଇପାଲି ଗାଲାବେଲେ ତାପ୍‌ନା କରିରଇଲା । <char style="xt"><ref loc="ACT 17:1-10">ପେରିତ୍‌ ୧୭:୧-୧୦</ref></char></para>
  <para style="ip">ଏଟା କେତେଟା ଜିଉଦି ଆରି କେତେଟା ଗିରିକ୍‌ ବାସା କଇବା ଲକ୍‌ମନ୍‌ ଆକା କରିରଇଲାଇ ବଲି ପେରିତ୍‌ ବଇଟାନେ କୁଆଅଇଆଚେ । ପାଉଲ୍‌ ମଣ୍ଡଲି ତାପ୍‌ନା କଲା ପଚେ, ବେସି ଦିନ୍‌ ତେସଲନିକିଏ ରଇନାପାର୍‌ଲା । ତେବର୍‌ପାଇ ତେଇ ରଇବା ବିସ୍‌ବାସିମନ୍‌କେ ନ ଡରିକରି ରଇବାକେ ସେ ଏ ଚିଟି ପାଟାଇଲା । ଗଟେକ୍‌ ବିସ୍‌ବାସି କେନ୍ତାରି ଜିଉନା କାଉନା କର୍‌ବାକେ ପଡ୍‌ସି, ଏ ଚିଟି ଟାନେ କେତେକ୍‌ କେତେକ୍‌ ବିସଇ, ଆରି ବିନ୍‌ ବିନ୍‌ ଜାନ୍‌ବା କାତା ଆଚେ । ପାଉଲ୍‌ କେତେଟାଟାନେ ଆରିତରେକ୍‌ ଆଇବା ବିସଇ ମନ୍‌ଦିଆନ୍‌ ଦେଲାଆଚେ । ଜେନ୍ତିକି ତେସଲନିକିୟ ମଣ୍ଡଲିର୍‌ ବିସ୍‌ବାସିମନ୍‌ ଏ ବିସଇତେଇ କାଇ ଅସୁବିଦା ନ ଅଇକରି ଆଗ୍‌ତୁ ଅଇତେରଇଲାଇ । ପାଉଲ୍‌ ଜିସୁ ଆରିତରେକ୍‌ ଆଇବାଟା ନେଇ କେନ୍ତାରି ଜିଉନା କାଉନା କର୍‌ବାର୍‌ ଆରି ପର୍‌ମେସର୍‌କେ ସାର୍‌ଦା କରାଇବାକେ ଜାନାଇଲାନି । <char style="xt"><ref loc="1TH 5:6-8">୫:୬-୮</ref></char> ।</para>
  <para style="iot">ଏ ବଇଟାନେ ରଇଲାଟା</para>
  <para style="io1">୧. ପାଉଲ୍‌ ମଣ୍ଡଲିକେ ଜୁଆର୍‌ ଜାନାଇ କରି ଆରି ପର୍‌ମେସର୍‌କେ ଦନିଅବାଦ୍‌ ଦେଇକରି ଚିଟି ଆରାମ୍‌ କଲାଆଚେ । <char style="ior"><ref loc="1TH 1">୧</ref></char></para>
  <para style="io1">୨. ପଚେ ସେ ତିମତି ଆନିରଇବା କବର୍‌ ଆରି ତାର୍‌ କାମ୍‌ ବିସଇନେଇ ବୁଜାଇଲା । <char style="ior"><ref loc="1TH 2-3">୨–୩</ref></char></para>
  <para style="io1">୩. ଜିସୁକେ ବିସ୍‌ବାସ୍‌ କଲା ଲକ୍‌ ସେ ଆରିତରେକ୍‌ ଆଇବା ଜାକ ଜାଗିରଇକରି କେନ୍ତାରି ଜିଉନା କାଉନା କର୍‌ବାର୍‌ ସେଟା ଚେତାଇ କରି ଆଦେସ୍‌ କଲାନି । <char style="ior"><ref loc="1TH 4:1-5:15">୪:୧–୫:୧୫</ref></char></para>
  <para style="io1">୪. ପାଉଲ୍‌ ଆରିତରେକ୍‌ ମଣ୍ଡଲିକେ ଜୁଆର୍‌ ଜାନାଇକରି ସେମନ୍‌କେ ଚିଟି ପଡ୍‌ବାକେ ବାଦିଅ କରାଇ ସେସ୍‌ କଲାନି । <char style="ior"><ref loc="1TH 5:16-28">୫:୧୬-୨୮</ref></char></para>
  <chapter number="1" style="c" sid="1TH 1" />
  <para style="p">
    <verse number="1" style="v" sid="1TH 1:1" />
    <note caller="+" style="x">
      <char style="xo" closed="false">୧:୧ </char>
      <char style="xt" closed="false">
        <ref loc="ACT 17:1">ପେରିତ୍‌ ୧୭:୧</ref>
      </char>
    </note>ମୁଇ ପାଉଲ ଆରି ମର୍‌ ବାଇମନ୍‌ ସିଲାନ୍‌, ଆରି ତିମତି ତେସଲନିକିୟ ମଣ୍ଡଲିତେଇ ରଇବା ଲକ୍‌ମନ୍‌କେ ଏ ଚିଟି ଲେକ୍‌ଲୁନି । ବାବା ପର୍‌ମେସର୍‌ ଆରି ମାପ୍‌ରୁ ଜିସୁକିରିସ୍‌ଟ ଜିବନ୍‌ ଦୁକାଇଲା ସାନ୍ତି ତମ୍‌କେ ମିଲ ।<verse eid="1TH 1:1" /></para>
  <para style="s">ତେସଲନିକିୟ ମନର୍‌ ବିସ୍‌ବାସର୍‌</para>
  <para style="p">
    <verse number="2" style="v" sid="1TH 1:2" />ଆମେ ସବୁବେଲେ ତମର୍‌ ସବୁ ଲକର୍‌ପାଇ ପର୍‌ମେସର୍‌କେ ଦନିଅବାଦ୍‌ ଦେଇତେରଇବୁ ଆରି ପାର୍‌ତନା କଲାବେଲେ ତମର୍‌ ବିସଇ ସବୁବେଲେ ଜାନାଇତେରଇବୁ । <verse eid="1TH 1:2" /><verse number="3" style="v" sid="1TH 1:3" />ତମେ ବିସ୍‌ବାସ୍‌ କରି କେନ୍ତି ଚଲାଚଲ୍‌ତି କଲାସ୍‌ନି ଆରି ତମର୍‌ ତମର୍‌ ବିତ୍‌ରେ ରଇବା ଆଲାଦର୍‌ ଲାଗି, ମିସିବିଡି କେନ୍ତି ସାଇଜ କରାକରି ଅଇଲାସ୍‌ନି ଆରି ମାପ୍‌ରୁ ଜିସୁ କିରିସ୍‌ଟ ଟାନେ ତମର୍‌ ବିସ୍‌ବାସ୍‌ କେନ୍ତି ଡାଟ୍‌ ଅଇଆଚାସ୍‌ । <verse eid="1TH 1:3" /><verse number="4" style="v" sid="1TH 1:4" />ବାଇବଇନିମନ୍‌ ! ଆମେ ଜାନିଆଚୁ ଜେ, ପର୍‌ମେସର୍‌ ତମ୍‌କେ ଆଲାଦ୍‌ କଲାନି । ଆରି ସେ ତମ୍‌କେ ନିଜର୍‌ ଲକ୍‌ କର୍‌ବି ବଲି ବାଚ୍‌ଲାଆଚେ । <verse eid="1TH 1:4" /><verse number="5" style="v" sid="1TH 1:5" />ଜେଡେବେଲେ ଆମେ ତମ୍‌କେ ଏ ସୁବ୍‌ କବର୍‌ ଜାନାଇରଇଲୁ, ସେଟା ଅବ୍‌କା କାତାଇ ନ ରଇଲା, ମାତର୍‌ ସୁକଲ୍‌ଆତ୍‌ମାର୍‌ ବପୁ ସଙ୍ଗ୍‍ ଆରି ସେଟା ସତ୍‌ ବଲି ପୁରାପୁରୁନ୍‌ ବିସ୍‌ବାସର୍‌ ସଙ୍ଗ୍‌ ରଇଲା । ତମେ ଜାନାସ୍‌, ତମର୍‌ ସଙ୍ଗ୍‍ ରଇଲାବେଲେ ଆମେ କେନ୍ତି ରକାମେ ଜିଉନାକାଉନା କର୍‌ତେରଇଲୁ, ଜେନ୍ତିକି ତମର୍‌ ମଙ୍ଗଲ୍‌ ଅ ବଲି ଆମର୍‌ ବାବ୍‌ନା ରଇଲା । <verse eid="1TH 1:5" /><verse number="6" style="v" sid="1TH 1:6" /><note caller="+" style="x"><char style="xo" closed="false">୧:୬ </char><char style="xt" closed="false"><ref loc="ACT 17:5-9">ପେରିତ୍‌ ୧୭:୫-୯</ref></char></note>ତମେ ଚଲାଚଲ୍‌ତିତେଇ ଆମର୍‌ ପାରା ଆରି ମାପ୍‌ରୁର୍‌ ପାରା ରଇଲାସ୍‌ । ତମ୍‌କେ ଦୁକ୍‌କସ୍‌ଟ ଅଦିକ୍‌ ରଇଲେ ମିସା ସୁକଲ୍‌ ଆତ୍‌ମାର୍‍ ଟାନେଅନି ମିଲାଇରଇବା ସାର୍‌ଦା ସଙ୍ଗ୍‌ ସୁବ୍‌ କବର୍‌ ମାନ୍‌ଲାସ୍‌ । <verse eid="1TH 1:6" /><verse number="7" style="v" sid="1TH 1:7" />ତେବେ ତମେ ମାକିଦନିଆ ଆରି ଆକାୟାତେଇ ରଇବା ସବୁ ବିସ୍‌ବାସିମନ୍‌କେ ଗଟେକ୍‌ ବାଟ୍‍ଦେକାଉ ପାରା ରଇଲାସ୍‌ । <verse eid="1TH 1:7" /><verse number="8" style="v" sid="1TH 1:8" />ତମର୍‌ଲଗେଅନି ମାସିଦନିଆ ଆରି ଆକାୟାର୍‌ ଜାଗାମନ୍‌କେ ଅବ୍‌କା ମାପ୍‌ରୁର୍‌ ସୁବ୍‌କବର୍‌ସେ ବିଚି ନ ଅଇରଇଲା । ମାତର୍‌ ତମେ ମାପ୍‌ରୁକେ ବିସ୍‌ବାସ୍‌ କରିରଇବା କାତା ସବୁ ବାଟେ ଜାନାପଡ୍‌ଲା ଆଚେ । ଏ ବିସଇ ଆରି ଆମେ ଅଦିକ୍‌ କଇବା ଦର୍‌କାର୍‌ ନାଇ । <verse eid="1TH 1:8" /><verse number="9" style="v" sid="1TH 1:9" />ଆମେ ତମର୍‌ଲଗେ ଆଇଲାବେଲେ ତମେ ଜେନ୍ତି ଆଲାଦର୍‌ସଙ୍ଗ୍‍ ଡାକିରଇଲାସ୍‌ ଆରି ଚୁଚା ପାକ୍‌ନାମନ୍‌ ପୁଜା କର୍‌ବାଟା ଚାଡିକରି ଜିବନ୍‍ ରଇବା ପର୍‌ମେସର୍‌କେ ଉପାସନା କର୍‌ବାକେ ଆଗ୍‌ତୁ ଆସିରଇଲାସ୍‌ । ଏ ସବୁ ବିସଇ ତେଇର୍‌ ଲକ୍‌ମନ୍‌ କାତା ଅଇଲାଇନି । <verse eid="1TH 1:9" /><verse number="10" style="v" sid="1TH 1:10" />ଆରି ପର୍‌ମେସର୍‌ ତାର୍‌ ନିଜର୍‌ ଜନ୍‌ ପଅକେ, ମଲା ଲକ୍‌ମନର୍‌ ବିତ୍‌ରେ ଅନି ଉଟାଇଲା । ଆରି ଜେ କି ଆଇତେରଇବା ପର୍‌ମେସରର୍‌ ବଡ୍‌ ଡଣ୍ଡ୍‌ତେଇଅନି ଆମ୍‌କେ ରକିଆ କର୍‌ସି । ତାର୍‌ପିଲା ଜିସୁ ସର୍‌ଗେଅନି ଆରିତରେକ୍‌ ଆଇବାଟାକେ ଆମେ ଜାଗିକରି ରଉଁ । ଏ ସବୁ ବିସଇ ମିସା ତେଇର୍‌ ଲକ୍‌ମନ୍‌ କାତାବାର୍‌ତା ଅଇଲାଇନି ।<verse eid="1TH 1:10" /></para>
  <chapter eid="1TH 1" />
  <chapter number="2" style="c" sid="1TH 2" />
  <para style="s">ତେସଲନିକିତେଇ ପାଉଲର୍‌ କାମ୍‌</para>
  <para style="p">
    <verse number="1" style="v" sid="1TH 2:1" />ଏ ବାଇବଇନିମନ୍‌ ତମେ ନିଜେ ଜାନି ଆଚାସ୍‌, ତମର୍‌ଲଗେ ଆମେ ଆଇଲାଟା ଚୁଚାଇ ନ ରଇଲା । <verse eid="1TH 2:1" /><verse number="2" style="v" sid="1TH 2:2" /><note caller="+" style="x"><char style="xo" closed="false">୨:୨ </char><char style="xt" closed="false"><ref loc="ACT 16:19-24">ପେରିତ୍‌ ୧୬:୧୯-୨୪</ref>; </char><char style="xt" closed="false"><ref loc="ACT 17:1-9">ପେରିତ୍‌ ୧୭:୧-୯</ref></char></note>ତମର୍‌ଟାନେ ଆଇବା ଆଗ୍‌ତୁ ପିଲିପେ ଆମ୍‌କେ କେନ୍ତି ଦୁକ୍‌ ନିନ୍ଦା ଅଇରଇଲା, ସେଟା ତମେ ଜାନାସ୍‌ । ବେସି ଲକ୍‌ ଆମ୍‌କେ ବିରଦ୍‌ କଲେ ମିସା ସୁବ୍‍କବର୍‌ ତମ୍‌କେ ଜାନାଇବାକେ ପର୍‌ମେସର୍‌ ସାଆସ୍‌ ଦେଇରଇଲା । <verse eid="1TH 2:2" /><verse number="3" style="v" sid="1TH 2:3" />ଆମେ ବାବୁଜିଆ କଲାଟା, ଲକ୍‌ମନର୍‌ ବୁଲ୍‌ ଆଦେସ୍‌ ଅନି ନ ରଇଲା ଆରି ନାଡାଇବାଟା କି ବୁଲ୍‌ବାଟେ ନେବା ବିସଇ ନ ରଇଲା । <verse eid="1TH 2:3" /><verse number="4" style="v" sid="1TH 2:4" />ମାତର୍‌ ସବୁବେଲେ ଆମେ ପର୍‌ମେସରର୍‌ ମନ୍‍ କଲା ଇସାବେ ସେ କାତା କଇତେରଇବୁ । କାଇକେବଇଲେ ସେ ଆମ୍‌କେ ବାଚିକରି ସୁବ୍‌କବର୍‌ ଜାନାଇବା ଦାଇତ୍‌ ସର୍‌ପି ଦେଲାଆଚେ । ଲକ୍‌ମନ୍‌କେ ସାର୍‌ଦା କରାଇବାକେ ଆମର୍‌ ଆଦେସ୍‌ ନାଇ । ଜନ୍‌ ପର୍‌ମେସର୍‌ ଆମର୍‌ ମନ୍‌ ବିତ୍‌ରର୍‌ଟା ପରିକା କରି ଦେକିପାର୍‌ସି, ତାକେ ଆକା ସାର୍‌ଦା କର୍‌ବାକେ ଆମେ ଚେସ୍‌ଟା କଲୁନି । <verse eid="1TH 2:4" /><verse number="5" style="v" sid="1TH 2:5" />ତମେତା ନିକ କରି ଜାନାସ୍‌ । ଆମେ କେବେ ମିସା ତମ୍‌କେ ସାର୍‌ଦା କରାଇବା କାତା କଇ ନ ରଇଲୁ । ଆମର୍‌ ଲବ୍‌ଅଇବାଟାକେ ଲୁଚାଇକରି ସଙ୍ଗଉନାଇ । ତମର୍‌ଲଗେ କାରାପ୍‌ ବେବାର୍‌ କରି ନ ରଇଲୁ । ଏ ବିସଇଟାନେ ପର୍‌ମେସର୍‌ ଆମର୍‌ ସାକି । <verse eid="1TH 2:5" /><verse number="6" style="v" sid="1TH 2:6" />ଆମେ କାର୍‌ଲଗେ ଅନି ସନ୍‌ମାନ୍‌ ପାଇବୁ ବଲି ଚେସ୍‌ଟା କରି ନ ରଇଲୁ । ତମର୍‌ଟାନେ ଅନି କି ବିନ୍‌ ଲକର୍‌ ଟାନେଅନି ମିସା ନାଇ । <verse eid="1TH 2:6" /><verse number="7" style="v" sid="1TH 2:7" />ଜଦି କିରିସ୍‌ଟ ପାଟାଇରଇବା ପେରିତ୍‌ ଇସାବେ ଆମ୍‌କେ ତମେ ମାନିକରି ରୁଆ ବଲି ଦାବି କର୍‌ତୁ । ମାଆ ଜେନ୍ତି ନିଜର୍‌ ପିଲାମନ୍‌କେ ଜତନ୍‌ କର୍‌ତେରଇସି, ଆମେ ତମର୍‌ଲଗେ ରଇବା ବେଲାଇ ସେରକାମ୍‌ କର୍‌ତେରଇଲୁ । <verse eid="1TH 2:7" /><verse number="8" style="v" sid="1TH 2:8" />ଆମେ ତମ୍‌କେ ବେସି ଆଲାଦ୍‌ କଲୁ ଜେ, ତମ୍‌କେ ଅବ୍‌କା ପର୍‌ମେସରର୍‌ ସୁବ୍‌ କବର୍‌ ଜାନାଇବୁ ବଲି ନାଇ, ମାତର୍‌ ତମର୍‌ଲାଗି ନିଜ୍‌କେ ସର୍‌ପି ଅଇବାକେ ମିସା ତିଆର୍‌ ଅଇରଇଲୁ । ତମେ ଆମର୍‌ କେଡେକ୍‌ ନିଜର୍‌ ନ ରଇଲାସ୍‌ ! <verse eid="1TH 2:8" /><verse number="9" style="v" sid="1TH 2:9" />ଏ ବାଇବଇନିମନ୍‌ ଆମେ ଆବଡ୍‌ ଅଇ ଗାଗ୍‍ଡେ ବାଦିଜାଇରଇଲେ ମିସା ମାନିଅଇ କାମ୍‌ କଲାଟା ତମ୍‌କେ ମନେରଇସି । ଆମେ ଜେନ୍ତିକି ତମର୍‌ ଉପ୍‌ରେ ବଜ୍‌ ନ ଅଇକରି, ଏଟାର୍‌ପାଇ ଦିନ୍‌ ରାତି କସ୍‌ଟ ପାଇ ପର୍‌ମେସରର୍‌ ସୁବ୍‍କବର୍‌ ତମ୍‌କେ ଜାନାଇରଇଲୁ ।<verse eid="1TH 2:9" /></para>
  <para style="p">
    <verse number="10" style="v" sid="1TH 2:10" />ଜେଡେବେଲେ ଆମେ ତମର୍‌ଟାନେ ରଇଲୁ, ଆମେ କେନ୍ତି ସୁକଲ୍‌ଅଇ, ସତଇସେ କାଇ ଦସ୍‌ ନ ଅଇକରି ଚଲାଚଲ୍‌ତି କର୍‌ତେରଇଲୁ । ନିଜେ ପର୍‌ମେସର୍‌ ଆରି ତମେ ଆକା ଆମର୍‌ ସାକି ଆଚାସ୍‌ । <verse eid="1TH 2:10" /><verse number="11" style="v" sid="1TH 2:11" />ତମେତା ଜାନାସ୍‌ । ବାବା ଜେନ୍ତି ନିଜର୍‌ ପିଲାମନ୍‌କେ ଚଲାଚଲ୍‌ତି କର୍‌ତା, ଆମେ ମିସା ସମାନ୍‌ ସେନ୍ତାରିସେ ଚଲାଚଲ୍‌ତି କରିରଇଲୁ । <verse eid="1TH 2:11" /><verse number="12" style="v" sid="1TH 2:12" />ଆମେ ତମ୍‌କେ ସାଆସ୍‌ ଦେଇରଇଲୁ, ଦୁକ୍‌ ସାରାଇରଇଲୁ, ଆରି ପରମେସର୍‌ଟାନେ ଟିକ୍‌ସଙ୍ଗ୍‍ ଚଲାଚଲ୍‌ତି ଅଇ ବଁଚ୍‌ବାକେ ବାବୁଜିଆ କର୍‌ତେରଇଲୁ । ପର୍‌ମେସର୍‌ ଜେ କି ତାର୍‌ ରାଇଜେ ଆରି ତାର୍‌ ମଇମା ଟାନେ ମିସିରଇବାକେ ତମ୍‌କେ ଡାକ୍‌ଲାନି ।<verse eid="1TH 2:12" /></para>
  <para style="p">
    <verse number="13" style="v" sid="1TH 2:13" />ଆମେ ପର୍‌ମେସର୍‌କେ ଏଟାର୍‌ପାଇ ମିସା ଦନିଅବାଦ୍‌ ଦେଲୁନି, କାଇକେବଇଲେ ଜେଡେବେଲେ ଆମେ ତାର୍‌ ସୁବ୍‌କବର୍‌ ତମ୍‌କେ ଜାନାଇରଇଲୁ ସେଟା ପର୍‌ମେସର୍‌ ଟାନେ ଅନି ଆଇଲା ବାକିଅ ବଲି ତମେ ମାନ୍‌ଲାସ୍‌ । ଏଟା ଲକ୍‌ମନର୍‌ ଟାନେଅନି ଆସି ଆଚେ ବଲି ନାଇ । ସତଇସେ ସେଟା ପର୍‌ମେସରର୍‌ ବାକିଅ । ଆରି ତମର୍‌ପାରା ବିସ୍‌ବାସିମନର୍‌ ମନ୍‌ ବିତ୍‌ରେ, ସେଟା ଡାଟ୍‌ ଅଇରଇସି । <verse eid="1TH 2:13" /><verse number="14" style="v" sid="1TH 2:14" /><note caller="+" style="x"><char style="xo" closed="false">୨:୧୪ </char><char style="xt" closed="false"><ref loc="ACT 17:5">ପେରିତ୍‌ ୧୭:୫</ref></char></note>ଏ ବାଇବଇନିମନ୍‌ ଜିଉଦା ଦେସେ ରଇବା ପର୍‌ମେସରର୍‌ ମଣ୍ଡଲିମନ୍‌କେ ଆରି ତେଇ ରଇବା କିରିସ୍‌ଟ ବିସ୍‌ବାସିମନର୍‌ଲାଗି ଜନ୍‌ ଗଟ୍‍ନା ଗଟିରଇଲା, ତମର୍‌ପାଇ ମିସା ସେ ଗଟ୍‍ନା ଗଟ୍‌ଲା ଆଚେ । ସେମନ୍‌ ଜିଉଦିମନର୍‌ ଲଗେଅନି ଜନ୍‌ ରକାମ୍‌ ତାଡ୍‌ନା ପାଇରଇଲାଇ, ତମେ ମିସା ନିଜର୍‌ ଦେସର୍‌ ଲକ୍‌ମନର୍‌ ଲଗେଅନି ସେ ସମାନ୍‌ ତାଡ୍‌ନା ପାଇଆଚାସ୍‌ । <verse eid="1TH 2:14" /><verse number="15" style="v" sid="1TH 2:15" /><note caller="+" style="x"><char style="xo" closed="false">୨:୧୫ </char><char style="xt" closed="false"><ref loc="ACT 9:23">ପେରିତ୍‌ ୯:୨୩</ref>,<ref loc="ACT 9:29">୨୯</ref>;<ref loc="ACT 13:45">୧୩:୪୫</ref>,<ref loc="ACT 13:50">୫୦</ref>;<ref loc="ACT 14:5">୧୪:୫</ref>,<ref loc="ACT 14:19">୧୯</ref>;<ref loc="ACT 17:5">୧୭:୫</ref>,<ref loc="ACT 17:13">୧୩</ref>;<ref loc="ACT 18:12">୧୮:୧୨</ref></char></note> ଜିଉଦିମନ୍‌ ମାପ୍‌ରୁ ଜିସୁକେ ଆରି ବବିସତ୍‌ବକ୍‌ତାମନ୍‌କେ ମରାଇରଇଲାଇ ଆରି ଆମ୍‌କେ ମିସା ଦୁକ୍‌ କସ୍‌ଟ ଦେଇରଇଲାଇ । ସେମନର୍‌ଟାନେ ପର୍‌ମେସର୍‌ ସାନ୍ତି ନାଇ । ସେମନ୍‌ ସବୁ ମୁନୁସ୍‌ଜାତିର୍‌ ସତ୍‌ରୁ ।<verse eid="1TH 2:15" /></para>
  <para style="p">
    <verse number="16" style="v" sid="1TH 2:16" />ଜେନ୍ତାରି କି ଜନ୍‌ ସୁବ୍‌କବର୍‌ ଜାନାଇଲେ ଜିଉଦି ନଇଲା ଲକ୍‌ମନ୍‌କେ ମୁକ୍‌ତି ମିଲି ପାର୍‌ସି, ସେଟା ଚାଡି ଦେଅତ୍‌ ବଲି ଆମ୍‌କେ ସେମନ୍‌ ଚେସ୍‌ଟା କଲାଇନି । ଏନ୍ତାରି ସେମନ୍‌ କର୍‌ତେରଇବା ପାପ୍‌ ଅଦିକ୍‌ ଅଦିକ୍‌ ବଡିଜାଇକରି ସାରାସାରି ଆସି କେଟିଆଚେ । ଏବେ ସାରାସାରି ବେଲାଇ ସେମନର୍‌ ବିରୁଦେ ପର୍‌ମେସରର୍‌ ରିସା ଅଇଆଚେ ।<verse eid="1TH 2:16" /></para>
  <para style="s">ପାଉଲ୍‌ ଆରିତରେକ୍‌ ଜିବାକେ ମନ୍‌କଲା</para>
  <para style="p">
    <verse number="17" style="v" sid="1TH 2:17" />ଏ ବାଇବଇନିମନ୍‌ ଜେଡେବେଲେ ଆମେ ଚନେକର୍‌ପାଇ ତମର୍‌ଟାନେଅନି ବିନେ ଅଇଜାଇରଇଲୁ, ସେଟା ଗାଗଡ୍‌ ଇସାବେ । ମାତର୍‌ ଆମର୍‌ ମନ୍‌ ବିତ୍‌ରେ ତମେ ସବୁବେଲେ ବାସାଅଇରଇଲାସ୍‌ । ତମ୍‌କେ ଏତାଇ ଏତାଇ କରି ବେସି ଚିନ୍ତା କର୍‌ତେରଇଲୁ । ପଚେ ଆରିତରେକ୍‌ ତମ୍‌କେ ଦେକ୍‌ବାକେ ଚେସ୍‌ଟା କର୍‌ତେରଇଲୁ । <verse eid="1TH 2:17" /><verse number="18" style="v" sid="1TH 2:18" />ମାତର୍‌ ତମର୍‌ଲଗେ ବାଉଡିଆଇବାକେ ଆମ୍‌କେ ବେସି ମନ୍‌ରଇଲା । ମୁଇ ନିଜେ ତମର୍‌ଲଗେ ବାଉଡିଆଇବାକେ ଗଟେକ୍‌ତର୍‌ ଚେସ୍‌ଟାକରିରଇଲି, ମାତର୍‌ ଏଟାର୍‌ପାଇ ଆମ୍‌କେ ସଇତାନ୍‌ ବାଦା ଦେଲା । <verse eid="1TH 2:18" /><verse number="19" style="v" sid="1TH 2:19" />ସେ ଗାଲା କାତା ଗାଲାବେ । ମର୍‌ ଆସା ଆଚେ, ମାପ୍‌ରୁ ଜିସୁ ଆଇବା ବେଲେ ତମେ ଆମର୍‌ ଆସା, ସାର୍‌ଦା ବଡ୍‌ପନ୍‌ ଆରି ଜିତ୍‌ବାଟା । <verse eid="1TH 2:19" /><verse number="20" style="v" sid="1TH 2:20" />ତମେ ସବୁବେଲେ ଆମର୍‌ପାଇଁ ଡାକ୍‌ପୁଟା ଆରି ସାର୍‌ଦା ।<verse eid="1TH 2:20" /></para>
  <chapter eid="1TH 2" />
  <chapter number="3" style="c" sid="1TH 3" />
  <para style="p">
    <verse number="1" style="v" sid="1TH 3:1" />
    <note caller="+" style="x">
      <char style="xo" closed="false">୩:୧ </char>
      <char style="xt" closed="false">
        <ref loc="ACT 17:15">ପେରିତ୍‌ ୧୭:୧୫</ref>
      </char>
    </note>ସାରାସାରିପଚେ ଆମେ ଦୁକ୍‌ କସ୍‌ଟ ମୁର୍‌ଚି ନାପାରିକରି ଆତିନେସ୍‌ତେଇ କାର୍‌ ସଙ୍ଗ୍‌ ନ ମିସିକରି ଜିଉନାକାଉନା କରୁବଲି, କାତା ଅଇଲୁ । <verse eid="1TH 3:1" /><verse number="2" style="v" sid="1TH 3:2" />ତମ୍‌କେ ବପୁ କରାଇବାକେ ଆରି ତମର୍‌ ବିସ୍‌ବାସ୍‌ ଡାଟ୍‌ କରାଇବାକେ ତମର୍‌ ଲଗେ ଆମର୍‌ ବାଇ ତିମତିକେ ପାଟାଇରଇଲୁ । ସେ ଆମର୍‌ସଙ୍ଗ୍‍ କିରିସ୍‌ଟର୍‌ ସୁବ୍‌କବର୍‌ ଜାନାଇକରି ପର୍‌ମେସରର୍‌ ସେବା କଲାନି । <verse eid="1TH 3:2" /><verse number="3" style="v" sid="1TH 3:3" />ତମର୍‌ ଉପ୍‌ରେ ଅଇତେରଇବା ବିପଦର୍‌ ଲାଗି ଜେନ୍ତିକି କେ ମିସା ବିନ୍‌ ବାଟେ ନ ଜାଅତ୍‌ । ସେଟାର୍‌ପାଇଁ ସେ ତମ୍‌କେ ସାଇଜ କର୍‌ସି । ଏଲେମିସା ତମେତା ଜାନାସ୍‌, ଆମ୍‌କେ ମିସା ଏନ୍ତାରି କସ୍‌ଟ ମିଲ୍‌ଲାନି, ଏଟା ଆମର୍‌ ପାଇ ପର୍‌ମେସର ମନ୍‍ କର୍‍ବାଟା । <verse eid="1TH 3:3" /><verse number="4" style="v" sid="1TH 3:4" />ଆମେ ତମର୍‌ସଙ୍ଗ୍‍ ରଇଲା ବେଲେ, ବେସି ଆଗେଅନି ଆମ୍‌କେ ଦୁକ୍‌କସ୍‌ଟ ଆଇସି ବଲି ପୁର୍‌ବେଅନି ଜାନାଇ ଦେଇରଇଲୁ । ଏବେ ତମେ ଜାନ୍‌ଲାସ୍‌ନି, ଟିକ୍‌ ସେଟାସେ ଗଟ୍‌ଲା । <verse eid="1TH 3:4" /><verse number="5" style="v" sid="1TH 3:5" />ଏଟାର୍‌ପାଇ ତମର୍‌ ବିସଇ ନାଜାନିକରି ମୁଇ ରଇ ନାପାର୍‌ଲି । ତମେ ବିସ୍‌ବାସେ ଆଚାସ୍‌ କି ନାଇ ଚିନ୍ତାକରି ମୁଇ ତିମତିକେ ପାଟାଇଲି । ଏଟାର୍‌ପାଇ ବଲି କେଡେବେଲେ ସଇତାନ୍‌ ତମ୍‌କେ ପରିକା କରି ଆମେ ଆବଡ୍‌ ଅଇ କଲାଟା ଚୁଚାଇ ଜାଇସି ବଲି ଡର୍‌ତେ ରଇଲି ।<verse eid="1TH 3:5" /></para>
  <para style="p">
    <verse number="6" style="v" sid="1TH 3:6" />
    <note caller="+" style="x">
      <char style="xo" closed="false">୩:୬ </char>
      <char style="xt" closed="false">
        <ref loc="ACT 18:5">ପେରିତ୍‌ ୧୮:୫</ref>
      </char>
    </note>ମାତର୍‌ ତିମତି ତମର୍‌ଲଗେଅନି ବାଉଡି ଆସି ତମର୍‌ ବିସ୍‌ବାସ୍‌ ଆରି ଆଲାଦର୍‌ ବିସଇର୍‍ ସୁବ୍‌କବର୍‌ ଆନ୍‌ଲା । ସେ ଆମ୍‌କେ ଜାନାଇଦେଲାଆଚେଜେ, ତମେ ସବୁବେଲେ ଆମ୍‌କେ ଆଲାଦ୍‌ ସଙ୍ଗ୍‌ ଏତ୍‌ କଲାସ୍‌ନି ଆରି ଆମେ ଜେନ୍ତିକି ତମ୍‌କେ ଦେକ୍‌ବାକେ ମନ୍‌ କଲୁନି, ତମେ ମିସା ସେରକାମ୍‌ ଆମ୍‌କେ ଦେକ୍‌ବାକେ ମନ୍‌ କଲାସ୍‌ନି । <verse eid="1TH 3:6" /><verse number="7" style="v" sid="1TH 3:7" />ତେବେ ଏ ବାଇବଇନିମନ୍‌, ଆମେ କାକୁର୍‌ତି ଅଇ ଦୁକ୍‌ କସ୍‌ଟ ପାଇଲା ବେଲେ ତମର୍‌ ବିସ୍‌ବାସର୍‌ଲାଗି ସାର୍‌ଦା ଅଇଲୁନି । ତମର୍‌ ବିସ୍‌ବାସ୍‌ ଆକା ଆମ୍‌କେ ସାଆସ୍‌ ଦେଇକରି ସଙ୍ଗଇଆଚେ । <verse eid="1TH 3:7" /><verse number="8" style="v" sid="1TH 3:8" />କାଇକେବଇଲେ ଏବେ ତମେ ଡାଟ୍‌ଅଇ ମାପ୍‌ରୁ ସଙ୍ଗ୍‌ ମିସିକରି ଆଚାସ୍‌ । ଏଟା ଆମେ ଜାନିକରି ଆରିତରେକ୍‌ ସାର୍‌ଦା ସଙ୍ଗ୍‌ ଜିଇଲୁନି । <verse eid="1TH 3:8" /><verse number="9" style="v" sid="1TH 3:9" />ଉଁ, ଆମର୍‌ ପର୍‌ମେସରର୍‌ ମୁଆଟେ ତମର୍‌ ଲାଗି ଆମେ ସବୁଲକ୍‌ ସାର୍‌ଦା ଅଇଲୁନି । ସେଟାର୍‌ପାଇଁ ତମର୍‌ଲାଗି ପର୍‌ମେସର୍‌କେ ଦନିଅବାଦ୍‌ ଦେଲୁନି । <verse eid="1TH 3:9" /><verse number="10" style="v" sid="1TH 3:10" />ତମେ ବିସ୍‌ବାସ୍‌ କଲାଟାନେ କେତେଟା ଉନା ଆଚେ । ସେଟା ପୁରାପୁରୁନ୍‌ କର୍‌ବାକେ, ଆମେ ତମର୍‌ସଙ୍ଗ୍‌ କେନ୍ତି ମିସିପାର୍‌ବୁ, ଏଟାର୍‌ପାଇ ଦିନ୍‌ ରାତି ପାର୍‌ତନା କରିଲାଗିଆଚୁ ।<verse eid="1TH 3:10" /></para>
  <para style="p">
    <verse number="11" style="v" sid="1TH 3:11" />ତମର୍‌ଲଗେ ଆଇବାକେ ଆମ୍‌କେ ଆମର୍‌ ବାବା ପର୍‌ମେସର୍‌ ଆରି ଆମର୍‌ ମାପ୍‌ରୁ ଜିସୁ ବାଟ୍‌ ତିଆର୍‌କରି ଦେଅତ୍‌ । <verse eid="1TH 3:11" /><verse number="12" style="v" sid="1TH 3:12" />ଜେନ୍ତିକି ଆମର୍‌ ଆଲାଦ୍‌ ତମର୍‌ପାଇ ବଡିଆଇଲାନି, ସେନ୍ତାରିସେ ନିଜର୍‌ ନିଜର୍‌ ବିତ୍‌ରେ, ଆରି ସବୁ ଲକ୍‌ମନ୍‌କେ ମାପ୍‌ରୁ ଆଲାଦ୍‌ ବଡାଇକରି ଅଦିକ୍‌ କର । <verse eid="1TH 3:12" /><verse number="13" style="v" sid="1TH 3:13" />ମାପ୍‌ରୁ ଏନ୍ତାରି ତମ୍‌କେ ତବିର୍‌ କରାଅ । ଜେଡେବେଲେ ଆମର୍‌ ମାପ୍‌ରୁ ଜିସୁ ତାର୍‌ ନିଜର୍‌ ସୁକଲ୍‌ ଲକ୍‌ମନର୍‌ ସଙ୍ଗ୍‌ ଆଇବା ବେଲେ, ତମେ କାଇ ଦସ୍‌ ନ ଅଇତେ ଆରି ସୁକଲ୍‌ ଅଇ, ବାବା ପର୍‌ମେସରର୍‌ ମୁଆଟେ ଟିଆଅଇସା ।<verse eid="1TH 3:13" /></para>
  <chapter eid="1TH 3" />
  <chapter number="4" style="c" sid="1TH 4" />
  <para style="s">ପର୍‌ମେସର୍‌ ଦେକ୍‌ବା ଇସାବେ ସାନ୍‌ତିରେ ରଇବା ଜିବନ୍‌</para>
  <para style="p">
    <verse number="1" style="v" sid="1TH 4:1" />ତେବେ ଏ ବାଇମନ୍‌ ସାରାସାରି ବେଲାଇ କେନ୍ତାରି ଚଲାଚଲ୍‌ତି କଲେ ପର୍‌ମେସର୍‌ ସାର୍‍ଦା ଅଇସି, ସେ ବିସଇ ତମେ ଆମର୍‌ଟାନେଅନି ସିକିଆଚାସ୍‌ । ଆରି ସେନ୍ତାରିସେ ଚଲାଚଲ୍‌ତି କଲାସ୍‌ନି । ତମେ ଜେନ୍ତାରି କଲାସ୍‌ନି, ସେ ଇସାବେ ଆରି ଆଗ୍‌ତୁ ଆଗ୍‌ତୁ ଜିବାକେ ଆମେ ତମ୍‌କେ ମାପ୍‌ରୁ ଜିସୁର୍‌ ନାଉଁଦାରି ବାବୁଜିଆ କରି ସାର୍‌ଦା କରାଇଲୁନି । <verse eid="1TH 4:1" /><verse number="2" style="v" sid="1TH 4:2" />କାଇକେବଇଲେ ମାପ୍‌ରୁ ଜିସୁର୍‌ଟାନେଅନି ଆଦେସ୍‌ ପାଇକରି ଜାଇ ଜାଇଟା କର୍‌ବାକେ କଇରଇଲୁ, ସେଟା ତମେ ଜାନାସ୍‌ । <verse eid="1TH 4:2" /><verse number="3" style="v" sid="1TH 4:3" />ଜେନ୍ତାରି କି ତମେ ବେସିଆ କାମ୍‌ଟାନେଅନି ବିନେ ରଇକରି, ସୁକଲ୍‌ ସଙ୍ଗ୍‌ ରଇବାଟା ପର୍‌ମେସର୍‌ ମନ୍‌ କଲାନି । <verse eid="1TH 4:3" /><verse number="4" style="v" sid="1TH 4:4" />ସବୁଲକ୍‌ ସୁକଲ୍‌ ଆରି ଆଲାଦ୍‌ସଙ୍ଗ୍‍ ନିଜର୍‌ ନିଜର୍‌ ମାଇଜିମନର୍‌ ସଙ୍ଗ୍‍ ରଇବାକେ ସିକା । <verse eid="1TH 4:4" /><verse number="5" style="v" sid="1TH 4:5" />ଆରି, ଜେନ୍ତିକି ବିସ୍‍ବାସ୍‍ ନ କଲା ଲକ୍‍ମନର୍‌ପାରା ପର୍‌ମେସରର୍‌ ବାକିଅ ନ ମାନିକରି ଆସାର୍‌ କାମ୍‌ କରାନାଇ । <verse eid="1TH 4:5" /><verse number="6" style="v" sid="1TH 4:6" />ଜେ ଜଦି ଏ ବିସଇ ନ ମାନିକରି କନ୍‌ ବିସ୍‌ବାସି ବାଇକେ ମିସା ଅନିଆଇ କର୍‌ସି ବଇଲେ, ମାପ୍‌ରୁ ଏ ସବୁ ବିସଇ ନେଇ ଡଣ୍ଡ୍‌ ଦେଇସି । ଏ କାତା ଆମେ ପୁର୍‌ବେ ଜାନାଇଦେଇ ଆଚୁ । <verse eid="1TH 4:6" /><verse number="7" style="v" sid="1TH 4:7" />କାଇକେବଇଲେ ପର୍‌ମେସର୍‌ ଆମ୍‌କେ ସୁକଲ୍‌ ନ ଅଇକରି ଜିଉନା କାଉନା କର୍‌ବାକେ ଡାକେନାଇ ମାତର୍‌ ସୁକଲ୍‌ ଅଇ ରଇବାକେ ଡାକିଆଚେ । <verse eid="1TH 4:7" /><verse number="8" style="v" sid="1TH 4:8" />ତେବେ ଜେ ଆମର୍‌ ଏ ସିକିଆ ନ ନାମେ, ସେ ଅବ୍‌କା ମୁନୁସ୍‌କେ ନ ନାମେ । ମାତର୍‌ ଜନ୍‌ ପର୍‌ମେସର୍‌ ତମର୍‌ ବିତ୍‌ରେ ସୁକଲ୍‌ଆତ୍‌ମା ଦେଇସି, ତାକେ ନ ନାମେ ।<verse eid="1TH 4:8" /></para>
  <para style="p">
    <verse number="9" style="v" sid="1TH 4:9" />ଏ କିରିସ୍‌ଟ ବିସ୍‌ବାସି ବାଇବଇନିମନ୍‌, ତମର୍‌ ଆଲାଦ୍‌ କର୍‌ବା ବିସଇ ଆମେ ଆରି ଅଦିକ୍‌ ଲେକ୍‌ବାର୍‌ ଦର୍‌କାର୍‌ ନାଇ । କାଇକେବଇଲେ ତମେ ପର୍‌ମେସର୍‌ଟାନେଅନି ନିଜର୍‌ ନିଜର୍‌ ବିତ୍‌ରେ ଆଲାଦ୍‌ କର୍‌ବାଟା ସିକିଆଚାସ୍‌ । <verse eid="1TH 4:9" /><verse number="10" style="v" sid="1TH 4:10" />ଆରି ଗୁଲାଇ ମାକିଦନିଆଇ ରଇବା ସବୁ ବିସ୍‌ବାସି ବାଇମନ୍‌କେ ସେନ୍ତାରି କଲାସ୍‌ନି । ଏଲେମିସା, ତମେ ଆରି ଅଦିକ୍‌ ଅଦିକ୍‌ ସେନ୍ତାରି କରା । <verse eid="1TH 4:10" /><verse number="11" style="v" sid="1TH 4:11" />ଆରି ତମ୍‌କେ ପୁର୍‌ବେ ଦିଆଅଇରଇବା ଆଦେସ୍‌ ଇସାବେ ତମେ ସାନ୍ତିସଙ୍ଗ୍‍ ରଇକରି ନିଜର୍‌ ନିଜର୍‌ କାମେ ଲାଗିରୁଆ, ପାଇଟି କାବାଡ୍‌ କରି ରୁଆ । ଏଟାର୍‌ପାଇ ଆମେ ତମ୍‌କେ ବାବୁଜିଆ କଲୁନି । <verse eid="1TH 4:11" /><verse number="12" style="v" sid="1TH 4:12" />ଏନ୍ତାରି କଲେ ବିସ୍‌ବାସ୍‌ ନ କର୍‌ବା ଲକ୍‌ମନ୍‌ ମିସା ତମ୍‌କେ ନାମ୍‌ବାଇ । ଆରି କାଇଟା ମିସା ଅବାବ୍‌ ନ ଅଏ । ତମ୍‌କେ ଦର୍‌କାର୍‌ ରଇବା ବିସଇପାଇ ବିନ୍‌ଲକ୍‌କେ ଆସା କର୍‌ବାକେ ନ ପଡେ ।<verse eid="1TH 4:12" /></para>
  <para style="s">ମାପ୍‌ରୁ ଆରିତରେକ୍‌ ଆଇବାଟା</para>
  <para style="p">
    <verse number="13" style="v" sid="1TH 4:13" />ଏ ବାଇବଇନିମନ୍‌, ଆସା ନ କର୍‌ବା ବିନ୍‌ ଲକ୍‌ମନର୍‌ ପାରା ଦୁକ୍‌ ଚିନ୍ତା ଅଇ ରୁଆନାଇ । ଏଟାର୍‌ପାଇ ତମେ ମରିଜାଇରଇବା ଲକ୍‌ମନର୍‌ ବିସଇ ଜାନିରୁଆ । <verse eid="1TH 4:13" /><verse number="14" style="v" sid="1TH 4:14" />କାଇକେବଇଲେ ଜିସୁ ମରିକରି ଆରିତରେକ୍‌ ଉଟିଆଚେ ବଲିକରି ଆମେ ବିସ୍‌ବାସ୍‌ କଲୁନି । ତେବେ ଆମେ ଡାଟ୍‌ ସଙ୍ଗ୍‌ ଜାନି ଆଚୁ କି, ଜନ୍‌ ଲକ୍‌ମନ୍‌ ଜିସୁକେ ବିସ୍‌ବାସ୍‌ କରି ମରିଆଚତ୍‌, ସେ ଆରିତରେକ୍‌ ଆଇଲେ ପର୍‌ମେସର୍‌ ତାର୍‍ ସଙ୍ଗ୍‍ ସେମନ୍‌କେ ଦାରିଜାଇସି ।<verse eid="1TH 4:14" /></para>
  <para style="p">
    <verse number="15" style="v" sid="1TH 4:15" />
    <note caller="+" style="x">
      <char style="xo" closed="false">୪:୧୫ </char>
      <char style="xt" closed="false">
        <ref loc="1CO 15:51">୧ମ କରନ୍ତିୟ ୧୫:୫୧</ref>,<ref loc="1CO 15:52">୫୨</ref></char>
    </note>ଏବେ ଆମେ ତମ୍‌କେ ଜନ୍‌ ସିକିଆ ଦେଲୁନି, ସେଟା ମାପ୍‌ରୁର୍‌ ସିକିଆ । ମାପ୍‌ରୁ ଆଇବା ବେଲେ ଜେତ୍‌କି ଲକ୍‌ ଆମେ ନ ମରିକରି ଜିଇ ଆଚୁ, ଆମେ ଦେକ୍‌ବା ଆଗ୍‌ତୁ ମରିଜାଇରଇବା ବିସ୍‌ବାସିମନ୍‌ ମାପ୍‌ରୁକେ ଦେକ୍‌ବାଇ । <verse eid="1TH 4:15" /><verse number="16" style="v" sid="1TH 4:16" />କାଇକେବଇଲେ ମାପ୍‌ରୁ ନିଜେ ଆଦେସ୍‌ ଦେଇ, ମୁକିଆ ଦୁତର୍‌ ସର୍‌ ଆରି ପର୍‌ମେସରର୍‌ ବାଜାମଇରି ସଙ୍ଗ୍‍ ସର୍‌ଗେ ଅନି ଉତର୍‌ସି । ଜିସୁକିରିସ୍‌ଟକେ ବିସ୍‌ବାସ୍‌କରି ଜନ୍‌ଲକ୍‌ମନ୍‌ ମରିଆଚତ୍‌ ସେମନ୍‌ ତେଇ ପର୍‌ତମେ ଉଟ୍‌ବାଇ । <verse eid="1TH 4:16" /><verse number="17" style="v" sid="1TH 4:17" />ତାର୍‌ପଚେ ଆମେ ଜେତ୍‌କି ଲକ୍‌ ଜିବନ୍‌ ରଇବୁ, ସେବେଲେ ମେଗ୍‌ମାଲାଇଅନି ସେମନର୍‌ସଙ୍ଗ୍‍ ଉତ୍‍ରିକରି ସବୁବେଲେ ମାପ୍‌ରୁର୍‌ ସଙ୍ଗ୍‍ ସରଗ୍‌ପୁରେ ରଇବୁ । <verse eid="1TH 4:17" /><verse number="18" style="v" sid="1TH 4:18" />ଏସବୁ କାତାମନ୍‌ ସୁନାଇକରି ତମେ ନିଜର୍‌ ନିଜର୍‌ ଲକ୍‌ମନ୍‌କେ ସାଆସ୍‌ କରାଆ ।<verse eid="1TH 4:18" /></para>
  <chapter eid="1TH 4" />
  <chapter number="5" style="c" sid="1TH 5" />
  <para style="s">ମାପ୍‌ରୁ ଆରିତରେକ୍‌ ଆଇଲାନି ତିଆର୍‌ ଅଇରୁଆ</para>
  <para style="p">
    <verse number="1" style="v" sid="1TH 5:1" />ଏ ବାଇମନ୍‌, ମାପ୍‌ରୁ ଜିସୁର୍‍ ଦିନ୍‍ କେବେ ଆରି କେଡେବେଲେ ଗଟ୍‌ସି, ସେ ବିସଇ ତମ୍‌କେ ଆରି ଅଦିକ୍‌ ଲେକ୍‌ବାକେ ଲଡା ନାଇ, <verse eid="1TH 5:1" /><verse number="2" style="v" sid="1TH 5:2" /><note caller="+" style="x"><char style="xo" closed="false">୫:୨ </char><char style="xt" closed="false"><ref loc="MAT 24:43">ମାତିଉ ୨୪:୪୩</ref>; <ref loc="LUK 12:39">ଲୁକ୍‌ ୧୨:୩୯</ref>; <ref loc="2PE 3:10">୨ ୟ ପିତର୍‌ ୩:୧୦</ref></char></note>କାଇକେବଇଲେ ମାପ୍‌ରୁର୍‌ ଦିନ୍‌ ଗଟେକ୍‌ ଚର୍‌ ରାତିଆ ଗରେ ଆସି ପୁର୍‌ଲାପାରା କେଟ୍‌ସି । <verse eid="1TH 5:2" /><verse number="3" style="v" sid="1TH 5:3" />ଜେଡେବେଲେ ଲକ୍‌ମନ୍‌ ସାନ୍ତିସଙ୍ଗ୍‍ ରଇକରି ଆମ୍‌କେ ଆରି କାଇ ବିପଦ୍‌ ନ ଆସେ ବଲି ବାବ୍‌ତେରଇବାଇ, ସେଡ୍‍କିବେଲେ ଅଟାତ୍‌ ଗାଗ୍‌ଡେଅଇ ରଇଲା ମାଇଜିକେ ପିଲା ଜନମ୍‌ ଅଇବାବେଲର୍‌ ଦୁକାସୁକାପାରା ବିନାସର୍‌ ବେଲା ଆସି କେଟ୍‌ସି । ଆରି ସେମନ୍‌ କାଇଟା କଲେମିସା ତେଇଅନି ବଁଚି ନାପାରତ୍‌ । <verse eid="1TH 5:3" /><verse number="4" style="v" sid="1TH 5:4" />ମାତର୍‌ ଏ ବାଇବଇନିମନ୍‌, ଏବେ ତମେ ଆନ୍ଦାରେ ବାସାଅଇ ରୁଆସ୍‌ ନାଇ । ତେବେ ସେ ଦିନ୍‍ ତମର୍‌ ନାଜାନ୍‌ତେ ଆରି ଜାଗ୍‌ରତ୍‌ ନ ରଇଲା ବେଲାଇ ଚର୍‌ପାରା ଅଇ ନ ଆସେ । <verse eid="1TH 5:4" /><verse number="5" style="v" sid="1TH 5:5" />ତମେ ସବୁଲକ୍‌ ଉଜଲ୍‌ ଆରି ଦିନ୍‍ ବେଲର୍‍ ପିଲାମନ୍‌ । ଆମେ ରାତିଆଇ କି ଆନ୍ଦାରେ ରଉନାଇ । <verse eid="1TH 5:5" /><verse number="6" style="v" sid="1TH 5:6" />ତେବେ ଆସା, ଆମେ ବିନ୍‌ ଲକ୍‌ମନର୍‌ ପାରା ଗୁନି ଗୁନି କରି ନ ରଉଁ । ଚେତା ଅଇକରି ଜାଗ୍‌ରତ୍‌ସଙ୍ଗ୍‍ ରଉଁ । <verse eid="1TH 5:6" /><verse number="7" style="v" sid="1TH 5:7" />ତେବେ ଜନ୍‌ ଲକ୍‌ମନ୍‌ ସଇବାଇ, ସେମନ୍‌ ରାତିବେଲେ ସଇବାଇ । ଆରି ଜନ୍‌ ଲକ୍‌ମନ୍‌ ମାତ୍‌ବାଇ, ସେମନ୍‌ ରାତିଆ ମାତ୍‌ବାଇ । <verse eid="1TH 5:7" /><verse number="8" style="v" sid="1TH 5:8" /><note caller="+" style="x"><char style="xo" closed="false">୫:୮ </char><char style="xt" closed="false"><ref loc="EPH 6:13-17">ଏପିସିୟ ୬:୧୩-୧୭</ref></char></note>ଆମର୍‌ ବିସ୍‌ବାସ୍‌ ଆରି ଆମର୍‌ ଆଲାଦ୍‌ ଗଟେକ୍‌ ରକିଆ ପାଇବା ଲୁଆର୍‌ ବସ୍‌ତର୍‌ ପାରା ରକିଆ କର୍‌ସି । ଆମର୍‌ ଆସା ଗଟେକ୍‌ ଲୁଆର୍‌ ଟପି ପାରା ଆମ୍‌କେ ରକିଆ କର୍‌ସି । <verse eid="1TH 5:8" /><verse number="9" style="v" sid="1TH 5:9" />କାଇକେବଇଲେ ପର୍‌ମେସର୍‌ ଆମ୍‌କେ ରିସାର୍‌ ମୁତାର୍‍ ଡଣ୍ଡ୍‌ ପାଇବାକେ ନ ବାଚିକରି ଆମର୍‌ ମାପ୍‌ରୁ ଜିସୁକିରିସ୍‌ଟର୍‌ ଲାଗି, ମୁକ୍‌ତି ପାଇବାକେ ତିଆର୍‌ କଲାଆଚେ । <verse eid="1TH 5:9" /><verse number="10" style="v" sid="1TH 5:10" />ସେ ଆମର୍‌ ଲାଗି ତାର୍‌ ଜିବନ୍‌ ଦେଲା । ଜେନ୍ତିକି ଆମେ ଜାଗ୍‌ରତ୍‌ ଅଇକରି ରଇଲେ କି ସଇକରି ରଇଲେ ମିସା ତାର୍‌ ସଙ୍ଗ୍‍ ଜିଇକରି ରଇବାର୍‌ ଅଇସି । <verse eid="1TH 5:10" /><verse number="11" style="v" sid="1TH 5:11" />ତେବେ ତମେ ଜେନ୍ତାରି କଲାସ୍‌ନି, ସେନ୍ତାରି ନିଜର୍‌ ଲକ୍‌ମନ୍‌କେ ଦୁକ୍‌ ସାରାଆ । ଆରି ସାଇଜ କର୍‌ତେରୁଆ ।<verse eid="1TH 5:11" /></para>
  <para style="s">ସାରାସାରି କାତା</para>
  <para style="p">
    <verse number="12" style="v" sid="1TH 5:12" />ଏ ବାଇବଇନିମନ୍‌, ଆମେ ତମ୍‌କେ ଗୁଆରି କଲୁନି । ତମର୍‌ ବିତ୍‌ରେ ଜନ୍‌ ଲକ୍‌ମନ୍‌ କସ୍‌ଟ କର୍‌ବାଇ, ଆରି ମାପ୍‌ରୁର୍‌ ସେବା କାମେ ମିସିକରି, ନେତା ପାରା ରଇକରି ତମ୍‌କେ ସିକାଇବାଇ, ସେମନ୍‌କେ ମାନିଅ କରା । <verse eid="1TH 5:12" /><verse number="13" style="v" sid="1TH 5:13" />ତାକର୍‌ କାମର୍‌ ଲାଗି ସେମନ୍‌କେ ଜିବନ୍‌ ପରାନ୍‌ ଦେଇକରି ଆଲାଦ୍‌ କରା । ନିଜର୍‌ ନିଜର୍‌ ଲକ୍‌ମନର୍‌ ସଙ୍ଗ୍‍ ସାନ୍ତିସଙ୍ଗ୍‍ ରୁଆ ।<verse eid="1TH 5:13" /></para>
  <para style="p">
    <verse number="14" style="v" sid="1TH 5:14" />ଏ ବାଇବଇନିମନ୍‌, ଆମେ ତମ୍‌କେ ଗୁଆରି କଲୁନି । ପାଇଟି କାବାଡ୍‌ ନ କରି ବାଡୁ ଅଇ ରଇବା ଲକ୍‌ମନ୍‌କେ ଜାଗ୍‍ରତ୍‍ କରା । ତାକ୍‌ଲା ପୁଣ୍ଡ୍‌ଲା ଲକ୍‌ମନ୍‌କେ ଜତନ୍‌ କରା । ଡର୍‌ବା ଲକ୍‌ମନ୍‌କେ ସାଆସ୍‌ ଦିଆସ୍‌ । ଲକ୍‌ମନର୍‌ କୁଆ କାତା ମୁର୍‍ଚି କରି ରୁଆ । <verse eid="1TH 5:14" /><verse number="15" style="v" sid="1TH 5:15" />ଜାଗର୍‌ତା, କେ ମିସା କାର୍‌ଆଲେ ଅନିଆଇର୍‌ ବାଦୁଲେ ଅନିଆଇ ନ କରା । ତାର୍‌ ବାଦୁଲେ ନିଜର୍‌ ନିଜର୍‌ ବିତ୍‌ରେ ଆରି ସବୁଲକର୍‌ ପାଇ ସବୁବେଲେ ମଙ୍ଗଲ୍‌ କର୍‌ବାକେ ଚେସ୍‌ଟା କରା ।<verse eid="1TH 5:15" /></para>
  <para style="p">
    <verse number="16" style="v" sid="1TH 5:16" />ସବୁବେଲେ ସାର୍‌ଦାଅଇ ରୁଆ । <verse eid="1TH 5:16" /><verse number="17" style="v" sid="1TH 5:17" />ସବୁବେଲେ ପାର୍‌ତନା କରା । <verse eid="1TH 5:17" /><verse number="18" style="v" sid="1TH 5:18" />ସବୁ ସୁକ୍‌ ଦୁକ୍‌ ବେଲେ ମାପ୍‌ରୁକେ ଦନିଅବାଦ୍‌ ଦିଆସ୍‌ । କାଇକେବଇଲେ କିରିସ୍‌ଟ ଜିସୁର୍‌ ସଙ୍ଗ୍‍ ମିସିକରି ଜିଉନା କାଉନା କଲାସ୍‌ନି ବଲି ପର୍‌ମେସର୍‌ ତମର୍‍ଟାନେ ଅନି ମାଙ୍ଗ୍‍ଲାନି ।<verse eid="1TH 5:18" /></para>
  <para style="p">
    <verse number="19" style="v" sid="1TH 5:19" />ସୁକଲ୍‌ଆତ୍‌ମାକେ ଏଲା କରାନାଇ । <verse eid="1TH 5:19" /><verse number="20" style="v" sid="1TH 5:20" />ସୁକଲ୍‌ଆତ୍‌ମା କଇଲା କାତା ଏଲା କରାନାଇ । <verse eid="1TH 5:20" /><verse number="21" style="v" sid="1TH 5:21" />ସବୁ ବିସଇ ପରିକା କରି ଦେକା, ଜନ୍‌ଟା ସତ୍‌, ସେଟା ଚାଡାନାଇ । <verse eid="1TH 5:21" /><verse number="22" style="v" sid="1TH 5:22" />ସବୁ ରକାମର୍‌ କାରାପ୍‌ କାମେଅନି ଦୁରିକେ ରୁଆ ।<verse eid="1TH 5:22" /></para>
  <para style="p">
    <verse number="23" style="v" sid="1TH 5:23" />ନିଜେ ସାନ୍ତି ଦେବା ପର୍‌ମେସର୍‌ ତମ୍‌କେ ପୁରାପୁରୁନ୍‌ କରି ସୁକଲ୍‌ କର । ଆରି ଆମର୍‌ ମାପ୍‌ରୁ ଜିସୁ ଆରିତରେକ୍‌ ଆଇବା ବେଲେ, ତମର୍‌ ଆତ୍‌ମା, ଜିବନ୍‌, ଗାଗଡ୍‌ କାଇ ଦସ୍‌ ପାପ୍‌ ନ ଅଇକରି ସଙ୍ଗଇ ରଅ । <verse eid="1TH 5:23" /><verse number="24" style="v" sid="1TH 5:24" />ଜେ ତମ୍‌କେ ବାଚ୍‌ଲା ଆଚେ, ସେ ସେଟା କର୍‌ସି । କାଇକେବଇଲେ ସେ ବିସ୍‌ବାସ୍‌ ରକ୍‍ବା ଲକ୍‍ ।<verse eid="1TH 5:24" /></para>
  <para style="p">
    <verse number="25" style="v" sid="1TH 5:25" />ଏ ବାଇବଇନିମନ୍‌, ଆମର୍‌ପାଇଁ ମିସା ପାର୍‌ତନା କରା ।<verse eid="1TH 5:25" /></para>
  <para style="p">
    <verse number="26" style="v" sid="1TH 5:26" />ସବୁ ବାଇମନ୍‌କେ ସୁକଲ୍‌ ରଇ, ଆତେ ଦାରି ଜୁଆର୍‌ କରା ।<verse eid="1TH 5:26" /></para>
  <para style="p">
    <verse number="27" style="v" sid="1TH 5:27" />ସବୁ ବାଇବଇନିମନର୍‌ ଲଗେ ଏ ଚିଟି ପଡାଆ ବଲି ମୁଇ ମାପ୍‌ରୁର୍‌ ନାଉଁ ଦାରି ତମ୍‌କେ ମୁଇ ତିଆର୍‍ଲିନି।<verse eid="1TH 5:27" /></para>
  <para style="p">
    <verse number="28" style="v" sid="1TH 5:28" />ମାପ୍‌ରୁ ଜିସୁ ଜିବନ୍‍ ଦୁକାଇ ଦୟା କଲାଟା ତମର୍‍ ସଙ୍ଗ୍‍ ର ।<verse eid="1TH 5:28" /></para>
  <chapter eid="1TH 5" />
</usx>