<?xml version="1.0" encoding="utf-8"?>
<usx version="3.0">
  <book code="2TI" style="id">- Sida</book>
  <para style="h">୨ୟ ତିମତି</para>
  <para style="toc3">୨ୟ ତିମତି</para>
  <para style="toc2">୨ୟ ତିମତି</para>
  <para style="toc1">ପାଉଲ୍‌ ତିମତିକେ ଦୁଇପାଲି ଲେକିରଇବା ଚିଟି</para>
  <para style="mt2">ତିମଥିଙ୍କ ନିକଟକୁ ପାଉଲଙ୍କର ଦ୍ୱିତୀୟ ପତ୍ର</para>
  <para style="mt1">ପାଉଲ୍‌ ତିମତିକେ ଦୁଇପାଲି ଲେକିରଇବା ଚିଟି</para>
  <para style="imt">ଏ ବଇ ବିସଇରେ ଜାନ୍‌ବାଟା</para>
  <para style="ip">ତିମତି ବଇ ପାଉଲର୍‌ଟାନେଅନି ତର୍‌ସିସେ ତିମତିର୍‌ ଲଗେ ଲେକାଅଇରଇବା ଚିଟି । ଦୁତିଅ ତିମତି ପାଉଲର୍‌ ଜିବନର୍‌ ସାରାସାରିର୍‌ ବେଲେ ଲେକାଅଇ ରଇବା ଚିଟି ।</para>
  <para style="ip">ଏ ଚିଟି ଲେକାଅଇଲା ବେଲେ ସେ ରମିୟରାଇଜେ ବନ୍ଦିଅଇ ରଇଲା <char style="xt"><ref loc="2TI 1:16">୧:୧୬</ref></char> ପାଉଲ୍‌ ଆରି ତିମତି ଦୁଇଲକ୍‌ ସବୁବେଲେ ମିସିବିଡି ରଇଲାଇ ଆରି ପାଉଲ୍‌ ତିମତିକେ ପ ପାରା ଜାନାଇତେ ରଇଲା <char style="xt"><ref loc="PHP 2:22">ପିଲିପିୟ ୨:୨୨</ref></char> <char style="xt"><ref loc="1TI 1:2">୧ମ ତିମତି ୧:୨</ref>;<ref loc="1TI 1:18">୧:୧୮</ref> </char> ।</para>
  <para style="ip">ଏଟା ପାଉଲର୍‌ ଚାର୍‌ଟା ଚିଟିଟାନେ ଅନି ଗଟେକ୍‌ଚିଟି । ଜନ୍‌ଟାନେକି ମଣ୍ଡଲିକେ ଗଟେକ୍‌ ଲକ୍‌ଇସାବେ ଜାନାଇ ଆଚେ । ଆରି ବିନ୍‌ ତିନ୍‌ଟା ଚିଟି ଅଇଲାନି ପର୍‌ତୁମ୍‌ ତିମତି, ତିତସ୍‌ ଆରି ପିଲିମନ୍‌ । ଦୁଇପାଲି ଚିଟିଲେକା ଅଇଲାବେଲେ ରମିୟରାଇଜେ କସ୍‌ଟ ଦେଇତେ ରଇଲା । ଏନ୍ତାରି ଅଇତେରଇଲାକେ ପାଉଲ୍‌ ବନ୍ଦିରଇଲା କାଇକି ଆରି ତିମତିକେ କସ୍‌ଟ ଆଇଲେ ମିସା ମୁର୍‌ଚିକରି ରଇବାକେ ଆଦେସ୍‌ ଦେଇତେ ରଇଲା । ପର୍‌ତୁମ୍‌ ତିମତିପାରା ପାଉଲ୍‌ ତିମତିକେ ମିଚ୍‌ ସିକିଆ ଦେଉ ଗୁରୁମନର୍‌ ବିସଇ ନେଇକରି କେତେଟା ଜାଗର୍‌ତା ରଇବା ବିସ‍ଇ ଜାନାଇଲା ଆଚେ । ପର୍‌ତୁମ୍‌ ତିମତି <char style="xt"><ref loc="2TI 1:16-18">୧:୧୬-୧୮</ref></char> ପାଉଲ୍‌ ତିମତିକେ ଆଇବା ଦିନ୍‌ମନ୍‌କେ କେତେକ୍‌ କସ୍‌ଟ ପାଇବା ବେଲା ଆଚେ ବଲି କଇଲାନି । <char style="xt"><ref loc="2TI 3:1">୩:୧</ref></char></para>
  <para style="iot">ଏ ବଇ ବିତ୍‌ରେ ରଇବାଟା</para>
  <para style="io1">୧. ପାଉଲ୍‌ ତିମତିକେ ଆଲାଦ୍‌ ଜାନାଇକରି ସାସ୍‌ ଦେଇଆଚେ । <char style="ior"><ref loc="2TI 1:1-18">୧:୧-୧୮</ref></char></para>
  <para style="io1">୨. ପାଉଲ୍‌ ତିମତିକେ କେନ୍ତି ମୁର୍‌ଚିରଇ ଦେକାଇବାଇ ସେଟା ବପୁଦେଲାନି । <char style="ior"><ref loc="2TI 2:1-13">୨:୧-୧୩</ref></char></para>
  <para style="io1">୩. ସାରାସାରିପଚେ ପାଉଲ୍‌ କେତେଟା ଜାନାଇବା ବିସଇ କଇଆଚେ । <char style="ior"><ref loc="2TI 2:14-16">୨:୧୪-୧୬</ref> </char></para>
  <para style="io1">୪. ଆଇବା ଦିନ୍‌ମନ୍‌କେ କେନ୍ତିଅଇ ଜାଗର୍‌ତା ଅଇବାର୍‌ ଆଚେ ଆରି ସତ୍‌ବାଟ୍‌ ବାଚ୍‌ବାକେ ଜାଗର୍‌ତା କଲାଆଚେ । <char style="ior"><ref loc="2TI 3:1-4:8">୩:୧–୪:୮</ref></char></para>
  <para style="io1">୫. ପତତୁଲ୍‌ ତିମତିକେ କେତେଟା ନିଜର୍‌ ବିସଇ ଜାନାଇ କରି ଲବ୍‌ ବିସ‍ଇ ଜାନାଇଆଚେ । <char style="ior"><ref loc="2TI 4:9-22">୪:୯-୨୨</ref></char></para>
  <chapter number="1" style="c" sid="2TI 1" />
  <para style="s">ପେରିତ୍‌ ପାଉଲ୍‌ ତିମତିକେ ଦୁଇପାଲି ଚିଟି ଦେବାଟା</para>
  <para style="p">
    <verse number="1" style="v" sid="2TI 1:1" />ମୁଇ ପାଉଲ୍‌ ଏ ଚିଟି ଲେକ୍‌ଲିନି । ଜିସୁକିରିସ୍‌ଟର୍‌ ଗଟେକ୍‌ ପେରିତ୍‌ ଅଇବାକେ ପର୍‌ମେସର୍‌ ମକେ ବାଚ୍‌ଲା ଆଚେ । ନ ସାର୍‌ବା ଜିବନ୍‌ ପାଇବା ଜନ୍‌ ସୁବ୍‌ କବର୍‌ ପର୍‌ମେସର୍‌ କାତା ଦେଇରଇଲା, ସେଟା ଜାନାଇବାକେ ମକେ ପାଟାଇଲାଆଚେ । ସେ ଜିବନ୍‌ କିରିସ୍‌ଟର୍‌ ସଙ୍ଗ୍‍ ମିସିରଇବା ଜିବନ୍‌ ।<verse eid="2TI 1:1" /></para>
  <para style="p">
    <verse number="2" style="v" sid="2TI 1:2" />
    <note caller="+" style="x">
      <char style="xo" closed="false">୧:୨ </char>
      <char style="xt" closed="false">
        <ref loc="ACT 16:1">ପେରିତ୍‌ ୧୬:୧</ref>
      </char>
    </note>ଏ ଚିଟି ତିମତି ମୁଇ ତକେ ଲେକ୍‌ଲିନି । ତୁଇ ମର୍‌ ଆଲାଦର୍‌ ପଅ ପାରା ଅଇ ଆଚୁସ୍‌ । ଆମର୍‌ ବାବା ପର୍‌ମେସର୍‌ ଆରି ଆମର୍‌ ମାପ୍‌ରୁ ଜିସୁକିରିସ୍‌ଟ, ତକେ ଜିବନ୍‌ ଦୁକାଇ ଦୟା ଦେକାଅ ଆରି ସାନ୍ତି ଦେଅ ।<verse eid="2TI 1:2" /></para>
  <para style="s">ଦନିଅବାଦ୍‌ ଆରି ସାର୍‌ଦା କରାଇବାଟା</para>
  <para style="p">
    <verse number="3" style="v" sid="2TI 1:3" />ମୁଇ ପର୍‌ମେସର୍‌କେ ଦନିଅବାଦ୍‌ ଦେଲିନି । ମର୍‌ ଆନିଦାଦିମନ୍‌ ଜେନ୍ତାର୍‌ ତାକେ ସେବା କଲାଇ, ସେନ୍ତାରି ମୁଇ ମିସା ତାକେ ସେବା କଲିନି । ମର୍‌ ବିବେକ୍‌ ମକେ ଦସ୍‌ ଦେଏ ନାଇ । ମୁଇ ତର୍‌ପାଇ ଦିନ୍‌ରାତି ପାର୍‌ତନା କଲିନି । <verse eid="2TI 1:3" /><verse number="4" style="v" sid="2TI 1:4" />ଆମେ ଦୁଇ ଲକ୍‌ ବେଗଲ୍‌ଲାବେଲେ ତୁଇ ଦୁକ୍‌ ଅଇ ଆଁସୁ ଜରାଇଲୁସ୍‌, ସେଟା ମର୍‌ ମନେଆଚେ । ତେବର୍‌ପାଇ ତକେ ଦେକ୍‌ବି ବଲି ମୁଇ ବେସି ମନ୍‍ କଲିନି । ଜେନ୍ତାରି କି ମୁଇ ପୁରାପୁରୁନ୍‌ ସାର୍‌ଦା ଅଇବି । <verse eid="2TI 1:4" /><verse number="5" style="v" sid="2TI 1:5" /><note caller="+" style="x"><char style="xo" closed="false">୧:୫ </char><char style="xt" closed="false"><ref loc="ACT 16:1">ପେରିତ୍‌ ୧୬:୧</ref></char></note>ତୁଇ ସତଇସେ ଜିସୁକିରିସ୍‌ଟକେ ବିସ୍‌ବାସ୍‌ କରିଆଚୁସ୍‌ ବଲି ମର୍‌ ମନେଆଚେ । ତୁଇ ବିସ୍‌ବାସ୍‌ କର୍‌ବା ଆଗ୍‌ତୁ ତର୍‌ ଆମା ଲଇ ଆରି ତର୍‌ ଆୟା ଉନିସ୍‌ ତାକେ ବିସ୍‌ବାସ୍‌ କର୍‌ତେରଇଲାଇ । ସେନ୍ତାରିସେ ତୁଇ ବିସ୍‌ବାସ୍‌ କର୍‌ବାଟା ଡାଁଟ୍‌ ଆଚେବଲି ମୁଇ ଜାନ୍‌ଲିନି । <verse eid="2TI 1:5" /><verse number="6" style="v" sid="2TI 1:6" />ତେବର୍‌ପାଇ ମୁଇ ମର୍‌ ଆତ୍‌, ତର୍‌ ମୁଣ୍ଡେ ସଙ୍ଗଇ ପାର୍‌ତନା କଲାବେଲେ, ଜନ୍‌ ଆତ୍‌ମାର୍‌ ଦାନ୍‌ ପର୍‌ମେସର୍‌ ତକେ ଦେଇରଇଲା, ସେଟା ବଁଚାଇକରି ସଙ୍ଗ ବଲି ଏତାଇଦେଲିନି । <verse eid="2TI 1:6" /><verse number="7" style="v" sid="2TI 1:7" />କାଇକେବଇଲେ ଜନ୍‌ ଆତ୍‌ମା ପର୍‌ମେସର୍‌ ଆମ୍‌କେ ଦେଲାଆଚେ, ସେଟା ଆମ୍‌କେ ଡର୍‌ବାକେ ନ ଦେଏ । ତାର୍‌ ବାଦୁଲେ ଆତ୍‌ମାଇ ବପୁ ଦେଇସି, ବିନ୍‌ ଲକ୍‌ମନ୍‌କେ ଆଲାଦ୍‌ କର୍‌ବାକେ ସିକାଇସି ଆରି ନିଜ୍‌କେ ଜାଗରତ୍‌ ରଇବାକେ ସିକାଇସି ।<verse eid="2TI 1:7" /></para>
  <para style="p">
    <verse number="8" style="v" sid="2TI 1:8" />ତେବର୍‌ପାଇ ଆମର୍‌ ମାପ୍‌ରୁ ଜିସୁକିରିସ୍‌ଟର୍‌ ବିସଇ, ବିନ୍‌ ଲକ୍‌କେ ଜାନାଇବାକେ ଲାଜ୍‌ ଅ ନାଇ । ତାର୍‍ ପାଇ ମୁଇ ଏବେ ବନ୍ଦିଗରେ ଆଚି, ମର୍‌ପାଇ ମିସା ଲାଜ୍‌ ଅ ନାଇ । ମାତର୍‌ ସୁବ୍‌ କବରର୍‌ ଲାଗି ଦୁକ୍‌ କସ୍‌ଟ ପାଇବାକେ ମର୍‌ସଙ୍ଗ୍‍ ମିସ୍‌ । ସେନ୍ତି କର୍‌ବାକେ ପର୍‌ମେସର୍‌ ତକେ ବପୁ ଦେଇସି । ପର୍‌ମେସର୍‌ ଆମ୍‌କେ ନ ସାର୍‌ବା ମରନେଅନି ବଁଚାଇକରି ଗଟେକ୍‌ ସୁକଲ୍‌ ଚଲାଚଲ୍‌ତି କର୍‌ବାକେ ଡାକିନେଲା ଆଚେ । <verse eid="2TI 1:8" /><verse number="9" style="v" sid="2TI 1:9" />ନିକ କାମ୍‌ କଲାର୍‌ ପାଇ ସେ ଆମ୍‌କେ ବାଚେନାଇ । ମାତର୍‌ ତାର୍‌ ନିଜର୍‌ ଜଜ୍‌ନା ଇସାବେ ସେ ଆମ୍‌କେ ବାଚିକରି ତାର୍‌ ଦୟା ଦେକାଇଲା ଆଚେ । ଏ ଜଗତ୍‌ ତିଆର୍‌ ନ ଅଇତେ ପର୍‌ମେସର୍‌ ଜିବନ୍‌ ଦୁକାଇ, ଜିସୁକିରିସ୍‌ଟକେ ଆମର୍‌ଲାଗି ଏ ଜଗତେ ପାଟାଇଲା । <verse eid="2TI 1:9" /><verse number="10" style="v" sid="2TI 1:10" />ଆରି ଏବେ ସେ ଜିବନ୍‌ ଦୁକାଇ ଦୟା ଦେକାଇଲାଟା, ପର୍‌ମେସର୍‌ ଆମ୍‌କେ ଜାନାଇଆଚେ । ଏଟା ଆମର୍‌ ରକିଆକାରି ଜିସୁକିରିସ୍‌ଟ ଜେ କି ଆମର୍‌ଟାନେ ଆଇଲା । ମରନର୍‌ ବପୁକେ ସେ କୁରୁପ୍‌ନାସ୍‌ କଲା । ଆରି ସୁବ୍‌ କବର୍‌ ଜାନ୍‌ଲାର୍‌ପାଇ ନ ସାର୍‌ବା ଜିବନ୍‌ ପାଇବାକେ ସେ ଆମ୍‌କେ ବାଟ୍‌ ଦେକାଇଲା ।<verse eid="2TI 1:10" /></para>
  <para style="p">
    <verse number="11" style="v" sid="2TI 1:11" />
    <note caller="+" style="x">
      <char style="xo" closed="false">୧:୧୧ </char>
      <char style="xt" closed="false">
        <ref loc="1TI 2:7">୧ମ ତିମତି ୨:୭</ref>
      </char>
    </note>ଜିସୁକିରିସ୍‌ଟର୍‌ ବିସଇ ରଇବା ଏ ସୁବ୍‌ କବର୍‌ ପର୍‌ମେସର୍‌ ମକେ ଜାନାଇବାକେ କଇଆଚେ । ଗଟେକ୍‌ ସିକାଇବା ଲକ୍‌ ଆରି ପେରିତ୍‌ ଇସାବେ, ସେ ମକେ ବାଚିଆଚେ । <verse eid="2TI 1:11" /><verse number="12" style="v" sid="2TI 1:12" />ଏଟାର୍‌ ଲାଗି ମୁଇ ଏ ବନ୍ଦିଗରେ ଦୁକ୍‌ କସ୍‌ଟ ପାଇଲିନି । ପାଇଲେ ମିସା ଲାଜ୍‌ ଅଇନାଇ । କାଇକେବଇଲେ ମୁଇ ଜାକେ ବିସ୍‌ବାସ୍‌ କରିଆଚି, ତାକେ ଜାନି, ଆରି ମୁଇ ତାକେ ଜନ୍‌ଟା ସର୍‌ପି ଆଚେ, ସେଟା ସେ ବାଉଡି ଆଇବା ଦିନ୍‌ ଜାକ, ଜତନ୍‌ କରି ସଙ୍ଗଇବାକେ ତାର୍‌ ବପୁ ଆଚେ । ଏଟା ମୁଇ ଡାଟ୍‌ ସଙ୍ଗ୍‌ ବିସ୍‌ବାସ୍‌ କଲିନି । <verse eid="2TI 1:12" /><verse number="13" style="v" sid="2TI 1:13" />ତୁଇ ମର୍‌ଟାନେଅନି ସତ୍‌ ସିକିଆ ସୁନିଆଚୁସ୍‌ । ସେନ୍ତାରିସେ ଚଲାଚଲ୍‌ତି କର୍‌ । ଜିସୁକିରିସ୍‌ଟର୍‌ ସଙ୍ଗ୍‍ ମିସ୍‌ଲାର୍‌ ପାଇ ଏଟା ବିସ୍‌ବାସ୍‌ ଆରି ଆଲାଦ୍‌ ସଙ୍ଗ୍‍ କର୍‌ । <verse eid="2TI 1:13" /><verse number="14" style="v" sid="2TI 1:14" />ଜନ୍‌ ସୁବ୍‌କବର୍‌ ପର୍‌ମେସର୍‌ ତକେ ଦେଇଆଚେ, ସେଟାକେ ଦେକାରକା କର୍‌ । ଆମର୍‌ ବିତ୍‌ରେ ରଇବା ସୁକଲ୍‌ ଆତ୍‌ମାର୍‌ ବପୁସଙ୍ଗ୍‍ ସେଟା ଦେକାରକା କର୍‌ ।<verse eid="2TI 1:14" /></para>
  <para style="p">
    <verse number="15" style="v" sid="2TI 1:15" />ଆସିଆ ଦେସେ ରଇବା ବେସି ବିସ୍‌ବାସିମନ୍‌ ମକେ ଚାଡିକରି ଗାଲାଇ ଆଚତ୍‌ ବଲି ତୁଇ ଜାନିଆଚୁସ୍‌ । ତେଇ ପୁଗେଲ୍‌ ଆରି ଅର୍‌ମଗେନା ମିସା ମକେ ଚାଡି ଉଟିଗାଲାଇ । <verse eid="2TI 1:15" /><verse number="16" style="v" sid="2TI 1:16" />ଅନିସିପର୍‌ ଆରି ତାର୍‌ କୁଟୁମ୍‌କେ ମାପ୍‌ରୁ ଦୟାକର । କାଇକେବଇଲେ ମୁଇ ବନ୍ଦିଗରେ ରଇଲାବେଲେ ସେ ମକେ ଦେକ୍‌ବାକେ ଲାଜ୍‌ ଅଏନାଇ । ତାର୍‌ ବାଦୁଲେ ସେ ତର୍‌କେ ତର୍‌ ଆସି ମକେ ସାର୍‌ଦା କରାଇଲା । <verse eid="2TI 1:16" /><verse number="17" style="v" sid="2TI 1:17" />ସେ ରମ୍‌ ଦେସେ ଆଇଲା ଦାପ୍‌ରେ ମକେ ବେଟ୍‌ ଅଇବାଜାକ ସବୁ ଜାଗାଇ କଜ୍‌ଲା । <verse eid="2TI 1:17" /><verse number="18" style="v" sid="2TI 1:18" />ବଡ୍‌ ବିଚାର୍‌ନା ଦିନେ ତାକେ ଜେନ୍ତି ମାପ୍‌ରୁ ଦୟା କର । ତୁଇ ନିଜେ ଜାନିଆଚୁସ୍‌ ଏପିସିତେଇ ସେ ମକେ କେତେକ୍‌ ସାଇଜ କଲା ।<verse eid="2TI 1:18" /></para>
  <chapter eid="2TI 1" />
  <chapter number="2" style="c" sid="2TI 2" />
  <para style="s">କିରିସ୍‌ଟ ଜିସୁକେ ବିସ୍‌ବାସ୍‌ କରିରଇବା ସନିଅ</para>
  <para style="p">
    <verse number="1" style="v" sid="2TI 2:1" />ଏ ମର୍‌ ଆଲାଦର୍‌ ପ । ଜିସୁକିରିସ୍‌ଟ ଆମ୍‌କେ ଜିବନ୍‌ ଦୁକାଇ ଦୟା ଦେକାଇଲାର୍‌ ପାଇ ଡାଟ୍‌ଅଇ ର । <verse eid="2TI 2:1" /><verse number="2" style="v" sid="2TI 2:2" />ଜେତ୍‌କି ଲକ୍‌ମନ୍‌ ବିନ୍‌ ଲକ୍‌ମନ୍‌କେ ସିକାଇବାକେ ଅଦିକାର୍‌ ପାଇଆଚତ୍‌, ଏନ୍ତାରି ଲକ୍‌ମନ୍‌କେ ସବୁ ବିସଇ ସର୍‌ପିଦେସ୍‌ । କେତେକ୍‌ କେତେକ୍‌ ସାକିମନର୍‌ ମୁଆଟେ ତୁଇ ମର୍‌ଟାନେଅନି ଜନ୍‌ ସାକି ସୁନିଆଚୁସ୍‌, ସେନ୍ତାରି ଲକ୍‌ମନ୍‌କେ ସେ ସବୁଜାକ ସର୍‌ପିଦେସ୍‌ ।<verse eid="2TI 2:2" /></para>
  <para style="p">
    <verse number="3" style="v" sid="2TI 2:3" />କିରିସ୍‌ଟ ଜିସୁର୍‌ ଗଟେକ୍‌ ନିକ ସନିଅ ଅଇ, ମର୍‌ପାରା ଦୁକ୍‌ କସ୍‌ଟ ମୁର୍‌ଚିକରି ରଅ । <verse eid="2TI 2:3" /><verse number="4" style="v" sid="2TI 2:4" />ଗଟେକ୍‌ ସନିଅର୍‌ ବିସଇ ବାବିଦେକା । ସଇନ ଜୁଇଦ୍‌କେ ଜିବାକେ ଜାଗ୍‌ରତ୍‌ ଅଇବାବେଲେ, ଏ ଜଗତର୍‌ ବିସଇ କର୍‌ବାକେ ମନ୍‌ ନ ଦେଏ । କାଇକେବଇଲେ, ସେ ତାର୍‌ ଉପ୍‌ରର୍‌ ଅଦିକାରିକେ ସାର୍‌ଦା କରାଇବାକେ ମନ୍‌ କର୍‌ସି । <verse eid="2TI 2:4" /><verse number="5" style="v" sid="2TI 2:5" />ସେନ୍ତାରିସେ, ଗଟେକ୍‌ ପାଲାଇବା ଲକର୍‌ ବିସଇ ବାବିଦେକ୍‌ । ଜେ ଆରାଜିତାଟାନେ ପାଲାଇବାକେ ମନ୍‌ କର୍‌ସି, ସେ ଜଦି ଆରାଜିତାର୍‌ ନିୟମ୍‌ ମାନିକରି ନ ପାଲାଇଲେ, ତାକେ ସେ ଇନାମ୍‌ ନ ମିଲେ । <verse eid="2TI 2:5" /><verse number="6" style="v" sid="2TI 2:6" />ଗଟେକ୍‌ ଚାସିର୍‍ ବିସଇ ବାବିଦେକ୍‌, ଜନ୍‌ ଚାସି କସ୍‌ଟ କରିରଇସି, ସେ ପର୍‌ତୁମ୍‌ ପଲ୍‌ ପାଇବା ଦର୍‌କାର୍‌ । <verse eid="2TI 2:6" /><verse number="7" style="v" sid="2TI 2:7" />ମୁଇ ଜାଇଟା କଇଲିନି, ସେଟା ବାବିଦେକ୍‌, ମାପ୍‌ରୁ ସବୁ ବିସଇଟାନେ ତକେ ଗିଆନ୍‌ ଦେଇସି ।<verse eid="2TI 2:7" /></para>
  <para style="p">
    <verse number="8" style="v" sid="2TI 2:8" />ମୁଇ ଜନ୍‌ ସୁବ୍‌କବର୍‌ ତକେ ଜାନାଇରଇଲି, ତେଇ ଜିସୁକିରିସ୍‌ଟକେ ଏତାଉଁ । ସେ ଦାଉଦର୍‌ କୁଟୁମେ ଜନମ୍‌ ଅଇଲା ଆରି ପର୍‌ମେସର୍‌ ତାକେ ମରନେଅନି ଉଟାଇଲା । <verse eid="2TI 2:8" /><verse number="9" style="v" sid="2TI 2:9" />ସେ ସୁବ୍‌କବରର୍‌ ଲାଗି ମୁଇ ଦୁକ୍‌ କସ୍‌ଟ ଅଇ ଆଇଲିନି ଆରି ଗଟେକ୍‌ ଦସ୍‌ କଲା ଲକର୍‌ପାରା ବନ୍ଦିଗରେ ଆଚି । ମାତର୍‌ ପର୍‌ମେସରର୍‌ ବାକିଅ ବାନ୍ଦାଇଅଇ ରଏନାଇ । <verse eid="2TI 2:9" /><verse number="10" style="v" sid="2TI 2:10" />ସେନ୍ତାରିସେ ବାଚିଅଇଲା ଲକ୍‌ମନ୍‌ ମିସା କେବେ ନ ସାର୍‌ବା ମଇମା ସଙ୍ଗ୍‍ ଜିସୁକିରିସ୍‌ଟ ଦେବା ମୁକ୍‌ତି, ପାଇବାଇ । ସେମନର୍‌ଲାଗି ଏ ସବୁ ବିସଇ ମୁଇ ମୁର୍‌ଚିକରି ରଇଲିନି । <verse eid="2TI 2:10" /><verse number="11" style="v" sid="2TI 2:11" />ଏ ବାକିଅ ସତ୍‌,</para>
  <para style="q1" vid="2TI 2:11">ଜଦି ଆମେ ତାର୍‌ ସଙ୍ଗ୍‌ ମରିଜାଇଆଚୁ,</para>
  <para style="q2" vid="2TI 2:11">ସେନ୍ତାର୍‌ ଆଲେ ଆମେ ତାର୍‌ସଙ୍ଗ୍‍ ବଁଚ୍‌ବୁ ମିସା,<verse eid="2TI 2:11" /></para>
  <para style="q1">
    <verse number="12" style="v" sid="2TI 2:12" />
    <note caller="+" style="x">
      <char style="xo" closed="false">୨:୧୨ </char>
      <char style="xt" closed="false">
        <ref loc="MAT 10:33">ମାତିଉ ୧୦:୩୩</ref>; <ref loc="LUK 12:9">ଲୁକ୍‌ ୧୨:୯</ref></char>
    </note>ଜଦି ଆମେ ମୁର୍‌ଚିକରି ରଇବୁ</para>
  <para style="q2" vid="2TI 2:12">ତେବେ ତାର୍‌ ସଙ୍ଗ୍‌ ସାସନ୍‌ ମିସା କର୍‌ବୁ ।</para>
  <para style="q1" vid="2TI 2:12">ଆମେ ଜଦି ତାକେ ନ ନାମୁ,</para>
  <para style="q2" vid="2TI 2:12">ସେ ଆମ୍‌କେ ମିସା ନ ନାମେ ।<verse eid="2TI 2:12" /></para>
  <para style="q1">
    <verse number="13" style="v" sid="2TI 2:13" />ମାତର୍‌ ଆମେ ବିସ୍‌ବାସ୍‌ କର୍‌ବାଟା ଏଲା କଲେ ମିସା</para>
  <para style="q2" vid="2TI 2:13">ସେ କାତା ଦେଇରଇବାଟା ସବୁ କରିସାରାଇସି ।</para>
  <para style="q1" vid="2TI 2:13">କାଇକେବଇଲେ ସେ ତାର୍‌ କାତା ନ ବାଦ୍‌ଲାଏ ।<verse eid="2TI 2:13" /></para>
  <para style="s">ନିମାନ୍‌ ସେବା କରୁ</para>
  <para style="p">
    <verse number="14" style="v" sid="2TI 2:14" />ପଦେକ୍‌ କାତା ନେଇ ଦଦାପେଲା ଅଇତେରଇଲେ, ସେଟା ଚୁଚାଇସେ । ସୁନ୍‌ବା ଲକ୍‌ମନ୍‌କେ ନସ୍‌ଟକରି ଦେଇସି । ଏନ୍ତାରି କଇ ପର୍‌ମେସରର୍‌ ମୁଆଟେ ଲକ୍‌ମନ୍‌କେ ଡାଟ୍‌ସଙ୍ଗ୍‍ ଆଦେସ୍‌ ଦେସ୍‌ । <verse eid="2TI 2:14" /><verse number="15" style="v" sid="2TI 2:15" />ସତ୍‌ ବାକିଅ ନିମାନ୍‌ ସଙ୍ଗ୍‌ ଜାନା । ଲାଜ୍‌ ନଇଲା କାମ୍‌ କର୍‌ବା ଲକ୍‌ପାରା ମାପ୍‌ରୁର୍‌ ଲଗେ ନିଜ୍‌କେ ଅଦିକାର୍‌ ପାଇଲା ଲକ୍‌ ବଲି ଦେକାଇଅଇବାକେ ଜତନ୍‌ ଅ । <verse eid="2TI 2:15" /><verse number="16" style="v" sid="2TI 2:16" />ମାତର୍‌ ଜନ୍‌ ଲକ୍‌ମନ୍‌ ଆସାର୍‌ କାତାଇ ଆରି ବକୁଆ କାତାଇ ଦିଆନ୍‌ ଦେଇତେ ରଇବାଇ, ସେନ୍ତାରି ଲକ୍‌ମନର୍‌ ଟାନେଅନି ଦୁରିକେ ର । ଜନ୍‌ ଲକ୍‌ମନ୍‌ ସେନ୍ତାରିଟାନେ ମିସ୍‌ବାଇ, ସେ ଲକ୍‌ମନ୍‌ ପର୍‌ମେସରର୍‌ ଟାନେଅନି ଦୁରିକେ ଜିବାଇ । <verse eid="2TI 2:16" /><verse number="17" style="v" sid="2TI 2:17" />ତାକର୍‌ କାତା ଗାଗ୍‌ଡେ ଅଦିକ୍‌ ଅଦିକ୍‌ ଅଇବା ଗଟେକ୍‌ ଗାଉପାରା ଅଇ ଲକ୍‌ମନ୍‌କେ ନସାଇସି । ସେନ୍ତାରିସେ ଉମନାଅ ଆରି ପିଲିତ୍‌ ଲକ୍‌ମନ୍‌କେ ଏନ୍ତି ସିକିଆ ଦେଇ ବୁଲ୍‌ଲାଇନି । <verse eid="2TI 2:17" /><verse number="18" style="v" sid="2TI 2:18" />ସେମନ୍‌ ମଲାଲକ୍‌ ଉଟି ସାରିଆଚେ ବଲି କଇକରି ସତ୍‌କେ ଚାଡିଦେଇଆଚତ୍‌ । ଏନ୍ତାରି କଇକରି କେତେ କେତେ ଲକର୍‌ ବିସ୍‌ବାସ୍‌ ନସାଇଦେଇ ଆଚତ୍‌ । <verse eid="2TI 2:18" /><verse number="19" style="v" sid="2TI 2:19" />ଅଇଲେମିସା ପର୍‌ମେସର୍‌ ଜନ୍‌ କୁନାଦି ବସାଇଆଚେ, ସେଟା ଡାଟ୍‌ସେ ରଇସି । ସେ କୁନାଦି ଉପ୍‌ରେ ଏନ୍ତାରି ଲେକା ଅଇଲାଆଚେ, “ମାପ୍‌ରୁ ତାର୍‌ ନିଜର୍‌ ଲକ୍‌କେ ଜାନେ, ଆରି ଜେତ୍‌କିଲକ୍‌ ସବୁ ଆମେ ମାପ୍‌ରୁର୍‌ ଲକ୍‌ ବଲାଇଅଇଲାଇନି, ସେମନ୍‌ ବୁଲ୍‌ କାମେ ଅନି ଦୁରିକେ ରଅତ୍‌ ।”<verse eid="2TI 2:19" /></para>
  <para style="p">
    <verse number="20" style="v" sid="2TI 2:20" />ଗଟେକ୍‌ ରାଜାର୍‌ ଗରେ କେତେ ରକାମର୍‌ ଗିନାକୁଡ୍‌କା ରଇସି, କେତେଟା ସୁନା ରୁପା ସଙ୍ଗ୍‍ ତିଆର୍‌ ଅଇଲାଟା, କେତେଟା ଗଚ୍‌ ଆରି ଚିକଟ୍‌ ମାଟିସଙ୍ଗ୍‍ ତିଆର୍‌ ଅଇଲା, କେତେଟା ବିବା ବଜି ବେଲର୍‌ପାଇ ଆରି କେତେଟା ଦିନ୍‌କେ ବାଇବାକେ ରଇସି । <verse eid="2TI 2:20" /><verse number="21" style="v" sid="2TI 2:21" />ଜେ ନିଜ୍‌କେ ସବୁ ରକାମର୍‌ ପାପେଅନି ଜାଗ୍‌ରତ୍‌ କରିରଇସି, ମାପ୍‌ରୁ ସେମନ୍‌କେ ନିକ କାମର୍‌ପାଇ ବାଇସି । କାଇକେବଇଲେ, ସେ ଦେକ୍‌ବା ଇସାବେ, ସେମନ୍‌ ନିକ ଲକ୍‌ ଆରି ସବୁ ରକାମର୍‌ ଦରମ୍‌ କାମର୍‌ପାଇ ନିଜେ ସର୍‌ପି ଅଇଲାଇ ଆଚତ୍‌ । <verse eid="2TI 2:21" /><verse number="22" style="v" sid="2TI 2:22" />ମାତର୍‌ ଦାଙ୍ଗ୍‌ଡା ବଇସେ ରଇବା ଗାଗଡର୍‌ ମନ୍‍କର୍‍ବାଟାନେଅନି ତୁଇ ଦୁରିକେ ର । ଟିକ୍‌ ବିସଇ କର୍‌ବାକେ ଚେସ୍‌ଟା କର୍‌ । ବିସ୍‌ବାସେ ଡାଁଟ୍‌ ରଅ । ବିନ୍‌ ଲକ୍‌ମନ୍‌କେ ଆଲାଦ୍‌ କର୍‌ । ଆରି ତାକର୍‌ ସଙ୍ଗ୍‍ ସାନ୍ତିସଙ୍ଗ୍‍ ର । ମନ୍‌କେ ସୁକଲ୍‌ କରି ଜେତ୍‌କି ସବୁଲକ୍‌ ମାପ୍‌ରୁକେ ପୁଜା କଲାଇନି, ସେମନର୍‌ ସଙ୍ଗ୍‍ ଏ ସବୁଜାକ କର୍‌ । <verse eid="2TI 2:22" /><verse number="23" style="v" sid="2TI 2:23" />ଆସାର୍‌ କାତାଇଅନି, ଚୁଚାଇ ଦଦାପେଲା ଅଇବା କାତାଇଅନି ଦୁରିକେ ର । କାଇକେବଇଲେ, ସେନ୍ତାରି ଟାନେ ମିସ୍‌ବା ଲକ୍‌ମନ୍‌ ସବୁ କିରଜାଟି ଅଇକରି ସାରିଜିବାଇ । ଏଟା ତୁଇ ଜାନିଆଚୁସ୍‌ । <verse eid="2TI 2:23" /><verse number="24" style="v" sid="2TI 2:24" />ମାପ୍‌ରୁକେ ସେବା କର୍‌ବା ଏନ୍ତାରି ଗଟେକ୍‌ ଲକ୍‌ କିରଜାଟି କର୍‌ବାର୍‌ନାଇ । ତାର୍‌ ବାଦୁଲେ, ସେ ସବୁକେ ସୁଆଲେ ଚଲାଚଲ୍‌ତି କର୍‌ବାର୍‌ । ସେ ନିକସଙ୍ଗ୍‍ ସିକାଇବାକେ ଜାନ୍‌ବାର୍‌ଆଚେ । ଦାପ୍‌ରେ ରିସା ନ ଅଇକରି ମୁର୍‌ଚି ରଇବାର୍‌ ଆଚେ । <verse eid="2TI 2:24" /><verse number="25" style="v" sid="2TI 2:25" />ପର୍‌ମେସର୍‌ ତାର୍‌ ମନ୍‌ ବାଉଡାଇବାକେ ଦେଇସି, ସେଟା ଆସାଅଇ ତାର୍‌ ବିରଦେ କାତା ଅଇବା ଲକ୍‌ମନ୍‌କେ ସେ ଦରମ୍‌ ସଙ୍ଗ୍‍ ସୁଆଲ୍‌ କର୍‌ବାର୍‌ ଆଚେ । ସତ୍‌ ବିସଇ ଜାନ୍‌ବାକେ ସେମନ୍‌କେ ସାଇଜ କର । <verse eid="2TI 2:25" /><verse number="26" style="v" sid="2TI 2:26" />ତାର୍‌ ଚିନ୍ତା କର୍‌ବାଟାନେ ସେମନ୍‌ ସତ୍‌ ବିସଇ ଅଇସି କି ନାଇ ବଲି ନ ବାବିକରି ରଇବାର୍‌ । ତାର୍‌ ମନ୍‍ କଲାଟା ପୁରାପୁରୁନ୍‌ କର୍‌ବାକେ ସଇତାନ୍‌ ସେମନ୍‌କେ ବନ୍ଦିକରି ନେଲାଆଚେ । ତାର୍‌ ପାନ୍ଦେଅନି ସେମନ୍‌ ରକିଆ ପାଅତ୍‌ ।<verse eid="2TI 2:26" /></para>
  <chapter eid="2TI 2" />
  <chapter number="3" style="c" sid="2TI 3" />
  <para style="s">ସେସ୍‌ କାଲେ ଗଟଲା ଗଟ୍‍ନା</para>
  <para style="p">
    <verse number="1" style="v" sid="2TI 3:1" />ମାତର୍‌ ଜାନିର । ଜଗତର୍‌ ସାରାସାରି ଦିନ୍‌ମନ୍‌କେ ବେସି ଦୁକ୍‌ କସ୍‌ଟ ବେଲା ଆଇସି । <verse eid="2TI 3:1" /><verse number="2" style="v" sid="2TI 3:2" />କାଇକେବଇଲେ ଲକ୍‌ମନ୍‌ ନିଜେ ଆଲାଦ୍‌ ଅଇକରି ବିନ୍‌ ଲକ୍‌କେ ଆଲାଦ୍‌ ନ କରତ୍‌ । ସେମନ୍‌ ଡାବୁକାସୁ ଆସାକର୍‌ବା ଲକ୍‌, ନିଜର୍‌ ବିସଇଟାନେ ବଡ୍‌ପନ୍‌ ଅଇବା ଲକ୍‌, ବିନ୍‌ ଲକ୍‌କେ ନିନ୍ଦା କର୍‌ବା ଲକ୍‌, ତାକର୍‌ ଆୟା ବାବାର୍‌ କାତା ନ ମାନ୍‌ବା ଲକ୍‌, ଦନିଅବାଦ୍‌ ଦେବାଟା ପାସର୍‌ବା ଲକ୍‌, ପର୍‌ମେସରର୍‌ ବିସଇକେ ସନ୍‌ମାନ୍‌ ନ ଦେବା ଲକ୍‌, <verse eid="2TI 3:2" /><verse number="3" style="v" sid="2TI 3:3" />ବିନ୍‌ ଲକ୍‌ମନ୍‌କେ କେମା ନ ଦେବା ଲକ୍‌, ବିନ୍‌ ଲକର୍‌ ବିସଇ ମିଚ୍‌ କଇବା ଲକ୍‌, ନିଜେ ଜାଗ୍‌ରତ୍‌ ନ ରଇବା ଲକ୍‌, କିରଜାଟି ଅଇବା ଲକ୍‌, ନିକ ବିସଇ ଗିନ୍‌ କର୍‌ବା ଲକ୍‌, <verse eid="2TI 3:3" /><verse number="4" style="v" sid="2TI 3:4" />ବିସ୍‌ବାସେ ବିସ୍‌ ଦେବା ଲକ୍‌, ବକୁଆ ବିସଇ କର୍‌ବା ଲକ୍‌, ବିନ୍‌ ଲକର୍‌ଟାନେଅନି ବଡ୍‌ ବଲାଇଅଇବା ଲକ୍‌, ପର୍‌ମେସର୍‌କେ ଆଲାଦ୍‌ କର୍‌ବା ବାଦୁଲେ ନିଜ୍‌କେ ସାର୍‌ଦା କରାଇବା ଲକ୍‌ । <verse eid="2TI 3:4" /><verse number="5" style="v" sid="2TI 3:5" />ପର୍‌ମେସର୍‌କେ ସେବା କଲିନି ବଲି ଦେକାଇବାଇ, ମାତର୍‌ ତାର୍‌ ବପୁ ତାକର୍‌ ଜିବନ୍‌ ବାଦ୍‌ଲାଇବାକେ ନ ଦେଅତ୍‌ । ସେନ୍ତାରି ଲକ୍‌ମନର୍‌ଟାନେଅନି ଦୁରିକେ ର । <verse eid="2TI 3:5" /><verse number="6" style="v" sid="2TI 3:6" />କାଇକେବଇଲେ ଏନ୍ତାରି ଲକ୍‌ ବିନ୍‌ ଗର୍‌ମନ୍‌କେ ପୁରିଦେଇ ତେଇ ରଇବା ମାଇଜିମନ୍‌କେ ନାଡାଇଲାଇନି । ଏ ମାଇଜିମନ୍‌ ତାକର୍‌ ପାପର୍‌ ଲାଗି ନିଜ୍‌କେ ଦସ୍‌ ଦେଇ ବିନ୍‌ ବିନ୍‌ ରକାମର୍‌ କରାପ୍‌ ମନ୍‍କର୍‍ବାଟାସଙ୍ଗ୍‍ ପୁରାପୁରୁନ୍‌ ଅଇଲାଇଆଚତ୍‌ । <verse eid="2TI 3:6" /><verse number="7" style="v" sid="2TI 3:7" />ସେମନ୍‌ ସବୁବେଲେ ବିନ୍‌ ବିନ୍‌ ରକାମର୍‌ ସିକିଆ ସିକ୍‌ବାକେ ମନ୍‌ କଲାଇନି । ମାତର୍‌ ତେଇର୍‌ ସତ୍‌ ବିସଇ ନାଜାନ୍‌ଲାଇନି । <verse eid="2TI 3:7" /><verse number="8" style="v" sid="2TI 3:8" />ଆଗର୍‌ କାଲେ ଜେନ୍ତାରିକି, ଜୁନସ୍‌ ଆରି ଜମ୍‌ବିରିସ୍‌ ମସାର୍‌ ବିରୁଦେ ଉଟ୍‌ଲାଇ, ସେନ୍ତାରିସେ ଏ ସିକାଉମନ୍‌ ମିସା ସତ୍‌କେ ବିରଦ୍‌ କଲାଇନି । ସେମନର୍‌ ମନ୍‌ କରାପ୍‌ ଅଇଆଚେ । ଆରି ବିସ୍‌ବାସର୍‌ କାତା ଉଟ୍‌ଲେ ତାକର୍‌ଟା ଚୁଚାଇସେ । <verse eid="2TI 3:8" /><verse number="9" style="v" sid="2TI 3:9" />ମାତର୍‌ ସେମନ୍‌ ନିଜେ ପାଁଚିରଇବାଟା ସବୁବେଲର୍‌ପାଇ ନ ରଏ । କାଇକେବଇଲେ ଜାନାସ୍‌ ଆରି ଜିମିରସ୍‌ ବକୁଆଟାମନ୍‌ ବଲି ଆଗ୍‌ତୁର୍‌ ଲକ୍‌ ଜାନ୍‌ଲାଇ, ସେନ୍ତାରିସେ ଏବର୍‌ ଲକ୍‌ମନ୍‌ ମିସା ସେମନ୍‌ ବକୁଆ ବଲି ଜାନ୍‌ବାଇ ।<verse eid="2TI 3:9" /></para>
  <para style="s">ତିମତିକେ ପାଉଲର୍‌ ସେସ୍‌ କାତା</para>
  <para style="p">
    <verse number="10" style="v" sid="2TI 3:10" />ମାତର୍‌ ତିମତି ତୁଇ ମର୍‌ ସବୁ ବିସଇ ଜାନିଆଚୁସ୍‌ । ମୁଇ ଲକ୍‌ମନ୍‌କେ କେନ୍ତାରି ସିକାଇଲିନି, କେନ୍ତାରି ଚଲାଚଲ୍‌ତି କଲିନି, ମର୍‌ ଆଦେସ୍‌ କାଇଟା, ମର୍‌ ବିସ୍‌ବାସ୍‌ କେନ୍ତିଟା, ମୁଇ କେନ୍ତି ମୁର୍‌ଚିକରି ରଇଲିଆଚି, ବିନ୍‌ ବିନ୍‌ ଲକ୍‌ମନ୍‌କେ କେନ୍ତି ଆଲାଦ୍‌ କରିଆଚି ଆରି ମକେ ଆଇଲା ଦୁକ୍‌ କସ୍‌ଟ ମିସା ଜାନୁସ୍‌ । <verse eid="2TI 3:10" /><verse number="11" style="v" sid="2TI 3:11" /><note caller="+" style="x"><char style="xo" closed="false">୩:୧୧ </char><char style="xt" closed="false"><ref loc="ACT 13:14-52">ପେରିତ୍‌ ୧୩:୧୪-୫୨</ref>; </char><char style="xt" closed="false"><ref loc="ACT 14:1-7">ପେରିତ୍‌ ୧୪:୧-୭</ref>; </char><char style="xt" closed="false"><ref loc="ACT 14:8-20">ପେରିତ୍‌ ୧୪:୮-୨୦</ref></char></note>ଲକ୍‌ମନ୍‌ ମକେ ଦୁକ୍‌ କସ୍‌ଟ ଦେଲାଟା ଆନ୍‌ଟିକିୟ, ଇକନିୟ ଆରି ଲୁସ୍‌ତା ନଅର୍‌ମନ୍‌କେ କାଇ କାଇଟା ଅଇରଇଲା ଆରି କେତେକ୍‌ ଅଦିକ୍‌ କସ୍‌ଟ ପାଇରଇଲି, ସେ ସବୁ ବିସଇ ତୁଇ ଜାନୁସ୍‌ । ମାତର୍‌ ମାପ୍‌ରୁ ଜିସୁ ମକେ ସବୁ ଦୁକ୍‌ କସ୍‌ଟ ଟାନେଅନି ରକିଆ କଲା । <verse eid="2TI 3:11" /><verse number="12" style="v" sid="2TI 3:12" />ଦେକ୍‌ବାକେଗାଲେ ଜେତ୍‌କି ଲକ୍‌ ଜିସୁକିରିସ୍‌ଟକେ ବିସ୍‌ବାସ୍‌ କରି ପର୍‌ମେସର୍‌ ଦେକ୍‌ବା ଇସାବେ ଦରମ୍‌ ଚଲାଚଲ୍‌ତି କର୍‌ବାକେ ମନ୍‌ କଲାଇନି, ସେମନ୍‌ ସବୁ ବିସ୍‌ବାସ୍‌ ନ କଲା ଲକ୍‌ମନର୍‌ଟାନେଅନି ଦୁକ୍‌ କସ୍‌ଟ ପାଇବାଇ । <verse eid="2TI 3:12" /><verse number="13" style="v" sid="2TI 3:13" />ମାତର୍‌ କରାପ୍‌ ଲକ୍‌ମନ୍‌ ଆରି ନାଡାଉମନ୍‌ ଅଦିକ୍‌ ଅଦିକ୍‌ କରାପ୍‌ ଅଇଜିବାଇ । ସେମନ୍‌ ଲକ୍‌ମନ୍‌କେ ନାଡାଇକରି ନିଜେ ନାଡାଇଅଇବାଇ । <verse eid="2TI 3:13" /><verse number="14" style="v" sid="2TI 3:14" />ମାତର୍‌ ତୁଇ ଜେତ୍‌କି ବିସଇ ସିକିଆଚୁସ୍‌, ଆରି ସେଟା ସବୁ ସତ୍‌ ବଲି ବିସ୍‌ବାସ୍‌ କରିଆଚୁସ୍‌, ସେଟା ସବୁ ଡାଟ୍‌ ସଙ୍ଗ୍‍ ଦାରି ର । କାଇକେବଇଲେ, ନିକ ସିକାଇବା ଲକ୍‌ମନର୍‌ ଟାନେଅନି ଏ ସବୁ ସିକିଆଚୁସ୍‌ । <verse eid="2TI 3:14" /><verse number="15" style="v" sid="2TI 3:15" />ଆରି ତୁଇ ପିଲାବେଲେ ଅନି ସୁକଲ୍‌ ସାସ୍‌ତର୍‌ ଜାନିଆଚୁସ୍‌ । କିରିସ୍‌ଟ ଜିସୁକେ ବିସ୍‌ବାସ୍‌ କଲାର୍‌ ପାଇ ପର୍‌ମେସର୍‌ ତକେ ରକିଆ କର୍‌ସି ବଲି ତୁଇ ଜାନ୍‌ଲୁସ୍‌ନି । <verse eid="2TI 3:15" /><verse number="16" style="v" sid="2TI 3:16" />ସବୁ ସାସ୍‌ତର୍‌ ପର୍‌ମେସରର୍‌ ଟାନେଅନି ଆଇଲା ଆଚେ, ଆରି ସେଟା ଲକ୍‌ମନ୍‌କେ ସିକାଇବାକେ, ବୁଲ୍‌ ଅଇଲାଟା ଟିକ୍‌ କର୍‌ବାକେ, ଟିକ୍‌ ବିସଇ କର୍‌ବାକେ, ଆରି ଲକ୍‌ମନ୍‌କେ ସିକାଇବାକେ ଆମ୍‌କେ ସାଇଜ କର୍‌ସି । <verse eid="2TI 3:16" /><verse number="17" style="v" sid="2TI 3:17" />ଜେନ୍ତାରି କି, ପର୍‌ମେସର୍‌କେ ସେବା କର୍‌ବା ଗଟେକ୍‌ ଲକ୍‌ ପୁରାପୁରୁନ୍‌ ତିଆର୍‌ ଅଇ, ସବୁ ଦରମ୍‌ କାମ୍‌ କର୍‌ବାକେ ବପୁ ପାଇସି ।<verse eid="2TI 3:17" /></para>
  <chapter eid="2TI 3" />
  <chapter number="4" style="c" sid="2TI 4" />
  <para style="p">
    <verse number="1" style="v" sid="2TI 4:1" />ପର୍‌ମେସର୍‌ ଆରି ଜିସୁକିରିସ୍‌ଟ ମର୍‌ ସାକି । ଜେକି ମଲା ଲକ୍‌ମନର୍‍ ଆରି ଜିବନ୍‌ ରଇଲା ଲକ୍‌ମନର୍‌ ବିଚାର୍‌ କର୍‌ସି । ତାର୍‌ ରାଇଜର୍‌ ଲାଗି, ସେ ଜଗତେ ସାସନ୍‌ କର୍‌ବାକେ ଆଇସି । ସେଟାର୍‌ପାଇଁ ମୁଇ ତମ୍‌କେ ତିଆର୍‌ଲିନି । <verse eid="2TI 4:1" /><verse number="2" style="v" sid="2TI 4:2" />ସୁବ୍‌ କବର୍‌ ସବୁକେ ଜାନାଆ । ଲକ୍‌ମନ୍‌ ସେଟା ସୁନ୍‌ବାକେ ମନ୍‍ କଲାବେଲେ କି ନ ସୁନ୍‌ବା ବେଲେ ସେଟା ଜାନାଇବାକେ ଜାଗିର । ବୁଲ୍‌କରି କାରାପ୍‌ କାମ୍‌ କର୍‌ବା ଲକ୍‌ମନ୍‌କେ ସେଟା ଚାଡ୍‌ବାକେ ଡାଟ୍‌ ସଙ୍ଗ୍‍ କ । ଆସା ନ ଚାଡି ପର୍‌ମେସରର୍‌ ବାକିଅ ସିକାଇତେର । ସେମନ୍‌କେ ନିକ କାମ୍‌ କର୍‌ବାକେ ସାର୍‌ଦା କରାଆ । <verse eid="2TI 4:2" /><verse number="3" style="v" sid="2TI 4:3" />ଗଟେକ୍‌ ବେଲା ଆଇସି, ଜେଡେବେଲେ ସତ୍‌ ସିକିଆ ସୁନ୍‌ବାକେ ଲକ୍‌ମନ୍‌ ମନ୍‍ ନ କରତ୍‌ । ତାର୍‌ ବାଦୁଲେ ସେମନ୍‌ ଜନ୍‌ କାରାପ୍‌ ବିସଇ କର୍‌ବାକେ ମନ୍‌ କର୍‍ବାଇ, ସେଟା କର୍‌ତେରଇବାଇ । ବିନ୍‌ ବିନ୍‌ଟା ସିକାଉମନ୍‌କେ ଡାକିକରି, ତାକର୍‌ ଟାନେ ଜନ୍‌ ସାର୍‌ଦାର୍‌ ବିସଇ ସୁନ୍‍ବାକେ ମନ୍‍ କର୍‍ବାଇ, ସେନ୍ତାରି ଲକ୍‌ମନ୍‌କେ ଡାକିଆନ୍‌ବାଇ । <verse eid="2TI 4:3" /><verse number="4" style="v" sid="2TI 4:4" />ସତ୍‌ ବିସଇ ଦିଆନ୍‌ ନ ଦେଇକରି କାତାନିମନ୍‌ ସୁନ୍‌ବାକେ ମନ୍‌ କର୍‌ବାଇ । <verse eid="2TI 4:4" /><verse number="5" style="v" sid="2TI 4:5" />ମାତର୍‌ ତିମତି, ତୁଇ ନିଜେ ସବୁବେଲେ ଜାଗ୍‌ରତ୍‌ ଅଇ ର । ଦୁକ୍‌ କସ୍‌ଟ ଆଇଲେ ମୁର୍‌ଚିକରି ର । ସୁବ୍‌କବର୍‌ ଜାନାଇତେର । ତର୍‌ ଦାଇତେ ରଇବା ସବୁ କାମ୍‌ କର୍‌ତେରଇବାର୍‍ ।<verse eid="2TI 4:5" /></para>
  <para style="p">
    <verse number="6" style="v" sid="2TI 4:6" />ଗଟେକ୍‌ ପୁଜାରି ଜେନ୍ତିକି ବେଦିଟାନେ ବଲି ଚଗାଇସି, ସେନ୍ତାରିସେ, ଏବେ ମର୍‌ ଜିବନ୍‌ ସର୍‌ପାଇ ଅଇବା ବେଲା କେଟିଆଚେ । ତାର୍‌ଲାଗି ଏ ସବୁ ଆଦେସ୍‌ ମୁଇ ତକେ ଦେଲିନି । <verse eid="2TI 4:6" /><verse number="7" style="v" sid="2TI 4:7" />ଆରାଜିତାଟାନେ ମୁଇ ନିକସଙ୍ଗ୍‍ ଜୁଇଦ୍‌ କଲିଆଚି । ଜେତ୍‌କି ପାଲାଇବାର୍‌ ରଇଲା ମୁଇ ନିକସଙ୍ଗ୍‍ ସାରାଇଲି । ଆରି ମୁଇ ମର୍‌ ବିସ୍‌ବାସ୍‌ ଆରାଇନାଇ । <verse eid="2TI 4:7" /><verse number="8" style="v" sid="2TI 4:8" />ଏବେ ସର୍‌ଗେ ମର୍‌ପାଇ ଜିତ୍‌ଲା ମୁକୁଟ୍‌ ସଙ୍ଗଇଆଚେ । ଏ ମୁକୁଟ୍‌ ପର୍‌ମେସରର୍‌ ମୁଆଟେ ମୁଇ ଦରମ୍‌ ସଙ୍ଗ୍‍ ଚଲାଚଲ୍‌ତି କଲାର୍‌ପାଇ ଆଚେ । ମାପ୍‌ରୁ ଜେ କି କାକେ ଅନିଆଇ ନ କରି ବିଚାର୍‌ କର୍‌ସି, ତାର୍‌ ବିଚାର୍‌ନା ଦିନେ ସେ ମୁକୁଟ୍‌ ମକେ ପୁରୁସ୍‌କାର୍‌ ଇସାବେ ଦେଇସି । ସେଟା ଅବ୍‌କା ମର୍‌ପାଇ ନାଇ, ମାତର୍‌ ଜେତ୍‌କି ଲକ୍‌ ସେ ବାଉଡି ଆଇବାଟା ଜାଗିଆଚତ୍‌, ସେମନ୍‌କେ ସବୁକେ ଦେଇସି ।<verse eid="2TI 4:8" /></para>
  <para style="s">ନିଜର୍‌ ଆଦେସ୍‌</para>
  <para style="p">
    <verse number="9" style="v" sid="2TI 4:9" />ତିମତି, ଜେତେକ୍‌ ଦାପ୍‌ରେ ତୁଇ ମର୍‌ଲଗେ ଆଇବାକେ ଚେସ୍‌ଟା କର୍‌ । <verse eid="2TI 4:9" /><verse number="10" style="v" sid="2TI 4:10" /><note caller="+" style="x"><char style="xo" closed="false">୪:୧୦ </char><char style="xt" closed="false"><ref loc="COL 4:14">କଲସିଅ ୪:୧୪</ref>; <ref loc="PHM 1:24">ପିଲିମନ୍‌ ୧:୨୪</ref>; </char><char style="xt" closed="false"><ref loc="2CO 8:23">୨ୟ କରନ୍ତିୟ ୮:୨୩</ref>; <ref loc="GAL 2:3">ଗାଲାତିୟ ୨:୩</ref>; <ref loc="TIT 1:4">ତିତସ୍‌ ୧:୪</ref></char></note>କାଇକେବଇଲେ ଦିମା ଏବେ ମକେ ଚାଡିକରି ତେସଲନିକି ଗାଲାଆଚେ । ସେ ଏ ଜଗତର୍‌ ବିସଇ ଅଦିକ୍‌ ମନ୍‌ କଲାନି । କର୍‌ସିନ୍‌ ଗାଲାତିଆଇ ଗାଲା, ଆରି ତିତସ୍‌ ଦୁଲ୍‌ମତି ଗାଲା । <verse eid="2TI 4:10" /><verse number="11" style="v" sid="2TI 4:11" /><note caller="+" style="x"><char style="xo" closed="false">୪:୧୧ </char><char style="xt" closed="false"><ref loc="COL 4:14">କଲସିଅ ୪:୧୪</ref>; <ref loc="PHM 1:24">ପିଲିମନ୍‌ ୧:୨୪</ref>; </char><char style="xt" closed="false"><ref loc="ACT 12:12">ପେରିତ୍‌ ୧୨:୧୨</ref>,<ref loc="ACT 12:25">୨୫</ref>;<ref loc="ACT 13:13">୧୩:୧୩</ref>;<ref loc="ACT 15:37-39">୧୫:୩୭-୩୯</ref>; <ref loc="COL 4:10">କଲସିଅ ୪:୧୦</ref>; <ref loc="PHM 1:24">ପିଲିମନ୍‌ ୧:୨୪</ref></char></note>ଲୁକ୍‌ ଗଟେକ୍‌ ଲକ୍‌ସେ ମର୍‌ସଙ୍ଗ୍‍ ଆଚେ । ତୁଇ ଆଇଲାବେଲେ ମାର୍‌କକେ ତର୍‌ ସଙ୍ଗ୍‍ ଡାକିଆନ୍‌ । କାଇକେବଇଲେ ଇତି ରଇଲାବେଲେ ମର୍‌ କାମେ ସେ ସାଇଜ କର୍‌ସି । <verse eid="2TI 4:11" /><verse number="12" style="v" sid="2TI 4:12" /><note caller="+" style="x"><char style="xo" closed="false">୪:୧୨ </char><char style="xt" closed="false"><ref loc="ACT 20:4">ପେରିତ୍‌ ୨୦:୪</ref>; <ref loc="EPH 6:2">ଏପିସିୟ ୬:୨</ref>,<ref loc="EPH 6:22">୨୨</ref>; <ref loc="COL 4:7">କଲସିଅ ୪:୭</ref>,<ref loc="COL 4:8">୮</ref></char></note>ତିକିକସ୍‌କେ ମୁଇ ଏପିସିଅ ପାଟାଇଆଚି । <verse eid="2TI 4:12" /><verse number="13" style="v" sid="2TI 4:13" /><note caller="+" style="x"><char style="xo" closed="false">୪:୧୩ </char><char style="xt" closed="false"><ref loc="ACT 20:6">ପେରିତ୍‌ ୨୦:୬</ref></char></note>ତୟସ୍‌ ନଅର୍‌ ଚାଡ୍‌ଲାବେଲେ କର୍‌ପର୍‌ ଗରେ ମୁଇ ମର୍‌ ଅଡ୍‌ବାଟା ଚାଡିଆଚି । ତୁଇ ଆଇବାବେଲେ ସେଟା ଦାରିଆଉ । ଆରି ମର୍‌ ବଇପତର୍‌ମନ୍‌ ଆରି ଲଡାକେ ଆଇବା କାଗଜ୍‌ପତର୍‌ ମିସା ଦାରିଆଉ । ମେଣ୍ଡାର୍‌ ଚାମ୍‌ ସଙ୍ଗ୍‍ ତିଆର୍‌ ଅଇଲାଟା ଚାଡ୍‌ବାର୍‌ ନାଇ ।<verse eid="2TI 4:13" /></para>
  <para style="p">
    <verse number="14" style="v" sid="2TI 4:14" />
    <note caller="+" style="x">
      <char style="xo" closed="false">୪:୧୪ </char>
      <char style="xt" closed="false">
        <ref loc="1TI 1:20">୧ମ ତିମତି ୧:୨୦</ref>; </char>
      <char style="xt" closed="false">
        <ref loc="ROM 2:6">ରମିୟ ୨:୬</ref>
      </char>
    </note>କଁସ୍‌ କାମ୍‌ କରୁ ଆଲେକ୍‌ଜାଣ୍ଡେର୍‌ ମକେ ବେସି ଅନିଆଇ କରି ଆଚେ । ସେ କଲା କାମର୍‌ପାଇ ମାପ୍‌ରୁ ତାକେ ବେସି ଡଣ୍ଡ୍‌ ଦେଇସି । <verse eid="2TI 4:14" /><verse number="15" style="v" sid="2TI 4:15" />ତୁଇ ମିସା ତାର୍‌ଟାନେଅନି ଜାଗ୍‌ରତ୍‌ ରଅ । ସେ ଆମର୍‌ ସିକିଆ ଡାଟ୍‌ ସଙ୍ଗ୍‍ ବିରଦ୍‌ କରିରଇଲା । <figure style="fig" alt="Scrolls standing by ink well" file="hk00153c.tif" size="col" copy="Horace Knowles ©" ref="୪:୧୩">ଚାମ୍‌ଟାନେ ସିରାସଙ୍ଗ୍‍ ଲେକାଅଇରଇଲାଟା </figure><verse eid="2TI 4:15" /></para>
  <para style="p">
    <verse number="16" style="v" sid="2TI 4:16" />ମୁଇ ପର୍‌ତୁମ୍‌ତର୍‌ ନିଜ୍‌କେ ରକିଆ କର୍‌ବାକେ ବିଚାର୍‌ନା ଜାଗାଇ ଗାଲାବେଲେ, ମର୍‌ବାଟେ ଅଇକରି ସାକି ଦେବାକେ କେ ନ ରଇଲାଇ । ତାର୍‌ ବାଦୁଲେ ସବୁଲକ୍‌ ମକେ ଚାଡିଦେଲାଇ । ଏ କାମର୍‌ପାଇ ସେମନ୍‌କେ ପର୍‌ମେସର୍‌ ଡଣ୍ଡ୍‌ ନ ଦେଅ । <verse eid="2TI 4:16" /><verse number="17" style="v" sid="2TI 4:17" />ସେ ବିଚାର୍‌ନା ଜାଗାଇ ଜେତ୍‌କି ଜିଉଦି ନ ଅଇଲା ଲକ୍‌ମନ୍‌ ରୁଣ୍ଡିରଇଲାଇ, ସେମନ୍‌କେ ସବୁକେ ଜିସୁକିରିସ୍‌ଟର୍‌ ସୁବ୍‌କବର୍‌ ଜେନ୍ତାରିକି ମୁଇ ପୁରାପୁରୁନ୍‌ ବାବେ ଜାନାଇପାର୍‌ବି, ସେଟାର୍‌ପାଇଁ ମାପ୍‌ରୁ ମର୍‌ସଙ୍ଗ୍‍ ରଇକରି ମକେ ବପୁଦେଲାଆଚେ । ସେ ବିଚାର୍‌ନାର୍‍ ସାରାସାରି ମକେ କାଇବାକେ ଆସିରଇବା ଗଟେକ୍‌ ସିଅଁର୍‌ ଟାନେଅନି ରକିଆ କଲାପାରା ମାପ୍‌ରୁ ରକିଆ କଲା । <verse eid="2TI 4:17" /><verse number="18" style="v" sid="2TI 4:18" />ବିପଦେ ପାକାଇବା ସବୁ ଗଟ୍‍ନାଇଅନି ମାପ୍‌ରୁ ଜିସୁ ମକେ ରକିଆ କରି, ସର୍‌ଗେ ରଇବା ତାର୍‌ ରାଇଜେ କାଇଟା ନ ଅଇତେ ଡାକିନେଇସି । କାଲ୍‌ କାଲ୍‌ ଜୁଗ୍‌ ଜୁଗ୍‌ ସେ ଆକା ଡାକ୍‌ପୁଟା ପାଅ । ଆମେନ୍‌ !<verse eid="2TI 4:18" /></para>
  <para style="s">ପାଉଲର୍‌ ଜୁଆର୍‌</para>
  <para style="p">
    <verse number="19" style="v" sid="2TI 4:19" />
    <note caller="+" style="x">
      <char style="xo" closed="false">୪:୧୯ </char>
      <char style="xt" closed="false">
        <ref loc="ACT 18:2">ପେରିତ୍‌ ୧୮:୨</ref>;</char>
      <char style="xt" closed="false">
        <ref loc="2TI 1:16">୨ୟ ତିମତି ୧:୧୬</ref>,<ref loc="2TI 1:17">୧୭</ref></char>
    </note>ପିର୍‌ସିଲାକେ ଆରି ଆକିଲାକେ ଜୁଆର୍‌ ଜାନାଆ । ଆରି ଅନିସିପରର୍‌ କୁଟୁମ୍‌କେ ମିସା ମର୍‌ ଜୁଆର୍‌ ଜାନାଆ । <verse eid="2TI 4:19" /><verse number="20" style="v" sid="2TI 4:20" /><note caller="+" style="x"><char style="xo" closed="false">୪:୨୦ </char><char style="xt" closed="false"><ref loc="ACT 19:22">ପେରିତ୍‌ ୧୯:୨୨</ref>; <ref loc="ROM 16:23">ରମିୟ ୧୬:୨୩</ref>; </char><char style="xt" closed="false"><ref loc="ACT 20:4">ପେରିତ୍‌ ୨୦:୪</ref>;<ref loc="ACT 21:29">୨୧:୨୯</ref></char></note>ଏରାସ୍‌ତ କରନ୍ତିଅ ନଅରେ ଆଚେ । ଆରି ତର୍‌ପିମସ୍‌କେ ଜର୍‌ ଅଇଲାକେ ମୁଇ ତାକେ ମିଲିତି ଚାଡିଦେଇ ଆସିଆଚି । <verse eid="2TI 4:20" /><verse number="21" style="v" sid="2TI 4:21" />ତୁଇ ସିତ୍‌ଦିନ୍‌ ଅଇବା ଆଗ୍‌ତୁ ଆଇବାକେ ଚେସ୍‌ଟା କର୍‌ । ଇଉବୁଲ୍‌ ପୁଦେନ୍‌ସ୍‌, ଲିନ୍‌, କଲ୍‌ଦିଆ ଆରି ଇତିରଇବା ସବୁ ବିସ୍‌ବାସି ବାଇବଇନି ତକେ ଜୁଆର୍‌ ଜାନାଇଲାଇନି ।<verse eid="2TI 4:21" /></para>
  <para style="p">
    <verse number="22" style="v" sid="2TI 4:22" />ପର୍‌ମେସର୍‌ ଜିବନ୍‌ ଦୁକାଇ ଦୟା କଲାଟା ତମର୍‌ ସଙ୍ଗ୍‍ ରଅ ।<verse eid="2TI 4:22" /></para>
  <chapter eid="2TI 4" />
</usx>