<?xml version="1.0" encoding="utf-8"?>
<usx version="3.0">
  <book code="DAN" style="id">DAN - Sida</book>
  <para style="h">ଦାନିଏଲ୍‌</para>
  <para style="toc3">ଦାନିଏଲ୍‌</para>
  <para style="toc2">ଦାନିଏଲ୍‌</para>
  <para style="toc1">ଦାନିଏଲ୍‌ ବବିସତ୍ ବକ୍‌ତାର୍ ବଇ</para>
  <para style="mt2">ଦାନିୟେଲ ବଭିଷ୍ୟଦ୍‌ବକ୍ତାଙ୍କ ପୁସ୍ତକ</para>
  <para style="mt1">ଦାନିଏଲ୍‌</para>
  <para style="imt">ଏ ବଇ ବିସଇରେ ଜାନ୍‌ବାଟା</para>
  <para style="iot">ଲେକ୍‌ଲା ଲକ୍ ଆରି ତାରିକ୍‌</para>
  <para style="ip">1 ଦାନିଏଲର୍ ବଇଟାନେ ଇସ୍‌ରେଏଲ୍‌ମନର୍ ବାବିଲନେ ଅନି କେଦାଗାଲା ବେଲେ ବବିସତ୍ ବକ୍‌ତା ଦାନିଏଲର୍ ଜିବନ୍ ଆରି ବବିସତ୍‌କାତା ଦେକ୍‌ବା ବିସୟ୍‌ରେ ଲେକା ଗାଲା ଆଚେ । ଏଟା ଦାନିଏଲ୍ ଆରି ତାର୍ ମଇତର୍ ମନର୍ ବିସ୍‌ବାସ୍ ଆରି ଜାତି ଆରି ପୁର୍‌ତିବି ବିସୟ୍‌ରେ ବବିସତ୍ କାତା ବିସୟ୍‌ରେ ଜାନାଇଲାନି । ଏ ବଇଟାନେ ୬୦୫ ଟାନେ ଅନି କମ୍‌ସେ କମ୍ ୫୩୫ କିରିସ୍‌ଟାବ୍‌ଦ ଜାକ ଗଟେକ୍ ସମୟ୍ ରଇଲା, ଜନ୍‌ଜାଗାଇକି ଦାନିଏଲ୍ ବାବିଲନର୍ ଚାର୍‌ଲକ୍ ବିନ୍‌ବିନ୍ ରାଜାମନ୍ ସାସନ୍ କର୍‌ବା ବେଲେ ସେବା କରି ରଇଲା ରିତିନିତି ଇସାବେ ଦେକ୍‌ବାକେ ଗାଲେ ଦାନିଏଲ୍ ନିଜେ ସେ ସମଏଁ ବାବିଲନେ ଏ ବଇକେ ଲେକି ରଇଲା, ମାତର୍ ବେସି ପଣ୍ଡିତ୍‌ମନ୍ ଦାବିକଲାଇନିଜେ ଏଟାର୍ ପଚେ ଇସ୍‌ରାଏଲ୍ ଦେସେ, ଦୁତିଅ ସତାର୍‌ଦି କିରିସ୍‌ଟ ପୁର୍‌ବ ବେଲେ ଲେକାଜାଇ ରଇଲା। ଅଲ୍‌ଗା ଲକ୍‌ମନ୍ ବିସ୍‌ବାସ୍ କଲାଇନିଜେ ବଇର୍ କେତେଟା ବାଗ୍ ବିନ୍ ସମୟ୍‌ରେ ଲେକାଜାଇ ରଇଲା ।</para>
  <para style="ip">ଦାନିଏଲର୍ ବଇ କେଦାଜାଇ ରଇବା ଇସ୍‌ରାଏଲିଅ ମନ୍‌କେ ଆରି ଆଗର୍ ପିଡିକେ ଆସା କରାଇବାକେ ଲେକାଜାଇ ରଇଲା ଜେଡେବେଲେ କସ୍‌ଟର୍ ସମୟ୍ ଆଇସି । ପର୍‌ମେସର୍ ଦାନିଏଲର୍ ଜିବନର୍ ଗଟ୍‌ନା ବିସୟ୍‌ ଆରି ବବିସତ୍ ବିସୟ୍‌ରେ ବିବିସତ୍ କାତା ଇସାବ୍‌ରେ ରାଜା ଆରି ଜାତିମନର୍ ଉପ୍‌ରେ ତାର୍ ବପୁ ଦେକାଇସି। ବାଇବେଲର୍ ଇସାବ୍‌ରେ, ଏଟା ନୁଆଁ ନିଅମ୍ ଟାନେ ପର୍‌ମେସରର୍ ରାଇଜ୍‌କେ ବୁଜ୍‌ବାକେ ସାଇଜ କର୍‌ସି । ମସିଅର୍ ବିସୟ୍‌ରେ ଦାନିଏଲ୍ ୭:୧୩-୧୪ ଟାନେ ବିବିସତ୍ କାତା କାରାଜାଇ ଆଚେ। ସାରାସାରି ପଚେ ଦାନିଏଲର୍ ଦେକ୍‌ବାଟା ଜିସୁର୍ ଲାଗି ଲେକାଜାଇ ଆଚେ ମାତିଉ ୨୪: ୧୫, ମାର୍‌କ ୧୩:୧୪ ଆରି ଜଅନର୍ ଜାନାଇ ବାଟା ସଙ୍ଗେ ମିସ୍‌ଲା ଆଚେ । ଦାନିଏଲ୍ ଜିରିମିଅର୍ ବବିସତ୍ କାତାକେ ମିସା ଚିନ୍‌ତା କର୍‌ସି ଦାନିଏଲ୍ ୯:୧-୩ ।</para>
  <para style="iot">ଏ ବଇ ବିତ୍‌ରେ ରଇବାଟା</para>
  <para style="io1">୧: ୧-୪ ଟାନେ ନବ୍‌କୁଦ୍‌ଚରର୍ ସାସନ୍ କଲାବେଲେ ବାବିଲନେ ଦାନିଏଲର୍ ଆରି ତାର୍ ମଇତର୍ ମନର୍ ବିସୟ୍‌ରେ ଲେକା ଜାଇ ଆଚେ ।</para>
  <para style="io1">୨. ୫ ଅଦିଆଇ ଟାନେ ରାଜା ବେଲସସରର୍ ଦେକା ଅଇବାଟା ଦାନିଏଲର୍ ବାଗ୍‌ବାଗ୍ ବିସୟ୍‌ରେ ଲେକା ଗାଲା ଆଚେ ।</para>
  <para style="io1">୩. ୬ ଅଦିଆଇ ଟାନେ ଦାଇଆ ବସର୍ ସାସନ୍ କର୍‌ବା ବେଲେ ସିଅଂ ଗୁପାଇ ଦାନିଏଲର୍ ବିସୟ୍‌ରେ ଲେକା ଗାଲା ଅଚେ ।</para>
  <para style="io1">୪. ୭-୧୨ ଟାନେ ଲେକାଗାଲା ଆଚେ ପର୍‌ମେସରର୍ ଟାନେ ଅନି ଦାନିଏଲର୍ ଆଗ୍‌କେ ଗଟ୍‌ବା ବିସୟ୍‌ରେ ଜାନାଇବାକେ ଲେକା ଗାଲା ଆଚେ ।</para>
  <para style="io1">କ. ୭-୮ ଅଦିଆଇ ଟାନେ ଦାନିଏଲର୍ ଆଗ୍‌କେ ଗଟ୍‌ବା ବିସୟ୍‌ରେ ଦୁଇଟା ଦେକ୍‌ବାଟା ଆରି ସେମନର୍ ବାଗ୍ ବିସୟ୍‌ରେ ଲେକାଜାଇ ଆଚେ ।</para>
  <para style="io1">ଖ ୯ ଅଦିଆଇ ଟାନେ ଦାନିଏଲ୍ ତାର୍ ଲକ୍‌ମନର୍ ପାଇଁ ପାର୍‌ତନା କର୍‌ବାଇ ଆରି ଦୁତ୍ ଗାବ୍‌ରିଏଲର୍ ଲାଗି ଉତର୍ ପାଇବାଇ ।</para>
  <para style="io1">ଗ. ୧୦-୧୨ ଅଦିଆଇ ଟାନେ ଲେକାଜାଇ ଆଚେ ଗାବ୍‌ରିଏଲ୍ ଆଗ୍‌କେଗଟ୍‌ବା ଗଟ୍‌ନାକେ ଜାନାଇଁସି, ଜନ୍‌ଟାନେକି ସାରା ସାରିର୍ ସମୟ୍ ଆଚେ ।</para>
  <chapter number="1" style="c" sid="DAN 1" />
  <para style="s">ଦାନିଏଲ୍‌ ଆରି ତାର୍‌ ସଙ୍ଗାରି ମନର୍‌ କାତାନି</para>
  <para style="p">
    <verse number="1" style="v" sid="DAN 1:1" />ଜିଉଦାର୍‌ ରାଜା ଜିଅଆକିମର୍‌ ସାସନ୍‌ ବେଲର୍‌ ତିନ୍‌ ବରସ୍‌କେ ବାବିଲର୍‌ ରାଜା ନବ୍‌କୁଦ୍‌ନିସ୍‌ଚର୍‌ ଜିରୁସାଲମେ ଆସି କରି ନସ୍‌ଟ କଲା । <verse eid="DAN 1:1" /><verse number="2" style="v" sid="DAN 1:2" />ଆରି, ସବୁବେଲର୍‌ ମାପ୍‌ରୁ, ଜିଉଦାର୍‌ ରାଜା ଜିଅଆକିମ୍‌କେ ଆରି ପର୍‌ମେସରର୍‌ ଗରର୍‌ କେତେଟା ଜିନିସ୍‌ ତାକେ ସର୍‌ପି ଦେଲା; ତାର୍‌ପଚେ ସେ ସିନିଅ ଦେସେ ରଇବା ତାର୍‌ ଦେବ ମନ୍ଦିରେ ସେଟାମନ୍‌ ନେଲା ଆରି ସର୍‌ତେ ଜିନିସ୍‌ ତାର୍‌ ଦେବ୍‌ତା ରଇବା ଗରେ ସଙ୍ଗଇଲା ।<verse eid="DAN 1:2" /></para>
  <para style="p">
    <verse number="3" style="v" sid="DAN 1:3" />ଆରି, ରାଜା, ଇସ୍‌ରାଏଲର୍‌ ଲକର୍‌ ବିତ୍‌ରେ ଅନି, ଜନ୍‌ଟା କି, ରାଜା ଆରି କୁଲିନ ବଁସେ ଅନି <verse eid="DAN 1:3" /><verse number="4" style="v" sid="DAN 1:4" />ଚତୁର୍‌, ସୁନ୍ଦର୍‌ ଆରି ଗିଆନର୍‌ ଲକ୍‌, ବୁଦି ସଙ୍ଗେ କାମ୍‌ କର୍‌ବା ଲକ୍‌ ଆରି ରାଜାର୍‌ ମୁଆଟେ ସାଆସ୍‌ ସଙ୍ଗେ ଟିଆ ଅଇ ବେଣ୍ଡିଆ ଲକ୍‌କେ ଆନ୍‌ବାକେ ଆରି କଲ୍‌ଦିଅ ମନ୍‌କେ ବିଦିଆ ସିକାଇବାକେ ଆରି ନିଜର୍‌ କାତା ସିକାଇବାକେ ରାଜା ଅସ୍‌ପନ୍‌ସକେ କଇଲା । <verse eid="DAN 1:4" /><verse number="5" style="v" sid="DAN 1:5" />ଆରି, ସେମନ୍‌ ଜେନ୍ତାର୍‌ କି ତିନ୍‌ ବରସ୍‌ ସାର୍‌ଲେ ରାଜାର୍‌ ଲଗେ ଟିଆ ଅଇବାଇ, ଏଟାର୍‌ ପାଇ ରାଜା ସେ ମନର୍‌ ପାଇ ତାର୍‌ ନିଜର୍‌ କାଦି କାଇବାକେ ଆରି ଅଙ୍ଗୁର୍‌ ରସ୍‌ କାଇବାକେ ଆରି ତିନ୍‌ ବରସ୍‌ ଜାକ ତାକର୍‌ ଦେକାସାକା କର୍‌ବାକେ ଦାଇତ୍‌ ନେଲା । <verse eid="DAN 1:5" /><verse number="6" style="v" sid="DAN 1:6" />ଏ ମନର୍‌ ବିତ୍‌ରେ ଅନି ରଇଲାଇ ଜିଉଦା ବଁସର୍‌ ଦାନିଏଲ୍‌, ଅନାନିଅ, ମିସାଏଲ୍‌ ଆରି ଅସରିଅ ରଇଲାଇ । <verse eid="DAN 1:6" /><verse number="7" style="v" sid="DAN 1:7" />ଆରି, ବେଜୁ ମନର୍‌ ମୁକିଆ ସେମନ୍‌କେ ନାଅ ଦେଇ ରଇଲା; ଦାନିଏଲ୍‌କେ ବେଲ୍‌ଟସ୍‌ଚର୍‌, ଅନାନିଅକେ ସଦ୍‌ରକ୍‌, ମିସାଏଲ୍‌କେ ମଇସକ୍‌ ଆରି ଅସରିଅକେ ଅବେଦ୍‌ନଗ ନାଅ ଦେଲା ।<verse eid="DAN 1:7" /></para>
  <para style="s">ଦାନିଏଲର୍‌ ବିସ୍‌ବାସ୍‌</para>
  <para style="p">
    <verse number="8" style="v" sid="DAN 1:8" />ମାତର୍‌ ରାଜାର୍‌ କାଦି ଆରି ଅଙ୍ଗୁର୍‌ ରସ୍‌ ଦାନିଏଲ୍‌କେ ଅସୁଚି ବଲି ମନେ ମନେ ବାବ୍‌ଲା; ଆରି ଜେନ୍ତାର୍‌ କି ନିଜେ ଅସୁଚି ନ ଅଇବାକେ , ଏଟାର୍‌ ପାଇ ସେ ବେଜୁ ମନର୍‌ ମୁକିଆକେ ଗୁଆରି କଲା । <verse eid="DAN 1:8" /><verse number="9" style="v" sid="DAN 1:9" />ସେଡ୍‌କିବେଲେ ପର୍‌ମେସର୍‌ ସେ ବେଜୁ ମନର୍‌ ମୁକିଆର୍‌ ଆକିକେ ଦାନିଏଲ୍‌କେ ଆସିର୍‌ବାଦ୍ ଆରି ଦୟା କଲା । <verse eid="DAN 1:9" /><verse number="10" style="v" sid="DAN 1:10" />ତାର୍‌ପଚେ ବେଜୁ ମନର୍‌ ମୁକିଆ ଦାନିଏଲ୍‌କେ କଇଲା, ମୁଇ ମର୍‌ ରାଜାକେ ଡର୍‌ବି, ଜେ କି ତର୍‌ ପାଇ କାଇବାଟା ଆରି ଅଙ୍ଗୁର୍ ରସ୍‌ ଦେବାକେ କଇଲାନି, କାଇକେବଇଲେ ତମର୍‌ ବେଣ୍ଡିଆ ବେଲର୍‌ ମୁଉଁକେ ଚାଡିଦେଲେ ତମର୍‌ ମୁର୍‌କି ମୁଉଁକେ କାଇକେ ଦେକ୍‌ସି? ସେନ୍ତାର୍‌ ଆଲେ, ତମେ ମର୍‌ ରାଜାର୍‌ ମୁଆଟେ ମର୍‌ ମୁଣ୍ଡ୍‌କେ କାଟାଇସା ।<verse eid="DAN 1:10" /></para>
  <para style="p">
    <verse number="11" style="v" sid="DAN 1:11" />ତାର୍‌ପଚେ ବେଜୁ ମନର୍‌ ମୁକିଆ ଦାନିଏଲ୍‌, ଅନାନିଅ, ମିସାଏଲ୍‌ ଆରି ଅସରିଅକେ ଦେକ୍‌ବାକେ ଜନ୍‌ ଗରର୍‌ ଲକ୍‌କେ ବାଚି ଚାଡି ରଇଲା, ଦାନିଏଲ୍‌ ତାକେ କଇଲା; <verse eid="DAN 1:11" /><verse number="12" style="v" sid="DAN 1:12" />ଦୟାକରି ତମର୍‌ ବେଣ୍ଡିଆ ମନ୍‌କେ ଦସ୍‌ ଦିନ୍‌ ପରିକା କରା; ଆମ୍‌କେ କାଇବାକେ ଡାଲ୍‌ମୁଲ୍‌ ସାଗ୍‌ ଆରି ପାନି ଦିଆ । <verse eid="DAN 1:12" /><verse number="13" style="v" sid="DAN 1:13" />ତାର୍‌ପଚେ ଦେକ୍‌ସା ଆମର୍‌ ମୁକ୍‌ କେନ୍ତାର୍‌ ଆରି ରାଜାର୍‌ କାଦି କାଇଲା ଲକର୍‌ ମୁକ୍‌ କେନ୍ତାର୍‌; ତାର୍‌ପଚେ ତମେ ଜେନ୍ତାର୍‌ ମନ୍‌ କଲେ ସେନ୍ତାର୍‌ ଆମର୍‌ ଉପ୍‌ରେ ସାସନ୍‌ କର୍‌ସା ।<verse eid="DAN 1:13" /></para>
  <para style="p">
    <verse number="14" style="v" sid="DAN 1:14" />ତାର୍‌ପଚେ ସେ ସେମନର୍‌ କାତା ଦାରି ଦସ୍‌ ଦିନ୍‌ ଜାକ ସେମନର୍‌ ପରିକା କଲା । <verse eid="DAN 1:14" /><verse number="15" style="v" sid="DAN 1:15" />ଆରି, ଦସ୍‌ ଦିନ୍‌ ଗାଲାପଚେ ଦେକ୍‌ଲାଇ ରାଜା କାଦି କାଇବା ବେଣ୍ଡିଆ ପିଲା ମନର୍‌ ମୁଉଁ ତେଇ ଅନି ଏ ମନର୍‌ ମୁଉଁ ସୁନ୍ଦର୍‌ ଡିସ୍‌ଲା ଆରି ବେସି ଗାଗଡ୍‌ ଡିସ୍‌ଲାଇ । <verse eid="DAN 1:15" /><verse number="16" style="v" sid="DAN 1:16" />ତାର୍‌ପଚେ ସେ ଗରର୍‌ ଲକ୍‌ ସେମନ୍‌କେ ରାଜା କାଦି ଆରି ଅଙ୍ଗୁର୍ ରସ୍‌ ଦେବାକେ ବନ୍ଦ୍‌ କରି ସେମନ୍‌କେ ସାଦା ସାଗ୍‌ କାଇବାକେ ଦେଲା ।<verse eid="DAN 1:16" /></para>
  <para style="p">
    <verse number="17" style="v" sid="DAN 1:17" />ଆରି, ପର୍‌ମେସର୍‌ ସେ ଚାର୍‌ଟା ବେଣ୍ଡିଆକେ ସର୍‌ତେ ବିଦିଆ ଆରି ଗିଆନ୍‌, ବୁଦି ଆରି ଚାଲାକି ଅଇବାକେ ଦେଲା, ଦାନିଏଲ୍‌ ବେଣ୍ଡିଆ ମନର୍‌ ଦର୍‌ସନ୍‌ ଆରି ସପନର୍‌ ଅରତ୍‌ କଇବା ବିସଇରେ ବୁଦିମାନ୍‌ ଅଇଲାଇ ।<verse eid="DAN 1:17" /></para>
  <para style="p">
    <verse number="18" style="v" sid="DAN 1:18" />ଆରି,ରାଜା ସେମନ୍‌କେ ତାର୍‌ ଲଗେ ଆନ୍‌ବାକେ ତିନ୍‌ ବରସ୍‌ ସମଇ ଦେଇ ରଇଲାଇ, ସେ ଦିନ୍‌ କେଟ୍‌ଲା ପଚେ, ବେଜୁ ମନର୍‌ ମୁକିଆ ସେମନ୍‌କେ ନବ୍‌କୁଦ୍‌ନିସଚର୍‌ ଲଗେ ଆନ୍‌ଲାଇ । <verse eid="DAN 1:18" /><verse number="19" style="v" sid="DAN 1:19" />ଆରି, ରାଜା ସେମନର୍‌ ସଙ୍ଗେ କାତା ଅଇଲା; ଆରି, ସେମନର୍‌ ବିତ୍‌ରେ ଅନି ଦାନିଏଲ୍‌, ଅନାନିଅ, ମିସାଏଲ୍‌ ଆରି ଅସ୍‌ରିଅ ସେମନର୍‌ ପାରା କେ ଡିସତ୍‌ ନାଇ; ସେଟାର୍‌ପାଇଁ ସେମନ୍‌ ଆସି ରାଜାର୍‌ ଲଗେ କାମ୍‌ କର୍‌ବାକେ ବାଚା ଅଇଲାଇ । <verse eid="DAN 1:19" /><verse number="20" style="v" sid="DAN 1:20" />ଆରି, ଗିଆନ୍‌ ଆରି ବୁଦିର୍‌ ବିସଇରେ ରାଜା ଜାଇ କାତା ପାଚାର୍‌ଲା, ଆରି ସେ ସର୍‌ତେ ବିସଇରେ ସେ ତାର୍‌ ନିଜର୍‌ ରାଇଜର୍‌ ସର୍‌ତେ ଦିସାରି ଆରି ଗିଆନି ଲକର୍‌ ତେଇ ଅନି ସେ ଲକ୍‌ ଦସ୍‌ ଗୁନ୍‌ ଅଦିକ୍‌ ଡିସ୍‌ଲାଇ । <verse eid="DAN 1:20" /><verse number="21" style="v" sid="DAN 1:21" />ଆରି, ଦାନିଏଲ୍‌ କରସ ରାଜାର୍‌ ପର୍‌ତୁମ୍‌ ବରସ୍‌ ଜାକ ତାର୍‌ ଲଗେ ସେବା କରି କରି ରଇଲା ।<verse eid="DAN 1:21" /></para>
  <chapter eid="DAN 1" />
  <chapter number="2" style="c" sid="DAN 2" />
  <para style="s">ରାଜା ନବ୍‌କୁଦ୍‌ନିସ୍‌ଚରର୍‌ ସପନ୍‌</para>
  <para style="p">
    <verse number="1" style="v" sid="DAN 2:1" />ତାର୍‌ପଚେ ନବ୍‌କୁଦ୍‌ନିସ୍‌ଚରର୍‌ ରାଜାର୍‌ ସାସନ୍‌ କଲା ବେଲର୍‌ ଦୁଇ ବରସ୍‌ ଗାଲାକେ ସପନ୍‌ ଦେକ୍‌ଲା; ତାର୍‌ପଚେ ରାଜାର୍‌ ମନ୍‌କେ କସ୍‌ଟ ଲାଗ୍‌ଲା ଆରି ନିଦ୍‌ ବାଙ୍ଗି ଗାଲା । <verse eid="DAN 2:1" /><verse number="2" style="v" sid="DAN 2:2" />ତାର୍‌ପଚେ ରାଜାକେ ତାର୍‌ ସପନର୍‌ ଅରତ୍‌ ଜାନାଇବାକେ ରାଜା ତାର୍‌ ଦିସାରି, ପାଞ୍ଜି ଦେକୁ ମନ୍‌, ଜଲକ୍‌ କର୍‌ବା ଲକ୍‌କେ ଆରି କଲଦିଅ ଲକ୍‌ ମନ୍‌କେ ଡାକ୍‌ବାକେ ଆଦେସ୍‌ ଦେଲା । ତାର୍‌ପଚେ ସେମନ୍‌ ଆସି ରାଜାର୍‌ ମୁଆଟେ ଟିଆ ଅଇଲା । <verse eid="DAN 2:2" /><verse number="3" style="v" sid="DAN 2:3" />ଆରି, ରାଜା ସେମନ୍‌କେ କଇଲା, ମୁଇ ଗଟେକ୍‌ ସପନ୍‌ ଦେକିଆଚି, ଆରି ସେ ସପନର୍‌ ଅରତ୍‌ ବୁଜ୍‌ବାକେ ମର୍‌ ମନ୍‌ ବେସି ବାୟାବିକଲ୍‌ ଲାଗ୍‌ନି । <verse eid="DAN 2:3" /><verse number="4" style="v" sid="DAN 2:4" />ତାର୍‌ପଚେ ସେ କଲଦିଅ ଲକ୍‌ମନ୍‌ ଅରାମିଅ କାତା ସଙ୍ଗେ ରାଜାକେ କଇଲାଇ, “ଏ ମଆ ରାଜ୍‌, ବେସି ଦିନ୍‌ ଜିଉଁ; ତର୍‌ ଦାଙ୍ଗ୍‌ଡା ମନ୍‌କେ ଦେକ୍‌ଲା ସପନ୍‌ ଜାନାଅ,” ଆମେ ତେଇର୍‌ ଅରତ୍‌ କଇବୁ ।<verse eid="DAN 2:4" /></para>
  <para style="p">
    <verse number="5" style="v" sid="DAN 2:5" />ରାଜା ସେ କଲଦିଅ ମନ୍‌କେ କଇଲା, ମର୍‌ କାତା ସୁନାଇଲିବେ ; ତମେ ଜଦି ତେଇର୍‌ ଅରତ୍‌ ସପନର୍‌ ଅରତ୍‌ ମକେ ନ ଜାନାଇଲେ, ତେବେ ତମ୍‌କେ ଗନ୍ଦା ଗନ୍ଦା କରି କାଟା ଅଇସି ଆରି ତମର୍‌ ଗର୍‌ ମନ୍‌କେ ବସ୍‌ଲାଇ ନସ୍‌ଟ କରି ଦେବୁ । <verse eid="DAN 2:5" /><verse number="6" style="v" sid="DAN 2:6" />ମାତର୍‌ ଜଦି ତମେମନ୍‌ ସପନ୍‌ ଆରି ତେଇର୍‌ ଅରତ୍‌ କଇସା, ତେବେ ତମେ ମର୍‌ ଟାନେ ଅନି ଦାନ, ପୁରୁସ୍‌କାର୍‌ ଆରି ବେସି ସନ୍‌ମାନ୍‌ ପାଇସା; ଏଟାର୍‌ ପାଇ ସେ ସପନ୍‌ ଆରି ଅରତ୍‌ ମର୍‌ ଲଗେ କୁଆ । <verse eid="DAN 2:6" /><verse number="7" style="v" sid="DAN 2:7" />ସେମନ୍‌ ଆର୍‌ତରେକ୍‌ କଇଲାଇ, ମଆରାଜ୍‌, ତର୍‌ ଦସ୍‌ ମନ୍‌କେ ତୁଇ ଦେକ୍‌ଲା ସପନ୍‌ ସୁନାଅ, ଆମେ ତାର୍‌ ଅରତ୍‌ କଇବୁ ।<verse eid="DAN 2:7" /></para>
  <para style="p">
    <verse number="8" style="v" sid="DAN 2:8" />ରାଜା ସେମନ୍‌କେ କଇଲା, ମର୍‌ ଲଗେ ଅନି କାତା ସୁନାଇଲିବେ,ଏଟା ଦେକି ତମେ ସମଇ ବିତାଇଲାସ୍‌ନି, ଏଟା ମୁଇ ବଲ୍‌ କରି ଜାନି । <verse eid="DAN 2:8" /><verse number="9" style="v" sid="DAN 2:9" />ମାତର୍‌ ତମେ ଜଦି ମକେ ସେ ସପନ୍‌ ନ ଜାନାଆସ୍‌; ତେବେ ତମର୍‌ ପାଇ ଗଟେକ୍‌ ସାସ୍‌ତି ଆଚେ; କାଇକେବଇଲେ ସମଇ ବଦଲ୍‌ବା ଆଗ୍‌ତୁ ତମେ ମକେ ମିଚ୍‌ କାତା କଇ ଜିବାକେ ବିଚାର୍‌ କଲାସ୍‌ନି; ଏଟାର୍‌ପାଇ ତମେ ସପନ୍‌ ମକେ ଜାନାଆ, ତେବେ ତମେ ତେଇର୍‌ ଅରତ୍‌ ମକେ କଇ ପାରାସ୍‌, ସେଡ୍‌କିବେଲେ ମୁଇ ଜାନ୍‌ବି ।<verse eid="DAN 2:9" /></para>
  <para style="p">
    <verse number="10" style="v" sid="DAN 2:10" />ସେ କଲଦିଅ ଲକ୍‌ମନ୍‌ ରାଜାକେ କଇଲାଇ, ରାଜାର୍‌ ବିସଇରେ ଜେ କଇ ପାର୍‌ସି, ପୁର୍‌ତିବି ସାରା ଏନ୍ତାର୍‌ ଲକ୍‌ କେ ନାଇ; କାଇକେବଇଲେ କନ୍‌ ରାଜା, କି ସାସନ୍‌ କାରିଆ କନ୍‌ ମୁକ୍‌ପାଞ୍ଜି ଦେକୁ ମନ୍‌କେ କି ଜଲକ୍‌ କର୍‌ବା ଲକ୍‌କେ, ପାଞ୍ଜିଦେକୁ ମନ୍‌କେ ଆରି କଲଦିଅ ମନ୍‌କେଏନ୍ତାର୍‌ କାତା ପାଚାରେ ନାଇ । <verse eid="DAN 2:10" /><verse number="11" style="v" sid="DAN 2:11" />ଆରି, ରାଜା ଜାଇଟା ଇଚା କର୍‌ସି, ସେ ଅସାଦାରନ୍‌ ବିସଇ ଆରି ଜେ ବାସା କଲା ଆଚେ ସେ ମାଉସ୍‌ ଗାଗଡର୍‌ ଲକ୍‌ ନଏ, ସେ ଦେବ୍‌ତାକେ ଚାଡି ଦେଲେ ଆରି କେ ରାଜାକେ ସେଟା କଇ ନାପାରତ୍‌ ।<verse eid="DAN 2:11" /></para>
  <para style="p">
    <verse number="12" style="v" sid="DAN 2:12" />ଏଟାର୍‌ପାଇ ରାଜା ବେସି ରିସା ଆରି ବିର୍‌ବିରା ଅଇ ବାବିଲର୍‌ ସର୍‌ତେ ପଣ୍ଡିତ୍‌ ମନ୍‌କେ ଆରି ଜଲକ୍‌ କରୁ ମନ୍‌କେ ମାର୍‌ବାକେ ଆଦେସ୍‌ ଦେଲା । <verse eid="DAN 2:12" /><verse number="13" style="v" sid="DAN 2:13" />ତାର୍‌ପଚେ ରାଜାର୍‌ ଆଦେସ୍‌ ସାରା ରାଇଜେ ଜାନାଇଲାଇ ଜେ, ପଣ୍ଡିତ୍‌ ମନ୍‌କେ ମାରି ପିଙ୍ଗା ଅଇସି; ତାର୍‌ପଚେ ଲକ୍‌ମନ୍‌ ଦାନିଏଲ୍‌ ଆରି ତାର୍‌ ସଙ୍ଗାରି ମନ୍‌କେ ମିସା ମାର୍‌ବାକେ ବିଚାର୍‌ କଲାଇ ।<verse eid="DAN 2:13" /></para>
  <para style="s">ପର୍‌ମେସର୍‌ ଦାନିଏଲ୍‌କେ ସପନର୍‌ ଅରତ୍‌ ଜାନାଇବା</para>
  <para style="p">
    <verse number="14" style="v" sid="DAN 2:14" />ସେଡ୍‌କିବେଲେ ଅରିଅକ୍‌ ନାଅର୍‌ ଜନ୍‌ ରାଜାର୍‌ ସେନାପତି ବାବିଲର୍‌ ପଣ୍ଡିତ୍‌ ମନ୍‌କେ ମାର୍‌ବାକେ ବାରଇ ରଇଲା, ତାକେ ଦାନିଏଲ୍‌ ବୁଦି ଆରି ଗିଆନ୍‌ ସଙ୍ଗେ କଇଲା; <verse eid="DAN 2:14" /><verse number="15" style="v" sid="DAN 2:15" />ଦାନିଏଲ୍‌ ରାଜାର୍‌ ସେନାପତି ଅରିଅକ୍‌କେ କଇଲା, ରାଜାର୍ ଆଗିଆଁ ଏଡେ ନାନ୍ଦ୍‌ ତେରେପେତେ କାଇଟାକେ? ତାର୍‌ପଚେ ଅରିଅକ୍‌ ଦାନିଏଲ୍‌କେ ସେ କାତା କଇଲା ।<verse eid="DAN 2:15" /></para>
  <para style="p">
    <verse number="16" style="v" sid="DAN 2:16" />ତାର୍‌ପଚେ ଦାନିଏଲ୍‌ ରାଜାର୍‌ ଲଗେ ଜାଇ ସେ ଗଟେକ୍‌ ସମଇ ମାଗ୍‌ବାକେ ଗୁଆରି କଲା, ସେଟା କଲେ ରାଜାର୍‌ ଲଗେ ସପନର୍‌ ଅରତ୍‌ କଇବି ବଲିକରି କଇଲା । <verse eid="DAN 2:16" /><verse number="17" style="v" sid="DAN 2:17" />ତାର୍‌ପଚେ ଦାନିଏଲ୍‌ ତାର୍‌ ଗରେ ଗାଲା, ସେ ଆରି ତାର୍‌ ସଙ୍ଗାରିମନ୍‌ ଜେନ୍ତାର୍‌ କି ବାବିଲର୍‌ ବିନ୍‌ ପଣ୍ଡିତ୍‌ମନର୍‌ ସଙ୍ଗେ ବିନସ୍‌ଟ ନ ଅଅତ୍‌, <verse eid="DAN 2:17" /><verse number="18" style="v" sid="DAN 2:18" />ଏଟାର୍‌ ପାଇ ଦାନିଏଲ୍ ବାବିଲନ୍‌ ବିସଇର୍‌ ପାଇ ସରଗର୍‌ ପର୍‌ମେସର୍‌ର୍‌ ଲଗେ ଆସିର୍‌ବାଦର୍‌ ପାର୍‌ତନା କର୍‌ବାକେ ତାର୍‌ ସଙ୍ଗାରି ଅନାନିଅ, ମିସାଏଲ୍‌ ଆରି ଅସ୍‌ରିଅକେ ସେ ବିସଇରେ ଜାନାଇଲା । <verse eid="DAN 2:18" /><verse number="19" style="v" sid="DAN 2:19" />ତାର୍‌ପଚେ ସେ ରାତିଆର୍‌ ପାର୍‌ତନା ବେଲେ ସେ ବିସଇ ଦାନିଏଲ୍‌କେ ସପ୍‌ନେ ଆଇଲା । ତାର୍‌ପଚେ ଦାନିଏଲ୍‌ ସର୍‌ଗର୍‌ ପର୍‌ମେସର୍‌କେ ଦନିଅବାଦ୍‌ କଲା । <verse eid="DAN 2:19" /><verse number="20" style="v" sid="DAN 2:20" />ଦାନିଏଲ୍‌ କଇଲା, ପର୍‌ମେସରର୍‌ ନାଉଁ ସବୁବେଲେ ଦନିଅବାଦ୍‌ ଅଅ; କାଇକବଇଲେ ଗିଆନ୍‌ ଆରି ବପୁ ତାର୍‌; <verse eid="DAN 2:20" /><verse number="21" style="v" sid="DAN 2:21" />ଆରି, ସେ ବେଲା ଆରି ରୁତୁ ବଦ୍‌ଲାଇସି; ସେ ରାଜା ମନ୍‌କେ ରାଜ୍‌ଗାଦି ଅନି ଉତ୍‌ରାଇସି ଆରି ରାଜ୍‌ଗାଦି ବସାଇସି; ଗିଆନି ମନ୍‌କେ ଗିଆନ୍‌ ଆରି ବୁଦି ରଇଲା ଲକ୍‌ମନ୍‌କେ ବୁଜ୍‌ବା ସଗ୍‌ତି ଦେଇସି; <verse eid="DAN 2:21" /><verse number="22" style="v" sid="DAN 2:22" />ସେ, ମନର୍‌ କାତା ଆରି ଚାପି ଅଇ ରଇବା ବିସଇ କଇସି; ଆନ୍ଦାର୍‌ ବିତ୍‌ରେ ଜାଇଟା ଆଚେ, ସେଟା ସେ ଜାନେ ଆରି ତାର୍‌ ଲଗେ ଉଜଲ୍‌ ବାସା ଅଇସି । <verse eid="DAN 2:22" /><verse number="23" style="v" sid="DAN 2:23" />ଏ ମର୍‌ ଆନିଦାଦି ମନର୍‌ ପର୍‌ମେସର୍‌, ମୁଇ ତର୍‌ ଦନିଅବାଦ୍‌ ଆରି ପର୍‌ସଙ୍ଗ୍‌ସା କଲିନି, ତୁଇ ମକେ ଗିଆନ୍‌ ଆରି ବପୁ ଦେଇ ଆଚୁସ୍‌ ଆରି ତର୍‌ ଲଗେ ଆମର୍‌ ଗୁଆରି ବିସଇ ଏବେ ମକେ ଜାନାଇ ଆଚୁସ୍‌; କାଇକେବଇଲେ ତୁଇ ଆମ୍‌କେ ରାଜାର୍‌ କାତା ଜାନାଇ ଆଚୁସ୍‌ ।<verse eid="DAN 2:23" /></para>
  <para style="s">ଦାନିଏଲ୍‌ ସପନ୍‌ ଆରି ଅରତ୍‌ ଜାନାଇବାଟା</para>
  <para style="p">
    <verse number="24" style="v" sid="DAN 2:24" />ତାର୍‌ପଚେ ବାବିଲନିଅ ପଣ୍ଡିତ୍‌ ମନ୍‌କେ ମାର୍‌ବାକେ ବାଚି ରଇଲା ଅରିଅକର୍‌ ଲଗେ ଦାନିଏଲ୍‌ ଗାଲା; ସେ ଜାଇ ତାକେ ଏନ୍ତାର୍‌ କଇଲା, ବାବିଲନିଅର୍‌ ପଣ୍ଡିତ୍‌ ମନ୍‌କେ ମାର୍‌ ନାଇ; ରାଜାର୍‌ ଲଗେ ମକେ ଡାକି ନେ, ମୁଇ ରାଜାର୍‌ ଲଗେ ସପ୍‌ନର୍‌ ଅରତ୍‌ କଇବି ।<verse eid="DAN 2:24" /></para>
  <para style="p">
    <verse number="25" style="v" sid="DAN 2:25" />ତାର୍‌ପଚେ ଅରିଅକ୍‌ ଦାନିଏଲ୍‌କେ ଦାପ୍‌ରେ ରାଜାର୍‌ ଲଗେ ଡାକିନେଇ କଇଲା, ଜିଉଦା ଦେସେ ବାସା ଅଇ ରଇବା ଲକ୍‌ମନର୍‌ ବିତ୍‌ରେ ଅନି ମୁଇ ଗଟେକ୍‌ ଲକ୍‌କେ ମିଲାଇ ଆଚି, ସେ ରାଜାକେ ତାର୍‌ ଅରତ୍‌ କଇସି ।<verse eid="DAN 2:25" /></para>
  <para style="p">
    <verse number="26" style="v" sid="DAN 2:26" />ରାଜା ସେ ଦାନିଏଲ୍‌, ଜାର୍‌ ନାଅ କି ବେଲ୍‌ଟସଚର୍‌ ଦେଇ ରଇଲାଇ, ତାକେ କଇଲା, ମୁଇ ଜନ୍‌ ସପନ୍‌ ଦେକିଆଚି, ତୁଇ କାଇ ସେ ସପନ୍‌ ଆରି ତେଇର୍‌ ଅରତ୍‌ କଇ ପାରୁସ୍‌ ? <verse eid="DAN 2:26" /><verse number="27" style="v" sid="DAN 2:27" />ଦାନିଏଲ୍ ରାଜାକେ କଇଲା, ମଆରାଜା, ଜନ୍‌ ନାଜାନ୍‌ବା କାତା ପାଚାରି ଆଚୁସ୍‌, ସେଟା ପଣ୍ଡିତ୍‌ ମନ୍‌ କି, ପାଞ୍ଜିଦେକୁମନ୍‌ କି ଜଲକ୍‌ କରୁମନ୍‌ ମିସା ରାଜାର୍‌ ଲଗେ କଇ ନାପାରତ୍‌; <verse eid="DAN 2:27" /><verse number="28" style="v" sid="DAN 2:28" />ମାତର୍‌ ଜେ ଜାନି ନ ରଇବା ବିସଇର୍‌ କାତା କଇସି, ଏନ୍ତାରି ଗଟେକ୍‌ ପର୍‌ମେସର୍‌ ସର୍‌ଗେ ଆଚେ, ଆରି ସାରାସାରି ବେଲେ ଜାଇ ଜାଇଟା ଗଟ୍‌ସି, ସେଟା ସେ ରାଜା ନବୁକଦନିସ୍‌ଚର୍‌କେ ଜାନାଇ ଆଚେ । ତର୍‌ ସଇଲା କଟର୍‌ ସପନ୍‌ ଆରି ମନର୍‌ ଦର୍‌ସନ୍‌ ଅଇଲାନି ;<verse eid="DAN 2:28" /></para>
  <para style="p">
    <verse number="29" style="v" sid="DAN 2:29" />ଏ ମଆ ରାଜା, ସଇଲା କଟେ ତର୍‌ ମନେ ଆଇବା ଦିନ୍‌ ମନର୍‌ ଅଇବା ଗଟ୍‌ନା ବିସଇର୍‌ ଚିନ୍ତା ଆଇଲା; ଆରି ପର୍‌ମେସର୍‌ ନାଜାନ୍‌ବା ବିସଇ କଇସି, ସେ ଜାଇଟା ଗଟ୍‌ସି, ସେଟା ତକେ ଜାନାଇ ଆଚେ । <verse eid="DAN 2:29" /><verse number="30" style="v" sid="DAN 2:30" />ମାତର୍‌ କନମିସା ଜିଇ ରଇଲା ଲକର୍‌ ଗିଆନ୍‌ ତେଇ ଅନି ମର୍‌ ଗିଆନ୍‌ ଅଦିକ୍‌ ଆଚେ ବଲି କେ ନାଜାନ୍‌ଲା ବିସଇ କଇଲିନି, ସେନ୍ତାର୍‌ ନାଇ, ମାତର୍‌ ରାଜାକେ ଜେନ୍ତାର୍‌ କି ଅରତ୍‌ ବାରଇସି ଆରି ତୁଇ ଜେନ୍ତାର୍‌ କି ମନର୍‌ ଚିନ୍ତା ଜାନୁସ୍‌, ସେଟାର୍‌ ପାଇ ସେଟା ମକେ ଜାନାଇ ଆଚେ । ଅ‌<verse eid="DAN 2:30" /></para>
  <para style="p">
    <verse number="31" style="v" sid="DAN 2:31" />ଏ ମଆ ରାଜା, ତୁଇ ଦେକୁ ଦେକୁ ଗଟେକ୍‌ ଚାନିଆ ଅଇଜିବା ବଡ୍‌ ମୁର୍‌ତି ଦେକ୍‌ଲୁସ୍‌, ବପୁ ଆରି ବେସି ଉଜଲ୍‌ ପାରା ମୁର୍‌ତି ତର୍‌ ମୁଆଟେ ଟିଆ ଅଇଲା ଆରି ତେଇର୍‌ ରୁପ୍‌ ବୟଙ୍କର୍‌ ରଇଲା । <verse eid="DAN 2:31" /><verse number="32" style="v" sid="DAN 2:32" />ସେ ମୁର୍‌ତିର୍‌ ମୁଣ୍ଡ୍‌ ନିକ ସୁନା ପାରା, ତାର୍‌ ପୁଲ୍‌ବୁକ୍‌ ଆରି ଆତ୍‌ ରୁପାର୍‌ଟା ରଇଲା,ତାର୍‌ ଆଁଟାଇ ଅନି ଜଙ୍ଗ୍‌ ଜାକ ପିତଲର୍‌ଟା, <verse eid="DAN 2:32" /><verse number="33" style="v" sid="DAN 2:33" />ତାର୍‌ ଗଡ୍‌ ଲୁଆ ଆରି ତାର୍‌ ପାଦର୍‌ ତଲେ କେତେକ୍‌ ଲୁଆ, ଆରି ଅଲପ୍‌ ମାଟି ରଇଲା । <verse eid="DAN 2:33" /><verse number="34" style="v" sid="DAN 2:34" />ତୁଇ ଦେକୁ ଦେକୁ ସାରାସାରି ପଚେ ଆତ୍‌ ନ ଚିଇଲା ଗଟେକ୍‌ ପାକ୍‌ନା ସେ ମୁର୍‌ତିର୍‌ ଲୁଆକେ ଆରି ମାଟିର୍‌ ପାଦ୍‌କେ ମାରି ଗନ୍ଦା ଗନ୍ଦା କରି ବାଙ୍ଗାଇ ଦେଲା । <verse eid="DAN 2:34" /><verse number="35" style="v" sid="DAN 2:35" />ତାର୍‌ପଚେ ଲୁଆ, ମାଟି, ପିତଲ୍‌, ରୁପା ଆରି ସୁନା ମିସି କରି ସର୍‌ତେ ଜାକ ବାଙ୍ଗି ଅଦର୍‌ଲା, ଆରି କାରା ମାସର୍‌ ସୁକ୍‌ଲା ପତର୍‌ ପାରା ଅଇଗାଲା; ଆରି, ସେ ସର୍‌ତେକେ ପବନ୍‌ ଆସି ଉଡାଇ ଦାରିଗାଲା ଆରି ସେଟା ମନର୍‌ ପାଇ ରଇବାକେ ଜାଗା ମିଲେ ନାଇ; ଆରି, ସେ ମୁର୍‌ତିକେ ମାରି ଦେଲା, ସେ ପାକ୍‌ନା ବଡ୍‌ ଅଇ ବଡ୍‌ ଡଙ୍ଗର୍‌ ଅଇଲା, ଆରି ପୁର୍‌ତିବି ସାରାକେ ସାସନ୍‌ କଲା । <verse eid="DAN 2:35" /><verse number="36" style="v" sid="DAN 2:36" />ତର୍‌ ସପନ୍‌ ଅଇଲାନି ଏଟା; ଏବେ ମଆ ରାଜାକେ ସପନର୍‌ ଅରତ୍‌ ବୁଜାଇବୁ । <verse eid="DAN 2:36" /><verse number="37" style="v" sid="DAN 2:37" />ଏ ମଆରାଜ୍‌, ତୁଇ ରାଜା ମନର୍‌ ରାଜା; ସରଗର୍‌ ପରମେସର୍‌ ତର୍‌ ରାଇଜ୍‌, ବପୁ, ସଙ୍ଗ୍‌ ଆରି ପର୍‌ସଙ୍ଗ୍‌ସା ଦେଲା ଆଚେ । <verse eid="DAN 2:37" /><verse number="38" style="v" sid="DAN 2:38" />ଆରି, ଜନ୍‌ ଜାଗାଇ ମିସା ଲକ୍‌ ବାସା କର୍‌ବାଇ, ସେ ଜାଗାଇ ବୁଏଁ ରଇବା ପସୁ ଆରି ଉଡିବୁଲ୍‌ବା ଚଡଇକେ ସେ ନିଜେ ସରପ୍‌ମାନ୍‌ କରି ଆଚେ ଆରି ସେ ସର୍‌ତେକେ ଜାକ ତକେ ସାସନ୍‌ କର୍‌ବାକେ ଅଦିକାର୍‌ ଦେଲା ଆଚେ; ତୁଇ ସେ ସୁନାର୍‌ ମୁଣ୍ଡ୍‌ । <verse eid="DAN 2:38" /><verse number="39" style="v" sid="DAN 2:39" />ଆରି, ତାର୍‌ପଚେ ଆର୍‌ ଗଟେକ୍‌ ସାନ୍‌ଟା ରାଇଜ୍‌ ଉଟ୍‌ସି ଆରି ତାର୍‌ପଚେ ତିନ୍‌ ନମର୍‌ ପିତଲର୍‌ ରାଇଜ୍‌ ଆଇସି, ସେଟା ସାରା ପୁର୍‌ତି ସାସନ୍‌ କର୍‌ସି । <verse eid="DAN 2:39" /><verse number="40" style="v" sid="DAN 2:40" />ଆରି ଚାରି ନମର୍‌ ରାଇଜ୍‌ ଲୁଆ ପାରା ଆଟ୍‌ ଡାଣ୍ଟ୍‌ ଅଇସି; କାଇକେବଇଲେ ଲୁଆ ଜେନ୍ତାର୍‌ କି ସର୍‌ତେ ଜିନିସ୍‌କେ ଗନ୍ଦା ଗନ୍ଦା କର୍‌ସି ଆରି ଲୁଆ ଜେନ୍ତାର୍‌ କି ସର୍‌ତେକେ ଗୁଣ୍ଡ୍‌ କର୍‌ସି, ସେନ୍ତାର୍‌ ସେ ରାଇଜ୍‌ ଗନ୍ଦା ଗନ୍ଦା କରି ବାଙ୍ଗାଇ ଗୁଣ୍ଡ୍‌ କରି ଦେଇସି । <verse eid="DAN 2:40" /><verse number="41" style="v" sid="DAN 2:41" />ଆରି, ତୁଇ ଜେନ୍ତାର୍‌ ଦେକ୍‌ଲୁସ୍‌, ପାଦ୍‌ ଆରି ପାଦର୍‌ ଆଙ୍ଗ୍‌ଟି କେତେକ୍‌ କୁମାରର୍‌ ମାଟି ଆରି କେତେକ୍‌ ଲୁଆ ରଇଲା, ସେନ୍ତାର୍‌ ସେ ରାଇଜ୍‌ ଦୁଇ ବାଗ୍‌ ଅଇସି; ମାତର୍‌ ତେଇ ଲୁଆ ଡାଣ୍ଟ୍‌ ଅଇସି, କାଇକେବଇଲେ କାଦ ତେଇ ଲୁଆ ମିସି ରଇଲାଟା ତୁଇ ଦେକ୍‌ଲୁସ୍‌ । <verse eid="DAN 2:41" /><verse number="42" style="v" sid="DAN 2:42" />ଆରି, ପାଦର୍‌ ଆଙ୍ଗ୍‌ଟି ମନ୍‌ ଜେନ୍ତାର୍‌ କି କେତେକ୍‌ ଲୁଆ ଆରି କେତେକ୍‌ ମାଟି ରଇଲା, ଜେନ୍ତାର୍‌ ରାଇଜ୍‌ ଗଟେକ୍‌ ବାଗ୍‌ ଡାଣ୍ଟ୍‌ ଅଇସି ଆରି ଆରିଗଟେକ୍‌ ବାଗ୍‌ ଦୁର୍‌ବଲ୍‌ ଅଇସି । <verse eid="DAN 2:42" /><verse number="43" style="v" sid="DAN 2:43" />ଆରି, ତୁଇ ଜେନ୍ତାର୍‌ କାଦ ସଙ୍ଗେ ଲୁଆ ମିସି ରଇବାଟା ଦେକ୍‌ଲୁସ୍‌, ସେନ୍ତାର୍‌ ନର୍‌ ଜାତି ସଙ୍ଗେ ମିସ୍‌ବାଇ; ମାତର୍‌ ଲୁଆ ଜେନ୍ତାର୍‌ ମାଟି ତେଇ ନ ମିସେ, ସେନ୍ତାର୍‌ ସେମନ୍‌ ଦୁଇ ଲକ୍‌ ମିସି କରି ନ ରଅତ୍‌ । <verse eid="DAN 2:43" /><verse number="44" style="v" sid="DAN 2:44" />ଆରି, ସେ ରାଜା ମନର୍‌ ବେଲାଇ ସରଗର୍‌ ପରମେସର୍‌ ଗଟେକ୍‌ ରାଇଜ୍‌ ତିଆର୍‌ କର୍‌ସି, ସେଟା କେବେ ନସ୍‌ଟ ନ ଅଏ, କି ସେ ତେଇର୍‌ ମୁକିଆ ମନ୍‌କେ ବିନ୍‌ ମୁକିଆ ଲଗେ ନ ପାଟାଏ; ମାତର୍‌ ସେଟା ସର୍‌ତେ ରାଇଜ୍‌କେ ବାଙ୍ଗାଇ ନସ୍‌ଟ କରି ସବୁବେଲର୍‌ ପାଇ ସାସନ୍‌ କର୍‌ସି । <verse eid="DAN 2:44" /><verse number="45" style="v" sid="DAN 2:45" />କାଇକେବଇଲେ ଡଙ୍ଗର୍‌ ଉପ୍‌ରେ ଅନି ଗଣ୍ଡ୍‌ଲି ଆଇଲା ଗଟେକ୍‌ ପାକ୍‌ନା ଜେ ସେ ଲୁଆ, ପିତଲ୍‌, ରୁପା, ଆରି ସୁନାକେ ବାଙ୍ଗାଇ ଗୁଣ୍ଡ୍‌ କଲା, ଏଟା ତୁଇ ଦେକ୍‌ଲୁସ୍‌; ଏଟା ଜାଇଟା ଗଟ୍‌ସି, ସେଟା ମଆନ୍‌ ପର୍‌ମେସର୍‌ ମଆ ରାଜାକେ ବୁଜାଇ ଆଚେ; ଆରି, ଏଟା ନ ପିଟ୍‌ତେ ଗଟ୍‌ସି ଆରି ସତ୍‌ ଅଇସି ।<verse eid="DAN 2:45" /></para>
  <para style="s">ଦାନିଏଲ୍‌ ଉନତି ଅଇବାଟା</para>
  <para style="p">
    <verse number="46" style="v" sid="DAN 2:46" />ସେଡ୍‌କିବେଲେ ରାଜା ନବୁକଦ୍‌ନିସ୍‌ଚର୍‌ ମାଣ୍ଡି କୁଟା ଦେଇ ଦାନିଏଲ୍‌କେ ଜୁଆର୍‌ କଲା ଆରି ଲକ୍‌ ମନ୍‌ ଜେନ୍ତାର୍‌ କି ତାର୍‌ ନାଅଁରେ ଦୁପ୍‌ ଲାଗାଇ ପୁଜା କର୍‌ବାଇ, ସେନ୍ତାର୍‌ ଆଦେସ୍‌ ଦେଲା । <verse eid="DAN 2:46" /><verse number="47" style="v" sid="DAN 2:47" />ରାଜା ଦାନିଏଲ୍‌କେ କଇଲା, ତୁଇ ଏତେକ୍‌ ଗବିର୍‌ କାତା କଇବାକେ ଗିଆନ୍‌ ପାଇ ଆଚୁସ୍‌, ଏଟାର୍‌ ପାଇ ସତ୍‌ କଇଲିନି ତର୍‌ ପର୍‌ମେସର୍‌ ଇସ୍‌ପର୍‌ ମନର୍‌ ଇସ୍‌ପର୍‌ ଆରି ରାଜା ମନର୍‌ ମାପ୍‌ରୁ ଆରି ଗିଆନ୍‌ ବିସଇ କଇସି । <verse eid="DAN 2:47" /><verse number="48" style="v" sid="DAN 2:48" />ସେଟାର୍‌ ପାଇ ରାଜା ଦାନିଏଲ୍‌କେ ବଡ୍‌ କରି ବେସି ଦନ୍‌ସଁପତି ଦେଲା, ଆରି ବାବିଲର୍‌ ସର୍‌ତେ ଦେସ୍‌ ଉପ୍‌ରେ ସାସନ୍‌ କର୍‌ବାକେ ଅଦିକାର୍‌ ଦେଇ ବାବିଲର୍‌ ଗିଆନି ଲକର୍‌ ବିତ୍‌ରେ ଅନି ତାକେ ମୁକିଅ ଗିଆନି କଲା । <verse eid="DAN 2:48" /><verse number="49" style="v" sid="DAN 2:49" />ଆରି, ଦାନିଏଲ୍‌ ରାଜାର୍‌ ଲଗେ ଗୁଆରି କରି କଇଲା, ରାଜା, ସଦ୍‌ରକ୍‌, ମଇସକ୍‌ ଆରି ଅବେଦ୍‌ନଗକେ ବାବିଲ୍‌ ଦେସେ କାମ୍‌ କର୍‌ବାକେ ଆଦେସ୍‌ ଦେଲା; ମାତର୍‌ ଦାନିଏଲ୍‌ ରାଜାର୍‌ ଦୁଆରେ ରଇଲା ।<verse eid="DAN 2:49" /></para>
  <chapter eid="DAN 2" />
  <chapter number="3" style="c" sid="DAN 3" />
  <para style="s">ନବ୍‌କୁଦ୍‌ନିସରର୍‌ ସୁନାର୍‌ ମୁର୍‌ତି</para>
  <para style="p">
    <verse number="1" style="v" sid="DAN 3:1" />ରାଜା ନବୁକଦ୍‌ନିସର୍‌ ସାଟେ ଆତ୍‌ ଉଁଚା ଆରି ଚଅ ଆତ୍‌ ଅସାରର୍‌ ଗଟେକ୍‌ ସୁନାର୍‌ ମୁର୍‌ତି ତିଆର୍‌ କଲା; ବାବିଲ୍‌ ଦେସର୍‌ ଦୁରା ନାଉଁର୍‌ ପଦାଇ ସେ ସେଟା ତିଆର୍‌ କଲା । <verse eid="DAN 3:1" /><verse number="2" style="v" sid="DAN 3:2" />ତେଇ ରାଜା ନବୁକଦ୍‌ନିସର୍‌ ଜନ୍‌ ମୁର୍‌ତି ତିଆର୍‌ କରି ରଇଲା, ସେ ମୁର୍‌ତି ପର୍‌ତିସ୍‌ଟା କର୍‌ବାକେ ଆଇବାକେ କିତିପାଲକ୍‌ ମନ୍‌କେ, ରାଜ୍‌ ପର୍‌ସାଦ୍‌ ଦେକ୍‌ବା ଲକ୍‌କେ, ଦେସ୍‌କେ ଚାଲାଇବା ଲକ୍‌କେ, ବିଚାର୍‌ କର୍‌ବା ଲକ୍‌କେ, କସାଦକିଅ ମନ୍‌କେ, ସାସ୍‌ତର୍‌ କଉ ମନ୍‌କେ , ଆଦେସ୍‌ ଦେବାଲକ୍‌ ଆରି ଦେସର୍‌ ସର୍‌ତେ ସାସନ୍‌ କର୍‌ବା ଲକ୍‌କେ ଗଟେକ୍‌ ଲଗେ ଟୁଲ୍‌ ଅଇବାକେ ରାଜା ନବ୍‌କୁଦ୍‌ନିସର୍‌ ଲକ୍‌କେ ପାଟାଇଲା । <verse eid="DAN 3:2" /><verse number="3" style="v" sid="DAN 3:3" />ତାର୍‌ପଚେ କିତିପାଲକ୍‌ମନ୍‌, ରାଜ୍‌ପର୍‌ସାଦ୍‌ ଦେକ୍‌ବା ଲକ୍‌ମନ୍‌, ଦେସ୍‌କେ ଚାଲାଇବା ଲକ୍‌ମନ୍‌, ବିଚାର୍‌ କର୍‌ବା ଲକ୍‌ମନ୍‌, କସାଦକିଅମନ୍‌, ସାସ୍‌ତର୍‌ କଉମନ୍‌, ଆଦେସ୍‌ ଦେବାଲକ୍‌ମନ୍‌ ଆରି ଦେସର୍‌ ସର୍‌ତେ ସାସନ୍‌ କରୁମନ୍‌, ରାଜା ନବୁକଦ୍‌ନିସର୍‌ ତିଆର୍‌ କଲା ମୁର୍‌ତି ପର୍‌ତିସ୍‌ଟା ତେଇ ଟୁଲ୍‌ ଅଇଲାଇ, ଆରି ସେମନ୍‌ ନବ୍‌କୁଦ୍‌ନିସର୍‌ ତିଆର୍‌ କଲା ମୁର୍‌ତିର୍‌ ମୁଆଟେ ଟିଆ ଅଇଲାଇ । <verse eid="DAN 3:3" /><verse number="4" style="v" sid="DAN 3:4" />ତାର୍‌ପଚେ ବାରିକ୍‌ ଆଉଲି ଅଇ କରି କଇଲା, ଏ ଲକ୍‌ ବୁର୍‌ନ୍ଦ, ଗସ୍‌ଟି ଲକ୍‌ ଆରି ବିନ୍‌ବିନ୍‌ ବାସାର୍‌ ଲକ୍‌ ତମ୍‌କେ ଏ ଆଦେସ୍‌ ଦିଆ ଗାଲାନି, <verse eid="DAN 3:4" /><verse number="5" style="v" sid="DAN 3:5" />ଜେଡେବଲ୍‌ ତମେ ସଙ୍କ୍‌, ବାଉଁସି, ଡୁଡୁଙ୍ଗା, ଆର୍‌ମେନି ଆରି ନେବଲ୍‌, ଟାମକ୍‌ ଆରି ସର୍‌ତେ ରକାମର୍‌ ବାଜା ସୁନ୍‌ସା, ସେଡ୍‌କିବେଲେ ତମେ ରାଜା ନବୁକଦ୍‌ନିସ୍‌ଚର୍‌ ତିଆର୍‌ କଲା ସୁନାର୍‌ ମୁର୍‌ତିକେ ଡାଣ୍ଡାସନ୍‌ ଅଇ ଡୁଲି ମୁଣ୍ଡିଆ ମାର୍‌ସା । <verse eid="DAN 3:5" /><verse number="6" style="v" sid="DAN 3:6" />ଆରି, କେ ଜଦି ଡାଣ୍ଡାସନ୍‌ ଅଇ ମୁଣ୍ଡିଆ ନ ମାରେ, ସେ ତେଇ ଲାଗ୍‌ବା ଜଇତେଇ ପିଙ୍ଗା ଅଇସି । <verse eid="DAN 3:6" /><verse number="7" style="v" sid="DAN 3:7" />ସେଡ୍‌କିବେଲେ ସର୍‌ତେ ଲକର୍‌ ତୁରି, ବାଉଁସି, ଡୁଡୁଙ୍ଗା, ଆର୍‌ମେନି, ନେବଲ୍ ଆରି ସର୍‌ତେ ରକାମର୍‌ ବାଜା ସୁନ୍‌ଲାଇ, ସେଡ୍‌କିବେଲେ ସର୍‌ତେ ଲକ୍‌, ଗସ୍‌ଟି ବର୍‌ଗ ଆରି ବିନ୍‌ବିନ୍‌ ବାସାର୍‌ ଲକ୍‌ ରାଜା ନବୁକଦ୍‌ନିସ୍‌ଚର୍‌ ତିଆର୍‌ କଲା ମୁର୍‌ତିକେ ଡାଣ୍ଡାସନ୍‌ ଅଇ ଜୁଆର୍‌ କଲାଇ ।<verse eid="DAN 3:7" /></para>
  <para style="s">ଜଇ ବିତ୍‌ରେ ତିନ୍‌ଟା ବେଣ୍ଡିଆ</para>
  <para style="p">
    <verse number="8" style="v" sid="DAN 3:8" />ସେଡ୍‌କିବେଲେ କେତେକ୍‌ କଲଦିଅ ଲକ୍‌ ମନ୍‌ ଲଗେ ଆସି ଜିଉଦି ଲକ୍‌କେ ବିରଦ୍‌ରେ ନିନ୍ଦା କଲାଇ । <verse eid="DAN 3:8" /><verse number="9" style="v" sid="DAN 3:9" />ସେମନ୍‌ ନବୁକଦ୍‌ନିସ୍‌ଚର୍‌ ରାଜାକେ କଇଲାଇ, ଏ ମଆରାଜ୍‌, ବେସି ଦିନ୍‌ ଜିଉଁ । <verse eid="DAN 3:9" /><verse number="10" style="v" sid="DAN 3:10" />ମଆ ରାଜା ତୁଇ ଆଦେସ୍‌ ଦେଇ ଆଚୁସ୍‌ ଜେ, କେ ଜଦି ତୁରି, ଡୁଡୁଙ୍ଗା, ଆର୍‌ମେନି,ନେବଲ୍‌, ଟାମକ୍‌ ଆରି ସର୍‌ତେ ରକାମର୍‌ ବାଜା ସୁନି, ସୁନାର୍‌ ମୁର୍‌ତିକେ ଡାଣ୍ଡାସନ୍‌ ଅଇ ଜୁଆର୍‌ କର୍‌ସା; <verse eid="DAN 3:10" /><verse number="11" style="v" sid="DAN 3:11" />ଆରି, କେ ଜଦି ଡାଣ୍ଡାସନ୍‌ ଅଇ ଜୁଆର୍‌ ନ କରେ, ସେ ଲାଗ୍‌ତେ ରଇବା ଜଇ ଲଗେ ପିଙ୍ଗା ଅଇବାଇ; <verse eid="DAN 3:11" /><verse number="12" style="v" sid="DAN 3:12" />ଇତି କେତେକ୍ ଜିଉଦି ଲକ୍‌ ଆଚତ୍‌ ସଦ୍‌ରକ୍‌, ମଇସକ୍‌ ଆରି ଅବେଦ୍‌ନଗ୍‌, ସେମନ୍‌କେ ତର୍‌ ବାବିଲ୍‌ ପର୍‌ଦେସେ କାମ୍‌ କର୍‌ବାକେ ବାଚି ଆଚୁସ୍‌; ଏ ମଆ ରାଜା, ସେ ଲକ୍‌ମନ୍‌ ତକେ ନାମତ୍‌ ନାଇ; ସେମନ୍‌ ତର୍‌ ଦେବ୍‌ତାକେ ପୁଜା ନ କରତ୍‌ କି ତୁଇ ତିଆର୍‌ କଲା ସୁନାର୍‌ ମୁର୍‌ତିକେ ଜୁଆର୍‌ ନ କରତ୍‌ ।<verse eid="DAN 3:12" /></para>
  <para style="p">
    <verse number="13" style="v" sid="DAN 3:13" />ସେଡ୍‌କିବେଲେ ରାଜା ନବୁକଦ୍‌ନିସ୍‌ଚର୍‌ ବେସି ରିସା ଅଇ ସଦ୍‌ରକ୍‌, ମଇସକ୍‌ ଆରି ଅବେଦ୍‌ନଗ୍‌କେ ଆନ୍‌ବାକେ ଆଦେସ୍‌ ଦେଲା । ତାର୍‌ପଚେ ଲକ୍‌ମନ୍‌ ରାଜାର୍‌ ଲଗେ ଡାକି ଆନ୍‌ଲାଇ । <verse eid="DAN 3:13" /><verse number="14" style="v" sid="DAN 3:14" />ନବୁକଦ୍‌ନିସ୍‌ଚର୍‌ ସେମନ୍‌କେ ବାଚାର୍‌ଲା, ଏ ସଦ୍‌ରକ୍‌, ମଇସକ୍‌ ଆରି ଅବେଦ୍‌ନଗ୍‌, ତମେ କାଇ ମର୍‌ ଦେବ୍‌ତାର୍‌ ପୁଜା କରାସ୍‌ ନାଇ, କି ମୁଇ ତିଆର୍‌ କଲା ସୁନାର୍‌ ମୁର୍‌ତିକେ ଜୁଆର୍‌ କରାସ୍‌ ନାଇ? <verse eid="DAN 3:14" /><verse number="15" style="v" sid="DAN 3:15" />ଏବେ ତୁରି, ବାଉଁସି, ଡୁଡୁଙ୍ଗା, ଆର୍‌ମେନି, ଟଇଲା, ଟାମକ୍‌ ଆରି ସର୍‌ତେ ରକାମର୍‌ ବାଜା ସୁନ୍‌ଲେ, ତମେ ଜଦି ମର୍‌ ତିଆର୍‌ କଲା ମୁର୍‌ତିକେ ଡାଣ୍ଡାସନ୍‌ ଅଇ ଜୁଆର୍‌ କରା, ତେବେ ବଲ୍‌ ଅଇସି; ମାତର୍‌ ଜଦି ତମେ ଜୁଆର୍‌ ନ କରାସ୍‌, ତେବେ ଲାଗ୍‌ବା ଜଇ ବିତ୍‌ରେ ପିଙ୍ଗା ଅଇ ଡଣ୍ଡ୍‌ ପାଇସା; ଆରି, ଏନ୍ତାର୍‌ ତମର୍‌ କନ୍‌ ଦେବ୍‌ତା ଆଚେ ଜେ ମର୍‌ ଲଗେ ଅନି ତମ୍‌କେ ଉଦାର୍‌ କର୍‌ସି ? <verse eid="DAN 3:15" /><verse number="16" style="v" sid="DAN 3:16" />ସଦ୍‌ରକ୍‌, ମଇସକ୍‌ ଆରି ଅବେଦ୍‌ନଗ୍‌ ରାଜାକେ କଇଲାଇ, “ଏ ନବୁକଦ୍‌ନିସ୍‌ଚର୍‌, ଏ ବିସଇରେ ଏତାଇ କରି ଆମେ ଉଦାର୍‌ ପାଇବାକେ ଚାଉଁ ନାଇ । <verse eid="DAN 3:16" /><verse number="17" style="v" sid="DAN 3:17" />ଜଦି ସେନ୍ତାର୍‌ ଅଇସି, ତେବେ ଆମେ ଜାର୍‌ ସେବା କଲୁନି, ଆମର୍‌ ସେ ପର୍‌ମେସର୍‌ ଲାଗ୍‌ବା ଜଇ ବିତ୍‌ରେ ଅନି ଉଦାର୍‌ କର୍‌ବାକେ ଆଚେ; ଆରି ଏ ମଆ ରାଜ୍‌, ସେ ତର୍‌ ଆତେ ଅନି ଆମ୍‌କେ ଉଦାର୍‌ କର୍‌ସି । <verse eid="DAN 3:17" /><verse number="18" style="v" sid="DAN 3:18" />ମାତର୍‌ ଜଦି ନ ଉଦାର୍‌ କଲେ ମିସା, ଏ ମଆ ରାଜ୍‌, ଆମେ ତର୍‌ ଦେବ୍‌ତାକେ ପୁଜା ନ କରୁ, କି ତୁଇ ତିଆର୍‌ କଲା ସୁନାର୍‌ ମୁର୍‌ତିକେ ଜୁଆର୍‌ ନ କରୁ, ଏଟା ତୁଇ ଜାନି ରଅ।”<verse eid="DAN 3:18" /></para>
  <para style="s">ଦାନିଏଲର୍‌ ତିନ୍‌ଟା ସାଙ୍ଗକେ ମରନର୍‌ ଡଣ୍ଡ୍‌</para>
  <para style="p">
    <verse number="19" style="v" sid="DAN 3:19" />ସେଡ୍‌କିବେଲେ ନବୁକଦ୍‌ନିସ୍‌ଚର୍‌ ବେସି ରିସା ଅଇଲା ଆରି ସଦ୍‌ରକ୍‌, ମଇସକ୍‌ ଆରି ଅବେଦ୍‌ନଗ୍‌ ମନ୍‌କେ ମୁଁ ରଙ୍ଗ୍‌ରଙ୍ଗ୍‌ ଅଇ ଗାଲା । ମାମୁଲ୍‌ ଜଇ ଲାଗ୍‌ଲାନି ଆରି ସାତ୍‌ ଗୁନ୍‌ ଜଇ ଲାଗାଅ । <verse eid="DAN 3:19" /><verse number="20" style="v" sid="DAN 3:20" />ଆରି, ସେ ତାର୍‌ ସନିଅ ମନର୍‌ ବିତ୍‌ରେ ଅନି ବେସି ବପୁ ରଇଲା ଲକ୍‌କେ ବାଚି ସଦ୍‌ରକ୍‌, ମଇସକ୍‌ ଆରି ଅବେଦ୍‌ନଗ୍‌କେ ବାନ୍ଦି ଲାଗ୍‌ବା ଜଇ ତେଇ ପିଙ୍ଗ୍‌ବାକେ ଆଦେସ୍‌ ଦେଲା । <verse eid="DAN 3:20" /><verse number="21" style="v" sid="DAN 3:21" />ତେଇ ସେ ଲକ୍‌ମନ୍‌ ତାକର୍‌ ନିଜର୍‌ କରିଆ ପଚିଆ, ଗାଗ୍‌ଡକେ ଡାବାଇବାଟା, ଆରି ବିନ୍‌ ବିନ୍‌ ବସ୍‌ତର୍‌ ସଙ୍ଗେ ବାନ୍ଦି ଅଇ ଲାଗ୍‌ବା ଜଇ ବିତ୍‌ରେ ପିଙ୍ଗା ଅଇଲାଇ । <verse eid="DAN 3:21" /><verse number="22" style="v" sid="DAN 3:22" />ରାଜାର୍‌ ଆଦେସ୍‌ ବେସି ଡାଣ୍ଟ୍‌ ରଇଲା ଆରି ଜଇ ବେସି ଲାଗ୍‌ତେ ରଇଲା, ଏଟାର୍‌ ପାଇ ଜନ୍‌ ଲକ୍‌ମନ୍‌ ସଦ୍‌ରକ୍‌, ମଇସକ୍‌ ଆରି ଅବେଦ୍‌ନଗ୍‌କେ ଟେକି ନେଇ ରଇଲାଇ, ସେମନ୍‌ ଜଇ ବିତ୍‌ରେ ପଡି ମଲାଇ । <verse eid="DAN 3:22" /><verse number="23" style="v" sid="DAN 3:23" />ଆରି ସଦ୍‌ରକ୍‌, ମଇସକ୍‌ ଆରି ଅବେଦ୍‌ନଗ୍‌, ଏ ତିନ୍‌ ଲକ୍‌ ବାନ୍ଦି ଅଇ କରି ଲାଗ୍‌ବା ଜଇ ବିତ୍‌ରେ ଅଦର୍‌ଲାଇ । <verse eid="DAN 3:23" /><verse number="24" style="v" sid="DAN 3:24" />ସେଡ୍‌କିବେଲେ ରାଜା ନବୁକଦ୍‌ନିସ୍‌ଚର୍‌ କାବା ଅଇ ବସ୍‌ଲା ତେଇ ଅନି ଉଟ୍‌ଲା, ଆରି ସେ ତାର୍‌ ମନ୍ତିରି ମନ୍‌କେ କଇଲା, ଆମେ କାଇ ତିନ୍‌ ଲକ୍‌କେ ବାନ୍ଦି କରି ଜଇ ବିତ୍‌ରେ ପିଙ୍ଗି ନ ରଇଲୁ କି? ସେମନ୍‌ ରାଜାକେ କଇଲାଇ, ସତ୍‌ ମଆରାଜ୍‌ । <verse eid="DAN 3:24" /><verse number="25" style="v" sid="DAN 3:25" />ରାଜା କଇଲା, ଦେକା, “ଜଇ ବିତ୍‌ରେ ଇଣ୍ଡିବୁଲ୍‌ବାଟା ମୁଇ ଚାର୍‌ ଲକ୍‌କେ ଦେକ୍‌ଲିନି ଆରି ସେମନ୍‌କେ କାଇଟା ଅଏ ନାଇ; ଆରି, ଚାର୍‌ ଲକର୍‌ ବିତ୍‌ରେ ଅନି ଗଟେକ୍‌ ଲକ୍‌ ପର୍‌ମେସରର୍‌ ପିଲାର୍‌ ମୁର୍‌ତି ପାରା ।”<verse eid="DAN 3:25" /></para>
  <para style="s">ନବକୁଦ୍‌ନିସର୍‌ ପର୍‌ମେସର୍‌କେ ପର୍‌ସଙ୍ଗ୍‌ସା</para>
  <para style="p">
    <verse number="26" style="v" sid="DAN 3:26" />ସେଡ୍‌କିବେଲେ ନବୁକଦ୍‌ନିସ୍‌ଚର୍‌ ରାଜା ଲାଗ୍‌ବା ଜଇ ପାଲିକେ ଜାଇ ଡାକ୍‌ଲା, ଏ ସବୁବେଲର୍‌ ଉପ୍‌ରେ ରଇବା ପର୍‌ମେସରର୍‌ ସେବାକାରିଆମନ୍‌ ସଦ୍‌ରକ୍‌, ମଇସକ୍‌ ଆରି ଅବେଦ୍‌ନଗ୍‌, ତମେ ଜଇ ତେଇ ଅନି ବାରଇ ଆସା । ସେଡ୍‌କିବେଲେ ସଦ୍‌ରକ୍‌, ମଇସକ୍‌ ଆରି ଅବେଦ୍‌ନଗ୍‌ ଜଇ ବିତ୍‌ରେ ଅନି ବାରଇ ଆଇଲାଇ । <verse eid="DAN 3:26" /><verse number="27" style="v" sid="DAN 3:27" />କିତିପାଲ୍‌, ରାଇଜ୍‌ର୍‌ ମୁକିଆ ଲକ୍‌ ଆରି ଦେସ୍‌ ସାସନ୍ କାରିଆ ଆରି ରାଜାର୍‌ ମନ୍ତିରି ମନ୍‌ ଗଟେକ୍‌ ଲଗେ ଟୁଲ୍‌ ଅଇ ସେ ତିନ୍‌ ଲକ୍‌କେ ନିମାନ୍‌ କରି ଦେକ୍‌ଲାଇ ଜେ, ଜଇ ସେ ମନ୍‌କେ କାଇଟା ମିସା କରେ ନାଇ, କି ସେମନର୍‌ ମୁଣ୍ଡର୍‌ ଚେଣ୍ଡି ମିସା ପଡେ ନାଇ, କି ସେମନର୍‌ ପିନ୍ଦ୍‌ଲା ଚକା ମିସା ପଡେ ନାଇ, କି ସେମନର୍‌ ଗାଗ୍‌ଡେ ଜଇର୍‌ ବାସ୍‌ନା ମିସା ଆସେ ନାଇ । <verse eid="DAN 3:27" /><verse number="28" style="v" sid="DAN 3:28" />ରାଜା ନବୁକଦ୍‌ନିସ୍‌ଚର୍‌ କଇଲା, ସଦ୍‌ରକ୍‌, ମଇସକ୍‌ ଆରି ଅବେଦ୍‌ନଗର୍‌ ପର୍‌ମେସର୍‌ ଦନିଅ, କାଇକେବଇଲେ ସେ ତମ୍‌କେ ତାର୍‌ ଦୁତ୍‌କେ ପାଟାଇଲା ଆରି ତାର୍‌ ଜନ୍‌ ସେବାକାରିଆ ମନ୍‌ ତାର୍‌ ଉପ୍‌ରେ ବିସ୍‌ବାସ୍‌ କରି ରଇଲାଇ ଆରି ତମର୍‌ ପର୍‌ମେସର୍‌କେ ଚାଡି ଦେଲେ ଆର୍‌ କନ୍‌ ଦେବ୍‌ତାକେ ମିସା ସେବା କର୍‌ବାର୍‌ ନାଇ କି ଜୁଆର୍‌ କର୍‌ବାର୍‌ ନାଇ, ଏଟାର୍‌ ପାଇ ରାଜାର୍‌ କଇବା କାତାର୍‌ ଇସାବେ ସର୍‌ତେ ଲକ୍‌ ନିଜେ ନିଜେ ସରପ୍‌ମାନ୍‌ କଲାଇ, ସେ ସେମନ୍‌କେ ଉଦାର୍‌ କଲା । <verse eid="DAN 3:28" /><verse number="29" style="v" sid="DAN 3:29" />ଏଟାର୍‌ ପାଇ ମୁଇ ଏ ଆଦେସ୍‌ ଦେଲିନି ଜେ, ସର୍‌ତେ କୁଟୁମ୍‌, ଦେସର୍‌ ଲକ୍‌ ଆରି ବିନ୍‌ ବିନ୍‌ ବାସାର୍‌ ଲକ୍‌ କେ ଜଦି ସଦ୍‌ରକ୍‌, ମଇସକ୍‌ ଆରି ଅବେଦ୍‌ନଗର୍‌ ପର୍‌ମେସରର୍‌ ବିରୁଦେ କାଇ କାତା କଇଲେ, ସେ ଲକ୍‌ମନ୍‌ ଗନ୍ଦା ଗନ୍ଦା କରି କାଟା ଅଇସି ଆରି ତାକର୍‌ ଗର୍‌କେ ବସ୍‌ଲାଇ ଦୁଲିସାତ୍‌ ଅଇସି; କାଇକେବଇଲେ ଏନ୍ତାର୍‌ ଉଦାର୍‌ କର୍‌ବା ପର୍‌ମେସର୍‌କେ ଚାଡି ଦେଲେ ଆରି କନ୍‌ ଦେବ୍‌ତା ନାଇ । <verse eid="DAN 3:29" /><verse number="30" style="v" sid="DAN 3:30" />ସେଡ୍‌କିବେଲେ ଅନି ସଦ୍‌ରକ୍ମଇସକ୍‌ ଆରି ଅବେଦ୍‌ନଗ୍‌କେ ରାଜା ବାବିଲ୍‌ ପର୍‌ଦେସେ ବଡ୍‌ ପଦ୍‌ ଦେଲା ।<verse eid="DAN 3:30" /></para>
  <chapter eid="DAN 3" />
  <chapter number="4" style="c" sid="DAN 4" />
  <para style="s">ନବକଦିନିସ୍‌ଚରର୍‌</para>
  <para style="p">
    <verse number="1" style="v" sid="DAN 4:1" />ସାରା ପୁର୍‌ତିବି ବାସା ଅଇଲା ସର୍‌ତେ କୁଟୁମ୍‌, ଦେସର୍‌ ଲକ୍‌ ଆରି ବିନ୍‌ ବିନ୍‌ ବାସାର୍‌ ଲକ୍‌ ନବୁକଦ୍‌ନିସ୍‌ଚର୍‌ ରାଜାର୍‌ ଆସିର୍‌ବାଦ୍‌ ତମର୍‌ ଉପ୍‌ରେ ବେସି ସାନ୍ତି ଅ । <verse eid="DAN 4:1" /><verse number="2" style="v" sid="DAN 4:2" />ସବୁର୍‌ ତେଇଅନି ଉପ୍‌ରର୍‌ ପର୍‌ମେସର୍‌ ମର୍‌ ଲଗେ ଜନ୍‌ଜନ୍‌ ଚିନ୍‌ ଆରି କାବା ଅଇଜିବା କାମ୍‌ କଲାଆଚେ, ସେଟା ମୁଇ ପର୍‌ଚାର୍‌ କର୍‌ବାକେ ମର୍‌ ମନ୍‌ ଅଇଲା। <verse eid="DAN 4:2" /><verse number="3" style="v" sid="DAN 4:3" />ତାର୍‌ ଚିନ୍‌ ସର୍‌ତେ କେନ୍ତାର୍‌ ମଅତ୍‌ ଆରି କାବା ଅଇବା କାମ୍‌ କେନ୍ତାର୍‌ ଚାରିବେଟ୍‌ତି ଡାବିଗାଲା ; ତାର୍‌ ରାଇଜ୍‌ ସାରାସାରି ଜାକ ରାଇଜ୍‌ ଆରି ତାର୍‌ ସା‌ସନ୍‌ ପିଡିକେ ପିଡି ଲକ୍‌ମନର୍‌ ଉପ୍‌ରେ ଅ ।<verse eid="DAN 4:3" /></para>
  <para style="s">ନବ୍‌କୁଦ୍‌ନିସରର୍‌ ଆରିଗଟେକ୍‌ ସପନ୍‌</para>
  <para style="p">
    <verse number="4" style="v" sid="DAN 4:4" />ମୁଇ ନବୁକଦ୍‌ନିସ୍‌ଚର୍‌ ମର୍‌ ନିଜର୍‌ ଗରେ ସୁସ୍‌ତା ସଙ୍ଗେ ରଇଲି ଆରି ମର୍‌ ରାଜ୍‌ଗାଦି ତେଇ ସୁନ୍ଦର୍‌ ସଙ୍ଗେ ରଇଲି । <verse eid="DAN 4:4" /><verse number="5" style="v" sid="DAN 4:5" />ମୁଇ ଗଟେକ୍‌ ସପନ୍‌ ଦେକ୍‌ଲି, ସେଟା ମକେ ବାୟା କରି ଦେଲା ଆରି ସଇଲା ଅଚ୍‌ନାଇ ମକେ ଚିନ୍ତା ଆରି ମନର୍‌ ଦର୍‌ସନ୍‌ ମକେ କିଲ୍‌ବିଲ୍‌ କଲା । <verse eid="DAN 4:5" /><verse number="6" style="v" sid="DAN 4:6" />ଏଟାର୍‌ ପାଇ ମୁଇ ଇତିର୍‌ ଅରତ୍‌ ଜାନ୍‌ବାକେ ବାବିଲର୍‌ ସର୍‌ତେ ପଣ୍ଡିତ୍‌ ମନ୍‌କେ ମର୍‌ ଲଗେ ଆନ୍‌ବାକେ ଆଦେସ୍‌ ଦେଲି; <verse eid="DAN 4:6" /><verse number="7" style="v" sid="DAN 4:7" />ତେଇ ଜଲ୍‌କା କରୁ ମନ୍‌, ଆତ୍‌ ଦେକୁମନ୍‌, ପାଞ୍ଜିଦେକୁମନ୍‌, କଲଦିଅ ଆରି ଜାତକ୍‌ମିସାଉ ମନ୍‌ ମର୍‌ଲଗେ ଆଇଲାଇ; ଆରି, ମୁଇ ସେମନ୍‌କେ ସପନ୍‌ ଜାନାଇଲି; ମାତର୍‌ ସେମନ୍‌ ତେଇର୍‌ ଅରତ୍‌ ମକେ କଇ ନାପାର୍‌ ଲାଇ । <verse eid="DAN 4:7" /><verse number="8" style="v" sid="DAN 4:8" />ମାତର୍‌ ସାରାସାରି ପଚେ ମର୍‌ ଦେବ୍‌ତାର୍‌ ନାଅର୍‌ ଇସାବେ ବେଲ୍‌ଟସର୍‌ ବଲି ଦେଇ ରଇଲା ନାଅ ଦାନିଏଲ୍‌ ମର୍‌ଲଗେ ଆଇଲା, ତାର୍‌ ଉର୍‌ଦେ ସୁକଲ୍‌ ଦେବ୍‌ତା ମନର୍‌ ସୁକଲ୍ ଆତ୍‌ମା ଆଚେ; ଆରି, ମୁଇ ତାକେ ସପନ୍‌ ଜାନାଇ କରି କଇଲି, <verse eid="DAN 4:8" /><verse number="9" style="v" sid="DAN 4:9" />ଏ ଜଲ୍‌କା କରୁମନର୍‌ ମୁକିଆ ବେଲ୍‌ଟସର୍‌, ମୁଇ ଜାନି, ସୁକଲ୍‌ ମାପ୍‌ରୁ ତର୍‌ ଉର୍‌ଦେ ଆଚେ ଆରି ଜେନ୍ତାର୍‌ କସ୍‌ଟ କାତା ମିସା ତର୍‌ ଲଗେ କସ୍‌ଟ ନ ଲାଗେ, ଏଟାର୍‌ ପାଇ ମୁଇ ସପନ୍‌ ତେଇ ଜନ୍‌ ଜନ୍‌ ଦର୍‌ସନ୍‌ ପାଇ ଆଚି, ସେଟା ଆରି ତାର୍‌ ଅରତ୍‌ ମକେ ଜାନାଅ ।<verse eid="DAN 4:9" /></para>
  <para style="p">
    <verse number="10" style="v" sid="DAN 4:10" />ସଇବା ଅଚ୍‌ନାଇ ମର୍‌ ଦର୍‌ସନ୍‌ ଏନ୍ତାର୍‌ ରଇଲା, ମୁଇ ଦେକ୍‌ଲି, ଆରି ଦେକା, ପୁର୍‌ତିବିର୍‌ ମଜାଇ ଗଟେକ୍‌ ଗଚ୍‌ ଦେକ୍‌ଲି, ସେଟା ବେସି ଡେଙ୍ଗ୍‌ ରଇଲା । <verse eid="DAN 4:10" /><verse number="11" style="v" sid="DAN 4:11" />ସେ ଗଚ୍‌ ବଡ୍‌ଲା ଆରି ଡାଣ୍ଟ୍‌ ଅଇଲା ଆରି ତାର୍‌ ଉଁଚା ବାଦ୍‌ଲେ କେଟ୍‌ଲା, ଆରି ପୁର୍‌ତିବିର୍‌ ଚାର୍‌ବେଟ୍‌ତି ଜାକ ଡିସ୍‌ଲା । <verse eid="DAN 4:11" /><verse number="12" style="v" sid="DAN 4:12" />ସେ ଗଚର୍‌ ପତର୍‌ ମନ୍‌ ବେସି ସୁନ୍ଦର୍‌ ଆରି ପଲ୍‌ ବେସି ରଇଲା, ସେଟା ସର୍‌ତେ ଲକର୍‌ କାଦି ଅଇ ରଇଲା । ବୁଏଁ ରଇବା ପସୁ ପକି ତାର୍‌ ତଲେ ସିତ୍‌ଲା ପାଇଲାଇ ଆରି ଉଡି ବୁଲ୍‌ବା ଚଡଇ ମନ୍‌ ତେଇର୍‌ କେନ୍ଦା ମନ୍‌କେ ବାସା ଅଇଲାଇ ଆରି ସର୍‌ତେ ଜିବ୍‌ଜନ୍ତୁ ତେଇର୍‌ କାଦି କାଇଲାଇ ।<verse eid="DAN 4:12" /></para>
  <para style="p">
    <verse number="13" style="v" sid="DAN 4:13" />ମୁଇ ମର୍‌ ସଇବା ଅଚ୍‌ନାଇ ସଇ ଦର୍‌ସନ୍‌ ଦେକ୍‌ଲି, ଗଟେକ୍‌ ଜାଗୁଆଲି ଆରି ଗଟେକ୍‌ ଦୁତ୍ ସର୍‌ଗେ ଅନି ଉତ୍‌ରି ଆଇଲା । <verse eid="DAN 4:13" /><verse number="14" style="v" sid="DAN 4:14" />ଆରି ଆଉଲି ଅଇ କରି ଏ କାତା କଇଲା, ଏ ଗଚ୍‌କେ କାଟା ଆରି ତେଇର୍‌ କେନ୍ଦାମନ୍‌ ସକାଲି ପାକା, ତେଇର୍‌ ପତର୍‌ ସର୍‌ତେ ଜଡାଇ ପାକା ଆରି ପଲ୍‌ମନ୍‌ ଅଦ୍‌ରାଇ ଦିଆସ୍‌; ତଲେ ରଇବା ପସୁ ମନ୍‌କେ କେଦି ଦିଆସ୍‌ ଆରି ଚଡଇ ମନ୍‌କେ ଉଡାଇ ଦିଆସ୍‌ । <verse eid="DAN 4:14" /><verse number="15" style="v" sid="DAN 4:15" />ଆରି ମାଟି ତେଇ ରଇବା କୁଟ୍‌ଗଣ୍ଡିକେ ଲୁଆ ଆରି ପିତଲର୍‌ ସିକ୍‌ଲି ସଙ୍ଗେ ବାନ୍ଦି କାକର୍‌ ପାଇବା ଲଗେ ସଙ୍ଗୁଆ, ଆରି ପସୁ ମନର୍‌ ସଙ୍ଗେ ପୁର୍‌ତିବିର୍‌ ଗାସ୍‌ ସଙ୍ଗେ ସେଟା ମିସି ରଅ; <verse eid="DAN 4:15" /><verse number="16" style="v" sid="DAN 4:16" />ତାର୍‌ ନରର୍‌ ମନ୍‌ ବାଦ୍‌ଲି ଜାଅ ଆରି ତାକେ ପସୁର୍‌ ମନ୍‌ ଆସ ଆରି ସେନ୍ତାର୍‌ ସାତ୍‌ ବରସ୍‌ ଜାକ ଜିଅ । <verse eid="DAN 4:16" /><verse number="17" style="v" sid="DAN 4:17" />ଜେ କି ସାରା ପୁର୍‌ତିବିକେ ତିଆର୍‌ କଲା ମାପ୍‌ରୁ ସୁକଲ୍‌ ଦୁତ୍‌ ମନ୍‌କେ ଆଦେସ୍‌ ଦେଇ କଇଲା, “ସେ ନର୍‌ ଜାତି ଉପ୍‌ରେ ରାଇଜ୍‌ କର୍‌ସି ଆରି ସେ ଜାକେ ଇଚା କର୍‌ସି, ତାକେ ସେ ଦେଇସି, ଆରି ଲକ୍‌ମନର୍‌ ବିତ୍‌ରେ କାକୁର୍‌ତି ଲକ୍‌କେ ସାଉକାର୍‌ କର୍‌ସି, ଜିଇ ରଇଲା ଲକ୍‌ ଏଟା ଜାନ୍‌ବାଇ, ସେଟାର୍‌ ପାଇ ଏ ବାକିଅ ଜାଗୁଆଲି ମନର୍‌ ଆଦେସ୍‌ ଆରି ଏ ଦାବି ସୁକଲ୍‌ ଲକର୍‌ ବାକିଅ ସଙ୍ଗେ ଅଇଆଚେ। <verse eid="DAN 4:17" /><verse number="18" style="v" sid="DAN 4:18" />ମୁଇ ରାଜା ନବୁକଦ୍‌ନିସ୍‌ଚର୍‌ ଏ ସପନ୍‌ ଦେକ୍‌ଲି; ଏବେ ଏ ବେଲ୍‌ଟସ୍‌ଚର୍‌, ତୁଇ ମକେ ଇତିର୍‌ ଅରତ୍‌ କଅ; କାଇକେବଇଲେ ମର୍‌ ରାଇଜର୍‌ ସର୍‌ତେ ପାଞ୍ଜି ଦେକୁ ମନ୍‌ କେ ମିସା ଇତିର୍‌ ଅରତ୍‌ କଇ ନାପାର୍‌ଲାଇ; ମାତର୍‌ ତୁଇ ପାରୁସ୍‌, କାଇକେବଇଲେ ତର୍‌ ଆତ୍‌ମାଇ ସୁକଲ୍‌ ଦେବ୍‌ତାର୍‌ ଆତ୍‌ମା ଆଚେ ।”<verse eid="DAN 4:18" /></para>
  <para style="s">ଦାନିଏଲ୍‌ ଦୁଇ ନମର୍‌ ସପନର୍‌ ଅରତ୍‌ କଇବାଟା</para>
  <para style="p">
    <verse number="19" style="v" sid="DAN 4:19" />ସେଡ୍‌କିବେଲେ ବେଲ୍‌ଟସ୍‌ଚର୍‌ ନାଅର୍‌ ଦାନିଏଲ୍‌ କାବା ଅଇ ଗାଲା ଆରି ତାର୍‌ କାତା ତାକେ ଗାବ୍‌ରା କଲା । ରାଜା ଉତର୍‌ ଦେଇ କଇଲା,ଏ ବେଲ୍‌ଟସଚର୍‌, ସେ ସପନ୍‌ ତକେ ଗାବ୍‌ରା ନ କର । ସେଡ୍‌କିବେଲେ ବେଲ୍‌ଟସ୍‌ଚର୍‌ କଇଲା, ଏ ମଆ ରାଜ୍‌, ଜନ୍‌ ଲକ୍‌ମନ୍‌ ତକେ ଗିନ୍‌ କର୍‌ବାଇ, ସେମନର୍‌ ପାଇ ଏ ସପନ୍‌ ଅ ଆରି ତର୍‌ ବିରଦି ଲକ୍‌ମନ୍‌କେ ଏଟା ଗଟଅ । <verse eid="DAN 4:19" /><verse number="20" style="v" sid="DAN 4:20" />ତୁଇ ଜନ୍‌ ଗଚ୍‌ ଦେକ୍‌ଲୁସ୍‌, ଜନ୍‌ଟା ବଡ୍‌ଟା ଅଇ ସଗତ୍‌ ଅଇଲା, ତାର୍‌ ଉଁଚା ବାଦ୍‌ଲେ କେଟ୍‌ଲା ଆରି ପୁର୍‌ତିବିର୍‌ ଚାର୍‌ବେଟ୍‌ତି ଡାବ୍‌ଲା; <verse eid="DAN 4:20" /><verse number="21" style="v" sid="DAN 4:21" />ଜାର୍‌ ପତର୍‌ ମନ୍‌ ସୁନ୍ଦର୍‌ ରଇଲା ଆରି ପଲ୍‌ ବେସି ରଇଲା ଆରି ସେଟା ସର୍‌ତେ ଲକର୍‌ ପାଇ କାଦି ରଇଲା; ତାର୍‌ ତଲେ ଦର୍‌ତନିର୍‌ ପସୁ ମନ୍‌ ବାସା କର୍‌ତେ ରଇଲାଇ , ଜାର୍‌ କେନ୍ଦା ମନ୍‌କେ ଉଡିବୁଲ୍‌ବା ଚଡଇ ମନ୍‌ ଗୁଡା ବାନ୍ଦି ରଇତେ ରଇଲାଇ; <verse eid="DAN 4:21" /><verse number="22" style="v" sid="DAN 4:22" />ଏ ମଆ ରାଜ୍‌, ସେ ଗଚ୍‌ ଅଇଲୁସ୍‌ନି ତୁଇ, ତୁଇ ବଡ୍‌ଟା ଅଇ ସଗତ୍‌ ଅଇ ଆଚୁସ୍‌; କାଇକେବଇଲେ ତୁଇ ବେସି ବୁଦି ପାଇ ଆଚୁସ୍‌ ଆରି ସେ ବୁଦି ବାଦ୍‌ଲେ କେଟାଇ ଆଚୁସ୍‌ ଆରି ତର୍‌ ରାଇଜ୍‌ ପୁର୍‌ତିବିର୍‌ ଚାର୍‌ବେଟ୍‌ତି ଅଇ ଆଚେ । <verse eid="DAN 4:22" /><verse number="23" style="v" sid="DAN 4:23" />ଆରି, ତୁଇ ଜାଇଟା ଦେକ୍‌ଲୁସ୍‌, ସରଗର୍‌ ଗଟେକ୍‌ ସୁକଲ୍‌ ଦୁତ୍‌ ଉତ୍‌ରି ଆସି କଇଲା, ଏ ଗଚ୍‌କେ କାଟି ନସ୍‌ଟ କରି ଦିଆସ୍‌; ଆରି କୁଟ୍‌ ଆରି ଗଣ୍ଡିକେ ଲୁଆର୍‌ ଆରି ପିତଲର୍‌ ସିକ୍‌ଲି ସଙ୍ଗେ ବାନ୍ଦି କାକର୍‌ ପାଇବା ଲଗେ ସଙ୍ଗୁଆ; ଆରି, ସେଟା ବାଦଲର୍‌ କାକର୍‌ ପାଅ ଆରି ସାତ୍‌ ପୁରୁସ୍‌ ଜାକ ପସୁ ମନର୍‌ ସଙ୍ଗେ ମିସି ରଅ ।<verse eid="DAN 4:23" /></para>
  <para style="p">
    <verse number="24" style="v" sid="DAN 4:24" />ଏ ମଆ ରାଜ୍‌, ଏଟାର୍‌ ଅରତ୍‌ ଅଇଲାନି ଏଟା, ଆରି ମାଆରାଜାର୍‌ ବିସଇରେ ମାପ୍‌ରୁ ଏ ଆଦେସ୍‌ ଦେଲା ଆଚେ । <verse eid="DAN 4:24" /><verse number="25" style="v" sid="DAN 4:25" />ତୁଇ ଲକ୍‌ ମନର୍‌ ତେଇ ଅନି ବେଗ୍‌ଲି ଜାଇସୁ ଆରି ଦର୍‌ତନିର୍‌ ପସୁ ମନର୍‌ ସଙ୍ଗେ ମିସ୍‌ସୁ, ବଲଦ୍‌ ପାରା ତୁଇ ଗାସ୍‌ କାଇସୁ, ଆରି ବାଦଲର୍‌ କାକର୍‌ ବିଜ୍‌ସୁ, ଏନ୍ତାର୍‌ ତୁଇ ସାତ୍‌ ବରସ୍‌ ଜାକ ଜିଇସୁ; ସାରାସାରି ପଚେ ସରଗର୍‌ ମାପ୍‌ରୁ, ସେ ଲକ୍‌ ମନର୍‌ ରାଇଜେ ସାସନ୍‌ କର୍‌ସି ଆରି ଜାକେ ସେ ଦେବାକେ ସେ ଇଚା କର୍‌ସି, ତାକେ ସେ ଦେଇସି, ଏ ବିସଇ ତୁଇ ଜାନୁସ୍‌ । <verse eid="DAN 4:25" /><verse number="26" style="v" sid="DAN 4:26" />ଆରି ଗଚର୍‌ କୁଟ୍‌ ଆରି ଗଣ୍ଡି ଚାଡ୍‌ବାର୍‌ ଅରତ୍‌ ଅଇଲାନି ଏଟା; ସରଗର୍‌ ସାନ୍ତି ରାଇଜ୍‌ ଆର୍‌ତରେକ୍‌ ଆଇସି, ଏଟା ଜାନ୍‌ଲା ପଚେ ତର୍‌ ରାଇଜ୍‌ ଆରିତରେକ୍‌ ତର୍‌ ଲଗେ ବାଉଡି ଆଇସି । <verse eid="DAN 4:26" /><verse number="27" style="v" sid="DAN 4:27" />ଏଟାର୍‌ ପାଇ ଏ ମଆ ରାଜ୍‌, ମର୍‌ କଇଲା କାତା ମାନ୍‌, ତର୍‌ ଦରମ୍‌ କର୍‌ବାର୍‌ ଲାଗି ତର୍‌ ପାପ୍‌ ଦୁର୍‌ ଅ ଆରି ଦୁକି ଦରିଦ୍‌ର ଲକ୍‌କେ ଦୟା ଦେକାଇଲାର୍‌ ଲାଗି ଅଦରମ୍‌ କାମ୍‌ ଦୁର୍‌ କର୍‌; ଅଇଲେ ଅଇପାରେ ତର୍‌ ସାନ୍ତିର୍‌ ଜୁଗ୍‌ ପାଇସୁ ।<verse eid="DAN 4:27" /></para>
  <para style="s">ନବ୍‌କୁଦ୍‌ନିସର୍‌ ପାଇ ବିଚାର୍‌</para>
  <para style="p">
    <verse number="28" style="v" sid="DAN 4:28" />ରାଜା ନବୁକଦ୍‌ନିସ୍‌ଚର୍‌କେ ଏନ୍ତାର୍ ଗଟ୍‌ଲା । <verse eid="DAN 4:28" /><verse number="29" style="v" sid="DAN 4:29" />ବରସ୍‌ ପୁରୁବା ବାର ମାସର୍‌ ସାରାସାରି ବେଲେ ନବ୍‌କୁଦ୍‌ନିସର୍‌ ବାବିଲ୍‌ ଗଡର୍‌ ରାଜା ସିଆଁସନର୍‌ ଗର୍‌ ଉପ୍‌ରେ ବୁଲ୍‌ତେ ରଇଲା । <verse eid="DAN 4:29" /><verse number="30" style="v" sid="DAN 4:30" />ରାଜା ଏ କାତା କଇଲା, ମୁଇ ମର୍‌ ନିଜର୍‌ ବପୁ ସଙ୍ଗେ ଆରି ମର୍‌ ଉଜଲର୍‌ ମଇମାର୍‌ ପାଇଁ ରାଇଜ୍‌ କର୍‌ବାକେ ଜାଇଟା ତିଆର୍‌ କରି ଆଚେ, ଏଟା କାଇ ସେ ଉଜଲର୍‌ ବାବିଲ୍‌ ନଏ? <verse eid="DAN 4:30" /><verse number="31" style="v" sid="DAN 4:31" />ରାଜା ଏ କାତା କଇ ନ ସାରାଇତେ ସର୍‌ଗେ ଅନି ଏ ସବଦ୍‌ ଆଇଲା, ଏ ରାଜା ନବୁକଦ୍‌ନିସ୍‌ଚର୍‌, ତକେ ଏ କାତା କୁଆ ଅଇଲାନି, ଏବେ ତର୍‌ ଲଗେ ଅନି ରାଇଜ୍‌ ନିଆ ଅଇଲା। <verse eid="DAN 4:31" /><verse number="32" style="v" sid="DAN 4:32" />ଆରି, ତୁଇ ଏବେ ନର୍‌ ଜାତି ତେଇ ଅନି ବେଗଲ୍‌ସୁ ଆରି ଗାଏଁ ବୁଲ୍‌ବା ପସୁ ମନର୍‌ ସଙ୍ଗେ ତୁଇ ବୁଲ୍‌ସୁ; ଗରୁବାଚି ମନର୍‌ ପାରା ତର୍‌ କାଦି ଅଇସି, ଏନ୍ତାର୍‌ ତକେ ସାତ୍‌ ବରସ୍‌ ଜାକ ରଇସି; ସାରାସାରିପଚେ ସରଗର୍‌ ମାପ୍‌ରୁ, ଲକ୍‌ମନ୍‌କେ ସାସନ୍‌ କର୍‌ସି ଆରି ଜାକେ ସେ ଇଚା କର୍‌ସି ତାକେ ସେ ଦେଇସି, ଏଟା ତୁଇ ସୁନି ର । <verse eid="DAN 4:32" /><verse number="33" style="v" sid="DAN 4:33" />ସେଡ୍‌କିଦାପ୍‌ରେ ନବୁକଦ୍‌ନିସ୍‌ଚର୍‌କେ କଇଲା କାତା ଇସାବେ କାଟ୍‌ଲା; ଆରି, ସେ ନର୍‌ ଜାତି ମନର୍‌ ଲଗେ ଅନି ବେଗ୍‌ଲି ପସୁମନର୍‌ ସଙ୍ଗେ କାଇବାର୍‌ ଦାର୍‌ଲା, ଆରି ତାର୍‌ ଗାଗ୍‌ଡେ ବାଦଲର୍‌ କାକର୍‌ ପାକାଇ ବିଜ୍‌ଲା, ତାର୍‌ପଚେ ତାର୍‌ ଚେଣ୍ଡି ଗିଦଲ୍‌ ଚଡଇର୍‌ ପକି ପାରା ଅଇଲା ଆରି ତାର୍‌ ନକ୍‌ ମନ୍‌ ଗିଦଲର୍‌ ନକ୍‌ ପାରା ଡେଙ୍ଗ୍‌ଡେଙ୍ଗ୍‌ ଅଇଲା ।<verse eid="DAN 4:33" /></para>
  <para style="s">ନବ୍‌କୁଦ୍‌ନିସର୍‌ ପର୍‌ମେସର୍‌କେ ପର୍‌ସଙ୍ଗ୍‌ସା</para>
  <para style="p">
    <verse number="34" style="v" sid="DAN 4:34" />ସେଡ୍‌କିବେଲେ ମୁଇ ନବୁକଦ୍‌ନିସ୍‌ଚର୍‌ ସାତ୍‌ ବରସ୍‌ ସାର୍‌ବା ପଚେ ସରଗ୍‌ ବାଟେ ମୁ କରି ସତ୍‌ ମାପୁରୁକେ ଡାକ୍‌ଲାକେ, ସେଡ୍‌କିବେଲେ ମକେ ମର୍‌ ବୁଜ୍‌ବା ବୁଦି ବାଉଡି ଆଇଲା,ତାର୍‌ପଚେ ମୁଇ ସବୁବେଲର୍‌ ମାପୁରୁକେ ଦନିଅବାଦ୍‌ ଦେଲି ଆରି ସେ ନ ମର୍‌ବା ପର୍‌ମେସର୍‌, ତାର୍‌ ପର୍‌ସଙ୍ଗ୍‌ସା କଲି ଆରି ଜୁଆର୍‌ କଲି; କାଇକେବଇଲେ ତାର୍‌ ସାସନ୍‌ ନ ସାର୍‌ବାଟା, ତାର୍‌ ରାଇଜ୍‌ ପିଡିକେ ପିଡି ଜାକ ରଇସି । <verse eid="DAN 4:34" /><verse number="35" style="v" sid="DAN 4:35" />ଆରି, ପୁର୍‌ତିବି ତେଇ ବାସା ଅଇଲା ସର୍‌ତେ ଲକ୍‌ ଇସାବ୍‌ ନଇଲା ପାରା ଆଚତ୍‌; ଆରି ସେ ସର୍‌ଗର୍‌ ଦୁତ୍‌ ମନର୍‌ ସଙ୍ଗେ ଆରି ପୁର୍‌ତିବି ତେଇ ବାସା ଅଇଲା ଲକ୍‌ମନର୍‌ ସଙ୍ଗେ ତାର୍‌ ଇଚା ସଙ୍ଗେ କାମ୍‌ କର୍‌ସି; ଆରି କେ ମିସା ସେ କର୍‌ବା କାମ୍‌କେ ଅଟ୍‌କାଇ ନାପାରତ୍‌ ଆରି ତୁଇ ଏଟା କାଇଟା କଲୁସ୍‌ନି ଏ କାତା କେ ମିସା କଇ ନାପାରତ୍‌ । <verse eid="DAN 4:35" /><verse number="36" style="v" sid="DAN 4:36" />ସେଡ୍‌କିବେଲେ ମକେ ବୁଦି ପୁର୍‌ଲା ଆରି ମର୍‌ ରାଇଜର୍‌ ନିକ ପାଇଁ ମର୍‌ ଉଜଲ୍‌ ଆରି ମତି ମକେ ବାଉଡି ଆଇଲା; ତାର୍‌ପଚେ ମର୍‌ ମନ୍ତ୍‌ରି ମନ୍‌ ଆରି ମର୍‌ସଙ୍ଗେ ରଇଲା ଲକ୍‌ ମର୍‌ ସଙ୍ଗେ ଆଇଲାଇ; ଆରି, ମୁଇ ମର୍‌ ରାଇଜେ ବାସା କଲି ଆରି ମର୍‌ କାମ୍‌ ବେସି ବଡ୍‌ଲା । <verse eid="DAN 4:36" /><verse number="37" style="v" sid="DAN 4:37" />ସେଟାର୍‌ ପାଇ ମୁଇ ନବୁକଦ୍‌ନିସ୍‌ଚର୍‌ ସେ ସର୍‌ଗର୍‌ ରାଜାର୍‌ ପର୍‌ସଙ୍ଗ୍‌ସା,ମଇମା ଆରି ଆଦର୍‌ କଲିନି; କାଇକେବଇଲେ ତାର୍‌ ସର୍‌ତେ କାମ୍‌ ସତ୍‌ ଆରି ତାର୍‌ ବାଟ୍‌ ନିକଟା; ଆରି, ଜନ୍‌ ଲକ୍‌ମନ୍‌ ପିଲା ଜନମ୍‌ କର୍‌ବାଇ, ସେମନ୍‌କେ ମରାଇବାକେ ତାର୍‌ ବପୁ ଆଚେ ।<verse eid="DAN 4:37" /></para>
  <chapter eid="DAN 4" />
  <chapter number="5" style="c" sid="DAN 5" />
  <para style="s">ବେଲ୍‌ସଚରର୍‌ ପାଇଁ କୁଡେ ଲେକ୍‌ଲାଟା</para>
  <para style="p">5 <verse number="1" style="v" sid="DAN 5:1" />ରାଜା ବେଲ୍‌ସଚର୍‌ ତାର୍‌ ଅଜାର୍‌ ଅଜାର୍‌ କାମ୍‌ କର୍‌ବା ଲକର୍‌ ପାଇ ଗଟେକ୍‌ ବଜି କଲା ଆରି ସେ ଅଜାର୍‌ ଅଜାର୍‌ ଲକର୍‌ ମୁଆଟେ ଅଙ୍ଗୁର୍‌ ରସ୍‌ କାଇଲା । <verse eid="DAN 5:1" /><verse number="2" style="v" sid="DAN 5:2" />ଆରି,ତାର୍‌ ବାବା ନବୁକଦ୍‌ନିସ୍‌ଚର୍‌ ଜିରୁସାଲମ୍‌ ମନ୍ଦିରେଅନି ଜନ୍‌ ସୁନା ଆରି ରୁପାର୍‌ ତାଲା ଚାଡାଇ ଆନି ରଇଲା, ତେଇ ରାଜା ଆରି ତାର୍‌ ଲକ୍‌,ଆରି ମାଇଜି ମନ୍‌ ଆରି ସାନ୍‌ଲି ମାଇଜି ମନ୍‌ ଜେନ୍ତାର୍‌ କି ତେଇ କାଇବାଇ, ଏଟାର୍‌ ପାଇ ବେଲ୍‌ସଚର୍‌ ଅଙ୍ଗୁର୍ ରସ୍‌ କାଉଁକାଉଁ ସେଟା ସର୍‌ତେ ଆନ୍‌ବାକେ ଆଦେସ୍‌ ଦେଲା । <verse eid="DAN 5:2" /><verse number="3" style="v" sid="DAN 5:3" />ତାର୍‌ପଚେ ଜିରୁସାଲମର୍‌ ମନ୍ଦିରେ ଅନି, ପର୍‌ମେସରର୍‌ ଗରେ ଆନି ଜନ୍‌ ସୁନାର୍‌ ତାଲା ଚରି ଅଇ ରଇଲା, ସେଟା ଲକ୍‌ମନ୍‌ ଆନ୍‌ଲାଇ; ଆରି , ରାଜାର୍‌ ବଡ୍‌ ବଡ୍‌ ଲକ୍‌ ଆରି ତାର୍‌ ଲକ୍‌ମନ୍‌, ତାର୍‌ ମାଇଜି ମନ୍‌ ଆରି ତାର୍‌ ସାନ୍‌ଲି ମାଇଜିମନ୍‌ ତେଇ କାଇଲାଇ । <verse eid="DAN 5:3" /><verse number="4" style="v" sid="DAN 5:4" />ସେମନ୍‌ ଅଙ୍ଗୁର୍‌ ରସ୍‌ କାଉଁକାଉଁ ସୁନା ଆରି ରୁପା, ପିତଲ୍‌, ଲୁଆ, ଗଚ୍‌ ଆରି ପାକ୍‌ନାକେ ତିଆର୍‌ କଲା ଦେବ୍‌ତା ମନ୍‌କେ ପର୍‌ସଙ୍ଗ୍‌ସା କଲାଇ ।<verse eid="DAN 5:4" /></para>
  <para style="p">
    <verse number="5" style="v" sid="DAN 5:5" />ସେଡ୍‌କିବେଲେ ଗଟେକ୍‌ ଲକର୍‌ ଆଙ୍ଗ୍‌ଟି ଆସି ରାଜା ସିଆଁସନର୍‌ କୁଡେ ସାରଇଲା ତେଇ ବତିଉଜଲ୍‌ ଲଗେ ଲେକ୍‌ଲା, ଆତର୍‌ ଜନ୍‌ ଚିନ୍‌ ଲେକ୍‌ଲା, ରାଜା ସେଟା ଦେକ୍‌ଲା । <verse eid="DAN 5:5" /><verse number="6" style="v" sid="DAN 5:6" />ସେଡ୍‌କିବେଲ ରାଜା କାବା ଅଇଗାଲା ଆରି ଚିନ୍‌ତା କରି ବାବ୍‌ଲା; ଆରି ତାର୍‌ ଆଁଟାଇ ବାନ୍ଦ୍‌ଲାଟା ସର୍‌ତେ କୁସ୍‌ଲି ଗାଲା ଆରି ତାର୍‌ ମାଣ୍ଡିକେ ମାଣ୍ଡି ଜୁଜ୍‌ଲା । <verse eid="DAN 5:6" /><verse number="7" style="v" sid="DAN 5:7" />ସେଡ୍‌କିବେଲେ ରାଜା ଆତ୍‌ ଦେକୁମନ୍‌କେ, ପାଞ୍ଜି ଦେକୁମନ୍‌କେ ଆରି ପଣ୍ଡିତ୍‌ ମନ୍‌କେ ଆରି କଲଦିଅମନ୍‌କେ ଆଇବାକେ ଆଉଲି ଅଇ ଡାକ୍‌ଲା। ରାଜା ବାବିଲର୍‌ ପଣ୍ଡିତ୍‌ ମନ୍‌କେ କଇଲା, ଜେ ଏ ଲେକା ପଡ୍‌ସି ଆରି ତେଇର୍‌ ଅରତ୍‌ ମକେ କଇସି, ସେ ବାଇଗନ୍‌ରଙ୍ଗର୍‌ ପଚିଆ ପିନ୍ଦାଇ ତାକେ ସନ୍‌ମାନ୍‌ ଦେବି ଆରି ତାର୍‌ ଗାଲାଇ ସୁନାର୍‌ ଆର୍‌ ପିନ୍ଦା ଅଇସି, ଆରି ସେ ଏ ରାଇଜର୍‌ ତିନ୍‌ ନମର୍‌ ମୁକିଆ ଲକ୍‌ ଅଇସି । <verse eid="DAN 5:7" /><verse number="8" style="v" sid="DAN 5:8" />ସେଡ୍‌କିବେଲେ ରାଜାର୍‌ ସର୍‌ତେ ପଣ୍ଡିତ୍‌ ମନ୍‌ ବିତ୍‌ରେ ଆଇଲାଇ; ମାତର୍‌ ସେମନ୍‌ ଲେକ୍‌ଲାଟା ପଡି ନାପାର୍‌ଲାଇ, କି ରାଜାକେ ତେଇର୍‌ ଅରତ୍‌ କଇ ନାପାର୍‌ଲାଇ । <verse eid="DAN 5:8" /><verse number="9" style="v" sid="DAN 5:9" />ସେଟାର୍‌ ପାଇ ରାଜା ବେଲ୍‌ସଚର୍‌ ବେସି ରିସା ଅଇଗାଲା ଆରି ମୁ ଉତ୍‌ରାଇ ଦେଲା, ଆରି ଆଇଲା ବଡ୍‌ ବଡ୍‌ ଲକ୍‌ମନ୍‌ କାବା ଅଇ ଗାଲାଇ ।<verse eid="DAN 5:9" /></para>
  <para style="p">
    <verse number="10" style="v" sid="DAN 5:10" />ସେଡ୍‌କିବେଲେ ରାଜାର୍‌ ଆରି ତାର୍‌ ଲକ୍‌ମନର୍‌ କାତା ସୁନି ରାନି କାଇବା ଗରେ ଅନି ଆଇଲା; ରାନି କଇଲା, ଏ ମଆରାଜ୍‌, ବେସି ଦିନ୍‌ ଜିଉଁ; ତର୍‌ ବାବ୍‌ନା ତକେ ବାୟାବିକଲ୍‌ ନ କର, କି ତୁଇ ମନ୍‌ଦୁକ୍‌ କର୍‌ନାଇ । <verse eid="DAN 5:10" /><verse number="11" style="v" sid="DAN 5:11" />ତର୍‌ ରାଇଜ୍‌ ବିତ୍‌ରେ ଗଟେକ୍‌ ଲକ୍‌ ଆଚେ, ତାର୍‌ ଉର୍‌ଦେ ସୁକଲ୍‌ ଦେବ୍‌ତାର୍‌ ଆତ୍‌ମା ଆଚେ; ଆରି, ତର୍‌ ବାବାର୍‌ ବେଲେ ଦେବ୍‌ତାମନର୍‌ ଗିଆନ୍‌ ପାରା ଗିଆନ୍‌ ଆରି ବୁଦି ଆରି ଗିଆନ୍‌ ତାର୍‌ଲଗେ ଜାନାପଡ୍‌ତେ ରଇଲା; ଆରି, ତର୍‌ବାବା ରାଜା ନବୁକଦ୍‌ନିସ୍‌ଚର୍‌, ତର୍‌ ବାବା ରାଜା, ତାକେ ଜଲ୍‌କା କରୁମନ୍‌, ଆତ୍‌ ଦେକୁମନ୍‌ ଆରି କଲଦିଅ ଆରି ପାଞ୍ଜି ଦେକୁମନର୍‌ ଉପ୍‌ରେ ମୁକିଆ କରି ବାଚି ରଇଲା; <verse eid="DAN 5:11" /><verse number="12" style="v" sid="DAN 5:12" />କାଇକେବଇଲେ ଦାନିଏଲର୍‌ ମନ୍‌ ବିତ୍‌ରେ ମୁକିଅ ଆତ୍‌ମା, ଗିଆନ୍‌ ଆରି ବୁଦି, ସପନର୍‌ ଅରତ୍‌ ଆରି ଡାଣ୍ଟ୍‌ ସଙ୍ଗେ ବାକିଅ କଇବାକେ ଆରି ବିଚାର୍‌ କରି ବପୁ ଜାନାପଡ୍‌ତେ ରଇଲା, ରାଜା ତାକେ ବେଲ୍‌ଟସ୍‌ଚର୍‌ ନାଉଁ ଦେଇ ରଇଲା । ଏବେ ଦାନିଏଲ୍‌କେ ଡାକାଆ, ସେ ଏଟାର୍‌ ଅରତ୍‌ କଇସି ।<verse eid="DAN 5:12" /></para>
  <para style="s">ଦାନିଏଲ୍‌ କୁଡେ ଲେକ୍‌ଲା ଅରତ୍‌ କଇବାଟା</para>
  <para style="p">
    <verse number="13" style="v" sid="DAN 5:13" />ତାର୍‌ପଚେ ଦାନିଏଲ୍‌କେ ରାଜାର୍‌ ଲଗେ ଆନ୍‌ଲାଇ ରାଜା ଦାନିଏଲ୍‌କେ କଇଲା, ମର୍‌ ବାବା ବଡ୍‌ ରାଜା ଜିଉଦା ଦେସେ ଅନି ଜନ୍‌ ଲକ୍‌ମନ୍‌କେ ବାନ୍ଦି ଆନି ରଇଲା, ଲକ୍‌ମନର୍‌ ବିତ୍‌ରେ ଅନି ଜନ୍‌ ଦାନିଏଲ୍‌ ରଇଲା, ସେ ଲକ୍‌ତୁଇ ସେ କି ? <verse eid="DAN 5:13" /><verse number="14" style="v" sid="DAN 5:14" />ମୁଇ ତର୍‌ ବିସଇରେ ସୁନିଆଚି ଜେ, ତର୍‌ମନ୍‌ ବିତ୍‌ରେ ସୁକଲ୍‌ ଦେବ୍‌ତାର୍‌ ଆତ୍‌ମା ଆଚେ, ଆରି ଗିଆନ୍‌ ବୁଦି ଉଜଲ୍‌ ଆରି ମୁକିଅ ଗିଆନ୍‌ ତର୍‌ ଲଗେ ଜାନା ପଡ୍‌ସି । <verse eid="DAN 5:14" /><verse number="15" style="v" sid="DAN 5:15" />ଏବେ ଏ ଲେକା ପଡ୍‌ବାକେ ଆରି ତେଇର୍‌ ଅରତ୍‌ ମକେ ଜାନାଇବାକେ ପଣ୍ଡିତ୍‌ ମନ୍‌କେ ଆରି ପା‌ଞ୍ଜି ଦେକୁ ମନ୍‌କେ ମର୍‌ଲଗେ ଡାକାଇ ଆଚି, ମାତର୍‌ ସେମନ୍‌ ତେଇର୍‌ ଅରତ୍‌ କଇ ନାପାର୍‌ଲାଇ । <verse eid="DAN 5:15" /><verse number="16" style="v" sid="DAN 5:16" />ମାତର୍‌ ତର୍‌ ବିସଇରେ ମୁଇ ସୁନିଆଚି ଜେ, ତୁଇ କାଇ କାଇ ଅରତ୍‌ ସତ୍‌ କଇସୁ ଆରି ଲକର୍‌ ବାବ୍‌ନା ଦୁର୍‌ କର୍‌ସୁ; ଏବେ ଜଦି ତୁଇ ଏ ଲେକାର୍‌ ଅରତ୍‌ ପଡି ଇତିର୍‌ ଅରତ୍‌ କଇ ପାରୁସ୍‌, ତେବେ ତକେ ବାଇଗନ୍‌ ରଙ୍ଗର୍‌ ବସ୍‌ତର୍‌ ଅଡ୍‌ସୁ ଆରି ତର୍‌ ଗାଲାଇ ସୁନାର୍‌ ମାଲି ପିନ୍ଦ୍‌ସୁ ଆରି ତୁଇ ମର୍‌ ରାଇଜେ ତିନ୍‌ ନମର୍‌ ସାସନ୍‌ କାରିଆ ଲକ୍‌ ଅଇସୁ । <verse eid="DAN 5:16" /><verse number="17" style="v" sid="DAN 5:17" />ସେଡ୍‌କିବେଲେ ଦାନିଏଲ୍‌ ରାଜାକେ କଇଲା, ତୁଇ ମକେ ଜନ୍‌ ପୁରୁସ୍‌କାର୍‌ ଦେଇସୁ ସେଟା କାକେ ଆଲେ ଦେସ୍‌; ଅଇଲେ ମିସା ମୁଇ ଏ ଲେକା ରାଜାର୍‌ ଲଗେ ପଡି ଅରତ୍‌ ସୁନାଇବି । <verse eid="DAN 5:17" /><verse number="18" style="v" sid="DAN 5:18" />ଏ ମଆ ରାଜ୍‌, ସବୁର୍‌ତେଇ ଅନି ଉପ୍‌ରର୍‌ ପର୍‌ମେସର୍‌ ତର୍‌ ବାବା ନବୁକଦ୍‌ନିସ୍‌ଚର୍‌କେ ଦେସ୍‌, ମଇମା, ସାର୍‌ଦା ଆରି ବଡ୍‌ କଲାଇ; <verse eid="DAN 5:18" /><verse number="19" style="v" sid="DAN 5:19" />ଆରି, ସେ ତାକେ ଏନ୍ତାର୍‌ ମଇମା ଦେଲାକେ ସର୍‌ତେ ଦଲ୍‌, ବିନ୍‌ ବିନ୍‌ ଦେସ୍‌ ଆରି ବିନ୍‌ ବିନ୍‌ ବାସାର୍‌ ଲକ୍‌ ତାର୍‌ ଲଗେ ଡର୍‌ତେ ରଇଲାଇ; ଜାକେ ତାର୍‌ ଇଚା, ତାକେ ମାରି ମରାଇଲା ଆରି ଜାକେ ସେ ଇଚା କଲା, ସେ ତାକେ ନ ମାର୍‌ତେ ଚାଡ୍‌ତେ ରଇଲା; ଆରି, ଜାକେ ତାର୍‌ ଇଚା, ତାକେ ସେ ବଡ୍‌ କର୍‌ତେ ରଇଲା ଆରି ଜାକେ ତାର୍‌ ଇଚା ତାକେ ସେ ଗରିବ୍‌ କର୍‌ତେ ରଇଲା । <verse eid="DAN 5:19" /><verse number="20" style="v" sid="DAN 5:20" />ମାତର୍‌ ତାର୍‌ ମନେ ବେସି ଗରବ୍‌ ଦେକାଇଲା ଆରି ତାର୍‌ ମନେମନେ ବପୁ ଦେକାଇଲାକେ, ସେ ତାର୍‌ ରାଜ୍‌ଗାଦି ତେଇ ଅନି ଉତ୍‌ରାଇ ଦେଲା ଆରି ତାର୍‌ ସାର୍‌ଦା ତାର୍‌ ଲଗେ ଅନି ଉଟି ଗାଲା, <verse eid="DAN 5:20" /><verse number="21" style="v" sid="DAN 5:21" />ଆରି, ସେ ନର୍‌ଜାତି ତେଇ ଅନି ବେଗ୍‌ଲି ଜାଇ ତାର୍‌ମନ୍‌ ପସୁର୍‌ମନ୍‌ ପାରା ଅଇଲା ଆରି ବନର୍‌ ପସୁ ସଙ୍ଗେ ସେ ବାସା ଅଇଲା; ସେ ଗରୁ ପାରା ଗାଁସ୍‌ କାଇଲା ଆରି ତାର୍‌ ଗାଗଡ୍‌ ବାଦଲର୍‌ କାକର୍‌ ପାନି ବିଜ୍‌ଲା; ସାରାସାରି ପଚେ ସେ ଜାନ୍‌ଲା ଜେ ସବୁର୍‌ ତେଇ ଅନି ଉପ୍‌ରର୍‌ ମାପ୍‌ରୁ ଲକ୍‌ ମନ୍‌କେ ସାସନ୍‌ କର୍‌ସି ଆରି ସେ ଜାକେ ଇଚା କର୍‌ସି , ତାକେ ସେ ବାଚ୍‌ସି ।<verse eid="DAN 5:21" /></para>
  <para style="p">
    <verse number="22" style="v" sid="DAN 5:22" />ଏ ବେଲ୍‌ସଚର୍‌, ନବ୍‌କୁଦ୍‌ନିସରର୍‌ ପିଲା ତୁଇ ନିଜ୍‌କେ ଜାନିକରି ମିସା ତର୍‌ ମନ୍‌କେ ବଦ୍‌ଲାଉସ୍‌ ନାଇ; <verse eid="DAN 5:22" /><verse number="23" style="v" sid="DAN 5:23" />ମାତର୍‌ ସରଗର୍‌ ପର୍‌ମେସରର୍‌ ବିରୁଦେ ନିଜ୍‌କେ ବଡ୍‌ପନ୍‌ ଦେକାଇ ଆଚୁସ୍‌ ଆରି ପର୍‌ମେସରର୍‌ ଗରର୍‌ ଜିନିସ୍‌ ତୁଇ ବେଟି ନେଲୁସ୍‌, ତୁଇ ଆରି ତର୍‌ ଲକ୍‌, ତର୍‌ ମାଇଜି ଆରି ତର୍‌ ସାନ୍‌ଲି ମାଇଜି ମନ୍‌ ସେ ଜିନିସ୍‌ ତେଇ ଅଙ୍ଗୁର୍‌ ରସ୍‌ କାଇ ଆଚାସ୍‌; ଆରି ରୁପାର୍‌, ସୁନାର୍‌, ପିତଲର୍‌, ଲୁଆର୍‌, ଗଚର୍‌ ଆରି ପାକ୍‌ନାର୍‌ ଜନ୍‌ ଦେବ୍‌ତା ମନ୍‌ ନ ଦେକ୍‌ତ୍‌, କି ନ ସୁନତ୍‌, କି କାଇଟା ନାଜାନତ୍‌, ସେମନର୍‌ ମଇଁମା କରି ଆଚୁସ୍‌, ଆରି, ତର୍‌ ଜିବନ୍‌ପରାନ୍‌ ଜାର୍‌ ଲଗେ ଆଚେ ସେ ପର୍‌ମେସର୍‌କେ ପୁଜା କରୁସ୍‌ ନାଇ । <verse eid="DAN 5:23" /><verse number="24" style="v" sid="DAN 5:24" />ସେଡ୍‌କିବେଲେ ତାକର୍‌ ଲଗେଅନି ଆତର୍‌ ଲେକା ଆସି ସେ ଲେକା ଲେକି ଅଇଲା ।<verse eid="DAN 5:24" /></para>
  <para style="p">
    <verse number="25" style="v" sid="DAN 5:25" />ଆରି, ଜାଇଟା ଲେକା ଅଇଲା, ମିନେମିନେ, ତକେଲ୍‌, ଉପାର୍‌ସିନ । <verse eid="DAN 5:25" /><verse number="26" style="v" sid="DAN 5:26" />ମିନେର୍‌ ଅରତ୍‌ ଅଇଲାନି, ପର୍‌ମେସର୍‌ ତର୍‌ ରାଇଜ୍‌କେ ଏଜ୍‌ଲା ଆଚେ ଆରି ସେ ସାରାଇଲା ଆଚେ । <verse eid="DAN 5:26" /><verse number="27" style="v" sid="DAN 5:27" />ତକେଲର୍‌ ଅରତ୍ ଅଇଲାନି, ତୁଇ କେଜି ଗୁଣ୍ଡୁ ତେଇ ତୁଲା ଅଇ ଆଚୁସ୍‌ ଆରି ଉନା ଅଇ ଜାଇ ଆଚୁସ୍‌ । <verse eid="DAN 5:27" /><verse number="28" style="v" sid="DAN 5:28" />ପିରସ୍‌, ତର୍‌ ରାଇଜ୍‌ ଦୁଇ ବାଟା ଅଇଆଚେ, ଆରି ମାଦିଅ ଆରି ପାରସିକ ମନ୍‌କେ ଦିଆ ଅଇଆଚେ ।<verse eid="DAN 5:28" /></para>
  <para style="p">
    <verse number="29" style="v" sid="DAN 5:29" />ସେଡ୍‌କିବେଲେ ବେଲ୍‌ସଚର୍‌ ଆଦେସ୍‌ ଦେଲାକେ, ଦାନିଏଲ୍‌କେ ବାଇଗନ୍‌ ରଙ୍ଗର୍‌ ବସ୍‌ତର୍‌ ପିନ୍ଦାଇଲାଇ ଆରି ତାର୍‌ ଗାଲାଇ ସୁନାର୍‌ ମାଲି ପିନ୍ଦାଇଲାଇ ଆରି ସେ ରାଇଜର୍‌ ତିନ୍‌ ନମର୍‌ ସାସନ୍‌ କାରିଆ ଲକ୍‌ ଅଇବାକେ ଅଦିକାର୍‌ ଦେଲାଇ, ତାର୍‌ ବିସଇରେ ରାଜା ଜାନାଇ କରି କଇଲା । <verse eid="DAN 5:29" /><verse number="30" style="v" sid="DAN 5:30" />ସେ ରାତିଆଇ କଲଦିଅ ମନର୍‌ ରାଜା ବେଲ୍‌ସଚର୍‌କେ ମରାଇଲାଇ । <verse eid="DAN 5:30" /><verse number="31" style="v" sid="DAN 5:31" />ଆରି, ମାଦିଅ ଦାରିଆବସ୍‌ ରାଜିଅ ପାଇଲା, ସେବେଲେ ତାକେ ସାଟେ ଦୁଇ ବରସ୍‌ ଅଇରଇଲା ।<verse eid="DAN 5:31" /></para>
  <chapter eid="DAN 5" />
  <chapter number="6" style="c" sid="DAN 6" />
  <para style="s">ବାଗ୍‌ ଗୁପାଇ ଦାନିଏଲ୍‌</para>
  <para style="p">
    <verse number="1" style="v" sid="DAN 6:1" />ଦାରିଆବସର୍‌ ସର୍‌ତେ ରାଇଜ୍‌ ତେଇ ସଏ କଡେଟା କିତିପାଲ୍‌ ମନ୍‌କେ ବାଚ୍‌ଲାଇ । <verse eid="DAN 6:1" /><verse number="2" style="v" sid="DAN 6:2" />ଆରି ସେ କିତିପାଲ୍‌ ମନ୍‌ ଜେନ୍ତାର୍‌ କି ଇସାବ୍‌ ଦେବାଇ ଆରି ରାଜାର୍‌ ଜେନ୍ତାର୍‌ କି କାଇଟା ମିସା ନସ୍‌ଟ ନ ଅଏ, ସେଟାର୍‌ ପାଇ ରାଜାର୍‌ ଲଗେ ରଇବାକେ ତିନ୍‌ଟା ମୁକିଆ ଲକ୍‌କେ ବାଚ୍‌ଲା; ସେ ତିନ୍‌ ଲକ୍‌ର୍‌ ବିତ୍‌ରେ ଅନି ଦାନିଏଲ୍‌ ମିସା ରଇଲା । <verse eid="DAN 6:2" /><verse number="3" style="v" sid="DAN 6:3" />ଦାନିଏଲର୍‌ ମନ୍‌ ବିତ୍‌ରେ ମୁକିଅ ଆତ୍‌ମା ରଇଲାକେ ମନ୍ତ୍‌ରି ଆରି ମୁକିଆ ମନର୍‌ ବିତ୍‌ରେ ଏ ମୁକିଆ ଅଇ ରଇଲା; ଆରି, ରାଜା ତାକେ ସର୍‌ତେ ରାଇଜ୍‌ ଦେକ୍‌ବାକେ ବାଚ୍‌ଲା । <verse eid="DAN 6:3" /><verse number="4" style="v" sid="DAN 6:4" />ମନ୍ତ୍‌ରି ମନ୍‌ ଆରି ମୁକିଆ ଲକ୍‌ମନ୍‌ ରାଜ୍‌ମେଡ୍‌ କାମ୍‌ କର୍‌ବାବେଲେ ଦାନିଏଲ୍‌କେ ଦସ୍‌ ଦାର୍‌ବାକେ କଜିବୁଲ୍‌ଲାଇ; ମାତର୍‌ ସେମନ୍‌ କାଇ ଦସ୍‌ କି ବୁଲ୍‌ ଦାରି ନାପାର୍‌ଲାଇ, କାଇକେବଇଲେ ସେ ସତ୍‌ ଲକ୍‌ ରଇଲା ଆରି ତାର୍‌ କାଇ ବୁଲ୍‌ କି ଦସ୍‌ ଡିସେ ନାଇ । <verse eid="DAN 6:4" /><verse number="5" style="v" sid="DAN 6:5" />ସେଟାର୍‌ ପାଇଁ ସେ ଲକ୍‌ମନ୍‌ କାତା ଅଇଲାଇ, ଆମେ ଦାନିଏଲର୍‌ ପର୍‌ମେସରର୍‌ ରିତିନିତି ବିସଇରେ ଦସ୍‌ ନ ଦାର୍‌ଲେ ଆରି କାଇ ବିସଇରେ ଦସ୍‌ ଦାରି ନାପାରୁ ।<verse eid="DAN 6:5" /></para>
  <para style="p">
    <verse number="6" style="v" sid="DAN 6:6" />ତାର୍‌ପଚେ ମନ୍ତ୍‌ରିମନ୍‌ ଆରି ମୁକିଆ ଲକ୍‌ମନ୍‌ ରାଜାର୍‌ ଲଗେ ଟୁଲ୍‌ ଅଇ ଜାଇ କଇଲାଇ, ମଆରାଜ୍‌ ଦାରିଆବସ୍‌, ବେସି ଦିନ୍‌ ଜିଉଁ । <verse eid="DAN 6:6" /><verse number="7" style="v" sid="DAN 6:7" />ରାଇଜ୍‌ ତେଇ ସର୍‌ତେ କାମ୍‌ କର୍‌ବା ଲକ୍‌ ଆରି ସାସନ୍ କାରିଆମନ୍‌ ଆରି ମୁକିଆ ଲକ୍‌ମନ୍‌ ମିସି ଗଟେକ୍‌ କାତା ଅଇ କରି କଇଲାଇ, ତିରିସ୍‌ ଦିନ୍‌ ଜାକ କେ ମିସା ରାଜାକେ ଆଦେସ୍‌ ନ ମାଗ୍‌ତେ କନ୍‌ ଦେବ୍‌ତାକି କନ୍‌ ଲକ୍‌କେ ପାର୍‌ତନା କର୍‌ବାର୍‌ ନାଇ, ଜଦି କେ କର୍‌ସି ତାକେ ବାଗ୍‌ର୍‌ ଗୁପାଇ ପିଙ୍ଗା ଅଇସି । <verse eid="DAN 6:7" /><verse number="8" style="v" sid="DAN 6:8" />ଏବେ ଏ ମଆରାଜ୍‌, ମାଦିଅ ଆରି ପାରସିକମନର୍‌ କଇଲା କାତା ଇସାବେ ଏ ବିଦି ଜେନ୍ତାର୍‌ କି ନ ବଦ୍‌ଲାଉସ୍‌, ଏ ଇସାବେ ଏଟା ବିଚାର୍‌ କର୍‌ ଆରି ଏ ଲେକା ପଡି ସୁନାଅ। <verse eid="DAN 6:8" /><verse number="9" style="v" sid="DAN 6:9" />ତାର୍‌ପଚେ ରାଜା ଦାରିଆବସ୍‌ର୍‌ ସେ ଲେକା ଇସାବେ ଆରି ପୁଜା କର୍‌ବାକେ ମନା କର୍‌ବାଟା ପଡି ସୁନାଇଲା । <verse eid="DAN 6:9" /><verse number="10" style="v" sid="DAN 6:10" />ସେଡ୍‌କିବେଲେ ଦାନିଏଲ୍‌ ପାର୍‌ତନା କର୍‌ବାକେ ମନା କରା ଅଇଲା ଆଚେ ବଲି ଜାନି ସେ ତାର୍‌ ଗରେ ଗାଲା; ତାର୍‌ ବାକ୍‌ରାର୍‌ ଜର୍‌କା ଜିରୁସାଲମ୍‌ ବାଟେ ଉଗାଡି ଅଇରଇଲା;ଆରି, ସେ ଆଗ୍‌ତୁ ଜେନ୍ତି ପାର୍‌ତନା କର୍‌ତେ ରଇଲା ,ସେନ୍ତାରି ସେ ଦିନ୍‌କେ ତିନ୍‌ ତର୍‌ ମାଣ୍ଡିକଟା ଦେଇ ପାର୍‌ତନା କଲା ଆରି ତାର୍‌ ପର୍‌ମେସରର୍‌ ଲଗେ ଦନିଅବାଦ୍‌ କଲା ।<verse eid="DAN 6:10" /></para>
  <para style="p">
    <verse number="11" style="v" sid="DAN 6:11" />ସେଡ୍‌କିବେଲେ ସେ ଲକ୍‌ମନ୍‌ ଟୁଲ୍‌ ଅଇ ଦାନିଏଲ୍‌କେ ପାର୍‌ତନା କର୍‌ବାଟା ଦେକ୍‌ଲାଇ । <verse eid="DAN 6:11" /><verse number="12" style="v" sid="DAN 6:12" />ସେଡ୍‌ବେଲେ ସେମନ୍‌ ରାଜାର୍‌ ଲଗେ ଜାଇ ରାଜ୍‌ ମେଡେ ମନା କରି ରଇଲା ବିଦି ବିସଇରେ କଇଲାଇ, ଏ ମଆରାଜ୍‌, ଜନ୍‌ ଲକ୍‌ ତିରିସ୍‌ ଦିନ୍‌ ଜାକ ତକେ ନ ପାଚାର୍‌ତେ କନ୍‌ ଦେବ୍‌ତାକି ଲକ୍‌କେ ପାର୍‌ତନା କଲେ, ସେ ବାଗ୍‌ଗୁପାଇ ପିଙ୍ଗା ଅଇସି, ଏନ୍ତାରି ବିଦି ତୁଇ ପଡି ସୁନାଉସ୍‌ ନାଇ କି? ସେଡ୍‌କିବେଲେ ରାଜା କଇଲା, ମାଦିଅ ଆରି ପାରସିକ ମନର୍‌ କାତାରେ ଏଟା ଡାଣ୍ଟ୍‌ ସଙ୍ଗେ ନିଅମ୍‌ ତିଆର୍‌ କରା ଅଇଲାଆଚେ ।<verse eid="DAN 6:12" /></para>
  <para style="p">
    <verse number="13" style="v" sid="DAN 6:13" />ଆର୍‌ତରେକ୍‌ ରାଜାକେ ଉତର୍‌ କରି କଇଲାଇ, ଏ ମଆରାଜ୍‌, ଆମର୍‌ ଜିଉଦି ମନ୍‌ ବାସା ଅଇରଇବା ଲକର୍‌ ବିତ୍‌ରେ ଅନି ଗଟେ ଲକ୍‌ ଦାନିଏଲ୍‌, ସେ କାର୍‌ କାତା ନ ସୁନେ କି ତୁଇ ପାର୍‌ତନା କର୍‌ବାକେ ପଡି ସୁନାଇଲା କାତା ଦାରେ ନାଇ, ମାତର୍‌ ସେ ଦିନ୍‌କେ ତିନ୍‌ ତର୍‌ ପାର୍‌ତନା କଲାନି ।<verse eid="DAN 6:13" /></para>
  <para style="p">
    <verse number="14" style="v" sid="DAN 6:14" />ସେଡ୍‌କିବେଲେ ରାଜା ଏ କାତା ସୁନି ବେସି ମନ୍‌ଦୁକ୍‌ ଅଇଲା, ଆରି ଦାନିଏଲ୍‌କେ ବଚାଇବାକେ ବେସି ବାବ୍‌ତେ ରଇଲା ; ଆରି, ତାକେ ଉଦାର୍‌ କର୍‌ବାକେ ବେଲ୍‌ ବୁଡ୍‌ବା ଜାକ ଚେସ୍‌ଟା କଲା । <verse eid="DAN 6:14" /><verse number="15" style="v" sid="DAN 6:15" />ଆର୍‌ତରେକ୍‌ ସେଲକ୍‌ମନ୍‌ ରାଜାର୍‌ ଲଗେ ଟୁଲ୍‌ ଅଇ ଆସି ରାଜାକେ କଇଲା, ଏ ମଆରାଜ୍‌, ତୁଇ ଜାନୁସ୍‌, ରାଜା କାଇ ଆଦେସ୍‌ ମନା କରି ରଇଲେ, ସେଟା କେବେ ମିସା ବଦ୍‌ଲାଇ ନ ଅଏ, ମାଦିଅ ଆରି ପାରସିକ ମନର୍‌ ଏନ୍ତାର୍‌ ବିଦିବିଦାନ୍‌ ଆଚେ ।<verse eid="DAN 6:15" /></para>
  <para style="p">
    <verse number="16" style="v" sid="DAN 6:16" />ସେଡ୍‌କିବେଲେ ରାଜା ଆଦେସ୍‌ କଲାକେ , ସେମନ୍‌ ଦାନିଏଲ୍‌କେ ଆନି ବାଗ୍‌ଗୁପାଇ ପାକାଇଲାଇ । ଆରି, ରାଜା ଦାନିଏଲ୍‌କେ କଇଲା, ତୁଇ ଜନ୍‌ ସତ୍‌ ପର୍‌ମେସର୍‌କେ ସେବା କଲୁସ୍‌ନି, ସେ ତକେ ଉଦାର୍‌ କର୍‌ସି । <verse eid="DAN 6:16" /><verse number="17" style="v" sid="DAN 6:17" />ଆରି, ଦାନିଏଲ୍‌କେ ଆନି ଗୁପାର୍‌ ମୁଆଟେ ଟିଆ କରାଇଲାଇ; ଆରି, ଦାନିଏଲ୍‌ର୍‌ ବିସଇରେ ଜେନ୍ତାର୍‌ କି ନିଅମ୍‌ ନ ବଦ୍‌ଲେ, ଏଟାର୍‌ ପାଇ ରାଜା ତାର୍‌ ମୁଦ୍‌ରା ଆରି ତାର୍‌ ଲକର୍‌ ମୁଦ୍‌ରାଇ ସେଟା ଲେକ୍‌ଲା । <verse eid="DAN 6:17" /><verse number="18" style="v" sid="DAN 6:18" />ତାର୍‌ପଚେ ରାଜା ତାର୍‌ ବାକ୍‌ରାଇ ଜାଇ ରାତିଆ ନ କାଇତେ ସଇଲା ଆରି ବାଜାବାଇଦ୍‌ ତାର୍‌ ଲଗେ ସେ ଦିନେ ବାଜାଅତ୍‌ ନାଇ; ଆରି, ତାକେ ସେ ରାତି ନିଦ୍‌ ଆସେ ନାଇ ।<verse eid="DAN 6:18" /></para>
  <para style="p">
    <verse number="19" style="v" sid="DAN 6:19" />ତାର୍‌ ଆର୍‌ଗଟେ ଦିନ୍‌ ରାଜା ସାକାଲ୍‌ ସାକାଲ୍‌ ଦାପ୍‌ରେ ଉଟି ବାଗ୍‌ଗୁପା ଲଗେ ଗାଲା । <verse eid="DAN 6:19" /><verse number="20" style="v" sid="DAN 6:20" />ଆରି, ରାଜା ଗୁପା ଲଗେ ଅନି ଦାନିଏଲ୍‌କେ କାନ୍ଦି କରି ଡାକ୍‌ଲା; ରାଜା ଦାନିଲ୍‌କେ କଇଲା, ଏ ଜିବନ୍‌ ରଇବା ପର୍‌ମେସରର୍‌ ସେବା କାରିଆ ଦାନିଏଲ୍‌, ତୁଇ ଜାକେ ସତ୍‌ ସଙ୍ଗେ ସେବା କଲୁସ୍‌ନି, ତର୍‌ ସେ ପର୍‌ମେସର୍‌ ବାଗ୍‌ମନର୍‌ ଲଗେ ଅନି ଉଦାର୍‌ କରି ପାର୍‌ଲା କି ? <verse eid="DAN 6:20" /><verse number="21" style="v" sid="DAN 6:21" />ସେଡ୍‌କିବେଲେ ଦାନିଏଲ୍‌ ରାଜାକେ କଇଲା, ଏ ମଆରାଜ୍‌, ବେସି ଦିନ୍‌ ଜିଉଁ। <verse eid="DAN 6:21" /><verse number="22" style="v" sid="DAN 6:22" />ମର୍‌ ପର୍‌ମେସର୍‌ ତାର୍‌ ଦୁତ୍‌ମନ୍‌କେ ପାଟାଇ ବାଗ୍‌ମନର୍‌ ଟଣ୍ଟ୍‌କେ ମୁନ୍ଦା କଲା ଆରି ସେମନ୍‌ ମକେ କାଇଟା ନସ୍‌ଟ କରତ୍‌ ନାଇ; ଆରି, କାଇକେବଇଲେ ତାକର୍‌ ଲଗେ ମର୍‌ କାଇ ଦସ୍‌ ନାଇ; ଏ ମଆରାଜ୍‌, ମୁଇ ତର୍‌ ଲଗେ କାଇ ବୁଲ୍‌ କରି ନାଇ ।<verse eid="DAN 6:22" /></para>
  <para style="p">
    <verse number="23" style="v" sid="DAN 6:23" />ସେଡ୍‌କିବେଲେ ରାଜା ବେସି ସାର୍‌ଦା ଅଇ ଦାନିଏଲ୍‌କେ ବାଗ୍‌ଗୁପାଇ ଅନି ବାର୍‌କରାଇ ଆନ୍‌ବାକେ ଆଦେସ୍‌ ଦେଲା । ଆରି ଦାନିଏଲ୍‌ ବାରଇ ଆଇଲା ଆରି ତାର୍‌ ଗାଗ୍‌ଡେ କାଇ ଚିନ୍‌ ମିସା ଡିସେ ନାଇ, କାଇକେବଇଲେ ସେ ତାର୍‌ ପର୍‌ମେସରର୍‌ ଲଗେ ବିସ୍‌ବାସ୍‌ କରି ରଇଲା । <verse eid="DAN 6:23" /><verse number="24" style="v" sid="DAN 6:24" />ସେଡ୍‌କିବେଲେ ରାଜା ଆଦେସ୍‌ ଦେଲାକେ, ଦାନିଏଲର୍‌ ବିରଦି ଲକ୍‌ମନ୍‌କେ ଆନି, ସେମନ୍‌କେ, ସେମନର୍‌ ପିଲାମନ୍‌କେ ଆରି ତାକର୍‌ ମାଇଜି ମନ୍‌କେ ବାଗ୍‌ଗୁପାଇ ପିଙ୍ଗ୍‌ଲାଇ; ଆରି, ସେ ମନ୍‌ ବୁଏଁ ନ ଅଦର୍‌ତେ ବାଗ୍‌ମନ୍‌ ସେମନ୍‌କେ ଚିନି କାଇ ଦେଲାଇ । <verse eid="DAN 6:24" /><verse number="25" style="v" sid="DAN 6:25" />ସେଡ୍‌କିବେଲେ ଦାରିଆବାସ୍‌ ବାସା ଅଇ ରଇଲା ସର୍‌ତେ ଲକ୍‌, ସର୍‌ତେ ଜାତି, ଦେସର୍‌ ଲକ୍‌ ଆରି ସର୍‌ତେ ବାସାର୍‌ ଲକ୍‌କେ ଚିଟି ଲେକ୍‌ଲା, ତମେ ସବୁବେଲେ ସାନ୍ତି ସଙ୍ଗେ ରୁଆ । <verse eid="DAN 6:25" /><verse number="26" style="v" sid="DAN 6:26" />ମୁଇ ଏ ଆଦେସ୍‌ ଦେଲିନି ଜେ, ମର୍‌ ରାଇଜର୍‌ ସର୍‌ତେ ଲକ୍‌ମନ୍‌ ଦାନିଏଲ୍‌ର୍‌ ପର୍‌ମେସରର୍‌ ଲଗେ ବିସ୍‌ବାସ୍‌ କରା; କାଇକେବଇଲେ ସେ ଜିବନ୍‌ ପର୍‌ମେସର୍‌ ଆରି ସବୁବେଲେ ରଇବା ପର୍‌ମେସର୍‌ ଆରି ତାର୍‌ ରାଇଜ୍‌ ନସ୍‌ଟ ନ ଅଏ; ଆରି ତାର୍‌ ସାସନ୍‌ ସାରାସାରି ଜାକ ରଇସି । <verse eid="DAN 6:26" /><verse number="27" style="v" sid="DAN 6:27" />ସେ ଉଦାର୍‌ କର୍‌ସି ଆରି ରକିଆ କର୍‌ସି, ଆରି ସେ ସର୍‌ଗେ ଆରି ପୁର୍‌ତିବି ତେଇ ଚିନ୍‌ ଆରି କାବା ଅଇଜିବା କାମ୍‌ କର୍‌ସି; ସେ ଦାନିଏଲ୍‌କେ ବାଗ୍‌ମନର୍‌ ମୁଆଟେ ଅନି ଉଦାର୍‌ କରିଆଚେ । <verse eid="DAN 6:27" /><verse number="28" style="v" sid="DAN 6:28" />ଏନ୍ତାର୍‌ ଦାନିଏଲ୍‌ ଦାରିଆବସର୍‌ ରାଇଜ୍‌ କଲାବେଲେ ଆରି ପାରସିକ କରସର୍‌ ରାଇଜ୍‌ ବେଲେ ବଡ୍‌ ଅଇ ଉଟ୍‌ଲା ।<verse eid="DAN 6:28" /></para>
  <chapter eid="DAN 6" />
  <chapter number="7" style="c" sid="DAN 7" />
  <para style="ms">ଦାନିଏଲ୍‌ ତାର୍‌ ଦର୍‌ସନ୍‌କେ ଜାନାଇବାଟା</para>
  <para style="r">(<ref loc="DAN 7:1-12">୭:୧-୧୨-୧୩</ref>)</para>
  <para style="s">ଦାନିଏଲର୍‌ ଚାର୍‌ଟା ପସୁର୍‌ ଦର୍‌ସନ୍‌</para>
  <para style="p">
    <verse number="1" style="v" sid="DAN 7:1" />ବାବିଲର୍‌ ରାଜା ବେଲ୍‌ସ୍‌ଚର୍‌ ରାଇଜ୍‌ କର୍‌ବା ବେଲର୍‌ ପର୍‌ତୁମ୍‌ ବର୍‌ସେ ଦାନିଏଲ୍‌ କଟେ ସଇ କରି ସପନ୍‌ ଆରି ଦର୍‌ସନ୍‌ ପାଇଲା; ତାର୍‌ପଚେ ଦାନିଏଲ୍‌ ସେ ସପନ୍‌ ଲେକିରଇ ଆସି ସର୍‌ତେ ଲକର୍‌ ଲଗେ କଇଲା । <verse eid="DAN 7:1" /><verse number="2" style="v" sid="DAN 7:2" />ଦାନିଏଲ୍‌ କଇଲା, ମୁଇ ରାତି ସଇଲା ଅଚ୍‌ନାଇ ଗଟେକ୍ ଦର୍‌ସନ୍‌ ଦେକ୍‌ଲି ଜେ, ଦେକା, ସମ୍‌ଦୁର୍‌ ଉପ୍‌ରେ ବାଦଲ୍‌ ଚାରିବେଟ୍‌ତି ଅନି ବେସି ପବନ୍‌ ଆଇଲା । <verse eid="DAN 7:2" /><verse number="3" style="v" sid="DAN 7:3" />ଆରି, ସେଡ୍‌କିବେଲେ ବିନ୍‌ବିନ୍‌ ରକାମର୍‌ ଚାର୍‌ଟା ବଡ୍‌ ବଡ୍‌ ପସୁ ସମ୍‌ଦୁର୍‌ ତେଇ ଅନି ବାରଇ ଆଇଲାଇ । <verse eid="DAN 7:3" /><verse number="4" style="v" sid="DAN 7:4" />ପର୍‌ତୁମ୍‌ ପସୁ ସିଅଁ ପାରା ଆରି ଗିଦ୍‌ପାରା ତାର୍‌ ଡେନା ରଇଲା; ମୁଇ ଦେକୁଦେକୁ ତାର୍‌ ସେ ଡେନାମନ୍‌ ଜଡିଗାଲା, ଆରି ସେ ଦର୍‌ତନି ତେଇ ଅନି ଉଟ୍‌ଲା ଆରି ଲକର୍‌ ପାରା ଦୁଇଟା ଗଡ୍‌ ସଙ୍ଗେ ଟିଆ କରାଅଇଲା, ଆରି ତାକେ ଲକର୍‌ ଗାଗଡ୍‌ ଦେଲାଇ । <verse eid="DAN 7:4" /><verse number="5" style="v" sid="DAN 7:5" />ତାର୍‌ପଚେ ଆରିଗଟେକ୍‌, ଦୁଇ ନମର୍‌ ପସୁ ବାଲୁ ପାରା ରଇଲା, ସେ ଗଟେକ୍‌ ତାଡେ ଅନି ଆଇଲା ଆରି ତାର୍‌ ମୁଏଁ ତିନ୍‌ଟା ଦାନ୍ତେ ତିନ୍‌ଟା ପାଞ୍ଜ୍‌ରା ଆଡ୍‌ ରଇଲା; ଆରି ତାକେ ଏ କାତା କୁଆଗାଲା, ଜା ବୁତେକ୍‌ ମାଉଁସ୍‌ କା ।<verse eid="DAN 7:5" /></para>
  <para style="p">
    <verse number="6" style="v" sid="DAN 7:6" />ସେଡ୍‌କିବେଲେ ମୁଇ ଦେକ୍‌ଲି, ଚିତାବାଗ୍‌ ପାରା ଆରିଗଟେକ୍‌ ପସୁ, ତାର୍‌ ପିଟି ତେଇ ଚଡଇର୍‌ ଚାର୍‌ଟା ଡେନା ରଇଲା; ଏଲେମିସା ପସୁର୍‌ ଚାର୍‌ଟା ମୁଣ୍ଡ୍‌ ରଇଲା ଆରି, ତାକେ ସାସନ୍‌ କର୍‌ବାକେ ଦିଆ ଗାଲା । <verse eid="DAN 7:6" /><verse number="7" style="v" sid="DAN 7:7" />ତାର୍‌ପଚେ ମୁଇ ରାତିଆ ସଇଲାବେଲେ ଦର୍‌ସନ୍‌ ଦେକ୍‌ଲି, ଚାରି ନମର୍‌ ପସୁ, ସେ ବଏଁକାର୍‌ ରଇଲା, ସାଆସ୍‌ ଆରି ବପୁ ଆରି ତାର୍‌ ବଡ୍‌ବଡ୍‌ ଲୁଆପାରା ଦାନ୍ତ୍‌ ରଇଲା, ସେ ଗିଲି ଦେଲା ଆରି ବାଙ୍ଗାଇ ଗୁଣ୍ଡାକରି ଜାଇଟା ରଇଲା, ସେଟାକେ ପାଦ୍‌ତଲେ ମାଣ୍ଡିପାକାଇଲା; ଆରି, ସେ ତାର୍‌ ଆଗ୍‌ତୁ ଆଇଲା ପସୁମନର୍‌ ତେଇଅନି ବିନ୍‌ ରକାମ୍‌ ରଇଲା; ଆରି ତାର୍‌ ଦସ୍‌ଟା ସିଙ୍ଗ୍‌ ରଇଲା । <verse eid="DAN 7:7" /><verse number="8" style="v" sid="DAN 7:8" />ମୁଇ ସେ ସିଙ୍ଗ୍‌ମନର୍‌ ବିସଇରେ ବାବ୍‌ଲା ବିତ୍‌ରେ, ଆରିଗଟେକ୍‌ ସିଙ୍ଗ୍‌ ବାରଇଲା, ସେଟା ସାନ୍‌ଟା, ତାର୍‌ଲଗେ ପର୍‌ତୁମ୍‌ ସିଙ୍ଗ୍‌ମନର୍‌ ବିତ୍‌ରେ ଅନି ଗଟେକ୍‌ ତେଇ ବାରଇଲା; ଆରି ସୁନା, ସେ ସିଙ୍ଗେ ଲକର୍‌ ଆଁକି ପାରା ଆଁକି ଆରି ତାର୍‌ ଟଣ୍ଡେ ଅନି କରାପ୍‌ କାତା ବାରଇତେ ରଇଲା ।<verse eid="DAN 7:8" /></para>
  <para style="s">ଅନାଦିକାଲର୍‌ ପର୍‌ମେସରର୍‌ ଦର୍‌ସନ୍‌</para>
  <para style="p">
    <verse number="9" style="v" sid="DAN 7:9" />ମୁଇ ଦେକ୍‌ଲି, କେତେଟା ରାଜାର୍‌ ସିଆଁସନ୍‌ ତିଆର୍‌ ଅଇଲା,</para>
  <para style="p" vid="DAN 7:9">ଆରି ବେସି ଦିନର୍‌ ଡକ୍‌ରା ଲକ୍‌ ତେଇ ବସ୍‌ଲା ।</para>
  <para style="p" vid="DAN 7:9">ତାର୍‌ ପିନ୍ଦ୍‌ଲା ବସ୍‌ତର୍‌ ସୁକଲ୍‌ଟା,</para>
  <para style="p" vid="DAN 7:9">ଆରି ତାର୍‌ ମୁଣ୍ଡର୍‌ ଚେଣ୍ଡି ଏକ୍‌ବାର୍‌ ନିର୍‌ମଲ୍‌ ରଇଲା ।</para>
  <para style="p" vid="DAN 7:9">ତାର୍‌ ରାଜ୍‌ଗାଦି ଜଇ ଲାଗ୍‌ଲା ପାରା</para>
  <para style="p" vid="DAN 7:9">ଆରି କିନ୍ଦର୍‌ବା ପାନି; ଜୟ୍‌ପାରା ।<verse eid="DAN 7:9" /></para>
  <para style="p">
    <verse number="10" style="v" sid="DAN 7:10" />ତାର୍‌ ଆଗ୍‌ତୁ ଜଇ ଗାଡ୍‌ପାରା ଅଇ ଆଇଲା;</para>
  <para style="p" vid="DAN 7:10">ଅଜାର୍‌ ଅଜାର୍‌ ଲକ୍‌ ତାର୍‌ ସେବା କଲାଇ</para>
  <para style="p" vid="DAN 7:10">ଲକିଅଲକିଅ ଲକ୍‌ ତାର୍‌ ଲଗେ ଆସି ଟିଆ ଅଇଲାଇ ।</para>
  <para style="p" vid="DAN 7:10">ବିଚାର୍‌ ସବାଇ ବିଚାର୍‌ ଅଇଲା</para>
  <para style="p" vid="DAN 7:10">ଆରି ବଇମନ୍‌ ଉଲ୍‌ଟାଇଲାଇ ।<verse eid="DAN 7:10" /></para>
  <para style="p">
    <verse number="11" style="v" sid="DAN 7:11" />ମୁଇ ସେଡ୍‌କି ବେଲାଇ ଦେକ୍‌ଲି ଜେ, ସେ ସିଙ୍ଗ୍‌ କରାପ୍‌ କାତା କଇଲା ଆରି ସାରାସାରିପଚେ ସେ ପସୁ ମରିଗାଲା ଆରି ତାର୍‌ ଗାଗଡ୍‌ ନସ୍‌ଟ ଅଇଗାଲା ଆରି ଜଇ ତେଇ ପଡିଗାଲା । <verse eid="DAN 7:11" /><verse number="12" style="v" sid="DAN 7:12" />ଆରି ବିନ୍‌ ପସୁମନର୍‌ ତେଇ ଅନି ଅଦିକାର୍‌ ଚାଡାଇ ନେଲାଇ; ଅଇଲେମିସା କେତେ ଦିନର୍‌ ପାଇଁ ସେମନର୍‌ ବଇଁସ୍‌ ବଡାଇଲାଇ । <verse eid="DAN 7:12" /><verse number="13" style="v" sid="DAN 7:13" />ମୁଇ ରାତିର୍‌ ସପନ୍‌ ଲଗେ ଦେକ୍‌ଲି, ଆକାସର୍‌ ମେଗେ ଅନି ଗଟେକ୍‌ ଲକ୍‌ ଉତ୍‌ରି ଆଇବାଟା ଦେକ୍‌ଲି ସେ ନର୍‌ ପିଲା ପାରା ଡିସ୍‌ତେ ରଇଲା; ସେ ବେସି ଦିନର୍‌ ଗଟେକ୍‌ ଡକ୍‌ରା ଲକର୍‌ ଲଗେ ଗାଲାକେ, ସେମନ୍‌ ତାକେ ତାର୍‌ ଲଗେ ଆନ୍‌ଲାଇ ।<verse eid="DAN 7:13" /></para>
  <para style="p">
    <verse number="14" style="v" sid="DAN 7:14" />ଆରି, ସର୍‌ତେ କୁଲ୍‌, ଦେସର୍‌ ଲକ୍‌ ଆରି ବିନ୍‌ବିନ୍‌ ବାସାର୍‌ ଲକ୍‌ ଜେନ୍ତାର୍‌ କି ତାର୍‌ ସେବା କର୍‌ବାଇ, ସେଟାର୍‌ ପାଇ ତାକେ ସାସନ୍‌, ମଇମା ଆରି ରାଇଜ ଦିଆ ଅଇଲା; ତାର୍‌ ସାସନ୍‌ ସାରାସାରି ଜାକ କର୍‌ସି, ସେଟା ନ ସାରେ, ଆରିତାର୍‌ ରାଇଜ୍‌ ନସ୍‌ଟ ନଅଏ ।<verse eid="DAN 7:14" /></para>
  <para style="s">ଦାନିଏଲ ଦର୍‌ସନର୍‌ ଅରତ୍‌ କଇବାଟା</para>
  <para style="p">
    <verse number="15" style="v" sid="DAN 7:15" />ମୁଇ ଦାନିଏଲ୍‌, ମର୍‌ ଆତ୍‌ମା ମର୍‌ ଗାଗଡ୍‌ ବିତ୍‌ରେ କାନ୍ଦ୍‌ଲା ଆରି ମର୍‌ ମନର୍‌ ଦର୍‌ସନ୍‌ ମକେ ବାୟାବିକଲ୍‌ କଲା ।<verse eid="DAN 7:15" /></para>
  <para style="p">
    <verse number="16" style="v" sid="DAN 7:16" />ମର୍‌ଲଗେ ଜେତେକ୍‌ ଲକ୍‌ ଟିଆ ଅଇ ରଇଲା, ସେମନର୍‌ ବିତ୍‌ରେ ଗଟେକ୍‌ ଲକ୍‌ ମୁଇ ଜାଇ ଏ ବିସଇର୍‌ କାତା ପାଚାର୍‌ଲି । ତାର୍‌ପଚେ ସେ ମକେ ସେ ସବୁ ଅରତ୍‌ ବୁଜାଇ କଇଲା । <verse eid="DAN 7:16" /><verse number="17" style="v" sid="DAN 7:17" />ସେ ଚାର୍‌ଟା ବଡ୍‌ ପସୁ ଅଇଲାଇନି ଚାର୍‌ଟା ରାଜା, ସେମନ୍‌ ପୁର୍‌ତିବି ତେଇଅନି ବାରଇବାଇ। <verse eid="DAN 7:17" /><verse number="18" style="v" sid="DAN 7:18" />ମାତର୍‌ ପର୍‌ତୁମର୍‌ ପର୍‌ମେସରର୍‌ ସୁକଲ୍‌ ଲକର୍‌ ରାଇଜ୍‌ ପାଇବାଇ ଆରି ସବୁଦିନର୍‌ ପାଇ, ଜନ୍‌ଟା କି ସାରାସାରି ଜାକ ରାଇଜ୍‌ ଅଦିକାର୍‌ କର୍‌ବାଇ । <verse eid="DAN 7:18" /><verse number="19" style="v" sid="DAN 7:19" />ସେଡ୍‌କିବେଲେ ଜନ୍‌ ଚାର୍‌ ନମର୍‌ ପସୁ, ଜନ୍‌ଟା କି ପସୁର୍‌ ତେଇ ଅନି ବିନ୍‌ ରକାମ୍‌, ବେସି ବଏଁକାର୍‌, ଜାର୍‌ ଦାନ୍ତ୍‌ ଲୁଆ ପାରା ଆରି ନକ୍‌ ପିତଲର୍‌ଟା ରଇଲା, ଜେ ଗିଲ୍‌ଲା, ବାଙ୍ଗାଇ ଗୁଣ୍ଡା କଲା ଆରି ଜେତେକ୍‌ ରଇଲାଟାକେ ପାଦ୍‌ ସଙ୍ଗେ ମାଣ୍ଡି ଦେଲା, ତାର୍‌ ବିସଇରେ ଜାନ୍‌ବାକେ ମୁଇ ଇଚା କଲି; <verse eid="DAN 7:19" /><verse number="20" style="v" sid="DAN 7:20" />ଆରି, ତାର୍‌ ମୁଣ୍ଡେ ଜନ୍‌ ଦସ୍‌ଟା ସିଙ୍ଗ୍‌ ରଇଲା ଆରି ଜନ୍‌ ବିନ୍‌ ସିଙ୍ଗ୍‌ ବାରଇଲା ଆରି ଜାର୍‌ ଲଗେ ତିନ୍‌ଟା ସିଙ୍ଗ୍‌ ଅଦର୍‌ଲା; କଇବାକେ ଗାଲେ, ଜନ୍‌ ସିଙ୍ଗର୍‌ ଆଁକି ଆରି ବିରଦି ବାକିଅର୍‌ ତମ୍‌ନା ରଇଲା, ଜାର୍‌ ରୁପ୍‌ ତାର୍‌ ସଙ୍ଗାରି ମନର୍‌ ତେଇ ଅନି ଅଦିକ୍‌ ମଜ୍‌ବତ୍‌ ରଇଲା, ତାର୍‌ ବିସଇ ଜାନ୍‌ବାକେ ମୁଇ ଇଚା କଲି । <verse eid="DAN 7:20" /><verse number="21" style="v" sid="DAN 7:21" />ମୁଇ ଦେକ୍‌ଲି, ସେ ସିଙ୍ଗ୍‌ ସୁକଲ୍‌ ଲକର୍‌ ସଙ୍ଗେ ଜୁଇଦ୍‌ କଲା ଆରି ସେ ଜିତ୍‌ଲା; <verse eid="DAN 7:21" /><verse number="22" style="v" sid="DAN 7:22" />ସାରାସାରିପଚେ ସେ ଡକ୍‌ରା ଲକ୍‌ ଆଇଲା ଆରି ପର୍‌ମେସର୍‌ ସୁକଲ୍‌ ଲକ୍‌କେ ସାସନ୍‌ କର୍‌ବାକେ ଅଦିକାର୍‌ ଦେଲା ଆରି ସୁକଲ୍‌ ଲକର୍‌ ରାଇଜ୍‌ କର୍‌ବା ବେଲା ଲଗେ କେଟ୍‌ଲା ।<verse eid="DAN 7:22" /></para>
  <para style="p">
    <verse number="23" style="v" sid="DAN 7:23" />ସେ ଏନ୍ତାର୍‌ କଇଲା, ଚାର୍‌ ନମର୍‌ ପସୁ ପୁର୍‌ତିବିର୍‌ ଚାର୍‌ନମର୍‌ ରାଇଜ୍‌ ଅଇସି, ସେଟା ସର୍‌ତେ ରାଇଜ୍‌ ତେଇଅନି ବିନ୍‌ ଅଇସି ଆରି ସାରା ପୁର୍‌ତିବିକେ ଗିଲ୍‌ସି, ଆରି ପାଦ୍‌ ସଙ୍ଗେ ମାଣ୍ଡି ଗୁଣ୍ଡା କରିଦେଇସି ଆରି ସେଟା ବାଙ୍ଗାଇ ପାକାଇସି । <verse eid="DAN 7:23" /><verse number="24" style="v" sid="DAN 7:24" />ଆରି, ସେ ଦସ୍‌ଟା ସିଙ୍ଗର୍‌ ଅରତ୍ ଅଇଲାନି ଏଟା,</para>
  <para style="p" vid="DAN 7:24">ସେ ରାଇଜେ ଅନି ଦସ୍‌ଟା ରାଜା ବାରଇବାଇ; ସେମନର୍‌ ବିତ୍‌ରେ ଅନି ଆରିଗଟେକ୍‌ ରାଜା ବାରଇସି । ସେ ଆଗ୍‌ତୁର୍‌ ରାଜାମନର୍‌ ତେଇଅନି ବିନ୍‌ରକାମ୍‌ ଅଇସି ଆରି ସେ ତିନ୍‌ଟା ରାଜାକେ ଆରାଇ ଦେଇସି ।<verse eid="DAN 7:24" /></para>
  <para style="p">
    <verse number="25" style="v" sid="DAN 7:25" />ଆରି, ସେ ସର୍‌ତେ ଲକର୍‌ ବିରୁଦେ କାତା କଇସି ଆରି ପର୍‌ମେସର୍‌ ସୁକଲ୍‌ ଲକ୍‌କେ ଅଟାଇସି; ଆରି, ସେ ଜୁଗ୍‌ ଆରି ବିଦିବିଦାନ୍‌ ବାଦ୍‌ଲାଇବାକେ ବିଚାର୍‌ କର୍‌ସି; ଆରି ଗଟେକ୍‌ ଜୁଗ୍‌ ତିନ୍‌ ବରସ୍‌ ଆରି ଅଦା ଜୁଗ୍‌ ଜାକ ସେମନ୍‌ ତାର୍‌ ଆତେ ସରପ୍‌ମାନ୍‌ ଅଇ ରଇବାଇ । <verse eid="DAN 7:25" /><verse number="26" style="v" sid="DAN 7:26" />ମାତର୍‌ ବିଚାର୍‌ ସବା ବସ୍‌ସି ଆରି ସେମନ୍‌ ସାରାସାରି ଜାକ ତାର୍‌ ଅଦିକାରର୍‌ କାମ୍‌ ଆରି ବିନାସ୍‌ କର୍‌ବାକେ ତାର୍‌ ଲଗେ ଅନି ସେଟା ନେବାଇ । <verse eid="DAN 7:26" /><verse number="27" style="v" sid="DAN 7:27" />ଆରି, ସାସନ୍‌ ଦିନ୍‌ ଆରି ଅଦିକାର୍‌ ଆରି ଆକାସ୍‌ ମଣ୍ଡ୍‌ଲର୍‌ ଅଦା ରାଇଜର୍‌ ମଇମା, ପର୍‌ମେସର୍‌ ସୁକଲ୍‌ ଲକ୍‌କେ ମିସ୍‌ସି; ତାର୍‌ ରାଇଜ୍‌ ସାରାସାରି ଜାକ ରଇସି ଆରି ବିନ୍‌ ରାଇଜର୍‌ ଲକ୍‌ ତାର୍‌ ସେବା କର୍‌ବାଇ ଆରି ତାର୍‌ ଆଦେସ୍‌ ନାମ୍‌ବାଇ । <verse eid="DAN 7:27" /><verse number="28" style="v" sid="DAN 7:28" />ଏ ବିସଇର୍‌ ସାରାସାରି ଜାକ ମୁଇ ଦାନିଏଲ୍‌, ମର୍‌ ବାବ୍‌ନା ମକେ ବାୟାବିକଲ୍‌ କଲା ଆରି ମର୍‌ ଟଣ୍ଡ୍‌ ମୁନ୍ଦା ଅଇଗଲା, ମାତର୍‌ ମୁଇ ସେ କାତାକେ ମର୍‌ ମନେ ଦାରିରଇଲି ।<verse eid="DAN 7:28" /></para>
  <chapter eid="DAN 7" />
  <chapter number="8" style="c" sid="DAN 8" />
  <para style="s">ଦାନିଏଲର୍‌ ଦର୍‌ସନ୍‌ ମେଣ୍ଡା ଆରି ଚେଲି</para>
  <para style="p">
    <verse number="1" style="v" sid="DAN 8:1" />ବେଲ୍‌ସସ୍‌ଚର୍‌ ରାଜାର୍‌ ସାସନ୍‌ ବେଲର୍‌ ତିନ୍‌ ବର୍‌ସେ ମୁଇ ଦାନିଏଲ୍‌ ପର୍‌ତୁମର୍‌ ଦର୍‌ସନ୍‌ ପଚେ ଆରିଗଟେକ୍‌ ଦର୍‌ସନ୍‌ ପାଇଲି । <verse eid="DAN 8:1" /><verse number="2" style="v" sid="DAN 8:2" />ଆରି, ମୁଇ ଦର୍‌ସନ୍‌ତେଇ ଦେକ୍‌ଲି; ମୁଇ ଦେକୁଦେକୁ ଦେକ୍‌ଲି ଜେ, ମୁଇ ଏଲମ୍‌ ପର୍‌ଦେସର୍‌ ସୁସନ୍‌ ରାଜ୍‌ଗରେ ଆଚି; ଆରି, ସେଟା ଉଲଇ ଗାଡ୍‌ ପାଲି ଆଚି । <verse eid="DAN 8:2" /><verse number="3" style="v" sid="DAN 8:3" />ତାର୍‌ପଚେ ମୁଇ ଦେକ୍‌ଲି ଜେ , ଗାଡ୍‌ପାଲି ଗଟେକ୍‌ ମେଣ୍ଡା ଟିଆ ଅଇଆଚେ, ତାର୍‌ ଦୁଇଟା ସିଙ୍ଗ୍‌ ଆରି ସେ ଦୁଇଟା ସିଙ୍ଗ୍‌ ଡେଙ୍ଗ୍‌ଡେଙ୍ଗ୍‌; ମାତର୍‌ ଗଟେକ୍‌ ସିଙ୍ଗ୍‌ ଆରିଗଟେକ୍‌ ସିଙ୍ଗ୍‌ ତେଇଅନି କଣ୍ଡେକ୍‌ ଡେଙ୍ଗ୍‌ ଆରି ଜନ୍‌ଟା ଡେଙ୍ଗ୍‌, ସେଟା ପଚେ ବାରଇଇଲା । <verse eid="DAN 8:3" /><verse number="4" style="v" sid="DAN 8:4" />ମୁଇଁ ସେ ମେଣ୍ଡାକେ ଦେକ୍‌ଲି ପଚିମ୍‌ ଦିଗ୍‌, ଉତର୍‌ ଦିଗ୍‌ ଆରି ଦକିନ୍‌ ଦିଗେ ସିଙ୍ଗ୍‌ ସଙ୍ଗେ ମାର୍‌ଲାନି; ଆରି, କନ୍‌ ପସୁ ମିସା ତାର୍‌ ଲଗେ ଟିଆଅଇ ନାପାର୍‌ଲାଇ, କି ତାର୍‌ ତେଇଅନି ଉଦାର୍‌ କର୍‌ବାକେ କେ ନ ରଇଲାଇ; ମାତର୍‌ ସେ ଜାଇଟା ଇଚା ସେ ସେଟାକଲା ।<verse eid="DAN 8:4" /></para>
  <para style="p">
    <verse number="5" style="v" sid="DAN 8:5" />ଆରି, ମୁଇ ଏ ବିସଇକେ ବାବ୍‌ନା କରୁ କରୁ ଦେକ୍‌ଲି ଜେ, ପଚିମ୍‌ ଦିଗେ ଅନି ଗଟେକ୍‌ ଚେଲି ପୁର୍‌ତିବିକେ ଡେଗଇ ପାଲାଇ ଆଇଲା ଆରି ସେ ବୁଏଁ ଚିଏ ନାଇ; ଆରି ସେ ଚେଲିର୍‌ ଦୁଇଟା ଆକିର୍‌ ମଜାଇ ଗଟେକ୍‌ ବଡ୍‌ଟା ସିଙ୍ଗ୍‌ ବାରଇ ରଇଲା । <verse eid="DAN 8:5" /><verse number="6" style="v" sid="DAN 8:6" />ଆରି ଜନ୍‌ ଗାଡ୍‌ପାଲି ଦୁଇଟା ସିଙ୍ଗ୍‌ ରଇଲା ମେଣ୍ଡା ଟିଆ ଅଇରଇବାଟା ମୁଇ ଦେକ୍‌ଲି, ତାର୍‌ବାଟେ ସେ ଚେଲି ଜବର୍‌ ବପୁ ସଙ୍ଗ୍ ଗୁଦ୍‌ଗୁଦି ପାଲାଇଲା । <verse eid="DAN 8:6" /><verse number="7" style="v" sid="DAN 8:7" />ତାର୍‌ପଚେ ମୁଇ ଦେକ୍‌ଲି, ସେ ଚେଲି ସେ ମେଣ୍ଡାର୍‌ ଲଗେ ଆଇଲା ଆରି ତାକେ ରିସା ଅଇକରି ମାର୍‌ଲା ଆରି ତାର୍‌ ଦୁଇଟା ସିଙ୍ଗ୍‌ ବାଙ୍ଗାଇ ଦେଲା ଆରି ତାର୍‌ଲଗେ ଟିଆ ଅଇବାକେ ସେ ମେଣ୍ଡାର୍‌ ସକତ୍‌ ନାଇ; ମାତର୍‌ ସେ ଚେଲି ତାକେ ବୁଏଁ ଅଦ୍‌ରାଇ ଗଡ୍‌ସଙ୍ଗେ ମାଣ୍ଡି ପାକାଇଲା, ସେଡ୍‌କିବେଲେ ସେ ମେଣ୍ଡାକେ ଉଦାର୍‌ କର୍‌ବାକେ କେ ମିସା ନ ରଇଲାଇ ।<verse eid="DAN 8:7" /></para>
  <para style="p">
    <verse number="8" style="v" sid="DAN 8:8" />ସେ ଚେଲି ବଡ୍‌ ଅଇଲା, ମାତର୍‌ ସେ ଜେଡେବଲ୍‌ ବପୁଅଇ ସକତ୍‌ ଅଇଲା, ସେଡ୍‌କିବେଲେ ତାର୍‌ ବଡ୍‌ ସିଙ୍ଗ୍‌ ବାଙ୍ଗିଗାଲା ଆରି ସେ ଲଗେ ଚାରିବାଟେ ଚାର୍‌ଟା ସିଙ୍ଗ୍‌ ବାରଇଲା । <verse eid="DAN 8:8" /><verse number="9" style="v" sid="DAN 8:9" />ଆରି, ସେ ସିଙ୍ଗ୍‌ମନର୍‌ ବିତ୍‌ରେଅନି ଗଟେକ୍‌ ତେଇ ସାନ୍‌ଟା ସିଙ୍ଗ୍‌ ବାରଇ ଦକିନ୍‌ ଆରି ପୁରୁବ୍‌ ଦିଗର୍‌ ରମିଅ ଇସ୍‌ରାଏଲ୍‌ ଦେସ୍‌ ବାଟେ ବଡ୍‌ତେ ଗାଲା । <verse eid="DAN 8:9" /><verse number="10" style="v" sid="DAN 8:10" />ଆରି, ସେଟା ବାଦଲର୍‌ ସଇନ ମନର୍‌ ଲଗେ କେଟ୍‌ଲା ଆରି ସେ ସଇନ ମନ୍‌କେ ଆରି ବାଦଲର୍‌ ତାରା ମନ୍‌କେ ଅଦେକ୍‌ ବୁଏଁ ଅଦ୍‌ରାଇ ଗଡ୍‌ ସଙ୍ଗେ ମାଣ୍ଡି ପାକାଇଲା । <verse eid="DAN 8:10" /><verse number="11" style="v" sid="DAN 8:11" />ସେ ଦୁତ୍‌ମନର୍‌ ମୁକିଆର୍‌ ବିରୁଦେ ନିଜ୍‌କେ ବଡାଇ ତାକର୍‌ ଲଗେଅନି ସବୁଦିନର୍‌ ପାଇ ଅମ୍‌ବଲି ଜିକି ଦାରିଗାଲା ଆରି ତାକର୍‌ ମନ୍ଦିର୍‌ ନସ୍‌ଟ ଅଇଗାଲା । <verse eid="DAN 8:11" /><verse number="12" style="v" sid="DAN 8:12" />ଆରି, ଲକର୍‌ ଅପ୍‌ରାଦର୍‌ ପାଇ ସବୁ ଦିନର୍‌ ଅମ୍‌ବଲି ସଙ୍ଗେ ସଇନ ତାର୍‌ ସରପ୍‌ମାନ୍‌ ଅଇଲାଇ ଆରି ସେ ସିଙ୍ଗ୍‌ ସତ୍‌କେ ବୁଏଁ ପାକାଇଲା, ସେ ତାର୍‌ ଇଚାରେ କଲା କାମ୍‌ ସେ ସପଲ୍‌ ଅଇଲା ।<verse eid="DAN 8:12" /></para>
  <para style="p">
    <verse number="13" style="v" sid="DAN 8:13" />ତାର୍‌ପଚେ ମୁଇ ଗଟେକ୍‌ ସୁକଲ୍‌ ଲକର୍‌ କାତା କଇବାର୍‌ ସୁନ୍‌ଲି; ଆରି, ଜେ କାତା କଇଲା, ତାକେ ଆରିଗଟେକ୍‌ ବିନ୍‌ ସୁକଲ୍‌ ଦୁତ୍‌ ପାଚାର୍‌ଲା, ଅମ୍‌ବଲି ଆରି ଅପ୍‌ରାଦ୍‌ ଆରି ପାପେ ନସ୍‌ଟ ଅଇବାଟା ଆରି ସଇନ ସରପ୍‌ମାନ୍‌ ଅଇବାଟା , ଏଟା କେତେ କାଲ୍‌ ଜାକ ରଇସି?<verse eid="DAN 8:13" /></para>
  <para style="p">
    <verse number="14" style="v" sid="DAN 8:14" />ତାର୍‌ପଚେ ସେ ମକେକଇଲା, ଦୁଇ ଅଜାର୍‌ ତିନ୍‌ ସ ବରସ୍‌ ସଞ୍ଜ୍‌ ଆରି ସାକାଲ୍‌ ପାଇବା ଜାକ; ତାର୍‌ପଚେ ମନ୍ଦିର୍ ସୁକଲ୍‌ ଅଇସି ।<verse eid="DAN 8:14" /></para>
  <para style="s">ସପନର୍‌ ଅରତ୍‌ କଇବାଟା</para>
  <para style="p">
    <verse number="15" style="v" sid="DAN 8:15" />ତାର୍‌ପଚେ ମୁଇ ଦାନିଏଲ୍‌ ଦର୍‌ସନ୍‌ ଦେକ୍‌ଲି ଆରି ଏଟା ବୁଜ୍‌ବାକେ ଚେସ୍‌ଟା କଲି; ଆରି ନର୍‌ମୁର୍‌ତିର୍‌ ଗଟେକ୍‌ ଲକ୍‌ ଆସି ଟିଆ ଅଇବାଟା ଦେକ୍‌ଲି । <verse eid="DAN 8:15" /><verse number="16" style="v" sid="DAN 8:16" />ଆରି, ଉଲଇ ଗାଡେଅନି ଗଟେକ୍‌ ଲକର୍‌ ଡାକ୍‌ବା ସବଦ୍‌ ସୁନ୍‌ଲି, ସେ ଡାକିଡାକି କଇଲା, ଏ ଗାବ୍‌ରିଏଲ୍‌ ଏ ଲକ୍‌କେ ଦର୍‌ସନର୍‌ ବିସଇ ବୁଜାଇ ଦେସ୍‌ । <verse eid="DAN 8:16" /><verse number="17" style="v" sid="DAN 8:17" />ତାର୍‌ପଚେ ମୁଇ ଜନ୍‌ ଜାଗାଇ ଟିଆ ଅଇରଇଲି, ସେ ଜାଗା ଲଗେ ଆଇଲା; ଆରି ସେ ଆଇଲାକେ, ମୁଣ୍ଡ୍‌ କିନ୍ଦ୍‌ରି ବୁଏଁ ଅଦର୍‌ଲି; ମାତର୍‌ ସେ ମକେ କଇଲା, ଏ ନର୍‌ ପିଲା, ବୁଜ୍‌, ଏ ଦର୍‌ସନ୍‌ ଅଇଲାନି ସାରାସାରି ବେଲର୍‌ । <verse eid="DAN 8:17" /><verse number="18" style="v" sid="DAN 8:18" />ସେ ମକେ କାତା କଉକଉ ମୁଇ ବୁଏଁ ମୁ କରି ସଇଦେଲି; ମାତର୍‌ ସେ ମକେ ଉଟାଇ ଟିଆ କରାଇଲା । <verse eid="DAN 8:18" /><verse number="19" style="v" sid="DAN 8:19" />ଆରି, ସେ ମକେ କଇଲା, ଦେକ୍‌, ରିସାର୍‌ ବେଲେ ଜାଇ ବିପଦ୍‌ ଗଟ୍‌ସି, ସେଟା ମୁଇ ତକେ ଜାନାଇବି; କାଇକେବଇଲେ ଏଟା ଟିକ୍‌ ସାରାସାରିବେଲର୍‌ କାତା ।<verse eid="DAN 8:19" /></para>
  <para style="p">
    <verse number="20" style="v" sid="DAN 8:20" />ତୁଇ ଜନ୍‌ ମେଣ୍ଡା ଦେକ୍‌ଲୁସ୍‌, ତାର୍‌ ଦୁଇଟା ସିଙ୍ଗ୍‌ ମାଦିଅର୍‌ ଆରି ପାରସିକର୍‌ ରାଜା । <verse eid="DAN 8:20" /><verse number="21" style="v" sid="DAN 8:21" />ଆରି ସେ ଚେଣ୍ଡି ରଇଲଅଲା ଚେଲି ଜବନ୍‌ ଦେସର୍‌ ରାଜା ଆରି ତାର୍‌ ଦୁଇଟା ଆକିର୍‌ ମଜାର୍‌ ବଡ୍‌ଟା ସିଙ୍ଗ୍‌ ଅଇଲାନି ପର୍‌ତୁମ୍‌ ରାଜା । <verse eid="DAN 8:21" /><verse number="22" style="v" sid="DAN 8:22" />ଆରି ଜନ୍‌ ସିଙ୍ଗ୍‌ ବାଙ୍ଗି ସେ ଲଗେ ଚାର୍‌ଟା ସିଙ୍ଗ୍‌ ବାରଇଲା, ସେଟା ସେ ଦେସର୍‌ ବିତ୍‌ରେ ଅନି ଚାର୍‌ଟା ରାଇଜ୍‌ ତିଆର୍‌ ଅଇବାର୍‌ ଜାନା ପଡ୍‌ସି, ମାତର୍‌ ତାର୍‌ ସମାନ୍‌ ଡାକ୍‌ପୁଟା‌ ନ ଅଅତ୍‌ । <verse eid="DAN 8:22" /><verse number="23" style="v" sid="DAN 8:23" />ଆରି, ସେମନର୍‌ ରାଇଜ୍‌ ସାର୍‌ବା ବେଲେ ଆଦେସ୍‌ ମାନ୍‌ବା ଲକର୍‌ ଆଦେସ୍‌ ନାମ୍‌ବାଟା ସାର୍‌ସି, ସେଡ୍‌କିବେଲେ ବଇଙ୍କାର ଜିଦ୍‌ କରୁ ଅଇସି ଆରି ଗଟେକ୍‌ ସୁକଲ୍‌ ଗିଆନର୍‌ ରାଜା ଆଇସି । <verse eid="DAN 8:23" /><verse number="24" style="v" sid="DAN 8:24" />ସେ ବପୁରେ ଡାକ୍‌ପୁଟା ଅଇସି, ମାତର୍‌ ତାର୍‌ ନିଜର୍‌ ବପୁ ସଙ୍ଗେ ନ କରେ; ଆରି, ସେ କାବାଅଇଜିବା ପାରା ନସ୍‌ଟ କର୍‌ସି, ଆରି ସାଉକାର୍‌ ଅଇ ତାର୍‌ ଇଚାରେ କାମ୍‌ କର୍‌ସି; ଆରି, ସେ ବପୁଲକ୍‌ ଆରି ସୁକଲ୍‌ ଲକ୍‌କେ ବିନାସ୍‌ କର୍‌ସି । <verse eid="DAN 8:24" /><verse number="25" style="v" sid="DAN 8:25" />ଆରି, ତାର୍‌ ନିଜର୍‌ ବୁଦି ସଙ୍ଗେ ତାର୍‌ ଆତେ ଚଲ୍‌ନାର୍‌ ସପଲ୍ ଅଇସି, ଆରି ସେ ନିଜର୍‌ ବୁଦି ସଙ୍ଗେ ବଡ୍‌ ଅଇସି, ଆରି ସେ ନିରାପଦ୍‌ ବେଲେ ସବୁକେ ବିନାସ୍‌ କର୍‌ସି; ଆରି, ସେ ଦୁତ୍‌ମନର୍‌ ମୁକିଆ ବିରୁଦେ ଉଟ୍‌ସି; ମାତର୍‌ ସେ କେ ନ ମାର୍‌ତେ ମର୍‌ସି । <verse eid="DAN 8:25" /><verse number="26" style="v" sid="DAN 8:26" />ଆରି, ସଞ୍ଜ୍‌ ଆରି ସାକାଲ୍‌ ପାଇବା ବିସଇର୍‌ ଦର୍‌ସନ୍‌ ସତ୍‌; ମାତର୍‌ ତୁଇ ଏ ଦର୍‌ସନ୍‌କେ ଲେକିରକ୍‌; କାଇକେବଇଲେ ଆଇବା ବେସି ଦିନର୍‌ କାତା । <verse eid="DAN 8:26" /><verse number="27" style="v" sid="DAN 8:27" />ତାର୍‌ପଚେ ମୁଇ ଦାନିଏଲ୍‌ ତାକି ଗାଲି ଆରି ବେସି ଦିନ୍‌ ଜର୍‌ ଦାରାଇ ଅଇଲି; ତାର୍‌ପଚେ ବଲ୍‌ ଅଇ ମୁଇ ରାଜା ଦେଇ ରଇବା କାମ୍‌ କଲି; ସେ ଦର୍‌ସନ୍‌କେ ମୁଇ କାବା ଅଇଗାଲି, ମାତର୍‌ ସେ ଦର୍‌ସନ୍‌ କେ ବୁଜତ୍‌ ନାଇ ।<verse eid="DAN 8:27" /></para>
  <chapter eid="DAN 8" />
  <chapter number="9" style="c" sid="DAN 9" />
  <para style="s">ତାର୍‌ ନିଜର୍‌ ଲକର୍‌ ପାଇଁ ଦାନିଏଲର୍‌ ପାର୍‌ତନା</para>
  <para style="p">
    <verse number="1" style="v" sid="DAN 9:1" />ମାଦିଅ ବଁସେ ଜନମ୍‌ ଅଇରଇଲା ଅକିଅସେରସରର୍‌ ପିଲା ଦାରିଆବସ୍‌, ପର୍‌ତୁମ୍‌ ବର୍‌ସେ କଲ୍‌ଦିଅ ରାଇଜ୍‌ର ରାଜା ଅଇରଇଲା । <verse eid="DAN 9:1" /><verse number="2" style="v" sid="DAN 9:2" />ତାର୍‌ ସାସନର୍‌ ପର୍‌ତୁମ୍‌ ବର୍‌ସେ,ମୁଇଁ ଦାନିଏଲ୍‌ ପର୍‌ମେସରର୍‌ ପୁସ୍‌ତକ୍‌ ପଡି ବୁଜ୍‌ଲି ଜେ, ସେଟା ଜିରୁସାଲମ୍‌ ବାଙ୍ଗି ସତୁରି ବରସ୍‌ ଅଇଲା ବିସଇରେ ସବୁବେଲର୍‌ ମାପୁରୁର୍ ବାକିଅ ଜିରିମିଅ ବବିସତ୍‌ ବକ୍‌ତାକେ କୁଆ ଅଇରଇଲା । <verse eid="DAN 9:2" /><verse number="3" style="v" sid="DAN 9:3" />ଏଟାର୍‌ ପାଇଁ ମୁଇ, ସବୁବେଲର୍‌ ମାପ୍‌ରୁ ପର୍‌ମେସର୍‌ ବାଟେ ଜିବାକେ ତାର୍‌ ବାଟେ ଦିଆନ୍‌ ଦେଲି ଆରି ଉପାସ୍‌, ବାସ୍‌ତା ପିନ୍ଦ୍‌ଲି ଆରି ଚାର୍‌ ଗାଦି ବସି ପାର୍‌ତନା କଲି ଆରି ଗୁଆରି କଲି । <verse eid="DAN 9:3" /><verse number="4" style="v" sid="DAN 9:4" />ଆରି, ସବୁବେଲର୍‌ ମାପ୍‌ରୁ ପର୍‌ମେସରର୍‌ ଲଗେ ପାର୍‌ତନା କଲି ଆରି ପାପ୍‌ କେମା ମାଗି କରି କଇଲି, ଏ ସବୁବେଲର୍‌ ମାପ୍‌ରୁ, ତୁଇ ବଡ୍‌ ଆରି ସଗ୍‌ତି ରଇବା ପର୍‌ମେସର୍‌, ଜନ୍‌ ଲକ୍‌ମନ୍‌ ତକେ ଆଲାଦ୍‌ କର୍‌ବାଇ ଆରି ତର୍‌ ଆଦେସ୍‌ ନାମ୍‌ବାଇ, ତୁଇ ତାକର୍‌ ପାଇ ନିଅମ୍‌ ଆରି ଦୟା ରକିଆ କର୍‌ସୁ ।<verse eid="DAN 9:4" /></para>
  <para style="p">
    <verse number="5" style="v" sid="DAN 9:5" />ଆମେ ପାପ୍‌ ଆରି କୁଟିଆଲ୍‌ ଅଇଆଚୁ, ଆରି କରାପ୍‌ କାମ୍‌ କରି ବିରଦି ଅଇ ତର୍‌ ବିଦି ଆରି ଇଣ୍ଡ୍‌ବା ବାଟ୍‌ ପାସ୍‌ରି ଜାଇ ଆଚୁ । <verse eid="DAN 9:5" /><verse number="6" style="v" sid="DAN 9:6" />ଆରି ତର୍‌ ଜନ୍‌ ଦାସ୍‌ ବବିସତ୍‌ ବକ୍‌ତାମନ୍‌କେ ଆମର୍‌ ରାଜାମନ୍‌କେ, ଆମର୍‌ ମୁକିଆ ଲକ୍‌ମନ୍‌କେ ଆରି ଆମର୍‌ ଆନିଦାଦିମନ୍‌କେ ଆରି ଦେସର୍‌ ସର୍‌ତେ ଲକ୍‌କେ ତର୍‌ ବିସଇର୍‌ କାତା କଇଲା, ମାତର୍‌ ସେମନର୍‌ କାତାକେ ଆମେ ଦିଆନ୍‌ ଦେଉଁନାଇ । <verse eid="DAN 9:6" /><verse number="7" style="v" sid="DAN 9:7" />ଏ ସବୁବେଲର୍‌ ମାପ୍‌ରୁ ଦରମ୍‌ ତୁଇ, ମାତର୍‌ ଏବର୍‌ ଦିନେ ଲକ୍‌ ଲାଜ୍‌ଅଇ ମୁଉଁ ଲୁଚାଇବାକେ ଅଇଲାନି; ତର୍ ବିରୁଦର୍ ସତ୍‌ ଇସାବେ ଜିଉଦାର୍‌ ସର୍‌ତେ ଲକ୍‌ ଆରି ଜିରୁସାଲମେ ବାସଅଇଲା ଲକ୍‌ ଆରି ତର୍‌ ଲାଗି ଡଣ୍ଡ୍‌ ପାଇଲା ସର୍‌ତେ ଦେସର୍‌ ଲକ୍‌ ଆରି ଦୁରିକେ ରଇଲା ଇସ୍‌ରାଏଲର୍‌ ଲକ୍‌ । <verse eid="DAN 9:7" /><verse number="8" style="v" sid="DAN 9:8" />ଏ ସବୁବେଲର୍‌ ମାପ୍‌ରୁ, ଆମର୍‌ ରାଜାମନ୍‌, ଆମର୍‌ ମୁକିଆ ଲକ୍‌ମନ୍‌ ଆରି ଆମର୍‌ ଆନିଦାଦିମନ୍‌ ଆମେ ସର୍‌ତେ ଲକ୍‌ ଲାଜ୍‌ ଅଇବାର୍‌ କାରନ୍‌ ଅଇଲାନି, ଆମେ ତର୍‌ ବିରୁଦେ ପାପ୍‌ କରିଆଚୁ । <verse eid="DAN 9:8" /><verse number="9" style="v" sid="DAN 9:9" />ଦୟା ଆରି କେମା ଦେବା ଆମର୍‌ ସବୁବେଲର୍‌ ମାପ୍‌ରୁ ପର୍‌ମେସର୍‌; ମାତର୍‌ ଆମେ ତାର୍‌ ବିରୁଦେ ପାପ୍‌ କାମ୍‌ କଲୁନି । <verse eid="DAN 9:9" /><verse number="10" style="v" sid="DAN 9:10" />ଆରି ତାର୍‌ ବବିସତ୍‌ବକ୍‌ତା ମନ୍‌କେ ପାଟାଇ ତାର୍‌ ବାକିଅ ଆମ୍‌କେ କଇଲା, ଅଇଲେ ମିସା ସବୁବେଲର୍‌ ମାପୁରୁର୍‌ ପର୍‌ମେସରର୍‌ ବାଟେ ଇଣ୍ଡ୍‌ବାକେ ଆରି ତାର୍‌ କାତା ସୁନ୍‌ବାକେ ମନ୍‌ କରୁ ନାଇ । <verse eid="DAN 9:10" /><verse number="11" style="v" sid="DAN 9:11" />ଅଁ, ସର୍‌ତେ ଇସ୍‌ରାଇଲର୍ ଲକ୍‌ ତର୍‌ ବାକିଅ ଅମାନିଅ ଅଇଆଚତ୍‌, ତର୍‌ କାତାକେ ସେମନ୍‌ ମନ୍‌ ଦେଅତ୍‌ ନାଇ, ଏଟାର୍‌ ପାଇ ସେମନ୍‌ ବାଟ୍‌ ଗେବ୍‌ରି ଗାଲାଇ ଆଚତ୍‌, ଏ କାରନର୍‌ ପାଇ ଅବିସାପ୍‌ ଆରି ପର୍‌ମେସରର୍‌ ଦାଙ୍ଗ୍‌ଡା ମସା ଲେକ୍‌ଲା ବଇର୍‌ ସପତ୍‌ ଆମର୍‌ ଉପ୍‌ରେ ଲାଗ୍‌ଲା ଆଚେ; କାଇକେବଇଲେ ଆମେ ତାର୍‌ ବିରୁଦେ ପାପ୍‌ କରି ଆଚୁ । <verse eid="DAN 9:11" /><verse number="12" style="v" sid="DAN 9:12" />ଆରି, ସବୁବେଲର୍‌ ମାପ୍‌ରୁ ଆମର୍‌ ଉପ୍‌ରେ ବଡ୍‌ ଅମଙ୍ଗଲ୍‌ ଗଟାଇବାର୍‌ ଲାଗି ଆମର୍‌ ବିରୁଦେ ଆରି ବିଚାର୍‌ କର୍‌ବା ଲକ୍‌ ଆମର୍‌ ବିଚାର୍‌ କଲାଇ, ସେ ମନର୍‌ ବିରୁଦେ ଜାଇଟା କଇ ରଇଲା, ସେଟା ସବୁବେଲର୍‌ ମାପ୍‌ରୁ ସପଲ୍‌ କଲା; କାଇକେବଇଲେ ଜିରୁସଲ୍‌କେ ଜେନ୍ତାର୍‌ କରା ଅଇରଇଲା, ସର୍‌ତେ ଆକାସ୍‌ ମଣ୍ଡ୍‌ଲେ ମିସା ସେନ୍ତାର୍‌ କରେ ନାଇ । <verse eid="DAN 9:12" /><verse number="13" style="v" sid="DAN 9:13" />ମସାର୍‌ ବାକିଅର୍‌ ଲେକା ଇସାବେ ଏନ୍ତାର୍‌ ଅମଙ୍ଗଲ୍‌ ଆମର୍‌ ଉପ୍‌ରେ ଗଟ୍‌ଲା ଆଚେ; ଅଇଲେ ମିସା ଆମର୍‌ ନିଜର୍‌ ନିଜର୍‌ ବୁଲ୍‌ତେଇ ଅନି ବାଉଡି ଆସୁ ନାଇ ଆରି ସତ୍‌ଟା ବୁଜ୍‌ବାକେ ସବୁବେଲର୍‌ ମାପ୍‌ରୁ ପର୍‌ମେସରର୍‌ ଲଗେ ଗୁଆରି ଗରୁ ନାଇ । <verse eid="DAN 9:13" /><verse number="14" style="v" sid="DAN 9:14" />ସେଟାର୍‌ପାଇଁ ସବୁବେଲର୍‌ ମାପ୍‌ରୁ ଆମର୍‌ ପାଇ କରାପ୍‌ କାମ୍‌ ଗଟାଇଲା ଆଚେ; କାଇକେ ବଇଲେ ସବୁବେଲର୍‌ ମାପ୍‌ରୁ ପର୍‌ମେସର୍‌ ଆମର୍‌ ପାଇ ବଲିକରି ଜାଇଜାଇଟା କଲାଆଚେ, ଆମର୍‌ ସେ ସବୁଜାକ କାମେ ସେ ଦରମ୍‌ ଅଇସି ମାତର୍‌ ଆମେ ତାର୍‌ କାତାକେ ନାମୁ ନାଇ।<verse eid="DAN 9:14" /></para>
  <para style="p">
    <verse number="15" style="v" sid="DAN 9:15" />ଆମେ ପାପ୍‌ କରି ଅନିଆଇ କରି ଆଚୁ, ସେଟାର୍‌ପାଇଁ ଏବେ ଏ ସବୁବେଲର୍‌ ମାପ୍‌ରୁ, ଆମର୍‌ ପର୍‌ମେସର୍‌ ତର୍‌ ଡାଟର୍‌ ଆତ୍‌ ସଙ୍ଗେ ମିସର୍‌ ଦେସେ ଅନି ତର୍‌ ଲକ୍‌ମନ୍‌କେ ବାର୍‌କରାଇ ଆନି ଆଜି ତର୍‌ ନାଉଁ ଉଡ୍‌ରା କରି ଆଚୁସ୍‌ । <verse eid="DAN 9:15" /><verse number="16" style="v" sid="DAN 9:16" />ଏ ସବୁବେଲର୍‌ ମାପ୍‌ରୁ ଗୁଆରି କଲୁନି, ତର୍‌ ସର୍‌ତେ ଦରମ୍‌ ଇସାବ୍‌ରେ, ତର୍‌ ନଅଁର୍‌ ଜିରୁସାଲାମ୍‌ ଇସାବ୍‌ରେ ତର୍‌ ସୁକଲ୍‌ ଡଙ୍ଗର୍‌କେ ରିସା ଆରି କପଟ୍‌ ବଦ୍‌ଲାଅ, କାଇକେ ବଇଲେ ଆମର୍‌ ପାପ୍‌ ଆରି ଆମର୍‌ ଆନିଦାଦି ମନର୍‌ ଅ ଦରମର୍‌ ପାଇ ଜିରୁସାଲାମ୍‌ ଆରି ତର୍‌ ଲକ୍‌ମନ୍‌ ଆମର୍‌ ଚାରି ବେଟ୍‌ତିର୍‌ ଲକର୍‌ ନିନ୍ଦା ପାଇ ଆଚୁ। <verse eid="DAN 9:16" /><verse number="17" style="v" sid="DAN 9:17" />ସେଟାର୍‌ ପାଇ ଏ ଆମର୍‌ ପର୍‌ମେସର୍‌, ଏବେ ତୁଇ ତର୍‌ ଦାଙ୍ଗ୍‌ଡାର୍‌ ପାର୍‌ତନା ଆରି ଗୁଆରି ସୁନ୍‌ ଆରି ତର୍‌ ମନ୍ଦିର୍‌ ନସ୍‌ଟ ଅଇଲା ଆଚେ, ସେଟାର୍‌ ପାଇ ସବୁବେଲର୍‌ ମାପ୍‌ରୁର୍‌ ବାଟେ ବାଅଡ୍‌ <verse eid="DAN 9:17" /><verse number="18" style="v" sid="DAN 9:18" />ଏ ମର୍‌ ପର୍‌ମେସର୍‌ ମନ୍‌ଦେଇ ସୁନ୍‌, ଆରି ତର୍‌ ଆଁକି ମେଲାକରି ଆମ୍‌କେ ଦେକ୍‌ ଆରି ତର୍‌ ନାଉଁ ଉଡ୍‌ରା କରି ନଅଁର୍‌କେ ଦେକ୍‌; କାଇକେ ବଇଲେ ଆମେ ନିଜେ ନିଜର୍‌ ଦରମର୍‌ ପାଇ ନାଇ, ମାତର୍‌ ତର୍‌ ବଡ୍‌ ଦଆର୍‌ ପାଇ ତର୍‌ଲଗେ ଆମେ ଗୁଆରି ସରପ୍‌ଲୁନି। <verse eid="DAN 9:18" /><verse number="19" style="v" sid="DAN 9:19" />ଏ ମାପ୍‌ରୁ, ସୁନ୍‌; ଏ ମାପ୍‌ରୁ, କେମାକର୍‌; ଏ ମାପ୍‌ରୁ, ମନ୍‌ଦିଆନ୍‌ ଦେଇକରି କାମ୍‌ କର୍‌; ଅଲ୍‌ସମ୍‌ କର୍‌ନାଇ; ମର୍‌ ପର୍‌ମେସର୍‌ ନିଜର୍‌ପାଇ କାମ୍‌ କର୍‌, କାଇକେବଇଲେ ତର୍‌ ନଅଁର୍‌ ଆରି ତର୍‌ ଲକ୍‌ମନ୍‌ ଡାକ୍‌ପୁଟା ଆଚତ୍‌ ।<verse eid="DAN 9:19" /></para>
  <para style="s">ଗାବ୍‌ରିଏଲ୍‌ ଦୁତର୍‌ କବର୍‌</para>
  <para style="p">
    <verse number="20" style="v" sid="DAN 9:20" />ଏନ୍ତାର୍‌ ମୁଇ ପାର୍‌ତନା ଆରି ଗୁଆରି କର୍‌ତେ ରଇଲି, ଆରି ମର୍‌ ପାପ୍‌ ଆରି ଇସ୍‌ରାଏଲ୍‌ ଲକର୍‌ ପାପ୍ କେମା ମୁଇ ଦାଇ ଅଇ ମାଗ୍‌ଲି ଆରି ମର୍‌ ପର୍‌ମେସର୍‌ ସୁକଲ୍‌ ଡଙ୍ଗ୍‌ରର୍‌ ପାଇ ସବୁବେଲର୍‌ ମାପ୍‌ରୁ ପର୍‌ମେ ସରର୍‌ ଗଡ୍‌ତଲେ ନିଜର୍‌ ଗୁଆରି ଜାନାଇତେ ରଇଲି; <verse eid="DAN 9:20" /><verse number="21" style="v" sid="DAN 9:21" />ଏ ରକାମ୍‌ ମୁଇ ପାର୍‌ତନା କରି କଉ କଉ ଆଗ୍‌ତୁ ଦର୍‌ସନ୍‌ ଲଗେ ଜାକେ କି ମୁଇ ଦେକି ରଇଲି, ସେ ଲକ୍‌ ଅଇଲାନି ଗାବ୍‌ରିଏଲ୍‌ ଦାପ୍‌ରେ ଉତ୍‌ରି ଆସି ମର୍‌ଲଗେ ସଞ୍ଜ୍‌ ବେଲାର୍‌ ପୁଜା କର୍‌ବାବେଲେ ମକେ ଆସି ଚିଇଲା। <verse eid="DAN 9:21" /><verse number="22" style="v" sid="DAN 9:22" />ଆରି ସେ ମକେ ସିକିଆ ଦେଲା ଆରି କାତାବାର୍‌ତା ଅଇ କରି କଇଲା ଏ ଦାନିଏଲ୍‌, ମୁଇ ଏବେ ତକେ ବୁଦି ଆରି ଚତୁର୍‌ କରାଇବାକେ ଆଇଲିଆଚି । <verse eid="DAN 9:22" /><verse number="23" style="v" sid="DAN 9:23" />ତର୍‌ ଗୁଆରିର୍‌ ଆରାମ୍‌ବେଲେ କାତା ଜାନାପଡ୍‌ଲା , ଆରି ତକେ ଜାନାଇବାକେ ମୁଇ ଆଇଲିଆଚି, କାଇକେବଇଲେ ତମେ ବେସି ଲାଡ୍‌ ଆଲାଦର୍‌ ଲକ୍‌; ସେଟାର୍‌ ପାଇ ଏ ବିସଇର୍‌ ଦର୍‌ସନ୍‌କେ ବାବ୍‌ ଆରି ବୁଜ୍‌ ।<verse eid="DAN 9:23" /></para>
  <para style="p">
    <verse number="24" style="v" sid="DAN 9:24" />
    <note caller="+" style="f">
      <char style="fr" closed="false">9:24</char>
    </note>ମା‌ପ୍‌ରୁର୍‌ ଆଦେସ୍‌ ନ ମାନ୍‌ବାକେ ଆରି ପାପ୍‌ ଲଗେ ଅନି ବାଅଡ୍‌ବାକେ ଆରି ଅଦରମ୍‌ ବିଚାର୍‌ନା କର୍‌ବାକେ ; କେବେ ନ ସାର୍‌ବା ଜିବନ୍‌ ଆନ୍‌ବାକେ; ଆରି ଦର୍‌ସନ୍‌ ଆରି ବବିସତ୍ ବାକିଅ ଲେକି ସିଲ୍ ମାର୍‌ବାକେ ଆରି ସୁକଲ୍‌ ଟାକେ ଅବିସେକ୍‌ କର୍‌ବାକେ ତର୍‌ ଲକର୍‌ ଆରି ତର୍‌ ସୁକଲ୍‌ ନଅଁରର୍‌ ପାଇଁ ସତୁରି ସାତ୍ ଆଟ୍ ତମ୍‌କେ ଦିଆ ଅଇଲା ଆଚେ। <verse eid="DAN 9:24" /><verse number="25" style="v" sid="DAN 9:25" />ଏଟାର୍‌ ତୁଇ ଜାଗ୍‌ରତ୍‌ ଅଇକରି ବୁଜ୍‌ ଜେ, ଜିରୁସାଲାମ୍‌କେ ଆରିତରେକ୍‌ ତିଆର୍‌ କର୍‌ବାକେ ଆଦେସ୍‌ ଜାନାଇବା ବେଲାଇଅନି ମୁକିଆ , ଅବିସେକ୍‌ କରିରଇବା ଲକର୍‌ ଲଗେଅନି ସାତ୍‌ ଆଟ୍‌ ଅଇସି, ଆରି ବିପଦର୍‌ ବେଲେ ଆକା ସେଟା ଚକ୍‌ ଆରି କାଲ୍‌ ସଙ୍ଗେ ସାଟେ ଦୁଇ ଆଟ୍‌ ଆରିତରେକ୍‌ ତିଆର୍‌ ଅଇସି। <verse eid="DAN 9:25" /><verse number="26" style="v" sid="DAN 9:26" />ଆରି, ସାଟେ ଦୁଇ ଆଟ୍‌ ଗାଲାପଚେ ଅବିସେକ୍‌ ଅଇଲାଲକ୍‌ ନସ୍‌ଟ ଅଇସି ଆରି ସେଟା କାଇକାମ୍‌କେ ନ ଆସେ; ଆରି, ପର୍‌ତୁମର୍‌ ମୁକିଆ ଲକ୍‌ମନ୍‌ ନଅଁର୍‌ ଆରି ରିତିନିତିମନ୍‌ ନସ୍‌ଟ ଅଇସି ଆରି ପାନିପବନ୍‌ ଅଇ ସେଟା ସାରି ଜାଇସି, ଆରି ସାରାସାରି ଜାକ ଜୁଇଦ୍‌ ଅଇସି; ସବୁ ରକାମର୍‌ଟା ତିଆର୍‌ ଅଇ ଆଚେ । <verse eid="DAN 9:26" /><verse number="27" style="v" sid="DAN 9:27" />ଆରି , ସେ ଆଟ୍‌ଦିନ୍‌ ଜାକ କାର୍‌କାର୍‌ ସଙ୍ଗେ ବେସି ନିଅମ୍ କର୍‌ସି ଆରି ଆଟ୍‌ଦିନର୍‌ ମଜାଇ ସାର୍‌ବା ଜଗିଅ ଆରି ନଇବେଦିଅ କୁରାଇସି; ଆରି ଗିନ୍‌କର୍‌ବା ସର୍‌ତେ ଜିନିସ୍‌ମନର୍ ଉପ୍‌ରେ ବିନାସ୍‌ କର୍‌ବାକେ ଗଟେକ୍‌ ଲକ୍‌ ଆଇସି; ଆରି, ସତ୍‌ ନିଅମ୍‌ କର୍‌ବା ଜାକ ନସ୍‌ଟ କର୍‌ବା ଲକର୍‌ ଉପ୍‌ରେ ବେସି ରିସା ଅଇ ରଇସି।<verse eid="DAN 9:27" /></para>
  <chapter eid="DAN 9" />
  <chapter number="10" style="c" sid="DAN 10" />
  <para style="s">ଦାନିଏଲର୍‌ ବଡ୍‌ ଦର୍‌ସନ୍‌</para>
  <para style="p">
    <verse number="1" style="v" sid="DAN 10:1" />ପାରସିଅ ରାଜାର୍‌ କରସର୍‌ ସାସନ୍‌ କର୍‌ବା ବେଲର୍‌ ତିନ୍ ବର୍‌ସେ ବେଲ୍‌ଟସର୍‌ ବଲି ନାଉଁ ଅଇରଇବା ଦାନିଏଲ୍‌କେ ଗଟେକ୍‌ ବିସଇ କୁଆ ଅଇଲା ଆରି ସତ୍‌, ସେଟା ଗଟେକ୍‌ ବଡ୍‌ ଜୁଇଦ୍‌ ବିସଇ; ଆରି, ସେଟା ସେ ବୁଜ୍‌ଲା ଆରି ସେ ଦର୍‌ସନ୍‌ ବିସଇ ତାକେ ବାୟାବିକଲ୍‌ କଲା । <verse eid="DAN 10:1" /><verse number="2" style="v" sid="DAN 10:2" />ସେ ବେଲାଇ ମୁଇ, ଦାନିଏଲ୍‌, ତିନ୍‌ ଆଟ୍‌ ଜାକ କାନ୍ଦି କାନ୍ଦି ରଇଲା । <verse eid="DAN 10:2" /><verse number="3" style="v" sid="DAN 10:3" />ତିନ୍‌ ଆଟ୍‌ ସାର୍‌ବା ଜାକ ମୁଇ କାଇ ସୁଆଦ୍‌ କାଦି କାଇ ନାଇ, କି ମାଉସ୍‌ କି ଅଙ୍ଗୁର୍‌ ରସ୍ ମର୍‌ ଟଣ୍ଡେ ନେଇ ନାଇ, କି ମୁଇ କାଇ ଚିକନ୍‌ ଲାଗାଇ ଅଇନାଇ ।<verse eid="DAN 10:3" /></para>
  <para style="p">
    <verse number="4" style="v" sid="DAN 10:4" />ଆରି, ପର୍‌ତୁମ୍‌ ମାସର୍‌ କଡେ ଚାର୍‌ ଦିନେ ମୁଇ ଇଦେକଲ୍‌ ନାଅର୍‌ ବଡ୍‌ ଗାଡ୍‌ ପାଲି ରଇବାବେଲେ, <verse eid="DAN 10:4" /><verse number="5" style="v" sid="DAN 10:5" />ମୁଇ ନିକ ସଙ୍ଗେ ଦେକ୍‌ଲି, ଆରି, ଦବ୍‌ଲା ବସ୍‌ତର୍‌ ପିନ୍ଦ୍‌ଲା ଗଟେକ୍‌ ଲକ୍‌, ତାର୍‌ ଆଁଟାଇ ଉପାସ୍ ଦେସର୍‌ ନିକ ସୁନାର୍‌ ବେଲ୍‌ଟୁ ବାନ୍ଦି ଅଇରଇଲା; <verse eid="DAN 10:5" /><verse number="6" style="v" sid="DAN 10:6" />ଆରି ତାର୍‌ ଗାଗଡ୍‌ ମଣି ପାକ୍‌ନା ପାରା ଆରି ତାର୍‌ ମୁ ବତି ଉଜଲ୍‌ ପାରା ଆରି ତାର୍‌ ଆଁକି ଜଇ ଲାଗ୍‌ଲା ପାରା; ଜଇ ଅଲା ପାରା, ଆରି ତାର୍‌ଆତ୍‌ ଆରି ପାଦ୍‌ ନିର୍‌ମଲ୍‌ ପିତଲର୍‌ ପାରା ଆରି ତାର୍‌ ଟଣ୍ଡର୍‌ ବାରଇବା ବାକିଅର୍‌ ସବଦ୍‌ ମାନ୍ଦା ଲକର୍‌ ସବଦ୍‌ ପାରା । <verse eid="DAN 10:6" /><verse number="7" style="v" sid="DAN 10:7" />ଆରି, ମୁଇ ଦାନିଏଲ୍‌, ଗଟେକ୍‌ ଲକ୍‌ ମୁଇ ସେ ଦର୍‌ସନ୍ ଦେକ୍‌ଲି; କାଇକେବଇଲେ ମର୍‌ ସଙ୍ଗର୍‌ ଲକ୍‌ମନ୍‌ ସେ ଦର୍‌ସନ୍‌ ଦେକ୍‌ଲି; ମାତର୍‌ ସେମନ୍‌ ବେସି ତର୍‌ତରି ଗାଲାଇ ଆରି ନିଜେନିଜେ ଲୁଚ୍‌ବାକେ ପାଲାଇଲାଇ । <verse eid="DAN 10:7" /><verse number="8" style="v" sid="DAN 10:8" />ତାର୍‌ପଚେ ମୁଇ ଗଟେକ୍‌ ଲକ୍‌ ରଇ ଏ ଦର୍‌ସନ୍‌ ଦେକ୍‌ଲି ଆରି ମର୍‌ ଲଗେ ଆରି ମୁଲ୍‌କେ ସକତ୍‌ ନ ରଇଲା; କାଇକେବଇଲେ ମର୍‌ ମୁଅର୍‌ ମୁର୍‌ତି ଆଜିଗାଲା ଆରି ମକେ ମୁଲ୍‌କେ ସଗତ୍ ରଏ ନାଇ । <verse eid="DAN 10:8" /><verse number="9" style="v" sid="DAN 10:9" />ଅଇଲେ ମିସା ମୁଇ ତାର୍‌ କଇବା ସବଦ୍‌ ସୁନ୍‌ଲି, ଆରି ଜେଡେବଲ୍‌ ତାର୍‌ ଟଣ୍ଡ୍‌ର୍‌ ସବଦ୍‌ ସୁନ୍‌ଲି, ସେଡ୍‌କିବେଲେ ମୁଇ ଉମ୍‌ତାଡି ଅଇ ବେସି ସଇ ରଇଲି । <verse eid="DAN 10:9" /><verse number="10" style="v" sid="DAN 10:10" />ସେଡ୍‌କିବେଲେ ଜାନ୍‌ଲି, ତାର୍‌ ଆତ୍‌ ମର୍‌ ଗଡର୍‌ ମାଣ୍ଡି ଆରି ଆତେ ଚିଇ କରି ଡାଣ୍ଟ୍‌ କରାଇଲା ।<verse eid="DAN 10:10" /></para>
  <para style="p">
    <verse number="11" style="v" sid="DAN 10:11" />ଆରି ସେ ମକେ କଇଲା, ଏ ମର୍‌ ନିଜର୍‌ ଆଲାଦର୍‌ ପିଲା ଦାନିଏଲ୍‌, ମୁଇ ତକେ ଜନ୍‌ ଜନ୍‌ ବାକିଅ କଇବି, ସେଟା ବୁଜ୍‌ ଆରି ସିଦା ଡାଙ୍ଗ୍‌ଡାଙ୍ଗା ଅଇ ଟିଆ ଅ; କାଇକେବଇଲେ ଏବେ ମୁଇ ତର୍‌ ଲଗେ ବାଉଡି ଆଇଲିଆଚି; ସେ ମକେ ଏ କାତା କଇଲାକେ ମୁଇ ତର୍‌ତରି ତର୍‌ତରି ଟିଆ ଅଇଲି ।<verse eid="DAN 10:11" /></para>
  <para style="p">
    <verse number="12" style="v" sid="DAN 10:12" />ତାର୍‌ପଚେ ସେ ମକେ କଇଲା, ଏ ଦାନିଏଲ୍‌, ଡର୍‌ ନାଇ; କାଇକେବଇଲେ ଜନ୍‌ ପର୍‌ତୁମ୍‌ ଦିନେ ଅନି ବୁଜ୍‌ବାକେ ଆରି ତର୍‌ ପର୍‌ମେସରର୍‌ ଲଗେ ନିଜ୍‌କେ ସୁଦାର୍‌ବାକେ ମନ୍‌ ବଦ୍‌ଲାଇଲୁସ୍‌, ସେ ଦିନେ ଅନି ତର୍‌ ବାକିଅ ସୁନିଅଇଲା; ଆରି, ତର୍‌ ବାକିଅର୍‌ ପାଇ ଆମେ ଆସିଆଚୁ । <verse eid="DAN 10:12" /><verse number="13" style="v" sid="DAN 10:13" />ମାତର୍‌ ପାରସ୍‌ ରାଜାର୍‌ ମୁକିଆ କଡେ ଏକ୍‌ଦିନ୍‌ ଜାକ ଆମ୍‌କେ ଜାଟିଜଗ୍‌ଡା କଲା, ମାତର୍‌ ଦେକା, ଦୁତ୍‌ମନର୍‌ ବିତ୍‌ରେ ଅନି ମିକାଏଲ୍ ନାଉଁର୍‌ ଗଟେକ୍‌ ଦୁତ୍‌ ଆମ୍‌କେ ସାଇଜ କର୍‌ବାକେ ଆଇଲା; ଆରି, ଆମେ ସେଡ୍‌କିବେଲେ ପାରସସିଅ ରାଜାର୍‌ ସଙ୍ଗେ ରଇଲୁ । <verse eid="DAN 10:13" /><verse number="14" style="v" sid="DAN 10:14" />ଏବେ ସାରାସାରି ବେଲେ ତର୍‌ ଲକ୍‌ମନ୍‌କେ ଜାଇଟା ଗଟ୍‌ସି, ସେଟା ତକେ ବୁଜାଇ ଦେବାକେ ଆଇଲିଆଚି; କାଇକେବଇଲେ ଏ ଦର୍‌ସନ୍‌ ଜୁଗ୍‌ଜୁଗ୍‌ ପାଇଁ ଆଚେ । <verse eid="DAN 10:14" /><verse number="15" style="v" sid="DAN 10:15" />ସେ ମକେ ଏନ୍ତାର୍‌ଇ କାତା କଇବାବେଲେ ମୁଇ ବୁଏଁ ମୁଉଁ ଲୁଆଁଇ ଦେଲି । <verse eid="DAN 10:15" /><verse number="16" style="v" sid="DAN 10:16" />ସେଡ୍‌କିବେଲେ ଦେକ୍‌ଲି, ନର୍‌ରୁପ୍‌ ପାରା ରଇଲା ଗଟେକ୍‌ ଲକ୍‌ ଆସି ମର୍‌ ଟଣ୍ଡେ ଚିଇଲା; ସେଡ୍‌କିବେଲେ ମୁଇ ମର୍‌ ଟଣ୍ଡ୍‌ ପୁଟାଇ କରି ମର୍‌ ଲଗେ ଟିଆ ଅଇରଇଲା ଲକ୍‌କେ କଇଲି,ଏ ମର୍‌ ସବୁବେଲର୍‌ ମାପ୍‌ରୁ,ଏ ଦର୍‌ସନର୍‌ ଲାଗି ମର୍‌ ଦୁକ୍‌ ମକେ ଦାର୍‌ଲା ଆରି ମୁଇ କାଇଟା ମିସା ମର୍‌ ବପୁ ସଙ୍ଗେ ଟିଆ ଅଇ ନାପାର୍‌ଲି । <verse eid="DAN 10:16" /><verse number="17" style="v" sid="DAN 10:17" />କାଇକେବଇଲେ ମର୍‌ ଏ ସବୁବେଲର୍‌ ମାପୁରୁର୍‌ ଦାଙ୍ଗ୍‌ଡା କେନ୍ତାର୍‌ ମର୍‌ ସବୁବେଲର୍‌ ମାପୁରୁର୍‌ ସଙ୍ଗେ କାତାବାର୍‌ତା ଅଇ ପାର୍‌ବି? ସେଡ୍‌କିବେଲେ ମର୍‌ ଲଗେ ସଗତ୍‌ ରଏ ନାଇ, କି ମର୍‌ ଲଗେ ସାସ୍‌ ରଏ ନାଇ ।<verse eid="DAN 10:17" /></para>
  <para style="p">
    <verse number="18" style="v" sid="DAN 10:18" />ସେଡ୍‌କିବେଲେ ନର୍‌ରୁପ୍‌ ପାରା ରଇଲା ଲକ୍‌ ଆସି ମକେ ଚିଇ କରି ସକତ୍‌ କଲା । <verse eid="DAN 10:18" /><verse number="19" style="v" sid="DAN 10:19" />ଆରି, ସେ କଇଲା, ଏ ଆଲାଦର୍‌ ଲକ୍‌, ଡର୍‌ନାଇ; ତକେ ସାନ୍ତି ଅ, ସକତ୍‌ ଅ, ସଗତ୍‌ ଅ । ସେ ମକେ ଏ କାତା କଇବା ବେଲେ, ମୁଇ ସଗତ୍‌ ଅଇ କଇଲି, ମର୍‌ ସବୁବେଲର୍‌ ମାପ୍‌ରୁ କଅ କାଇକେବଇଲେ ତୁଇ ମକେ ସଗତ୍‌ କରି ଆଚୁସ୍‌ । <verse eid="DAN 10:19" /><verse number="20" style="v" sid="DAN 10:20" />ତାର୍‌ପଚେ ସେ ମକେ କଇଲା, “ମୁଇ କାଇଟାର୍‌ ପାଇ ତର୍‌ ଲଗେ ଆସିଆଚି, ସେଟା କାଇ ତୁଇ ଜାନୁସ୍‌ କି? ଏବେ ପାରସର୍‌ ଦୁତ୍‌ ସଙ୍ଗେ ଜୁଇଦ୍‌ କର୍‌ବାକେ ବାଉଡି ଜୁ; ଆରି, ଆମେ ବାରଇଲେ, ଦେକ, ଗିରିସର୍‌ ଦୁତ୍‌ ଆଇସି । <verse eid="DAN 10:20" /><verse number="21" style="v" sid="DAN 10:21" />ମାତର୍‌ ସତ୍‌ ବାକିଅ ତେଇ ଜାଇଟା ଲେକା ଅଇଲା ଆଚେ, ସେଟା ମୁଇ ତକେ ଜାନାଇବି; ଏ ଲକର୍‌ ବିରୁଦେ ମୁଇ ସାଇଜ କର୍‌ବାକେ ତର୍‌ ଦୁତ୍‌ ମିକାଏଲ୍‌ କେ ଚାଡି ଦେଲେ କେ ମିସା ନାଇ ।”<verse eid="DAN 10:21" /></para>
  <chapter eid="DAN 10" />
  <chapter number="11" style="c" sid="DAN 11" />
  <para style="s">ମିସର୍ ଆରି ସିରିଆର୍‌ ରାଇଜ୍‌</para>
  <para style="p">
    <verse number="1" style="v" sid="DAN 11:1" />ଆରି, ମାଦିଅ ଦାରିଆବସର୍‌ ସାସନର୍‌ ପର୍‌ତୁମ୍‌ ବର୍‌ସେ ମୁଇ ତାକେ ସୁସ୍‌ତା ଆରି ସଗତ୍‌ କରି ଟିଆ କରାଇଲି ।<verse eid="DAN 11:1" /></para>
  <para style="p">
    <verse number="2" style="v" sid="DAN 11:2" />ଏବେ, ମୁଇ ସତ୍‌ କାତା କଇବି । ଦେକ୍‌, ପାରସିଅ ତେଇ ଆରି ତିନ୍‌ଟା ରାଜା ବାରଇବାଇ ଆରି ଚାର୍‌ ନମର୍‌ ରାଜା ସେ ସର୍‌ତେ ରାଜା ମନର୍‌ ତେଇ ଅନି ବେସି ଦନ୍‌ସଁପତି ଅରଜ୍‌ସି; ଆରି, ସେ ତାର୍‌ ଦନର୍‌ ଲାଗି ବେସି ବପୁ ଅଇ ଗିରିସ୍‌ ରାଇଜ୍‌ର ସର୍‌ତେ ଲକର୍‌ ବିରୁଦେ ଉଟ୍‌ସି । <verse eid="DAN 11:2" /><verse number="3" style="v" sid="DAN 11:3" />ତାର୍‌ପଚେ ଗଟେକ୍‌ ବପୁ ରାଜା ଆଇସି, ସେ ତାର୍‌ ଇଚା ସଙ୍ଗେ ଡାଣ୍ଟ୍‌ ନିଅମ୍‌ ସଙ୍ଗେ ସାସନ୍‌ କର୍‌ସି । <verse eid="DAN 11:3" /><verse number="4" style="v" sid="DAN 11:4" />ଆରି, ସେ ଆଇଲେ ତାର୍‌ ରାଇଜ୍‌ ବାଙ୍ଗି ଜାଇସି ଆରି ଆକାସର୍‌ ଚାରିବେଟ୍‌ତି ତାର୍‌ ରାଇଜ୍‌ ବାଟା ଅଇସି; ମାତର୍‌ ତାର୍‌ ବଁସର୍‌ ପାଇ କି ତାର୍‌ ସାସନ୍‌ କାରିଆ ଇସାବେ ସାସନ୍‌ କର୍‌ବାକେ କାଇଟା ନ ରଏ; କାଇକେବଇଲେ ସେମନର୍‌ ପାଇ ନଏ, ମାତର୍‌ ବିନ୍‌ ଲକର୍‌ ପାଇ ତାର୍‌ ରାଇଜ୍‌ ଚିନ୍‌ବିନ୍‌ ଅଇସି ।<verse eid="DAN 11:4" /></para>
  <para style="p">
    <verse number="5" style="v" sid="DAN 11:5" />ଆରି, ଦକିନ୍‌ ଦେସର୍‌ ମିସରର୍‌ ରାଜା ବପୁ ଅଇସି ମାତର୍‌ ତାର୍‌ ମୁକିଆ ମନର୍‌ ବିତ୍‌ରେ ଅନି ଗଟେକ୍‌ ଲକ୍‌ ବେସି ବପୁ ଅଇ ସାସନ୍‌ କର୍‌ସି; ତାର୍‌ ରାଇଜ୍‌ ବେସି ବଡ୍‌ ରାଇଜ୍‌ ଅଇସି । <verse eid="DAN 11:5" /><verse number="6" style="v" sid="DAN 11:6" />ମାତର୍‌ କେତେ ବରସ୍‌ ଗାଲାପଚେ ସେ ଲକ୍‌ ମିସି ଜିବାଇ ଆରି ଦକିନ୍‌ ଦିଗର୍‌ ମିସର୍ ଦେସର୍‌ ରାଜାର୍‌ ଟକିର୍‌ ନିଅମ୍‌ କର୍‌ବାକେ ସିରିଆ ଦେସର୍‌ ରାଜାର୍‌ ଲଗେ ଆଇବାଇ; ମାତର୍‌ ଟକି ତାର୍‌ ନିଜ୍‌କେ ମିସା ରକିଆ କରି ନାପାରେ; କି ରାଜା ଆରି ତାର୍‌ ବପୁ ସବୁବେଲେ ନ ରଏ; ମାତର୍‌ ସେ ଟକି ଆରି ଜନ୍‌ ଲକ୍‌ ତାକେ ଆନ୍‌ଲେ ଆରି ଜେ ତାକେ ଜନମ୍‌ ଦେଲା, ଆରି ସେ ବେଲାଇ ଜେ ତାକେ ବପୁ‌ ଦେଲା, ସର୍‌ତେ ଲକ୍‌ ସରପ୍‌ମାନ୍‌ ଅଇବାଇ । <verse eid="DAN 11:6" /><verse number="7" style="v" sid="DAN 11:7" />ମାତର୍‌ ଟକିର୍‌ କଲେ ଗଟେକ୍‌ ପିଲା ଜନମ୍‌ ଅଇସି, ସେ ସନିଅ ମନର୍‌ ସଙ୍ଗେ ଆସି ଉତର୍‌ ଦେସର୍‌ ରାଜାର୍‌ ଡେଙ୍ଗ୍ ଗରେ ପୁର୍‌ବାଇ ଆରି ସେ ମନର୍‌ ସଙ୍ଗେ ଜୁଇଦ୍‌ କରି ଜିତି ଆଇସି । <verse eid="DAN 11:7" /><verse number="8" style="v" sid="DAN 11:8" />ଆରି, ସେ ଚଚ୍‌ସଙ୍ଗେ ତିଆର୍‌ କରି ରଇଲା ତାକର୍‌ ଦେବ୍‌ତା ମନ୍‌କେ ବାନ୍ଦି ରୁପା ଆରି ସୁନାର୍‌ ତାଲାଗିନା ସର୍‌ତେ ମିସର୍ ଦେସେ ଦାରି ଜାଇସି ଆରି ସେ କେତେ ବରସ୍‌ ଜାକ ସିରିଆ ଦେସର୍‌ ରାଜାର୍‌ ଲଗେ ମୁନ୍ଦା ଅଇ ରଇସି । <verse eid="DAN 11:8" /><verse number="9" style="v" sid="DAN 11:9" />ଆରି, ସେ ଦକିନ୍‌ ଦିଗର୍‌ ମିସର୍ ଦେସର୍‌ ରାଜାର୍‌ ରାଇଜେ ଆଇସି, ମାତର୍‌ ସେ ନିଜର୍‌ ଦେସେ ବାଉଡି ଜାଇସି ।<verse eid="DAN 11:9" /></para>
  <para style="p">
    <verse number="10" style="v" sid="DAN 11:10" />ଆରି, ତାର୍‌ ପିଲା ମନ୍‌ ଜୁଇଦ୍‌ କର୍‌ବାକେ ବଡ୍‌ ଦଲ୍‌ ଗଡ୍‌ବାଇ, ସେମନ୍‌ ଆସି ଗାଡ୍‌ ଉଚ୍‌ଲି ଡାବି ଅଇଲା ପାରା ଦେସ୍‌ ଜାକ ଡାବିଅଇବାଇ, ଆରି ସେମନ୍‌ ଗଡ୍‌ ଜାକ ଜୁଇଦ୍ କର୍‌ବାଇ । <verse eid="DAN 11:10" /><verse number="11" style="v" sid="DAN 11:11" />ତାର୍‌ପଚେ ଦକିନ୍‌ ଦିଗର୍‌ ମିସର୍ ଦେସର୍‌ ରାଜା ରିସା ଅଇ ସିରିଆ ଦେସର୍‌ ରାଜାର୍‌ ବିରୁଦେ ଜୁଇଦ କର୍‌ସି; ତାର୍‌ପଚେ ସିରିଆ ଦେସର୍‌ ରାଜା ଜବର୍‌ ଲକ୍‌କେ ଜମାଇସି, ମାତର୍‌ ସେ ଜମାଇରଇଲା ସର୍‌ତେ ଲକ୍‌ ମିସର୍ ଦେସର୍‌ ରାଜାର୍‌ ଆତେ ସର୍‌ପମାନ୍‌ ଅଇବାଇ । <verse eid="DAN 11:11" /><verse number="12" style="v" sid="DAN 11:12" />ଆରି, ସେ ସର୍‌ତେ ଲକ୍‌ ଆର୍‌ତରେକ୍‌ ଉଟ୍‌ବାଇ, ରିସା ଅଇବାଇ ଆରି ଲକିଅଲକିଅ ଲକ୍‌କେ ମାରି ମରାଇବାଇ; ମାତର୍‌ ସେମନ୍‌ ଜିତି ନାପାରତ୍‌ ।<verse eid="DAN 11:12" /></para>
  <para style="p">
    <verse number="13" style="v" sid="DAN 11:13" />ତାର୍‌ପଚେ ସିରିଆ ଦେସର୍‌ ରାଜା ବାଉଡିଆସି ଆଗ୍‌ତୁର୍‌ ତେଇ ଅନି ଜବର୍‌ ଲକ୍‌କେ ଜମାଇସି, ଦିନ୍‌ ସାର୍‌ବାକେ ସେ ବେସି ସନିଅମନ୍‌ ଆରି ବେସି ଜିନିସ୍‌ ଦାରି ଆଇସି । <verse eid="DAN 11:13" /><verse number="14" style="v" sid="DAN 11:14" />ଆରି, ସେ ବେଲାଇ ଗାଦିଲକ୍‌ ଦକିନ୍‌ ଦିଗର୍‌ ମିସର୍ ଦେସର୍‌ ରାଜାର୍‌ ବିରୁଦେ ଉଟ୍‌ବାଇ; ଆରି ତର୍‌ ଲକର୍‌ ବିତ୍‌ରେ ଜେତେକ୍‌ ଲକ୍‌ ଜୁଇଦ୍‌ କର୍‌ବା ବେଲେ ମରି ଆଚତ୍‌ ତାକର୍‌ ପିଲାମନ୍‌ ଏ ଦେକ୍‌ଲା ଦର୍‌ସନ୍‌ ଇସାବେ ସେମନ୍‌ ବଡ୍‌ ଅଇବାଇ; ମାତର୍‌ ପଚେ ସେମନ୍‌ ଦୁର୍‌ବଲ୍‌ ଅଇବାଇ । <verse eid="DAN 11:14" /><verse number="15" style="v" sid="DAN 11:15" />ଏନ୍ତାରି ସିରିଆ ଦେସର୍‌ ରାଜା ଆଇସି ଆରି ଡାଣ୍ଟ୍‌ ସଙ୍ଗେ ବାନ୍ଦି ସେ ସଅର୍‌କେ ତାର୍‌ ଆତ୍‌ ମୁଟାଇ କର୍‌ସି; ତାର୍‌ପଚେ ଦକିନ୍‌ ଦିଗର୍‌ ମିସର୍‌ ଦେସର୍‌ ରାଜାକେ ସାଇଜ କର୍‌ବାଲକ୍‌ ଆରି ତାର୍‌ ସଙ୍ଗେ ରଇବା ଲକ୍‌ ବିରଦ୍‌ କରି ନାପାରତ୍‌; କି ବିରଦ୍‌ କର୍‌ବାକେ କାର୍‌ ବପୁ ନ ରଏ । <verse eid="DAN 11:15" /><verse number="16" style="v" sid="DAN 11:16" />ମାତର୍‌ ଜେ ତାର୍‌ ବିରୁଦେ ଆଇସି, ସେ ତାର୍‌ ଇଚା ସଙ୍ଗେ କାମ୍‌ କର୍‌ସି ଆରି ତାକେ କାଇଟା ଅଇଲେ କେ ମିସା ସାଇଜ ନ କରତ୍‌; ଆରି, ସେ ରମିଅର୍‌ ଇସ୍‌ରାଏଲ୍‌ ଦେସର୍‌ ବିରୁଦେ ଟିଆ ଅଇସି ଆରି ସେ ଦେସର୍‌ ରାଜାର୍‌ ଆତେ ସେ ମର୍‌ସି ।<verse eid="DAN 11:16" /></para>
  <para style="p">
    <verse number="17" style="v" sid="DAN 11:17" />ଆରି, ସେ ତାର୍‌ ନିଜର୍‌ ସବୁ ଦେସର୍‌ ବପୁ ସଙ୍ଗେ ଆଇବାକେ ସେମନ୍‌ କର୍‌ସି ଆରି ଦରମ୍‌ ଲକ୍‌ମନ୍‌ ତାର୍‌ ସଙ୍ଗେ ଆଇବାଇ; ସେ ତାର୍‌ ନିଜର୍‌ ଇଚା ସଙ୍ଗେ କମ୍‌ କର୍‌ସି; ସେ ନସ୍‌ଟ କର୍‌ବାକେ ଟକି ମନ୍‌କେ ବିବା କର୍‌ବାକେ ଦେଇସି; ମାତର୍‌ ସେ ଟକିମନ୍‌ ତେଇ କଟି ରଇ ନାପାରତ୍‌, କି ତାର୍‌ ପାଇ କାଇଟା ନ ଅଏ । <verse eid="DAN 11:17" /><verse number="18" style="v" sid="DAN 11:18" />ତାର୍‌ପଚେ ସେ ସମ୍‌ଦୁର୍‌ ପାଲିକେ ବାସା ଅଇରଇବା ଲକର୍‌ ବିରୁଦେ ଜାଇ ଗାଆଦି ଲକ୍‌କେ ତାର୍‌ ବାଟେ କର୍‌ସି; ମାତର୍‌ ଗଟେକ୍‌ ମୁକିଆ ଲକ୍‌ ତାକେ କାତା କଇ ଇଜତ୍‌ ଜିକ୍‌ସି; ଆରି, ସେ ତାର୍‌ ଇଜତର୍‌ କାତା ତାର୍‌ ଉପ୍‌ରେ ଚାପାଇ ଅଇସି । <verse eid="DAN 11:18" /><verse number="19" style="v" sid="DAN 11:19" />ତାର୍‌ପଚେ ସେ ତାର୍‌ ନିଜର୍‌ ଦେସ୍‌ ବାଟେ ବାଉଡି ଆଇସି; ମାତର୍‌ ସେ ମଜାବାଟେ ଜୁଟିଆଇ ଅଇ ଅଦ୍‌ରି ମରି ଜାଇସି, ସେ ଆରି ନ ଡିସେ । <verse eid="DAN 11:19" /><verse number="20" style="v" sid="DAN 11:20" />ତାର୍‌ପଚେ ଜନ୍‌ ଲକ୍‌ ତାର୍‌ ପଦ୍‌ ପାଇସି, ସେ ରାଇଜର୍‌ ପଁଚାଦି ଜାଗାଇ ଜିବାକେ ଗଟେକ୍‌ ଦେସର୍‌ ଲକ୍‌କେ ଡାକ୍‌ସି; ମାତର୍‌ ବେସି ଦିନ୍‌ ନ ରଏ ଦାପ୍‌ରେ ବିନସ୍‌ଟ ଅଇସି, ମାତର୍‌ ରିସାରେ ନାଇ, କି ଜୁଇଦ୍‌ ତେଇ ନଏ ।<verse eid="DAN 11:20" /></para>
  <para style="s">ସିରିଆର୍‌ କରାପ୍‌ ରାଜା</para>
  <para style="p">
    <verse number="21" style="v" sid="DAN 11:21" />ଆରି, ସେମନ୍‌ ଜାକେ ରାଇଜର୍‌ ସନ୍‌ମାନ୍‌ ନ ରଇଲାଇ, ଏନ୍ତାର୍‌ ଗଟେକ୍‌ କରାପ୍‌ ଲକ୍‌ ସେ ପଦ୍‌ ପାଇସି; ମାତର୍‌ ସେ ସମାନ୍‌ ବେଲାଇ ଆଇସି ଆରି ମିଚ୍‌ କାତାରେ ରାଇଜ୍‌ ପାଇସି । <verse eid="DAN 11:21" /><verse number="22" style="v" sid="DAN 11:22" />ଆରି, ପାନିପବନ୍‌ ପାରା ସନିଅ ଦଲ୍‌ ସଙ୍ଗେ ସେମନ୍‌ ତାର୍‌ ଲଗେ ଅନି ବାଉଡି ଉଟି ଜିବାଇ ଆରି ବିନସ୍‌ଟ ଅଇଜିବାଇ; ଉଁ, ନିଅମ୍‌ ସଙ୍ଗେ ରଇଲା ମୁକିଆ ମିସା ବିନସ୍‌ଟ ଅଇଜାଇସି । <verse eid="DAN 11:22" /><verse number="23" style="v" sid="DAN 11:23" />ଆରି, ତାର୍‌ ସଙ୍ଗେ ନିଅମ୍‌ ତିଆର୍‌ କରା ଅଇଲା ପଚେ ଜିକାଟାନା କାମ୍‌ କର୍‌ବାଇ; କାଇକେବଇଲେ ସେ ଆସି ଉନା ଲକ୍‌ର ପାଇ ବପୁ ଅଇସି । <verse eid="DAN 11:23" /><verse number="24" style="v" sid="DAN 11:24" />ସେ ଟିକ୍‌ ବେଲାଇ ଦେସର୍‌ ବଲ୍‌ ଜାଗାଇ ପୁର୍‌ସି ଆରି ତାର୍‌ ଆନିଦାଦି ଆରି ବାବାମନ୍‌ ଜାଇଟା କରି ନ ରଇଲାଇ, ସେଟା ସେ କର୍‌ସି; ସେ ସେମନର୍‌ ଜିକି ନେଇ ରଇଲା ଜିନିସ୍‌ ଆରି କେତେକ୍‌ ବସ୍ତୁ ଆରି ଦନ୍‌ ବିଚି ଦେଇସି ଆରି ଡାଟ୍‌ ଗଡ୍‌ସବୁର୍‌ ବିରୁଦେ ସେ କେତେକ୍‌ ବଲ୍‌ ଚିନ୍ତା କର୍‌ସି । <verse eid="DAN 11:24" /><verse number="25" style="v" sid="DAN 11:25" />ଆରି ସେ ମଆ ସନିଅଦଲ୍‌ ସଙ୍ଗେ ନେଇ ମିସର୍‌ ଦେସର୍‌ ରାଜାର୍‌ ବିରୁଦେ ନିଜର୍‌ ବପୁ ଆରି ସାଆସ ରିସା କର୍‌ସି, ତାର୍‌ପଚେ ଦକିନ୍‌ ଦିଗର୍‌ ମିସର୍‌ ଦେସର୍‌ ରାଜା ବେସି ବଡ୍‌ ଆରି ଡାକ୍‌ପୁଟା ସନିଅ ଜାଇ ତାର୍‌ ସଙ୍ଗେ ଜୁଇଦ୍‌ କରିବ, ମାତର୍‌ ସେ ତିର୍‌ ଅଇ ରଇବ ନାଇଁ, କାଇକେକି ସେମନ୍‌ ତାର୍‌ ବିରଦ୍‌ରେ ବେସି ପର୍‌କାର୍‌ ଚିନ୍ତା କର୍‌ସି । <verse eid="DAN 11:25" /><verse number="26" style="v" sid="DAN 11:26" />ଜନ୍‌ଲକ୍‌ମନ୍‌ ତାର୍‌ କାଦି କାଇବାଇ, ସେମନ୍‌ ତାକେ ବିନାସ୍‌ କର୍‌ସି, ଆରି ତାର୍‌ ସନିଅଦଲ୍‌ ବଁଙ୍ଗ୍‌ଲି ଜିବାଇ ଆରି ବୁତେକ୍‌ ଲକ୍‌କେ ମାରିବାଇ । <verse eid="DAN 11:26" /><verse number="27" style="v" sid="DAN 11:27" />ଆରି, ଏ ଦୁଇଟା ରାଜାର୍‌ ମନ୍‌ କାରାପ୍‌ କର୍‌ବାକେ ଆଗେ ଅଇବାଇ ଆରି ସେମନ୍‌ ଗଟେକ୍‌ ଟେବୁଲେ ବସି ମିଚ୍‌ କାତା କଇସି, ମାତର୍‌ ସେଟା ସପଲ୍‌ ନଏଁ, କାଇକେକି ସେଡ୍‌କିବେଲେ ମିସା ଜଜ୍‌ନା କରି ନାପ୍‌ଲା ବେଲେ ଜାଗି ରଇସି । <verse eid="DAN 11:27" /><verse number="28" style="v" sid="DAN 11:28" />ସେଡ୍‌କିବେଲେ ସେ ବୁତେକ୍‌ ଦନ୍‌ ନେଇ ନିଜର ଦେସେ ବାଉଡି ଜାଇସି ଆରି ତାର୍‌ମନ୍‌ ସୁକଲ୍‌ ନିଅମର୍‌ କଲା ପଲ୍‌ ଅଇସି, ଆରି ସେ ନିଜର୍‌ ଇଚାରେ କାମ୍‌ କରି ନିଜର୍‌ ଦେସେ ବାଉଡି ଜାଇସି । <verse eid="DAN 11:28" /><verse number="29" style="v" sid="DAN 11:29" />ସମାନ୍‌ ବେଲେ ସେ ବାଉଡି ଦକିନ୍‌ ଦେସେ ପୁର୍‌ସି, ମାତର୍‌ ଆଗର୍‌ କାଲେ ଜେନ୍ତାର୍‌ ଅଇରଇଲା, ସାରାସାରି ବେଲେ ସେ ରକାମ୍‌ ନଏଁ । <verse eid="DAN 11:29" /><verse number="30" style="v" sid="DAN 11:30" />କାଇକେବଇଲେ କିତିଅର୍‌ ଜାଆଜ୍‌ ସର୍‌ତେ ତାର୍‌ ବିରୁଦେ ଆଇବାଇ, ଏଟାର୍‌ପାଇ ସେ ଦୁକ୍‌ ଅଇ ବାଉଡି ଜଇସି, ଆରି ସୁକଲ୍‌ ନିଅମ୍‌ ପୁସ୍‌ତକର୍‌ ବିରୁଦେ ରିସା ଅଇ ତର୍‌ ଇଚା ଇସାବେ କାମ୍‌ କର୍‌ସି; ସେ ବାଉଡି ଜାଇସି ଆରି ସୁକଲ୍‌ ନିଅମ୍‌କେ ବିରଦ୍‌ କର୍‌ବା ଲକ୍ ମନର୍‌ ସଙ୍ଗେ ମନ୍‌ ଦିଆନ୍‌ ଦେଲା । <verse eid="DAN 11:30" /><verse number="31" style="v" sid="DAN 11:31" />ଆରି, ତାର୍‌ ବାଟେ ରଇଲା ସନିଅମନ୍‌ ବାରଇ ମନ୍ଦିର୍‌କେ, ଜନ୍‌ଟା କି, ଡାଣ୍ଟ୍‌ ସଙ୍ଗେ ଅସୁଚି କର୍‌ସି, ଆରି ଅମ୍‌ବଲି କର୍‌ବାଟା ବନ୍ଦ୍ କର୍‌ସି, ଆରି ସର୍‌ତେ ବିନାସ୍‌ ଅଇବା ଗିନ୍‌ ଜିନିସ୍‌ ତିଆର୍‌ କର୍‌ବାଇ । <verse eid="DAN 11:31" /><verse number="32" style="v" sid="DAN 11:32" />ଆରି, ଜନ୍‌ ଲକ୍‌ ମନ୍‌ ନିଅମର୍‌ ବିରୁଦେ କରାପ୍‌ କାମ୍‌ କର୍‌ବାଇ, ସେ ଚିକ୍‌ନା ଚିକ୍‌ନା କାତା କଇ ସେମନ୍‌କେ ବିପଦ୍‌ ବାଟେ ନେବାଇ; ମାତର୍‌ ଜନ୍‌ ଲକ୍‌ମନ୍‌ ତାର୍‌ ଲକ୍‌ମନ୍‌କେ ଜାନ୍‌ବାଇ, ସେମନ୍‌ ବପୁ ଅଇବାଇ ଆରି କାବା ଅଇଜିବା କାମ୍‌ କର୍‌ବାଇ । <verse eid="DAN 11:32" /><verse number="33" style="v" sid="DAN 11:33" />ଲକ୍‌ ମନର୍‌ ବିତ୍‌ରେ ଅନି ଗିଆନର୍‌ ଲକ୍‌ ଗାଦି ଲକ୍‌କେ ସିକାଇବାଇ; ଅଇଲେ ମିସା ବେସି ଦିନ୍‌ ଜାକ ସେମନ୍‌ କାଣ୍ଡା ସଙ୍ଗେ, ଜଇ ଲାଗ୍‌ବା ତେଇ, ବନ୍ଦି ଗରେ ରଇ କରି ଆରି ମୁଣ୍ଡ୍‌ ଲୁଆଁଇ କରି ରଇସି । <verse eid="DAN 11:33" /><verse number="34" style="v" sid="DAN 11:34" />ଜେଡେବଲ୍‌ ସେମନ୍‌ ଦୁକ୍‌ କସ୍‌ଟ ପାଇବାଇ, ସେଡ୍‌କିବେଲେ ସେମନ୍‌ ଅଲପ୍‌ ସାଇଜ ପାଇବାଇ; ମାତର୍‌ କେତେକ୍ ଲକ୍‌ ଚିକ୍‌ନା ଚିକ୍‌ନା କାତା କଇ ସେମନର୍‌ ସଙ୍ଗେ ମିସ୍‌ବାଇ । <verse eid="DAN 11:34" /><verse number="35" style="v" sid="DAN 11:35" />ଆରି, ସେମନର୍‌ ବିତ୍‌ରେ ଅନି ଗିଆନର୍‌ ଲକ୍‌ ସେମନ୍‌କେ ପରିଚଲ୍, ସପାସୁତ୍‌ରା, ଆରି ସୁଚି ଅଇବା ବେଲା ଜାକ ଦୁକ୍‌ ପାଇବାଇ; କାଇକେବଇଲେ ସେ ବାକିଅ ସମାନ୍‌ ବେଲାଇ ଅଇସି । <verse eid="DAN 11:35" /><verse number="36" style="v" sid="DAN 11:36" />ଆରି, ରାଜା ତାର୍‌ ଇଚା ଇସାବେ କାମ୍‌ କର୍‌ସି ଆରି ସର୍‌ତେ ଦେବ୍‌ତା ମନର୍‌ ତେଇ ଅନି ଅଦିକ୍‌ ନିଜ୍‌କେ ବଡ୍‌ ବଲି ଗରବ୍‌ କର୍‌ସି, ଆରି ଇସ୍‌ପର୍‌ମନର୍‌ ଇସ୍‌ପର୍‌ ବିରୁଦେ ବାୟପାରା କାତା କଇସି ଆରି ଜେତେକ୍‌ ଦିନ୍‌ ଜାକ ପର୍‌ମେସରର୍‌ ରିସା ନ ଅଏ ସେତ୍‌କି ଦିନ୍‌ ଜାକ ତାର୍‌ କାମ୍‌ ସପଲ୍‌ ଅଇତେ ଜାଇତେ ରଇସି; କାଇକେବଇଲେ ଜାଇଟା ନିଅମ୍‌ କରା ଅଇଲା ଆଚେ, ସେଟା ସପଲ୍‌ ଅଇସି । <verse eid="DAN 11:36" /><verse number="37" style="v" sid="DAN 11:37" />ସେ ତାର୍‌ ଆନିଦାଦି ମନର୍‌ ଦେବ୍‌ତାମନ୍‌କେ ନ ଡରେ; କି ମାଇଜିମନର୍ କାତାକେ କି କନ୍‌ ଦେବ୍‌ତାକେ ନ ନାମେ; କାଇକେବଇଲେ ସେ ସର୍‌ତେ ଲକର୍‌ ତେଇ ଅନି ନିଜ୍‌କେ ବଡ୍‌ ବଲିକରି ବାବ୍‌ଲାନି । <verse eid="DAN 11:37" /><verse number="38" style="v" sid="DAN 11:38" />ମାତର୍‌ ତାର୍‌ ନିଜର୍‌ ରାଜ୍‌ ଗାଦିକେ ଚାଡି ଦେଇ ସେ ଦୁର୍‌ଗର୍‌ ଦେବ୍‌ତାକେ ନାମ୍‌ସି ଆରି ତାର୍‌ ଆନିଦାଦି ମନ୍‌ ନାଜାନ୍‌ବା ଦେବ୍‌ତାକେ ସୁନା, ରୁପା, ବେସି ମୁଲିଅର୍‌ ପାକ୍‌ନା ଆରି ତାର୍‌ ମନ୍‌କେ ଗାଲା ଜିନିସ୍‌ ମନ୍‌ ଦେଇ କରି ମର୍‌ଜିତା କର୍‌ସା । <verse eid="DAN 11:38" /><verse number="39" style="v" sid="DAN 11:39" />ଆରି, ସେ ବିନ୍‌ ଦେସର୍‌ ଦେବ୍‌ତାର୍‌ ସାଇଜରେ ଦୁର୍‌ଗ ଗଡର୍‌ ବିରୁଦେ କାମ୍‌ କର୍‌ସି, ଜେ ଜଦି ତାକେ ନାମ୍‌ସି, ସେ ତାର୍‌ କାମ୍‌କେ ବଡାଇସି ଆରି ବେସି ଲକର୍ ଉପ୍‌ରେ ସେମନ୍‌କେ ବଡ୍‌ କର୍‌ସି ଆରି ତାର୍‌ ଲାବ୍‌ ଅଇବାକେ ସେ ଦେସର୍ ବୁଇଁ ବାଟା କର୍‌ସି ।<verse eid="DAN 11:39" /></para>
  <para style="p">
    <verse number="40" style="v" sid="DAN 11:40" />ଆରି, ସେସ୍‌ କାଲେ ଦକିନ୍‌ ଦେସର୍‌ ରାଜା ତାର୍‌ ସଙ୍ଗେ ବିରଦ୍‌ କର୍‌ସି ଆରି ଉତର୍‌ ଦେସର୍‌ ରାଜା ରତ୍‌, ଗଡା ଚାଲାଉମନ୍‌ ଆରି କେତେକ୍‌ ଜାଜ୍‌ ଦାରି ତାର୍ ବିରଦେ ସୁରାଗାଲି ପାରା ଆଇସି ଆରି ସେ ଗାଦି ଦେସ୍‌ମନର୍‌ ବିତ୍‌ରେ ପୁରିକରି ବାଉ ପବନ୍‌ ପାରା ବାରଇ ଉଟି ଜାଇସି । <verse eid="DAN 11:40" /><verse number="41" style="v" sid="DAN 11:41" />ସେ ମିସା ରମିଅ ଇସ୍‌ରାଏଲ୍‌ ଦେସେ ପୁର୍‌ସି, ତାର୍‌ପଚେ ଗାଦି ଦେସ୍‌ମନ୍‌ ଆରି ଜିବାଇ, ମାତର୍‌ ଇଦମ୍‌ ଆରି ମଆବ୍‌ ଆରି ଅମନର୍‌ ପିଲାମନର୍‌ ଦେସ୍‌ ରକିଆ ପାଇସି । <verse eid="DAN 11:41" /><verse number="42" style="v" sid="DAN 11:42" />ଆରି ସେ ବିନ୍‌ବିନ୍‌ ଦେସ୍‌ମନକେ ମିସା ଆତ୍‌ ଲାମାଇସି ଆରି ମିସର୍‌ ଦେସ୍‌ ରକିଆ ନପାଏ । <verse eid="DAN 11:42" /><verse number="43" style="v" sid="DAN 11:43" />ମାତର୍‌ ମିସରର୍‌ ସୁନା ଆରି ରୁପା ଗରର୍‌ ସର୍‌ତେ ଆରି ନିମାନ୍‌ ନିମାନ୍‌ ଜିନିସ୍‌ମନ୍‌ ସର୍‌ତେ ସେ ଚାଡାଇ ନେଇଁସି, ଆରି ଲୁବିଅ ଆରି କୁସିଅମନ୍‌ ତାର୍‌ ପଚ୍‌ ପଚ୍ ଜିବାଇ । <verse eid="DAN 11:43" /><verse number="44" style="v" sid="DAN 11:44" />ମାତର୍‌ ପୁରୁବ୍‌ ଦେସେ ଅନି ଆରି ଉତର୍‌ ଦେସର୍‌ କବର୍‌ ସୁନିକରି ବାୟାବିକଲ୍‌ ଅଇଲା; ତାରପଚେ ସେ ସର୍‌ତେ ଲକ୍‌କେ ମର୍‌ତେ ମାର୍‌ବାକେ ବେସି ରିସା ଅଇ କରି ଗାଲା । <verse eid="DAN 11:44" /><verse number="45" style="v" sid="DAN 11:45" />ଆରି, ସେ ସମ୍‌ଦୁର୍‌ ଆରି ରମିଅ ସୁକଲ୍‌ ଡଙ୍ଗ୍‌ରର୍‌ ମଜାଇ ନିଜର୍‌ ରାଜାର୍‌ ଗର୍‌ ତିଆର୍‌ କର୍‌ସି, ଅଇଲେମିସା ତାର୍‌ ସାରାସାରି ବେଲା କେଟ୍‌ସି, ଆରି କେ ତାକେ ସାଇଜ ନ କରତ୍‌ ।<verse eid="DAN 11:45" /></para>
  <chapter eid="DAN 11" />
  <chapter number="12" style="c" sid="DAN 12" />
  <para style="s">ସାରାସାରି ବେଲା</para>
  <para style="p">
    <verse number="1" style="v" sid="DAN 12:1" />ସେଡ୍‌କିବେଲେ ତମର୍ ଲକ୍‌ମନର୍ ପିଲାମନ୍‌ ସାଇଜ କର୍‌ବା ମିକାଏଲ୍ ଦୁତ୍‌ ବାବ୍‌ରେ ଟିଆ ଅଇସି , ଆରି, ତର୍‌ ଲକର୍‌ ସର୍‌ତେ ଲକର୍‌ ନାଅ ଜିବନ୍‌ ପୁସ୍‌ତକ ଲଗେ ଲେକା ଅଇରଇସି, ସେମନ୍‌ ସର୍‌ତେ ଲକ୍‌ ସେ ବେଲାଇ ଉଦାର୍ ପାଇବାଇ । <verse eid="DAN 12:1" /><verse number="2" style="v" sid="DAN 12:2" />ଆରି, ପୁର୍‌ତିବିର୍‌ ମାଟି ତେଇ ଜନ୍‌ ଲକ୍‌ମନ୍‌ ମରିଆଚତ୍‌, ସେ ଲକର୍‌ ବିତ୍‌ରେ ଅନି କେତେକ୍‌ ଲକ୍‌ ଉଟ୍‌ବାଇ; କେତେକ୍‌ ଲକ୍‌ ନ ମର୍‌ବା ଜିବନ୍‌ ସଙ୍ଗେ ଉଟ୍‌ବାଇ ଆରି କେତେକ୍‌ ଲକ୍‌ ଲାଜ୍‌ ସରମ୍‌ ସଙ୍ଗେ ଆରି ସାରାସାରି ଜାକ ଦୁକ୍‌ ପାଇବାକେ ଉଟ୍‌ବାଇ । <verse eid="DAN 12:2" /><verse number="3" style="v" sid="DAN 12:3" />ଆରି, ଜେ କି ଗିଆନର୍‌ ଲକ୍‌, ସେମନ୍‌ ବାଦଲର୍‌ ତାରା ପାରା ଆରି ଜନ୍‌ ଲକ୍‌ମନ୍‌ ଦରମ୍‌ ବାଟେ କାଡାଇ ଆନ୍‌ବାଇ, ସେମନ୍‌ ତାରା ମନର୍‌ ପାରା ସାରାସାରି ଜାକ ଉଜଲ୍‌ ଅଇ ରଇବାଇ ।<verse eid="DAN 12:3" /></para>
  <para style="p">
    <verse number="4" style="v" sid="DAN 12:4" />ମାତର୍‌ ଏ ଦାନିଏଲ୍‌, ତୁଇ ସାରାସାରି ଜାକ ଏ ସର୍‌ତେ ବାକିଅକେ ଚାପି କରି ସଙ୍ଗ ଆରି ଏ ପୁସ୍‌ତକ୍‌ ଲେକି କରି ସଙ୍ଗ; ଅଦେକ୍‌ ଏନେତେନେ ଅଇସି ଆରି ଗିଆନ୍‌ ବଡ୍‌ସି ।<verse eid="DAN 12:4" /></para>
  <para style="p">
    <verse number="5" style="v" sid="DAN 12:5" />ସେଡ୍‌କିବେଲେ ମୁଇ ଦାନିଏଲ୍ ମୁଣ୍ଡ୍‌ ଟେକି ଦେକ୍‌ଲି, ଜେ ବିନ୍‌ ଦୁଇ ଲକ୍‌ ଟିଆ ଅଇଆଚତ୍‌, ଗଟେକ୍‌ ଲକ୍‌ ଗାଡ୍‌ କଣ୍ଡିର୍‌ ଏ ପାଲି ଆରି ଆରିଗଟେକ୍‌ ଲକ୍‌ ଗାଡ୍‌ କଣ୍ଡିର୍‌ ସେ ପାଲି ଟିଆ ଅଇଆଚତ୍‌ । <verse eid="DAN 12:5" /><verse number="6" style="v" sid="DAN 12:6" />ଆରି, ଦବ୍‌ଲା ବସ୍‌ତର୍‌ ପିନ୍ଦି ଗାଡର୍‌ ପାନି ତେଇ ବସି ରଇଲା ଲକ୍‌କେ, ତାକେ ଗଟେକ୍‌ ଲକ୍‌ ପାଚାର୍‌ଲା, ଏ ସବୁ କାବା ଅଇଜିବା ବିସଇ କେତେ ବରସ୍‌ ଜାକ ରଇସି ?<verse eid="DAN 12:6" /></para>
  <para style="p">
    <verse number="7" style="v" sid="DAN 12:7" />ତାର୍‌ପଚେ ମୁଇ ସୁନ୍‌ଲି, ଦବ୍‌ଲା ବସ୍‌ତର୍‌ ପିନ୍ଦି ଗାଡେ ବସି ରଇଲା ଲକ୍‌ ଦକିନ୍‌ ଦିଗେ ଡେବ୍‌ରି ଆତ୍‌ ସରଗ୍‌ ବାଟେ ଉଟାଇ ସତ୍ ମାପୁରୁର୍‌ ନାଅଁରେ ପର୍‌ମାନ୍ କରି କଇଲା, ଏଟା ତିନ୍‌ ବରସ୍‌ ଚଅ ମାସ୍‌ ଜାକ ଅଇସି; ଆରି, ସୁକଲ୍‌ ଲକ୍‌ମନର୍‌ ବପୁ ବାଙ୍ଗାଇ ସାରାଇଲେ, ଏ ସର୍‌ତେ ବିସଇ ସାର୍‌ସି । <verse eid="DAN 12:7" /><verse number="8" style="v" sid="DAN 12:8" />ଆରି, ମୁଇ ସୁନ୍‌ଲି, ମାତର୍‌ ବୁଜି ନାଇ; ତାର୍‌ପଚେ ମୁଇ କଇଲି, ଏ ମର୍‌ ସବୁବେଲର୍‌ ମାପ୍‌ରୁ, ଏଟାର୍‌ ଗଟ୍‌ନା କାଇଟା ଅଇସି? <verse eid="DAN 12:8" /><verse number="9" style="v" sid="DAN 12:9" />ତାର୍‌ପଚେ ସେ ମକେ କଇଲା, ଏ ଦାନିଏଲ୍‌, ତୁଇ ତର୍‌ ବାଟେ ଇଣ୍ଡ୍‌; କାଇକେବଇଲେ ସାରାଆରି ଜାକ ଏ ବାକିଅ ସର୍‌ତେ ବନ୍ଦ୍‌ ଅଇଆଚେ ଆରି ଲେକା ଅଇଆଚେ । <verse eid="DAN 12:9" /><verse number="10" style="v" sid="DAN 12:10" />ବେସି ଲକ୍‌ ନିଜ୍‌କେ ପରିଚଲ୍ କର୍‌ବାଇ ଆରି ଦଇ ଅଇବାଇ ଆରି ସୁକଲ୍‌ ଅଇବାଇ; ମାତର୍‌ କରାପ୍‌ ମନ୍‌ କରାପ୍‌ କାମ୍‌ କର୍‌ତେ ରଇବାଇ ଆରି କରାପ୍‌ ଲକର୍‌ ବିତ୍‌ରେ ଅନି କେ ନ ବୁଜତ୍‌; ମାତର୍‌ ଗିଆନ୍‌ ଲକ୍‌ମନ୍‌ ବୁଜ୍‌ବାଇ । <verse eid="DAN 12:10" /><verse number="11" style="v" sid="DAN 12:11" />ଆରି, ଜନ୍‌ ବେଲାଇ ସବୁବେଲେ ନଇବେଦିଅ ରଇସି ଆରି ବିନାସ୍‌ କର୍‌ବା ଗିନ୍‌ କର୍‌ବା ଜିନିସ୍‌ ତିଆର୍‌ ଅଇସି, ସେ ବେଲାଇ ଅନି ଏକ୍‌ ଅଜାର୍‌ ଦୁଇ ସ ନବେ ଦିନ୍‌ ଅଇସି । <verse eid="DAN 12:11" /><verse number="12" style="v" sid="DAN 12:12" />ଜନ୍‌ ଲକ୍‌ ଜାଗି ରଇସି ଆରି ଏକ୍‌ ଅଜାର୍‌ ତିନ୍‌ ସ ତିରିସ୍‌ ପାଁଚ୍‌ ଦିନ୍‌ ରଇସି ସେ ଦନିଅ । <verse eid="DAN 12:12" /><verse number="13" style="v" sid="DAN 12:13" />ମାତର୍‌ ସାରାସାରି ଦିନ୍‌ ଜାକ ତୁଇ ତର୍‌ ନିଜର୍‌ ବାଟେ ଇଣ୍ଡ୍‌; କାଇକେବଇଲେ ତୁଇ ବିସ୍‌ରମ୍‌ ପାଇସୁ ଆରି ଜୁଗର୍‌ ସାରାସାରି ତର୍‌ ନିଜର୍‌ ଅଦିକାର୍‌ ସଙ୍ଗେ ଟିଆ ଅଇସୁ ।<verse eid="DAN 12:13" /></para>
  <chapter eid="DAN 12" />
</usx>